本草綱目（第2卷，共5卷）
《仙經》，修煉朴硝，號玄明粉，只服此方，遂無病長生。其藥無滓性溫，陰中有陽，能除一百二十種疾。生餌尚能救急難性命，何況修煉長服。益精壯氣，助陽証陰。不拘丈夫婦人，幼稚襁褓。不問四時冷熱。一切熱毒風冷， 癖氣脹滿，五勞七傷，骨蒸傳尸，頭痛煩熱，五內氣塞，大小腸不通，三焦熱淋，疰忤，咳嗽嘔逆，口苦舌乾，咽喉閉塞，驚悸健忘，營
衛不調，中酒中 ，飲食過度，腰膝冷痛，手足酸痺，久冷久熱，四肢壅塞，背膊拘急，目昏眩暈，久視無力，腸風痔病，血 不調，婦人產後，小兒疳氣，陰毒傷寒，表裡疫癘。此藥久服，令人悅澤，開關健脾，駐顏明目，輕身延壽，功效不可具載。但用一兩，分為十二服，臨時酌量加減。似覺壅熱傷寒，頭痛鼻塞，四肢不舉，飲食不下，煩悶氣脹，須通瀉求安者，即看年紀高下，用藥二錢半或半兩，以桃花煎湯下為使，最上；次用蔥湯下；如未通，以沸湯投之即效。或食諸魚藕菜飲食諸毒藥，用蔥白湯調服二錢，毒物立泄下。若女人身懷
六甲，長服安胎生子，亦無瘡腫疾病。若要微暢不閉塞，但長服之，稍稍得力，朝服夕應，不搜刮人五臟，怡怡自泰。其藥初服時，每日空腹，酒飲茶湯任下二錢匕，良久更下三錢匕。
七日內常微泄利黃黑水涎沫等，此是搜淘諸疾根本出去，勿用畏之。七日後漸知腹內暖，消食下氣，長服除故養新，氣血日安。用大麻子湯下為使，惟忌苦參。詳見《太陰經》中。
好古曰︰玄明粉治陰毒一句，非伏陽在內不可用。若用治真陰毒，殺人甚速。
震亨曰︰玄明粉火 而成，其性當溫。曰長服久服，輕身固胎，駐顏益壽，大能補益，豈理也哉？予親見一、二朋友，不信予言而亡，故書以為戒。
時珍曰︰《神農本草》言朴硝煉餌服之，輕身神仙，蓋方士竄入之言。後人因此製為玄明粉， 煉多遍，佐以甘草，去其鹹寒之毒。遇有三焦腸胃實熱積滯，少年氣壯者，量與服之，亦有速效；若脾胃虛冷，及陰虛火動者服之，是速其咎矣。
【附方】新三。
熱厥氣痛︰玄明粉三錢，熱童尿調下。（《集簡方》）
傷寒發狂︰玄明粉二錢，朱砂一錢。末之。冷水服。（《傷寒蘊要》）
鼻血不止︰玄明粉二錢，水服。（《聖濟》）
硝石
（《本經》上品）
【釋名】芒硝（《別錄》）、苦硝（甄權）、焰硝（《土宿》）、火硝（《綱目》）、地霜（《蜀本》）、生硝（宋本）、北帝玄珠。
志曰︰以其消化諸石，故名消石。初煎煉時有細芒，而狀若朴硝，故有芒硝之號。不與朴硝及《別錄》芒硝同類。
宗奭曰︰硝石是再煎煉時，取去芒硝凝結在下者，精英既去，但餘滓如石而已。入藥功
力亦緩，惟能發煙火。
權曰︰芒硝，一作苦硝，言其味苦也。
時珍曰︰硝石，丹爐家用製五金八石，銀工家用化金銀，兵家用作烽燧火藥，得火即焰
起，故有諸名。狐剛子《粉圖》謂之北帝玄珠。《開寶本草》重出生硝、芒硝，今並為一，並詳下文。
【集解】《別錄》曰︰硝石，生益州山谷及武都、隴西、西羌。采無時。
弘景曰︰硝石療病與朴硝相似，《仙經》用此消化諸石，今無真識此者。或云與朴硝同出，所以朴硝一名硝石朴也。又云一名芒硝，今芒硝乃是煉朴硝作之。並未核研其驗。有人得一種物，色與朴硝大同小異， 如握鹽雪不冰，燒之紫青煙起，云是真硝石也。今宕昌
以北諸山有鹼土處皆有之。
志曰︰此即地霜也。所在山澤，冬月地上有霜，掃取以水淋汁，後乃煎煉而成，狀如釵
腳，好者長五分以來。陶說多端，蓋由不的識之故也。
又曰︰生硝生茂州西山岩石間，形塊大小不定，色青白，采無時。
時珍曰︰硝石，諸鹵地皆產之，而河北慶陽諸縣及蜀中尤多。秋冬間遍地生白，掃取煎煉而成。貨者苟且，多不潔淨，須再以水煎化，傾盆中，一夜結成。澄在下者，狀如朴硝，又名生硝，謂煉過生出之硝也。結在上者，或有鋒芒如芒硝，或有圭棱如馬牙硝，故硝石亦有芒硝、牙硝之名，與朴硝之芒、牙同稱，而水火之性則異也。崔 《外丹本草》云︰硝石，陰石也。此非石類，乃鹼鹵煎成，今呼焰硝。河北商城及懷、衛界，沿河人家，刮鹵淋汁煉
就，與朴硝小異，南地不產也。升玄子《伏汞圖》云︰硝石生烏場，其色青白，用白石英炙熱點上，便消入石中者為真。其石出處，氣極穢惡，飛鳥不能過其上。人或單衣過之，身上諸蟲悉化為水。能消金石，為水服之長生，以形若鵝管者佳。謹按升玄子所說，似與今之硝石不同，而姚寬《西溪叢語》以其說為真正硝石，豈外國所產與中國異耶？抑別一種耶？當俟博物者訂正。
【正誤】
弘景曰︰《神農本經》無芒硝，只有硝石，一名芒硝。《名醫別錄》乃出芒硝，療與硝石同，疑即硝石也。舊出寧州，黃白粒大，味極辛苦。今醫家多用煮煉作者，色。全白粒細，而味不甚烈。皇甫士安言︰無朴硝可用硝石。硝石生山之陰，鹽之膽也。取石脾與硝石以水煮之，一斛得三斗，正白如雪，以水投中即消，故名消石。其味苦無毒，主消渴熱中，止煩滿，三月採於赤山。朴硝者，亦生山之陰，有鹽鹹苦之水，則朴硝生於其陽。其味苦無毒，其色黃白，主療熱，腹中飽脹，養胃消穀，去邪氣，亦得水而消，其療與硝石小異。按如此說，是取芒硝合煮，更成為真硝石，但不知石脾是何物也？以朴硝作芒硝者，用暖湯淋汁煮之，著木盆中，經宿即成矣。今益州人複煉礬石作硝石，絕柔白，而味猶是礬爾。
又曰︰朴硝，今出益州北部汶山郡西川、蠶陵二縣界，生山崖上，色多青白，亦雜黑斑。土人擇取白軟者，以當硝石用之，當燒令汁沸出，狀如礬石也。
藏器曰︰石脾、芒硝、硝石，並出西戎鹵地，鹼水結成。
恭曰︰朴硝有縱理、縵理二種，用之無別。其白軟者，朴硝苗也，虛軟少力。煉為硝石，所得不多；以當硝石，功力大劣也。
又曰︰硝石即是芒硝，朴硝一名硝石朴。今煉粗惡朴硝，取汁煎作芒硝，即是硝石。《別錄》複出芒硝，誤矣。晉宋古方，多用硝石，少用芒硝；近代諸醫，但用芒硝，鮮言硝石。
理既明白，不合重出。
頌曰︰舊說朴硝、芒硝、硝石三物同種。初采得苗，以水淋汁煎成者為朴硝，一名硝石朴。又煉朴硝或地霜而成，堅白如石者，為硝石，一名芒硝。又取朴硝淋汁煉煎結成有細芒
者，為芒硝。雖一體異名，而修煉之法既殊，則主治之功亦別。然《本經》所載，疑是二種。
今醫方所用，亦不能究。但以未煉成塊微青色者為朴硝；煉成盆中、有芒者為芒硝，亦謂之盆硝；芒硝之底澄凝者，為硝石朴。硝力緊，芒硝次之，硝石更緩。未知孰是？蘇恭言︰晉
宋古方，多用硝石，少用芒硝。按張仲景《傷寒論》，承氣、陷胸皆用芒硝。葛洪《肘後方》，傷寒時氣亦多用芒硝，惟治食 不化云，無朴硝，用芒硝代之。是晉宋以前通用朴硝、芒硝矣。胡洽方，十棗湯用芒硝，大五飲丸用硝石，並云無硝石用芒硝。是梁隋間通用芒硝、硝石矣。以此言之，朴硝、硝石為精，芒硝為粗。故陶氏引皇甫士安之言為証，是硝石當時已
難得其真，故方書通以相代矣。又古方金石凌法，用朴硝、硝石、芒硝、馬牙硝四種相參，次第下之。方出唐世，不知當時如何分別也？又南方醫人著《硝說》云︰本草有朴硝、硝石、芒硝，而無馬牙硝。諸家所注，三種竟無斷決。或言芒硝、硝石是一物，不合重出。或言煎煉朴硝，經宿盆中有細芒為芒硝。或言馬牙硝自是一物。今諸硝之體各異，理亦易明，而惑
乃如此。朴硝味苦而微鹹，出蜀郡者，瑩白如冰雪，內地者小黑，皆蘇脆易碎，風吹之則結霜，泯泯如粉，熬之烊沸，亦可熔鑄。以水合甘草、豬膽煮至減半，投大盆中，又下凝水石屑，同漬一宿，則凝結如白石英者，芒硝也。掃地霜煎煉而成，試竹上如解鹽，而味辛苦，燒之成焰都盡者，硝石也，能消金石，又性畏火，而能製諸石使拒火，亦天地之神物也。牙
硝，即是芒硝也。又有生硝，不因煮煉而成，亦出蜀道，類朴硝而小堅也。其論雖辨，然與古人所說殊別，亦未可全信也。
好古曰︰硝石者，硝之總名也。但不經火者，謂之生硝、朴硝；經火者，謂之芒硝、盆
硝。
時珍曰︰諸硝，自晉唐以來，諸家皆執名而猜，都無定見。惟馬志《開寶本草》，以硝石為地霜煉成，而芒硝、馬牙硝是朴硝煉出者，一言足破諸家之惑矣。諸家蓋因硝石一名芒
硝，朴硝一名硝石朴，之名相混，遂致費辨不決。而不知硝有水火二種，形質雖同，性氣迥
別也。惟《神農本經》朴硝、硝石二條為正。其《別錄》芒硝、《嘉 》馬牙硝、《開寶》生硝，俱系多出，今並歸並之。《神農》所列朴硝，即水硝也，有二種，煎煉結出細芒者為芒
硝；結出馬牙者，為牙硝；其凝底成塊者通為朴硝，其氣味皆咸而寒。《神農》所列硝石，即火硝也，亦有二種，煎煉結出細芒者亦名芒硝，結出馬牙者，亦名牙硝，又名生硝；其凝
底成塊者，通為硝石。其氣味皆辛苦而大溫。二硝皆有芒硝、牙硝之稱，故古方有相代之說。
自唐宋以下，所用芒硝、牙硝，皆是水硝也。南醫所辨雖明，而以凝水石、豬膽煎成者為芒
硝，則誤矣。今通正其誤。其石脾一名硝石者，造成假硝石也。見後石脾下。
【修治】大明曰︰真硝石，柳枝湯煎三周時，如湯少，即加熱者，伏火即止。
曰︰凡使硝石，先研如粉，用雞腸菜、柏子仁共二十五個，和作一處，丸如小帝珠子，以瓷瓶子於五斤火中 赤，投硝石四兩於瓶內，連投藥丸入瓶，自然伏火也。
《抱朴子》曰︰能消柔五金，化七十二石為水。製之須用地蓮子、豬牙皂角、苦參、南星、巴豆、漢防己、晚蠶砂。
時珍曰︰熔化，投甘草入內，即伏火。
硝石
【氣味】苦，寒，無毒。《別錄》曰︰辛，大寒，無毒。普曰︰神農︰苦；扁鵲︰
甘。權曰︰咸，有小毒。
時珍曰︰辛、苦、微鹹，有小毒，陰中之陽也。得陳皮，性疏爽。
之才曰︰火為之使，惡苦參、苦菜，畏女菀、杏仁、竹葉。
【主治】五臟積熱，胃脹閉，滌去蓄結飲食，推陳致新，除邪氣。煉之如膏，久服輕身（《本經》）。療五臟十二經脈中百二十疾，暴傷寒，腹中大熱，止煩滿消渴，利小便，及瘺蝕瘡。天地至神之物，能化七十二種石（《別錄》）。破積散堅，治腹脹，破血，下瘰癧，瀉得根出（甄權）。含咽，治喉閉（大明）。治伏暑傷冷，霍亂吐利，五種淋疾，女勞黑疸，心腸㽲痛，赤眼，頭痛，牙痛（時珍）。
生硝
【氣味】苦，大寒，無毒。時珍曰︰辛、苦，大溫，無毒。
【主治】風熱癲癇，小兒驚邪螈 ，風眩頭痛，肺壅耳聾，口瘡喉痺咽塞，牙頷腫痛，目赤熱痛，多眵淚（《開寶》）。
【發明】土宿真君曰︰硝石，感海鹵之氣所產，乃天地至神之物，能寒能熱，能滑能澀，能辛能苦，能酸能咸，入地千年，其色不變，七十二石，化而為水，製服草木，柔潤五金，製煉八石，雖大丹亦不舍此也。
時珍曰︰土宿所說，乃硝石神化之妙。《別錄》列於朴硝之下，誤矣。朴硝屬水，味鹹
而氣寒，其性下走，不能上升，陰中之陰也。故惟蕩滌腸胃積滯，折治三焦邪火。硝石屬火，味辛帶苦微鹹，而氣大溫，其性上升，水中之火也。故能破積散堅，治諸熱病，升散三焦火郁，調和臟腑虛寒。與硫黃同用，則配類二氣，均調陰陽，有升降水火之功，治冷熱緩急之病。 製礞石，則除積滯痰飲。蓋硫黃之性暖而利，其性下行；硝石之性暖而散，其性上行。
礞石之性寒而下，硝石之性暖而上。一升一降，一陰一陽，此製方之妙也。今兵家造烽火銃
機等物，用硝石者，直入雲漢，其性升可知矣。《雷公炮炙論》序云︰腦痛欲死，鼻投硝末，是亦取其上升辛散，乃從治之義。《本經》言其寒，《別錄》言其大寒，正與龍腦性寒之誤相似。凡辛苦物未有大寒者，況此物得火則焰生，與樟腦、火酒之性同，安有性寒、大寒之理
哉？《史記‧倉公傳》云︰ 川王美人懷子不乳，來召淳于意。意往飲以茛菪藥一撮，以酒飲之，旋乳。意複診其脈躁，躁者有餘病，即飲以硝石一劑，出血，血如豆比五六枚而安。
此去血結之驗也。
【附方】舊四，新十。
頭痛欲死︰硝石末吹鼻內，即愈。（《炮炙論》）
諸心腹痛︰焰硝、雄黃各一錢。研細末。每點少許入 內。名火龍丹。（《集玄方》）
腰腹諸痛︰方同上。
赤眼腫痛︰硝石末，臥時，以銅箸點黍米大入目 。至旦，以鹽水洗去之。（《聖惠方》）
眼目障翳︰男女內外障翳，或三、五個月不見效者，一點複明。好焰硝一兩，銅器熔化，入飛過黃丹二分，片腦二分，銅匙急抄入罐內，收之。每點少許，其效如神。兗州朱秀才忽
不見物，朝夕拜天，因夢神傳此方，點之而愈。（《張三丰仙方》）
風熱喉痺及纏喉風病。玉鑰匙︰用焰硝一兩半，白僵蠶一錢，硼砂半兩，腦子一字。為末。吹之。（《三因方》）
重舌鵝口︰竹瀝，同焰硝點之。（《普濟》）
伏暑瀉痢及腸風下血，或酒毒下血，一服見效，遠年者不過三服。硝石、舶上硫黃各一兩，白礬、滑石半兩，飛面四兩，為末，滴水丸梧子大。每新汲水下三、五十丸。名甘露丸。
（《普濟方》）
五種淋疾︰勞淋、血淋、熱淋、氣淋、石淋及小便不通至甚者。透格散︰用硝石一兩，不夾泥土雪白者，生研為末。每服二錢，各依湯使。勞淋，勞倦虛損，小便不出，小腹急痛，葵子末煎湯下，通後便須服補虛丸散。血淋，小便不出時，下血疼痛滿急；熱淋，小便熱，赤色，臍下急痛，並用冷水調下。氣淋，小腹滿急，尿後常有餘瀝，木通煎湯下。石淋，莖內痛，尿不能出，內引小腹膨脹急痛，尿下砂石，令人悶絕，將藥末先入銚內，隔紙炒至紙
焦為度，再研，用溫水調下。小便不通，小麥湯下。猝患諸淋，只以冷水下。並空心，調藥使硝如水，乃服之。（沈存中《靈苑方》）
蛟龍症病︰方見雄黃發明下。
服石發瘡疼不可忍︰用紙圈圍之，中心填硝石令滿，以匙抄水淋之。覺不熱痛，即止。
（《兵部手集》）
發背初起︰惡寒嗇嗇，或已生瘡腫癮疹。硝石三兩，暖水一升，泡化，待冷，青布折三重，濕拓赤處，熱即換，頻易取瘥。（《外台秘要》）
女勞黑疸︰仲景曰︰黃家日晡發熱，反惡寒，此為女勞得之。膀胱急，小腹滿，身盡黃，額上黑，足下熱，因作黑疸。腹脹如水，大便黑，時溏，非水也。腹滿者難治。硝石、礬
石（燒）等分。為末。以大麥粥汁和服方寸匕，日三。病隨大小便去，小便黃，大便黑，是其候也。（《金匱》）
手足不遂大風，及丹石熱風不遂。用硝石一兩，生烏麻油二斤。置鐺中，以土塹蓋口，紙泥固濟，火煎。初時氣腥，熟則氣香。更以生麻油二升，合煎得所，收不津器中。服時坐
室中，重作小紙屋，燃火於內，服一大合，發汗，力壯者日二服。三七日，頭面 瘡皆減也，然必以火為使。（波羅門僧方）
硵砂
（硵，音鐃。《唐本草》）
【釋名】 砂（音 ）、狄鹽（《日華》）、北庭砂（《四聲》）、氣砂（《圖經》）、透骨將軍（《土宿》）。
時珍曰︰ 砂性毒。服之使人 亂，故曰 砂。狄人以當鹽食。土宿本草云︰ 性透物，五金借之以為先鋒，故號為透骨將軍。
炳曰︰生北庭者為上，人呼為北庭砂。
【集解】恭曰︰ 砂出西戎，形如牙硝，光淨者良。
頌曰︰今西涼夏國及河東、陝西近邊州郡亦有之。然西戎來者顆塊光明，大者有如拳，重三、五兩，小者如指面，入藥最緊。邊界出者，雜碎如麻豆粒，又夾砂石，用之須水飛澄去土石訖，亦無力，彼人謂之氣砂。
時珍曰︰ 砂亦硝石之類，乃鹵液所結，出於青海，與月華相射而生，附鹽而成質，虜
人采取淋煉而成。狀如鹽塊，以白淨者為良。其性至透，用黝罐盛懸火上則常乾，或加乾薑同收亦良。若近冷及得濕，即化為水或滲失也。《一統志》云︰臨洮蘭縣有洞出 砂。張匡
鄴《行程記》云︰高昌北庭山中，常有煙氣涌起而無雲霧，至夕光焰若炬火，照見禽鼠皆赤色，謂之火焰山。采 砂者，乘木屐取之，若皮底即焦矣。北庭，即今西域火州也。
【修治】宗奭曰︰凡用須水飛過，去塵穢，入瓷器中，重湯煮乾，則殺其毒。
時珍曰︰今時人多用水飛淨，醋煮乾如霜，刮下用之。
【氣味】鹹、苦、辛，溫，有毒。
恭曰︰不宜多服。柔金銀，可為焊藥。
權曰︰酸、鹹，有大毒。能消五金八石，腐壞人腸胃。生食之，化人心為血。中其毒者，生綠豆研汁，飲一、二升解之。畏漿水，忌羊血。
大明曰︰辛、酸，暖，無毒。畏一切酸。凡修治，用黃丹、鍛石作柜， 赤使用，並無毒。世人自疑爛肉，而人被刀刃所傷，以之罨敷，當時生痂。
藏器曰︰其性大熱，服之有暴熱損發，云溫者誤也。
《抱朴子》曰︰伏 藥甚多︰牡蠣、海螵蛸、晚蠶砂、羊 骨、河豚魚膠、魚腥草、蘿
卜、獨帚、卷柏、羊蹄、商陸、冬瓜、羊躑躅、蒼耳、烏梅。
曰︰ 遇赤須，汞留金鼎。
【主治】積聚，破結血，止痛下氣，療咳嗽宿冷，去惡肉，生好肌，爛胎。亦入驢馬藥用（《唐本》）。主婦人丈夫羸瘦積病，血氣不調，腸鳴，食飲不消，腰腳痛冷， 癖痰飲，喉中結氣，反胃吐水。令人能食肥健（藏器）。除冷病，大益陽事（甄權）。補水臟，暖子宮，消瘀血，宿食不消，食肉飽脹，夜多小便，丈夫腰胯酸重，四肢不任，婦人血氣心疼，氣塊
癖，及血崩帶下，惡瘡息肉。敷金瘡生肉（大明）。去目翳弩肉（宗 ）。消內積（好古）。
治噎膈症瘕，積痢骨哽，除痣 疣贅（時珍）。
【發明】藏器曰︰一飛為酸砂，二飛為伏翼，三飛為定精，色如鵝兒黃。入諸補藥為丸服之，有暴熱。
頌曰︰此藥近出唐世，而方書著古人單服一味伏火作丸子，亦有兼硫黃、馬牙硝輩合餌
者，不知方出何時？殊非古法。此物本攻積聚，熱而有毒，多服腐壞人腸胃，生用又能化人心為血，固非平居可餌者。而西土人用淹肉，炙以當鹽，食之無害，蓋積習之久，自不毒也。
宗奭曰︰金銀有偽，投 砂鍋中，偽物盡消化，況人腹中有久積，豈不腐潰？
元素曰︰ 砂破堅癖，不可獨用，須入群隊藥中用之。
時珍曰︰ 砂大熱有毒之物，噎膈反胃積塊內症之病，用之則有神功。蓋此疾皆起於七情飲食所致，痰氣郁結，遂成有形，妨礙道路，吐食痛脹，非此物化消，豈能去之？其性善
爛金銀銅錫，庖人煮硬肉，入 砂少許即爛，可以類推矣。所謂化人心為血者，亦甚言其不可多服爾。張果《玉洞要訣》云︰北庭砂秉陰石之氣，含陽毒之精，能化五金八石，去穢益陽，其功甚著，力並硫黃。獨孤滔《丹房鏡源》云︰ 砂性有大毒，為五金之賊，有沉冷之疾，則可服之，疾減便止，多服則成擁塞癰腫。二說甚明，而唐宋醫方乃有單服之法，蓋欲得其助陽以縱欲，而不虞其損陰以發禍也。其方唐慎微已收附本草後，今亦存之，以備考者知警。
【附方】舊四，新二十三。服食法︰ 砂丸︰ 砂不計多少，入罐子內，上面更坐罐子一個，紙筋白土上下通泥了，晒乾。上面罐子內盛水，以蒼耳乾葉為末，鋪頭蓋底，以火燒之。火盡旋添火，水盡旋添水，從辰初起至戌一伏時，住火勿動。次日取出研，米醋面糊和丸梧子大。每服四、五丸，溫酒或米飲下，並無忌。久服進食無痰。（《經驗方》）
元臟虛冷，氣攻臍腹疼痛︰用 砂一兩，以纖霞草末二兩和勻，用小砂罐不固濟，慢火燒赤，乃入 在罐內，不蓋口，加頂火一秤，待火盡爐寒取出。用川烏頭（去皮臍，生研末）
二兩，和勻，湯浸蒸餅丸梧子大。每服三丸，木香湯、醋湯任下，日一服。（陳巽方）
腎臟積冷，氣攻心腹疼痛，面青足冷︰ 砂二兩，桃仁一兩（去皮）。酒一小盞，煎十餘沸，去砂石，入桃仁泥，旋旋煎成膏，蒸餅和丸梧子大。每熱酒下二十丸。（《聖惠方》）
積年氣塊，臍腹痛疼︰ 砂（醋煮）二兩，木瓜三枚（切，須去瓤）。入 在內，碗盛，於日中晒至瓜爛，研勻，以米醋五升，煎如稀餳，密收。用時旋以附子末和丸梧子大。熱酒化下一丸。（《聖惠方》）
癖症塊 砂丸︰治 癖症塊，暖水臟，殺三蟲，婦人血氣，子宮冷。臘月收桑條灰，淋去苦汁，日乾。每 砂一兩，用灰三兩，以水化 ，拌灰乾濕得所。以瓶盛灰半寸，入於內，以灰填蓋固濟，文武火 赤，冷定取出，研。以箕鋪紙三重，安藥於上，以熱水淋之，直待 味盡即止。以缽盛汁，於熱灰火中養之，常令魚眼沸，待汁乾入瓶，再 一食頃，取出重研，以粟飯和丸綠豆大。每空心。酒下五丸，病去即止。（《聖惠方》）
噎膈反胃 鄧才清興︰用北庭砂二錢，水和蕎麥麵包之， 焦，待冷，取中間濕者，焙
乾一錢，入檳榔二錢，丁香二個，研勻。每服七厘，燒酒送下，日三服，愈即止。後吃白粥
半月，仍服助胃丸藥。《孫天仁集效方》︰用北庭砂二兩（一兩，用人言末一兩，同入罐內，文武火升三炷香，取出，燈盞上末；一兩，以黃丹末一兩，同入罐內，如上法升過，取末），用桑灰霜一兩。研勻。每服三分，燒酒下，愈即止。又方︰平胃散各一錢，入 砂、生薑各五分，為末。沸湯點服二錢，當吐出黑物如石，屢驗。一切積痢︰靈砂丹︰用 砂、朱砂各二錢半。為末。用黃蠟半兩，巴豆仁三七粒（去膜），同入石器內，重湯煮一伏時，候豆紫色為度。去二七粒，只將一七粒同二砂研勻，溶蠟和收。每旋丸綠豆大。或三丸、五丸，淡薑湯下。（《本事方》）
月水不通︰臍腹積聚疼痛。 砂一兩，皂角五挺（去皮子）。銼為末，以頭醋一大盞，熬膏，入陳橘皮末三兩，搗三百杵，丸梧子大。每溫酒下五丸。（《聖惠方》）
死胎不下︰ 砂、當歸各半兩。為末。分作二服，溫酒調下，如人行五里，再一服。（《瑞
竹堂方》）
喉痺口噤︰ 砂、馬牙硝等分，研勻，點之。（《聖濟方》）
懸癰猝腫︰ 砂半兩，綿裹含之，咽津即安。（《聖惠方》）
牙齒腫痛︰老鼠一個去皮，以 砂淹擦，三日肉爛化盡，取骨，瓦上焙乾，為末，入樟腦一錢，蟾酥二分。每以少許點牙根上，立止。（《孫氏集效
方》）
偏頭風痛︰ 砂末一分，水潤豉心一分。搗丸皂子大。綿包露出一頭，隨左右內鼻中，立效。（《聖惠方》）
損目生瘀，赤肉弩出不退︰杏仁百個，蒸熟去皮尖研，濾取淨汁，入砂末一錢，水煮化。日點一、二次，自落。（《普濟方》）
鼻中息肉︰ 砂點之，即落。（白飛霞方）鼻中毛出︰晝夜可長一、二尺，漸漸粗圓如繩，痛不可忍，摘去複生，此因食豬羊
血過多致生。用乳香、 砂各一兩，為末，飯丸梧子大。每空心臨臥各服十丸，水下。自然
退落。（夏子益《奇疾方》）
魚骨哽咽︰ 砂少許，嚼咽立下。（《外台秘要》）
蚰蜒入耳︰
砂、膽礬等分。為末。每吹一字，蟲化為水。（《聖濟錄》）
割甲侵肉久不瘥︰ 砂、礬石，為末。裹之，以瘥為度。（《外台秘要》）
蠍蠆叮螫︰水調 砂塗之，立愈。（《千金方》）
代指腫痛︰唾和白 砂，以面作碗子，套指入內，一日瘥。（《千金方》）
面上疣目︰ 砂、硼砂、鐵鏽、麝香等分研，搽三次自落。（《集效方》）
疔瘡腫毒︰好 砂、雄黃等分研。以銀篦刺破瘡口，擠去惡血，安藥一豆入內，紙花貼住即效。毒气入腹嘔吐者，服護心散。（《瑞竹堂方》）
疝氣卵腫，脹痛不可忍。念珠丸︰用 砂、乳香各二錢，黃蠟一兩。研溶和丸，分作一百單八丸，以綿縫，露一夜，次日取出，蛤粉為衣。每用一丸，乳香湯吞下，日二服，取效。（《本事方》）
諸勞久嗽︰方見獸部下。
【附錄】石藥（拾遺。）
〔藏器曰〕
味苦，寒，無毒。主折傷內損瘀血煩悶欲死者，酒消服之。南人毒箭中人，及深山大蝮傷人，速將病者頂上十字厘之，出血水，藥末敷之，並敷
傷處，當上下出黃水數升，則悶解。俚人重之，以竹筒盛，帶於腰，以防毒箭；亦主惡瘡、熱毒癰腫、赤白游風、 蝕等瘡，並水和敷之。出賀州出內石上，似碎石、 砂之類。
硼砂
（《日華》）
【釋名】鵬砂（《日華》）、盆砂。
時珍曰︰名義未解。一作硼砂。或云︰煉出盆中結成，謂之盆砂，如盆硝之義也。
【集解】頌曰︰硼砂出南海，其狀甚光瑩，亦有極大塊者。諸方稀用，可焊金銀。
宗奭曰︰南番者，色重褐，其味和，入藥其效速；西戎者，其色白，其味焦，入藥其功緩。
時珍曰︰硼砂生西南番，有黃白二種。西者白如明礬，南者黃如桃膠，皆是煉結成，如砂之類。西者柔物去垢，殺五金，與硝石同功，與砒石相得也。
【氣味】苦、辛，暖，無毒。
頌曰︰溫、平。時珍曰︰甘、微鹹，涼，無毒。獨孤滔曰︰製汞，啞銅，結砂子。
土宿真君曰︰知母、鵝不食草、芸苔、紫蘇、甑帶、何首烏，皆能伏硼砂。同砒石 過，有變化。
【主治】消痰止嗽，破症結喉痺（大明）。上焦痰熱，生津液，去口氣，消障翳，除噎膈反胃，積塊結瘀肉，陰潰骨哽，惡瘡及口齒諸病（時珍）。
【發明】頌曰︰今醫家用硼砂治咽喉，最為要切。
宗奭曰︰含化咽津，治喉中腫痛，膈上痰熱。初覺便治，不能成喉痺，亦緩取效可也。
時珍曰︰硼砂，味甘微鹹而氣涼，色白而質輕，故能去胸膈上焦之熱。《素問》云︰熱淫於內，治以鹹寒，以甘緩之，是也。其性能柔五金而去垢膩，故治噎膈積聚、骨哽結核、惡肉陰 用之者，取其柔物也；治痰熱、眼目障翳用之者，取其去垢也。洪邁《夷堅志》云︰
鄱陽汪友良，因食誤吞一骨，哽於咽中，百計不下。恍惚夢一朱衣人曰︰惟南硼砂最妙。遂
取一塊含化咽汁，脫然而失。此軟堅之征也。《日華》言其苦辛暖，誤矣。
【附方】新十二。
鼻血不止︰硼砂一錢，水服立止。（《集簡方》）
勞瘵有蟲︰硼砂、 砂、兔屎等分為末，蜜丸梧子大。每服七丸，生甘草一分，新水一鐘，揉汁送下。自朔至望，五更時，令病患勿言，服之。（《乾坤秘韞》）
木舌腫強︰硼砂末，生薑片蘸揩，少時即消。（《普濟方》）
咽喉谷賊腫痛︰硼砂、牙硝等分為末。蜜和半錢，含咽。（《直指方》）
咽喉腫痛︰破棺丹︰用硼砂、白梅等分。搗丸芡子大。每噙化一丸。（《經
驗方》）
喉痺牙疳︰盆砂末，吹，並擦之。（《集簡方》）
骨哽在咽︰方見發明。小兒陰潰，腫大不消。硼砂一分。水研塗之，大有效。（《集玄方》）
飲酒不醉︰先服盆砂二錢，妙。（《相感志》）
飲食毒物︰硼砂四兩，甘草四兩，真香油一斤。瓶內浸之。遇有毒者，服油一小盞。
久浸尤佳。（《瑞竹堂經驗方》）
一切惡瘡︰方同上。弩肉瘀突︰南鵬砂（黃色者）一錢，片
腦少許。研末。燈草蘸點之。（《直指方》）
【附錄】特硼殺（《拾遺》）
藏器曰︰味辛、苦，溫，小毒。主飛金石用之，煉丹亦須用。生西國，似石脂、蠣粉之類，能透金、石、鐵無礙下通出。
石硫黃
（《本經》中品）
【釋名】硫黃（《吳普》）、黃硇砂（《藥性》）、黃牙、陽侯（《綱目》）、將軍。
時珍曰︰硫黃，秉純陽火石之精氣而結成，性質通，硫色賦中黃，故名硫黃。含其猛毒，為七十二石之將，故藥品中號為將軍。外家謂之陽侯，亦曰黃牙，又曰黃硇砂。
【集解】《別錄》曰︰石硫黃生東海牧羊山谷中，及大行河、西山，礬石液也。
普曰︰或生易陽，或生河西，或五色黃是潘水石液也。燒金有紫焰，八月、九月採。
弘景曰︰東海郡屬北徐州，而箕山亦有。今第一出湖南林邑，色如鵝子初出殼者，名昆侖黃。次出外國，從蜀中來，色深而煌煌。此云礬石液，今南方則無礬石，恐不必爾。
珣曰︰《廣州記》云︰生昆侖及波斯國西方明之境，顆塊瑩淨，不夾石者良。蜀中雅州亦出之，光膩甚好，功力不及舶上來者。
頌曰︰今惟出南海諸番。嶺外州郡或有，而不甚佳。鵝黃者名昆侖黃，赤色者名石亭脂，青色者名冬結石，半白半黑者名神驚石，並不堪入藥。又有一種水硫黃，出廣南及資州溪澗，水中流出，以茅收取熬出，號珍珠黃，氣腥臭，只入瘡藥，亦可煎煉成汁，以模寫作器，亦如鵝子黃色。
時珍曰︰凡產石硫黃之處，必有溫泉，作硫黃氣。《魏書》云︰盤盤國有火山，山旁石皆焦熔，流數十里乃凝堅，即石硫黃也。張華《博物志》云︰西域硫黃出且彌山。去高昌八百里，有山高數十丈，晝則孔中狀如煙，夜則如燈光。《庚辛玉冊》云︰硫黃有二種︰石硫黃，生南海琉球山中；土硫黃，生於廣南。以嚼之無聲者為佳，舶上倭硫黃亦佳。今人用配硝石作烽燧煙火，為軍中要物。
【修治】斅曰︰凡使，勿用青赤色及半白半青、半赤半黑者。自有黃色，內瑩淨似物命者貴也。凡用四兩。先以龍尾蒿自然汁一鎰，東流水三鎰，紫背天葵汁一鎰，粟逐子莖汁一鎰，四件合之攪令勻。一坩鍋，用六乙泥固濟底下，將硫黃碎之，入鍋中，以前汁旋旋添入，火煮汁盡為度。再以百部末十兩，柳蛀末二斤，一簇草二斤，細銼，以東流水同硫黃煮二伏時。取出，去諸藥，用熟甘草湯洗了，入缽研二萬匝用。
時珍曰︰凡用硫黃，入丸散用，須以蘿蔔剜空，入硫在內，合定，稻糠火煨熟，去其臭
氣；以紫背浮萍同煮過，消其火毒；以皂莢湯淘之，去其黑漿。一法︰打碎，以絹袋盛，用無灰酒煮三伏時用。又硝石能化硫為水，以竹筒盛硫埋馬糞中一月亦成水，名硫黃液。
【氣味】酸，溫，有毒。《別錄》曰︰大熱。普曰︰神農、黃帝、雷公︰咸，有毒；醫和、扁鵲︰苦，無毒。
權曰︰有大毒，以黑錫煎湯解之，及食冷豬血。
珣曰︰人能製伏歸本色，服之能除百病。如有發動，宜豬肉、鴨羹、余甘子湯並解之。
葛洪曰︰四黃惟陽侯為尊，金石煆煉者不可用，惟草木製伏者堪入藥用。桑灰、益母、紫荷、菠 、天鹽、桑白皮、地骨皮、車前、馬鞭草、黃柏、何首烏、石葦、蕎麥、獨帚、地榆、蛇床、菟絲、蓖麻、蠶砂，或灰或汁，皆可伏之。
之才曰︰曾青為之使，畏細辛、飛廉、朴硝、鐵、醋。
玄壽先生曰︰硫是礬之液，礬是鐵之精，磁石是鐵之母。故鐵砂磁石製，入硫黃立成紫粉。
獨孤滔曰︰硫能干汞，見五金而黑，得水銀則色赤也。
【主治】婦人陰蝕疽痔惡血，堅筋骨，除頭禿。能化金銀銅鐵奇物（《本經》）。療心腹積聚，邪氣冷癖在脅，咳逆上氣，腳冷疼弱無力，及鼻衄惡瘡，下部𧏾瘡，止血，殺疥蟲（《別錄》）。治婦人血結（吳普）。下氣，治腰腎久冷，除冷風頑痺，寒熱。生用治疥癬，煉服主虛損泄精（甄權）。壯陽道，補筋骨勞損，風勞氣，止嗽，殺臟蟲邪魅（大明）。長肌膚，益氣力，老人風秘，並宜煉服（李珣）。主虛寒久痢，滑泄霍亂，補命門不足，陽氣暴絕，陰毒傷寒，小兒慢驚（時珍）。
【發明】
弘景曰︰俗方用治腳弱及痼冷甚效。《仙經》頗用之，所化奇物，並是黃白朮及合丹法。
頌曰︰古方未有服餌硫黃者。《本經》所用，只於治瘡蝕、攻積聚、冷氣腳弱等，而近
世遂火煉治為常服丸散。觀其治煉服食之法，殊無本源，非若乳石之有論議節度。故服之其效雖緊，而其患更速，可不戒之？土硫黃辛熱腥臭，只可治疥殺蟲，不可服。
宗奭曰︰今人治下元虛冷，元氣將絕，久患寒泄，脾胃虛弱，垂命欲盡，服之無不效。中病當便已，不可盡劑。世人蓋知用而為福，而不知其為禍，此物損益兼行故也。如病勢危急，可加丸數服，少則不效，仍加附子、乾薑、桂。
好古曰︰如太白丹、來複丹，皆用硫黃佐以硝石，至陽佐以至陰，與仲景白通湯佐以人尿、豬膽汁大意相同。所以治內傷生冷、外冒暑熱、霍亂諸病，能去格拒之寒，兼有伏陽，不得不爾。如無伏陽，只是陰証，更不必以陰藥佐之。何也？硫黃亦號將軍，功能破邪歸正，返滯還清，挺出陽精，消陰化魄。
時珍曰︰硫黃秉純陽之精，賦大熱之性，能補命門真火不足，且其性雖熱而疏利大腸，又與躁澀者不同，蓋亦救危妙藥也。但煉製久服，則有偏勝之害。況服食者，又皆假此縱
欲，自速其咎，於藥何責焉？按孫升《談圃》云︰硫黃，神仙藥也。每歲三伏日餌百粒，去臟腑積滯有驗。但硫黃伏生於石下，陽氣溶液凝結而就，其性大熱，火煉服之，多發背疽。
方勺《泊宅編》云︰金液丹，乃硫黃煉成，純陽之物，有痼冷者所宜。今夏至人多服之，反
為大患。韓退之作文戒服食，而晚年服硫黃而死，可不戒乎？夏英公有冷病，服硫黃、鐘乳，莫之紀極，竟以壽終，此其稟受與人異也。
洪邁《夷堅志》云︰唐與正亦知醫，能以意治疾。吳巡檢病不得溲，臥則微通，立則不能涓滴，遍用通利藥不效。唐問其平日自製黑錫丹常服，因悟曰︰此必結砂時，硫飛去，鉛不死。鉛砂入膀胱，臥則偏重，猶可溲；立則正塞水道，故不通。取金液丹三百粒，分為十服，煎瞿麥湯下。鉛得硫氣則化，累累水道下，病遂愈。硫之化鉛，載在經方，苟無通變，豈能臻妙？
《類編》云︰仁和縣一吏，早衰齒落不已。一道人令以生硫黃入豬臟中煮熟搗丸，或入蒸餅丸梧子大，隨意服之。飲啖倍常，步履輕捷，年逾九十，猶康健。後醉牛血，遂洞泄如金水， 悴而死。內醫官管范云︰豬肪能製硫黃，此用豬臟尤妙。王樞使亦常服之。
【附方】舊八，新四十一。
硫黃杯︰此杯配合造化，調理陰陽，奪天地沖和之氣，乃水火既濟之方。不冷不熱，不緩不急，有延年卻老之功，脫胎換骨之妙。大能清上實下，升降陰陽。通九竅，殺九蟲，除夢泄，悅容顏，解頭風，開胸膈，化痰涎，明耳目，潤肌膚，添精髓，蠲疝墜。又治婦人血海枯寒，赤白帶下。其法用瓷碗以胡桃擦過，用無砂石硫黃生熔成汁，入明礬少許，則塵垢悉浮，以杖掠去，綿濾過，再入碗熔化，傾入杯內，蕩成杯，取出，埋土中一夜，木賊打光用之。欲紅入朱砂，欲青則入葡萄，研勻同煮成。每用熱酒二杯，清早空心溫服，則百病皆除，無出此方也。
紫霞杯︰葉石林《水雲錄》云︰用硫黃袋盛，懸罐內，以紫背浮萍同水煮之，數十沸取出，候乾研末十兩。用珍珠、琥珀、乳香、雄黃、朱砂、羊起石、赤石脂、片腦、紫粉、白芷、甘松、三柰、木香、血竭、沒藥、韶腦、安息香各一錢，麝香七分，金箔二十片，為末，入銅杓中，慢火熔化。以好樣酒杯一個，周遭以粉紙包裹，中開一孔，傾硫入內，旋轉令勻，投冷水中取出。每旦盛酒飲二、三杯，功同上方。昔中書劉景輝因遘勞瘵，於太白山中遇一老仙，親授是方，服之果愈。人能清心寡欲而服此，仙緣可到也。
金液丹︰固真氣，暖丹田，堅筋骨，壯陽道。除久寒痼冷，補勞傷虛損。治男子腰腎久冷，心腹積聚，脅下冷痛，腹中諸蟲，失精遺尿，形羸力劣，腰膝痛弱，冷風頑痺，上氣衄血，咳逆寒熱，霍亂轉筋，虛滑下利。又治痔 濕 生瘡，下血不止，及婦人血結寒熱，陰蝕疽痔等。用石硫黃十兩研末，用瓷盒盛，以水和赤石脂封口，鹽泥固濟，日乾。地內先埋一小罐，盛水令滿，安盒在內，用泥固濟。慢火養七日七夜，候足加頂火一斤，俟冷取出研末。每一兩，用蒸餅一兩，水浸為丸，如梧子大。每服三十丸至百丸，空心米飲服。又治傷寒身冷脈微，或吐或利，或自汗不止，或小便不禁，並宜服之，得身熱脈出為度。（《惠民和劑局方》）
暖益腰膝︰王方平通靈玉粉散︰治腰膝，暖水臟，益顏色，其功不可具載。硫黃半斤，桑柴灰五斗，淋取汁，煮三伏時。以鐵匙抄於火上試之，伏火即止。候乾，以大火 之。
如未伏更煮，以伏為度。 了研末。穿地坑一尺二寸，投水於中，待水清，取和硫末，坩鍋內煎如膏。鐵錢抄出，細研，飯丸麻子大。每空心鹽湯下十丸，極有效驗。鄉人王昭遂服之，年九十，顏貌如童子，力倍常人。（杜光庭《玉函方》）
風毒腳氣痺弱︰硫黃末三兩，鐘乳五升。煮沸入水，煎至三升，每服三合。又法︰牛乳三升，煎一升半，以五合調硫黃末一兩服，濃蓋取汗，勿見風。未汗再服，將息調理數日，更服。北人用此多效。亦可煎為丸服。（《肘後方》）
陰証傷寒極冷，厥逆煩躁，腹痛無脈，危甚者。舶上硫黃為末。艾湯服三錢，就得睡汗出而愈。（《本事方》）
陰陽二毒︰傷寒。黑龍丹︰用舶上硫黃一兩，（柳木槌研二、三日）。巴豆一兩（和殼，計個數）。用三升鐺子一口，將硫鋪底，安豆於上，以釅米醋半斤澆之。盞子緊合定，醋紙固縫，頻以醋潤之。文武火熬，候豆作聲，可一半為度，急將鐺子離火，即便入臼中搗細，再以醋兩茶腳洗鐺中藥入臼，旋下蒸餅搗丸雞頭子大。若是陰毒，用椒四十九粒，蔥白二莖，水一盞，煎六分，熱吞下一丸；陽毒，用豆豉四十九粒，蔥白一莖，水一盞，煎同前，吞下不得嚼破。經五、六日方可服之。若未傳入，或未及日數，不可服。有孕婦人吐瀉，亦可服。（《博濟方》）
一切冷氣，積塊作痛︰硫黃、焰硝各四兩（結砂），青皮、陳皮各四兩。為末，糊丸梧子大。每空心米飲下三十丸。（鮑氏方）元臟久冷，腹痛虛泄。應急玉粉丹︰用生硫黃五兩，青鹽一兩，細研，以蒸餅丸綠豆大。每服五丸，空心熱酒下，以食壓之。（《經驗方》）
元臟冷泄，腹痛虛極︰硫黃一兩。黃蠟化丸梧子大。每服五丸，新汲水下。一加青鹽二錢，蒸餅和丸，酒下。（《普濟方》）
氣虛暴泄，日夜三、二十行，腹痛不止，夏月路行，備急最妙。朝真丹︰用硫黃二兩，枯礬半兩。研細，水浸蒸餅丸梧子大，朱砂為衣。每服十五丸至二十丸，溫水下，或米飲鹽湯任下。（孫尚藥《秘寶方》）
伏暑傷冷︰二氣交錯，中脘痞結，或泄或嘔，或霍亂厥逆。二氣丹︰硫黃、硝石等分研末，石器炒成砂，再研，糯米糊丸梧子大。每服四十丸，新井水下。（《濟生方》）
傷暑吐瀉︰硫黃、滑石等分為末。每服一錢，米飲下，即止。（《救急良方》）
霍亂吐瀉︰硫黃一兩，胡椒五錢，為末，黃蠟一兩化，丸皂子大。每涼水下一丸。（《聖濟錄》）
小兒吐瀉︰不拘冷熱，驚吐反胃，一切吐利，諸治不效者。二氣散︰用硫黃半兩，水銀二錢半。研不見星。每服一字至半錢，生薑水調下，其吐立止。或同炒結砂為丸，方見靈砂下。（錢氏小兒方）反胃嘔吐︰方見水銀。
脾虛下白，脾胃虛冷，停水滯氣，凝成白涕下出。舶上硫黃一兩研末，炒面一分同研，滴
冷熱水丸梧子大。每米湯下五十丸。（楊子建《護命方》）
下痢虛寒︰硫黃半兩，蓖麻仁七個，為末。填臍中，以衣隔，熱湯熨之，止乃已。（《仁存方》）
協熱下痢赤白︰用硫黃、蛤粉等分，為末，糊丸梧子大。每服十五丸，米飲下。（《指南方》）
腸風下血︰方見鯽魚。
老人冷秘︰風秘或泄瀉，暖元臟，除積冷，溫脾胃，進飲食，治心腹一切 癖冷氣。硫黃（柳木槌研細）、半夏（湯泡七次焙研）等分。生薑自然汁調，蒸餅和杵百下，丸梧子大。每服十五丸至二十丸，空心溫酒或薑湯下，婦人醋湯下。（《和劑局方》）
久瘧不止︰鮑氏方︰用硫黃、朱砂等分為末。每服二錢，臘茶清，發日五更服。當日或大作或不作，皆其效也。寒多，倍
硫；熱多倍砂。朱氏方︰用硫黃、臘茶等分為末。發日早冷水服二錢，二服效。寒多加硫；熱多，加茶。酒鱉氣鱉︰嗜酒任氣，血凝於氣，則為氣鱉。嗜酒痼冷，敗血入酒，則為血鱉。
搖頭掉尾，大者如鱉，小者如錢。上侵人喉，下蝕人肛，或附脅背，或隱腸腹。用生硫黃末，老酒調下，常服之。（《直指方》）
咳逆打呃︰硫黃燒煙，嗅之立止。（《醫方摘要》）
頭痛頭風︰如神丹︰光明硫黃、硝石各一兩，細研，水丸芡子大。空心嚼一丸，茶下。（《普濟方》）
腎虛頭痛︰《聖惠方》︰用硫黃一兩，胡粉半兩，為末，飯丸梧子大。痛時冷水服五丸，即止。
《本事方》︰用硫黃末、食鹽等分。水調生麵糊丸梧子大。每薄荷茶下五丸。《普濟方》︰用生硫黃六錢，烏藥四錢，為末，蒸餅丸梧子大。每服三、五丸，食後茶清下。
鼻上作痛︰上品硫黃末，冷水調搽。（《澹寮方》）
酒 赤鼻︰生硫黃半兩，杏仁二錢，輕粉一錢。夜夜搽
之。《瑞竹堂方》︰用舶上硫黃、雞心檳榔等分，片腦少許，為末。絹包，日日擦之。加蓖麻油更妙。鼻面紫風︰乃風熱上攻陽明經絡，亦治風刺癮疹。舶上硫黃、白礬（枯）等分，為末。
每以黃丹少許，以津液和塗之，一月見效。（《宣明方》）
身面疣目︰蠟紙卷硫黃末少許，以火燒點之， 之有聲便撥，根去。（《普濟方》）
瘍風病，白色成片︰以布拭，醋摩硫黃、附子塗之，或硫黃、白礬擦之。（《集驗方》）
小兒 耳︰硫黃末和蠟作挺插之，日二易。（《千金方》）
小兒口瘡糜爛︰生硫黃水調，塗手心、足心。效即洗去。（危氏《得效方》）
耳猝聾閉︰硫黃、雄黃等分研末。綿裹塞耳，數日即聞人語也。（《千金方》）
諸瘡弩肉︰如蛇出數寸。硫黃末一兩，肉上敷之，即縮。（《聖惠方》）
癰疽不合︰石硫黃粉，以箸蘸插入孔中，以瘥為度。（《外台秘要》）
一切惡瘡︰真君妙神散︰用好硫黃三兩，蕎麥粉二兩，為末，井
水和捏作小餅，日乾收之。臨用細研，新汲水調敷之。痛者即不痛；不痛則即痛而愈。（《坦
仙皆效方》）
疥瘡有蟲︰硫黃末，以雞子煎香油調搽，極效。（《救急良方》）
頑癬不愈︰傾過銀有蓋罐子，入硫黃一兩熔化，取起，冷定打開，取硫同蓋研末，搽之。（《孫氏集效方》）
癘風有蟲 硫黃末酒調少許，飲汁。或加大風子油，更好。（《直指方》）
女子陰瘡︰硫黃末，敷之，瘥乃止。（《肘後方》）
玉門寬冷︰硫黃，煎水頻洗。（《心傳方》）
小兒夜啼︰硫黃二錢半，鉛丹二兩。研勻，瓶固 過，埋土中七日取出，飯丸黍米大。每服二丸，冷水下。（《普濟方》）
陰濕瘡 ︰硫黃敷之，日三。（《梅師方》）
石硫赤
（《別錄》有名未用）
【釋名】石亭脂（《圖經》）、石硫丹（弘景）、石硫芝。
【集解】《別錄》曰︰理如石耆，生山石間。普曰︰生羌道山谷。
時珍曰︰此即硫黃之多赤者，名石亭脂，而近世通呼硫黃為石亭脂，亦未考此也。按《抱朴子》云︰石硫丹，石之赤精，石硫黃之類也。浸溢於涯岸之間，其濡濕者可丸服；堅結可散服。五岳皆有，而箕山為多，許由、巢父服之，即石硫芝是矣。
【氣味】苦，溫，無毒。
【主治】婦人帶下，止血。輕身長年（《別錄》）。壯陽除冷，治瘡殺蟲，功同硫黃（時珍）。
【附方】新二。赤鼻作痛︰紫色石亭脂，紅色次之，黃色勿用。研末，冷水調搽，半月絕根。（《聖濟錄》）
風濕腳氣︰石亭脂（生用）一兩，川烏頭（生）一兩，無名異二兩。為末，蔥白自然汁和丸梧子大。每服一錢，空心淡茶、生蔥吞下，日一服。（《瑞竹堂方》）
石硫青
（《別錄》有名未用）
【釋名】冬結石。
《別錄》曰︰生武都山石間，青白色，故名。
時珍曰︰此硫黃之多青色者。蘇頌《圖經》言︰石亭脂、冬結石並不堪入藥，未深考此也。
【氣味】酸，溫，無毒。
【主治】療泄，益肝氣，明目。輕身長年（《別錄》）。治瘡殺蟲，功同硫黃（時珍）。
【附錄】硫黃香（《拾遺》）
藏器曰︰味辛，溫，無毒。去惡氣，除冷殺蟲。似硫黃而香。云出昆南國，在扶南南三千里。
礬石
（《本經》上品）
【校正】並入《海藥》波斯礬、《嘉 》柳絮礬。
【釋名】涅石（《綱目》）、羽涅（《本經》）、羽澤（《別錄》）
， 枯者名巴石，輕白者名柳絮礬。
時珍曰︰礬者，燔也，燔石而成也。《山海經》云︰女床之山，其陰多涅石。郭璞注云︰
礬石也。楚人名涅石，秦人名為羽涅。
【集解】《別錄》曰︰礬石生河西山谷，及隴西武都、石門，采無時。能使鐵為銅。
弘景曰︰今出益州北部西川，從河西來。色青白，生者名馬齒礬；煉成純白名白礬，蜀人以當硝石。其黃黑者名雞屎礬，不入藥用，惟堪鍍作以合熟銅。投苦酒中，塗鐵皆作銅色。
外雖銅色，內質不變。
恭曰︰礬石有五種︰白礬多入藥用；青、黑二礬，療疳及瘡；黃礬亦療瘡生肉，兼染皮；絳礬本來綠色，燒之乃赤，故名絳礬。
頌曰︰礬石初生皆石也，采得燒碎煎煉，乃成礬也。凡有五種，其色各異，白礬、黃礬、綠礬、黑礬、絳礬也。今白礬出晉州、慈州、無為軍，入藥及染人所用甚多。黃礬丹灶家所須，亦入藥。黑礬惟出西戎，亦謂之皂礬，染須鬢藥用之，亦染皮用。綠礬入咽喉口齒藥及染色。絳礬燒之則赤，今亦稀見。又有礬精、礬蝴蝶、巴石、柳絮礬，皆是白礬也。煉白礬時，候其極沸，盤心有濺溢，如物飛出，以鐵匕接之，作蟲形者，礬蝴蝶也。但成塊光瑩如水精者，礬精也。二者入藥，力緊於常礬。其煎煉而成，輕虛如綿絮者，柳絮礬。其燒汁至盡，色白如雪者，謂之巴石。
曰︰波斯、大秦所出白礬，色白而瑩淨，內有束針紋，入丹灶家，功力逾於河西、石門者，近日文州諸番往往有之。波斯又出金線礬，打破內有金線紋者為上，多入燒煉家用。
時珍曰︰礬石折而辨之，不只於五種也。白礬，方士謂之白君，出晉地者上，青州、吳中者次之。潔白者為雪礬；光明者為明礬，亦名雲母礬；紋如束針，狀如粉撲者，為波斯白礬，並入藥為良。黑礬，鉛礬也，出晉地；其狀如黑泥者，為昆侖礬；其狀如赤石脂有金星者，為鐵礬；其狀如紫石英，火引之成金線，畫刀上即紫赤色者，為波斯紫礬，並不入服餌藥，惟丹灶及瘡家用之。綠礬、絳礬、黃礬俱見本條。其雜色者，則有雞屎礬、鴨屎礬、雞毛礬、粥礬，皆下品，亦入外丹家用。
【修治】 曰︰凡使白礬石，以瓷瓶盛，於火中 令內外通赤，用鉗揭起蓋，旋安石蜂
巢入內燒之。每十兩用巢六兩，燒盡為度。取出放冷，研粉，以紙裹，安五寸深土坑中一宿，取用。又法︰取光明如水晶，酸、鹹、澀味全者，研粉。以瓷瓶用六一泥泥之，待乾，入粉
三升在內，旋旋入五方草、紫背天葵各自然汁一鎰，下火逼令藥汁乾，蓋了瓶口，更泥上下，用火一百斤 之。從巳至未，去火取出，其色如銀，研如輕粉用之。
時珍曰︰今人但 干汁用，謂之枯礬，不 者為生礬。若入服食，須循法度。按《九鼎神丹秘訣》，煉礬石入服食法︰用新桑合 一具。於密室淨掃，以火燒地令熱，洒水於上，或洒苦酒於上，乃布白礬於地上，以 覆之，四面以灰擁定。一日夜，其石精皆飛於 上，掃取收之。未盡者，更如前法，數遍乃止，此為礬精。若欲作水，即以掃下礬精一斤，納三年苦酒一斗中清之，號曰礬華，百日彌佳。若急用之，七日亦可。
【氣味】酸，寒，無毒；普曰︰神農、岐伯︰酸，久服傷人骨；扁鵲︰咸；雷公︰酸，無毒。權曰︰澀，涼，有小毒。
之才曰︰甘草為之使，惡牡蠣，畏麻黃。獨孤滔曰︰紅心灰 製礬。
【主治】寒熱，泄痢白沃，陰蝕惡瘡，目痛，堅骨齒。煉餌服之，輕身不老增年（《本經》）。除固熱在骨髓，去鼻中息肉（《別錄》）。除風去熱，消痰止渴，暖水臟，治中風失音。和桃仁、蔥湯浴，可出汗（大明）。生含咽津，治急喉痺。療鼻衄 鼻，鼠漏瘰癧疥癬
（甄權）。枯礬貼嵌甲，牙縫中血出如衄（宗 ）。吐下痰涎飲 ，燥濕解毒追涎，止血定痛，食惡肉，生好肉，治癰疽疔腫惡瘡，癲癇疸疾，通大小便，口齒眼目諸病，虎犬蛇蠍百蟲傷（時珍）。波斯白礬（《海藥》）
【氣味】酸、澀，溫，無毒。
【主治】赤白漏下陰蝕，泄痢瘡疥，解一切蟲蛇等毒，去目赤暴腫齒痛，火煉之良（李）。柳絮礬（《嘉 》）
【氣味】同礬石。
【主治】消痰止渴，潤心肝（大明）。
【發明】弘景曰︰俗中合藥，火熬令燥，以療齒痛，多則壞齒，即傷骨之証也。而《經》
云堅骨齒，誠為可疑。
宗奭曰︰不可多服，損心肺，卻水故也。水化書紙上，才乾則水不能濡，故知其性卻水也。治膈下涎藥多用者，此意爾。
時珍曰︰礬石之用有四︰吐利風熱之痰涎，取其酸苦涌泄也；治諸血痛脫肛陰挺瘡瘍，取其酸澀而收也；治痰飲泄痢崩帶風眼，取其收而燥濕也；治喉痺癰疽中蠱蛇蟲傷螫，取其解毒也。按︰《李迅癰疽方》云︰凡人病癰疽發背，不問老少，皆宜服黃礬丸。服至一兩以上，無不作效，最止疼痛，不動臟腑，活人不可勝數。用明亮白礬一兩生研，以好黃蠟七錢
熔化，和丸梧子大。每服十丸，漸加至二十丸，熟水送下。如未破則內消，已破即便合。如服金石發瘡者，引以白礬末一、二匙，溫酒調下，亦三、五服見效。有人遍身生瘡，狀如蛇頭，服此亦效。諸方俱稱奇效，但一日中服近百粒，則有力。此藥不惟止痛生肌，能防毒气內攻，護膜止瀉，托裡化膿之功甚大，服至半斤尤佳，不可欺其淺近，要知白礬大能解毒也。
今人名為蠟礬丸，用之委有效驗。
【附方】舊二十五，新六十四。
中風痰厥，四肢不收，氣閉膈塞者︰白礬一兩，牙皂角五錢。為末。每服一錢，溫水調
下，吐痰為度。（陳師古方）胸中痰 ，頭痛不欲食︰礬石一兩，水二升，煮一升，納蜜半合，頓服。須臾大吐，未吐，飲少熱湯引之。（《外台秘要》）
風痰癇病︰化痰丸︰生白礬一兩，細茶五錢，為末，煉蜜丸如梧子大。一歲十丸，茶湯下；大人，五十丸。久服，痰自大便中出，斷病根。（鄧筆峰《雜興》）
小兒胎寒， 啼發癇︰白礬 半日，棗肉丸黍米大。每乳下一丸，愈乃止，去痰良。（《保幼大全》）
產後不語︰胡氏孤鳳散︰用生白礬末一錢，熟水調下。（《婦人良方》）
牙關緊急不開者︰白礬、鹽花等分。搽之，涎出自開。（《集簡方》）
走馬喉痺︰用生白礬末塗於綿針上，按於喉中，立破。綿針者，用榆條，上以綿纏作棗大也。
（《儒門事親方》）
喉癰乳蛾︰《濟生》帳帶散︰用礬三錢，鐵銚內熔化，入劈開巴豆三粒，煎乾去豆，研礬用之，入喉立愈。甚者，以醋調灌之。亦名通關散。法製烏龍膽︰用白礬末
盛入豬膽中，風乾研末。每吹一錢入喉，取涎出妙。咽喉谷賊腫痛︰生礬石末少少點腫處，吐涎，以癢為度。（《聖惠方》）
風熱喉痛︰白礬半斤，研末化水，新磚一片，浸透取晒，又浸又晒，至水乾，入糞廁中浸一月，取洗，安陰處，待霜出掃收。每服半錢，水下。（《普濟方》）
懸癰垂長 咽中煩悶︰白礬（燒灰）、鹽花等分。為末。箸頭頻點藥在上，去涎。（孫用和《秘寶方》）
小兒舌膜︰初生小兒有白膜皮裹舌，或遍舌根。可以指甲刮破令血出，以燒礬末半綠豆許，敷之。若不摘去，其兒必啞。（姚和眾《至寶方》）
牙齒腫痛︰白礬一兩（燒灰），大露蜂房一兩（微炙）為散。每用二錢，水煎含漱去涎。（《簡要濟眾方》）
患齒碎壞欲盡者︰常以綿裹礬石含嚼，吐去汁。（《肘後方》）
齒齦血出不止︰礬石一兩（燒）。水三升，煮一升，含漱。（《千金方》）
木舌腫強︰白礬、桂心等分，為末。安舌下。（《聖惠方》）
太
陰口瘡︰生甘草二寸，白礬一粟大。噙之，咽津。（《活法機要》）
口舌生瘡，下虛上壅︰定齋方︰用白礬泡湯濯足。張子和方︰用白礬（末）、黃丹（水飛炒）等分研，擦之。小兒鵝口，滿口白爛︰枯礬一錢，朱砂二分。為末。每以少許敷之，日三次，神驗。（《普濟方》）
小兒舌瘡，飲乳不得︰白礬和雞子置醋中，塗兒足底，二七日愈。（《千金方》）
口中氣臭︰明礬，入麝香為末，擦牙上。（《生生編》）
衄血不止︰枯礬末吹之，妙。（《聖濟方》）
鼻中息肉︰
《千金》︰用礬燒末，豬脂和，綿裹塞之。數日息肉隨藥出。一方︰用明礬一兩，蓖麻仁七個，鹽梅肉五個，麝香一字杵丸。綿裹塞之，化水自下也。眉毛脫落︰白礬十兩。燒研，蒸餅丸梧子大。每空心溫水下七丸，日加一丸，至四十九日減一丸，周而複始，以愈為度。（《聖濟錄》）
發斑怪証︰有人眼赤鼻張，大喘，渾身出斑，毛發如銅鐵，乃熱毒气結於下焦也。白礬、滑石各一兩為末，作一服。水三碗，煎減半，不住服，盡即安。（夏子益《奇疾方》）
目翳弩肉︰白礬石納黍米大入目，令淚出。日日用之，惡汁去盡，其疾日減。（《外台秘要》）
目生白膜︰礬石一升。水四合，銅器中煎半合，入少蜜調之，以綿濾過。每日點三、四度。
（姚和眾《延齡至寶方》）
赤目風腫︰甘草水磨明礬敷眼胞上效。或用枯礬頻擦眉心。（《集簡方》）
爛弦風眼︰白礬（ ）一兩，銅青三錢。研末，湯泡澄清，點洗。（《永類方》）
耳出汁︰枯礬一兩，鉛丹（炒）一錢。為末，日吹之。（《聖濟錄》）
猝死壯熱︰礬石半斤，水一斗半，煮湯浸腳及踝，即得蘇也。（《肘後方》）
腳氣沖心︰白礬三兩。水一斗五升，煎沸浸洗。（《千金方》）
風濕膝痛，腳膝風濕，虛汗，少力多痛，及陰汗。燒礬末一匙頭，投沸湯，淋洗痛處。（《御藥院方》）
黃腫水腫︰推車丸︰用明礬二兩，青礬一兩，白面半斤，同炒令赤，以醋煮米粉糊為丸。棗湯下三十丸。（《濟急方》）
女勞黃膽黃家，日晡發熱而反惡寒，膀胱急，少腹滿，身盡黃，額上黑，足下熱，因作黑疸。其腹脹如水狀，大便必黑，時溏，此女勞之病，非水也。自大勞大熱，交接後入水所致。腹滿者難治。用礬石（燒）、硝石（熬黃）等分，為散。以大麥粥汁和服方寸匕。日三服。病從大小便去，小便正黃，大便正黑，是其候也。（張仲景《金匱方》）
婦人黃膽，經水不調，房事觸犯所致。白礬、黃蠟各半兩，陳橘皮三錢。為末，化蠟丸梧子大。每服五十丸，以滋血湯或調經湯下。（《濟陰方》）
婦人白沃，經水不利，子臟堅癖，中有乾血，下白物。用礬石三分（燒）、杏仁一分，研勻，煉蜜丸棗核大，納入臟中，日一易之。（張仲景《金匱方》）
婦人陰脫作癢︰礬石燒研，空心酒服方寸匕，日三。（《千金翼》）
男婦遺尿︰枯白礬、牡蠣粉等分。為末。每服方寸匕，溫酒下，日三服。（《余居士選奇方》）
二便不通︰白礬末填滿臍中，以新汲水滴之，覺冷透腹內，即自然通。臍平者，以紙圍環之。（《經驗方》）
霍亂吐瀉︰枯白礬末一錢，百沸湯調下。（華陀危病方）
伏暑泄瀉︰玉華丹︰白礬 為末，醋糊為丸。量大小，用木瓜湯下。（《經驗方》）
老人泄瀉不止︰枯白礬一兩，訶黎勒（煨）七錢半。為末。米飲服二錢，取愈。（《太平聖惠方》）
赤白痢下︰白礬飛過為末，好醋、飛羅面為丸梧子大。赤痢，甘草湯，白痢乾薑湯下。
（《生生方》）
氣痢不止︰巴石丸︰取白礬一大斤，以炭火淨地燒令汁盡，其色如雪，謂之巴石。取一兩研末，熟豬肝作丸梧子大。空腹，量人加減。水牛肝更佳。如素食人，以蒸餅為丸。或云白礬中青黑者，名巴石。（劉禹錫《傳信方》）
冷勞泄痢食少，諸藥不效︰白礬三兩（燒），羊肝一具（去脂），釅醋三升煮爛，擂泥和丸梧子大。每服二十丸，米飲下，早夜各一服。（《普濟方》）
泄瀉下痢︰白龍丹︰用明礬枯過為末，飛羅面醋打糊丸梧子大。每服二、三十丸，白痢薑湯下；赤痢甘草湯下；泄瀉米湯下。（《經驗方》）
瘧疾寒熱︰即上方，用東南桃心七個，煎湯下。反胃嘔吐︰白礬、硫黃各二兩，銚內燒過，入朱砂一分，為末，面糊丸小豆大。每薑湯下十五丸。又方︰白礬（枯）三兩，蒸餅丸梧子大。每空心米飲服十五丸。
（《普濟方》）
化痰治嗽︰明礬二兩，生參末一兩，苦醋二升。熬為膏子，以油紙包收，旋丸豌豆大。每用一丸，放舌下，其嗽立止，痰即消。《定西侯方》︰只用明礬末，醋糊丸梧子大。
每睡時茶下二、三十丸。《摘要》︰用明礬（半生半燒）、山梔子（炒黑）等分。為末，薑汁糊為丸。如上服。《雜興方》︰用白明礬、建茶等分為末，糊丸服。
諸心氣痛︰《儒門事親》方︰生礬一皂子大，醋一盞，煎七分服，立止。邵真人方︰用明礬一兩（燒），朱砂一錢，金箔三個，為末。每服一錢半，空心白湯下。
中諸蠱毒︰晉礬、建茶等分。為末。新汲水調下二錢，瀉吐即效。未吐再服。（《濟生方》）
蛇蟲諸毒︰毒蛇、射工、沙虱等傷人，口噤目黑，手足直，毒气入腹。白礬、甘草等分。為末。冷水服二錢。（《瑞竹堂方》）
驢馬汗毒所傷瘡痛︰白礬（飛過）、黃丹（炒紫）等分。貼之。（王氏《博濟方》）
虎犬傷人︰礬末，納入裹之，止痛尤妙。（《肘後方》）
蛇咬蠍螫︰燒刀矛頭令赤，置白礬於上，汁出熱滴之，立瘥。此神驗之方也。真元十三年，有兩僧流南方，到鄧州，俱為蛇嚙，令用此法便瘥，更無他苦。（劉禹錫《傳信方》）
壁鏡毒人必死︰白礬塗之。（《太平廣記》）
刀斧金瘡︰白礬、黃丹等分為末。敷之最妙。（《救急方》）
折傷止痛︰白礬末一匙，泡湯一碗，帕蘸乘熱熨傷處。少時痛止，然後排整筋骨，點藥。（《靈苑方》）
漆瘡作癢︰白礬湯拭之。（《千金方》）
牛皮癬瘡︰石榴皮蘸明礬末，抹之。切勿用醋，即蟲沉下。（《直指方》）
小兒風疹作癢︰白礬（燒），投熱酒中，馬尾 酒塗之。（《子母秘錄》）
小兒臍腫，出汁不止︰白礬燒灰敷之。（《聖惠方》）
乾濕頭瘡︰白礬（半生半 ），酒調塗上。（《生生編》）
身面瘊子︰白礬、地膚子等分，煎水。頻洗之。（《多能鄙事》）
腋下狐臭︰礬石絹袋盛之，常粉腋下，甚妙。（許堯臣方）魚口瘡毒︰白礬（枯）研，寒食面糊調敷
上，即消。（《救急良方》）
陰瘡作臼︰取高昌白礬、麻仁等分。研末，豬脂和膏。先以槐白皮煎湯洗過，塗之。外以楸葉貼上。不過三度愈。（葛洪《肘後方》）
足瘡生蟲︰南方地卑濕，人多患足瘡，歲久生蟲如蛭，乃風毒攻注而然。用牛或羊或豬肚，去糞不洗，研如泥，看瘡大小，入 過泥礬半兩。以上研勻，塗帛上貼之。須臾癢入心，徐徐連帛取下，火上炙之。
蟲出，絲發馬尾千萬，或青白赤黑，以湯洗之。三日一作，不過數次，蟲盡瘡愈。（南宮從《岣嶁神書》）
嵌甲作瘡︰足趾甲入肉作瘡，不可履靴。礬石燒灰敷之。蝕惡肉，生好肉。
細細割去甲角，旬日取愈，此方神效。（《肘後方》）
雞眼肉刺︰枯礬、黃丹、朴硝等分。為末，搽之。次日浴二、三次，即愈。（《多能鄙事》）
冷瘡成漏︰明礬（半生半飛，飛者生肉，生者追膿）、五靈脂（水飛）各半錢為末。以皮紙裁條，唾和末作小捻子，香油捏濕，於末拖過，剪作大小捻，安入漏，早安午換。候膿出盡後，有些小血出，方得乾水住藥，自然生肉痊好。（《普濟方》）
魚睛疔瘡︰枯礬末，寒食面糊調貼。消腫無膿。（崔氏方）疔瘡腫毒︰雪白礬末五錢，蔥白煨熟，搗和丸梧子大。每服二錢五分，以酒送下，未效再服。久病、孕婦
不可服。（《衛生寶鑒》）
癰疽腫毒︰方見前發明下。陰汗濕癢︰枯礬撲之。又泡湯沃洗。（《御藥院方》）
交接勞複︰卵腫或縮入，腹痛欲絕。礬石一分，硝三分。大麥粥清服方寸匕，日三服，熱毒從二便出也。（《肘後方》）
女人陰痛︰礬石三分（炒），甘草末半分。綿裹導之，取瘥。（《肘後百一方》）
疔腫惡瘡︰二仙散︰用生礬、黃丹臨時等分。以三棱針刺血，待盡敷之。不過三上，決愈。乃太醫李管勾方。（《衛生寶鑒》）
蟲蛇獸毒及蠱毒︰生明礬、明雄黃等分，於端午日研末，黃蠟和丸梧子大。每服七丸，念藥王菩薩七遍，熟水送下。（東坡《良》）方
綠礬
（《日華》）
【釋名】皂礬（《綱目》）、青礬， 赤者名絳礬（《唐本》）、礬紅。時珍曰︰綠礬可以染皂色，故謂之皂礬。又黑礬亦名皂礬，不堪服食，惟瘡家用之。 赤者俗名礬紅，以別朱紅。
【集解】頌曰︰綠礬出隰州溫泉縣、池州銅陵縣，並煎礬處生焉。初生皆石也，煎煉乃成。其形似朴硝而綠色，取置鐵板上，聚炭燒之，礬沸流出，色赤如金汁者，是真也。沸定時，汁盡，則色如黃丹。又有皂莢礬，或云即綠礬也。
恭曰︰綠礬新出窟未見風者，正如琉璃色，人以為石膽。燒之赤色，故名絳礬。出瓜州
者良。
時珍曰︰綠礬晉地、河內、西安、沙州皆出之，狀如焰硝。其中揀出深青瑩淨者，即為青礬； 過變赤，則為絳礬。入圬墁及漆匠家多用之，然貨者亦雜以沙土為塊。昔人往往以青礬為石膽，誤矣。
【氣味】酸，涼，無毒。
【主治】疳及諸瘡（蘇恭）。喉痺蟲牙口瘡，惡瘡疥癬。釀鯽魚燒灰服，療腸風瀉血（大明）。消積滯，燥脾濕，化痰涎，除脹滿黃腫瘧利，風眼口齒諸病（時珍）。
【發明】時珍曰︰綠礬酸涌澀收，燥濕解毒化涎之功與白礬同，而力差緩。按《張三丰
仙傳方》載伐木丸云︰此方乃上清金蓬頭祖師所傳。治脾土衰弱，肝木氣盛，木來克土，病心腹中滿，或黃腫如土色，服此能助土益元。用蒼朮二斤（米泔水浸二宿，同黃酒面曲四兩炒赤色），皂礬一斤（醋拌晒乾，入瓶火 ），為末，醋糊丸梧子大。每服三、四十丸，好酒、米湯任下，日二、三服。時珍常以此方加平胃散，治一賤役中滿腹脹，果有效驗。蓋此礬色綠味酸，燒之則赤，既能入血分伐木，又能燥濕化涎，利小便，消食積，故脹滿黃腫瘧痢疳疾方往往用之，其源則自張仲景用礬石硝石治女勞黃膽方中變化而來。
頌曰︰劉禹錫《傳信方》治喉痺，用皂莢礬，入好米醋同研含之，咽汁立瘥。此方出於李謨，甚奇妙。皂莢礬，即綠礬也。
【附方】舊一，新三十四。
重舌木舌︰皂礬二錢，鐵上燒紅，研，摻之。（陸氏《積德堂方》）
喉風腫閉︰皂礬一斤，米醋三斤拌，晒乾末，吹之。痰涎出盡，用良薑末少許，入茶內漱口，咽之即愈。（孫氏《集效方》）
眼暴赤爛︰紅棗五斤，入綠礬在內，火煨熟，以河水、井水各一碗，桃、柳心各七個，煎稠。每點少許入 上。（《摘玄方》）
爛弦風眼︰青礬火出毒，細研。泡湯澄清，點洗。（《永類方》）
倒睫拳毛︰方同上。
瘧疾寒熱︰礬紅、獨蒜頭（煨）等分。搗丸芡子大。每白湯嚼下一丸，端午日合之。（《普濟方》）
少陰瘧疾嘔吐︰綠礬一錢，乾薑（泡）、半夏（薑製），各半兩。為末。每服半錢，發日早以醋湯下。（《聖濟錄》）
翻胃吐食︰白面二斤半，蒸作大饅頭一個，頭上開口，剜空，將皂礬填滿，以新瓦圍住，鹽泥封固，挖土窯安放。文武火燒一日夜，取出研末，棗肉為丸梧子大。每服二十丸，空心酒、湯任下。忌酒色。（《醫方摘要》）
大便不通︰皂礬一錢，巴霜二個，同研，入雞子內攪勻，封頭，濕紙裹，煨熟食之，酒下，即通。（《集玄方》）
腸風下血︰積年不止，虛弱甚者，一服取效。綠礬四兩，入砂鍋內，新瓦蓋定，鹽泥固濟，赤取出，入青鹽、生硫黃各一兩、研勻。再入鍋中固濟， 赤取出，去火毒，研。入熟附子末一兩，粟米粥糊丸梧子大。每空心米飲、溫酒任下三十丸。（《永類方》）
婦人血崩︰青礬二兩，輕粉一錢，為末，水丸梧子大。每服二、三十丸，新汲水下。（《摘玄方》）
血証黃腫︰綠礬四兩，百草霜一升，炒面半升，為末，沙糖和丸梧子大。每服三、四十丸，食後薑湯下。鄭時舉所傳。又方︰小麥淘淨一斤，皂礬半斤，同炒黃為末，黑棗肉半斤搗勻，米醋打糊丸梧子大。每薑湯下八、九十丸，一日三服。（《簡便方》）
脾病黃腫︰青礬四兩（ 成赤珠子），當歸四兩（酒 浸七日，焙），百草霜三兩。為末，以浸藥酒打糊丸梧子大。每服五丸至七丸，溫水下。一月後黃去立效，此方祖傳七世。又方︰綠礬四兩，百草霜、五倍子各一兩，木香一錢。為末，酒煎，飛面丸梧子大。每空心酒下五丸。又方︰平胃散四兩、青礬二兩。為末，醋糊丸，米飲下。或加烏沉湯四兩，酒糊丸亦可。（潔古《活法機要》）
酒黃水腫︰黃腫積病。青礬半斤（醋一大盞，和勻，瓦盆內 乾為度）、平胃散、烏藥順氣散各半兩。為末，醋煮糊丸梧子大。每酒或薑湯下二、三十丸。不忌口，加鍋灰。（趙原楊真人《濟急方》）
食勞黃病，身目俱黃︰青礬鍋內安，炭 赤，米醋拌為末，棗肉和丸梧子大。每服二、三十丸，食後薑湯下。（《救急方》）
腹中食積︰綠礬二兩，研，米醋一大碗，瓷器煎之，柳條攪成膏，入赤腳烏一兩（研），丸綠豆大。每空心溫酒下五丸。（《聖惠方》）
疳蟲食土及生物︰研綠礬末，豬膽汁丸綠豆大。每米飲下五、七丸。（《保幼大全》）
小兒疳氣不可療者︰
綠礬 赤、醋淬三次，為末，棗肉和丸綠豆大。每服十丸，溫水下，日三。（《集驗方》）
走馬疳瘡︰綠礬入鍋內，炭火 紅，以醋拌勻，如此三次，為末，入麝香少許。溫漿水漱淨，摻之。（談野翁《試效方》）
白禿頭瘡︰皂礬、楝樹子，燒研，搽之。（《普濟方》）
小兒頭瘡︰絳礬一兩，淡豉一兩（炒黑），膩粉二錢。研勻。以桑灰湯洗淨，摻之良。小兒甜瘡︰大棗去核，填入綠礬，燒存性研，貼之。（《拔萃方》）
耳生爛瘡︰棗子去核，包青礬 研，香油調敷之。（《摘玄方》）
蚰蜒入耳︰水調綠礬，灌之。（《普濟方》）
蛆入耳中︰綠礬摻之，即化為水。（《摘玄方》）
瘡中生蛆︰綠礬末摻貼，即化為水。（《摘玄方》）
湯火傷灼︰皂礬和涼水澆之。其疼即止，腫亦消。（楊誠《經驗方》）
癬瘡作癢︰螺螄十四個，槿樹皮末一兩，入碗內蒸熟，入礬紅三錢搗勻，搽之。（孫氏《集效方》）
甲疽延爛︰崔氏方︰治甲疽，或因割甲傷肌，或因甲長侵肉，遂成瘡腫，黃水浸淫相染，五指俱爛，漸上腳趺，泡漿四邊起，如火燒瘡，日夜倍增，醫不能療。綠礬石五兩，燒至汁盡，研末，色如黃丹，收之。每以鹽湯洗拭，用末濃敷之，以軟帛纏裹，當日即汁斷瘡乾。每日一遍，鹽湯洗濯，有膿處使淨敷，其痂乾處不須近。但有急痛，即塗酥少許令潤。五日即覺上痂起，依前洗敷。十日痂漸剝盡，軟處或更生白膿泡，即擦破敷之，自然瘥也。張侍郎病此，臥經六十日，京醫並處方無效，得此法如神。（王燾《外台秘要》）
婦人甲疽︰婦人趾甲內生瘡，惡肉突出，久不愈，名臭田螺。用皂礬日晒夜露。每以一兩，煎湯浸洗。仍以礬末一兩，加雄黃二錢，硫黃一錢，乳香、沒藥各一錢。研勻，搽之。（《醫方摘要》）
塗染白髮︰綠礬、薄荷、烏頭等分為末，以鐵漿水浸。日染之。（《相感志》）
腋下狐氣︰綠礬（半生半 ）為末，入少輕粉。以半錢，浴後薑汁調搽，候十分熱痛乃止。（《仁齋直指方》）
黃礬
（《綱目》）
【集解】恭曰︰黃礬，丹灶家所須，亦入染皮用。
時珍曰︰黃礬，出陝西瓜州、沙州及舶上來者為上，黃色，狀如胡桐淚。人於綠礬中揀
出黃色者充之，非真也。波斯出者，打破中有金絲紋，謂之金線礬，磨刀劍顯花紋。《丹房
鏡源》云︰五色山脂，吳黃礬也。
【氣味】酸、澀、咸，有毒。
【主治】療瘡生肉（蘇恭）。野雞 痔，惡瘡疥癬（李 ）。治陽明風熱牙疼（李杲）。
【附方】新五。
耳出汁︰黃礬二兩燒枯，綿裹二錢塞之。（《聖惠方》）
婦人頰瘡，每年頻發︰水銀一兩半，以豬脂揉擦，令消盡。入黃礬石末二兩，胡粉一兩，再加豬脂和令如泥。洗瘡淨，塗之。別以胡粉塗膏上。此甘家秘方也。（《肘後方》）
身上瘢痕︰黃礬石（燒令汁盡）、胡粉（炒令黃）各八分。細研，以臘月豬脂和研如泥。以生布揩
令痛，乃塗藥五度。取鷹糞、白燕窠中草（燒灰）等分，和人乳塗之。其瘢自滅，肉平如故。
（崔元亮《海上集驗方》）
急疳蝕齒︰黃礬、青礬半錢，白礬（燒）一錢，麝香一分，為末。敷之，吐涎。（《聖惠方》）
妒精陰瘡︰黃礬、青礬、麝香等分。為末，敷之，不過三度。（《千金
方》）
湯瓶內鹼
（《綱目》）
【集解】時珍曰︰此煎湯瓶內，澄結成水鹼，如細砂者也。
【主治】止消渴，以一兩為末，粟米燒飯丸梧子大，每人參湯下二十丸。又小兒口瘡，臥時以醋調末書十字兩足心，驗（時珍）。
【附方】新二。
消渴引飲︰湯瓶內鹼、葛根、水萍（焙）等分。每服五錢，水煎服。又方︰湯瓶內鹼、菝根（炒）各一兩，烏梅（連核）二兩（焙）。為散。每服二錢，水一盞，石器煎七分，溫呷，日一服。（《聖濟錄》）
附錄諸石二十七種
時珍曰︰《別錄》有名未用諸石，及諸家所列而不詳，難以類附者，通附於此云。
石脾
《別錄》有名未用曰︰味甘，無毒。主胃中寒熱，益氣，令人有子。一名胃石，一名膏石，一名硝石。生隱蕃山谷石間，黑如大豆，有赤紋，色微黃，而輕薄如棋子，采無時。
弘景曰︰皇甫士安言︰硝石，取石脾與硝石以水煮之，一斛得三斗，正白如雪，以水投中即消，故名消石。按此說，是取硝石合煮成為真硝石，不知石脾是何物？本草有石脾、石肺，人無識者。
藏器曰︰石脾生西戎鹵地，鹼水結成者。
時珍曰︰石脾乃生成者，陶氏所說是造成者。按《九鼎神丹經》云︰石脾乃陰陽結氣，五鹽之精，因礬而成，峨嵋山多有之。俗無識者，故古人作成代用。其法用白礬、戎鹽各一斤為末，取苦參水二升，鐺中煮五沸，下二物煎減半，去滓熬乾，色白如雪，此為石脾也。
用石脾、朴硝、芒硝各一斤為末，苦參水二斗，銅鐺煎十沸，入三物煮減半，去滓煎，著器
中，冷水漬一夜，即成硝石。可化諸石為水，此與焰硝之硝石不同，皆非真也。
石肺
《別錄》曰︰味辛，無毒。主癘咳寒久痿，益氣明目。生水中，狀如覆肺，黑澤有赤紋，出水即乾。
弘景曰︰今浮石亦療咳，似肺而不黑澤，非此也。
石肝
《別錄》曰︰味酸，無毒。主身癢，令人色美。生常山，色如肝。
石腎
《別錄》曰︰味鹹，無毒。主泄痢，色白如珠。
紫石華
《別錄》曰︰味甘，平，無毒。主渴，去小腸熱。一名茈石華。生中牟山陰，采無時。
白石華
《別錄》曰︰味辛，無毒。主癉消渴，膀胱熱。生腋北鄉北邑山，采無時。
黃石華
《別錄》曰︰味甘，無毒。主陰痿消渴，膈中熱，去百毒。生腋北山，黃色，采無時。
黑石華
《別錄》曰︰味甘，無毒。主陰痿消渴，去熱，療月水不利。生弗其勞山陰石間，采無時。
陵石
《別錄》曰︰味甘，無毒。主益氣耐寒，輕身長年。生華山，其形薄澤。
時珍曰︰按《聖濟錄》云︰汗後耳聾。用陵石，有竅如銀眼者，為末。每服一錢，冷水下。
終石
《別錄》曰︰味辛，無毒。主陰痿痺，小便難，益精氣。生陵陰，采無時。
封石
《別錄》曰︰味甘，無毒。主消渴熱中，女子疽蝕。生常山及少室，采無時。
時珍曰︰虎尾之山、游戲之山、嬰侯之山、豐山、服山，多封石，即此。
遂石
《別錄》曰︰味甘，無毒。主消渴傷中，益氣。生泰山陰，采無時。
五羽石
《別錄》曰︰主輕身長年。一名金黃，生海水中蓬葭山中，黃如金。
紫佳石
《別錄》曰︰味酸，無毒。主痺血氣。一名赤英，一名石血。生邯鄲，石如爵茈，二月採。
弘景曰︰《三十六水方》呼為紫賀石。
火藥
（《綱目》）
時珍曰︰味辛、酸，有小毒。主瘡癬，殺蟲，避濕氣溫疫。乃焰硝、硫黃、杉木炭所合，以為烽燧銃機諸藥者。
石耆
《別錄》曰︰味甘，無毒。主咳逆氣。生石間，色赤如鐵脂，四月採。
馬肝石
（《綱目》）
時珍曰︰按郭憲《洞冥記》云︰郅支國進馬肝石百片，青黑如馬肝，以金函盛水銀養之。用拭白髮，應手皆黑。云和九轉丹吞一粒，彌年不飢。亦可作硯。
豬牙石
（《綱目》）
時珍曰︰明目去翳。出西番，紋理如象牙，棗紅色。
碧霞石
（《綱目》）
時珍曰︰明目、去翳障。
龍涎石
（《綱目》）
時珍曰︰主大風癘瘡。出齊州。一名龍仙石。
鉛光石
（《綱目》）
時珍曰︰主哽骨。
太陽石
（《綱目》）
時珍曰︰劉守真《宣明方》︰治遠年近日一切目疾方︰用太陽石、太
陰石、碧霞石、豬牙石、河洛石、寒水石、紫石英、代赭石、菩薩石、金精石、銀精石、禹余石、礬礦石、雲母石、爐甘石、井泉石、陽起石、滑石、烏賊骨、青鹽、銅青各一兩，砂半兩，密陀僧一兩，鵬砂三錢，乳香二錢，麝香、腦子一錢，輕粉一錢半，黃丹四兩，各為末，熊膽一斤，白砂蜜二斤，井華水九碗，同熬至四碗，點水內不散為度，濾淨收點。此方所用太陽石、太陰石等，多無考証，姑附於此。
朵梯牙
（《綱目》）
時珍曰︰周定王《普濟方》︰眼科去翳，用水飛朵梯牙、火 大海螺、碗糖霜，為末，日點。又方︰用可鐵刺一錢，阿飛勇一錢，李子樹膠四錢，白雪粉八錢，為末，雞子白調作錠，每以乳女兒汁磨點之。
又方︰安咱蘆（出回回地面）、黑丁香（即蠟糞）、海螵蛸，各為末，日點。所謂朵梯牙、碗糖霜、安咱蘆、可鐵刺、阿飛勇，皆不知何物也？附錄於此以俟。
白獅子石
（《拾遺》）
藏器曰︰主白虎病，江東人呼為歷節風是也。置此於病者前自愈，亦厭伏之意也。白虎，糞神名，狀如貓。掃糞置門下，令人病此。療法︰以雞子揩病患痛處，咒願，送於糞堆之頭上，勿反
顧。
鎮宅大石
（《拾遺》）
藏器曰︰主災異不起。《荊楚歲時記》︰十二月暮日，掘宅四角，各埋一大石為鎮宅。又《鴻寶萬畢術》云︰埋丸石於宅四隅，捶桃核七枚，則鬼無能殃也。
神丹
（《拾遺》）
藏器曰︰味辛，溫，有小毒。主萬病，有寒溫。飛金石及諸藥合成，服之長生神仙。
煙藥
（《拾遺》）
藏器曰︰味辛，溫，有毒。主瘰癧五痔 癭瘤，瘡根惡腫。乃石黃、空青、桂心並四兩，乾薑一兩。為末，置鐵片上燒之。以豬脂塗碗覆之，待藥飛上，如此五度。隨瘡大小，以鼠屎大納孔中，面封之，三度根出也。無孔，針破納之。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
草之一
金石之五 ◄ 
本草綱目
草之一　卷十二上　山草類上三十一種
 ► 草之二
姊妹计划: 数据项
李時珍曰︰天造地化而草木生焉。剛交於柔而成根 ，柔交於剛而成枝幹。葉萼屬陽，華實屬陰。由是草中有木，木中有草。得氣之粹者為良，得氣之戾者為毒。故有五形焉（金、木、水、火、土），五氣焉（香、臭、臊、腥、膻），五色焉（青、赤、黃、白、黑），五味焉（酸、苦、甘、辛、鹹），五性焉（寒、熱、溫、涼、平），五用焉（升、降、浮、沉、中）。炎農嘗而辨之，軒岐述而著之，漢、魏、唐、宋明賢良醫代有增益。但三品雖存，淄澠交混，諸條重出，涇渭不分。苟不察其精微，審其善惡，其何以權七方、衡十劑而寄死生耶？
於是剪繁去復，繩繆補遺，析族區類，振綱分目。除穀、菜外，凡得草屬之可供醫藥者六百一十一種，分為十類︰曰山，曰芳，曰隰，曰毒，曰蔓，曰水，曰石，曰苔，曰雜，曰有名未用。（舊本草部上、中、下三品，共四百四十七種。今並入三十一種，移二十三種入菜部，三種入穀部，四種入果部，二種入木部。自木部移並一十四種，蔓草二十九種，菜部移並一十三種，果部移並四種，外類有名未用共二百四十七種）
《神農本草經》一百六十二種（梁陶弘景注）
《名醫別錄》一百三十一種（陶弘景注。七十八種有名未用）
《李氏藥錄》一種（魏李當之）
《吳氏本草》一種（魏吳普）
《唐本草》三十四種（唐蘇恭）
《藥性本草》一種（唐甄權）
《本草拾遺》六十八種（唐陳藏器）
《食療本草》二種（唐孟詵）
《海藥本草》六種（唐李珣）
《四聲本草》一種（唐蕭炳）
《開寶本草》三十七種（宋馬志）
《嘉祐本草》一十七種（宋掌禹錫）
《圖經本草》五十四種（宋蘇頌）
《日華本草》七種（宋人大明）
《用藥法象》一種（元李杲）
《本草補遺》一種（元朱震亨）
《本草會編》一種（明汪機）
《本草綱目》八十六種（明李時珍）
【附注】宋雷斆《炮炙論》　北齊徐之才《藥對》　唐楊損之《刪繁》　唐孫思邈《千金》　蜀韓保升《重注》　南唐陳士良《食性》　宋寇宗奭《衍義》　唐慎微《證類》　陳承《別說》　金張元素《珍珠囊》　元王好古《湯液》　吳瑞《日用》　明汪穎《食物》　王綸《集要》　陳嘉謨《蒙筌》　定王《救荒》 寧原《食鑑》
甘草
（《本經》上品）
釋名
密甘（《別錄》）、密草（《別錄》）、美草（《別錄》）、蕗草（《別錄》）、靈通（《記事珠》）、國老（《別錄》）。
弘景曰︰『此草最為眾藥之主，經方少有不用者，猶如香中有沉香也。國老即帝師之稱，雖非君而為君所宗，是以能安和草石而解諸毒也。』
甄權曰︰『諸藥中甘草為君，治七十二種乳石毒，解一千二百般草木毒，調和眾藥有功故有國老之號。』
集解
《別錄》曰︰甘草生河西川谷積沙山及上郡。二月、八月除日采根，曝乾，十日成。
陶弘景曰︰河西上郡，今不復通市。今出蜀漢中，悉從汶山諸地中來。赤皮斷理，看之堅實者，是抱罕草，最佳。抱罕乃西羌地名。亦有火炙乾者，理多虛疏。又有如鯉魚腸者，被刀破，不復好。青州間有而不如。又有紫甘草，細而實，乏時亦可用。
蘇頌曰︰今陝西、河東州郡皆有之。春生青苗，高一、二尺，葉如槐葉，七月開紫花似柰冬，結實作角子如畢豆。根長者，三、四尺，粗細不定，皮赤色，上有橫梁，梁下皆細根也。采得去蘆頭及赤皮，陰乾用。今甘草有數種，以堅實斷理者為佳。其輕虛縱理及細韌者，不堪，惟貨湯家用之。
謹按︰《爾雅》云︰䖅，大苦。郭璞注︰似地黃。又《詩‧唐風》云︰采苓采苓，首陽之巔，是也。䖅，與苓通用。首陽之山在河東蒲坂縣，乃今甘草所生處相近，而先儒所說苗葉與今全別，豈種類有不同者乎？
李時珍曰︰按︰沈括《筆談》云︰《本草注》引《爾雅》䖅大苦之注，為甘草者，非矣。
郭璞之注，乃黃藥也，其味極苦，故謂之大苦，非甘草也。甘草枝葉悉如槐，高五、六尺，但葉端微尖而糙澀，似有白毛，結角如相思角，作一本生，至熟時角拆，子扁如小豆，極堅，齒嚙不破，今出河東西界。寇氏《衍義》亦取此說，而不言大苦非甘草也。以理度之，郭說形狀殊不相類，沈說近之。今人惟以大徑寸而結緊斷紋者，為佳，謂之粉草；其輕虛細小者，皆不及之。劉績《霏雪錄》，言安南甘草大者如柱，土人以架屋，不識果然否也？
根
修治
雷斆曰︰凡使須去頭尾尖處，其頭、尾吐人。每用切長三寸，擘作六七片，入瓷器中盛，用酒浸蒸，從巳至午，取出曝乾，銼細用。一法︰每斤用酥七兩涂炙，酥盡為度。又法︰先炮令內外赤黃用。
時珍曰︰方書炙甘草皆用長流水蘸濕炙之，至熟刮去赤皮，或用漿水炙熟，未有酥炙、酒蒸者。大抵補中宜炙用；瀉火宜生用。
氣味
甘，平，無毒。寇宗奭曰︰生則微涼，味不佳；炙則溫。
王好古曰︰氣薄味濃，升而浮，陽也。入足太陰厥陰經。時珍曰︰通入手足十二經。
徐之才曰︰朮、苦參、干漆為之使，惡遠志，反大戟、芫花、甘遂、海藻。
權曰︰忌豬肉。
時珍曰︰甘草與藻、戟、遂、芫四物相反，而胡洽居士治痰 ，以十棗湯加甘草、大黃，乃是痰在膈上，欲令通泄，以拔去病根也。東垣李杲治項下結核，消腫潰堅東加海藻。丹溪朱震亨治勞瘵，蓮心飲用芫花。二方俱有甘草，皆本胡居士之意也。故陶弘景言古方亦有相惡相反者，乃不為害。非妙達精微者，不知此理。
主治
五臟六腑寒熱、邪氣，堅筋骨，長肌肉，倍氣力，金瘡尰，解毒。久服輕身、延年（《本經》。尰，音時勇切，腫也）。溫中，下氣，煩滿，短氣，傷臟，咳嗽，止渴，通經脈，利血氣，解百藥毒，為九土之精，安和七十二種石，一千二百種草（《別錄》）。主腹中冷痛，治驚癇，除腹脹滿，補益五臟，養腎氣，內傷，令人陰不痿，主婦人血瀝、腰痛，凡虛而多熱者，加用之（甄權）。安魂定魄，補五勞七傷，一切虛損、驚悸、煩悶、健忘，通九竅，利百脈，益精，養氣，壯筋骨（大明）。生用瀉火熱，熟用散表寒，去咽痛，除邪熱，緩正氣，養陰血，補脾胃，潤肺（李杲）。吐肺痿之膿血，消五發之瘡疽（好古）。解小兒胎毒驚癇，降火，止痛（時珍）。
稍
【主治】生用治胸中積熱，去莖中痛，加酒煮玄胡索、苦楝子尤妙（元素）。
頭
【主治】生用能行足厥陰、陽明二經污濁之血，消腫導毒（震亨）。主癰腫，宜入吐藥（時珍）。
【發明】
震亨曰︰甘草味甘，大緩諸火，黃中通理，厚德載物之君子也。欲達下焦，須用稍子。
杲曰︰甘草氣薄味濃，可升可降，陰中陽也。陽不足者，補之以甘。甘溫能除大熱，故生用則氣平，補脾胃不足而大瀉心火；炙之則氣溫，補三焦元氣而散表寒，除邪熱，去咽痛，緩正氣，養陰血。凡心火乘脾，腹中急痛，腹皮急縮者，宜倍用之。其性能緩急，而又協和諸藥，使之不爭。故熱藥得之緩其熱；寒藥得之緩其寒；寒熱相雜者用之得其平。
好古曰︰五味之用，苦泄辛散，酸收鹹斂，甘上行而發，而本草言甘草下氣何也？蓋甘味主中，有升降浮沉，可上可下，可外可內，有和有緩，有補有泄，居中之道盡矣。張仲景附子理中湯用甘草，恐其僭上也；調胃承氣湯用甘草，恐其速下也，皆緩之之意。小柴胡湯有柴胡、黃芩之寒，人參、半夏之溫，而用甘草者，則有調和之意。建中湯用甘草，以補中而緩脾急也；鳳髓丹用甘草，以緩腎急而生元氣也，乃甘補之意。又曰︰甘者令人中滿；中滿者勿食甘，甘緩而壅氣，非中滿所宜也。凡不滿而用炙甘草為之補；若中滿而用生甘草為之瀉，能引諸藥直至滿所，甘味入脾，歸其所喜，此升降、浮沉之理也。《經》云︰以甘補之，以甘瀉之，以甘緩之，是矣。
時珍曰︰甘草外赤中黃，色兼坤離；味濃氣薄，資全土德。協和群品，有元老之功；普治百邪，得王道之化。贊帝力而人不知，斂神功而己不與，可謂藥中之良相也。然中滿、嘔吐、酒客之病，不喜其甘；而大戟、芫花、甘遂、海藻，與之相反。是亦迂緩不可以救昏昧，而君子嘗見嫉於宵人之意歟？
頌曰︰按︰孫思邈《千金方》論云︰甘草解百藥毒，如湯沃雪。有中烏頭、巴豆毒，甘草入腹即定，驗如反掌。方稱大豆汁解百藥毒，予每試之不效，加入甘草為甘豆湯，其驗乃奇也。又葛洪《肘後備急方》云︰席辯刺史嘗言︰嶺南俚人解蠱毒藥，並是常用之物，畏人得其法，乃言三百頭牛藥，或言三百兩銀藥。久與親狎，乃得其詳。凡飲食時，先取炙熟甘草一寸，嚼之咽汁，若中毒。隨即吐出。仍以炙甘草三兩，生薑四兩，水六升，煮二升，日三服。或用都淋藤、黃藤二物，酒煎溫常服，則毒隨大。小溲出。又常帶甘草數寸，隨身備急。若經含甘草而食物不吐者，非毒物也。三百頭牛藥，即土常山也；三百兩銀藥，即馬兜鈴藤也，詳見各條。
附方
舊十五，新二十二。
傷寒心悸，脈結代者︰甘草二兩。水三升，煮一半，服七合。日一服。（《傷寒類要》）
傷寒咽痛︰少陰証，甘草湯主之。用甘草二兩（蜜水炙），水二升，煮一升半，服五合，日二服。（張仲景《傷寒論》）
肺熱喉痛有痰熱者。甘草（炒）二兩，桔梗（米泔浸一夜）一兩。每服五錢，水一鐘半，入阿膠半片，煎服。（錢乙《直訣》）
肺痿多涎︰肺痿吐涎沫，頭眩，小便數而不咳者，肺中冷也，甘草乾薑湯溫之。甘草（炙）四兩，乾薑（炮）二兩。水三升，煮一升五合，分服。（張仲景《金匱要略》）
肺痿久嗽涕唾多，骨節煩悶，寒熱。以甘草三兩（炙），搗為末。每日取小便三合，調甘草末一錢，服之。（《廣利方》）
小兒熱嗽︰甘草二兩，豬膽汁浸五宿，炙，研末，蜜丸綠豆大。食後薄荷湯下十丸。名涼膈丸。（《聖惠方》）
初生解毒︰小兒初生，未可便與朱砂、蜜。只以甘草一指節長，炙碎，以水二合，煮取一合，以綿染點兒口中，可為一蜆殼，當吐出胸中惡汁。此後待兒飢渴，更與之。令兒智慧，無病，出痘稀少。（王 《選方》）
初生便閉︰甘草、枳殼（煨）各一錢。水半盞，煎服。（《全幼心鑒》）
小兒撮口發噤︰用生甘草二錢半，水一盞，煎六分，溫服。令吐痰涎，後以乳汁點兒口中。（《金匱玉函》）
嬰兒目澀︰月內目閉不開，或腫羞明，或出血者，名慢肝風。用甘草一截，以豬膽汁炙，為末。每用米泔調少許，灌之。（《幼幼新書》）
小兒遺尿︰大甘草頭，煎湯，夜夜服之。（危氏《得效方》）
小兒尿血︰甘草一兩二錢，水六合，煎二合，一歲兒一日服盡。（姚和眾《至寶方》）
小兒羸瘦︰甘草三兩，炙焦為末，蜜丸綠豆大。每溫水下五丸，日二服。（《金匱玉函》）
大人羸瘦︰甘草三兩（炙）。每旦以小便煮三、四沸，頓服之。良。（《外台秘要》）
赤白痢下︰崔宣州衍所傳方︰用甘草一尺，炙，劈破，以淡漿水蘸，三二度，又以慢火炙之，後用生薑去皮半兩，二味以漿水一升半，煎取八合，服之立效。《梅師方》
︰用甘草一兩（炙），肉豆蔻七個（煨）銼。以水三升，煎一升，分服。舌腫塞口，不治殺人︰甘草，煎濃湯，熱漱頻吐。（《聖濟總錄》）
太陰口瘡︰甘草二寸，白礬一粟大，同嚼，咽汁。（《保命集》）
發背癰疽︰崔元亮《海上集驗方》云︰李北海言，此方乃神授，極奇秘。用甘草三大兩（生搗篩末），大麥面九兩，和勻，取好酥少許入內，下沸水搜如餅狀，方圓大於瘡一分，熱敷腫上，以綢片及故紙隔，令通風，冷則換之。已成者膿水自出；未成者腫便內消，仍當吃黃粥為妙。又一法︰甘草一大兩，水炙，搗碎，水一大升浸之，器上橫一小刀子，露一宿，平明以物攪，令沫出，去沫服之。但是瘡腫發背，皆甚效。（蘇頌《圖經》）
諸般癰疽︰甘草三兩，微炙，切，以酒一斗，同浸瓶中，用黑鉛一片溶成汁，投酒中取出，如此九度。令病者飲酒至醉，寢後即愈也。（《經驗方》）
一切癰疽諸發，預期服之，能消腫逐毒，使毒不內攻，功效不可具述。用大橫紋粉草二斤捶碎，河水浸一宿，揉取濃汁，再以密絹過，銀石器內慢火熬成膏，以瓷罐收之。每服一、二匙，無灰酒或白湯下。曾服丹藥者，亦解之，或微利無妨，名國老膏。（《外科精要方》）
癰疽秘塞︰生甘草二錢半，井水煎服，能疏導下惡物。（《直指方》）
乳癰初起︰炙甘草二錢，新水煎服，仍令人咂之。（《直指方》）
些小癰癤︰發熱時，即用粉草節，晒乾為末，熱酒服一、二錢，連進數服，痛熱皆止。（《外科精要方》）
痘瘡煩渴︰粉甘草（炙）、栝蔞根等分，水煎服之。甘草能通血脈，發瘡痘也。（《直指方》）
陰下懸癰︰生於穀道前後，初發如松子大，漸如蓮子，數十日後，赤腫如桃李，成膿即破，破則難愈也。用橫紋甘草一兩，四寸截斷，以溪澗長流水一碗，河水、井水不用，以文武火慢慢蘸水炙之，自早至午，令水盡為度，劈開視之，中心水潤乃止。細銼，用無灰好酒二小碗，煎至一碗，溫服，次日再服，便可保無虞。此藥不能急消，過二十日，方得消盡。
興化守康朝病已破，眾醫拱手，服此兩劑即合口，乃韶州劉從周方也。（李迅《癰疽方》）
陰頭生瘡︰蜜煎甘草末，頻頻塗之，神效。（《千金方》）
陰下濕癢︰甘草，煎湯，日洗三、五度。（《古今錄驗》）
代指腫痛︰甘草，煎湯漬之。（《千金方》）
凍瘡發裂︰甘草，煎湯洗之。次以黃連、黃柏、黃芩末，入輕粉、麻油調敷。（《談野翁方》）
湯火灼瘡︰甘草，煎蜜涂。（李樓《奇方》）
蠱毒藥毒︰甘草節，以真麻油浸之，年久愈妙。每用嚼咽，或水煎服，神妙。（《直指方》）
小兒中蠱欲死者︰甘草半兩，水一盞，煎五分，服。當吐出。（《金匱玉函》）
牛馬肉毒︰甘草，煮濃汁，飲一、二升，或煎酒服，取吐或下。如渴，不可飲水，飲之即死。（《千金方》）
飲饌中毒，未審何物，猝急無藥。只煎甘草薺 湯，入口便活。（《金匱玉函方》）
水莨菪毒︰菜中有水莨菪，葉圓而光，有毒，誤食令人狂亂，狀若中風，或作吐。以甘草煮汁服之，即解。（《金匱玉函妙方》）
黃耆
（《本經》上品）
【釋名】
黃耆（《綱目》）、戴糝（《本經》）、戴椹（《別錄》，又名獨椹）、芰草（《別錄》，又名蜀脂）、百本（《別錄》）、王孫（《藥性論》）。
時珍曰︰耆，長也。黃耆色黃，為補藥之長，故名。今俗通作黃芪。或作蓍者，非矣。蓍，乃蓍龜之蓍，音尸。王孫與牡蒙同名異物。
【集解】
《別錄》曰︰黃耆，生蜀郡山谷、白水、漢中。二月、十月采，陰乾。
弘景曰︰第一出隴西洮陽，色黃白，甜美，今亦難得。次用黑水宕昌者，色白，肌理粗，新者亦甘而溫補。又有蠶陵白水者，色理勝蜀中者而冷補。又有赤色者，可作膏貼。俗方多用，道家不須。
恭曰︰今出原州及華原者，最良，蜀漢不復采用。宜州、寧州者，亦佳。
頌曰︰今河東、陝西州郡多有之。根長二、三尺以來。獨莖，或作叢生，枝幹去地二、三寸。其葉扶疏作羊齒狀，又如蒺藜苗。七月中開黃紫花。其實作莢子，長寸許。八月中采根用。其皮折之如綿，謂之綿黃耆。然有數種，有白水耆、赤水耆、木耆，功用並同，而力不及白水 。木耆，短而理橫。今人多以苜蓿根假作黃耆，折皮亦似綿，頗能亂真。但苜蓿根堅而脆，黃 至柔韌，皮微黃褐色，肉中白色，此為異耳。
承曰︰黃耆本出綿上者為良，故名綿黃耆，非謂其柔韌如綿也。今《圖經》所繪憲州者，地與綿上相鄰也。
好古曰︰綿上，即出西沁州；白水，在陝西同州。黃耆味甘，柔軟如綿，能令人肥；苜蓿根，味苦而堅脆，俗呼為土黃耆，能令人瘦。用者宜審。
嘉謨曰︰綿上，沁州鄉名，今有巡檢司；白水、赤水二鄉，俱屬隴西。
時珍曰︰黃耆，葉似槐葉而微尖小，又似蒺藜葉而微闊大，青白色。開黃紫花，大如槐花。結小尖角，長寸許。根長二、三尺，以緊實如箭竿者為良。嫩苗亦可 淘茹食。其子收之，十月下種，如種菜法亦可。
【修治】
斅曰︰凡使勿用木耆草，真相似，只是生時葉短並根橫也。須去頭上皺皮，蒸半日，擘細，於槐砧上銼用。
時珍曰︰今人但捶扁，以蜜水涂炙數次，以熟為度。亦有以鹽湯潤透，器盛，於湯瓶蒸熟切用者。
根
【氣味】
甘，微溫，無毒（《本經》）。白水者冷，補（《別錄》）。
元素曰︰味甘，氣溫、平。氣薄味濃，可升可降，陰中陽也。入手足太陰氣分，又入手少陽、足少陰命門。
之才曰︰茯苓為之使，惡龜甲、白蘚皮。
【主治】
癰疽久敗瘡，排膿止痛，大風癩疾，五痔鼠瘺，補虛，小兒百病（《本經》）。婦人子臟風邪氣，逐五臟間惡血，補丈夫虛損，五勞羸瘦，止渴，腹痛泄痢，益氣，利陰氣（《別錄》）。主虛喘，腎衰耳聾，療寒熱，治發背，內補（甄權）。助氣壯筋骨，長肉補血，破症癖，瘰癧癭贅，腸風血崩，帶下赤白痢，產前後一切病，月候不勻，痰嗽，頭風熱毒赤目（《日華》）。治虛勞自汗，補肺氣，瀉肺火、心火，實皮毛，益胃氣，去肌熱及諸經之痛（元素）。主太陰瘧疾，陽維為病，苦寒熱；督脈為病，逆氣裡急（好古）。
【發明】
弘景曰︰出隴西者，溫補；出白水者，冷補。又有赤色者，可作膏，用消癰腫。
藏器曰︰虛而客熱，用白水黃耆；虛而客冷，用隴西黃耆。
大明曰︰黃耆，藥中補益，呼為羊肉；白水耆，涼，無毒，排膿治血，及煩悶熱毒骨蒸勞；赤水耆，涼，無毒，治血退熱毒，餘功並同；木耆，涼，無毒，治煩排膿之力，微於黃，遇闕即倍用之。
元素曰︰黃耆甘溫純陽，其用有五︰補諸虛不足，一也；益元氣，二也；壯脾胃，三也；去肌熱，四也；排膿止痛，活血生血，內托陰疽，為瘡家聖藥，五也。又曰︰補五臟諸虛，治脈弦自汗，瀉陰火，去虛熱，無汗，則發之；有汗，則止之。
好古曰︰黃耆，治氣虛盜汗，並自汗及膚痛，是皮表之藥；治咯血，柔脾胃，是中州之藥；治傷寒尺脈不至，補腎臟元氣，是裡藥。乃上、中、下、內、外、三焦之藥也。
杲曰︰《靈樞》云衛氣者，所以溫分肉而充皮膚，肥腠理而司開闔。黃耆既補三焦，實衛氣，與桂同功；特比桂甘平，不辛熱為異耳。但桂則通血脈，能破血而實衛氣， 則益氣也。又黃耆與人參、甘草三味，為除躁熱肌熱之聖藥。脾胃一虛，肺氣先絕，必用黃耆溫分肉，益皮毛，實腠理，不令汗出，以益元氣而補三焦。
震亨曰︰黃耆補元氣，肥白而多汗者，為宜；若面黑形實而瘦者，服之，令人胸滿，宜以三拗湯瀉之。
宗奭曰︰防風、黃耆，世多相須而用。唐許胤宗初仕陳為新蔡王外兵參軍時，柳太後病風不能言，脈沉而口噤。
胤宗曰︰既不能下藥，宜湯氣蒸之，藥入腠理，周時可瘥。乃造黃耆防風湯數斛，置於床下，氣如煙霧，其夕便得語也。
杲曰︰防風能製黃耆，黃耆得防風其功愈大，乃相畏而相使也。
震亨曰︰人之口通乎地，鼻通乎天。口以養陰，鼻以養陽。天主清，故鼻不受有形而受無形；地主濁，故口受有形而兼乎無形。柳太後之病不言，若以有形之湯，緩不及事；今投以二物，湯氣滿室，則口鼻俱受。非智者通神，不可回生也。
杲曰︰小兒外物驚，宜用黃連安神丸鎮心藥。若脾胃寒濕，嘔吐腹痛，瀉痢青白，宜用益黃散藥。如脾胃伏火，勞役不足之証，及服巴豆之類，胃虛而成慢驚者，用益黃、理中之藥，必傷人命。當於心經中，以甘溫補土之源，更於脾土中，以甘寒瀉火，以酸涼補金，使金旺火衰，風木自平矣。今立黃耆湯瀉火補金益土，為神治之法。用炙黃耆二錢，人參一錢，炙甘草五分，白芍藥五分，水一大盞，煎半盞，溫服。
機曰︰蕭山魏直著《博愛心鑒》三卷，言小兒痘瘡，惟有順、逆、險三証。順者為吉，不用藥。逆者為凶，不必用藥。惟險乃悔吝之象，當以藥轉危為安，宜用保元東加減主之。
此方原出東垣，治慢驚土衰火旺之法。今借而治痘，以其內固營血，外護衛氣，滋助陰陽，作為膿血，其証雖異，其理則同。去白芍藥，加生薑，改名曰保元湯。炙黃耆三錢，人參二錢，炙甘草一錢，生薑一片，水煎服之。險証者，初出圓暈干紅少潤也，漿長光澤，頂陷不起也；既出雖起慘色不明也，漿行色灰不榮也，漿定光潤不消也，漿老濕潤不斂也，結痂而胃弱內虛也，痂落而口渴不食也，痂後生癰腫也，癰腫潰而斂遲也。凡有諸症，並宜此湯。或加芎 ，加官桂，加糯米以助之。詳見本書。
嘉謨曰︰人參補中，黃耆實表。凡內傷脾胃，發熱惡寒，吐泄怠臥，脹滿痞塞，神短脈微者，當以人參為君，黃耆為臣；若表虛自汗亡陽，潰瘍痘疹陰瘡者，當以黃耆為君，人參為臣，不可執一也。
【附方】
舊五新九 
小便不通︰綿黃耆二錢，水二盞，煎一盞，溫服。小兒減半。（《總微論》）
酒疸黃疾︰心下懊痛，足脛滿，小便黃，飲酒發赤黑黃斑，由大醉當風，入水所致。黃耆二兩，木蘭一兩，為末。酒服方寸匕，日三服。（《肘後方》）
氣虛白濁︰黃耆（鹽炒）半兩，茯苓一兩。為末。每服一錢，白湯下。（《經驗良方》）
治渴補虛︰男子婦人諸虛不足，煩悸焦渴，面色萎黃，不能飲食，或先渴而後發瘡癤，或先癰疽而後發渴，並宜常服此藥，平補氣血，安和臟腑，終身可免癰疽之疾。用綿黃耆（箭杆者，去蘆）六兩（一半生焙，一半以鹽水潤濕，飯上蒸三次，焙，銼），粉甘草一兩（一半生用，一半炙黃為末）。每服二錢，白湯點服，早晨、日午各一服，亦可煎服，名黃耆六一湯。（《外科精要》）
老人秘塞︰綿黃耆、陳皮（去白）各半兩。為末。每服三錢，用大麻子一合，研爛，以水濾漿，煎至乳起，入白蜜一匙，再煎沸，調藥空心服，甚者不過二服。此藥不冷不熱，常服無秘塞之患，其效如神。（《和劑局方》）
腸風瀉血︰黃耆、黃連等分，為末。面糊丸綠豆大。每服三十丸，米飲下。（孫用和《秘寶方》）
尿血沙淋，痛不可忍︰黃耆、人參等分。為末，以大蘿蔔一個，切一指濃大，四、五片，蜜二兩，淹炙令盡，不令焦，點末，食無時，以鹽湯下。（《永類方》）
吐血不止︰黃耆二錢半，紫背浮萍五錢。為末。每服一錢，薑、蜜水下。（《聖濟總錄》）
咳嗽膿血咽乾，乃虛中有熱，不可服涼藥。以好黃耆四兩，甘草一兩。為末。每服二錢，點湯服。（席延賞方）
肺癰得吐︰黃耆二兩。為末。每服二錢，水一中盞，煎至六分，溫服，日三、四服。（《聖惠方》）
甲疽瘡膿︰生足趾甲邊，赤肉突出，時常舉發者。黃耆二兩， 茹一兩。醋浸一宿，以豬脂五合，微火上煎取二合，絞去滓，以封瘡口上，日三度，其肉自消。（《外台秘要》）
胎動不安腹痛，下黃汁。黃耆、川芎 各一兩，糯米一合。水一升，煎半升，分服。（《婦人良方》）
陰汗濕癢︰綿黃耆，酒炒為末，以熟豬心點吃妙。（趙真人《濟急方》）
癰疽內固︰黃耆、人參各一兩。為末，入真龍腦一錢，用生藕汁和丸綠豆大。每服二十，溫水下，日三服。（《本事方》）
莖葉
【主治】療渴及筋攣，癰腫疽瘡（《別錄》）。
人參
（《本經》上品）
【釋名】人薓（音參。或省作蓡）、黃參（《吳普》）、血參（《別錄》）、人銜（《本經》）、鬼蓋（《本經》）、神草（《別錄》）、土精（《別錄》）、地精（《廣雅》）、海腴、皺面還丹（《廣雅》）。
時珍曰︰人薓年深，浸漸長成者，根如人形，有神，故謂之人薓、神草。薓字，從𣹰，亦浸漸之義。𣹰，即浸字，後世因字文繁，遂以參星之字代之，從簡便爾。然承誤日久，亦不能變矣，惟張仲景《傷寒論》尚作薓字。《別錄》一名人微，微乃薓字之訛也。其成有階級，故曰人銜。其草背陽向陰，故曰鬼蓋。其在五參，色黃屬土，而補脾胃，生陰血，故有黃參、血參之名。得地之精靈，故有土精、地精之名。《廣五行記》云︰隋文帝時，上黨有人宅後每夜聞人呼聲，求之不得。去宅一里許，見人參枝葉異常，掘之入地五尺，得人參，一如人體，四肢畢備，呼聲遂絕。觀此，則土精之名，尤可証也。《禮斗威儀》云︰下有人參，上有紫氣。《春秋運斗樞》云︰搖光星散而為人參。人君廢山瀆之利，則搖光不明，人參不生。觀此，則神草之名，又可証矣。
【集解】《別錄》曰︰人參生上黨山谷及遼東，二月、四月、八月上旬采根，竹刀刮，曝乾，無令見風。根如人形者，有神。
普曰︰或生邯鄲，三月生葉小銳，枝黑莖有毛。三月、九月采根。根有手足、面目如人者神。
弘景曰︰上黨在冀州西南，今來者形長而黃，狀如防風，多潤實而甘。俗乃重百濟者，形細而堅白，氣味薄於上黨者。次用高麗者，高麗地近遼東，形大而虛軟，不及百濟，並不及上黨者。其草一莖直上，四、五葉相對生，花紫色。高麗人作《人參贊》云︰三椏五葉，背陽向陰。欲來求我，椵樹相尋。椵，音賈，樹似桐，甚大，附廣則多生，采作甚有法。今近山亦有，但作之不好。
恭曰︰人參見用多是高麗、百濟者，潞州太行紫團山所出者，謂之紫團參。
保升曰︰今沁州、遼州、澤州、箕州、平州、易州、檀州、幽州、媯州、并州並出人參，蓋其山皆與太行連亙相接故也。
曰︰新羅國所產者，有手足，狀如人形，長尺餘，以杉木夾定，紅絲纏飾之。又沙州參，短小，不堪用。
頌曰︰今河東諸州及泰山皆有之，又有河北榷場及閩中來者，名新羅人參，俱不及上黨者佳。春生苗，多於深山背陰，近 漆下濕潤處。初生小者三、四寸許，一椏五葉；四、五年後生兩椏五葉，未有花莖；至十年後生三椏；年深者生四椏，各五葉。中心生一莖，俗名百尺杵。三月、四月有花，細小如粟，蕊如絲，紫白色。秋後結子，或七、八枚，如大豆，生青熟紅，自落。根如人形者，神。泰山出者，葉干青，根白，殊別。江淮間出一種土人參，苗長一、二尺，葉如匙而小，與桔梗相似，相對生，生五、七節。根亦如桔梗而柔，味極甘美。秋生紫花，又帶青色。春秋采根，土人或用之。相傳欲試上黨參，但使二人同走，一含人參，一空口，度走三、五里許，其不含人參者，必大喘；含者氣息自如，其人參乃真也。
宗 曰︰上黨者，根頗纖長，根下垂，有及一尺餘者，或十歧者，其價與銀等，稍為難得。土人得一窠，則置板上，以新彩絨飾之。
嘉謨曰︰紫團參，紫大稍扁；百濟參，白堅且圓，名白條參，俗名羊角參；遼東參，黃潤纖長有須，俗名黃參，獨勝；高麗參，近紫體虛；新羅參，亞黃味薄。肖人形者神；其類雞腿者，力洪。
時珍曰︰上黨，今潞州也。民以人參為地方害，不復采取。今所用者皆是遼參。其高麗、百濟、新羅三國，今皆屬於朝鮮矣。其參猶來中國互市。亦可收子，於十月下種，如種菜法。
秋冬采者，堅實；春夏采者，虛軟，非地產有虛實也。遼參，連皮者，黃潤色如防風；去皮者，堅白如粉；偽者，皆以沙參、薺 、桔梗采根造作亂之。沙參，體虛無心而味淡；薺 ，體虛無心；桔梗，體堅有心而味苦；人參，體實有心而味甘，微帶苦，自有餘味，俗名金井玉闌也。其似人形者，謂之孩兒參，尤多贗偽。宋蘇頌《圖經本草》所繪潞州者，三椏五葉，真人參也；其滁州者，乃沙參之苗葉；沁州、兗州者，皆薺 之苗葉。其所云江淮土人參者，亦薺 也。並失之詳審。今潞州者尚不可得，則他處者尤不足信矣。近又有薄夫以人參先浸取汁自啜，乃晒乾復售，謂之湯參，全不任用，不可不察。考月池翁諱言聞，字子郁，銜太醫吏目。嘗著《人參傳》上、下卷甚詳，不能備錄，亦略節要語於下條云耳。
【修治】弘景曰︰人參易蛀 ，唯納新器中密封，可經年不壞。
炳曰︰人參頻見風日則易蛀，惟用盛過麻油瓦罐，泡淨焙乾。入華陰細辛與參相間收之，密封，可留經年。一法︰用淋過灶灰，晒乾罐收亦可。李言聞曰︰人參生時背陽，故不喜見風日。凡生用宜 咀；熟用，宜隔紙焙之，或醇酒潤透 咀、焙熟用，並忌鐵器。
根
【氣味】甘，微寒，無毒。《別錄》曰︰微溫。普曰︰神農︰小寒；桐君、雷公︰苦；黃帝、岐伯︰甘，無毒。
元素曰︰性溫，味甘、微苦，氣味俱薄，浮而升，陽中之陽也。又曰︰陽中微陰。
之才曰︰茯苓、馬藺為之使，惡溲疏、鹵鹼，反藜蘆。一云︰畏五靈脂，惡皂莢、黑豆，動紫石英。
元素曰︰人參得升麻引用，補上焦之元氣，瀉肺中之火；得茯苓引用，補下焦之元氣，瀉腎中之火。得麥門冬則生脈；得乾薑，則補氣。
杲曰︰得黃耆、甘草，乃甘溫除大熱，瀉陰火，補元氣，又為瘡家聖藥。
震亨曰︰人參入手太陰。與藜蘆相反，服參一兩，入黎蘆一錢，其功盡廢也。
言聞曰︰東垣李氏理脾胃，瀉陰火，交泰丸內用人參、皂莢，是惡而不惡也。古方療月閉四物東加人參、五靈脂，是畏而不畏也。又療痰在胸膈，以人參、黎蘆同用而取涌越，是激其怒性也。此皆精微妙奧，非達權衡者不能知。
【主治】補五臟，安精神，定魂魄，止驚悸，除邪氣，明目，開心，益智。久服輕身、延年（《本經》）。療腸胃中冷，心腹鼓痛，胸脅逆滿，霍亂吐逆，調中，止消渴，通血脈，破堅積，令人不忘（《別錄》）。主五勞七傷，虛損、痰弱，止嘔噦，補五臟六腑，保中守神。消胸中痰，治肺痿及癇疾，冷氣逆上，傷寒不下食，凡虛而多夢紛紜者加之（甄權）。止煩躁，變酸水（李珣）。消食開胃，調中治氣，殺金石藥毒（大明）。治肺胃陽氣不足，肺氣虛促，短氣少氣，補中緩中，瀉心、肺、脾、胃中火邪，止渴生津液（元素）。治男婦一切虛証，發熱自汗，眩暈頭痛，反胃吐食， 瘧，滑瀉久痢，小便頻數淋瀝，勞倦內傷，中風中暑，痿痺，吐血、嗽血、下血，血淋、血崩，胎前、產後諸病（時珍）。
【發明】弘景曰︰人參為藥切要，與甘草同功。
杲曰︰人參甘溫，能補肺中元氣，肺氣旺則四臟之氣皆旺，精自生而形自盛，肺主諸氣故也。張仲景云︰病患汗後身熱、亡血、脈沉遲者，下痢身涼、脈微、血虛者，並加人參。
古人血脫者益氣，蓋血不自生，須得生陽氣之藥乃生，陽生則陰長，血乃旺也。若單用補血藥，血無由而生矣。《素問》言︰無陽則陰無以生，無陰則陽無以化。故補氣須用人參，血虛者亦須用之。本草十劑云︰補可去弱，人參、羊肉之屬是也。蓋人參補氣，羊肉補形，形氣者，有無之象也。
好古曰︰潔古老人言︰以沙參代人參，取其味甘也。然人參補五臟之陽，沙參補五臟之陰，安得無異？雖云補五臟，亦須各用本臟藥相佐使引之。
言聞曰︰人參生用氣涼，熟用氣溫；味甘補陽，微苦補陰。氣主生物，本呼天；味主成物，本呼地。氣味生成，陰陽之造化也。涼者，高秋清肅之氣，天之陰也，其性降；溫者，陽春生發之氣，天之陽也，其性升。甘者，濕土化成之味，地之陽也，其性浮；微苦者，火土相生之味，地之陰也，其性沉。人參氣味俱薄。氣之薄者，生降熟升；味之薄者，生升熟降。如土虛火旺之病，則宜生參，涼薄之氣，以瀉火而補土，是純用其氣也；脾虛肺怯之病，則宜熟參，甘溫之味，以補土而生金，是純用其味也。東垣以相火乘脾，身熱而煩，氣高而喘，頭痛而渴，脈洪而大者，用黃柏佐人參。孫真人治夏月熱傷元氣，人汗大泄，欲成痿厥，用生脈散，以瀉熱火而救金水。君以人參之甘寒，瀉火而補元氣；臣以麥門冬之苦甘寒，清金而滋水源，佐以五味子之酸溫，生腎精而收耗氣。此皆補天元之真氣，非補熱火也。白飛霞云︰人參煉膏服，回元氣於無何有之鄉。凡病後氣虛及肺虛嗽者，並宜之。若氣虛有火者，合天門冬膏對服之。
【正誤】 曰︰夏月少使人參，發心 之患。
好古曰︰人參甘溫，補肺之陽，泄肺之陰。肺受寒邪，宜此補之；肺受火邪，則反傷肺，宜以沙參代之。
王綸曰︰凡酒色過度，損傷肺腎真陰，陰虛火動，勞嗽吐血、咳血等証，勿用之。蓋人參入手太陰能補火，故肺受火邪者忌之。若誤服參、 甘溫之劑，則病日增；服之過多，則死不可治。蓋甘溫助氣，氣屬陽，陽旺則陰愈消；惟宜苦甘寒之藥，生血降火。世人不識，往往服參、 為補，而死者多矣。
言聞曰︰孫真人云︰夏月服生脈散、腎瀝湯三劑，則百病不生。李東垣亦言生脈散、清暑益氣湯，乃三伏瀉火益金之聖藥，而雷 反謂發心 之患非矣。 乃臍旁積氣，非心病也。
人參能養正破堅積，豈有發 之理？觀張仲景治腹中寒氣上沖，有頭足，上下痛不可觸近，嘔不能食者，用大建中湯，可知矣。又海藏王好古言人參補陽泄陰，肺寒宜用，肺熱不宜用。
節齋王綸因而和之，謂參、 能補肺火，陰虛火動失血諸病，多服必死。二家之說皆偏矣。
夫人參能補元陽，生陰血，而瀉陰火，東垣李氏之說也明矣。仲景張氏言︰亡血血虛者，並加人參；又言︰肺寒者，去人參，加乾薑，無令氣壅。丹溪朱氏亦言虛火可補，參、 之屬；實火可瀉，芩、連之屬。二家不察三氏之精微，而謂人參補火，謬哉。夫火與元氣不兩立，元氣勝則邪火退。人參既補元氣而又補邪火，是反復之小人矣，何以與甘草、苓、朮謂之四君子耶？雖然，三家之言不可盡廢也。惟其語有滯，故守之者，泥而執一，遂視人參加蛇蠍，則不可也。凡人面白、面黃、面青黧悴者，皆脾、肺、腎氣不足，可用也；面赤、面黑者，氣壯神強，不可用也。脈之浮而芤、濡、虛、大、遲緩無力，沉而遲、澀、弱、細、結、代無力者，皆虛而不足，可用也；若弦長緊實、滑數有力者，皆火郁內實，不可用也。潔古謂喘嗽勿用者，痰實氣壅之喘也；若腎虛氣短喘促者，必用也。仲景謂肺寒而咳勿用者，寒束熱邪壅郁在肺之咳也；若自汗惡寒而咳者，必用也。東垣謂久病郁熱在肺勿用者，乃火郁於內宜發不宜補也；若肺虛火旺，氣短自汗者，必用也。丹溪言諸痛不可驟用者，乃邪氣方銳，宜散不宜補也；若裡虛吐利及久病胃弱虛痛喜按者，必用也。節齋謂陰虛火旺勿用者，乃血虛火亢能食，脈弦而數，涼之則傷胃，溫之則傷肺，不受補者也。若自汗氣短，肢寒脈虛者，必用也。如此詳審，則人參之可用不可用，思過半矣。機曰︰節齋、王綸之說，本於海藏王好古，但綸又過於矯激。丹溪言虛火可補，須用參、 。又云陰虛潮熱，喘嗽吐血，盜汗等証，四物加人參、黃柏、知母。又云好色之人，肺腎受傷，咳嗽不愈，瓊玉膏主之。又云肺腎虛極者，獨參膏主之。是知陰虛勞瘵之証，未嘗不用人參也。節齋，私淑丹溪者也，而乃相反如此。斯言一出，印定後人眼目。凡遇前証，不問病之宜用不宜，輒舉以藉口。致使良工掣肘，惟求免夫病家之怨。病家亦以此說橫之胸中，甘受苦寒，雖至上嘔下泄，去死不遠，亦不悟也。古今治勞莫過於葛可久，其獨參湯、保真湯，何嘗廢人參而不用耶？節齋之說，誠未之深思也。楊起曰︰人參功載本草，人所共知。近因病者吝財薄醫，醫復算本惜費，不肯用參療病，以致輕者至重，重者至危。然有肺寒、肺熱、中滿、血虛四証，只宜散寒、消熱、消脹、補營，不用人參，其說近是；殊不知各加人參在內，護持元氣，力助群藥，其功更捷。若曰氣無補法，則謬矣。古方治肺寒以溫肺湯，肺熱以清肺湯，中滿以分消湯，血虛以養營湯，皆有人參在焉。所謂邪之所輳，其氣必虛。又曰養正邪自除，陽旺則生陰血，貴在配合得宜爾。庸醫每謂人參不可輕用，誠哉庸也。好生君子，不可輕命薄醫，醫亦不可計利不用。書此奉勉，幸勿曰迂。
【附方】舊七，新六十。
人參膏︰用人參十兩細切，以活水二十盞浸透，入銀石器內，桑柴火緩緩煎取十盞，濾汁，再以水十盞，煎取五盞，與前汁合煎成膏，瓶收，隨病作湯使。丹溪云︰多欲之人，腎氣衰憊，咳嗽不止，用生薑、橘皮煎湯，化膏服之。浦江鄭兄，五月患痢，又犯房室，忽發昏暈，不知人事，手撒目暗，自汗如雨，喉中痰鳴如曳鋸聲，小便遺失，脈大無倫，此陰虧陽絕之証也。予令急煎大料人參膏，仍與灸氣海十八壯，右手能動，再三壯，唇口微動，遂與膏服一盞，半夜後服三盞，眼能動，盡三斤，方能言而索粥，盡五斤而痢止，至十斤而全安，若作風治則誤矣。一人背疽，服內托十宣藥已多，膿出作嘔，發熱，六脈沉數有力，此潰瘍所忌也。遂與大料人參膏，入竹瀝飲之，參盡一十六斤，竹伐百餘竿，而安。後經旬餘，值大風拔木，瘡起有膿，中有紅線一道，過肩胛，抵右肋。予曰︰急作參膏，以芎、歸、橘皮作湯，入竹瀝、薑汁飲之。盡三斤而瘡潰，調理乃安。若癰疽潰後，氣血俱虛，嘔逆不食，變証不一者，以參、耆、歸、朮等分，煎膏服之，最妙。
治中湯︰頌曰︰張仲景治胸痺，心中痞堅，留氣結胸，胸滿，脅下逆氣搶心，治中湯主之。即理中湯，人參、朮、乾薑、甘草各三兩。四味以水八升，煮三升，每服一升，日三服，隨証加減。此方自晉宋以後至唐名醫，治心腹病者，無不用之，或作湯，或蜜丸，或為散，皆有奇效。胡洽居士治霍亂，謂之溫中湯。
陶隱居《百一方》云︰霍亂餘藥乃或難求，而治中方、四順湯、濃朴湯不可暫缺，常須預合自隨也。唐石泉公王方慶云︰數方不惟霍亂可醫，諸病皆療也。四順湯，用人參、甘草、乾薑、附子（炮）各二兩，水六升，煎二升半，分四服。
四君子湯︰治脾胃氣虛，不思飲食，諸病氣虛者，以此為主。人參一錢，白朮二錢，白茯苓一錢，炙甘草五分，薑三片，棗一枚。水二鐘，煎一鐘，食前溫服。隨証加減。（《和劑局方》）
開胃化痰︰不思飲食，不拘大人小兒。人參（焙）二兩，半夏（薑汁浸，焙）五錢。為末，飛羅麵作糊，丸綠豆大。食後薑湯下三、五十丸，日三服。《聖惠方》︰加陳橘皮五錢。（《經驗後方》）
胃寒氣滿不能傳化，易飢不能食。人參（末）二錢，生附子（末）半錢，生薑二錢。水七合，煎二合，雞子清一枚，打轉空心服之。（《聖濟總錄》）
脾胃虛弱，不思飲食︰生薑半斤（取汁），白蜜十兩，人參（末）四兩。銀鍋煎成膏。每米飲調服一匙。（《普濟方》）
胃虛惡心，或嘔吐有痰︰人參一兩。水二盞，煎一盞，入竹瀝一杯，薑汁三匙，食遠溫服，以知為度，老人尤宜。（《簡便方》）
胃寒嘔惡不能腐熟水穀，食即嘔吐︰人參、丁香、藿香各二錢半，橘皮五錢，生薑三片，水二盞，煎一盞，溫服。（《拔萃方》）
反胃嘔吐 飲食入口即吐，困弱無力，垂死者。上黨人參三大兩（拍破）。水一大升，煮取四合，熱服，日再。兼以人參汁，入粟米、雞子白、薤白，煮粥與啖。李直方司勛，於漢南患此，兩月餘，諸方不瘥。遂與此方，當時便定。後十餘日，遂入京師。絳每與名醫論此藥，難可為儔也。（李絳《兵部手集方》）
食入即吐 人參半夏湯︰用人參一兩，半夏一兩五錢，生薑十片。水一斗，以杓揚二百四十遍，取三升，入白蜜三合，煮一升半，分服。（張仲景《金匱方》）
霍亂嘔惡︰人參二兩，水一盞半，煎汁一盞，入雞子白一枚，再煎溫服。一加丁香。（《衛生家寶方》）
霍亂煩悶︰人參五錢，桂心半錢。水二盞，煎服。（《聖惠方》）
霍亂吐瀉、煩躁不止︰人參二兩，橘皮三兩，生薑一兩。水六升，煮三升，分三服。（《聖濟總錄》）
妊娠吐水，酸心腹痛，不能飲食︰人參、乾薑（炮）等分，為末，以生地黃汁和丸梧子大。每服五十丸，米湯下。（《和劑局方》）
陽虛氣喘︰自汗盜汗，氣短頭暈。人參五錢，熟附子一兩。分作四帖，每帖以生薑十片，流水二盞，煎一盞，食遠溫服。（《濟生方》）
喘急欲絕，上氣鳴息者︰人參末，湯服方寸匕，日五、六服效。（《肘後方》）
產後發喘 乃血入肺竅，危症也︰人參（末）一兩，蘇木二兩。水二碗，煮汁一碗，調參末服，神效。（《聖惠方》）
產後血暈︰人參一兩，紫蘇半兩以童尿、酒、水三合，煎服。（《醫方摘要》）
產後不語︰人參、石菖蒲、石蓮肉等分，每服五錢，水煎服。（《婦人良方》）
產後諸虛，發熱自汗︰人參、當歸等分。為末，用豬腰子一個，去膜，切小片，以水三升，糯米半合，蔥白二莖，煮米熟，取汁一盞，入藥煎至八分，食前溫服。（《永類方》）
產後秘塞出血多︰以人參、麻子仁、枳殼（麩炒）。為末，煉蜜丸梧子大。每服五十丸，米飲下。（《濟生方》）
橫生倒產︰人參（末）、乳香（末）各一錢，丹砂（末）五分。研勻，雞子白一枚，入生薑自然汁三匙，攪勻，冷服，即母子俱安，神效，此施漢卿方也。（《婦人良方》）
開心益智︰人參（末）一兩，煉成 豬肥肪十兩。以淳酒和勻。每服一杯，日再服。服至百日，耳目聰明，骨髓充盈，肌膚潤澤，日記千言，兼去風熱痰病。（《千金方》）
聞雷即昏︰一小兒七歲，聞雷即昏倒，不知人事，此氣怯也。以人參、當歸、麥門冬各二兩，五味子五錢。水一斗，煎汁五升；再以水五升，煎滓取汁二升，合煎成膏。每服三匙，白湯化下。服盡一斤，自後聞雷自若矣。（楊起《簡便方》）
忽喘悶絕︰方見大黃下。離魂異疾︰有人臥則覺身外有身，一樣無別，但不語。蓋人臥則魂歸於肝，此由肝虛邪襲，魂不歸舍，病名曰離魂。用人參、龍齒、赤茯苓各一錢。水一盞，煎半盞，調飛過朱砂末一錢，睡時服。一夜一服，三夜後，真者氣爽，假者即化矣。（夏子益《怪証奇疾方》）
怔忡自汗︰心氣不足也。人參半兩，當歸半兩，用 豬腰子二個，以水二碗，煮至一碗半，取腰子細切，人參、當歸同煎至八分，空心吃腰子，以汁送下。其滓焙乾為末，以山藥末作糊丸綠豆大。每服五十丸，食遠棗湯下，不過兩服即愈。此昆山神濟大師方也，一加乳香二錢。（王 《百一選方》）
心下結氣︰凡心下硬，按之則無，常覺膨滿，多食則吐，氣引前後，噫呃不除，由思慮過多，氣不以時而行則結滯，謂之結氣。人參一兩，橘皮（去白）四兩。為末，煉蜜丸梧子大，每米飲下五六十丸。（《聖惠方》）
房後困倦︰人參七錢，陳皮一錢，水一盞半，煎八分，食前溫服，日再服，千金不傳。（趙永庵方）
虛勞發熱︰愚魯湯︰用上黨人參、銀州柴胡各三錢，大棗一枚，生薑三片。水一鐘半，煎七分，食遠溫服，日再服，以愈為度。（《奇效良方》）
肺熱聲啞︰人參二兩，訶子一兩，為末噙咽。（《丹溪摘玄》）
肺虛久咳︰人參（末）二兩，鹿角膠（炙，研）一兩。每服三錢，用薄荷、豉湯一盞，蔥少許，入銚子煎一、二沸，傾入盞內。遇咳時，溫呷三、五口，甚佳。（《食療本草》）
止嗽化痰︰人參（末）一兩，明礬二兩。以釅醋二升，熬礬成膏，入參末、煉蜜和收。每以豌豆大一丸，放舌下，其嗽即止，痰自消。（《簡便方》）
小兒喘咳︰發熱自汗吐紅，脈虛無力者。人參、天花粉等分。每服半錢，蜜水調下，以瘥為度。（《經濟方》）
喘咳嗽血︰咳喘上氣，喘急，嗽血吐血，脈無力者。人參末每服三錢，雞子清調之，五更初服便睡，去枕仰臥，只一服愈。年深者，再服。咯血者，服盡一兩甚好。一方以烏雞子水磨千遍，自然化作水，調藥尤妙。忌醋、鹹、腥、醬，面酢、醉飽，將息乃佳。（沈存中《靈苑方》）
咳嗽吐血︰人參、黃耆、飛羅面各一兩，百合五錢。為末，水丸梧子大。每服五十丸，食前茅根湯下。《朱氏集驗方》
︰用人參、乳香、辰砂等分。為末，烏梅肉和丸彈子大。每白湯化下一丸，日一服。虛勞吐血甚者，先以十灰散止之，其人必困倦，法當補陽生陰，獨參湯主之。好人參一兩，肥棗五枚。水二鐘，煎一鐘服，熟睡一覺，即減五、六，繼服調理藥。（葛可久《十藥神書》）
吐血下血︰因七情所感，酒色內傷，氣血妄行，口鼻俱出，心肺脈破，血如涌泉，須臾不救。用人參（焙）、側柏葉（蒸，焙）、荊芥穗（燒存性）各五錢。為末。用二錢，入飛羅面二錢，以新汲水調如稀糊服，少傾再啜，一服立止。（華佗《中藏經》）
衄血不止︰人參、柳枝（寒食采者）等分，為末。每服一錢，東流水服，日三服。無柳枝，用蓮子心。（《聖濟總錄》）
齒縫出血︰人參、赤茯苓、麥門冬各二錢。水一鐘，煎七分，食前溫服，日再。
蘇東坡得此，自謂神奇。後生小子多患此病，予累試之，累如所言。（《談野翁試驗方》）
陰虛尿血︰人參（焙）、黃耆（鹽水炙）等分。為末。用紅皮大蘿蔔一枚，切作四片，以蜜二兩，將蘿蔔逐片蘸炙，令乾再炙，勿令焦，以蜜盡為度。每用一片，蘸藥食之，仍以鹽湯送下以瘥為度。（《三因方》）
沙淋石淋︰方同上。消渴引飲︰人參為末，雞子清調服一錢，日三、四服。《集驗》︰用人參、栝蔞根等分。生研為末，煉蜜丸梧子大。每服百丸，食前麥門冬湯下，日二服，以愈為度。名玉壺丸。忌酒面炙爆。《鄭氏家傳》消渴方︰人參一兩，粉草二兩。以雄豬膽汁浸炙，腦子半錢。為末，蜜丸芡子大。每嚼一丸，冷水下。《聖濟總錄》︰用人參一兩，葛粉二兩。為末。發時以 豬湯一升，入藥三錢，蜜二兩，慢火熬至三合，狀如黑餳，以瓶收之，每夜以一匙含咽，不過三服，取效也。虛瘧寒熱︰人參二錢二分，雄黃五錢。為末，端午日用粽尖搗丸梧子大。發日侵晨，井華水吞下七丸，發前再服。忌諸般熱物，立效。一方︰加神曲等分。（《丹溪纂要》）
冷痢厥逆、六脈沉細︰人參、大附子各一兩半。每服半兩，生薑十片，丁香十五粒，粳米一撮。水二盞，煎七分，空心溫服。（《經驗方》）
下痢噤口︰人參、蓮肉各三錢。以井華水二盞，煎一盞，細細呷之。或加薑汁炒黃連三錢。（《經驗良方》）
老人虛痢不止，不能飲食︰上黨人參一兩，鹿角（去皮，炒研）五錢。為末。每服方寸匕，米湯調下，日三服。（《十便良方》）
傷寒壞証︰凡傷寒時疫，不問陰陽，老幼妊婦，誤服藥餌，困重垂死，脈沉伏，不省人事，七日以後，皆可服之，百不失一。此名奪命散，又名復脈湯。人參一兩，水二鐘，緊火煎一鐘，以井水浸冷服之，少頃鼻梁有汗出，脈復立瘥。蘇韜光侍郎云︰用此救數十人。予作清流宰，縣 申屠行輔之子婦患時疫三十餘日，已成壤病，令服此藥而安。（王 《百一選方》）
傷寒厥逆︰身有微熱，煩躁，六脈沉細微弱，此陰極發躁也。無憂散︰用人參半兩。水一鐘，煎七分，調牛膽南星末二錢，熱服，立蘇。（《三因方》）
夾陰傷寒︰先因欲事，後感寒邪，陽衰陰盛，六脈沉伏，小腹絞痛，四肢逆冷，嘔吐清水，不假此藥，無以回陽。人參、乾薑（炮）各一兩，生附子一枚（破作八片）。水四升半，煎一升，頓服。脈出身溫，即愈。（吳綬《傷寒蘊要》）
筋骨風痛︰人參四兩（酒浸三日，晒乾），土茯苓一斤，山慈菇一兩。為末，煉蜜丸梧子大。每服一百丸，食前米湯下。（《經驗方》）
小兒風癇螈 ︰用人參、蛤粉、辰砂等分。為末，以 豬心血和丸綠豆大。每服五十丸，金銀湯下，一日二服，大有神效。（《衛生寶鑒》）
脾虛慢驚︰黃耆湯，見黃耆發明下。痘疹險証︰保元湯，見黃耆發明下。驚後瞳斜︰小兒驚後瞳人不正者。人參、阿膠（糯米炒成珠）各一錢。水一盞，煎七分，溫服，日再服。愈乃止，效。（《直指方》）
小兒脾風多困︰人參、冬瓜仁各半兩，南星一兩。漿水煮過，為末。每用一錢，水半盞，煎二、三分，溫服。（《本事方》）
酒毒目盲︰一人形實，好飲熱酒，忽病目盲而脈澀，此熱酒所傷，胃氣污濁，血死其中而然。以蘇木煎湯，調人參末一錢服。次日鼻及兩掌皆紫黑，此滯血行矣。再以四物湯，加蘇木、桃仁、紅花、陳皮，調人參末服，數日而愈。（《丹溪纂要》）
酒毒生疽︰一婦嗜酒，胸生一疽，脈緊而澀。用酒炒人參、酒炒大黃，等分為末，薑湯服一錢，得睡汗出而愈。效。（《丹溪醫案》）
狗咬風傷腫痛︰人參置桑柴炭上燒存性，以碗覆定，少頃為末，摻之，立瘥。（《經驗後方》）
蜈蚣咬傷︰嚼人參塗之。（《醫學集成》）
蜂蠆螫傷︰人參末敷之。（《証治要訣》）
脅破腸出︰急以油抹入，煎人參、枸杞汁淋之，內吃羊腎粥，十日愈。（危氏《得效方》）
氣奔怪疾︰方見虎杖。
蘆
【氣味】苦，溫，無毒。
【主治】吐虛勞痰飲（時珍）。
【發明】吳綬曰︰人弱者，以人參蘆代瓜蒂。
震亨曰︰人參入手太陰，補陽中之陰；蘆，則反能瀉太陰之陽。亦如麻黃，苗，能發汗；根，則止汗。穀屬金而糠之性熱，麥屬陽而麩之性涼。先儒謂物物具一太極，學人可不觸類而長之乎？一女子性躁味濃，暑月因怒而病呃，每作則舉身跳動，昏冒不知人。其形氣俱實，乃痰因怒郁，氣不得降，非吐不可。遂以人參蘆半兩，逆流水一盞半，煎一大碗飲之，大吐頑痰數碗，大汗昏睡一日而安。又一人作勞發瘧，服瘧藥變為熱病，舌短痰嗽，六脈洪數而滑，此痰蓄胸中，非吐不愈。以參蘆東加竹瀝二服，涌出膠痰三塊，次與人參、黃耆、當歸煎服，半月乃安。
沙參
（《本經》上品）
【校正】並入《別錄》有名未用部羊乳。
【釋名】白參（《吳普》）、知母（《別錄》）、羊乳（《別錄》）、羊婆奶（《綱目》）、鈴兒草（《別錄》）、虎須（《別錄》）、苦心（《別錄》，又名文希，一名識美，一名志取。）
弘景曰︰此與人參、玄參、丹參、苦參是為五參，其形不盡相類，而主療頗同，故皆有參名。又有紫參，乃牡蒙也。
時珍曰︰沙參白色，宜於沙地，故名。其根多白汁，俚人呼為羊婆奶。《別錄》有名未用，羊乳即此也。此物無心味淡，而《別錄》一名苦心，又與知母同名，不知所謂也。鈴兒草，象花形也。
【集解】《別錄》曰︰沙參，生河內川谷及冤句般陽續山，二月、八月采根，曝乾。又名︰羊乳，一名地黃，三月采，立夏後母死。
恭曰︰出華山者，為善。普曰︰二月生苗，如葵，葉青色，根白，實如芥，根大如蕪菁，三月采。
弘景曰︰今出近道，叢生，葉似枸杞，根白實者佳。
保升曰︰其根若葵根，其花白色。
頌曰︰今淄、齊、潞、隨、江、淮、荊、湖州郡皆有之。苗長一、二尺以來，叢生崖壁間，葉似枸杞而有叉丫，七月開紫花，根如葵根，大如指許，赤黃色，中正白實者佳。二月、八月采根。南土生者葉有細有大，花白，瓣上仍有白粘，此為小異。
藏器曰︰羊乳根加薺 而圓，大小如拳，上有角節，折之有白汁，人取根當薺 。苗作蔓，折之有白汁。
時珍曰︰沙參處處山原有之。二月生苗，葉如初生小葵葉，而團扁不光。八、九月抽莖，高一、二尺。莖上之葉，則尖長如枸杞葉，而小有細齒。秋月葉間開小紫花，長二、三分，狀如鈴鐸，五出，白蕊，亦有白花者。並結實，大如冬青實，中有細子。霜後苗枯。其根生沙地者，長尺餘，大一虎口；黃土地者則短而小。根莖皆有白汁。八、九月采者，白而實；春月采者，微黃而虛。小人亦往往縶蒸壓實以亂人參，但體輕松，味淡而短耳。
根
【氣味】苦，微寒，無毒。《別錄》曰︰羊乳，溫，無毒。
普曰︰沙參，岐伯︰鹹；神農、黃帝、扁鵲︰無毒。李當之︰大寒。好古曰︰甘、微苦。之才曰︰惡防己，反藜蘆。
【主治】血積驚氣，除寒熱，補中，益肺氣（《本經》）。
療胃痺心腹痛，結熱邪氣頭痛，皮間邪熱，安五臟。久服利人。又云︰羊乳，主頭眩痛，益氣，長肌肉（《別錄》）。去皮肌浮風，疝氣下墜，治常欲眠，養肝氣，宣五臟風氣（甄權）。補虛，止驚煩，益心肺，並一切惡瘡疥癬及身癢，排膿，消腫毒（大明）。清肺火，治久咳肺痿（時珍）。
【發明】元素曰︰肺寒者，用人參；肺熱者，用沙參代之，取其味甘也。好古曰︰沙參味甘微苦，厥陰本經之藥，又為脾經氣分藥。微苦補陰，甘則補陽，故潔古取沙參代人參。蓋人參性溫，補五臟之陽；沙參性寒，補五臟之陰。雖云補五臟，亦須各用本臟藥相佐，使隨所引而相輔之可也。
時珍曰︰人參甘苦溫，其體重實，專補脾胃元氣，因而益肺與腎，故內傷元氣者宜之。沙參甘淡而寒，其體輕虛，專補肺氣，因而益脾與腎，故金能受火克者宜之。一補陽而生陰，一補陰而製陽，不可不辨之也。
【附方】舊一，新二。
肺熱咳嗽︰沙參半兩。水煎服之。（《衛生易簡方》）
猝得疝氣︰小腹及陰中相引痛如絞，自汗出，欲死者。沙參，搗篩為末，酒服方寸匕，立瘥。（《肘後方》）
婦人白帶︰多因七情內傷或下元虛冷所致。沙參為末，每服二錢，米飲調下。《証治要訣》
薺苨
（音齊尼，並上聲。《別錄》中品）
【校正】並入《圖經》杏參。
【釋名】杏參（《圖經》）、杏葉沙參（《救荒》）、（，音底。《爾雅》）、甜桔梗（《綱目》）、白面根（《救荒》）
，苗名隱忍。
時珍曰︰薺 多汁，有濟 之狀，故以名之。濟 ，濃露也。其根如沙參而葉如杏，故河南人呼為杏葉沙參。蘇頌《圖經》杏參，即此也。俗謂之甜桔梗。《爾雅》云︰ ，也。郭璞云︰即薺 也。隱忍，說見下文。
【集解】弘景曰︰薺 根莖都似人參，而葉小異，根味甜絕，能殺毒。以其與毒藥共處，毒皆自然歇，不正入方家用也。又曰︰魏文帝言薺 亂人參，即此也。
薺 葉甚似桔梗，但葉下光明滑澤無毛為異，又不如人參相對耳。
恭曰︰人參苗似五加而闊短，莖圓有三、四椏，椏頭有五葉，陶引薺 亂人參，誤矣。且薺 、桔梗又有葉差互者，亦有葉三、四對者，皆一莖直上，葉既相亂，惟以根有心為別爾。
頌曰︰今川蜀、江浙皆有之。春生苗莖，都似人參，而葉小異，根似桔梗，但無心為異。潤州、陝州尤多，人家收以為果，或作脯啖，味甚甘美，兼可寄遠。二月、八月采根，曝乾。
承曰︰今人多以蒸過壓扁亂人參，但味淡爾。
宗 曰︰陶以根言，故云薺 亂人參；蘇以苗言，故以陶為誤也。
機曰︰薺 苗莖與桔梗相似，其根與人參相亂。今言苗莖都似人參，近於誤也。當以人參、薺 、桔梗三注參看自明矣。
時珍曰︰薺 苗似桔梗，根似沙參，故奸商往往以沙參、薺 通亂人參。蘇頌《圖經》所謂杏參，周定王《救荒本草》所謂杏葉沙參，皆此薺 也。《圖經》云︰杏參生淄州田野，根如小菜根。土人五月采苗葉，治咳嗽上氣。《救荒本草》云︰杏葉沙參，一名白面根。苗高一、二尺，莖色青白。葉似杏葉而小，微尖而背白，邊有叉牙。杪間開五瓣白碗子花。根形如野胡蘿蔔，頗肥，皮色灰黝，中間白色，味甜微寒。亦有開碧花者。嫩苗炸熟水淘，油鹽拌食。根換水煮，亦可食。人以蜜煎充果。又陶弘景注桔梗，言其葉名隱忍，可煮食之，治蠱毒。謹按《爾雅》云︰蒡，隱忍也。郭璞注云︰似蘇，有毛。江東人藏以為菹，亦可瀹食。葛洪《肘後方》云︰隱忍草，苗似桔梗，人皆食之。搗汁飲，治蠱毒。據此則隱忍非桔梗，乃薺 苗也。薺 苗甘，可食；桔梗苗苦，不可食，尤為可証。《神農本經》無薺，只有桔梗一名薺 ，至《別錄》始出薺 。蓋薺 、桔梗乃一類，有甜、苦二種，則其苗亦可呼為隱忍也。
根
【氣味】甘，寒，無毒。
【主治】解百藥毒（《別錄》）。
殺蠱毒，治蛇蟲咬，熱狂溫疾， 毒箭（大明）。利肺氣，和中明目止痛，蒸切作羹粥食，或作齏菹食（昝殷）。食之，壓丹石發動（孟詵）。主咳嗽消渴強中，瘡毒疔腫，辟沙虱短狐毒（時珍）。
【發明】時珍曰︰薺 寒而利肺，甘而解毒，乃良品也，而世不知用，惜哉。按葛洪《肘後方》云︰一藥而兼解眾毒者，惟薺 汁濃飲二升，或煮嚼之，亦可作散服。此藥在諸藥中，毒皆自解也。
又張 《朝野僉載》云︰各醫言虎中藥箭，食清泥而解；野豬中藥箭， 薺 而食。物猶知解毒，何況人乎？又孫思邈《千金方》，治強中為病，莖長興盛，不交精出，消渴之後，發為癰疽，有薺 丸、豬腎薺 湯方，此皆本草所未及者。然亦取其解熱解毒之功爾，無他義。
【附方】 舊四，新三。
強中消渴︰豬腎薺 湯︰治強中之病，莖長興盛，不交精液自出，消渴之後，即發癰疽。皆由恣意色欲，或餌金石所致，宜此以製腎中熱也。用豬腎一具，薺、石膏各三兩，人參、茯苓、磁石、知母、葛根、黃芩、栝蔞根、甘草各二兩，黑大豆一升，水一斗半，先煮豬腎、大豆，取汁一斗，去滓下藥，再煮三升，分三服。後人名為石子薺湯。又薺 丸︰用薺 、大豆、茯神、磁石、栝蔞根、熟地黃、地骨皮、玄參、石斛、鹿茸各一兩，人參、沉香各半兩。為末，以豬肚治淨煮爛，杵和丸梧子大。每服七十丸，空心鹽湯下。（並《千金方》）
疔瘡腫毒︰生薺 根搗汁，服一合，以滓敷之，不過三度。（《千金翼》）
面上 ︰薺 、肉桂各一兩。為末。每用方寸匕，酢漿服之，日一服。又滅瘢痣。（《聖濟總錄》）
解諸蠱毒︰薺 根搗末，飲服方寸匕，立瘥。（陳延之《短劇方》）
解鉤吻毒︰鉤吻葉與芹葉相似，誤食之殺人。惟以薺 八兩，水六升，煮取三升，每服五合，日五服。（仲景《金匱玉函》）
解五石毒︰薺 生搗汁，多服之，立瘥。（蘇頌《圖經》）
隱忍葉
【氣味】甘、苦，寒，無毒。
【主治】蠱毒腹痛，面目青黃，林露骨立，煮汁一二升飲（時珍）。主腹臟風壅，咳嗽上氣（蘇頌）。
桔梗
（《本經》下品）
【釋名】白藥（《別錄》）、梗草（《別錄》）、薺 （《本經》）。
時珍曰︰此草之根結實而梗直，故名。《吳普本草》一名利如，一名符扈，一名房圖，方書並無見，蓋亦瘦辭爾。桔梗、薺 乃一類，有甜、苦二種，故《本經》桔梗一名薺 ，而今俗呼薺 為甜桔梗也。至《別錄》始出薺 條，分為二物，然其性味功用皆不同，當以《別錄》為是。
【集解】《別錄》曰︰桔梗，生嵩高山谷及冤句。二、八月采根，曝乾。
普曰︰葉如薺 ，莖如筆管，紫赤色，二月生苗。
弘景曰︰近道處處有，二、三月生苗，可煮食之。桔梗療蠱毒，甚驗。俗方用此，乃名薺。今別有薺 ，能解藥毒，可亂人參，葉甚相似。但薺 葉下光明滑澤無毛為異，葉生又不如人參相對耳。
恭曰︰薺 、桔梗，葉有差互者，亦有葉三、四對者，皆一莖直上，葉既相亂，惟以根有心為別耳。
頌曰︰今在處有之。根如小指大，黃白色。春生苗，莖高尺餘。葉似杏葉而長橢，四葉相對而生，嫩時亦可煮食。夏開小花紫碧色，頗似牽牛花，秋後結子。八月采根，其根有心，若無心者為薺 。關中所出桔梗，根黃皮，似蜀葵根。莖細，青色。葉小，青色，似菊葉也。
根
【修治】 曰︰凡使勿用木梗，真似桔梗，只是咬之腥澀不堪。凡用桔梗，須去頭上尖硬二、三分以來，並兩畔附枝。於槐砧上細銼，用生百合搗膏，投水中浸一伏時濾出，緩火熬令乾用。每桔梗四兩，用百合二兩五錢。
時珍曰︰今但刮去浮皮，米泔水浸一夜，切片微炒用。
【氣味】辛，微溫，有小毒。普曰︰神農、醫和︰苦，無毒；黃帝、扁鵲︰辛、鹹；岐伯、雷公︰甘，無毒。李當之︰大寒。權曰︰苦、辛。時珍曰︰當以苦、辛、平為是。
之才曰︰節皮為之使。畏白芨、龍眼、龍膽草忌豬肉。得牡蠣、遠志，療恚怒；得硝石石膏，療傷寒。白粥解其 毒。
時珍曰︰伏砒。徐之才所云節皮，不知何物也。
【主治】胸脅痛如刀刺，腹滿腸鳴幽幽，驚恐悸氣（《本經》）。利五臟腸胃，補血氣，除寒熱風痺，溫中消穀，療喉咽痛，下蠱毒（《別錄》）。治下痢，破血去積氣，消積聚痰涎，去肺熱氣促嗽逆，除腹中冷痛，主中惡及小兒驚癇（甄權）。下一切氣，止霍亂轉筋，心腹脹痛，補五勞，養氣，除邪辟溫，破症瘕肺癰，養血排膿，補內漏及喉痺（大明）。利竅，除肺部風熱，清利頭目咽嗌，胸膈滯氣及痛，除鼻塞（元素）。治寒嘔（李杲）。主口舌生瘡，赤目腫痛（時珍）。
【發明】好古曰︰桔梗氣微溫，味苦辛，味濃氣輕，陽中之陰，升也。入手太陰肺經氣分及足少陰經。
元素曰︰桔梗清肺氣，利咽喉，其色白，故為肺部引經。
與甘草同行，為舟楫之劑。如大黃苦泄峻下之藥，欲引至胸中至高之分成功，須用辛甘之劑升之。譬如鐵石入江，非舟楫不載。所以諸藥有此一味，不能下沉也。
時珍曰︰朱肱《活人書》治胸中痞滿不痛，用桔梗、枳殼，取其通肺利膈下氣也。張仲景《傷寒論》治寒實結胸，用桔梗、貝母、巴豆，取其溫中消穀破積也。又治肺癰唾膿，用桔梗、甘草，取其苦辛清肺，甘溫瀉火，又能排膿血、補內漏也。其治少陰証二、三日咽痛，亦用桔梗、甘草，取其苦辛散寒，甘平除熱，合而用之，能調寒熱也。後人易名甘桔湯，通治咽喉口舌諸病。宋仁宗加荊芥、防風、連翹，遂名如聖湯，極言其驗也。按︰王好古《醫壘元戎》載之頗詳，云失音，加訶子；聲不出，加半夏；上氣，加陳皮；涎嗽，加知母、貝母；咳渴，加五味子；酒毒，加葛根；少氣，加人參；嘔，加半夏、生薑；唾膿血，加紫菀；肺痿，加阿膠；胸膈不利，加枳殼；心胸痞滿，加枳實；目赤，加梔子、大黃；面腫，加茯苓；膚痛，加黃耆；發斑，加防風、荊芥；疫毒，加鼠粘子、大黃；不得眠，加梔子。震亨曰︰乾咳嗽，乃痰火之邪郁在肺中，宜苦梗以開之；痢疾腹痛，乃肺金之氣郁在大腸，亦宜苦梗開之，後用痢藥。此藥能開提氣血，故氣藥中宜用之。
【附方】舊十，新八。
胸滿不痛︰桔梗、枳殼等分。水二鐘，煎一鐘，溫服。（《南陽活人書》）
傷寒腹脹︰陰陽不和也，桔梗半夏湯主之。桔梗、半夏、陳皮各三錢，薑五片。水二鐘，煎一鐘服。（《南陽活人書》）
痰嗽喘急︰桔梗一兩半。為末。用童子小便半升，煎四合，去滓，溫服。（《簡要濟眾方》）
肺癰咳嗽︰胸滿振寒，脈數咽乾，不渴，時出濁唾腥臭，久久吐膿如粳米粥者，桔梗湯主之。桔梗一兩，甘草二兩。水三升，煮一升，分溫再服。朝暮吐膿血則瘥。（張仲景《金匱玉函方》）
喉痺毒气︰桔梗二兩。水三升，煎一升，頓服。（《千金方》）
少陰咽痛︰少陰証，二、三日，咽痛者，可與甘草湯；不瘥者，與桔梗湯主之。桔梗一兩，甘草二兩。水三升，煮一升，分服。（張仲景《傷寒論》）
口舌生瘡︰方同上。齒 腫痛︰桔梗、薏苡仁等分。為末服。（《永類方》）
骨槽風痛，牙根腫痛︰桔梗為末，棗瓤和丸皂子大。綿裹咬之。仍以荊芥湯漱之。（《經驗後方》）
牙疳臭爛︰桔梗、茴香等分。燒研，敷之。（《衛生易簡方》）
肝風眼黑︰目睛痛，肝風盛也，桔梗丸主之。桔梗一斤，黑牽牛（頭末）三兩，為末，蜜丸梧子大。每服四十丸，溫水下，日二服。（《保命集》）
鼻出衄血︰桔梗為末，水服方寸匕，日四服。一加生犀角屑。（《普濟方》）
吐血下血︰方同上。打擊瘀血在腸內，久不消，時發動者。桔梗為末，米湯下一刀圭。（《肘後要方》）
中蠱下血如雞肝，晝夜出血石餘，四臟皆損，惟心未毀，或鼻破將死者。苦桔梗為末，以酒服方寸匕，日三服。不能下藥，以物拗口灌之。心中當煩，須臾自定，七日止。當食豬肝 以補之。神良。一方加犀角等分。（《古今錄驗》）
妊娠中惡，心腹疼痛︰桔梗一兩（銼）。水一鐘，生薑三片，煎六分，溫服。（《聖惠方》）
小兒客忤，死不能言︰桔梗（燒研）三錢，米湯服之。仍吞麝香少許。（張文仲《備急方》）
蘆頭
【主治】吐上膈風熱痰實，生研末，白湯調服一二錢，探吐（時珍）。
長松
（《拾遺》）
【釋名】仙茆。
時珍曰︰其葉如松，服之長年，功如松脂及仙茆，故有二名。
【集解】藏器曰︰長松生關內山谷中，葉似松，葉上有脂，山人服之。
時珍曰︰長松生古松下，根色如薺 ，長三、五寸。味甘微苦，類人參，清香可愛。
按︰《張天覺文集》云︰僧普明居五台山，患大風，眉發俱墮，哀苦不堪。忽遇異人，教服長松，示其形狀。明采服之，旬餘毛發俱生，顏色如故。今並代間土人，多以長松雜甘草、山藥為湯煎，甚佳。然本草及方書皆不載，獨釋慧祥《清涼傳》始敘其詳如此。韓 《醫通》云︰長松產太行西北諸山，根似獨活而香。
根
【氣味】甘，溫，無毒。
【主治】風血冷氣宿疾，溫中去風（藏器）。治大風惡疾，眉發墮落，百骸腐潰。每以一兩，入甘草少許，水煎服，旬日即愈。又解諸蟲毒，補益長年（時珍）。
【附方】新一。
長松酒︰滋補一切風虛，乃廬山休休子所傳。長松一兩五錢（狀似獨活而香，乃酒中聖藥也）。熟地黃八錢，生地黃、黃耆（蜜炙）、陳皮各七錢，當歸、濃朴、黃柏各五錢，白芍藥（煨）、人參、枳殼各四錢，蒼朮（米泔製）、半夏（製）、天門冬、麥門冬、砂仁、黃連各三錢，木香、蜀椒、胡桃仁各二錢，小紅棗肉八個，老米一撮，燈心（五寸長）一百二十根。一料分十劑，絹袋盛之。凡米五升，造酒一尊，煮一袋，窨久乃飲。（《韓氏醫通》）
黃精
（《別錄》上品）
【校正】並入《拾遺》救荒草。
【釋名】黃芝（《瑞草經》）、戊己芝（《五符經》）、菟竹（《別錄》）、鹿竹（《別錄》）、仙人餘糧（弘景）、救窮草（《別錄》）、米鋪（《蒙筌》）、野生薑（《蒙筌》）、重樓（《別錄》）、雞格（《別錄》）、龍銜（《廣雅》）、垂珠。
頌曰︰隋時羊公服黃精法云︰黃精是芝草之精也，一名葳蕤，一名白芨，一名仙人餘糧，一名苟格，一名馬箭，一名垂珠，一名菟竹。
時珍曰︰黃精為服食要藥，故《別錄》列於草部之首，仙家以為芝草之類，以其得坤土之精粹，故謂之黃精。《五符經》云︰黃精獲天地之淳精，故名為戊己芝，是此義也。餘糧、救窮，以功名也；鹿竹、菟竹，因葉似竹，而鹿兔食之也。垂珠，以子形也。陳氏《拾遺》救荒草即此也，今並為一。嘉謨曰︰根如嫩薑，俗名野生薑。九蒸九曝，可以代糧，又名米。
【集解】《別錄》曰︰黃精生山谷。二月采根，陰乾。
弘景曰︰今處處有之。二月始生，一枝多葉，葉狀似竹而短。根似葳蕤。葳蕤根如荻根及菖蒲，概節而平直；黃精根如鬼臼、黃連，大節而不平。雖燥，並柔軟有脂潤。俗方無用此，而為《仙經》所貴。根、葉、花、實，皆可餌服，酒散隨宜，具在斷穀方中。其葉乃與鉤吻相似，惟莖不紫、花不黃為異，而人多惑之。其類乃殊，遂致死、生之反，亦為奇事。
曰︰鉤吻真似黃精，只是葉頭尖有毛鉤子二個，若誤服之，害人。黃精葉似竹也。
恭曰︰黃精，肥地生者，即大如拳；薄地生者，猶如拇指。葳蕤肥根，頗類其小者，肌理形色，大都相似。今以鬼臼、黃連為比，殊無仿佛。黃精葉似柳及龍膽、徐長卿輩而堅。其鉤吻蔓生，葉如柿葉，殊非比類。
藏器曰︰黃精葉偏生不對者，名偏精，功用不如正精。正精葉對生。鉤吻乃野葛之別名，二物殊不相似，不知陶公憑何說此？
保升曰︰鉤吻，一名野葛，陶說葉似黃精者當是。蘇說葉似柿者，當別是一物。
頌曰︰黃精南北皆有，以嵩山、茅山者為佳。三月生苗，高一、二尺以來。葉如竹葉而短，兩兩相對。莖梗柔脆，頗似桃枝，本黃末赤。四月開細青白花，狀如小豆花。結子白如黍粒，亦有無子者。根如嫩生薑而黃色，二月采根，蒸過曝乾用。今遇八月采，山中人九蒸九曝作果賣，黃黑色而甚甘美。其苗初生時，人多采為菜茹，謂之筆菜，味極美。江南人說黃精苗葉稍類鉤吻，但鉤吻葉頭極尖而根細，而蘇恭言鉤吻蔓生，恐南北所產之異耳。
時珍曰︰黃精野生山中，亦可劈根長二寸，稀種之，一年後極稠，子亦可種。其葉似竹而不尖，或兩葉、三葉、四、五葉，俱對節而生。其根橫行，狀如葳蕤，俗采其苗爆熟，淘去苦味食之，名筆管菜。《陳藏器本草》言青粘是葳蕤，見葳蕤發明下。又黃精、鉤吻之說，陶弘景、雷 、韓保升皆言二物相似。蘇恭、陳藏器皆言不相似。蘇頌復設兩可之辭。今考《神農本草》、《吳普本草》，並言鉤吻是野葛，蔓生，其莖如箭，與蘇恭之說相合。張華《博物志》云︰昔黃帝問天老曰︰天地所生，有食之令人不死者乎？天老曰︰太陽之草名黃精，食之可以長生；太陰之草名鉤吻，不可食之，入口立死。人信鉤吻殺人，不信黃精之益壽，不亦惑乎？按︰此但以黃精、鉤吻相對待而言，不言其相似也。陶氏因此遂謂二物相似，與神農所說鉤吻不合。恐當以蘇恭所說為是，而陶、雷所說別一毒物，非鉤吻也。歷代本草惟陳藏器辨物最精審，尤當信之。餘見鉤吻條。
根
【修治】 曰︰凡采得以溪水洗淨蒸之，從巳至子，薄切，曝乾用。
頌曰︰羊公服黃精法︰二月、三月采根，入地八九寸為上。細切一石，以水二石五斗，煮去苦味，漉出，囊中壓取汁，澄清再煎，如膏乃止。以炒黑黃豆末，相和得所，捏作餅子，如錢大。初服二枚，日益之。亦可焙乾篩末，水服。
詵曰︰餌黃精法︰取瓮子去底，釜內安置得所，入黃精令滿，密蓋，蒸至氣溜，即曝之。
如此九蒸九曝。若生則刺人咽喉。若服生者，初時只可一寸半，漸漸增之，十日不食，服止三尺五寸。三百日後，盡見鬼神，久必升天。根、葉、花、實皆可食之。但以相對者是正，不對者名偏精也。
【氣味】甘，平，無毒。權曰︰寒。
時珍曰︰忌梅實，花、葉、子並同。
【主治】補中益氣，除風濕，安五臟。久服輕身延年不飢（《別錄》）。
補五勞七傷，助筋骨，耐寒暑，益脾胃，潤心肺。單服九蒸九曝食之，駐顏斷穀（大明）。
補諸虛，止寒熱，填精髓，下三尸蟲（時珍）。
【發明】時珍曰︰黃精受戊己之淳氣，故為補黃宮之勝品。土者萬物之母，母得其養，則水火既濟，木金交合，而諸邪自去，百病不生矣。《神仙芝草經》云︰黃精寬中益氣，使五臟調良，肌肉充盛，骨髓堅強，其力增倍，多年不老，顏色鮮明，發白更黑，齒落更生。
又能先下三尸蟲︰上尸名彭質，好寶貨，百日下；中尸，名彭矯，好五味，六十日下；下尸名彭居，好五色，三十日下，皆爛出也。根為精氣，花實為飛英，皆可服食。又按︰雷氏《炮炙論》序云︰駐色延年，精蒸神錦。注云︰以黃精自然汁拌研細神錦，於柳木甑中蒸七日，以木蜜丸服之。木蜜，枳 也。神錦不知是何物，或云朱砂也。
禹錫曰︰按《抱朴子》云︰黃精服其花勝其實服其實勝其根。但花難得，得其生花十斛，乾之，才可得五、六斗爾，非大有力者不能辦也。日服三合，服之十年，乃得其益。其斷穀不及朮。朮餌令人肥健，可以負重涉險；但不及黃精甘美易食，凶年可與老少代糧，謂之米脯也。
慎微曰︰徐鉉《稽神錄》云︰臨川士家一婢，逃入深山中，久之，見野草枝葉可愛，取根食之，久久不飢。夜息大樹下，聞草中動，以為虎攫，上樹避之。及曉下地，其身 然凌空而去，若飛鳥焉。數歲家人采薪見之，捕之不得，臨絕壁下網圍之，俄而騰上山頂。或云此婢安有仙骨，不過靈藥服食爾。遂以酒餌置往來之路，果來，食訖，遂不能去，擒之，具述其故。指所食之草，即是黃精也。
【附方】舊一，新四。
服食法︰《聖惠方》︰用黃精根莖不限多少，細銼陰乾搗末。每日水調末服，任多少。一年內變老為少，久久成地仙。 仙《神隱書》︰以黃精細切一石，用水二石五斗煮之，自旦至夕，候冷，以手 碎，布袋榨取汁煎之。渣焙乾為末，同入釜中，煎至可丸，丸如雞頭子大。每服一丸，日三服。絕糧輕身，除百病。渴則飲水。
補肝明目︰黃精二斤，蔓菁子一斤（淘），同和，九蒸九晒，為末。空心每米飲下二錢，日二服，延年益壽。（《聖惠方》）
大風癩瘡︰營氣不清，久風入脈，因而成癩，鼻壞色敗、皮膚癢潰。用黃精根（去皮，洗淨）二斤，日中曝令軟，納粟米飯甑中，同蒸至二斗米熟，時時食之。（《聖濟總錄》）
補虛精氣︰黃精、枸杞子等分。搗作餅，日乾為末，煉蜜丸梧子大。每湯下五十丸。（《奇效良方》）
萎蕤
（音威 。《本經》上品）
【釋名】女萎（《本經》）、葳蕤（《吳普》）、萎 （音威移）、委萎（《爾雅》）、萎香（《綱目》）、熒（《爾雅》，音行）、玉竹（《別錄》）、地節（《別錄》）。
時珍曰︰按︰黃公紹《古今韻會》云︰葳蕤，草木葉垂之貌。此草根長多須，如冠纓下垂之 而有威儀，故以名之。凡羽蓋旌旗之纓 ，皆象葳蕤，是矣。張氏《瑞應圖》云︰王者禮備，則葳蕤生於殿前。一名萎香。則威儀之義，於此可見。《別錄》作葳蕤，省文也。《說文》作萎 ，音相近也。《爾雅》作委萎，字相近也。其葉光瑩而象竹，其根多節，故有熒及玉竹、地節諸名。《吳普本草》又有烏女、蟲蟬之名。宋本一名馬熏，即烏萎之訛者也。
【正誤】弘景曰︰《本經》有女萎無葳蕤，《別錄》無女萎有葳蕤，而功用正同，疑女萎即葳蕤，惟名異爾。
恭曰︰女萎功用及苗蔓與萎蕤全別。今《本經》朱書是女萎功效，故《別錄》墨書乃葳蕤功效也。
藏器曰︰本草女萎、葳蕤同傳。陶云是一物，蘇云二物不同，於中品別出女萎一條。然其主霍亂泄痢腸鳴，正與上品女萎相合，則是更非二物矣。
頌曰︰觀古方書所用，胡洽治時氣洞下有女萎丸；治傷寒冷下結腸丸中用女萎；治虛勞下痢小黃耆酒中加女萎，詳此數方所用，乃似中品女萎，緣其性溫主霍亂泄痢故也。又治賊風手足枯痺四肢拘攣茵蕷酒中用女萎；古今錄驗治身體 瘍斑駁，有女萎膏，乃似上品《本經》朱書女萎，緣其主中風不能動搖及去 好色故也。又治傷寒七、八日不解續命鱉甲湯；及治腳弱，鱉甲湯，並用葳蕤；及《延年方》，治風熱項急痛，四肢骨肉煩熱，有葳蕤飲；又主虛風熱發即頭熱，有葳蕤丸，乃似上品《別錄》墨書葳蕤，緣其主虛熱濕毒腰痛故也。三者既別，則非一物明矣。且葳蕤甘平，女萎辛溫，安得為一物？
時珍曰︰《本經》女萎，乃《爾雅》委萎二字，即《別錄》葳蕤也，上古鈔寫訛為女萎爾。古方治傷寒風虛用女萎者，即葳蕤也，皆承本草之訛而稱之。諸家不察，因中品有女萎名字相同，遂致費辯如此。今正其誤，只依《別錄》書葳蕤為綱，以便尋檢。其治泄痢女萎，乃蔓草也，見本條。
【集解】《別錄》云︰葳蕤生泰山山谷及丘陵，立春後采，陰乾。
普曰︰葉青黃色，相值如薑葉，二月、七月采。
弘景曰︰今處處有之。根似黃精，小異。服食家亦用之。
頌曰︰今滁州、舒州及漢中、均州皆有之。莖幹強直，似竹箭杆，有節。葉狹而長，表白裡青，亦類黃精。根黃而多須，大如指，長一、二尺。或云可啖。三月開青花，結圓實。
時珍曰︰處處山中有之。其根橫生似黃精，差小，黃白色，性柔多須，最難燥。其葉如竹，兩兩相值。亦可采根種之，極易繁也。嫩葉及根，並可煮淘食茹。
根
【修治】 曰︰凡使勿用黃精並鉤吻，二物相似。葳蕤節上有須毛，莖斑，葉尖處有小黃點，為不同。采得以竹刀刮去節皮，洗淨，以蜜水浸一宿，蒸了焙乾用。
【氣味】甘，平，無毒。普曰︰神農︰苦；桐君、雷公、扁鵲︰甘，無毒；黃帝︰辛。
之才曰︰畏鹵鹼。
【主治】女萎︰主中風暴熱，不能動搖，跌筋結肉，諸不足。久服，去面黑 ，好顏色潤澤，輕身不老（《本經》）。葳蕤︰主心腹結氣，虛熱濕毒腰痛，莖中寒，及目痛 爛淚出（《別錄》）。時疾寒熱，內補不足，去虛勞客熱。頭痛不安，加而用之，良（甄權）。補中益氣（蕭炳）。除煩悶，止消渴，潤心肺，補五勞七傷虛損，腰腳疼痛。天行熱狂，服食無忌（大明）。服諸石人不調和者，煮汁飲之（弘景）。主風溫自汗灼熱，及勞瘧寒熱，脾胃虛乏，男子小便頻數，失精，一切虛損（時珍）。
【發明】杲曰︰葳蕤能升能降，陽中陰也。其用有四︰主風淫四末，兩目淚爛，男子濕注腰痛，女子面生黑 。
時珍曰︰葳蕤性平味甘，柔潤可食。故朱肱《南陽活人書》，治風溫自汗身重，語言難出，用葳蕤湯，以之為君藥。予每用治虛勞寒熱 瘧，及一切不足之証，用代參、 ，不寒不燥，大有殊功，不只於去風熱濕毒而已，此昔人所未闡者也。
藏器曰︰陳壽《魏志‧樊阿傳》云︰青粘，一名黃芝，一名地節。此即葳蕤，極似偏精。
本功外，主聰明，調血氣，令人強壯。和漆葉為散服，主五臟益精，去三蟲，輕身不老，變白，潤肌膚，暖腰腳惟有熱不可服。晉嵇紹有胸中寒疾，每酒後苦唾，服之得愈。草似竹，取根花葉陰乾用。昔華佗入山見仙人所服，以告樊阿，服之壽百歲也。頌曰︰陳藏器以青粘即葳蕤。世無識者，未敢以為信然。
時珍曰︰蘇頌注黃精，疑青粘是黃精，與此說不同。今考黃精、葳蕤性味功用大抵相近，而葳蕤之功更勝。故青粘，一名黃芝，與黃精同名；一名地節，與葳蕤同名，則二物雖通用亦可。
【附方】舊一，新六。
服食法︰二月、九月采葳蕤根，切碎一石，以水二石煮之，從旦至夕，以手 爛，布囊榨取汁，熬稠。其渣晒為末，同熬至可丸，丸如雞頭子大。每服一丸，白湯下，日三服。導氣脈，強筋骨，治中風濕毒，去面皺顏色，久服延年。（ 仙《神隱書》）
赤眼澀痛︰葳蕤、赤芍藥、當歸、黃連等分。煎湯，薰洗。（《衛生家寶方》）
眼見黑花，赤痛昏暗︰甘露湯︰用葳蕤（焙）四兩。每服二錢，水一盞，入薄荷二葉，生薑一片，蜜少許，同煎七分，臥時溫服，日一服。（《聖濟總錄》）
小便猝淋︰葳蕤一兩，芭蕉根四兩。水二大碗，煎一碗半，入滑石二錢，分三服。（《太平聖惠方》）
發熱口乾，小便澀︰用葳蕤五兩，煎汁飲之。（《外台秘要》）
乳石發熱︰葳蕤三兩，炙甘草二兩，生犀角一兩。水四升，煮一升半，分三服。（《聖惠方》）
癇後虛腫︰小兒癇病瘥後，血氣上虛，熱在皮膚，身面俱腫。葳蕤、葵子、龍膽、茯苓、前胡等分，為末。每服一錢，水煎服。（《聖濟總錄》）
鹿藥
（《開寶》）
志曰︰鹿藥甘，溫，無毒。主風血，去諸冷，益老起陽，浸酒服之。生姑藏已西，苗根並似黃精，鹿好食其根。
時珍曰︰胡洽居士言︰鹿食九種解毒之草，此其一也。或云即是萎蕤，理亦近之。姑附以俟考訪。
委蛇
（音威貽） 《別錄》曰︰味甘，平，無毒。主消渴少氣，令人耐寒。生人家園中，大枝長須，多葉而兩兩相值，子如芥子。
時珍曰︰此亦似是葳蕤，並俟考訪。
知母
（《本經》中品）
【釋名】 母（《本經》音遲。《說文》作 ）、連母（《本經》）、 母（ 音匙，又音提，或作 ）、貨母（《本經》）、地參（《本經》）、水參（又名水須、水浚）、 （《爾雅》，音覃）、 藩（音沉煩）、苦心（《別錄》）、兒草（《別錄》，又名兒踵草、女雷、女理、鹿列、韭逢、東根、野蓼、昌支）時珍曰︰宿根之旁，初生子根，狀如 虻之狀，故謂之 母，訛為知母、 母也。餘多未詳。
【集解】《別錄》曰︰知母，生河內川谷。二月、八月采根，曝乾。
弘景曰︰今出彭城。形似菖蒲而柔潤，葉至難死，掘出隨生，須枯燥乃止。
禹錫曰︰按︰《范子》云︰提母出三輔，黃白者善。郭璞釋《爾雅》云︰ ， 母也。生山上，葉如韭。
頌曰︰今瀕河懷、衛、彰、德諸郡及解州、滁州亦有之。四月開青花如韭花，八月結實。
根
【修治】 曰︰凡使，先於槐砧上銼細，焙乾，木臼杵搗，勿犯鐵器。
時珍曰︰凡用，揀肥潤裡白者，去毛，切。引經上行則用酒浸焙乾；下行，則用鹽水潤焙。
【氣味】苦，寒，無毒。大明曰︰苦、甘。權曰︰平。
元素曰︰氣寒，味大辛、苦。氣味俱濃，沉而降，陰也。又云︰陰中微陽，腎經本藥，入足陽明、手太陰經氣分。
時珍曰︰得黃柏及酒良，能伏鹽及硼砂。
【主治】消渴熱中，除邪氣，肢體浮腫，下水，補不足，益氣（《本經》）。療傷寒久瘧煩熱，脅下邪氣，膈中惡，及風汗內疸。多服令人泄（《別錄》）。心煩躁悶，骨熱勞往來，產後蓐勞，腎氣勞，憎寒虛煩（甄權）。熱勞傳尸疰痛，通小腸，消痰止嗽，潤心肺，安心，止驚悸（大明）。涼心去熱，治陽明火熱，瀉膀胱、腎經火，熱厥頭痛，下痢腰痛，喉中腥臭（元素）。瀉肺火，滋腎水，治命門相火有餘（好古）。安胎，止子煩，辟射工、溪毒（時珍）。
【發明】權曰︰知母治諸熱勞，患人虛而口乾者，加用之。
杲曰︰知母入足陽明、手太陰。其用有四︰瀉無根之腎火，療有汗之骨蒸，止虛勞之熱，滋化源之陰。仲景用此入白虎湯治不得眠者，煩躁也。煩出於肺，躁出於腎。君以石膏，佐以知母之苦寒，以清腎之源；緩以甘草、粳米，使不速下也。又凡病小便 塞而渴者，熱在上焦氣分，肺中伏熱不能生水，膀胱絕其化源，宜用氣薄、味薄、淡滲之藥，以瀉肺火、清肺金而滋水之化源。若熱在下焦血分而不渴者，乃真水不足，膀胱乾涸，乃無陰則陽無以化，法當用黃柏、知母大苦寒之藥，以補腎與膀胱，使陰氣行而陽自化，小便自通。方法詳載木部黃柏下。
時珍曰︰腎苦燥，宜食辛以潤之。肺苦逆，宜食苦以瀉之。知母之辛苦寒涼，下則潤腎燥而滋陰，上則清肺金而瀉火，乃二經氣分藥也。黃柏則是腎經血分藥。故二藥必相須而行，昔人譬之蝦與水母，必相依附。補陰之說，詳黃柏條。
【附方】舊二，新六。
久近痰嗽 自胸膈下塞停飲，至於臟腑。用知母、貝母各一兩（為末），巴豆三十枚（去油，研勻）。每服一字，用薑三片，二面蘸藥，細嚼咽下，便睡，次早必瀉一行，其嗽立止。壯人乃用之。一方不用巴豆。（《醫學集成》）
久嗽氣急 知母（去毛，切）五錢（隔紙炒），杏仁（薑水泡，去皮尖，焙）五錢。以水一鐘半，煎一鐘，食遠溫服。次以蘿蔔子、杏仁等分。為末，米糊丸。服五十丸，薑湯下，以絕病根。（鄧筆峰《雜興方》）
妊娠子煩 因服藥致胎氣不安，煩不得臥者。知母一兩（洗焙）。為末，棗肉丸彈子大。每服一丸，人參湯下。醫者不識此病，作虛煩治，反損胎氣。產科鄭宗文得此方於陳藏器《本草拾遺》中，用之良驗。（楊歸濃《產乳集驗方》）
妊娠腹痛 月未足，如欲產之狀。用知母二兩為末，蜜丸梧子大。每粥飲下二十丸。（《聖惠方》）
溪毒射工 凡中溪毒。知母（連根葉）搗作散服，亦可投水搗絞汁飲一二升。夏月出行，多取其屑自隨。欲入水，先取少許投水上流，便無畏。兼辟射工。亦可煮湯浴之，甚佳。（《肘後良方》）
紫癜風疾 醋磨知母擦之，日三次。（《衛生易簡方》）
嵌甲腫痛 知母（燒存性）研，摻之。（《多能方》）
肉蓯蓉
（《本經》上品）
【釋名】
肉松容（《吳普》）、黑司命（《吳普》）。
時珍曰︰此物補而不峻，故有從容之號。從容，和緩之貌。
【集解】
《別錄》曰︰肉蓯蓉，生河西山谷及代郡雁門，五月五日采，陰乾。
普曰︰生河西山陰地，叢生，二月至八月采。
弘景曰︰代郡雁門屬并州，多馬處便有之，言是野馬精落地所生。生時似肉，以作羊肉羹補虛乏極佳，亦可生啖。芮芮河南間至多。今第一出隴西，形扁廣，柔潤多花而味甘。次出北地者，形短而少花。巴東建平間亦有，而不嘉也。
恭曰︰此乃論草蓯蓉也，陶未見肉者。今人所用亦草蓯蓉刮去花，代肉蓯蓉，功力稍劣。
保升曰︰出肅州福祿縣沙中。三月、四月掘根，長尺餘，切取中央好者三四寸，繩穿陰乾，八月始好，皮有松子鱗甲。其草蓯蓉，四月中旬采，長五、六寸至一尺以來，莖圓紫色。
大明曰︰生 落樹下，並土塹上，此即非馬交之處，陶說誤爾。又有花蓯蓉，即暮春抽苗者，力較微爾。
頌曰︰今陝西州郡多有之，然不及西羌界中來者，肉厚而力緊。舊說是野馬遺瀝所生，今西人云大木間及土塹垣中多生，乃知自有種類爾。或疑其初生於馬瀝，後乃滋殖，如茜根生於人血之類是也。五月采取，恐老不堪，故多三月采之。
震亨曰︰河西混一之後，今方識其真形，何嘗有所謂鱗甲者？蓋蓯蓉罕得，人多以金蓮根用鹽盆製而為之，又以草蓯蓉充之，用者宜審。
嘉謨曰︰今人以嫩松梢鹽潤偽之。
【修治】
斆曰︰凡使，先須清酒浸一宿，至明，以棕刷去沙土浮甲，劈破中心，去白膜一重，如竹絲草樣。有此，能隔人心前氣不散，令人上氣也。以甑蒸之，從午至酉取出，又用酥炙得所。
【氣味】
甘，微溫，無毒。《別錄》曰︰酸、鹹。普曰︰神農、黃帝︰鹹；雷公︰酸；李當之︰小溫。
【主治】
五勞七傷，補中，除莖中寒熱痛。養五臟，強陰，益精氣，多子，婦人症瘕。久服輕身（《本經》）。除膀胱邪氣、腰痛，止痢（《別錄》）。益髓，悅顏色，延年，大補壯陽，日御過倍，治女人血崩（甄權）。男子絕陽不興，女子絕陰不產，潤五臟，長肌肉，暖腰膝，男子泄精、尿血、遺瀝，女子帶下陰痛（大明）。
【發明】
好古曰︰命門相火不足者，以此補之，乃腎經血分藥也。凡服蓯蓉以治腎，必妨心。
震亨曰︰峻補精血，驟用，反動大便滑也。
藏器曰︰強筋健髓，以蓯蓉、鱔魚二味為末，黃精汁丸服之，力可十倍。此說出《乾寧記》。
頌曰︰西人多用作食。只刮去鱗甲，以酒浸洗去黑汁，薄切，合山芋、羊肉作羹，極美好，益人，勝服補藥。
宗奭曰︰洗去黑汁，氣味皆盡矣。然嫩者，方可作羹；老者，味苦。入藥，少則不效。
【附方】舊一，新四。
補益勞傷，精敗面黑︰用蓯蓉四兩，水煮令爛，薄切細研精羊肉，分為四度，下五味，以米煮粥空心食。（《藥性論》）
腎虛白濁︰肉蓯蓉、鹿茸、山藥、白茯苓等分，為末，米糊丸梧子大，每棗湯下三十丸。（《聖濟總錄》）
汗多便秘，老人虛人皆可用。肉蓯蓉（酒浸，焙）二兩，研沉香末一兩。為末，麻子仁汁打糊，丸梧子大。每服七十丸，白湯下。（《濟生方》）
消中易飢︰肉蓯蓉、山茱萸、五味子為末。蜜丸梧子大。每鹽酒下二十丸。（《醫學指南》）
破傷風病，口噤身強︰肉蓯蓉切片晒乾，用一小盞，底上穿定，燒煙於瘡上熏之，累效。（《衛生總微》）
列當
（宋《開寶》）
【釋名】栗當（《開寶》）、草蓯蓉（《開寶》）、花蓯蓉（《日華》）。
【集解】志曰︰列當生山南岩石上，如藕根，初生掘取陰乾。
保升曰︰原州、秦州、渭州、靈州皆有之。暮春抽苗，四月中旬采取，長五、六寸至一尺以來，莖圓紫色，采取壓扁，日乾。
頌曰︰草蓯蓉根與肉蓯蓉極相類，刮去花，壓扁以代肉者，功力殊劣。即列當也。
根
【氣味】甘，溫，無毒。
【主治】男子五勞七傷，補腰腎，令人有子，去風血，煮酒、浸酒服之（《開寶》）。
【附方】舊一。
陽事不興︰栗當（好者）二斤（即列當）。搗篩畢，以好酒一斗浸之經宿，隨性日飲之。（昝殷《食醫心鏡》）
瑣陽
（《補遺》）
【集解】
時珍曰︰鎖陽出肅州。按陶九成《輟耕錄》云︰鎖陽，生韃靼田地，野馬或與蛟龍遺精入地，久之發起如筍，上豐下儉，鱗甲櫛比，筋脈連絡，絕類男陽，即肉蓯蓉之類。或謂裡之淫婦，就而合之，一得陰氣，勃然怒長。土人掘取洗滌，去皮薄切晒乾，以充藥貨，功力百倍於蓯蓉也。時珍疑此自有種類，如肉蓯蓉、列當，亦未必盡是遺精所生也。
【氣味】
甘，溫，無毒。
【主治】
大補陰氣，益精血，利大便。虛人大便燥結者，啖之可代蓯蓉，煮粥彌佳。不燥結者勿用（震亨）。潤燥養筋，治痿弱（時珍）。
赤箭天麻
（宋《開寶》）
【校正】天麻，系宋本重出，今並為一。
【釋名】赤箭芝（《藥性》）、獨搖芝（《抱朴子》）、定風草（《藥性》）、離母（《本經》）、合離草（《抱朴子》）、神草（《吳普》）、鬼督郵（《本經》）。
弘景曰︰赤箭，亦是芝類。其莖如箭杆，赤色，葉生其端。根如人足，又云如芋，有十二子為衛。有風不動，無風自搖。如此，亦非俗所見。而徐長卿亦名鬼督郵。又有鬼箭，莖有羽，其主療並相似，而益大乖異，並非此赤箭也。
頌曰︰按︰《抱朴子》云︰仙方有合離草，一名獨搖芝，一名離母。所以謂之合離、離母者，此草下根如芋魁，有游子十二枚周環之，以仿十二辰也。去大魁數尺，皆有細根如白髮，雖相須而實不相連，但以氣相屬爾。如菟絲之草，下有伏菟之根，無此則絲不得上，亦不相屬也。然則赤箭之異，陶隱居已云非俗所見，菟絲之下有伏菟，亦不聞有見者，殆其種類，時有神異者而如此爾。
時珍曰︰赤箭，以狀而名；獨搖、定風，以性異而名；離母、合離，以根異而名；神草、鬼督郵，以功而名。天麻即赤箭之根，《開寶本草》重出一條，詳後集解下。
【集解】《別錄》曰︰赤箭生陳倉川谷、雍州及太山少室。三月、四月、八月采根，曝乾。
弘景曰︰陳倉，今屬雍州扶風郡。
志曰︰天麻，生鄆州、利州、太山、嶗山諸處，五月采根曝乾。葉如芍藥而小，當中抽一莖，直上如箭杆。莖端結實，狀若續隨子。至葉枯時，子黃熟。其根連一、二十枚，猶如天門冬之類。形如黃瓜，亦如蘆菔，大小不定。彼人多生啖，或蒸煮食之。今多用鄆州者佳。
恭曰︰赤箭，是芝類。莖似箭杆，赤色。端有花，葉赤色，遠看如箭有羽。四月開花，結實似苦楝子，核作五、六棱，中有肉如面，日曝則枯萎。其根皮肉汁，大類天門冬，惟無心脈爾。去根五、六寸，有十餘子衛之，似芋，可生啖之，無乾服之法。頌曰︰赤箭，今江湖間亦有之，然不中藥用。其苗如蘇恭所說，但《本經》云三月、四月、八月采根，不言用苗。而今方家乃三月、四月采苗，七月、八月、九月采根，與《本經》參差不同，難以兼著，故但從今法。又曰︰天麻，今汴京東西、湖南、淮南州郡皆有之。春生苗，初出若芍藥，獨抽一莖直上，高三、四尺，如箭杆狀，青赤色，故名赤箭芝。莖中空，依半以上，貼莖微有尖小葉。梢頭生成穗，開花結子，如豆粒大。其子至夏不落，卻透虛入莖中，潛生土內。其根形如黃瓜，連生一、二十枚，大者至重半斤，或五、六兩。其皮黃白色，名曰龍皮。肉名天麻，二月、三月、五月、八月內采。初得乘潤刮去皮，沸湯略煮過，曝乾收之。嵩山、衡山人，或取生者，蜜煎作果食，甚珍之。宗 曰︰赤箭，天麻苗也。與天麻治療不同，故後人分為二條。承曰︰今醫家見用天麻，即是赤箭根。《開寶本草》又於中品出天麻一條，云出鄆州。今之赤箭根苗，皆自齊、鄆而來者為上。蘇頌《圖經》所載天麻之狀，即赤箭苗之未長大者也。赤箭用苗，有自表入裡之功；天麻用根，有自內達外之理；根則抽苗徑直而上，苗則結子成熟而落，返從杆中而下，至土而生，此粗可識其外內主治之理。今翰林沈括最為博識，嘗云︰古方用天麻不用赤箭，用赤箭不用天麻，則天麻、赤箭本為一物明矣。
機曰︰赤箭、天麻，一物也，經分為二，以根與苗主治不同也。產不同地者，各有所宜也。時珍曰︰《本經》止有赤箭，後人稱為天麻。甄權《藥性論》云︰赤箭芝一名天麻，本自明白。宋人馬志《重修本草》，重出天麻，遂致分辯如此。沈括《筆談》云︰《神農本草》明言赤箭采根，後人謂其根如箭，疑當用莖，蓋不然也。譬如鳶尾、牛膝，皆因莖葉相似，則用其根，何足疑哉？上品五芝之外，補益上藥，赤箭為第一。世人惑於天麻之說，遂止用之治風，良可惜哉。沈公此說雖是，但根、莖並皆可用。天麻子從莖中落下，俗名還筒子。其根曝乾，肉色堅白，如羊角色，呼羊角天麻；蒸過黃皺如乾瓜者，俗呼醬瓜天麻，皆可用者。一種形尖而空，薄如玄參狀者，不堪用。《抱朴子》云︰獨搖芝，生高山深谷之處，所生左右無草。其莖大如手指，赤如丹素。葉似小莧。根有大魁如斗，細者如雞子十二枚繞之。人得大者，服之延年。按︰此乃天麻中一種神異者，如人參中之神參也。 曰︰凡使天麻，勿用御風草，二物相似，只是葉、莖不同。御風草根莖斑，葉背白有青點。使御風草，即勿使天麻。若同用，令人有腸結之患。
【正誤】藏器曰︰天麻，生平澤，似馬鞭草，節節生紫花。花中有子，如青葙子。子性寒，作飲去熱氣。莖葉搗敷癰腫。承曰︰藏器所說，與赤箭不相干，乃別一物也。時珍曰︰陳氏所說，乃一種天麻草，是益母草之類是也。《嘉 本草》誤引入天麻下耳。今正其誤。
【修治】 曰︰修事天麻十兩，銼，安於瓶中。用蒺藜子一鎰，緩火熬焦，蓋於天麻上，以三重紙封系，從巳至未取出，蒺藜炒過，蓋系如前，凡七遍。用布拭上氣汗，刀劈焙乾，單搗用。若用御風草，亦同此法。時珍曰︰此乃治風痺藥，故如此修事也。若治肝經風虛，惟洗淨，以濕紙包，於糠火中煨熟，取出切片，酒浸一宿，焙乾用。
赤箭
（《本經》上品）
【氣味】辛，溫，無毒。志曰︰天麻，辛、平，無毒。大明曰︰甘，暖。權曰︰赤箭芝，一名天麻。味甘，平，無毒。好古曰︰苦，平，陰中之陽也。
【主治】殺鬼精物，蠱毒惡氣。久服益氣力，長陰肥健，輕身增年（《本經》）。消癰腫，下支滿，寒疝下血（《別錄強筋力。久服益氣，輕身長年（《開寶》）。治冷氣 痺，攤緩不隨，語多恍惚，善驚失志（甄權）。助陽氣，補五勞七傷，鬼疰，通血脈，開竅。服食無忌。（大明）治風虛眩運頭痛（元素）。
【發明】杲曰︰肝虛不足者，宜天麻、芎 以補之。其用有四︰療大人風熱頭痛，小兒風癇驚悸，諸風麻痺不仁，風熱語言不遂。時珍曰︰天麻，乃肝經氣分之藥。《素問》云︰諸風掉眩，皆屬於肝。故天麻入厥陰之經而治諸病。按︰羅天益云︰眼黑頭旋，風虛內作，非天麻不能治。天麻乃定風草，故為治風之神藥。今有久服天麻藥，遍身發出紅丹者，是其祛風之驗也。宗 曰︰天麻，須別藥相佐使，然後見其功，仍須加而用之。人或蜜漬為果，或蒸煮食，當深思則得矣。
【附方】新二。
天麻丸︰消風化痰，清利頭目，寬胸利膈。治心忪煩悶，頭暈欲倒，項急，肩背拘倦，神二兩。為末，煉蜜丸如芡子大。每食後嚼一丸，茶、酒任下。（《普濟方》）
腰腳疼痛︰天麻、半夏、細辛各二兩。絹袋二個，各盛藥令勻，蒸熱，交互熨痛處。汗出則愈。數日再熨。（《衛生易簡方》）
還筒子
【主治】定風補虛，功同天麻（時珍）。
【附方】新一。
益氣固精︰補血，黑發，益壽，有奇效。還筒子半兩，芡實半兩，金銀花二兩，破故紙（酒浸，春三、夏一、秋二，冬五日，焙，研末）二兩。各研末，蜜糊丸梧子大。每服五十丸，空心鹽湯
朮
（直律切。《本經》上品）
【釋名】山薊（《本經》）、楊桴（音孚）、桴薊（《爾雅》）、馬薊（《綱目》）、山薑（《別錄》）、山連（《別錄》）、吃力伽（《日華》）。時珍曰︰按《六書本義》，朮字篆文，象其根幹枝葉之形。《吳普本草》一名山芥，一名天薊。因其葉似薊，而味似薑、芥也。西域謂之吃力伽，故《外台秘要》有吃力伽散。揚州之域多種白朮，其狀如桴，故有楊桴及桴薊之名，今人謂之吳朮是也。桴乃鼓槌之名。古方二朮通用。後人始有蒼、白之分，詳見下。
【集解】《別錄》曰︰朮，生鄭山山谷、漢中、南鄭。二月、三月、八月、九月采根，曝乾。
弘景曰︰鄭山，即南鄭也。今處處有，以蔣山、白山、茅山者為勝。十一月、十二月采者好，多脂膏而甘。其苗可作飲，甚香美。朮有兩種︰白朮，葉大有毛而作椏，根甜而少膏，可作丸、散用；赤朮，葉細無椏，根小苦而多膏，可作煎用。東境朮大而無氣烈，不任用。今市人賣者，皆以米粉涂令白，非自然矣，用時宜刮去之。
頌曰︰朮，今處處有之，以茅山、嵩山者為佳。春生苗，青色無椏。莖作蒿幹狀，青赤色，長三、二尺以來。夏開花，紫碧色，亦似刺薊花，或有黃白色者。入伏後結子，至秋而苗枯。根似薑而旁有細根，皮黑，心黃白色，中有膏液紫色。其根乾濕並通用。陶隱居言朮有二種，則《爾雅》所謂桴薊，即白朮也。今白朮生杭、越、舒、宣州高山崗上，葉葉相對，上有毛，方莖，莖端生花，淡紫碧紅數色，根作椏生。二月、三月、八月、九月采，曝乾用，以大塊紫花為勝。古方所用朮者，皆白朮也。
宗奭曰︰蒼朮，長如大拇指，肥實，皮色褐，其氣味辛烈，須米泔浸洗，去皮用。白朮粗促，色微褐，其氣亦微辛苦而不烈。古方及《本經》止言朮，不分蒼、白二種，亦宜兩審
時珍曰︰蒼朮，山薊也，處處山中有之。苗高二、三尺，其葉抱莖而生，梢間葉似棠梨葉，其腳下葉有三、五叉，皆有鋸齒小刺。根如老薑之狀，蒼黑色，肉白有油膏。白朮，桴薊也，吳越有之。人多取根栽蒔，一年即稠。嫩苗可茹，葉稍大而有毛。根如指大，狀如鼓槌，亦有大如拳者。彼人剖開曝乾，謂之削朮，亦曰片朮。陳自良言︰白而肥者，是浙朮；瘦而黃者，是幕阜山所出，其力劣。昔人用朮不分赤、白。自宋以來，始言蒼朮苦辛氣烈，白朮苦甘氣和，各自施用，亦頗有理。並以秋采者，佳；春采者，虛軟易壞。嵇含《南方草木狀》云︰藥有吃力伽，即朮也。瀕海所產，一根有至數斤者，采餌尤良。
嘉謨曰︰浙朮，俗名云頭朮，種平壤，頗肥大，由糞力也，易潤油。歙朮，俗名狗頭朮，雖瘦小，得土氣充也，甚燥白，勝於浙朮。寧國、昌化、池州者，並同歙朮，境相鄰也。
白朮
【氣味】
甘，溫，無毒。
《別錄》曰︰甘。權曰︰甘，辛。
杲曰︰味苦而甘，性溫，味濃氣薄，陽中陰也，可升可降。
好古曰︰入手太陽、少陰，足太陰、陽明，少陰、厥陰六經。
之才曰︰防風、地榆為之使。
權曰︰忌桃、李、菘菜、雀肉、青魚。
嘉謨曰︰咀後人乳汁潤之，製其性也。脾病，以陳壁土炒過，竊土氣以助脾也。
【主治】
風寒，濕痺，死肌，痙疸，止汗，除熱，消食。作煎餌，久服輕身、延年、不飢（《本經》）。主大風在身面，風眩頭痛，目淚出，消痰水，逐皮間風水結腫，除心下急滿，霍亂吐下不止，利腰臍間血，益津液，暖胃，消穀，嗜食（《別錄》）。治心腹脹滿，腹中冷痛，胃虛下利，多年氣痢，除寒熱，止嘔逆（甄權）。止反胃，利小便，主五勞七傷，補腰膝，長肌肉，治冷氣， 癖氣塊，婦人冷症瘕（大明）。除濕，益氣，和中，補陽，消痰，逐水，生津，止渴，止瀉痢，消足脛濕腫，除胃中熱、肌熱。得枳實，消痞滿氣分；佐黃芩，安胎清熱（元素）。理胃益脾，補肝風虛，主舌本強，食則嘔，胃脘痛，身體重，心下急痛，心下水痞。沖脈為病，逆氣裡急，臍腹痛（好古）。
【發明】
好古曰︰本草無蒼、白朮之名。近世多用白朮，治皮間風，止汗消痞，補胃和發，有汗則止，與黃耆同功。
元素曰︰白朮除濕益燥，和中補氣。其用有九︰溫中，一也；去脾胃中濕，二也；除胃中熱，三也；強脾胃，進飲食，四也；和胃生津液，五也；止肌熱，六也；四肢困倦，嗜臥，目不能開，不思飲食，七也；止渴，八也；安胎，九也。凡中焦不受濕不能下利，必須白朮以逐水益脾。非白朮不能去濕，非枳實不能消痞，故枳朮丸以之為君。
機曰︰脾惡濕，濕勝則氣不得施化，津何由生？故曰︰膀胱者津液之府，氣化則能出焉。用白朮以除其濕，則氣得周流而津液生矣。
【附方】舊七，新二十四。
枳朮丸︰消痞強胃，久服令人食自不停也。白朮一兩（黃壁土炒過，去土），枳實（麩炒，去麩）一兩。為末，荷葉包飯燒熟，搗和丸梧子大。每服五十丸，白湯下。氣滯，加橘皮一兩；有火，加黃連一兩；有痰，加半夏一兩；有寒，加乾薑五錢，木香三錢；有食，加神曲、麥櫱各五錢。（《潔古家珍》）
枳朮湯︰心下堅大如盤，邊如旋杯，水飲所作。寒氣不足，則手足厥逆，腹滿脅鳴相逐。陽氣不通即身冷，陰氣不通即骨疼。陽前通則惡寒，陰前通則痺不仁。陰陽相得，其氣乃行；大氣一轉，其氣乃散。實則失氣，虛則遺尿。名曰氣分，宜此主之。白朮一兩，枳實七個。水五升，煮三升，分三服。腹中軟，即散。（仲景《金匱玉函》）
白朮膏︰服食滋補，止久泄痢。上好白朮十斤，切片，入瓦鍋內，水淹過二寸，文武火煎至一半，傾汁入器內，以渣再煎，如此三次，乃取前後汁同熬成膏，入器中一夜，傾去上面清水，收之。每服二、三匙，蜜湯調下。（《千金良方》）
參朮膏︰治一切脾胃虛損，益元氣。白朮一斤，人參四兩。切片，以流水十五碗浸一夜，桑柴文武火煎取濃汁，熬膏，入煉蜜收之。每以白湯點服。（《集簡方》）
胸膈煩悶︰白朮末，水服方寸匕。（《千金方》）
心下有水︰白朮三兩，澤瀉五兩。水三升，煎一升半，分三服。（《梅師方》）
五飲酒癖︰一、留飲，水停心下；二、癖飲，水在兩脅下；三、痰飲，水在胃中；四、溢飲，水在五臟間；五、流飲，水在腸間。皆因飲食冒寒，或飲茶過多致此。倍朮丸︰用白朮一斤，乾薑（炮）、桂心各半斤。為末，蜜丸梧子大。每溫水服二、三十丸。（《惠民和劑局方》）
四肢腫滿︰白朮三兩。㕮咀。每服半兩，水一盞半，大棗三枚，煎九分，溫服，日三、四服，不拘時候。（《本事方》）
中風口噤，不知人事：白朮四兩。酒三升，煮取一升，頓服。（《千金方》）
產後中寒，遍身冷直，口噤，不識人︰白朮四兩，澤瀉一兩，生薑五錢。水一升，煎服。（《產寶》）
頭忽眩運，經久不瘥，四體漸羸，飲食無味，好食黃土︰用朮三斤，曲三斤。搗篩，酒和丸梧子大。每飲服二十丸，日三服。忌菘菜、桃、李、青魚。（《外臺秘要》）
濕氣作痛︰白朮切片，煎汁熬膏，白湯點服。（《集簡方》）
中濕骨痛︰朮一兩，酒三盞，煎一盞，頓服。不飲酒，以水煎之。（《三因良方》）
婦人肌熱，血虛者。吃力伽散︰用白朮、白茯苓、白芍藥各一兩，甘草半兩。為散。薑、棗煎服。（王燾《外台秘要》）
風瘙癮疹︰白朮為末，酒服方寸匕，日二服。（《千金方》）
面多𪒟雀卵色︰苦酒漬朮，日日拭之。極效。（《肘後方》）
自汗不止︰白朮末，飲服方寸匕，日二服。（《千金方》）
脾虛盜汗︰白朮四兩，切片，以一兩同黃耆炒，一兩同牡蠣炒，一兩同石斛炒，一兩同麥麩炒，揀朮為末。每服三錢，食遠粟米湯下，日三服。（丹溪方）
老小虛汗 白朮五錢，小麥一撮。水煮乾，去麥為末，用黃耆湯下一錢。（《全幼心鑒》）
產後嘔逆，別無他疾者︰白朮一兩二錢，生薑一兩五錢。酒、水各二升，煎一升，分三服。（《婦人良方》）
脾虛脹滿，脾氣不和，冷氣客於中，壅遏不通，是為脹滿。寬中丸︰用白朮二兩，橘皮四兩。為末，酒糊丸梧子大。每食前木香湯送下三十丸，效。（《指迷方》）
脾虛泄瀉︰白朮五錢，白芍藥一兩，冬月用肉豆蔻（煨）。為末，米飯丸梧子大。每米飲下五十丸，日二服。（《丹溪心法》）
濕瀉暑瀉︰白朮、車前子等分。炒為末，白湯下二、三錢。（《簡便方》）
久瀉滑腸︰白朮（炒）、茯苓各一兩，糯米（炒）二兩。為末，棗肉拌食，或丸服之。（《簡便方》）
老小滑瀉︰白朮半斤（黃土炒過），山藥四兩（炒）。為末，飯丸。量人大小，米湯服。或加人參三錢。（《瀕湖集簡方》）
老人常瀉︰白朮二兩（黃土拌蒸，焙乾去土），蒼朮五錢（泔浸炒），茯苓一兩。為末，米糊丸梧子大，每米湯下七、八十丸。（《簡便方》）
小兒久瀉︰脾虛，米穀不化，不進飲食。溫白丸︰用白朮（炒）二錢半，半夏曲二錢半，丁香半錢。為末，薑汁麵糊丸黍米大。每米飲隨大小服之。（《全幼心鑑》）
瀉血萎黃︰腸風痔漏，脫肛瀉血，面色萎黃，積年不瘥者。白朮一斤（黃土炒過，研末），乾地黃半斤。飯上蒸熟，搗和，乾則入少酒，丸梧子大。每服十五丸，米飲下，日三服。（《普濟方》）
孕婦束胎︰白朮、枳殼（麩炒）等分。為末，燒飯丸梧子大。入月一日，每食前溫水下三十丸。胎瘦，則易產也。（《保命集》）
牙齒日長，漸至難食，名髓溢病。白朮煎湯，漱服取效，即愈也。（張銳《雞峰備急方》）
蒼朮
【釋名】赤朮（《別錄》）、山精（《抱朴》）、仙朮（《綱目》）、山薊。
時珍曰︰《異朮》言︰朮者山之精也，服之令人長生辟穀，致神仙，故有山精、仙朮之號。朮有赤、白二種，主治雖近，而性味止發不同。本草不分蒼、白，亦未可據。今將《本經》並《別錄》、甄權、大明四家所說功用，參考分別，各自附方，庶使用者有所依憑。
【修治】大明曰︰用朮以米泔浸一宿，入藥。
宗 曰︰蒼朮辛烈，須米泔浸洗，再換泔浸二日，去上粗皮用。
時珍曰︰蒼朮性燥，故以糯米泔浸去其油，切片，焙乾用。亦有用脂麻同炒，以製其燥者。
【氣味】苦，溫，無毒。《別錄》曰︰甘。權曰︰甘、辛。
時珍曰︰白朮，甘而微苦，性溫而和；赤朮，甘而辛烈，性溫而燥，陰中陽也，可升可降，入足太陰、陽明、手太陰、陽明、太陽之經。忌同白朮。
【主治】風寒濕痺，死肌痙疸。作煎餌久服，輕身延年不飢（《本經》）。主頭痛，消痰水，逐皮間風水結腫，除心下急滿及霍亂吐下不止，暖胃消穀嗜食（《別錄》）。除惡氣，弭災（弘景）。主大風 痺，心腹脹痛，水腫脹滿，除寒熱，止嘔逆下泄冷痢（甄權）。治筋骨軟弱， 癖氣塊，婦人冷氣症瘕，山嵐瘴氣溫疾（大明）。明目，暖水臟（劉完素）。除濕發汗，健胃安脾，治痿要藥（李杲）。散風益氣，總解諸郁（震亨）。治濕痰留飲，或挾瘀血成窠囊，及脾濕下流，濁瀝帶下，滑瀉腸風（時珍）。
【發明】宗 曰︰蒼朮，氣味辛烈；白朮，微辛苦而不烈。古方及《本經》止言朮，未分蒼、白。只緣陶隱居言朮有兩種，自此人多貴白者，往往將蒼朮置而不用。如古方平胃散之類，蒼朮為最要藥，功效尤速。殊不詳本草原無白朮之名。嵇康曰︰聞道人遺言，餌朮、黃精，令人久壽。亦無白字，用宜兩審。
杲曰︰本草但言朮，不分蒼、白。而蒼朮別有雄壯上行之氣，能除濕，下安太陰，使邪氣不傳入脾也。以其經泔浸、火炒，故能出汗，與白朮止汗特異，用者不可以此代彼。蓋有止、發之殊，其餘主治則同。
元素曰︰蒼朮與白朮主治同，但比白朮氣重而體沉。若除上濕發汗，功最大；若補中焦，除脾胃濕，力少不如白朮。腹中窄狹者，須用之。
震亨曰︰蒼朮治濕，上、中、下皆有可用。又能總解諸郁。痰、火、濕、食、氣、血六郁，皆因傳化失常，不得升降。病在中焦，故藥必兼升降。將欲升之，必先降之；將欲降之，必先升之。故蒼朮為足陽明經藥，氣味辛烈，強胃強脾，發穀之氣，能徑入諸經，疏泄陽明之濕，通行斂澀。香附乃陰中快氣之藥，下氣最速。一升一降，故郁散而平。楊士瀛曰︰脾精不禁，小便漏濁淋不止，腰背酸疼，宜用蒼朮以斂脾精，精生於穀故也。弘景曰︰白朮少膏，可作丸散；赤朮多膏，可作煎用。昔劉涓子 取其精而丸之，名守中金丸，可以長生。頌曰︰服食多單餌朮，或合白茯苓，或合石菖蒲，並搗末。旦日水服，晚再進，久久彌佳。 取生朮，去土水浸，再三煎如飴糖，酒調飲之，更善。今茅山所造朮煎，是此法也。
陶隱居言取其精丸之，今乃是膏煎，恐非真也。慎微曰︰梁庾肩吾答陶隱居 朮煎啟云︰綠葉抽條，紫花標色。百邪外御，六腑內充。山精見書，華神在錄。木榮火謝，盡采擷之難；
啟旦移申，窮淋漉之劑。又謝朮蒸啟云︰味重金漿，芳逾玉液。足使坐致延生，伏深銘感。
又葛洪《抱朴子‧內篇》云︰南陽文氏，漢末逃難壺山中，飢困欲死。有人教之食朮，遂不飢。數十年乃還鄉裡，顏色更少，氣力轉勝。故朮一名山精，《神農藥經》所謂必欲長生，常服山精，是也。
時珍曰︰按︰《吐納經》云︰紫微夫人朮序云︰吾察草木之勝速益於己者，並不及朮之多驗也。可以長生久視，遠而更靈。山林隱逸，得服朮者，五岳比肩。又《神仙傳》云︰陳子皇得餌朮要方，其妻姜氏得疲病，服之自愈，顏色氣力如二十時也。時珍謹按︰以上諸說，皆似蒼朮，不獨白朮。今服食家亦呼蒼朮為仙朮，故皆列於蒼朮之後。又張仲景辟一切惡氣，用赤朮同豬蹄甲燒煙。陶隱居亦言朮能除惡氣，弭災 。故今病疫及歲旦，人家往往燒蒼朮以辟邪氣。《類編》載越民高氏妻，病恍惚譫語，亡夫之鬼憑之。其家燒蒼朮煙，鬼遽求去。《夷堅志》載江西一士人，為女妖所染。其鬼將別曰︰君為陰氣所浸，必當暴泄，但多服平胃散為良。中有蒼朮能去邪也。許叔微《本事方》云︰微患飲癖三十年。始因少年夜坐寫文，左向伏，是以飲食多墜左邊。中夜必飲酒數杯，又向左臥。壯時不覺，三、五年後，覺酒止從左下有聲，脅痛食減嘈雜，飲酒半杯即止。十數日，必嘔酸水數升。暑月止右邊有汗，左邊絕無。遍訪名醫及海上方，間或中病，止得月餘復作。其補，如天雄、附子、礬石輩；利，如牽牛、甘遂、大戟，備嘗之矣。自揣必有癖囊，如潦水之有科臼，不盈科不行。但清者可行，而濁者停滯，無路以決之，故積至五、七日必嘔而去。脾土惡濕，而水則流濕，莫若燥脾以去濕，崇土以填科臼。乃悉屏諸藥，只以蒼朮一斤（去皮，切片，為末），生油麻（半兩）（水二盞，研，濾汁），大棗（五十枚）（煮，去皮核）。搗和丸梧子大。每日空腹溫服五十丸，增至一、二百丸。忌桃、李、雀肉。服三月而疾除。自此常服，不嘔不痛，胸膈寬利，飲啖如故，暑月汗亦周身，燈下能書細字，皆朮之力也。初服時必覺微燥，以山梔子末，沸湯點服解之，久服亦自不燥矣。
【附方】舊二，新三十二。
服朮法︰烏髭發，駐顏色，壯筋骨，明耳目，除風氣，潤肌膚，久服令人輕健。蒼朮不計多少，米泔水浸三日，逐日換水，取出刮去黑皮，切片曝乾，慢火炒黃，細搗為末。每一斤，用蒸過白茯苓末半斤，煉蜜和丸梧子大，空心臥時熱水下十五丸。別用朮末六兩，甘草末一兩，拌和作湯點之，吞丸尤妙。忌桃、李、雀、蛤，及三白、諸血。（《經驗方》）
蒼朮膏︰鄧才筆峰《雜興方》︰除風濕，健脾胃，變白駐顏，補虛損，大有功效。蒼朮新者，刮去皮，薄切，米泔水浸二日，一日一換，取出，以井華水浸過二寸，春、秋五日，夏三日，冬七日，漉出，以生絹袋盛之，放在一半原水中，揉洗津液出，紐乾。將渣又搗爛，袋盛於一半原水中，揉至汁盡為度。將汁入大砂鍋中，慢火熬成膏。每一斤，入白蜜四兩，熬二炷香。每膏一斤，入水澄白茯苓末半斤，攪勻瓶收。每服三匙，清早、臨臥各一服，以溫酒送下。忌醋及酸物、桃、李、雀、蛤、菘菜、首魚等物。
吳球《活人心統》蒼朮膏︰治脾經濕氣，少食，足腫無力，傷食，酒色過度，勞逸有傷，骨熱。用鮮白蒼朮二十斤，浸，刮去粗皮，晒切，以米泔浸一宿，取出，同溪水一石，大砂鍋慢火煎半乾，去渣。再入石楠葉三斤（刷去紅衣），楮實子一斤，川當歸半斤，甘草四兩，切，同煎黃色，濾去滓，再煎
蒼朮丸︰薩謙齋《瑞竹堂方》云︰清上實下，兼治內外障，服。茅山蒼朮（洗刮淨）一斤，分作四分，用酒、醋、糯泔、童尿各浸三日，一日一換；取出，洗搗晒焙，以黑脂麻同炒香，共為末，酒煮面糊丸梧子大。每空心白湯下五十丸。李仲南《永類方》八製蒼朮丸︰疏風順氣養腎，治腰腳濕氣痺痛。蒼朮一斤（洗刮淨），分作四分，用酒、醋、米泔、鹽水各浸三日，晒乾。又分作四分，用川椒紅、茴香、補骨脂、黑牽牛各一兩，同炒香，揀去不用，只取朮研末，醋糊丸梧子大。每服五十丸，空心鹽酒送下。五十歲後，加沉香末一兩。
蒼朮散︰治風濕，常服壯筋骨，明目。蒼朮一斤，粟米泔浸過，竹刀刮去皮。半斤以無灰酒浸，半斤以童子小便浸，春五、夏三、秋七、冬十日，取出。淨地上掘一坑，炭火 赤，去炭，將浸藥酒，小便傾入坑內，卻放朮在中，以瓦器蓋定，泥封一宿，取出為末。每服一錢，空心溫酒或鹽湯下。萬表《積善堂方》︰六製蒼朮散︰治下元虛損，偏墜莖痛。茅山蒼朮（淨刮）六斤，分作六分︰一斤，倉米泔浸二日，炒；一斤，酒浸二日，炒；一斤，青鹽半斤炒黃，去鹽；一斤，小茴香四兩炒黃，去茴；一斤，大茴香四兩炒黃，去茴；一斤，用桑椹子汁浸二日，炒。取朮為末。每服三錢，空心溫酒下。
固真丹︰《瑞竹堂方》固真丹︰燥濕養脾，助胃固真。茅山蒼朮（刮淨）一斤，分作四分一兩炒。並揀朮研末，酒煮面，糊丸梧子大。每空心米飲下五十丸。
《乾坤生意》平補固真丹︰治元臟久虛，遺精白濁，婦人赤白帶下崩漏。金州蒼朮（刮淨）一斤，分作四分︰一分，川椒一兩炒；一分，破故紙一兩炒；一分，茴香、食鹽各一兩炒；一分，川楝肉一兩炒。取淨朮為末，入白茯苓末二兩，酒洗當歸末二兩，酒煮，面糊丸梧子大。每空心鹽酒下五十丸。
固元丹︰治元臟久虛，遺精白濁五淋，及小腸膀胱疝氣，婦人赤白帶下，血崩便血等疾，以小便頻數為效。好蒼朮（刮淨）一斤，分作四分︰一分，小茴香、食鹽各一兩，同炒；一分，川椒、補骨脂各一兩，同炒；一分，川烏頭、川楝子肉各一兩，同炒；一分，用醇醋、老酒各半斤，同煮乾焙，連同炒藥通為末，用酒煮糊丸梧子大。每服五十丸，男以溫酒，女以醋湯，空心下。此高司法方也。（王 《百一選方》）
少陽丹︰蒼朮（米泔浸半日，刮皮，晒乾為末）一斤，地骨皮（溫水洗淨，去心晒研）一斤，熟桑椹二十斤（入瓷盆揉爛，絹袋壓汁）。和末如糊，傾入盤內，日晒夜露，采日精月華，待乾，研末，煉蜜和丸赤小豆大。每服二十丸，無灰酒下，日三服。一年辮發返黑，三年面如童子。（劉松石《保壽堂方》）
交感丹︰補虛損，固精氣，烏髭發。此鐵瓮城申先生方也，久服令人有子。茅山蒼朮（刮淨）一斤（分作四分，用酒、醋、米泔、鹽湯各浸七日，晒研），川椒紅、小茴香各四兩（炒研
交加丸︰升水降火，除百病。蒼朮（刮淨）一斤（分作四分︰一分，米泔浸炒；一分，鹽水浸炒；一分，川椒炒；一分，破故紙炒），黃柏皮（刮淨）一斤（分作四分︰一分，酒炒；一分，童尿浸炒；一分，小茴香炒；一分，生用）。揀去各藥，只取朮、柏為末，煉蜜丸梧子大。每服六十丸，空心鹽湯下。（鄧才筆峰《雜興方》）
坎離丸︰滋陰降火，開胃進食，強筋骨，去濕熱。白蒼朮（刮淨）一斤（分作四分︰一分，川椒一兩炒；一分，破故紙一兩炒；一分，五味子一兩炒；一分，川芎 一兩炒，只取朮研末），川柏皮四斤（分作四分︰一斤，酥炙；一斤，人乳汁炙；一斤，童尿炙；一斤，米泔炙，各十二次，研末）。和勻，煉蜜丸梧子大。每服三十丸，早用酒，午用茶，晚用白湯下。（《積善堂方》）
不老丹︰補脾益腎，服之，七十亦無白髮。茅山蒼朮（刮淨，米泔浸軟，切片）四斤（一斤，酒浸焙；一斤，醋浸焙；一斤，鹽四兩炒；一斤，椒四兩炒），赤、白何首烏各二斤（泔浸，竹刀刮切，以黑豆、紅棗各五升，同蒸至豆爛，曝乾），地骨皮（去骨）一斤。各取淨末，以桑椹汁和成劑，鋪盆內，汁高三指，日晒夜露，取日月精華，待乾，以石臼搗末，煉蜜和丸梧子大。每空心酒服一百丸。此皇甫敬之方也。（王海藏《醫壘元戎》）
靈芝丸︰治脾腎氣虛，添補精髓，通利耳目。蒼朮一斤。米泔水浸，春、夏五日，秋、冬七日，逐日換水，竹刀刮皮切晒，石臼為末，棗肉蒸，和丸梧子大。每服三、五十丸，棗湯空心服。（《奇效良方》）
補脾滋腎、生精強骨，真仙方也。蒼朮（去皮）五斤（為末，米泔水漂，澄取底用），脂麻二升半（去殼研爛，絹袋濾去渣）。澄漿拌朮，曝乾。每服三錢，米湯或酒空心調服。（《孫氏集效方》）
面黃食少︰男婦面無血色，食少嗜臥。蒼朮一斤，熟地黃半斤，乾薑（炮）冬一兩（春、秋小兒癖疾︰蒼朮四兩，為末。羊肝一具，竹刀批開，撒朮末，線縛，入砂鍋煮熟，搗作丸服。（《生生編》）
好食生米︰男子、婦人因食生熟物留滯腸胃，遂至生蟲，久則好食生米，否則終日不樂，至憔悴萎黃，不思飲食，以害其生。用蒼朮米泔水浸一夜，銼焙為末，蒸餅丸梧子大。每服五十丸，食前米飲下，日三服。益昌伶人劉清嘯，一娼名曰花翠，年逾笄病此。惠民局監趙尹，以此治之，兩旬而愈。蓋生米留滯，腸胃受濕，則穀不磨而成此疾，蒼朮能去濕暖胃消穀也。（楊氏《家藏經驗方》）
腹中虛冷，不能飲食，食輒不消，羸弱生病。朮二斤，曲一斤。炒為末，蜜丸梧子大。每服三十丸，米湯下，日三服。大冷，加乾薑三兩；腹痛，加當歸三兩；羸弱，加甘草二兩。（《肘後方》）
脾濕水瀉注下，困弱無力，水穀不化，腹痛甚者。蒼朮二兩，白芍藥一兩，黃芩半兩，淡桂二錢。每服一兩，水一盞半，煎一盞，溫服。脈弦頭微痛，去芍藥，加防風二兩。（《保命集》）
暑月暴瀉︰壯脾溫胃，及療飲食所傷。
曲朮丸︰用神曲（炒）、蒼朮（米泔浸一夜，焙）等分為末，糊丸梧子大。每服三、五十丸，米飲下。（《和劑局方》）
飧瀉久痢︰椒朮丸︰用蒼朮二兩，川椒一兩。為末，醋糊丸梧子大。每服二十丸，食前溫水下。惡痢久者，加桂。（《保命集》）
脾濕下血︰蒼朮二兩，地榆一兩。分作二服，水二盞，煎一盞，食前溫服。久痢虛滑，以此下桃花丸。（《保命集》）。
腸風下血︰蒼朮不拘多少，以皂角 濃汁浸一宿，煮乾，焙研為末，面糊丸如梧子大。每服五十丸，空心米飲下，日三服。（《婦人良方》）
濕氣身痛︰蒼朮泔浸切，水煎，取濃汁熬膏，白湯點服。（《簡便方》）
補虛明目、健骨和血。蒼朮（泔浸）四兩，熟地黃（焙）二兩。為末，酒糊丸梧子大。每溫酒下三、五十丸，日三服。（《普濟方》）
青盲雀目︰《聖惠方》︰用蒼朮四兩，泔浸一夜，切焙研末。每服三錢，豬肝三兩，劈開摻藥在內，扎定，入粟米一合，水一碗，砂鍋煮熟，熏眼，臨臥食肝飲汁，不拘大人、小兒皆治。又方︰不計時月久近。用蒼朮二兩，泔浸，焙搗為末。每服一錢，以好羊子肝一斤，竹刀切破，摻藥在內，麻扎，以粟米泔煮熟，待冷食之，以愈為度。
眼目昏澀︰蒼朮半斤（泔浸七日，去皮切焙），木賊各二兩。為末。每服一錢，茶、酒任下。（《聖惠方》）
嬰兒目澀不開，或出血。蒼朮二錢，入豬膽中扎煮。將藥氣熏眼後，更嚼取汁與服。妙。（《幼幼新書》）
風牙腫痛︰蒼朮鹽水浸過，燒存性，研末揩牙。去風熱。（《普濟方》）
臍蟲怪病︰腹中如鐵石，臍中水出，旋變作蟲行，繞身匝癢難忍，撥掃不盡。用蒼朮濃煎湯浴之。仍以蒼朮末
苗
【主治】作飲甚香，去水（弘景）。亦止自汗。
狗脊
（《本經》中品）
【釋名】強膂（《別錄》）、扶筋（《別錄》）、百枝（《本經》）、狗青（《吳普》）。
恭曰︰此藥苗似貫眾，根長多歧，狀如狗之脊骨，而肉作青綠色，故以名之。
時珍曰︰強膂、扶筋，以功名也。《別錄》又名扶蓋，乃扶筋之誤。《本經》狗脊一名百枝，《別錄》萆 一名赤節，而《吳普本草》謂百枝為萆 ，赤節為狗脊，皆似誤也。
【集解】《別錄》曰︰狗脊，生常山川谷。二月、八月采根，曝乾。普曰︰狗脊如萆 ，莖節如竹有刺，葉圓赤，根黃白，亦如竹根，毛有刺。《岐伯經》云︰莖無節，葉端圓青赤，皮白有赤脈。弘景曰︰今山野處處有之，與菝 相似而小異。其莖葉小肥，其節疏，其莖大直，上有刺，葉圓有赤脈，根凸凹 KT 如羊角強細者是。頌曰︰今太行山、淄、溫、眉州亦有之。苗尖細碎青色，高一尺以來，無花。其莖葉似貫眾而細。其根黑色，長三、四寸，多歧，似狗之脊骨，大有兩指許。其肉青綠色。春秋采根，曝乾。今方亦有用金毛者。陶氏所說乃有刺萆 ，非狗脊也，今江左俗猶用之。 曰︰凡使狗脊，勿用透山藤根，形狀一般，只是入頂苦，不可餌也。
時珍曰︰狗脊有二種︰一種根黑色，如狗脊骨，一種有金黃毛，如狗形，皆可入藥。其莖細而葉、花兩兩對生，正似大葉蕨，比貫眾葉有齒，面背皆光。其根大如拇指，有硬黑鬚簇之。吳普、陶弘景所說根苗，皆是菝 ；蘇恭、蘇頌所說，即真狗脊也。
按張揖《廣雅》云︰菝 ，狗脊也。張華《博物志》云︰菝 ，與萆 相亂，一名狗脊。觀此則昔人以菝為狗脊，相承之誤久矣。然菝 、萆 、狗脊三者，形狀雖殊，而功用亦不甚相遠。
根
【修治】 曰︰凡修事，火燎去須，細銼了，酒浸一夜，蒸之，從巳至申，取出晒乾用。
時珍曰︰今人惟銼炒，去毛須用。
【氣味】苦，平，無毒。《別錄》曰︰甘，微溫。普曰︰神農︰苦；桐君、黃帝、岐伯、雷公、扁鵲︰甘，無毒；李當之︰小溫。權曰︰苦、辛、微熱。之才曰︰萆 為之使，惡敗醬、莎草。
【主治】腰背強，關機緩急，周痺寒濕膝痛，頗利老人（《本經》）。療失溺不節，男子腳弱腰痛，風邪淋露，少氣目暗，堅脊利俯仰，女子傷中關節重（《別錄》）。男子女人毒風軟腳，腎氣虛弱，續筋骨，補益男子（甄權）。強肝腎，健骨，治風虛（時珍）。
【附方】新四。
男子諸風︰四寶丹︰用金毛狗脊（鹽泥固濟， 紅去毛）、蘇木、萆 、川烏頭（生用）等分。為末，米醋和丸梧子大。每服二十丸，溫酒、鹽湯下。（《普濟方》）
室女白帶，衝任虛寒。鹿茸丸︰用金毛狗脊（燎去毛）、白蘞各一兩，鹿茸（酒蒸，焙）二兩。為末，用艾煎醋汁打糯米糊丸梧子大。每服五十丸，空心溫酒下。（《濟生方》）
固精強骨︰金毛狗脊、遠志肉、白茯神、當歸身等分。為末，煉蜜丸梧子大。每酒服五十丸。（《集簡方》）
病後足腫，但節食以養胃氣。外用狗脊，煎湯漬洗。（吳綬《蘊要》）
貫眾
（《本經》下品）
【釋名】貫節（《本經》）、貫渠（《本經》）、百頭（《本經》、又名虎卷、扁苻）、草鴟頭（《別錄》）、黑狗脊（《綱目》）、鳳尾草（《圖經》）。
時珍曰︰此草葉莖如鳳尾，其根一本而眾枝貫之，故草名鳳尾，根名貫眾、貫節、貫渠。渠者，魁也。《吳普本草》作貫中，俗名貫仲、管仲者，皆謬稱也。《爾雅》云︰濼（音灼），貫眾，即此也。《別錄》一名伯萍，一名藥藻，皆字訛也。金星草一名鳳尾草，與此同名，宜互考之。
弘景曰︰近道皆有之。葉如大蕨。其根形色毛芒，全似老鴟頭，故呼為草鴟頭。
【集解】《別錄》曰︰貫眾生玄山山谷及冤句少室山。二月、八月采根，陰乾。
普曰︰葉青黃色，兩兩相對，莖有黑毛，叢生，冬夏不死。四月花白，七月實黑，聚相連卷旁生。三月、八月采根，五月采葉。
保升曰︰苗似狗脊，狀如雉尾，根直多枝，皮黑肉赤，曲者名草鴟頭，所在山谷陰處則有之。
頌曰︰今陝西、河東州郡及荊、襄間多有之，而少有花者。春生苗，赤。葉大如蕨。莖幹三棱。葉綠色似雞翎，又名鳳尾草。其根紫黑色，形如犬爪，下有黑須毛，又似老鴟。郭璞注《爾雅》云︰葉圓銳，莖毛黑，布地，冬不死，《廣雅》謂之貫節是矣。
時珍曰︰多生山陰近水處。數根叢生，一根數莖，莖大如箸，其涎滑。其葉兩兩對生，如狗脊之葉而無鋸齒，青黃色，面深背淺。其根曲而有尖嘴，黑須叢簇，亦似狗脊根而大，狀如伏鴟。
根
【氣味】苦，微寒，有毒。
之才曰︰ 菌、赤小豆為之使，伏石鐘乳。
【主治】腹中邪熱氣，諸毒，殺三蟲（《本經》）。去寸白，破症瘕，除頭風，止金瘡（《別錄》）。為末，水服一錢，止鼻血有效（蘇頌）。治下血崩中帶下，產後血氣脹痛，斑疹毒，漆毒，骨哽。解豬病（時珍）。
【發明】時珍曰︰貫眾大治婦人血氣，根汁能製三黃，化五金，伏鐘乳，結砂製汞，且能解毒軟堅。王海藏治夏月痘出不快，快斑散用之。云貫眾有毒，而能解腹中邪熱之毒。病因內感而發之於外者多效，非古法之分經也。又黃山谷《煮豆帖》，言荒年以黑豆一升 淨，入貫眾一斤，銼如骰子大，同以水煮，文火斟酌至豆熟，取出日乾，覆令展盡餘汁，簸去貫眾。每日空心 豆五、七粒，能食百草木枝葉有味可飽。又王 《百一選方》，言滁州蔣教授，因食鯉魚玉蟬羹，為肋肉所哽，凡藥皆不效。或令以貫眾濃煎汁一盞半，分三服，連進至夜，一咯而出。亦可為末，水服一錢。觀此可知其軟堅之功，不但治血、治瘡而已也。
【附方】新一十五。
鼻衄不止︰貫眾根末，水服一錢。（《普濟方》）
諸般下血︰腸風酒痢，血痔鼠痔下血。黑狗脊，黃者不用，須內肉赤色者，即本草貫眾也。去皮毛，銼焙為末。每服二錢，空心米飲下。或醋糊丸梧子大，每米飲下三、四十丸。或燒存性，出火毒為末，入麝香少許，米飲服二錢。（《普濟方》）
女人血崩︰貫眾半兩，煎酒服之，立止。（《集簡方》）
產後亡血︰過多，心腹徹痛者。用貫眾狀如刺 者一個，全用不銼，只揉去毛及花萼，以赤白帶下︰年深，諸藥不能療者，用上方治之亦驗，名獨聖湯。方同上。年深咳嗽出膿血。貫眾、蘇方木等分，每服三錢，水一盞，生薑三片，煎服，日二服。久咳，漸成勞瘵。鳳尾草為末，用魚 蘸食之。（《聖惠方》）
痘瘡不快︰快斑散︰用貫眾、赤芍藥各一錢，升麻、甘草各五分。入淡竹葉三片，水一盞半，煎七分，溫服。（王海藏方）
頭瘡白禿︰貫眾、白芷為末，油調塗之。又方︰貫眾燒末，油調涂。（《聖惠方》）
漆瘡作癢︰油調貫眾末，塗之。（《千金方》）
雞魚骨哽︰貫眾、縮砂、甘草等分。為粗末，綿包少許，含之咽汁，久則隨痰自出。（《普濟方》）
解輕粉毒︰齒縫出血，臭腫。貫眾、黃連各半兩。煎水，入冰片少許，時時漱之。（陸氏《積德堂方》）
血痢不止︰鳳尾草根（即貫眾）五錢，煎酒服。陳解元吉言所傳。（《集簡方》）
便毒腫痛︰貫眾，酒服二錢，良。（《多能鄙事》）
花
【主治】惡瘡，令人泄（《別錄》）。
巴戟天
（《本經》上品）
【釋名】
不凋草（《日華》）、三蔓草。時珍曰︰名義殊不可曉。
【集解】
《別錄》曰︰巴戟天生巴郡及下邳山谷。二月、八月采根，陰乾。
弘景曰︰今亦用建平、宜都者，根狀如牡丹而細，外赤內黑，用之打去心。
恭曰︰其苗俗名三蔓草。葉似茗，經冬不枯。根如連珠，宿根青色，嫩根白紫，用之亦同，以連珠多肉厚者為勝。
大明曰︰紫色如小念珠，有小孔子，堅硬難搗。
宗奭曰︰巴戟天本有心，乾縮時偶自落，或抽去，故中心或空，非自有小孔也。今人欲要中間紫色，則多偽以大豆汁沃之，不可不察。
頌曰︰今江淮、河東州郡亦有，但不及蜀川者佳。多生竹林內。內地生者，葉似麥門冬而濃大，至秋結實。今方家多以紫色為良。蜀人云︰都無紫色者。采時或用黑豆同煮，欲其色紫，殊失氣味，尤宜辨之。又有一種山 根，正似巴戟，但色白。土人采得，以醋水煮之，乃以雜巴戟，莫能辨也。但擊破視之，中紫而鮮潔者，偽也；其中雖紫，又有微白，糝有粉色，而理小暗者，真也。真巴戟嫩時亦白，乾時亦煮治使紫，力劣弱耳。
根
【修治】
斅曰︰凡使須用枸杞子湯浸一宿，待稍軟漉出，再酒浸一伏時，漉出，同菊花熬焦黃，去菊花，以布拭乾用。
時珍曰︰今法惟以酒浸一宿，銼焙入藥。若急用，只以溫水浸軟去心也。
【氣味】
辛、甘，微溫，無毒。大明曰︰苦。
之才曰︰覆盆子為之使，惡雷丸、丹參、朝生。
【主治】
大風邪氣，陰痿不起，強筋骨，安五臟，補中，增志，益氣（《本經》）。療頭面游風，小腹及陰中相引痛，補五勞，益精，利男子（《別錄》）。治男子夜夢鬼交精泄，強陰，下氣，治風癩（甄權）。治一切風，療水脹（《日華》）。治腳氣，去風疾，補血海（時珍，出《仙經》）。
【發明】
好古曰︰巴戟天，腎經血分藥也。
權曰︰病患虛損，加而用之。
宗奭曰︰有人嗜酒，日須五、七杯，後患腳氣甚危。或教以巴戟半兩（糯米同炒，米微轉色，去米不用），大黃一兩（銼，炒）。同為末，熟蜜丸。溫水服五、七十丸。仍禁酒，遂愈。
【附錄】巴棘 《別錄》曰︰味苦，有毒。主惡疥瘡出蟲。生高地，葉白有刺，根連數十枚。一名女木。
遠志
（《本經》上品）
【釋名】
苗名小草（《本經》）、細草（《本經》）、棘菀（《本經》）、 繞（《本經》）。
時珍曰︰此草服之能益智強志，故有遠志之稱。《世說》載郝隆譏謝安云︰處則為遠志，出則為小草。《記事珠》謂之醒心杖。
【集解】
《別錄》曰︰遠志，生太山及冤句川谷。四月采根、葉，陰乾。
弘景曰︰冤句，屬兗州濟陰郡。今此藥猶從彭城北蘭陵來。用之去心取皮，一斤止得三兩爾。亦入仙方用。小草，狀似麻黃而青。
志曰︰莖葉似大青而小。比之麻黃，陶不識也。
禹錫曰︰按《爾雅》云︰ 繞，棘菀。郭璞注云︰今遠志也。似麻黃，赤華，葉銳而黃。其上謂之小草。
頌曰︰今河、陝、洛西州郡亦有之。根形如蒿根，黃色。苗似麻黃而青，又如畢豆。葉亦有似大青而小者。三月開白花。根長及一尺。泗州出者，花紅，根葉俱大於他處。商州出者，根乃黑色。俗傳夷門出者最佳。四月采根，晒乾。古方通用遠志、小草。今醫但用遠志，稀用小草。
時珍曰︰遠志有大葉、小葉二種，陶弘景所說者，小葉也；馬志所說者，大葉也。大葉者，花紅。
根
【修治】
斅曰︰凡使，須去心，否則令人煩悶。仍用甘草湯浸一宿，曝乾或焙乾用。
【氣味】
苦，溫，無毒。
之才曰︰遠志、小草，得茯苓、冬葵子、龍骨良。畏珍珠、藜蘆、蜚蠊、齊蛤。
弘景曰︰藥無齊蛤，恐是百合也。權曰︰是蠐螬也。恭曰︰《藥錄》下卷有齊蛤，陶說非也。
【主治】
咳逆，傷中，補不足，除邪氣，利九竅，益智慧，耳目聰明，不忘，強志，倍力。久服輕身不老（《本經》）。利丈夫，定心氣，止驚悸，益精，去心下膈氣，皮膚中熱，面目黃（《別錄》）。殺天雄、附子、烏頭毒，煎汁飲之（之才）。治健忘，安魂魄，令人不迷，堅壯陽道（甄權）。長肌肉，助筋骨，婦人血噤失音，小兒客忤（《日華》）。腎積奔豚（好古）。治一切癰疽（時珍）。
葉
【主治】
益精補陰氣，止虛損夢泄（《別錄》）。
【發明】
好古曰︰遠志，腎經氣分藥也。
時珍曰︰遠志，入足少陰腎經，非心經藥也。其功專於強志益精，治善忘。蓋精與志，皆腎經之所藏也。腎經不足，則志氣衰，不能上通於心，故迷惑善忘。《靈樞經》云︰腎藏精，精合志。腎盛怒而不止則傷志，志傷則喜忘其前言，腰脊不可以俯仰屈伸，毛悴色夭。又云︰人之善忘者，上氣不足，下氣有餘，腸胃實而心肺虛，虛則營衛留於下，久之不以時上，故善忘也。陳言《三因方》遠志酒，治癰疽，云有奇功，蓋亦補腎之力爾。葛洪《抱朴子》云：陵陽子仲服遠志二十年，有子三十七人，能開書所視不忘，坐在立亡。
【附方】舊三，新四。
心孔昏塞︰多忘善誤。丁酉日密自至市買遠志，著巾角中，還為末服之，勿令人知。（《肘後方》）
胸痺心痛逆氣，膈中飲不下。小草丸︰用小草、桂心、乾薑、細辛、蜀椒（出汗）各三分，附子二分（炮）。六物下篩，蜜和丸梧子大。先食米汁下三丸，日三服，不知稍增，以知為度。忌豬肉、冷水、生蔥、生菜。（《范汪東陽方》）
喉痺作痛︰遠志肉為末，吹之。涎出為度。（《直指方》）
腦風頭痛不可忍。遠志末㗜鼻。（《宣明方》）
吹乳腫痛︰遠志焙研，酒服二錢，以滓敷之。（《袖珍方》）
一切癰疽︰遠志酒︰治一切癰疽、發背、癤毒，惡候侵大。有死血，陰毒在中則不痛，敷之即痛。有憂怒等氣積而怒攻則痛不可忍，敷之即不痛。或蘊熱在內，熱逼人手不可近，敷之即清涼。或氣虛血冷，潰而不斂，敷之即斂。此本韓大夫宅用以救人方，極驗。若七情內郁，不問虛實寒熱，治之皆愈。用遠志不以多少，米泔浸洗，捶去心，為末。每服三錢，溫酒一盞調，澄少頃飲其清，以滓敷患處。（《三因方》）
小便赤濁︰遠志（甘草水煮）半斤，茯神、益智仁各二兩。為末，酒糊丸梧子大。每空心棗湯下五十丸。（《普濟》）
百脈根
（《唐本》）
【集解】恭曰︰出肅州、巴西。葉似苜蓿，花黃，根如遠志。二月、三月采根，晒乾。
時珍曰︰按︰《唐書》作柏脈根，肅州歲貢之。《千金》、《外台》大方中亦時用之。今不復聞此，或者名稱又不同也。
根
【氣味】甘，苦，微寒，無毒。
【主治】下氣止渴去熱，除虛勞，補不足。酒浸或水煮，丸散兼用。（《唐本》）
淫羊藿
（《本經》中品）
【釋名】
仙靈脾（《唐本》）、放杖草（《日華》）、棄杖草（《日華》）、千兩金（《日華》）、乾雞筋（《日華》）、黃連祖（《日華》）、三枝九葉草（《圖經》）、剛前（《本經》）。
弘景曰︰服之使人好為陰陽。西川北部有淫羊，一日百遍合，蓋食此藿所致，故名淫羊藿。
時珍曰︰豆葉曰藿，此葉似之，故亦名藿。仙靈脾、千兩金、放杖、剛前，皆言其功力也。雞筋、黃連祖，皆因其根形也。柳子濃文作仙靈毗，入臍曰毗，此物補下，於理尤通。
【集解】
《別錄》曰︰淫羊藿生上郡陽山山谷。
恭曰︰所在皆有。葉形似小豆而圓薄，莖細亦堅，俗名仙靈脾是也。
頌曰︰江東、陝西、泰山、漢中、湖湘間皆有之。莖如粟稈。葉青似杏，葉上有刺。根紫色有須。四月開白花，亦有紫花者，碎小，獨頭子。五月采葉，晒乾。湖湘出者，葉如小豆，枝莖緊細，經冬不凋，根似黃連。關中呼為三枝九葉草，苗高一、二尺許，根葉俱堪用。《蜀本草》言生處不聞水聲者，良。
時珍曰︰生大山中。一根數莖，莖粗如線，高一、二尺。一莖三椏，一椏三葉。葉長二、三寸，如杏葉及豆藿，面光背淡，甚薄而細齒，有微刺。
根葉
【修治】
斅曰︰凡使時呼仙靈脾，以夾刀夾去葉四畔花枝，每一斤用羊脂四兩拌炒，待脂盡為度。
【氣味】
辛，寒，無毒。普曰︰神農、雷公︰辛；李當之︰小寒。權曰︰甘，平。可單用。保升曰︰性溫。
時珍曰︰甘、香、微辛，溫。
之才曰︰薯蕷、紫芝為之使，得酒良。
【主治】
陰痿絕傷，莖中痛，利小便，益氣力，強志（《本經》）。堅筋骨，消瘰癧赤癰，下部有瘡，洗出蟲。丈夫久服，令人無子（《別錄》。機曰：無子字誤，當作有子。）丈夫絕陽無子，女人絕陰無子，老人昏耄，中年健忘，一切冷風勞氣，筋骨攣急，四肢不仁，補腰膝，強心力（大明）。
【發明】
時珍曰︰淫羊藿，味甘氣香，性溫不寒，能益精氣，乃手足陽明、三焦、命門藥也。真陽不足者，宜之。
【附方】舊三，新五。
仙靈脾酒︰益丈夫興陽，理腰膝冷。用淫羊藿一斤，酒一斗，浸三日，逐時飲之。（《食醫心鏡》）
偏風不遂、皮膚不仁，宜服。仙靈脾酒︰仙靈脾一斤，細銼，生絹袋盛，於不津器中，用無灰酒二斗浸之，重封，春、夏三日、秋、冬五日後，每日暖飲，常令醺然，不得大醉，酒盡再合，無不效驗。合時，切忌雞、犬見。（《聖惠方》）
三焦咳嗽，腹滿不飲食，氣不順。仙靈脾、覆盆子、五味子（炒）各一兩，為末，煉蜜丸梧子大。每薑茶下二十丸。（《聖濟錄》）
目昏生翳︰仙靈脾，生王瓜（即小栝蔞紅色者）等分，為末。每服一錢，茶下，日二服。（《聖濟總錄》）
病後青盲，日近者可治。仙靈脾一兩，淡豆豉一百粒。水一碗半，煎一碗，頓服即瘳。（《百一選方》）
小兒雀目︰仙靈脾根、晚蠶蛾各半兩，炙甘草、射干各二錢半，為末。用羊子肝一枚，切開摻藥二錢，扎定，以黑豆一合，米泔一盞，煮熟，分二次食，以汁送之。（《普濟方》）
痘疹入目︰仙靈脾、威靈仙等分，為末。每服五分，米湯下。（《痘疹便覽》）
牙齒虛痛：仙靈脾為粗末，煎湯頻漱，大效。（《奇效方》）
仙茅
（《開寶》）
【釋名】獨茅（《開寶》）、茅爪子（《開寶》）、婆羅門參。
曰︰其葉似茅，久服輕身，故名仙茅。梵音呼為阿輸干陀。
頌曰︰其根獨生。始因西域婆羅門僧獻方於唐玄宗，故今江南呼為婆羅門參，言其功補如人參也。
【集解】 曰︰仙茅生西域。葉似茅。其根粗細有筋，或如筆管，有節紋理。其花黃色多涎。自武城來，蜀中諸州亦皆有之。
頌曰︰今大庾嶺、蜀川、江湖、兩浙諸州亦有之。葉青如茅而軟，且略闊，面有縱紋。又似初生棕櫚秧，高尺許。至冬盡枯，春初乃生。三月有花如梔子花，黃色，不結實。其根獨莖而直，大如小指，下有短細肉根相附，外皮稍粗褐色，內肉黃白色。二月、八月采根，曝乾用。衡山出者，花碧，五月結黑子。
時珍曰︰蘇頌所說詳盡得之。但四、五月中抽莖四、五寸，開小花深黃色六出。不似梔子，處處大山中有之。人惟取梅嶺者用，而《會典》成都歲貢仙茅二十一斤。
根
【修治】 曰︰采得，以清水洗，刮去皮，於槐砧上用銅刀切豆許大，以生稀布袋盛，於烏豆水中浸一宿，取出，用酒拌濕蒸之，從巳至亥，取出曝乾。勿犯鐵器及牛乳，斑人鬢須。大明曰︰彭祖單服法︰以竹刀刮切，糯米泔浸去赤汁出毒，後無妨損。
【氣味】辛，溫，有毒。 曰︰甘，微溫，有小毒。又曰︰辛，平，宣而復補，無大毒，有小熱、小毒。
【主治】心腹冷氣不能食，腰腳風冷攣痺不能行，丈夫虛勞，老人失溺無子，益陽道。久服通神強記，助筋骨，益肌膚，長精神，明目（《開寶》）。治一切風氣，補暖腰腳，清安五臟。久服輕身，益顏色。丈夫五勞七傷，明耳目，填骨髓（李 ）。開胃消食下氣，益房事
【發明】頌曰︰五代偽唐筠州刺史王顏著《續傳信方》，因國書編錄西域婆羅門僧服仙茅方，當時盛行。云五勞七傷，明目益筋力，宣而復補。云十斤乳石，不及一斤仙茅，表其功力也。本西域道人所傳。開元元年婆羅門僧進此藥，明皇服之有效，當時禁方不傳。天寶之亂，方書流散，上都僧不空三藏始得此方，傳與司徒李勉、尚書路嗣恭、給事齊杭、僕射張建封服之，皆得力。路公久服金石無效，得此藥，其益百倍。齊給事守縉雲日，少氣力，風疹繼作，服之遂愈。八、九月采得，竹刀刮去黑皮，切如豆粒，米泔浸兩宿，陰乾搗篩，熟蜜丸梧子大。每旦空心酒飲任便下二十丸。忌鐵器，禁食牛乳及黑牛肉，大減藥力。機曰︰五台山有仙茅，患大風者，服之多瘥。
時珍曰︰按︰《許真君書》云︰仙茅久服長生。其味甘能養肉，辛能養肺，苦能養氣，咸能養骨，滑能養膚，酸能養筋，宜和苦酒服之，必效也。又范成《大虞衡志》云︰廣西英州多仙茅，其羊食之，舉體悉化為筋，不復有血肉，食之補人，名乳羊。沈括《筆談》云︰夏文莊公稟賦異於人，但睡則身冷如逝者，既覺須令人溫之，良久乃能動。常服仙茅、鐘乳、硫黃，莫知紀極。觀此則仙茅蓋亦性熱，補三焦命門之藥也。惟陽弱精寒，稟賦素怯者宜之。若體壯相火熾盛者服之，反能動火。按︰張杲《醫說》云︰一人中仙茅毒，舌脹退場門，漸大與肩齊。因以小刀 之，隨破隨合， 至百數，始有血一點出，曰可救矣。煮大黃、朴硝與服，以藥摻之，應時消縮。此皆火盛性淫之人過服之害也。弘治間東海張弼梅嶺仙茅詩，“有使君昨日才持去，今日人來乞墓銘”之句。皆不知服食之理，惟借藥縱恣以速其生者，於仙茅何尤？
【附方】新二。
仙茅丸︰壯筋骨，益精神，明目，黑髭須。仙茅二斤（糯米泔浸五日，去赤水，夏月浸三車前子十二兩，白茯苓（去皮）、茴香（炒）、柏子仁（去殼）各八兩，生地黃（焙）、熟地黃（焙）各四兩。為末，酒煮糊丸如梧子大。每服五十丸，食前溫酒下，日二服。（《聖濟總錄》）
定喘下氣，補心腎。神秘散︰用白仙茅半兩（米泔浸三宿，晒炒），團參二錢半，阿膠一兩半（炒），雞 一兩（燒）。為末。每服二錢，糯米飲空心下，日二服。（《三因方》）
玄參
（《本經》中品）
【釋名】黑參（《綱目》）、玄台（《吳普》）、重台（《本經》）、鹿腸（《吳普》）、正馬（《別錄》）、逐馬（《藥性》）、馥草（《開寶》）、野脂麻（《綱目》）、鬼藏（《吳普》）。時珍曰︰玄，黑色也。《別錄》一名端，一名鹹，多未詳。
弘景曰︰其莖微似人參，故得參名。志曰︰合香家用之，故俗呼馥草。
【集解】《別錄》曰︰玄參，生河間川谷及冤句，三月、四月采根，曝乾。
普曰︰生冤句山陽。三月生苗。其葉有毛，四四相值，似芍藥。黑莖，莖方，高四、五尺。葉亦生枝間。四月實黑。
弘景曰︰今出近道，處處有之。莖似人參而長大。根甚黑，亦微香，道家時用，亦以合香。
恭曰︰玄參根苗並臭，莖亦不似人參，未見合香。
志曰︰其莖方大，高四、五尺，紫赤色而有細毛。葉如掌大而尖長。根生青白，幹即紫黑，新者潤膩。陶云莖似人參，蘇言根苗並臭，似未深識。
頌曰︰二月生苗。葉似脂麻對生，又如槐柳而尖長有鋸齒。細莖青紫色。七月開花青碧色。八月結子黑色。又有白花者，莖方大，紫赤色而有細毛；有節若竹者，高五、六尺，其根一根五、七枚。三月、八月采，曝乾。或云蒸過曝乾。
時珍曰︰今用玄參，正如蘇頌所說。其根有腥氣，故蘇恭以為臭也。宿根多地蠶食之，故其中空。花有紫、白二種。
根
【修治】 曰︰凡采得後，須用蒲草重重相隔，入甑蒸兩伏時，晒乾用。勿犯銅器，餌之噎人喉，喪人目。
【氣味】苦，微寒，無毒。《別錄》曰︰鹹。普曰︰神農、桐君、黃帝、雷公︰苦，無毒；岐伯︰寒。
元素曰︰足少陰腎經君藥也，治本經須用。
之才曰︰惡黃耆、乾薑、大棗、山茱萸，反藜蘆。
【主治】腹中寒熱積聚，女子產乳餘疾，補腎氣，令人目明（《本經》）。主暴中風、傷寒，身熱，支滿，狂邪忽忽不知人，溫瘧洒洒，血瘕，下寒血，除胸中氣，下水，止煩渴，散頸下核、癰腫，心腹痛，堅症，定五臟。久服補虛，明目，強陰，益精（《別錄》）。熱風頭痛，傷寒勞復，治暴結熱，散瘤瘺、瘰癧（甄權）。治游風，補勞損，心驚煩躁，骨蒸傳尸邪氣，止健忘，消腫毒（大明）。滋陰降火，解斑毒，利咽喉，通小便血滯（時珍）。
【發明】元素曰︰玄參乃樞機之劑，管領諸氣上下，清肅而不濁，風藥中多用之。故《活人書》治傷寒陽毒，汗下後毒不散，及心下懊 ，煩不得眠，心神顛倒欲絕者，俱用玄參。以此論之，治胸中氤氳之氣，無根之火，當以玄參為聖劑也。時珍曰︰腎水受傷，真陰失守，孤陽無根，發為火病。法宜壯水以製火，故玄參與地黃同功。其消瘰 亦是散火，劉守真言︰結核是火病。
【附方】舊二，新七。
諸毒鼠 ︰玄參漬酒，日日飲之。（《開寶本草》）
年久瘰 ︰生玄參，搗敷上，日二易之。（《廣利方》）
赤脈貫瞳︰玄參為末，以米泔煮豬肝，日日蘸食之。（《濟急仙方》）
發斑咽痛︰玄參升麻湯︰用玄參、升麻、甘草各半兩。水三盞，煎一盞半，溫服。（《南陽活人書》）
急喉痺風︰不拘大人小兒。玄參、鼠粘子（半生半炒）各一兩，為末。新水服一盞，立瘥。（《聖惠方》）
鼻中生瘡︰玄參末塗之，或以水浸軟，塞之。（《衛生易簡方》）
三焦積熱︰玄參、黃連、大黃各一兩。為末，煉蜜丸梧子大。每服三、四十丸，白湯下。小兒，丸粟米大。（丹溪方）
小腸疝氣︰黑參 咀，炒，為丸。每服一錢半，空心酒服，出汗即效。（孫天仁《集效方》）
燒香治癆
《經驗方》︰用玄參一斤，甘松六兩。為末，煉蜜一斤和勻，入瓶中封閉，地中埋 十日取出。更用炭末六兩，煉蜜六兩，同和入瓶，更 五日取出。燒之，常令聞香，疾自愈。
頌曰︰初入瓶中封固，煮一伏時，破瓶取搗入蜜，別以瓶盛，埋地中 過用。亦可熏衣。
地榆
（《本經》中品）
【校正】並入《別錄》有名未用酸赭。
【釋名】玉豉、酸赭。
弘景曰︰其葉似榆而長，初生布地，故名。其花子紫黑色如豉，故又名玉豉。
時珍曰︰按︰外丹方言︰地榆一名酸赭，其味酸、其色赭故也。今蘄州俚人呼地榆為酸赭，又訛赭為棗，則地榆、酸赭為一物甚明，其主治之功亦同，因並《別錄》有名未用酸赭為一云。
【集解】《別錄》曰︰地榆，生桐柏及冤句山谷。二月、八月采根曝乾。又曰︰酸赭生昌陽山。采無時。頌曰︰今處處平原川澤皆有之。宿根三月內生苗，初生布地，獨莖直上，高三、四尺，對分出葉。葉似榆葉而稍狹，細長作鋸齒狀，青色。七月開花如椹子，紫黑色。根山人乏茗時，采作飲亦好，又可炸茹。
根
【氣味】苦，微寒，無毒。《別錄》曰︰甘、酸。權曰︰苦，平。元素曰︰氣微寒，味微苦，氣味俱薄，其體沉而降，陰中陽也，專主下焦血。杲曰︰味苦、酸，性微寒，沉也，陰也。之才曰︰得發良，惡麥門冬，伏丹砂、雄黃、硫黃。
【主治】婦人乳產， 痛七傷，帶下五漏，止痛止汗，除惡肉，療金瘡（《本經》）。止膿血，諸 惡瘡熱瘡，補絕傷，產後內塞，可作金瘡膏，消酒，除渴，明目（《別錄》）。止冷熱痢疳痢，極效（《開寶》）。止吐血鼻衄腸風，月經不止，血崩，產前後諸血疾，並水瀉（大明）。治膽氣不足（李杲）。汁釀酒治風痺，補腦。搗汁涂虎犬蛇蟲傷（時珍）。酸赭︰味酸。主內漏，止血不足（《別錄》）。
【發明】頌曰︰古者斷下多用之。炳曰︰同樗皮治赤白痢。
宗 曰︰其性沉寒，入下焦。若熱血痢則可用。若虛寒人及水瀉白痢，即未可輕使。
時珍曰︰地榆除下焦熱，治大小便血証。止血取上截切片炒用。其梢則能行血，不可不知。楊士瀛云︰諸瘡，痛者，加地榆；癢者，加黃芩。
【附方】舊八，新七。
男女吐血︰地榆三兩。米醋一升，煮十餘沸，去滓，食前稍熱服一合。（《聖惠方》）
婦人漏下，赤白不止，令人黃瘦。方同上。
血痢不止︰地榆晒研。每服二錢，摻在羊血上，炙熟食之，以捻頭煎湯送下。一方︰以地榆煮汁作飲，每服三合。（《聖濟》）
赤白下痢，骨立者。地榆一斤。水三升，煮一升半，去滓，再煎如稠餳，絞濾，空腹服三合，日再服。（崔元亮《海上方》）
久病腸風︰痛癢不止。地榆五錢，蒼朮一兩。水二鐘，煎一鐘，空心服，日一服。（《活法機要》）
下血不止二十年者。取地榆、鼠尾草各二兩。水二升，煮一升，頓服。若不斷，以水漬屋塵飲一小杯投之。（《肘後方》）
結陰下血︰腹痛不已。地榆四兩，炙甘草三兩。每服五錢，水三盞，入縮砂仁七枚，煎一盞半，分二服。（《宣明方》）
小兒疳痢︰地榆煮汁，熬如飴糖，與服便已。（《肘後方》）
毒蛇螫人︰新地榆根搗汁飲，兼以漬瘡。（《肘後方》）
虎犬咬傷︰地榆煮汁飲，並為末敷之。亦可為末，白湯服，日三。忌酒。（《梅師方》）
代指腫痛︰地榆煮汁漬之，半日愈。（《千金翼》）
小兒濕瘡︰地榆煮濃汁，日洗二次。（《千金方》）
小兒面瘡， 赤腫痛。地榆八兩。水一斗，煎五升，溫洗之。（《衛生總微方》）
煮白石法︰七月七日取地榆根，不拘多少陰乾，百日燒為灰。復取生者，與灰合搗萬下。灰三分，生末一分，合之。若石二、三斗，以水浸過三寸，以藥入水攪之，煮至石爛可食乃已。（ 仙《神隱書》）
葉
【主治】作飲代茶，甚解熱（蘇恭）。
丹參
（《本經》上品）
【釋名】赤參（《別錄》）、山參（《日華》）、 蟬草（《本經》）、木羊乳（《吳普》）、逐馬（弘景）、奔馬草。
時珍曰︰五參五色配五臟。故人參入脾，曰黃參；沙參入肺，曰白參；玄參入腎，曰黑參；牡蒙入肝，曰紫參；丹參入心，曰赤參。其苦參，則右腎命門之藥也。古人舍紫參而稱苦參，未達此義爾。炳曰︰丹參治風軟腳，可逐奔馬，故名奔馬草。曾用，實有效。
【集解】《別錄》曰︰丹參，生桐柏山川谷及太山。五月采根，曝乾。
弘景曰︰此桐柏山在義陽，是淮水發源之山，非江東臨海之桐柏也。今近道處處有之。莖方有毛，紫花，時人呼為逐馬。
普曰︰莖葉小房如荏有毛，根赤色，四月開紫花。二月、五月采根，陰乾。
頌曰︰今陝西、河東州郡及隨州皆有之。二月生苗，高一尺許。莖方有棱，青色。葉相對，如薄荷而有毛。三月至九月開花成穗，紅紫色，似蘇花。根赤色，大者如指，長尺餘，一苗數根。
恭曰︰冬采者，良；夏采者，虛惡。時珍曰︰處處山中有之。一枝五葉，葉如野蘇而尖，青
根
【氣味】苦，微寒，無毒。
普曰︰神農、桐君、黃帝、雷公︰苦，無毒；岐伯︰鹹。李當之︰大寒。
弘景曰︰久服多眼赤，故應性熱，今云︰微寒，恐謬也。
權曰︰平。
之才曰︰畏鹹水，反藜蘆。
【主治】心腹邪氣，腸鳴幽幽如走水，寒熱積聚，破症除瘕，止煩滿，益氣（《本經》）。養血，去心腹痼疾結氣，腰脊強腳痺，除風邪留熱。久服利人（《別錄》）。漬酒飲，療風痺足軟（弘景）。主中惡及百邪鬼魅，腹痛氣作，聲音鳴吼，能定精（甄權）。養神定志，通利落死胎，止血崩帶下，調婦人經脈不勻，血邪心煩，惡瘡疥癬，癭贅腫毒丹毒，排膿止痛，生肌長肉。（大明）活血，通心包絡，治疝痛（時珍）。
【發明】時珍曰︰丹參色赤味苦，氣平而降，陰中之陽也。入手少陰、厥陰之經，心與包絡血分藥也。按︰《婦人明理論》云︰四物湯治婦人病，不問產前、產後，經水多少，皆可通用。惟一味丹參散，主治與之相同。蓋丹參能破宿血，補新血，安生胎，落死胎，止崩中帶下，調經脈，其功大類當歸、地黃、芎 、芍藥故也。
【附方】舊三，新四。
丹參散︰治婦人經脈不調，或前或後，或多或少，產前胎不安，產後惡血不下，兼治冷熱落胎下血︰丹參十二兩，酒五升，煮取三升，溫服一升，一日三服。亦可水煮。（《千金方》）
寒疝腹痛︰小腹陰中相引痛，白汗出，欲死。以丹參一兩為末。每服二錢，熱酒調下。（《聖惠方》）
小兒身熱，汗出拘急，因中風起。丹參半兩，鼠屎（炒）三十枚。為末。每服驚癇發熱︰丹參摩膏︰用丹參、雷丸各半兩，豬膏二兩。同煎七上七下，濾去滓盛之。每婦人乳癰︰丹參、白芷、芍藥各二兩。 咀，以醋腌一夜，豬脂半斤，微火煎成膏，去滓敷之。（孟詵《必效方》）
熱油火灼，除痛生肌。丹參八兩銼，以水微調，取羊脂二斤，煎三上三下，以涂瘡上。（《肘後方》）
紫參
（《本經》中品）
【釋名】牡蒙（《本經》）、童腸（《別錄》）、馬行（《別錄》）、眾戎（《別錄》）、五鳥花（《綱目》）。
時珍曰︰紫參、王孫，並有牡蒙之名。古方所用牡蒙，多是紫參也。
按︰《錢起詩集》云︰紫參，幽芳也。五葩連萼，狀如飛禽羽舉。故俗名五鳥花。
【集解】《別錄》曰︰紫參，生河西及冤句山谷。三月采根，火炙使紫色。
普曰︰紫參一名牡蒙，生河西或商山。圓聚生根，黃赤有紋，皮黑中紫，五月花紫赤，實黑大如豆。
弘景曰︰今方家皆呼為牡蒙，用之亦少。
恭曰︰紫參葉似羊蹄，紫花青穗。其根皮紫黑，肉紅白，肉淺皮深。所在有之。長安見用者，出蒲州。牡蒙乃王孫也，葉似及己而大，根長尺餘，皮肉亦紫色，根苗不相似。
頌曰︰今河中、晉、解、齊及淮、蜀州郡皆有之。苗長一、二尺，莖青而細。其葉青似槐葉，亦有似羊蹄者。五月開花白色，似蔥花，亦有紅紫而似水葒者。根淡紫，根皮紫黑色，如地黃狀，肉紅白色，肉淺而皮深。三月采根，火炙紫色。又云︰六月采，晒乾用。
時珍曰︰紫參根幹紫黑色，肉帶紅白，狀如小紫草。《范子計然》云︰紫參出三輔，有三色，以青赤色為善。
根
【氣味】苦，辛，寒，無毒。《別錄》曰︰微寒。普曰︰牡蒙︰神農、黃帝︰苦。李當之︰小寒。之才曰︰畏辛夷。
【主治】心腹積聚，寒熱邪氣，通九竅，利大小便（《本經》）。療腸胃大熱，唾血衄血，腸中聚血，癰腫諸瘡，止渴益精（《別錄》）。治心腹堅脹，散瘀血，治婦人血閉不通（甄權）。主狂瘧瘟瘧，鼽血汗出（好古）。治血痢（好古）。牡蒙︰治金瘡，破血，生肌肉，止痛，赤白痢，補虛益氣，除腳腫，發陰瘍（蘇恭）。
【發明】時珍曰︰紫參色紫黑，氣味俱濃，陰也，沉也。入足厥陰之經，肝臟血分藥也。故治諸血病，及寒熱瘧痢、癰腫積塊之屬厥陰者。古方治婦人腸覃病烏啄丸，所用牡蒙，即此物也。唐蘇恭注王孫，引陳延之《短劇方》牡蒙所主之証，正是紫參；若王孫則止治風濕痺証，不治血病。故今移附於此。
【附方】舊一，新三。
紫參湯︰治痢下。紫參半斤。水五升，煎二升，入甘草二兩，煎取半升，分三服。（張仲景《金匱玉函》）
吐血不止︰紫參、人參、阿膠（炒）等分。為末。烏梅湯服一錢。一方去人參，加甘草，以面上酒刺︰五參丸︰用紫參、丹參、人參、苦參、沙參各一兩。為末，胡桃仁杵和丸，梧
王孫
（《本經》中品）
【校正】並入《拾遺》旱藕。
【釋名】牡蒙（弘景）、黃孫（《別錄》）、黃昏（《別錄》）、旱藕。普曰︰楚名王孫。齊名長孫，又名海孫。吳名白功章，又名蔓延。時珍曰︰紫參一名牡蒙，木部合歡一名黃昏，皆與此名同物異。
【集解】《別錄》曰︰王孫，生海西川谷，及汝南城郭垣下。普曰︰蔓延赤文，莖葉相當。
弘景曰︰今方家皆呼為黃昏，云牡蒙，市人少識者。恭曰︰按︰陳延之《短劇方》，述本草牡蒙一名王孫。徐之才《藥對》有牡蒙，無王孫。此則一物明矣。牡蒙葉似及己而大，根長尺餘，皮肉皆紫色。藏器曰︰旱藕生太行山中，狀如藕。時珍曰︰王孫葉生顛頂，似紫河車葉。按神農及《吳普本草》，紫參一名牡蒙。陶弘景亦曰，今方家呼紫參為牡蒙。其王孫並無牡蒙之名，而陶氏於王孫下乃云︰又名牡蒙，且無形狀。唐蘇恭始以紫參、牡蒙為二物，謂紫參葉似羊蹄，王孫葉似及己。但古方所用牡蒙，皆為紫參；後人所用牡蒙，乃王孫非紫參也。不可不辨。唐玄宗時隱民姜撫上言︰終南山有旱藕，餌之延年，狀類葛粉。帝取作湯餅，賜大臣。右驍騎將軍甘守誠曰︰旱藕者，牡蒙也，方家久不用，撫易名以神之爾。
據此牡蒙乃王孫也。蓋紫參止治血証積聚瘧痢；而王孫主五臟邪氣痺痛，療百病之文，自可推也。蘇恭引《短劇方》牡蒙所主之証，乃紫參，非王孫，故今移附紫參之下。
根
【氣味】苦，平，無毒。普曰︰神農、雷公︰苦，無毒；黃帝︰甘。藏器曰︰旱藕︰甘，平，無毒。
【主治】五臟邪氣，寒濕痺，四肢疼酸，膝冷痛（《本經》）。療百病，益氣（《別錄》）。旱藕︰主長生不飢，黑毛發（藏器）。
紫草
（《本經》中品）
【釋名】紫丹（《別錄》）、紫 （音襖）、茈 （《廣雅》，音紫戾）、藐（《爾雅》，音邈）、地血（《吳普》）、鴉銜草。
時珍曰︰此草花紫根紫，可以染紫，故名。《爾雅》作茈草。瑤、侗人呼為鴉銜草。
【集解】《別錄》曰︰紫草，生碭山山谷及楚地。三月采根，陰乾。
弘景曰︰今出襄陽，多從南陽新野來，彼人種之，即是今染紫者，方藥都不復用。《博物志》云︰平氏陽山，紫草特好。魏國者，染色殊黑。比年東山亦種之，色小淺於北者。
恭曰︰所在皆有，人家或種之。苗似蘭香，莖赤節青。二月開花紫白色。結實白色，秋月熟。
時珍曰︰種紫草，三月逐壟下子，九月子熟時刈草，春社前後采根陰乾，其根頭有白毛如茸。未花時采，則根色鮮明；花過時采，則根色黯惡。采時，以石壓扁，曝乾；收時，忌人溺及驢馬糞並煙氣，皆令草黃色。
根
【修治】 曰︰凡使，每一斤，用蠟三兩溶水，拌蒸之，待水乾，取去頭並兩畔髭，細銼用。
【氣味】苦，寒，無毒。權曰︰甘，平。完素曰︰苦，溫。
時珍曰︰甘、鹹，寒。入手、足厥陰經。
【主治】心腹邪氣，五疸，補中益氣，利九竅，通水道（《本經》）。療腹腫脹滿痛。以合膏，療小兒瘡，及面 （《別錄》）。治惡瘡 癬（甄權）。治斑疹痘毒，活血涼血，利大腸（時珍）。
【發明】頌曰︰紫草古方稀用。今醫家多用治傷寒時疾發瘡疹不出者，以此作藥，使其發出。《韋宙獨行方》治豌豆瘡，煮紫草湯飲，後人相承用之，其效尤速。時珍曰︰紫草味甘鹹而氣寒，入心包絡及肝經血分。其功長於涼血活血，利大小腸。故痘疹欲出未出，血熱毒盛，大便閉澀者，宜用之。已出而紫黑便閉者，亦可用。若已出而紅活，及白陷大便利者，切尤為有益。又曾世榮《活幼心書》云︰紫草性寒，小兒脾氣實者猶可用；脾氣虛者反能作瀉。古方惟用茸，取其初得陽氣，以類觸類，所以用發痘瘡。今人不達此理，一概用之，非矣。
【附方】舊三，新六。
消解痘毒︰紫草一錢，陳皮五分，蔥白三寸。新汲水煎服。（《直指方》）
封勿泄氣，待溫時服半合，則瘡雖出亦輕。大便利者，勿用。煎服亦可。（《經驗後方》）
痘毒黑疔︰紫草三錢，雄黃一錢。為末，以胭脂汁調，銀簪挑破，點之極妙。（《集簡方》）
癰疽便閉︰紫草、栝蔞實等分，新水煎服。（《直指方》）
小兒白禿︰紫草煎汁塗之。（《聖惠方》）
小便卒淋︰紫草一兩，為散，每食前用井華水服二錢。（《聖惠方》）
產後淋瀝︰方同上。（《產寶》）
惡蟲咬人︰紫草煎油塗之。（《聖惠方》）
火黃身熱、午後卻涼，身有赤點，如生黑點者，不可治。宜烙手足心、背心、百會、下廉。
內服紫草湯︰紫草、吳藍各一兩，木香、黃連各半兩。粗搗篩，每服五錢匕，水煎服。（《三十六黃方》）
白頭翁
（《本經》下品）
【釋名】野丈人（《本經》）、胡王使者（《本經）》）、奈何草（《別錄》）。
弘景曰︰處處有之。近根處有白茸，狀似白頭老翁，故以為名。
時珍曰︰丈人、胡使、奈何，皆狀老翁之意。
【集解】《別錄》曰︰白頭翁，生高山山谷及田野。四月采。
恭曰︰其葉似芍藥而大，抽一莖。莖頭一花，紫色，似木槿花。實大者如雞子，白毛寸餘，皆披下，似纛頭，正似白頭老翁，故名焉。陶言近根有白茸，似不識也。太常所貯蔓生者，乃是女葳。其白頭翁根，似續斷而扁。
保升曰︰所在有之。有細毛，不滑澤，花蕊黃。二月采花，四月采實，八月采根，皆晒乾。
頌曰︰處處有之。正月生苗，作叢生，狀似白薇而柔細稍長。葉生莖頭，如杏葉，上有細白毛而不滑澤。近根有白茸。根紫色，深如蔓菁。其苗有風則靜，無風而搖，與赤箭、獨活同也。陶注未述莖葉，蘇注言葉似芍藥，實如雞子，白毛寸餘者，皆誤矣。
宗 曰︰白頭翁生河南洛陽界，其新安山野中屢嘗見之，正如蘇恭所說。至今本處山中人賣白頭翁丸，言服之壽考，又失古人命名之義。陶氏所說，失於不審，宜其排叱也。
機曰︰寇宗 以蘇恭為是，蘇頌以陶說為是。大抵此物用根，命名取象，當準蘇頌《圖經》，而恭說恐別是一物也。
根
【氣味】苦，溫，無毒。《別錄》曰︰有毒。吳綬曰︰苦、辛，寒。權曰︰甘、苦，有小毒。豚實為之使。大明曰︰得酒良。花、子、莖、葉同。
【主治】溫瘧狂 ，寒熱，症瘕積聚癭氣，逐血，止痛，療金瘡（《本經》）。鼻衄（《別錄》）。止毒痢（弘景）。赤痢腹痛，齒痛，百骨節痛，項下瘤 。（甄權）。一切風氣，暖腰膝，明目消贅（大明）。
【發明】頌曰︰俗醫合補下藥，甚驗，亦沖人。
杲曰︰氣濃味薄，可升可降，陰中陽也。張仲景治熱痢下重，用白頭翁湯主之。蓋腎欲堅，急食苦以堅之。痢則下焦虛，故以純苦之劑堅之。男子陰疝偏墜，小兒頭禿膻腥，鼻衄無此不效，毒痢有此獲功。
吳綬曰︰熱毒下痢紫血鮮血者，宜之。
【附方】舊二，新三。
方》）
白頭翁湯︰治熱痢下重。用白頭翁二兩，黃連、黃柏、秦皮各三兩。水七升，煮二升，每服一升，不愈更服。婦人產後痢虛極者，加甘草、阿膠各二兩。（仲景《金匱玉函方》）
下痢咽痛︰春夏病此，宜用白頭翁、黃連各一兩，木香二兩。水五升，煎一升半，分三服。（《聖惠方》）
陰 偏腫︰白頭翁根生者，不限多少，搗敷腫處。一宿當作瘡，二十日愈。（《外台秘要》）
外痔腫痛︰白頭翁草，一名野丈人，以根搗塗之，逐血止痛。（《衛生易簡方》）
小兒禿瘡︰白頭翁根搗敷，一宿作瘡，半月愈。（《肘後方》）
花
【主治】瘧疾寒熱，白禿頭瘡（時珍）。
白芨
（《本經》下品）
【校正】並入《別錄》白給。
【釋名】連及草（《本經》）、甘根（《本經》）、白給。
時珍曰︰其根白色，連及而生，故曰白芨。其味苦，而曰甘根，反言也。《吳普》作白根，其根有白，亦通。《金光明經》謂之因達羅喝悉多。又《別錄》有名未用白給，即白芨也，性味功用皆同，系重出，今並為一。
【集解】《別錄》曰︰白芨，生北山川谷及冤句及越山。又曰︰白給生山谷，葉如藜蘆，根白相連，九月采。普曰︰莖葉如生薑、藜蘆。十月花，直上，紫赤色。根白連。二月、八月、九月采。弘景曰︰近道處處有之。葉似杜若，形根似菱米，節間有毛。方用亦稀，可以作糊。保升曰︰今出申州。葉似初生棕苗葉及藜蘆。三、四月抽出一苔，開紫花。七月實熟，黃黑色。冬凋。根似菱，有三角，白色，角頭生芽。八月采根用。頌曰︰今江淮、河、陝、漢、黔諸州皆有之，生石山上。春生苗，長一尺許。葉似棕櫚，兩指大，青色。夏開紫花。二月、七月采根。
時珍曰︰韓保升所說形狀正是，但一科止抽一莖。開花長寸許，紅紫色，中心如舌。其根如菱米，有臍，如鳧茈之臍，又如扁扁螺旋紋。性難乾。
根
【氣味】苦，平，無毒。《別錄》曰︰辛，微寒。白給︰辛，平，無毒。普曰︰神農︰苦；黃帝︰辛；李當之︰大寒；雷公︰辛，無毒。大明曰︰甘、辛。杲曰︰苦、甘，微寒，性澀，陽中之陰也。之才曰︰
【主治】癰腫惡瘡敗疽，傷陰死肌，胃中邪氣，賊風鬼擊，痱緩不收（《本經》）。除白癬疥蟲（《別錄》）。結熱不消，陰下痿，面上 ，令人肌滑（甄權）。止驚邪血邪血痢，癇疾風痺，赤眼症結，溫熱瘧疾，發背瘰 ，腸風痔 ，撲損，刀箭瘡，湯火瘡，生肌止痛（大明）。止肺血（李杲）。
白給︰主伏蟲白癬腫痛（《別錄》）。
【發明】恭曰︰山野人患手足皸拆者，嚼以塗之，有效。為其性粘也。
頌曰︰今醫家治金瘡不瘥及癰疽方，多用之。
震亨曰︰凡吐血不止，宜加白芨。
時珍曰︰白芨性澀而收，得秋金之令，故能入肺止血，生肌治瘡也。按洪邁《夷堅志》云︰台州獄吏憫一大囚。囚感之，因言︰吾七次犯死罪，遭訊拷，肺皆損傷，至於嘔血。
人傳一方︰只用白芨為末，米飲日服，其效如神。後其囚凌遲，劊者剖其胸，見肺間竅穴數十處，皆白芨填補，色猶不變也。洪貫之聞其說，赴任洋州，一卒忽苦咯血，甚危，用此救之，一日即止也。《摘玄》云︰試血法︰吐在水碗內，浮者，肺血也；沉者，肝血也；半浮半沉者，心血也。各隨所見，以羊肺、羊肝、羊心煮熟，蘸白芨末，日日服之。
【附方】舊一，新八。
鼻衄不止︰津調白芨末，涂山根上，仍以水服一錢，立止。（《經驗生編》）
重舌鵝口︰白芨末，乳汁調涂足心。（《聖惠方》）
婦人陰脫︰白芨、川烏頭等分。為末，絹裹一錢，納陰中，入三寸，腹內熱即止，日用一次。（《廣濟方》）
疔瘡腫毒︰白芨末半錢，以水澄之，去水，攤於濃紙上貼之。（《袖珍方》）
打跌骨折︰酒調白芨末二錢服，其功不減自然銅、古銖錢也。（《永類方》）
刀斧傷損︰白芨、石膏（ ）等分。為末。摻之，亦可收口。（《濟急方》）
手足皸裂︰白芨末水調塞之。勿犯水。（《濟急方》）
湯火傷灼︰白芨末，油調敷之。（《趙真人方》）
三七
（《綱目》）
【釋名】山漆（《綱目》）、金不換。
時珍曰︰彼人言其葉左三右四，故名三七，蓋恐不然。或云本名山漆，謂其能合金瘡，如漆粘物也，此說近之。金不換，貴重之稱也。
【集解】時珍曰︰生廣西、南丹諸州番峒深山中，采根曝乾，黃黑色。團結者，狀略似白芨；長者，如老乾地黃，有節。味微甘而苦，頗似人參之味。或云︰試法，以末糝豬血中，血化為水者乃真。近傳一種草，春生苗，夏高三、四尺。葉似菊艾而勁濃，有歧尖。莖有赤棱。夏秋開黃花，蕊如金絲，盤紐可愛，而氣不香。花乾則吐絮如苦絮。根葉味甘。治金瘡折傷出血，及上下血病，甚效。云是三七，而根大如牛蒡根，與南中來者不類，恐是劉寄奴之屬，甚易繁衍。
根
【氣味】甘、微苦，溫，無毒。
【主治】止血散血定痛，金刃箭傷、跌撲杖瘡、血出不止者，嚼爛涂，或為末摻之，其血即止。亦主吐血衄血，下血血痢，崩中經水不止，產後惡血不下，血運血痛，赤目癰腫，虎咬蛇傷諸病（時珍）。
【發明】時珍曰︰此藥近時始出，南人軍中用為金瘡要藥，云有奇功。又云︰凡杖撲傷損，瘀血淋漓者，隨即嚼爛，罨之即止；青腫者，即消散。若受杖時，先服一、二錢，則血不沖心；杖後，尤宜服之。產後服，亦良。大抵此藥氣溫、味甘微苦，乃陽明、厥陰血分之藥，故能治一切血病，與麒麟竭、紫礦相同。
【附方】新八。
吐血衄血︰山漆一錢，自嚼，米湯送下。或以五分，加入八核湯。（《瀕湖集簡方》）
赤痢血痢︰三七三錢，研末，米泔水調服。即愈。（同上）大腸下血︰三七研末，同淡白酒調一、二錢服，三服可愈。加五分入四物湯，亦可。（同上）婦人血崩︰方同上。產後血多︰山漆研末，米湯服一錢。（同上）男婦赤眼，十分重者︰以山漆根磨汁，涂四圍。甚妙。（同上）
虎咬蛇傷︰山漆研末，米飲服三錢，仍嚼塗之。（並同上）
葉
【主治】折傷跌撲出血，敷之即止；青腫，經夜即散，餘功同根（時珍）。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse

草之二　卷十三
 ► 草之三
姊妹计划: 数据项
草之二 山草類下三十九種
黃連
（《本經》上品）
【釋名】王連（《本經》）、支連（《藥性》）。
時珍曰：其根連珠而色黃，故名。
【集解】《別錄》曰：黃連，生巫陽川谷及蜀郡太山之陽。二月、八月採根。
弘景曰：巫陽在建平。今西間者色淺而虛，不及東陽、新安諸縣最勝。臨海諸縣者不佳。
用之當布裹 去毛，令如連珠。保升曰：苗似茶，叢生，一莖生三葉，高尺許，凌冬不凋，花黃色。江左者，節高若連珠；蜀都者，節下不連珠。今秦地及杭州、柳州者佳。
頌曰：今江、湖、荊、夔州郡亦有，而以宣城九節堅重相擊有聲者爲勝，施、黔者次之，東陽、歙州、處州者又次之。苗高一尺以來，葉似甘菊，四月開花黃色，六月結實似芹子，色亦黃。江左者，根若連珠，其苗經冬不凋，葉如小雉尾草，正月開花作細穗，淡白微黃色。六、七月根緊，始堪采。恭曰：蜀道者粗大，味極濃苦，療渴爲最。江東者節如連珠，療痢大善。澧州者更勝。時珍曰：黃連，漢末李當之本草，惟取蜀郡黃肥而堅者爲善。唐時以澧州者爲勝。今雖吳、蜀皆有，惟以雅州、眉州者爲良。藥物之興廢不同如此。大抵有二種：一種根粗無毛有珠，如鷹、雞爪形而堅實，色深黃；一種無珠多毛而中虛，黃色稍淡。
各有所宜。
根
【修治】 曰：凡使以布拭去肉毛，用漿水浸二伏時，漉出，於柳木火上焙乾用。
時珍曰：五臟六腑皆有火，平則治，動則病，故有君火、相火之說，其實一氣而已。黃連入手少陰心經，爲治火之主藥：治本臟之火，則生用之；治肝膽之實火，則以豬膽汁浸炒；治肝膽之虛火，則以醋浸炒；治上焦之火，則以酒炒；治中焦之火，則以薑汁炒；治下焦之火，則以鹽水或朴硝研細調水和炒；治氣分濕熱之火，則以茱萸湯浸炒；治血分塊中伏火，則以干漆末調水炒；治食積之火，則以黃土研細調水和炒。諸法不獨爲之引導，蓋辛熱能制其苦寒，咸寒能制其燥性，在用者詳酌之。
【氣味】苦，寒，無毒。《別錄》曰：微寒。普曰：神農、岐伯、黃帝、雷公：苦，無毒；李當之：小寒。之才曰：黃芩、龍骨、理石爲之使，惡菊花、玄參、白蘚皮、芫花、白僵蠶，畏款冬、牛膝，勝烏頭，解巴豆毒。權曰：忌豬肉，惡冷水。斅曰：服此藥至十兩，不得食豬肉；若服至三年，一生不得食也。時珍曰：道書言服黃連犯豬肉令人泄瀉，而方家有豬肚黃連丸、豬臟黃連丸，豈只忌肉而不忌臟腑乎？
【主治】熱氣。目痛，眦傷，泣出，明目。腸澼，腹痛，下痢，婦人陰中腫痛。久服令人不忘（《本經》）。主五臟冷熱，久下泄澼膿血，止消渴、大驚，除水，利骨，調胃，濃腸，益膽，療口瘡（《別錄》）。治五勞七傷，益氣，止心腹痛，驚悸，煩躁。潤心肺。長肉，止血。主天行熱疾，止盜汗並瘡疥。豬肚蒸爲丸，治小兒疳氣，殺蟲（大明）。
羸瘦，氣急（藏器）。治鬱熱在中，煩躁惡心，兀兀欲吐，心下痞滿（元素）。主心病逆而盛，心積伏梁（好古）。去心竅惡血，解服藥過劑、煩悶及巴豆、輕粉毒（時珍）。
【發明】元素曰：黃連性寒味苦，氣味俱濃，可升可降，陰中陽也，入手少陰經。其用有六：瀉心臟火，一也；去中焦濕熱，二也；諸瘡必用，三也；去風濕，四也；赤眼暴發，五也；止中部見血，六也。張仲景治九種心下痞，五等瀉心湯，皆用之。
成無己曰：苦入心，寒勝熱，黃連、大黃之苦寒，以導心下之虛熱。蛔得甘則動，得苦
則安，黃連、黃柏之苦，以安蛔也。
好古曰：黃連苦燥，苦入心，火就燥。瀉心者，其實瀉脾也，實則瀉其子也。
震亨曰：黃連，去中焦濕熱而瀉心火。若脾胃氣虛，不能轉運者，則以茯苓、黃芩代之。以豬膽汁拌炒，佐以龍膽草，則大瀉肝膽之火。下痢胃口熱禁口者，用黃連、人參煎湯，終日呷之，如吐再強飲，但得一呷下咽便好。
劉完素曰：古方以黃連爲治痢之最。蓋治痢惟宜辛苦寒藥，辛能發散開通郁結，苦能燥
濕，寒能勝熱，使氣宣平而已。諸苦寒藥多泄，惟黃連、黃柏性冷而燥，能降火去濕而止瀉痢，故治痢以之爲君。
宗奭曰：今人多用黃連治痢，蓋執以苦燥之義。下俚但見腸虛滲泄，微似有血，便即用之，又罔顧寒熱多少，惟欲盡劑，由是多致危困。若氣實初病，熱多血痢，服之便止，不必
盡劑。虛而冷者，慎勿輕用。
杲曰：諸痛癢瘡瘍，皆屬心火。凡諸瘡宜以黃連、當歸爲君，甘草、黃芩爲佐。凡眼暴
發赤腫，痛不可忍者，宜黃連、當歸以酒浸煎之。宿食不消，心下痞滿者，須用黃連、枳實。
頌曰：黃連治目方多，而羊肝丸尤奇異。今醫家洗眼，以黃連、當歸、芍藥等分，用雪
水或甜水煎湯熱洗之，冷即再溫，甚益眼目。但是風毒赤目花翳，用之無不神效。蓋眼目之病，皆是血脈凝滯使然，故以行血藥合黃連治之。血得熱則行，故乘熱洗也。
韓 曰：火分之病，黃連爲主，不但瀉心火，而與芩、柏諸苦藥例稱者比也。目疾，入以人乳浸蒸，或點或服之。生用爲君，佐以官桂少許，煎百沸，入蜜空心服之，能使心腎
交於頃刻。入五苓、滑石，大治夢遺。以黃土、薑汁、酒、蜜四炒爲君，以使君子爲臣，白芍藥酒煮爲佐，廣木香爲使，治小兒五疳。以茱萸炒者，加木香等分，生大黃倍之，水丸，治五痢。此皆得製方之法也。
時珍曰：黃連，治目及痢爲要藥。古方治痢：香連丸，用黃連、木香；薑連散，用乾薑、黃連；變通丸，用黃連、茱萸；薑黃散，用黃連、生薑。治消渴，用酒蒸黃連；治伏暑，用酒煮黃連；治下血，用黃連、大蒜；治肝火，用黃連、茱萸；治口瘡，用黃連、細辛。皆是一冷一熱，一陰一陽，寒因熱用，熱因寒用，君臣相佐，陰陽相濟，最得製方之妙，所以有成功而無偏勝之害也。
弘景曰：俗方多用黃連治痢及渴，道方服食長生。
慎微曰：劉宋王微《黃連贊》云：黃連味苦，左右相因。斷涼滌暑，闡命輕身。縉云昔御，飛蹕上 。不行而至，吾聞其人。又梁江淹《黃連頌》云：黃連上草，丹砂之次。御孽
辟妖，長靈久視。驂龍行天，馴馬匝地。鴻飛以儀，順道則利。
時珍曰：《本經》、《別錄》並無黃連久服長生之說，惟陶弘景言道方久服長生。
《神仙傳》載封君達、黑穴公，並服黃連五十年得仙。竊謂黃連大苦大寒之藥，用之降火燥
濕，中病即當止。豈可久服，使肅殺之令常行，而伐其生發沖和之氣乎？《素問》載岐伯言
：五味入胃，各歸所喜攻。久而增氣，物化之常也。氣增而久，夭之由也。王冰注云：酸入肝爲溫，苦入心爲熱，辛入肺爲清，咸入腎爲寒，甘入脾爲至陰而四氣兼之，皆增其味而益其氣，故各從本臟之氣爲用。所以久服黃連、苦參反熱，從火化也，余味皆然。久則臟氣偏
勝，即有偏絕，則有暴夭之道。是以絕粒服餌之人不暴亡者，無五味偏助也。又秦觀與喬希
聖論黃連書云：聞公以眼疾餌黃連，至十數兩猶不巳，殆不可也。醫經有久服黃連、苦參反
熱之說。此雖大寒，其味至苦，入胃則先歸於心，久而不己，心火偏勝則熱，乃其理也。況
眼疾本於肝熱，肝與心爲子母。心火也，肝亦火也，腎孤臟也，人患一水不勝二火。豈可久
服苦藥，使心有所偏勝，是以火救火，其可乎？秦公此書，蓋因王公之說而推詳之也。我明荊端王素多火病，醫令服金花丸，乃芩、連、梔、柏四味，餌至數年，其火愈熾，遂至內障
喪明。觀此，則寒苦之藥，不但使人不能長生，久則氣增偏勝，速夭之由矣。當以《素問》
之言爲法，陶氏道書之說，皆謬談也。楊士瀛云：黃連能去心竅惡血。
【附方】舊二十二，新五十三。
心經實熱：瀉心湯：用黃連七錢。水一盞半，煎一盞，食遠溫服。小兒減之。（《和劑
局方》）
猝熱心痛：黃連八錢。 咀，水煎熱服。（《外台秘要》）
肝火爲痛：黃連（薑汁炒），爲末，粥糊丸梧子大。每服三十丸，白湯下。左金丸：用黃連六兩，茱萸一兩。同炒爲末，神曲糊丸梧子大。每服三、四十丸，白湯下。（丹溪方）
伏暑發熱，作渴嘔惡，及赤白痢，消渴，腸風酒毒，泄瀉諸病，並宜酒煮黃龍丸主之。川
黃連一斤（切）。以好酒二升半，煮乾焙研，糊丸梧子大。每服五十丸，熟水下，日三服。（《和劑局方》）
陽毒發狂，奔走不定。宜黃連、寒水石等分，爲末。每服三錢，濃煎甘草湯下。（《易簡方》）
骨節積熱，漸漸黃瘦。黃連四分（切）。以童子小便五大合，浸經宿，微煎三、四沸，去滓，分作二服。（《廣利方》）
小兒疳熱流注，遍身瘡蝕，或潮熱，肚脹作渴。
豬肚黃連丸：用豬肚一個（洗淨），宣黃連五兩。切碎，水和，納入肚中縫定，放在五升粳米上，蒸爛，石臼搗千杵，或入少飯同杵，丸綠豆大。每服二十丸，米飲下。仍服調血清心之藥佐之。蓋小兒之病，不出於疳，則出於熱，常須識此。（《直指方》）
三消骨蒸：黃連末，以冬瓜自然汁浸一夜，晒乾又浸，如此七次，爲末，以冬瓜汁和丸梧子大。每服三、四十丸，大麥湯下。尋常渴，只一服見效。（《易簡方》）
消渴尿多：《肘後方》：用黃連末，蜜丸梧子大。每服三十丸，白湯下。《寶鑒》：用黃連半斤，酒一升浸，重湯內煮一伏時，取晒爲末，水丸梧子大。每服五十丸，溫水下。
崔氏：治消渴，小便滑數如油。黃連五兩，栝蔞根五兩，爲末，生地黃汁丸梧子大。每牛乳下五十丸，日二服。忌冷水、豬肉。《總錄》：用黃連末，入豬肚內蒸爛，搗丸梧子大，飯》）
破傷風病：黃連五錢，酒二盞，煎七分，入黃蠟三錢，溶化熱服之。（高文虎《蓼花洲閑
錄》）
小便白淫：因心腎氣不足，思想無窮所致。黃連、白茯苓等分，爲末，酒糊丸梧子大。每服三十丸，煎補骨脂湯下，日三服。（《普濟方》）
熱毒血痢：宣黃連一兩。水二升，煮取半升，露一宿，空腹熱服，少臥將息，一二日即止。（《千金方》）
赤痢久下，累治不瘥。
黃連一兩。雞子白和爲餅，炙紫爲末，以漿水三升，慢火煎成膏。每服半合，溫米飲下。一方：只以雞子白和丸服。（《勝金方》）
熱毒赤痢：黃連二兩（切，瓦焙令焦），當歸一兩（焙），爲末，入麝香少許。每服二錢，陳米飲下。佛智和尚在閩，以此濟人。（《本事方》）
赤白久痢，並無寒熱，只日久不止。用黃連四十九個，鹽梅七個。入新瓶內，燒煙盡，熱研。每服二錢，鹽米湯下。（楊子建《護
命方》）
赤白暴痢，如鵝鴨肝者，痛不可忍。用黃連、黃芩各一兩，水二升，煎一升，分三次熱服。（《經驗方》）
冷熱諸痢：胡洽九盞湯：治下痢，不問冷熱赤白，谷滯休息久下，悉主之。黃連（長三寸）三十枚（重一兩半），龍骨（如棋子大）四枚（重一兩），大附子一枚，乾薑一兩半，膠一兩半。細切。以水五合著銅器中，去火三寸煎沸，便取下，坐土上，沸止，又上水五合，如此九上九下。納諸藥入水內，再煎沸，輒取下，沸止又上，九上九下，度可得一升，頓服即止。（《圖經本草》）
下痢腹痛、赤白痢下，令人下部疼重，故名重下，日夜數十行，臍腹絞痛。以黃連一斤。酒五升，煮取一升半，分再服，當止絞痛也。（《肘後方》）
治痢香連丸：李絳《兵部手集》：治赤白諸痢，裡急後重，腹痛。用宣黃連、青木香等
分；搗篩，白蜜丸梧子大。每服二、三十丸，空腹飲下，日再服，其效如神。久冷者，以煨
蒜搗和丸之。不拘大人嬰孺皆效。《易簡方》：黃連（茱萸炒過）四兩，木香（面煨）一兩，粟米飯丸。錢仲陽香連丸：治小兒冷熱痢，加煨熟訶子肉。又治小兒瀉痢，加煨熟肉豆蔻。
又治小兒氣虛瀉痢腹痛，加白附子尖。劉河間治久痢，加龍骨。朱丹溪治禁口痢，加石蓮肉。
王
五疳八痢：四治黃連丸：用連珠黃連一斤（分作四分：一分用酒浸炒，一分用自然薑汁炒，一分用吳茱萸湯浸炒，一分用益智仁同炒，去益智，研末），白芍藥（酒煮，切焙）四兩，使君子仁（焙）四兩，廣木香二兩，爲末，蒸餅和丸綠豆大。每服三十丸，米飲食前下，日三服。忌豬肉冷水。（《韓氏醫通》）
傷寒下痢，不能食者。黃連一斤，烏梅二十枚（去核，炙燥爲末），蠟一棋子大，蜜一升。合煎，和丸梧子大。一服二十丸，日三服。
又方：黃連
二兩，熟艾（如鴨子大）一團。水三升，煮取一升，頓服立止。（並《肘後方》）
氣痢後重，裡急或下泄。《杜壬方》
薑連散：用宣連一兩，乾薑半兩。各爲末，收。每用連一錢，薑半錢，和勻，空心溫酒下，或米飲下。神妙。
《濟生方》秘傳香連丸：用黃連四兩，木香二兩，生薑四兩。以薑鋪
砂鍋底，次鋪連，上鋪香，新汲水三碗，煮焙研，醋調倉米糊爲丸。如常，日服五次。
小兒下痢，赤白多時，體弱不堪。以宣連用水濃煎，和蜜，日服五、六次。《子母秘錄》
諸痢脾泄，臟毒下血。雅州黃連半斤，去毛切，裝肥豬大腸內，扎定，入砂鍋中，以水酒煮爛，取連焙，研末，搗腸和丸梧子大。每服百丸，米湯下，極效。（《直指》）
濕痢腸風：《百一選方》變通丸：治赤白下痢，日夜無度，及腸風下血。用川黃連（去毛）、吳茱萸（湯泡過）各二兩，同炒香，揀出各爲末，以粟米飯和丸梧子大，各收。每服三十丸，赤痢，甘草湯下黃連丸；白痢，薑湯下茱萸丸；赤白痢，各用十五丸，米湯下。此乃浙西河山純老方，救人甚效。《局方》戊己丸：治脾胃受濕，下痢腹痛，米穀不化。用二味加白芍藥，同炒研，蒸餅和丸服。
積熱下血：聚金丸：治腸胃積熱，或因酒毒下血，腹痛作渴，脈弦數。黃連四兩（分作四面糊丸如梧子大。每服五十丸，米泔浸枳殼水，食前送下。冬月，加酒蒸大黃一兩。（《楊
氏家藏方》）
臟毒下血：黃連爲末，獨頭蒜煨研，和丸梧子大，每空心陳米飲下四十丸。（《濟生方》）
酒痔下血：黃連（酒浸，煮熟）爲末，酒糊丸梧子大。每服三、四十丸，白湯下。一方：
用自然薑汁浸焙炒。（《醫學集成》）
雞冠痔疾：黃連末敷之。加赤小豆末尤良。（《斗門方》）
痔病秘結，用此寬腸。黃連、枳殼等分，爲末，糊丸梧子大。每服五十丸，空心米飲下。
痢痔脫肛：冷水調黃連末塗之，良。（《經驗良方》）
脾積食泄：川黃連二兩。爲末。大蒜搗和丸梧子大。每服五十丸，白湯下。（《活人心統
水泄脾泄：神聖香黃散：宣連一兩，生薑四兩。同以文火炒至薑脆，各自揀出爲末。水泄，用薑末；脾泄，用連末，每服二錢，空心白湯下。甚者不過二服。亦治痢疾。（《博濟
方》）
吐血不止：黃連一兩搗散。每服一錢，水七分，入豉二十粒，煎至五分，去滓溫服。大人、小兒皆治。（《簡要濟衆方》）
眼目諸病：《勝金》黃連丸：用宣連不限多少，捶碎，以新汲水一大碗，浸六十日，綿
濾取汁，入原碗內，重湯上熬之，不住攪之，候乾。即穿地坑子可深一尺，以瓦鋪底，將熟艾四兩坐在瓦上，以火燃之。以藥碗覆上，四畔泥封，開孔出煙盡，取刮下，丸小豆大，每甜竹葉湯下十丸。劉禹錫《傳信方》羊肝丸：治男女肝經不足，風熱上攻，頭目昏暗羞明，及障翳青盲。用黃連末一兩，羊子肝一具，去膜，擂爛和丸梧子大。每食後暖漿水吞十四丸，連作五劑，瘥。昔崔承元活一死囚，囚後病死。一旦崔病內障，逾年半夜獨坐，聞階除悉之聲，問之。答曰：是昔蒙活之囚，今故報恩。遂告以此方而沒。崔服之，不數月，眼復明。
因傳於世
暴赤眼痛：宣黃連銼，以雞子清浸，置地下一夜，次早濾過，雞羽蘸滴目內。又方：苦
竹兩頭留節，一頭開小孔，入黃連片在內，油紙封，浸井中一夜。次早服竹節內水，加片腦
少許，外洗之。《海上方》：用黃連、冬青葉煎湯洗之。《選奇方》：用黃連、乾薑、杏仁等
分，爲末，綿包浸湯，閉目乘熱淋洗之。
小兒赤眼：水調黃連末，貼足心，甚妙。（《全幼心鑒》）
爛弦風眼：黃連十文，槐花、輕粉少許，爲末。男兒乳汁和之，飯上蒸過，帛裹，熨眼
上
目猝癢痛：乳汁浸黃連，頻點 中。《抱朴子》云：治目中百病。（《外台秘要》）
淚出不止：黃連浸濃汁，漬拭之。（《肘後方》）
牙痛惡熱：黃連末摻之，立止。（李樓《奇方》）
口舌生瘡：《肘後》：用黃連煎酒，時含呷之。赴筵散：用黃連、乾薑等分，爲末摻之。
小兒口疳：黃連、蘆薈等分，爲末，每蜜湯服五分。走馬疳，入蟾灰等分，青黛減半，麝香少許。（《簡便方》）
小兒鼻 ，鼻下兩道赤色，有疳。以米泔洗淨，用黃連末敷之，日三、四次。（張傑《子母
小兒食土：取好黃土，煎黃連汁搜之，晒乾與食。（姚和衆《童子秘訣》）
預解胎毒：小兒初生，以黃連煎湯浴之，不生瘡及丹毒。又方：未出聲時，以黃連煎汁灌
腹中兒哭：黃連煎濃汁，母常呷之。（《熊氏補遺》）
因驚胎動、出血。取黃連末。酒服方寸匕，日三服。（《子母秘錄》）
妊娠子煩，口乾不得臥。黃連末。每服一錢，粥飲下。或酒蒸黃連丸，亦妙。（《婦人良方》）
癰疽腫毒，已潰、未潰皆可用。黃連、檳榔等分。爲末。
以雞子清調搽之。（王氏《簡易方》）
中巴豆毒，下利不止：黃連、乾薑等分。爲末。水服方寸匕。（《肘後方》）
胡黃連
（宋《開寶》）
【釋名】割孤露澤。
時珍曰：其性味功用似黃連，故名。割孤露澤，胡語也﹗
【集解】恭曰：胡黃連出波斯國，生海畔陸地。苗若夏枯草，根頭似鳥嘴，折之內似鵒眼者，良。八月上旬采之。頌曰：今南海及秦隴間亦有之。初生似蘆，乾則似楊柳枯枝，心黑外黃，不拘時月收采。承曰：折之塵出如煙者，乃爲真也﹗
根
【氣味】苦，平，無毒。
恭曰：大寒。惡菊花、玄參、白蘚皮，解巴豆毒。忌豬肉，令人漏精。
【主治】補肝膽，明目，治骨蒸勞熱，三消，五心煩熱，婦人胎蒸虛驚，冷熱泄痢，五痔，濃腸胃，益顏色。浸人乳汁，點目甚良（蘇恭）。治久痢成疳，小兒驚癇、寒熱、不下食，霍亂下痢，傷寒咳嗽溫瘧，理腰腎，去陰汗（《開寶》）。去果子積（震亨）。
【附方】舊二，新一十二。
傷寒勞復：身熱，大小便赤如血色。用胡黃連一兩，山梔子二兩（去殼）。入蜜半兩，拌和，炒令微焦爲末，用豬膽汁和丸梧子大。每服十丸，用生薑二片，烏梅一個，童子小便
三合，浸半日去滓，食後暖小便令溫吞之，臥時再服，甚效。（蘇頌《圖經本草》）
小兒潮熱，往來盜汗。用南番胡黃連、柴胡等分。爲末，煉蜜丸芡子大。每服一丸至五丸，安器中，以酒少許化開，更入水五分，重湯煮二三十沸，和滓服。（孫兆《秘寶方》）
小兒疳熱：肚脹潮熱發焦，不可用大黃、黃芩傷胃之藥，恐生別証。以胡黃連五錢，靈
脂
肥熱疳疾：胡黃連丸：用胡黃連、黃連各半兩，朱砂二錢半。爲末，入豬膽內扎定，以杖子鉤懸於砂鍋內，漿水煮一炊久，取出研爛，入蘆薈、麝香各一分，飯和丸麻子大。每服五、七丸至一、二十丸，米飲下。（錢乙《小兒方訣》）
五心煩熱：胡黃連末，米飲服一錢。
（《易簡方》）
小兒疳瀉，冷熱不調。胡黃連半兩，綿薑一兩（炮）。爲末。每服半錢，甘草節湯下。（《衛生總微論》）
小兒自汗：盜汗，潮熱往來。胡黃連、柴胡等分，爲末，蜜丸芡
子大。每用一、二丸，水化開，入酒少許，重湯煮一、二十沸，溫服。（《保幼大全》）
小兒黃膽：胡黃連、川黃連各一兩。爲末，用黃瓜一個，去瓤留蓋，入藥在內合定，面
裹煨熟，去面，搗丸綠豆大。每量大小溫水下。（《總微論》）
吐血衄血：胡黃連、生地黃等分。爲末，豬膽汁丸梧子大，臥時茅花湯下五十丸。（《普濟方》）
血痢不止：胡黃連、烏梅肉、灶下土等分，爲末，臘茶清下。（《普濟方》）
熱痢腹痛：胡黃連末，飯丸梧子大，每米湯下三十丸。（鮮于樞《鉤玄》）
嬰兒赤目：茶調胡黃連末，塗手足心，即愈。（《濟急仙方》）
癰疽瘡腫，已潰、未潰皆可用之。胡黃連、穿山甲（燒存性）等分爲末，以茶或雞子清調塗。（《簡易方》）
痔瘡疼腫，不可忍者。胡黃連末，鵝膽汁調搽之。（孫氏《集效方》）
血余怪病：方見木部茯苓下。
黃芩
（《本經》中品）
【釋名】腐腸（《本經》）、空腸（《別錄》）、內虛（《別錄》）、妒婦（《吳普》）、經芩
（《別錄》）、黃文（《別錄》）、印頭（《吳普》）、苦督郵（《記事》）
，內實者名子芩（弘景）、條芩（《綱目》）、 尾芩（《唐本》）、鼠尾芩。弘景曰：圓者，名子芩；破者，名宿芩，其腹中皆爛，故名腐腸。時珍曰：芩，《說文》作 ，謂其色黃也。或云芩者，黔也，黔乃黃黑之色也。宿芩乃舊根，多中空，外黃內黑，即今所謂片芩，故又有腐腸、妒婦諸名。妒
婦心黯，故以比之。子芩乃新根，多內實，即今所謂條芩。或云西芩多中空而色黔，北芩多內實而深黃。
【集解】《別錄》曰：黃芩，生秭歸川谷及冤句。三月三日采根，陰乾。
弘景曰：秭歸，屬建平郡。今第一出彭城，郁州亦有之，惟深色堅實者好。俗方多用，道家不須。恭曰：今出宜州、 州、涇州者，佳。兗州大實亦好，名 尾芩。
頌曰：今川蜀、河東、陝西近郡，皆有之。苗長尺餘，莖幹粗如箸，葉從地四面作叢生，類紫草，高一尺許。亦有獨莖者，葉細長，青色，兩兩相對。六月開紫花，根如知母粗細，長四、五寸，二月、八月採根，曝乾。
《吳普本草》云：二月生赤黃葉，兩兩四四相值。其莖空中，或方圓，高三、四尺。四月花紫紅赤，五月實黑、根黃。二月至九月採，與今所說有小異也。
根
【氣味】苦，平，無毒。《別錄》曰：大寒。普曰：神農、桐君、雷公：苦，無毒；李當之：小溫。杲曰：可升可降，陰也。好古曰：氣寒，味微苦而甘，陰中微陽，入手太
陰血分。元素曰：氣涼，味苦、甘，氣濃味薄，浮而升，陽中陰也，入手少陽、陽明經。酒炒則上行。之才曰：山茱萸、龍骨爲之使，惡蔥實，畏丹砂、牡丹、藜蘆。得濃朴、黃連，止腹痛；得五味子、牡蒙、牡蠣，令人有子；得黃 、白蘞、赤小豆，療鼠 。
時珍曰：得酒，上行；得豬膽汁，除肝膽火；得柴胡，退寒熱；得芍藥，治下痢；得桑白皮，瀉肺火；得白朮，安胎。
【主治】諸熱，黃膽。腸澼泄痢，逐水，下血閉，惡瘡，疽蝕，火瘍（《本經》）。療痰熱、胃中熱，小腹絞痛，消穀，利小腸，女子血閉，淋露下血，小兒腹痛（《別錄》）。
治熱毒，骨蒸，寒熱往來，腸胃不利，破擁氣，治五淋，令人宣暢，去關節煩悶，解熱渴（甄權）。下氣，主天行熱疾，疔瘡排膿，治乳癰發背（大明）。涼心，治肺中濕熱，瀉肺火上逆，療上熱，目中腫赤，瘀血壅盛，上部積血，補膀胱寒水，安胎，養陰退陽（元素）。治風熱，濕熱，頭疼，奔豚熱痛，火咳，肺痿，喉腥，諸失血（時珍）。
【發明】杲曰：黃芩之中枯而飄者，瀉肺火，利氣，消痰，除風熱，清肌表之熱；細實而堅者，瀉大腸火，養陰退陽，補膀胱寒水，滋其化源。高下之分與枳實、枳殼同例。
元素曰：黃芩之用有九：瀉肺熱，一也；上焦皮膚風熱風濕，二也；去諸熱，三也；利胸中氣，四也；消痰膈，五也；除脾經諸濕，六也；夏月須用，七也；婦人產後養陰退陽，八也；安胎，九也。酒炒上行，主上部積血，非此不能除。下痢膿血，腹痛後重，身熱久不能止者，與芍藥、甘草同用之。凡諸瘡痛不可忍者，宜芩、連苦寒之藥，詳上下，分身、梢及引經藥用之。
震亨曰：黃芩降痰，假其降火也。凡去上焦濕熱，須以酒洗過用。片芩瀉肺火，須用桑白皮佐之。若肺虛者，多用則傷肺，必先以天門冬保定肺氣而後用之。黃芩、白朮乃安胎聖藥，俗以黃芩爲寒而不敢用，蓋不知胎孕宜清熱涼血，血不妄行，乃能養胎。黃芩乃上、中二焦藥，能降火下行，白朮能補脾也。
羅天益曰：肺主氣，熱傷氣，故身體麻木。又五臭入肺爲腥，故黃芩之苦寒，能瀉火、補氣而利肺，治喉中腥臭。頌曰：張仲景治傷寒心下痞滿，瀉心湯。凡四方皆用黃芩，以其主諸熱、利小腸故也。又太陽病下之利不止，喘而汗出者，有葛根黃芩黃連湯，及主妊娠安胎散，亦多用之。
時珍曰：潔古張氏言：黃芩瀉肺火，治脾濕；東垣李氏言：片芩治肺火，條芩治大腸火；丹溪朱氏言：黃芩治上中二焦火；而張仲景治少陽証小柴胡湯，太陽少陽合病下利黃芩湯，少陽証下後心下滿而不痛瀉心湯，並用之；成無己言黃芩苦而入心，泄痞熱。是黃芩能入手少陰陽明、手足太陰少陽六經矣。蓋黃芩氣寒味苦，色黃帶綠，苦入心，寒勝熱，瀉心火，治脾之濕熱，一則金不受刑，一則胃火不流入肺，即所以救肺也。肺虛不宜者，苦寒傷脾胃，損其母也。少陽之証，寒熱胸脅痞滿，默默不欲飲食，心煩嘔，或渴或痞，或小便不利。雖曰病在半表半裡，而胸脅痞滿，實兼心肺上焦之邪。心煩喜嘔，默默不欲飲食，又兼脾胃中焦之証。故用黃芩以治手足少陽相火，黃芩亦少陽本經藥也。成無己《注傷寒論》，但云柴胡、黃芩之苦，以發傳邪之熱；芍藥、黃芩之苦，以堅斂腸胃之氣，殊昧其治火之妙。楊士瀛《直指方》云：柴胡退熱，不及黃芩。蓋亦不知柴胡之退熱，乃苦以發之，散火之標也；黃芩之退熱，乃寒能勝熱，折火之本也。仲景又云：少陽証腹中痛者，去黃芩，加芍藥。心下悸，小便不利者，去黃芩，加茯苓。似與《別錄》治少腹絞痛、利小腸之文不合。成氏言黃芩寒中，苦能堅腎，故去之，蓋亦不然。至此當以意逆之，辨以脈証可也。若因飲寒受寒，腹中痛，及飲水心下悸，小便不利，而脈不數者，是裡無熱証，則黃芩不可用也。若熱厥腹痛，肺熱而小便不利者，黃芩其可不用乎？故善觀書者，先求之理，毋徒泥其文。昔有人素多酒欲，病少腹絞痛不可忍，小便如淋，諸藥不效。偶用黃芩、木通、甘草三味煎服，遂止。王海藏言有人因虛服附子藥多，病小便秘，服芩、連藥而愈。此皆熱厥之痛也，學人其可拘乎？予年二十時，因感冒咳嗽既久，且犯戒，遂病骨蒸發熱，膚如火燎，每日吐痰碗許，暑月煩渴，寢食幾廢，六脈浮洪。遍服柴胡、麥門冬、荊瀝諸藥，月餘益劇，皆以爲必死矣。先君偶思李東垣治肺熱如火燎，煩躁引飲而晝盛者，氣分熱也。宜一味黃芩湯，以瀉肺經氣分之火。遂按方用片芩一兩，水二鐘，煎一鐘，頓服。次日身熱盡退，而痰嗽皆愈。藥中肯綮，如鼓應桴，醫中之妙，有如此哉。
【附方】舊三，新一十四。
三黃丸：孫思邈《千金方》云：巴郡太守奏：加減三黃丸：療男子五癆七傷，消渴不生肌肉，婦人帶下，手足寒熱，瀉五臟火。春三月，黃芩四兩，大黃三兩，黃連四兩；夏三月，黃芩六兩，大黃一兩，黃連七兩；秋三月，黃芩六兩，大黃二兩，黃連三兩；冬三月，黃芩三兩，大黃五兩，黃連二兩。三物隨時合搗下篩，蜜丸烏豆大。米飲每服五丸，日三。不知，增至七丸，服一月病愈。久服走及奔馬，人用有驗。禁食豬肉。（《圖經本草》）
三補丸：治上焦積熱，瀉五臟火。黃芩、黃連、黃柏等分，爲末，蒸餅丸梧子大。每白湯下二、三十丸。（《丹溪纂要》）
肺中有火：清金丸：用片芩（炒）爲末，水丸梧子大。每服二、三十丸，白湯下。（同上）膚熱如燎：方見發明下。小兒驚啼：黃芩、人參等分，爲末。每服一字，水飲下。（《普濟方》）
肝熱生翳，不拘大人小兒。黃芩一兩，淡豉三兩。爲末。每服三錢，以熟豬肝裹吃，溫湯送下，日二服。忌酒、面。（《衛生家寶方》）
少陽頭痛，亦治太陽頭痛，不拘偏正。小清空膏：用片黃芩（酒浸透，晒乾）爲末。每服一錢，茶、酒任下。（東垣《蘭室秘藏》）
眉眶作痛，風熱有痰。黃芩（酒浸）、白芷等分。爲末。每服二錢，茶下。（《潔古家珍》）
吐血衄血，或發或止，積熱所致。黃芩一兩（去中心黑朽者），爲末。每服三錢，水一盞，煎六分，和滓溫服。（《聖惠方》）
吐衄下血：黃芩三兩。水三升，煎一升半，每溫服一盞。亦治婦人漏下血。（龐安時《總
病論》）
血淋熱痛：黃芩一兩。水煎熱服。（《千金方》）
經水不斷：芩心丸：治婦人四十九歲以後，天癸當住，每月卻行，或過多不止。用條芩
心二兩（米醋浸七日，炙乾又浸，如此七次）。爲末，醋糊丸梧子大。每服七十丸，空心溫酒下，日二次。（《瑞竹堂方》）
崩中下血：黃芩爲細末。每服一錢，霹靂酒下，以秤錘燒赤，淬酒中也。
許學士云：崩中，多用止血及補血藥。此方乃治陽乘於陰，所謂天暑地熱，經水沸溢者也。（《本事方》）
安胎清熱：條芩、白朮等分。炒爲末，米飲和丸梧子大。每服五十丸，白湯下。或加神曲。凡妊娠調理，以四物去地黃，加白朮、黃芩爲末，常服甚良。（《丹溪纂要》）
產後血渴，飲水不止。黃芩、麥門冬等分。水煎溫服，無時。（《楊氏家藏方》）
灸瘡血出：一人灸火至五壯，血出不止如尿，手冷欲絕。以酒炒黃芩二錢爲末，酒服即止老小火丹：黃芩末，水調塗之。（《梅師方》）
子
【主治】腸 膿血（《別錄》）。
秦艽
（音交。《本經》中品）
【釋名】秦糺（《唐本》）、秦爪（蕭炳）。
恭曰：秦艽，俗作秦膠，本名秦糺，與糾同。
時珍曰：秦艽出秦中，以根作羅紋交糾者佳，故名秦艽、秦糺。
【集解】《別錄》曰：秦艽，生飛鳥山谷，二月、八月採根，曝乾。
弘景曰：今出甘松、龍洞蠶咬, 以根作羅紋, 相交長大, 黃白色者爲佳, 中多衝土, 用宜破去。
恭曰：今出涇州、鄜州、岐州者，良。
頌曰：今河陝州郡多有之。其根土黃色而相交糾，長一尺以來，粗細不等。枝幹高五、六寸。葉婆娑，連莖梗俱青色，如萵苣葉。六月中開花紫色，似葛花，當月結子。每於春秋采根，陰乾。
根
【修治】 曰：秦艽須於腳紋處認取：左紋列爲秦，治疾；右紋列爲艽，即發腳氣。凡用秦，以布拭去黃白毛，乃用還元湯浸一宿，晒乾用。
時珍曰：秦艽，但以左紋者爲良，分秦與艽爲二名，謬矣。
【氣味】苦，平，無毒。《別錄》曰：辛，微溫。大明曰：苦，冷。
元素曰：氣微溫，味苦、辛，陰中微陽，可升可降，入手陽明經。
之才曰：菖蒲爲之使，畏牛乳。
【主治】寒熱邪氣，寒濕風痺，肢節痛，下水利小便（《本經》）。療風無問久新，通身攣急（《別錄》）。傳尸骨蒸，治疳及時氣（大明）。牛乳點服，利大小便，療酒黃、黃膽，解
酒毒，去頭風（甄權）。除陽明風濕，及手足不遂，口噤牙痛口瘡，腸風瀉血，養血榮筋（元
素）。泄熱，益膽氣（好古）。治胃熱虛勞發熱（時珍）。
【發明】時珍曰：秦艽，手足陽明經藥也，兼入肝膽，故手足不遂、黃膽煩渴之病須之，取其去陽明之濕熱也。陽明有濕，則身體酸疼煩熱；有熱，則日晡潮熱骨蒸。所以《聖惠方》治急勞煩熱，身體酸疼。用秦艽、柴胡各一兩，甘草五錢。爲末，每服三錢，白湯調下。治小兒骨蒸潮熱，減食瘦弱。用秦艽、炙甘草各一兩。每用一、二錢，水煎服之。錢乙加
薄荷葉五錢。
【附方】舊六，新七。
五種黃膽：崔元亮《海上方》云：凡黃有數種：傷酒髮黃，誤食鼠糞亦作黃，因勞髮黃，多痰涕，目有赤脈，益憔悴，或面赤惡心者是也。用秦艽一大兩，銼作兩帖。每帖用酒半升，浸絞取汁，空腹服，或利便止。就中飲酒人易治，屢用得力。《貞元廣利方》：治黃病內外皆黃，小便赤，心煩口乾者。以秦艽三兩，牛乳一大升，煮取七合，分溫再服。此方出於許仁則。又孫真人方：加芒硝六錢。暴瀉引飲：秦艽二兩，甘草（炙）半兩。每服三錢，水（《太平聖惠方》）
急勞煩熱：方見發明下。小兒骨蒸：同上。小便艱難或轉胞，腹滿悶，不急療，殺人。用秦艽一兩，水一盞，煎七分，分作二服。又方：加冬葵子等分，爲末，酒服一匕。（《聖惠方》）
胎動不安：秦艽、甘草（炙）、鹿角膠（炒）各半兩。爲末。每服三錢，水發背初起疑似者。便以秦艽、牛乳煎服，得快利三、五行，即愈。（崔元亮《海上集驗方》）
瘡口不合，一切皆治。秦艽爲末，摻之。（《直指方》）
柴胡
（《本經》上品）
【釋名】地熏（《本經》）、芸蒿（《別錄》）、山菜（《吳普》）、茹草（《吳普》）。
恭曰：茈，是古柴字。《上林賦》云茈薑，及《爾雅》云茈草，並作此茈字。此草根紫色，今太常用茈胡是也。又以木代系，相承呼爲柴胡。且檢諸本草無名此者。
時珍曰：茈字，有柴、紫二音。茈薑、茈草之茈，皆音紫；茈胡之茈，音柴。茈胡生山中，嫩則可茹，老則采而爲柴，故苗有芸蒿、山菜、茹草之名，而根名柴胡也。蘇恭之說殊
欠明。古本張仲景《傷寒論》，【集解】《別錄》曰：茈胡，葉名芸蒿，辛香可食。生弘農川谷及冤句。二月、八月採
根，曝乾。弘景曰：今出近道，狀如前胡而強。《博物志》云：芸蒿葉似邪蒿，春秋有白 ，長四、五寸，香美可食，長安及河內並有之。恭曰：傷寒大小柴胡湯，爲痰氣之要。若以芸
蒿根爲之，大謬矣。頌曰：今關陝、江湖間近道皆有之，以銀州者爲勝。二月生苗甚香。莖青紫堅硬，微有細線。葉似竹葉而稍緊小，亦有似斜蒿者，亦有似麥門冬葉而短者。七月開黃花。根淡赤色，似前胡而強。生丹州者結青子，與他處者不類。其根似蘆頭，有赤毛如鼠
尾，獨窠長者好。 曰：茈胡，出在平州平縣，即今銀州銀縣也。西畔生處，多有白鶴、綠
鶴於此飛翔，是茈胡香直上雲間，若有過往聞者，皆氣爽也。承曰：柴胡以銀、夏者最良，根如鼠尾，長一、二尺，香味甚佳。今《圖經》所載，俗不識其真，市人以同、華者代之。
然亦勝於他處者，蓋銀、夏地方多沙，同、華亦沙苑所出也。機曰：解散用北柴胡，虛熱用海陽軟柴胡爲良。時珍曰：銀州，即今延安府神木縣，五原城是其廢跡。所產柴胡長尺餘而微白且軟，不易得也。北地所產者，亦如前胡而軟，今人謂之北柴胡是也，入藥亦良。南土
所產者，不似前胡，正如蒿根，強硬不堪使用。其苗有如韭葉者、竹葉者，以竹葉者爲勝。
其如邪蒿者最下也。按：《夏小正月令》云：仲春芸始生。《倉頡解詁》云：芸，蒿也。似邪蒿，可食。亦柴胡之類，入藥不甚良，故蘇恭以爲非柴胡云。近時有一種，根似桔梗、沙
參，白色而大，市人以偽充銀柴胡，殊無氣味，不可不辨。
根
【修治】 曰：凡采得銀州柴胡，去須及頭，用銀刀削去赤薄皮少許，以粗布拭淨，銼用。勿令犯火，立便無效也。
【氣味】苦，平，無毒。《別錄》曰：微寒。普曰：神農、岐伯、雷公：苦，無毒。大明曰：甘。元素曰：氣味俱輕，陽也，升也，少陽經藥，引胃氣上升。苦寒以發散表熱。杲曰：升也，陰中之陽，手足少陽、厥陰四經引經藥也。在臟主血，在經主氣。欲上升，則用根，以酒浸；欲中及下降，則用梢。之才曰：半夏爲之使，惡皂莢，畏女菀、藜蘆。時珍曰：行手、足少陽，以黃芩爲佐；行手、足厥陰，以黃連爲佐。
【主治】心腹、去腸胃中結氣，飲食積聚，寒熱邪氣，推陳致新。久服輕身明目益精（《本經》）。除傷寒心下煩熱，諸痰熱結實，胸中邪逆，五臟間游氣，大腸停積水脹，及濕痺拘攣，亦可作浴湯（《別錄》）。治熱勞骨節煩疼，熱氣肩背疼痛，勞乏羸瘦，下氣消食，宣暢氣血，主時疾內外熱不解，單煮服之良（甄權）。補五勞七傷，除煩止驚，益氣力，消痰止嗽，潤心肺，添精髓，健忘（大明）。除虛勞，散肌熱，去早晨潮熱，寒熱往來，膽癉，婦人產前、產後諸熱，心下痞，胸脅痛（元素）。治陽氣下陷，平肝膽三焦包絡相火，及頭痛眩運，目昏赤痛障翳，耳聾鳴，諸瘧，及肥氣寒熱，婦人熱入血室，經水不調，小兒痘疹餘熱，五疳羸熱（時珍）。
【發明】之才曰：茈胡，得茯苓、桔梗、大黃、石膏、麻子仁、甘草、桂。以水一斗，煮取四升入硝石三方寸匕，療傷寒寒熱頭痛，心下煩滿。
頌曰：張仲景治傷寒，有大、小柴胡，及柴胡加龍骨、柴胡加芒硝等湯，故後人治寒熱，此爲最要之藥。
杲曰：能引清氣而行陽道，傷寒外，諸有熱則加之，無熱則不加也。又能引胃氣上行、升騰而行春令者，宜加之。又凡諸瘧，以柴胡爲君，隨所發時所在經分，佐以引經之藥。十二經瘡疽中，須用柴胡以散諸經血結氣聚，功與連翹同也。
好古曰：柴胡能去臟腑內外俱乏，既能引清氣上行而順陽道，又入足少陽。在經主氣，在臟主血。証前行則惡熱，卻退則惡寒。惟氣之微寒，味之薄者，故能行經。若佐以三棱、廣術、巴豆之類，則能消堅積，是主血也。婦人經水適來適斷，傷寒雜病，易老俱用小柴胡湯，加以四物之類，並秦艽、牡丹皮輩，爲調經之劑。又言婦人產後血熱必用之藥也。
宗奭曰：柴胡，《本經》並無一字治勞，今人治勞方中鮮有不用者。嗚呼﹗凡此誤世甚多。嘗原病勞，有一種其臟虛損，復受邪熱，因虛而致勞，故曰勞者牢也，當須斟酌用之。如《經驗方》中治勞熱青蒿煎之用柴胡，正合宜爾，服之無不效，熱去即須急止。若或無熱，得此愈甚，雖至死，人亦不怨，目擊甚多。《日華子》又謂補五勞七傷，《藥性論》亦謂治勞乏羸瘦。若此等病，苟無實熱，醫者執而用之，不死何待？注釋本草，一字亦不可忽。
蓋萬世之後，所誤無窮，可不謹哉？如張仲景治寒熱往來如瘧狀，用柴胡湯，正合其宜也。
時珍曰：勞有五勞，病在五臟。若勞在肝、膽、心，及包絡有熱，或少陽經寒熱者，則柴胡乃手足厥陰、少陽必用之藥；勞在脾胃有熱，或陽氣下陷，則柴胡乃引清氣、退熱必用之藥；惟勞在肺、腎者，不用可爾。然東垣李氏言諸有熱者，宜加之；無熱，則不加。又言諸經之瘧，皆以柴胡爲君。十二經瘡疽，須用柴胡以散結聚。則是肺瘧、腎瘧，十二經之瘡，有熱者皆可用之矣。但要用者精思病原，加減佐使可也。寇氏不分臟腑經絡、有熱無熱，乃謂柴胡不治勞乏，一概擯斥，殊非通論。如《和劑局方》治上下諸血，龍腦雞蘇丸，用銀柴胡浸汁熬膏之法，則世人知此意者鮮矣。按：龐元英《談藪》云：張知 久病瘧，熱時如火，年余骨立。醫用茸、附諸藥，熱益甚。召醫官孫琳診之。琳投小柴胡湯一帖，熱減十之九，三服脫然。琳曰：此名勞瘧，熱從髓出，加以剛劑，氣血愈虧，安得不瘦？蓋熱有在皮膚、在臟腑、在骨髓，非柴胡不可。若得銀柴胡，只須一服；南方者力減，故三服乃效也。觀此，則得用藥之妙的矣。寇氏之說，可盡憑乎？
【附方】舊一，新五。
傷寒餘熱：傷寒之後，邪入經絡，體瘦肌熱，推陳致新，解利傷寒時氣伏暑，倉卒並治，不論長幼。柴胡四兩，甘草一兩。每用三錢，水一盞，煎服。（許學士《本事方》）
小兒骨熱：十五歲以下，遍身如火，日漸黃瘦，盜汗，咳嗽煩渴。柴胡四兩，丹砂三兩。爲末， 豬膽汁拌和，飯上蒸熟，丸綠豆大。每服一丸，桃仁、烏梅湯下，日三服。（《聖濟總錄》）
虛勞發熱：柴胡、人參等分。每服三錢，薑、棗同水煎服。（《澹寮方》）
濕熱黃膽：柴胡一兩，甘草二錢半。作一劑，以水一碗，白茅根一握，煎至七分，任意時時服，一日盡。（孫尚藥《秘寶方》）
眼目昏暗：柴胡六銖，決明子十八銖。治篩，人乳汁和敷目上，久久夜見五色。（《千金方》）
積熱下痢：柴胡、黃芩等分。半酒半水煎七分，浸冷，空心服之。（《濟急方》）
苗
【主治】猝聾，搗汁頻滴之（《千金》）。
前胡
（《別錄》中品）
【釋名】時珍曰：按：孫 《唐韻》作湔胡，名義未解。
【集解】《別錄》曰：前胡，二月、八月採根，曝乾。
弘景曰：近道皆有，生下濕地，出吳興者爲勝。根似柴胡而柔軟，爲療殆欲同，而《本經》上品有茈胡而無此，晚來醫乃用之。
大明曰：越、衢、婺、睦等處者，皆好，七、八月採之，外黑裡白。頌曰：今陝西、梁
漢、江淮、荊襄州郡及相州、孟州皆有之。春生苗，青白色，似斜蒿。初出時有白芽，長三、四寸，味甚香美，又似芸蒿。七月內開白花，與蔥花相類。八月結實。根青紫色。今 延將
來者，大與柴胡相似。但柴胡赤色而脆，前胡黃而柔軟，爲不同爾。一說：今諸方所用前胡皆不同。汴京北地者，色黃白，枯脆，絕無氣味。江東乃有三、四種：一種類當歸，皮斑黑，肌黃而脂潤，氣味濃烈；一種色理黃白，似人參而細短，香味都微；一種如草烏頭，膚赤而堅，有兩、三歧爲一本，食之亦戟人咽喉，中破以薑汁漬搗服之，甚下膈解痰實。然皆非真前胡也。今最上者，出吳中。又壽春生者，皆類柴胡而大，氣芳烈，味亦濃苦，療痰下氣，最勝諸道者。 曰：凡使勿用野蒿根，緣真似前胡，只是味粗酸。若誤用之，令人反胃不受
食。若是前胡，味甘微苦也。時珍曰：前胡有數種，惟以苗高一、二尺，色似斜蒿，葉如野
菊而細瘦，嫩時可食。秋月開黲白花，類蛇床子花，其根皮黑肉白，有香氣爲真。大抵北地者爲勝，故方書稱北前胡云。
根
【修治】 曰：修事，先用刀刮去蒼黑皮並髭土了，細銼，以甜竹瀝浸令潤，日中晒乾用。
【氣味】苦，微寒，無毒。權曰：甘、辛，平。
之才曰：半夏爲之使，惡皂莢，畏藜蘆。
【主治】痰滿，胸脅中痞，心腹結氣，風頭痛，去痰實，下氣，治傷寒寒熱，推陳致新，明目益精（《別錄》）。能去熱實，及時氣內外俱熱，單煮服之。（甄權）治一切氣，破症結，開胃下食，通五臟，主霍亂轉筋，骨節煩悶，反胃嘔逆，氣喘咳嗽，安胎，小兒一切疳氣（大明）。清肺熱，化痰熱，散風邪（時珍）。
【發明】時珍曰：前胡味甘、辛，氣微平，陽中之陰，降也。乃手足太陰、陽明之藥，與柴胡純陽上升入少陽、厥陰者不同也。其功長於下氣，故能治痰熱喘嗽、痞膈嘔逆諸疾，氣下則火降，痰亦降矣。所以有推陳致新之績，爲痰氣要藥。陶弘景言其與柴胡同功，非矣。治証雖同，而所入所主則異。
【附方】舊一。
小兒夜啼：前胡搗篩，蜜丸小豆大。日服一丸，熟水下，至五、六丸，以瘥爲度。（《普濟方》）
防風
（《本經》上品）
【釋名】銅芸（《本經》）、茴芸（《吳普》）、茴草（《別錄》）、屏風（《別錄》）、 根（《別錄》）、百枝（《別錄》）、百蜚（《吳普》）。時珍曰：防者，御也。其功療風最要，故
名
【集解】《別錄》曰：防風，生沙苑川澤及邯鄲、琅琊、上蔡。二月、十月採根，曝乾。
普曰：正月生葉細圓，青黑黃白。五月黃花。六月結實黑色。弘景曰：郡縣無名沙苑。
今第一出彭城蘭陵，即近琅琊者。郁州百市亦有之。次出襄陽、義陽縣界，亦可用。惟以實而脂潤，頭節堅如蚯蚓頭者爲好。恭曰：今出齊州龍山最善，淄州、兗州、青州者亦佳。葉似牡蒿、附子苗等。沙苑在同州南，亦出防風，輕虛不如東道者。陶云無沙苑，誤矣。
頌曰：今汴東、淮、浙州郡皆有之。莖葉俱青綠色，莖深而葉淡，似青蒿而短小。春初
時嫩紫紅色，江東宋毫人采作菜茹，極爽口。五月開細白花，中心攢聚作大房，似蒔蘿花。
實似胡荽子而大。根土黃色，與蜀葵根相類，二月、十月採之。關中生者，三月、六月採之，然輕虛不及齊州者良。又有石防風，出河中府，根如蒿根而黃，葉青花白，五月開花，六月採根曝乾，亦療頭風眩痛。時珍曰：江淮所產多是石防風，生於山石之間。二月採嫩苗作菜，辛甘而香，呼爲珊瑚菜。其根粗丑，其子亦可種。吳綬云：凡使，以黃色而潤者爲佳，白者多沙條，不堪。
【氣味】甘，溫，無毒。《別錄》曰：辛，無毒。叉頭者，令人發狂；叉尾者，發人痼
疾。
普曰：神農、黃帝、岐伯、桐君、雷公、扁鵲：甘，無毒。李當之：小寒。元素曰：味辛而甘，氣溫，氣味俱薄，浮而升，陽也。手足太陽經之本藥。好古曰：又行足陽陰、太陰二經，爲肝經氣分藥。杲曰：防風能製黃 ，黃 得防風其功愈大，乃相畏而相使者也。
之才曰：得蔥白，能行周身；得澤瀉、蒿本，療風；得當歸、芍藥、陽起石、禹余糧，療婦人子臟
【主治】大風，頭眩痛惡風，風邪目盲無所見，風行周身，骨節疼痺，煩滿。久服輕身（《本經》）。脅痛脅風，頭面去來，四肢攣急，字乳金瘡內痙（《別錄》）。治三十六般風，男子一切勞劣，補中益神，風赤眼，止冷淚及癱瘓，通利五臟關脈，五勞七傷，羸損盜汗，心煩體重，能安神定志，勻氣脈（大明）。治上焦風邪，瀉肺實，散頭目中滯氣，經絡中留
濕，主上部見血（元素）。搜肝氣（好古）。
葉
【主治】中風熱汗出（《別錄》）。頌曰：江東一種防風，茹其嫩苗，云動風，與此文相反，豈別是一物耶？
花
【主治】四肢拘急，行履不得，經脈虛羸，骨節間痛，心腹痛（甄權）。
子
【主治】療風更優，調食之（蘇恭）。
【發明】元素曰：防風，治風通用。身半以上風邪用身，身半以下風邪，用梢，治風去濕之仙藥也，風能勝濕故爾。能瀉肺實，誤服瀉人上焦元氣。杲曰：防風治一身盡痛，乃猝
伍卑賤之職，隨所引而至，乃風藥中潤劑也。若補脾胃，非此引用不能行。凡脊痛項強，不可回顧，腰似折，項似拔者，乃手足太陽証，正當用防風。凡瘡在胸膈以上，雖無手足太陽
証，亦當用之，爲能散結，去上部風。病患身體拘倦者，風也，諸瘡見此証，亦須用之。錢
仲陽瀉黃散中倍用防風者，乃於土中瀉木也。
【附方】舊二，新十一。
自汗不止：防風（去蘆）爲末，每服二錢，浮麥煎湯服。《朱氏集驗方》：防風用麩炒，豬皮煎湯下。睡中盜汗：防風二兩，芎 一兩，人參半兩。爲末。每服三錢，臨臥飲下。（《易
簡方》）
消風順氣：老人大腸秘澀。防風、枳殼（麩炒）一兩，甘草半兩，爲末，每食前白湯服二錢。（《簡便方》）
偏正頭風：防風、白芷等分。爲末，煉蜜丸彈子大。每嚼一丸，茶清下。（《普濟方》）
破傷中風，牙關緊急。天南星、防風等分。爲末。每服二、三匙，童子小便五升，煎至四升，分二服，即止也。（《經驗後方》）
小兒解顱：防風、白芨、柏子仁等分，爲末。以乳汁調塗，一日一換。（《養生主論》）
婦人崩中：獨聖散：用防風（去蘆頭，炙赤）爲末。每服一錢，以面糊酒調下，更以面
糊酒投之。此藥累經效驗。一方：加炒黑蒲黃等分。（《經驗後方》）
解烏頭毒：附子、天雄毒。並用防風煎汁飲之。（《千金方》）
解芫花毒：同上。
解野菌毒：同上。解諸藥毒：已死，只要心間溫暖者，乃是熱物犯之。只用防風一味，擂冷水灌之。（萬氏《積善堂》）
獨活羌活
（《本經》上品）
【釋名】羌活（《本經》）、羌青（《本經》）、獨搖草（《別錄》）、護羌使者（《本經》）、胡王使者（《吳普》）、長生草。弘景曰：一莖直上，不爲風搖，故曰獨活。《別錄》曰：此草得風不搖，無風自動，故名獨搖草。大明曰：獨活，是羌活母也。
時珍曰：獨活以羌中來者爲良，故有羌活、胡王使者諸名，乃一物二種也。正如川芎、撫芎，白朮、蒼朮之義，入用
【集解】《別錄》曰：獨活，生雍州川谷，或隴西南安。二月、八月採根，曝乾。
弘景曰：此州郡縣並是羌地。羌活形細而多節軟潤，氣息極猛烈。出益州、北都、西川
者爲獨活，色微白，形虛大，爲用亦相似而小不如。至易蛀，宜密器藏之。頌曰：獨活、羌
活，今出蜀漢者佳。春生苗，葉如青麻。六月開花作叢，或黃或紫。結實時葉黃者，是夾石上所生；葉青者，是土脈中所生。《本經》云二物同一類。今人以紫色而節密者，爲羌活；黃色而作塊者，爲獨活。而陶隱居言獨活色微白，形虛大，用與羌活相似。今蜀中乃有大獨
活，類桔梗而大，氣味亦不與羌活相類，用之微寒而少效。今又有獨活，亦自蜀中來，類羌
活，微黃而極大，收時寸解乾之，氣味亦芳烈，小類羌活，又有槐葉氣者，今京下多用之，極效驗，意此爲真者。而市人或擇羌活之大者爲獨活，殊未爲當。大抵此物有兩種：西蜀者，黃色，香如蜜；隴西者，紫色，秦隴人呼爲山前獨活。古方但用獨活，今方既用獨活，而又用羌活，茲爲謬矣。機曰：《本經》獨活一名羌活，本非二物。後人見其形色氣味不同，故
爲異論。然物多不齊，一種之中自有不同。仲景治少陰所用獨活，必緊實者；東垣治太陽所用羌活，必輕虛者。正如黃芩，取枯飄者，名片芩，治太陰；條實者，名子芩，治陽明之義
同也。況古方但用獨活無羌活，今方俱用，不知病宜兩用耶？抑未之考耶？
時珍曰：獨活、羌活乃一類二種，以他地者，爲獨活；西羌者，爲羌活，蘇頌所說頗明。
按：王貺《全生指迷方》云：羌活，須用紫色有蠶頭鞭節者。獨活，是極大羌活有臼如鬼眼者，尋常皆以老宿前胡爲獨活者，非矣。近時江淮山中出一種土當歸，長近尺許，白肉黑皮，氣亦芬香，如白芷氣，人亦謂之水白芷，用充獨活，解散亦或用之，不可不辨。
根
【修治】 曰：采得細銼，以淫羊藿拌，蒸二日，曝乾，去藿用，免煩人心。
時珍曰：此乃服食家治法，尋常去皮或焙用爾。
【氣味】苦、甘，平，無毒。《別錄》曰：微溫。權曰：苦、辛。
元素曰：獨活微溫，甘、苦、辛，氣味俱薄，浮而升，陽也，足少陰行經氣分之藥。羌
活性溫，辛苦，氣味俱薄，浮而升，陽也，手足太陽行經風藥，並入足厥陰、少陰經氣分。
之才曰：豚實爲之使。弘景曰：藥無豚實，恐是蠡實也。
【主治】風寒所擊，金瘡止痛，奔豚、癇痙，女子疝瘕。久服輕身耐老（《本經》）。療諸賊風，百節痛風，無問久新（《別錄》）。(獨活)治諸中風、濕冷，奔喘、逆氣，皮膚苦癢，手足攣痛、勞損，風毒、齒痛。(羌活)治賊風失音不語，多癢，手足不遂，口面喎斜，遍身𤸷痹、血癩（甄權）。(羌、獨活)治一切風並氣，筋骨攣拳，骨節痠疼，頭旋目赤疼痛，五勞七傷，利五臟及伏梁水氣（大明）。治風寒濕痹，痠痛不仁，諸風掉眩，頸項難伸（李杲）。去腎間風邪，搜肝風，瀉肝氣，治項強、腰脊痛（好古）。散癰疽敗血（元素）。
【發明】恭曰：療風，宜用獨活；兼水，宜用羌活。
劉完素曰：獨活不搖風而治風，浮萍不沉水而利水，因其所勝而爲製也。張元素曰：風能勝濕，故羌活能治水濕。獨活與細辛同用，治少陰頭痛，頭運目眩，非此不能除；羌活與川芎同用，治太陽、少陰頭痛，透關利節，治督脈爲病，脊強而厥。好古曰：羌活乃足太陽、厥陰、少陰藥，與獨活不分二種。後人因羌活氣雄，獨活氣細。故雄者，治足太陽風濕相搏，頭痛、肢節痛、一身盡痛者，非此不能除，乃卻亂反正之主君藥也。細者，治足少陰伏風，頭痛、兩足濕痺、不能動止者，非此不能治，而不治太陽之証。時珍曰：羌活、獨活皆能逐
風勝濕，透關利節，但氣有剛、劣不同爾。《素問》云：從下上者，引而去之。二味苦辛而溫，味之薄者，陰中之陽，故能引氣上升，通達周身，而散風勝濕。按文系曰：唐劉師貞之兄病風，夢神人曰：但取胡王使者浸酒服，便愈。師貞訪問，皆不曉。復夢其母曰：胡王使
者，即羌活也。求而用之，兄疾遂愈。嘉謨曰：羌活，本手足太陽表裡引經之藥，又入足少陰、厥陰。名列君部之中，非比柔懦之主。小無不入，大無不通。故能散肌表八風之邪，利周身百節之痛。
【附方】舊八，新七。
中風口噤，通身冷，不知人。獨活四兩。好酒一升，煎半升服。（《千金方》）
中風不語：獨活一兩。酒二升，煎一升，大豆五合，炒有聲，以藥酒熱投，蓋之良久，溫服三合，未瘥再服。（陳延之《短劇方》）
熱風癱瘓，常舉發者。羌活二斤，構子一升。爲末。每酒服方寸匕，日三服。（《廣濟方》）
產後中風語澀，四肢拘急。羌活三兩。爲末。每服五錢，酒、水各一盞，煎減半服。（《短劇方》）
產後風虛：獨活、白蘚皮各三兩，水三升，煮二升，分三服。耐酒者，入酒同煮。（
《短劇方》）
產後腹痛：羌活二兩，煎酒服。（《必效方》）
產腸脫出：方同上。（《子母秘錄》）
妊娠浮腫：羌活、蘿蔔子同炒香，只取羌活爲末。每服二錢，溫酒調下，一日一服，二日二服，三日三服。乃嘉興主簿張昌明所傳。（許學士《本事方》）
風水浮腫：方同上。歷節風痛：獨活、羌活、松節等分。用酒煮過，每日空心飲一杯。
（《外台秘要》）
風牙腫痛：《肘後方》：用獨活煮酒，熱漱之。文潞公《藥準》：用獨活、地黃各三兩，爲末。每服三錢，水一盞煎，和滓溫服，臥時再服。
喉閉口噤：羌活三兩，牛蒡子二兩，水煎一鐘，入白礬少許，灌之取效。（《聖濟錄》）
睛垂至鼻：人睛忽垂至鼻，如黑角色，痛不可忍，或時時大便血出，名曰肝脹。用羌活煎汁，服數盞，自愈。（夏子益《奇疾方》）
太陽頭痛：羌活、防
土當歸
（《綱目》）
【集解】生密縣山野，莖圓而有線楞，葉似芹菜葉而硬，邊有細鋸齒刺。又似蒼朮葉而大，每三葉攢生一處，開黃花，根似前胡，又似野胡蘿蔔根。
根
【氣味】辛，溫，無毒。
【主治】除風和血，煎酒服之。閃拗手足，同荊芥、蔥白煎湯淋洗之（時珍。出《衛生易簡方》）。
都管草
（宋《圖經》）
【集解】頌曰：都管草生宜州田野，根似羌活頭，歲長一節。苗高一尺許，葉似土當歸，有重台。二月、八月採根，陰乾。施州生者作蔓，又名香球，蔓長丈餘，赤色，秋結紅實，四時皆有，采其根枝，淋洗風毒瘡腫。時珍曰：按：范成《大桂海志》云：廣西出之，一莖六葉。
根
【氣味】苦、辛，寒，無毒。
【主治】風腫癰毒赤疣，以醋摩塗之。亦治咽喉腫痛，切片含之，立愈（蘇頌）。解蜈
蚣、蛇毒（時珍）。
升麻
（《別錄》上品）
【釋名】周麻。時珍曰：其葉似麻，其性上升，故名。按：張揖《廣雅》及《吳普本草》
並云：升麻，一名周升麻。則周或指周地，如今人呼川升麻之義。今《別錄》作周麻，非省文，即脫誤也。
【集解】《別錄》曰：升麻，生益州山谷。二月、八月採根，晒乾。
弘景曰：舊出寧州者第
之雞骨升麻。北部亦有，而形虛大，黃色。建平亦有，而形大味薄，不堪用。人言是落新婦
根，不然也。其形相似，氣色非也。落新婦亦解毒，取葉 作小兒浴湯，主驚忤。
藏器曰：落新婦，今人多呼爲小升麻，功用同於升麻，亦大小有殊也。
志曰：升麻，今嵩高出者色青，功用不如蜀者。
頌曰：今蜀漢、陝西、淮南州郡皆有之，以蜀川者爲勝。春生苗，高三尺以來。葉似麻葉，並青色。四月、五月著花，似粟穗，白色。六月以後結實，黑色。根如蒿根，紫黑色，多須。
根
【修治】 曰：采得刮去粗皮，用黃精自然汁浸一宿，曝乾，銼蒸，再爆用。
時珍曰：今人惟取裡白外黑而緊實者，謂之鬼臉升麻，去須及頭蘆，銼用。
【氣味】甘、苦，平、微寒，無毒。
元素曰：性溫，味辛微苦，氣味俱薄，浮而升，陽也，爲足陽明、太陰引經的藥。得蔥白、白芷，亦入手陽明、太陰。杲曰：引蔥白，散手陽明風邪。引石膏，止陽明齒痛。人參、黃 ，非此引之，不能上行。時珍曰：升麻，同柴胡，引生發之氣上行；同葛根，能發陽明之汗。
【主治】解百毒，殺百精、老物、殃鬼，闢瘟疫、瘴氣、邪氣，蠱毒入口皆吐出，中惡，腹痛，時氣，毒癘，頭痛，寒熱，風腫，諸毒，喉痛，口瘡。久服不夭、輕身、長年（《別錄》）。安魂定魄，鬼附啼泣，疳䘌，遊風腫毒（大明）。小兒驚癇，熱壅不通，療癰腫、豌豆瘡，水煎綿沾拭瘡上（甄權）。治陽明頭痛，補脾胃，去皮膚風邪，解肌肉間風熱，療肺痿咳唾膿血，能發浮汗（元素）。牙根浮爛惡臭，太陽鼽衄，為瘡家聖藥（好古）。消斑疹，行瘀血，治陽陷眩運，胸脅虛痛，久泄下痢，後重遺濁，帶下崩中，血淋下血，陰痿足寒（時珍）。
【發明】元素曰：補脾胃藥，非此爲引用不能取效。脾痺非此不能除。其用有四：手足陽明引經，一也；升陽氣於至陰之下，二也；去至高之上及皮膚風邪，三也；治陽明頭痛，四也。杲曰：升麻，發散陽明風邪，升胃中清氣，又引甘溫之藥上升，以補衛氣之散而實其表。故元氣不足者，用此於陰中升陽，又緩帶脈之縮急。有胃虛傷冷，郁遏陽氣於脾土者，宜升麻、葛根以升散其火郁。好古曰：升麻葛根湯，乃陽明發散藥。若初病太陽証便服之，發動其汗，必傳陽明，反成其害也。朱肱《活人書》言：瘀血入裡，吐血衄血者，犀角地黃湯，乃陽明經聖藥。如無犀角，以升麻代之。二物性味相遠，何以代之？蓋以升麻能引地黃及余藥同入陽明也。時珍曰：升麻引陽明清氣上行，柴胡引少陽清氣上行。此乃稟賦素弱，元氣虛餒，及勞役飢飽生冷內傷，脾胃引經最要藥也。升麻葛根湯，乃發散陽明風寒藥也。
時珍用治陽氣郁遏，及元氣下陷諸病，時行赤眼，每有殊效，神而明之，方可執泥乎？一人素飲酒，因寒月哭母受冷，遂病寒中，食無薑、蒜，不能一啜。至夏酷暑，又多飲水，兼懷怫郁。因病右腰一點脹痛，牽引右脅，上至胸口，則必欲臥。發則大便裡急後重，頻欲登圊，小便長而數，或吞酸，或吐水，或作瀉，或陽痿，或厥逆，或得酒少止，或得熱稍止。但受寒食寒，或勞役，或入房，或怒或飢，即時舉發。一止則諸証泯然，如無病患，甚則日發數次。服溫脾勝濕、滋補消導諸藥，皆微止隨發。時珍思之，此乃飢飽勞逸，內傷元氣，清陽陷遏，不能上升所致也。遂用升麻葛根湯合四君子湯，加柴胡、蒼朮、黃 ，煎服，服後仍飲酒一二杯助之。其藥入腹，則覺清氣上行，胸膈爽快，手足和暖，頭目精明，神采迅發，諸証如掃。每發一服即止，神驗無比。若減升麻、葛根，或不飲酒，則效便遲。大抵人年五十以後，其氣消者多，長者少；降者多，升者少；秋冬之令多，而春夏之令少。若稟受弱而有前諸証者，並宜此藥活法治之。《素問》云：陰精所奉其人壽，陽精所降其人夭。千古之下，窺其奧而闡其微者，張潔古、李東垣二人而已。外此，則著《參同契》、《悟真篇》者，旨與此同也。又升麻能解痘毒，惟初發熱時，可用解毒；痘已出後，氣弱或泄瀉者，亦可少用；其升麻葛根湯，則見斑後必不可用，爲其解散也。本草以升麻爲解毒、吐蠱毒要藥，蓋以其爲陽明本經藥，而性又上升故也。按《范石湖文集》云：李燾爲雷州推官，鞫獄得治蠱方：毒在上，用升麻吐之；在腹，用郁金下之，或合二物服之，不吐則下。此方活人甚多也。
【附方】舊五，新八。
服食丹砂：石泉公王方慶《嶺南方》云：南方養生治病，無過丹砂。其方用升麻末三兩（
豌豆斑瘡：比歲有病天行發斑瘡，頭面及身，須臾周匝，狀如火燒瘡，皆戴白漿，隨決
隨生，不治數日必死，瘥後瘢黯，彌歲方減，此惡毒之氣所爲。云晉元帝時，此病自西北流起，名虜瘡。以蜜煎升麻，時時食之。並以水煮升麻，綿沾拭洗之。（葛洪《肘後方》）
辟瘴
明目：七物升麻丸：升麻、犀角、黃芩、朴硝、梔子、大黃各二兩，豉二升（微熬）。同搗末，蜜丸梧子大。覺四肢大熱，大便難，即服三十丸，取微利爲度。若四肢小熱，只食後服二十丸。非但辟瘴，甚能明目。（王方慶《嶺南方》）
猝腫毒起：升麻磨醋，頻塗之。（《肘後》）
喉痺作痛：升麻片，含咽。或以半兩，煎服取吐。（《直指方》）
胃熱齒痛：升麻煎湯，熱漱咽之，解毒。或加生地黃。（《直指方》）
口舌生瘡：升麻一兩，黃連三分。爲末，綿裹
含咽。（《本事方》）
熱痱瘙癢：升麻，煎湯飲，並洗之。（《千金方》）
小兒尿血：蜀升麻五分。
水五合，煎一合，服之。一歲兒，一日一服。（姚和衆《至寶方》）
產後惡血不盡，或經月半年。以升麻三兩，清酒五升，煮取二升，分半再服。當吐下惡物，極良。（《千金翼方》）
解莨菪毒：升麻煮汁，多服之。（《外台秘要》）
挑生蠱毒：野葛毒。並以升麻多煎，頻
飲之。（《直指方》）
射工溪毒：升麻、烏 。煎水服，以滓塗之。（《肘後方》）
苦參
（《本經》中品）
【釋名】苦 （《本經》）、苦骨（《綱目》）、地槐（《別錄》）、水槐（《本經》）、菟槐
（《別錄》）、驕槐（《別錄》）、野槐（《綱目》）、白莖（《別錄》，又名芩莖、祿白、陵郎、虎
【集解】《別錄》曰：苦參，生汝南山谷及田野。三月、八月、十月採根，曝乾。
弘景曰：近道處處有之。葉極似槐葉，花黃色，子作莢，根味至苦惡。頌曰：其根黃色，長五、七寸許，兩指粗細。三、五莖並生，苗高三、四尺以來，葉碎青色，極似槐葉，春生冬凋，其花黃白色，七月結實如小豆子。河北生者無花子。五月、六月、八月、十月採根，曝乾。
時珍曰：七、八月結角如蘿蔔子，角內有子二、三粒，如小豆而堅。
根
【修治】 曰：采根，用糯米濃泔汁浸一宿，其腥穢氣並浮在水面上，須重重淘過，即蒸之，從巳至申，取晒切用。
【氣味】苦，寒，無毒。之才曰：玄參爲之使，惡貝母、菟絲、漏蘆，反藜蘆。時珍曰：
伏汞，製雌黃、焰硝。
【主治】心腹結氣，症瘕積聚，黃膽，溺
本經》）。養肝膽氣，安五臟，平胃氣，令人嗜食輕身，定志益精，利九竅，除伏熱腸 ，止渴醒酒，小便黃赤，療惡瘡、下部蝕（《別錄》）。漬酒飲，治疥殺蟲（弘景）。治惡蟲、脛
酸（蘇恭）。治熱毒風，皮肌煩躁生瘡，赤癩眉脫，除大熱嗜睡，治腹中冷痛，中惡腹痛（甄
權）。殺疳蟲。炒存性，米飲服，治腸風瀉血並熱痢（《大明》）。
【發明】元素曰：苦參，味苦，氣沉，純陰，足少陰腎經君藥也。治本經須用，能逐濕。
頌曰：古今方用治風熱瘡疹最多。
宗奭曰：沈存中《筆談》，載其苦腰重，久坐不能行。有一將佐曰：此乃病齒數年，用苦參揩齒，其氣味入齒傷腎所致也。後有太常少卿舒昭亮，亦用苦參揩齒，歲久亦病腰。
自後悉不用之，腰疾皆愈。此皆方書不載者。震亨曰：苦參能峻補陰氣，或得之而致腰重者，因其氣降而不升也，非傷腎之謂也。其治大風有功，況風熱細疹乎？時珍曰：子午乃少陰君火對化，故苦參、黃柏之苦寒，皆能補腎。蓋取其苦燥濕、寒除熱也。熱生風，濕生蟲，故又能治風殺蟲。惟腎水弱而相火勝者，用之相宜。若火衰精冷，真元不足，及年高之人，不可用也。《素問》云：五味入胃，各歸其所喜攻，久而增氣，物化之常也。氣增而久，夭
之由也。王冰注云：入肝爲溫，入心爲熱，入肺爲清，入腎爲寒，入脾爲至陰而兼四氣，皆爲增其味而益其氣，各從本臟之氣。故久服黃連、苦參而反熱者，此其類也。氣增不已，則臟氣有偏勝，偏勝則臟有偏絕，故有暴夭。是以藥不具五味，不備四氣，而久服之，雖且獲勝，久必暴夭。但人疏忽，不能精候爾。張從正亦云：凡藥皆毒也。雖甘草、苦參，不可不謂之毒。久服則五味各歸其臟，必有偏勝氣增之患。諸藥皆然，學人當觸類而長之可也。至於飲食亦然。又按：《史記》云：太倉公淳于意醫齊大夫病齲齒，灸左手陽明脈，以苦參湯日漱三升，出入五六日，其風愈。此亦取其去風氣濕熱、殺蟲之義。
【附方】舊十，新一十八。熱病狂邪，不避水火，欲殺人。苦參末，蜜丸梧子大。每服十丸，薄荷湯下。亦可爲末，二錢，水煎服。（《千金方》）
傷寒結胸：天行病四、五日，結胸滿痛壯熱。苦參一兩，以醋三升，煮取一升二合，飲之取吐，即愈。天行毒病，非苦參、醋藥不解，及溫覆取汗良。（《外台秘要》）
谷疸食勞：食畢頭旋，心怫郁不安而髮黃。由失飢大食，胃氣沖熏所致。苦參三兩，龍膽小兒身熱：苦參，煎湯，浴之良。（《外台秘要》）
毒熱足腫作痛欲脫者。苦參，煮酒漬之。（姚僧坦《集驗方》）
夢遺食減：白色苦參三兩，白朮五兩，牡蠣粉四兩。爲末。用雄豬肚一具，冼淨，砂罐煮爛，石臼搗和藥，乾則入汁，丸小豆大。每服四十丸，米湯下，日三服。久服身肥食進，而夢遺立止。（劉松石《保壽堂方》）
小腹熱痛，青黑或赤色，不能喘者。苦參一兩，醋一升半，煎八合，分二服。（張傑《子中惡心痛：苦參三兩。苦酒一升半，煮取八合，分二服。（《肘後方》）
飲食中毒，魚肉菜等毒。上方煎服，取吐即愈。（《梅師方》）
血痢不止：苦參炒焦爲末，水丸梧子大。每服十五丸，米飲下。（孫氏《仁存堂方》）
大腸脫肛：苦參、五倍子、陳壁土等分。煎湯洗之，以木賊末敷之。（《醫方摘要》）
妊娠尿難：方見貝母下。產後露風，四肢苦煩熱、頭痛者，與小柴胡；頭不痛者，用苦參二兩，黃芩一兩，生地黃齒縫出血：苦參一兩，枯礬一錢。爲末，日三揩之，立驗。（《普濟方》）
齲齒風痛：方見發明下。鼻瘡膿臭，有蟲也。苦參、枯礬一兩，生地黃汁三合。水二盞，煎三合，少少滴之。（《普濟方》）
肺熱生瘡，遍身皆是。用苦參末，粟米飲，丸梧子大。每服五十丸。空心米飲下。（《御遍身風疹：癢痛不可忍，胸頸臍腹及近隱皆然者，亦多涎痰，夜不得睡。用苦參末一兩，皂角二兩。水一升，揉濾取汁。銀石器熬成膏，和末丸梧子大。每服三十丸，食後溫水服，次日便愈。（寇宗奭《衍義》）
大風癩疾：頌曰：用苦參五兩（切）。以好酒三斗漬三十日。每飲一合，日三服，常服不絕。若覺痺，即瘥。張子和《儒門事親》：用苦參末二兩，以豬肚盛之，縫合煮熟，取出去藥。先餓一日，次早先飲新水一盞，將豬肚食之，如吐再食。待一、二時，以肉湯調無憂散五、七錢服，取出大、小蟲一、二萬爲效。後以不蛀皂角一斤，去皮子，煮汁，入苦參末調糊。下何首烏末二兩，防風末一兩半，當歸末一兩，芍藥末五錢，人參末三錢，丸梧子大。
每服三、五十丸，溫酒或茶下，日三服。仍用麻黃、苦參、荊芥煎水洗之。《聖濟總錄》
苦參丸：治大風癩及熱毒風瘡疥癬。苦參（九月末掘取，去皮曝乾，取粉）一斤，枳殼（麩炒）
六兩。爲末，蜜丸。每溫酒下三十丸，日二夜一服。一方：去枳殼。腎臟風毒及心肺積熱，皮膚生疥癩，瘙癢時出黃水，及大風手足壞爛，一切風疾。苦參三十二兩，荊芥穗一十六兩。爲末，水糊丸梧子大。每服三十丸，茶下。（《和劑局方》）
上下諸 ，或在項，或在下部。用苦參五升。苦酒一斗，漬三、四日服之，以知爲度。（《肘後方》）
鼠 惡瘡：苦參二斤，露蜂房二兩，曲二斤。水三斗，漬二宿，去滓，入黍米二升，釀熟，稍飲，日三次。（《肘後方》）
下部漏瘡：苦參煎湯，日日洗之。（《直指方》）
瘰癧結核：苦參四兩搗末。牛膝汁丸綠
豆大。每暖水下二十丸。（張文仲《備急方》）
湯火傷灼：苦參末，油調敷之。（《衛生寶鑒》）
赤白帶下：苦參二兩，牡蠣粉一兩五錢。爲末。以雄豬肚一個，水三碗煮爛，搗泥和丸梧子大。每服百丸，溫酒下。（陸氏《積德堂方》）
實（十月收采）
【氣味】同根。
【主治】久服輕身不老，明目。餌如槐子法，有驗（蘇恭）。
白蘚
（音仙。《本經》中品）
【釋名】白膻（弘景）、白羊蘚（弘景）、地羊蘚（《圖經》）、金雀兒椒（《日華》）。
弘景曰：俗呼爲白羊蘚。氣息正似羊膻，故又名白膻。
時珍曰：蘚者，羊之氣也。此草根白色，作羊膻氣，共子累累如椒，故有諸名。
【集解】《別錄》曰：白蘚皮，生上谷川谷及冤句。四月、五月採根，陰乾。
弘景曰：近道處處有，以蜀中者爲良。
恭曰：其葉似茱萸，苗高尺餘，根皮白而心實，花紫白色。根宜二月採，若四月、五月採，便虛惡矣。
頌曰：今河中、江寧府、滁州、潤州皆有之。苗高尺餘，莖青，葉稍白，如槐亦似茱萸。四月開花淡紫色，似小蜀葵花。根似小蔓菁，皮黃白而心實。山人采嫩苗爲菜茹。
根皮
【氣味】苦，寒，無毒。《別錄》曰：咸。之才曰：惡螵蛸、桔梗、茯苓、萆
【主治】頭風黃膽，咳逆淋瀝，女子陰中腫痛，濕痺死肌，不可屈伸起止行步（《本經》）。
療四肢不安，時行腹中大熱飲水，欲走大呼，小兒驚癇，婦人產後余痛（《別錄》）。
治一切熱毒風、惡風，風瘡疥癬赤爛，眉發脫脆，皮肌急，壯熱惡寒，解熱黃、酒黃、急黃、谷黃、勞黃（甄權）。通關節，利九竅及血脈，通小腸水氣，天行時疾，頭痛、眼疼。其花同功（大明）。
治肺嗽（蘇頌）。
【發明】時珍曰：白蘚皮氣寒善行，味苦性燥，足太陰、陽明經去濕熱藥也，兼入手太
陰、陽明，爲諸黃風痺要藥。世醫只施之瘡科，淺矣。
【附方】舊一，新一。
鼠 已破，出膿血者。白蘚皮煮汁，服一升，當吐若鼠子也。（《肘後方》）
產後中風，人虛不可服他藥者。一物白蘚皮湯，用新汲水三升，煮取一升，溫服。（陳延之《短劇方》）
延胡索
（宋《開寶》）
【釋名】玄胡索。好古曰：本名玄胡索，避宋真宗諱，改玄爲延也。
【集解】藏器曰：延胡索生於奚，從安東道來，根如半夏，色黃。時珍曰：奚乃東北夷也。今二茅山西上龍洞種之。每年寒露後栽，立春後生苗，葉如竹葉樣，三月長三寸高，根叢生如芋卵樣，立夏掘起。
根
【氣味】辛，溫，無毒。 曰：苦，甘。杲曰：甘、辛，溫，可升可降，陰中陽也。
好古曰：苦、辛，溫，純陽，浮也，入手、足太陰經。
【主治】破血，婦人月經不調，腹中結塊，崩中淋露，產後諸血病，血運，暴血沖上，因損下血。煮酒或酒磨服（《開寶》）。除風治氣，暖腰膝，止暴腰痛，破症癖，撲損瘀血，落胎（大明）。治心氣小腹痛，有神（好古）。散氣，治腎氣，通經絡（李 ）。活血利氣，止痛，通小便（時珍）。
【發明】 曰：主腎氣，及破產後惡露或兒枕。與三棱、鱉甲、大黃爲散，甚良，蟲蛀成末者，尤良。
時珍曰：玄胡索，味苦微辛，氣溫，入手、足太陰、厥陰四經，能行血中氣滯，氣中血滯，故專治一身上下諸痛，用之中的，妙不可言。荊穆王妃胡氏，因食蕎麥麵著怒，遂病胃脘當心痛，不可忍。醫用吐下行氣化滯諸藥，皆入口即吐，不能奏功。大便三日不通。因思《雷公炮炙論》云：心痛欲死，速覓延胡。乃以玄胡索末三錢，溫酒調下，即納入，少頃大便行而痛遂止。又華老年五十餘，病下痢腹痛垂死，已備棺木。予用此藥三錢，米飲服之，痛即減十之五，調理而安。按：《方勺泊宅編》云：一人病遍體作痛，殆不可忍。都下醫或云中風，或去中濕，或云腳氣，藥悉不效。周離亨言：是氣血凝滯所致。用玄胡索、當歸、桂心等分，爲末，溫酒服三四錢，隨量頻進，以止爲度，遂痛止。蓋玄胡索能活血化氣，第一品藥也。其後趙待制霆因導引失節，肢體拘攣，亦用此數服而愈。
【附方】舊三，新一十二。
老小咳嗽：玄胡索一兩，枯礬二錢半。爲末。每服二錢，軟餳一塊和，含之。（《仁存堂方》）
鼻出衄血：玄胡索末，綿裹塞耳內，左衄塞右，右衄塞左。（《普濟方》）
小便尿血：
玄胡索一兩，朴硝七錢半，爲末。每服四錢，水煎服。（《活人書》）
小便不通：捻頭散：治小兒小便不通。用玄胡索、川苦楝子等分，爲末。每服半錢或一錢，白湯滴油數點調下。（錢仲陽《小兒直訣》）
膜外氣疼及氣塊。玄胡索不限多少。爲末。豬胰一具，切作塊子，炙熟蘸末，頻食之。（《勝金方》）
熱厥心痛，或發或止，久不愈，身熱足寒者。用玄胡索（去皮）、金鈴子肉等分，爲末，每溫酒或白湯下二錢。（《聖惠方》）
下痢腹痛：方見發明下。婦女血氣，腹中刺痛，經候不調。用玄胡索（去皮，醋炒）、當歸（酒浸炒）各一兩，橘紅二兩。爲末，酒煮米糊丸梧子大。每服一百丸，空心艾醋湯下。（《濟生方》）
產後諸病：凡產後，穢污不盡，腹滿，及產後血運，心頭硬，或寒熱不禁，或心悶、手足煩熱、氣力欲絕諸病。並用玄胡索炒研，酒服一錢，甚效。（《聖惠方》）
小兒盤
腸氣痛。玄胡索、茴香等分，炒研，空心米飲量兒大小與服。（《衛生易簡方》）
疝氣危急：
玄胡索（鹽炒）、全蠍（去毒生用）等分。爲末。每服半錢，空心鹽酒下。（《直指方》）
冷氣腰痛：玄胡索、當歸、桂心三味，方見發明下。肢體拘痛：方同上。偏正頭痛，不可忍者。
玄胡索七枚，青黛二錢，牙皂二個（去皮子）。爲末，水和丸如杏仁大。每以水化一丸，灌
入病患鼻內，隨左右，口咬銅錢一個，當有涎出成盆而愈。（《永類方》）
墜落車馬，筋骨痛不止。玄胡索末。豆淋酒服二錢，日二服。（《聖惠方》）
貝母
（《本經》中品）
【釋名】 （《爾雅》，音萌）、勤母（《別錄》）、苦菜（《別錄》）、苦花（《別錄》）、空草（《本經》）、藥實。弘景曰：形似聚貝子，故名貝母。時珍曰：《詩》云言采其 ，即此。一作虻，謂根狀如虻也。苦菜、藥實，與野苦 、黃藥子同名。
【集解】《別錄》曰：貝母，生晉地，十月採根，曝乾。恭曰：其葉似大蒜。四月蒜熟時采之，良。若十月，苗枯，根亦不佳也。出潤州、荊州、襄州者，最佳；江南諸州亦有。
頌曰：今河中、江陵府、郢、壽、隨、鄭、蔡、潤、滁州皆有之。二月生苗，莖細，青
色。葉亦青，似蕎麥葉，隨苗出。七月開花，碧綠色，形如鼓子花。八月採根，根有瓣子，黃白色，如聚貝子。此有數種。陸璣《詩疏》云： ，貝母也。葉如栝蔞而細小。其子在根下，如芋子，正白，四方連累相著，有分解。今近道出者正類此。郭璞注《爾雅》言：白花
葉似韭，此種罕復見之。 曰：貝母中有獨顆團不作兩片無皺者，號曰丹龍精，不入藥用。
誤服
根
【修治】 曰：凡使，先於柳木灰中炮黃，擘破，去內口鼻中有米許大者心一顆，後拌糯米於 上同炒，待米黃，去米用。
【氣味】辛，平，無毒。《別錄》曰：苦，微寒。恭曰：味甘、苦，不辛。之才曰：濃朴、白薇爲之使，惡桃花，畏秦艽、莽草、 石，反烏頭。
【主治】傷寒煩熱，淋瀝邪氣，疝瘕，喉痺乳難，金瘡風痙（《本經》）。療腹中結實，心下滿，洗洗惡風寒，目眩項直，咳嗽上氣，止煩熱渴，出汗，安五臟，利骨髓（《別錄》）。服之不飢斷谷（弘景）。消痰，潤心肺。末和沙糖丸含，止嗽。燒灰油調，敷人畜惡瘡，斂瘡口（大明）。主胸脅逆氣，時疾黃膽。研末點目，去膚翳。以七枚作末酒服，治產難及胞
【發明】承曰：貝母能散心胸郁結之氣，故《詩》云言：采其 ，是也。作詩者，本以不得志而言。今用治心中氣不快、多愁郁者，殊有功。信矣。好古曰：貝母乃肺經氣分藥也。
仲景治寒實結胸、外無熱証者，三物小陷胸湯主之，白散亦可，以其內有貝母也。成無己云：
辛散而苦泄，桔梗、貝母之苦辛，用以下氣。機曰：俗以半夏有毒，用貝母代之。夫貝母乃太陰肺經之藥，半夏乃太陰脾經、陽明胃經之藥，何可以代？若虛勞咳嗽、吐血咯血、肺痿
肺癰、婦人乳癰、癰疽及諸郁之証，半夏乃禁忌，皆貝母爲向導，猶可代也；至於脾胃濕熱，涎化爲痰，久則生火，痰火上攻，昏憒僵仆蹇澀諸証，生死旦夕，亦豈貝母可代乎？頌曰：
貝母治惡瘡。唐人記其事云：江左嘗有商人，左膊上有瘡如人面，亦無他苦。商人戲以酒滴
口中，其面赤色。以物食之，亦能食，多則膊內肉脹起。或不食，則一臂痺焉。有名醫教其歷試諸藥，金石草木之類，悉無所苦，至貝母，其瘡乃聚眉閉口。商人喜，因以小葦筒毀其口灌之，數日成痂遂愈，然不知何疾也。《本經》言主金瘡，此豈金瘡之類歟？
【附方】新二十一。
憂郁不伸，胸膈不寬。貝母去心，薑汁炒研，薑汁麵糊丸。每服七十丸，征士鎖甲煎湯下。（《集效方》）
化痰降氣，止咳解郁，消食除脹，有奇效。用貝母（去心）一兩，薑製濃朴半兩。蜜丸梧子大。每白湯下五十丸。（《筆峰方》）
小兒 嗽，百日內咳嗽痰壅。貝母五錢，甘草（半生半炙）二錢。爲末，沙糖丸芡子大，每孕婦咳嗽：貝母去心，麩炒黃爲末，沙糖拌丸芡子大。每含咽一丸，神效。（《救急易方》）
妊娠尿難，飲食如故。用貝母、苦參、當歸各四兩。爲末，蜜丸小豆大，每飲服三丸至十丸。（《金匱要略》）
乳汁不下：二母散：貝母、知母、牡蠣粉等分。爲細末。每豬蹄湯調服二錢，此祖傳方也。（王海藏《湯液本草》）
冷淚目昏：貝母一枚，胡椒七粒。爲末點之。 （《儒門事親》方）
目生弩肉：《肘後》：用貝母、真丹等分爲末，日點。《摘玄方》：用貝母、丁香等分，爲末。乳汁調點。
吐血不止：貝母炮研，溫漿水服二錢。（《聖惠方》）
衄血不止：貝母（炮）研末，漿水服二錢，良久再服。（《普濟方》）
小兒鵝口，滿口白爛。貝母（去心爲末）半錢，水五分，蜜少許，煎三沸，繳淨抹之，日四五度。（《聖惠方》）
吹奶作痛：貝母末，吹鼻中，大效。（危氏《得效方》）
乳癰初腫：貝母末，酒服二錢，仍令人吮之，即通。（《仁齋直指方》）
便癰腫痛：貝母、白芷等分爲末，酒調服或酒煎服，以滓貼之。（《永類鈐方》）
紫白癜斑：貝母、南星等分爲末生薑帶汁擦之。《德生堂方》：用貝母、乾薑等分，爲末，如澡豆，入密室中浴擦，得汗爲妙。《談野翁方》：以生薑擦動，醋磨貝母塗之。《聖惠方》：用貝母、百部等分爲末，自然薑汁調搽。蜘蛛咬毒：縛定咬處，勿使毒行。以貝母末酒服半兩，至醉。良久酒化爲水，自瘡口出，水盡，仍塞瘡口，甚妙。（《仁齋直指方》）
蛇蠍咬傷：方同上。
山慈菇
（宋《嘉 》）
【釋名】金燈（《拾遺》）、鬼燈檠（《綱目》）、朱姑（《綱目》）、鹿蹄草（《綱目》）、無義草。時珍曰：根狀如水慈菇，花狀如燈籠而朱色，故有諸名。段成式《酉陽雜俎》云：
金燈之花與葉不相見，人惡種之，謂之無義草。又有試劍草，亦名鹿蹄草，與此同名，見後草之五。
【集解】藏器曰：山慈菇生山中濕地，葉似車前，根如慈菇。大明曰：零陵間有一種團
慈菇，根如小蒜，所主略同。時珍曰：山慈菇處處有之。冬月生葉，如水仙花之葉而狹。二月中抽一莖，如箭杆，高尺許。莖端開花白色，亦有紅色、黃色者，上有黑點，其花乃衆花
簇成一朵，如絲紐成可愛。三月結子，有三棱。四月初苗枯，即掘取其根，狀如慈菇及小蒜，遲則苗腐難尋矣。根苗與老鴉蒜極相類，但老鴉根無毛，慈菇有毛殼包裹爲異爾。用之，去毛殼。
根
【氣味】甘、微辛，有小毒。
【主治】癰腫瘡 、瘰癧結核等，醋磨敷之。亦剝人面皮，除 （藏器）。主疔腫，攻毒破皮，解諸毒蠱毒，蛇蟲狂犬傷（時珍）。
【附方】新五。粉
牙齦腫痛：紅燈籠枝根，煎湯漱吐。（孫天仁《集效方》）
癰疽疔腫，惡瘡及黃膽。慈菇
連根同蒼耳草等分，搗爛，以好酒一鐘，濾汁溫服。或乾之爲末，每酒服三錢。（《乾坤生意》）
風痰癇疾：金燈花根（似蒜者）一個，以茶清研如泥，日中時以茶調下，即臥日中，良
久，吐出雞子大物，永不發。如不吐，以熱茶投之。（《奇效良方》）
萬病解毒丸：一名太乙紫金丹，一名玉樞丹。解諸毒，療諸瘡，利關節，治百病，起死
回生，不可盡述。凡居家遠出，行兵動衆，不可無此。山慈菇（去皮洗極淨，焙）二兩，川
五倍子（洗刮，焙）二兩，千金子仁（白者，研，紙壓去油）一兩，紅芽大戟（去蘆洗，焙）
一兩半，麝香三錢。以端午七夕重陽或天德、月德、黃道上吉日，預先齋戒盛服，精心治藥，爲末，陳設拜禱，乃重羅令勻，用糯米濃飲和之，木臼杵千下，作一錢一錠。病甚者連服；取利一二行，用溫粥補之。凡一切飲食藥毒，蠱毒瘴氣，河豚、土菌、死牛馬等毒，並用涼水磨服一錠，或吐或利即愈。癰疽發背，疔腫楊梅等，一切惡瘡，風疹赤游，痔瘡，並用涼水或酒磨塗，日數次，立消。陰陽二毒傷寒，狂亂瘟疫，喉痺喉風，並用冷水入薄荷汁數匙化下。心氣痛並諸氣，用淡酒化下。泄瀉痢下，霍亂絞腸沙，用薄荷湯下。中風中氣，口緊
眼歪，五癲五癇，鬼邪鬼胎，筋攣骨痛，並暖酒下。自縊、溺水、鬼迷，心頭溫者，冷水磨
灌之。傳尸癆瘵，涼水化服，取下惡物蟲積爲妙。久近瘧疾，將發時，東流水煎桃枝湯化服。
女人經閉，紅花酒化服。小兒驚風，五疳五痢，薄荷湯下。頭風頭痛，酒研貼兩太陽上。諸腹鼓脹，麥芽湯化下。風蟲牙痛，酒磨塗之，亦吞少許。打撲傷損，松節煎酒下；湯火傷，毒蛇惡犬，一切蟲傷，並冷水磨塗，仍服之。（王 《百一選方》）
葉
【主治】瘡腫，入蜜搗塗瘡口，候清血出，效（慎微）。塗乳癰、便毒，尤妙（時珍）。
【附方】新一。中溪毒生瘡：朱菇葉搗爛塗之。生東間，葉如蒜葉。（《外台秘要》）
花
【主治】小便血淋澀痛，同地柏花陰乾，每用三錢，水煎服（《聖惠》）。
石蒜
（宋《圖經》）
【釋名】烏蒜（《綱目》）、老鴉蒜（《救荒》）、蒜頭草（《綱目》）、婆婆酸（《綱目》）、一
【集解】頌曰：水麻生鼎州、黔州，其根名石蒜，九月採之。或云金燈花根，亦名石蒜，即此類也。時珍曰：石蒜，處處下濕地有之，古謂之烏蒜，俗謂之老鴉蒜、一枝箭是也。春初生葉，如蒜秧及山慈菇葉，背有劍脊，四散布地。七月苗枯，乃於平地抽出一莖如箭杆，長尺許。莖端開花四、五朵，六出紅色，如山丹花狀而瓣長，黃蕊長須。其根狀如蒜，皮色紫赤，肉白色。此有小毒，而《救荒本草》言其可炸熟水浸過食，蓋爲救荒爾。一種葉如大韭，四、五月抽莖，開花如小萱花黃白色者，謂之鐵色箭，功與此同。二物並抽莖開花，後乃生葉，葉、花不相見，與金燈同。
根
【氣味】辛、甘，溫，有小毒。
【主治】敷貼腫毒（蘇頌）。疔瘡惡核，可水煎服取汗，及搗敷之。又中溪毒者，酒煎半升服，取吐良（時珍）。
【附方】新三。
便毒諸瘡：一枝箭，搗爛塗之即消。若毒太甚者，冼淨，以生白酒煎服，得微汗即愈。
（王永輔《濟世方》）
產腸脫下：老鴉蒜（即酸頭草）一把。以水三碗，煎一碗半，去滓熏洗，神效。（危氏《得效方》）
小兒驚風：大叫一聲就死者，名老鴉驚。以散麻纏住脅下及手心足心，以燈火爆之。用老鴉蒜（晒乾）、車前子等分，爲末，水調貼手足心。仍以燈心淬
手足心，及肩膊、眉心、鼻
水仙
（《會編》）
【釋名】金盞銀台。時珍曰：此物宜卑濕處，不可缺水，故名水仙。金盞銀台，花之狀
也。
【集解】機曰：水仙花葉似蒜，其花香甚清。九月初栽於肥壤，則花茂盛，瘦地則無花。
五月初收根，以童尿浸一宿，晒乾，懸火暖處。若不移宿根更旺。時珍曰：水仙叢生下濕處。
其根似蒜及薤而長，外有赤皮裹之。冬月生葉，似薤及蒜。春初抽莖，如蔥頭。莖頭開花數朵，大如簪頭，狀如酒杯，五尖上承，黃心，宛然盞樣，其花瑩韻，其香清幽。一種千葉者，花皺，下輕黃而上淡白，不作杯狀，人重之，指爲真水仙，蓋不然，乃一物二種爾。亦有紅花者。按：段成式《酉陽雜俎》云：捺祗出拂林國，根大如雞卵，苗長三四尺，葉似蒜
葉，中心抽條，莖端開花，六出紅白色，花心黃赤，不結子，冬生夏死。取花壓油，塗身去風氣。據此形狀，與水仙仿佛，豈外國名謂不同耶？
根
【氣味】苦、微辛，滑，寒，無毒。土宿真君曰：取汁伏汞，煮雄黃，拒火。
【主治】
花
【氣味】缺。
【主治】作香澤，塗身理發，去風氣。又療婦人五心發熱，同乾荷葉、赤芍藥等分，爲末，白湯每服二錢，熱自退也（時珍，出《衛生易簡方》）。
白茅
（《本經》中品）
【釋名】根名茹根（《本經》）、蘭根（《本經》）、地筋（《別錄》）。時珍曰：茅葉如矛，故謂之茅。其根牽連，故謂之茹。《易》曰：拔茅連茹，是也。有數種：夏花者，爲茅；秋
花者，爲菅，二物功用相近，而名謂不同。《詩》云：白華菅兮，白茅束兮，是也。《別錄》
不分茅、菅乃二種，謂茅根一名地菅，一名地筋，而有名未用又出地筋，一名菅根。蓋二物之根狀皆如筋，可通名地筋，不可並名菅也，正之。
【集解】《別錄》曰：茅根，生楚地山谷田野，六月採根。
弘景曰：此即今白茅菅，《詩》云：露彼菅茅，是也。其根如渣芹甜美。
頌曰：處處有之。春生芽，布地如針，俗謂之茅針，亦可啖，甚益小兒。夏生白花茸茸
然，至秋而枯。其根至潔白，六月採之。又有菅，亦茅類也。陸璣《草木疏》云：菅，似茅
而滑無毛，根下五寸中有白粉者，柔韌宜爲索，漚之尤善。其未漚者名野菅，入藥與茅功等。
時珍曰：茅有白茅、菅茅、黃茅、香茅、芭茅數種，葉皆相似。白茅短小，三、四月開白花成穗，結細實。其根甚長，白軟如筋而有節，味甘，俗呼絲茅，可以苫蓋，及供祭祀苞
苴之用，《本經》所用茅根是也。其根幹之，夜視有光，故腐則變爲螢火。菅茅只生山上，似白茅而長，入秋抽莖，開花成穗如荻花，結實尖黑，長分許，粘衣刺人。其根短硬如細竹根，無節而微甘，亦可入藥，功不及白茅，《爾雅》所謂白華野菅是也。黃茅似菅茅，而莖上開葉，莖下有白粉，根頭有黃毛，根亦短而細硬無節。秋深開花穗如菅，可爲索 ，古名黃菅，《別錄》所用菅根是也。香茅，一名菁茅，一名瓊茅，生湖南及江淮間，葉有三脊，其氣香芬，可以包藉及縮酒，禹貢所謂荊州苞匭菁茅是也。芭茅叢生，葉大如蒲，長六、七尺，有二種，即芒也。見後芒下。
茅根
【氣味】甘，寒，無毒。
【主治】勞傷虛羸，補中益氣，除瘀血、血閉寒熱，利小便（《本經》）。下五淋，除客熱在腸胃，止渴堅筋，婦人崩中。久服利人（《別錄》）。主婦人月經不勻，通血脈淋瀝（大明）。止吐衄諸血，傷寒噦逆，肺熱喘急，水腫黃膽，解酒毒（時珍）。
【發明】弘景曰：茅根，服食斷谷甚良。俗方稀用，惟煎汁療淋及崩中爾。時珍曰：
白茅根甘，能除伏熱，利小便，故能止諸血噦逆、喘急消渴，治黃膽水腫，乃良物也。世人因微而忽之，惟事苦寒之劑，致傷沖和之氣，烏足知此哉？
【附方】舊二，新一十三。
山中辟谷：凡辟難無人之境，取白茅根冼淨，咀嚼，或石上晒焦搗末，水服方寸匕，可辟谷不飢。（《肘後方》）
溫病冷 ：因熱甚飲水成暴冷 者。茅根（切）、枇杷葉（拭去毛，炙香）各半斤。水四升，煎二升，去滓，稍熱飲之。（龐安常《傷寒總病論》）
溫病熱噦：乃伏熱在胃，令人胸滿則氣逆，逆則噦，或大下後，胃中虛冷，亦致噦也。
茅
反胃上氣，食入即吐。茅根、蘆根二兩。水四升，煮二升，頓服得下，良。（《聖濟總錄
肺熱氣喘：生茅根一握。 咀，水二盞，煎一盞，食後溫服。甚者三服止，名如神湯。
（
虛後水腫：因飲水多，小便不利。用白茅根一大把，小豆三升。水三升，煮乾，去茅食豆，水隨小便下也。（《肘後方》）
五種黃病：黃膽、谷疸、酒疸、女疸、勞疸也。黃汗者，乃大汗出入水所致，身體微腫，汗出如黃柏汁。用生茅根一把，細切，以豬肉一斤，合作羹食。（《肘後》）
解中酒毒，恐爛五臟。茅根汁，飲一升。（《千金方》）
小便熱淋：白茅根四升，水一斗五升，煮取五升，適冷暖飲之，日三服。（《肘後方》）
小便出血：茅根煎湯，頻飲爲佳。（《談野翁方》）
勞傷溺血：茅根、乾薑等分。入蜜一匙，水二鐘，煎一鐘，日一服。
鼻衄不止：茅根爲末，米泔水服二錢。（《聖惠方》）
吐血不止：《千金翼》：用白茅根一握，水煎服之。《婦人良方》：用根洗搗汁，日飲一合。
竹木入肉：白茅根燒末，豬脂和塗之。風入成腫者，亦良。（《肘後方》）
茅針（即初生苗也。《拾遺》）
【氣味】甘，平，無毒。大明曰：涼。
【主治】下水（《別錄》）。治消渴，能破血（甄權）。通小腸，治鼻衄及暴下血，水煮服之。惡瘡癰腫、軟癤未潰
花
【氣味】甘，溫，無毒。
【主治】煎飲，止吐血衄血，並塞鼻。又敷灸瘡不合， 刀箭金瘡，止血並痛（大明）。
屋上敗茅
【氣味】苦，平，無毒。
【主治】猝吐血，銼三升，酒浸煮一升服。和醬汁研，敷斑瘡及蠶嚙瘡（藏器）。屋四角
【發明】時珍曰：按《陳文中小兒方》：治痘瘡潰爛，難靨不乾。多年牆屋上爛茅，擇
洗焙乾，爲末摻之。此蓋取其性寒而解毒，又多受雨露霜雪之氣，兼能燥濕也。
【附方】新三。
婦人陰癢：牆頭爛茅、荊芥、牙皂等分。煎水頻熏洗之。（《摘玄方》）
大便閉塞，服藥不通者。滄鹽三錢，屋檐爛草節七個。爲末。每用一錢，竹筒吹入肛內一寸即通，名提金散。
（《聖濟錄》）
卒中五尸：其狀腹痛脹急，不得氣息，上沖心胸，旁攻兩脅，或 涌起，或牽引腰脊，此乃身中尸鬼接引爲害。取屋上四角茅，入銅器中，以三赤布覆腹，著器布上，燒茅令熱，隨痛追逐，跖下癢即瘥也。（《肘後方》）
地筋
（《別錄》有名未用）
【釋名】菅根（《別錄》）、土筋（同）。
【集解】《別錄》曰：地筋生澤中，根有毛。三月生，四月實白，三月三日采根。弘景曰：疑此即是白茅而小異也。藏器曰：地筋如地黃，根葉並相似，而細多毛，生平澤，功用亦同地黃，李邕方中用之。時珍曰：此乃黃菅茅之根也，功與白茅根相同，詳見白茅下。陳
藏器所說，別是一物，【氣味】甘，平，無毒。
【主治】益氣止渴，除熱在腹臍，利筋（《別錄》）。根、苗、花，功與白茅同（時珍）。
芒
（《拾遺》）
【校正】並入《拾遺》石芒、敗芒箔。
【釋名】杜榮（《爾雅》）、笆芒（《寰宇志》）、笆茅。
時珍曰：芒，《爾雅》作 。今俗謂之笆茅，可以爲籬笆故也。
【集解】藏器曰：《爾雅》： ，杜榮。郭璞注云：草似茅，皮可爲繩索履 也。今東人多以爲箔。又曰：石芒生高山，如芒而節短，江西呼爲折草，六、七月生穗如荻。時珍曰：
芒有二種，皆叢生，葉皆如茅而大，長四、五尺，甚快利，傷人如鋒刃。七月抽長莖，開白花成穗，如蘆葦花者，芒也；五月抽短莖，開花如芒者，石芒也。並於花將放時剝其籜皮，可爲繩箔草履諸物，其莖穗可爲掃帚也。
莖
【氣味】甘，平，無毒。
【主治】人畜爲虎野狼等傷，恐毒入內，取莖雜葛根濃煮汁服，亦生取汁服。（藏器）。煮汁服，散血（時珍）。
敗芒箔
【主治】產婦血滿腹脹痛，血渴，惡露不盡，月閉，止好血，下惡血，去鬼氣疰痛症結，酒煮服之。亦燒末，酒下。彌久著煙者佳（藏器）。
龍膽
（《本經》上品）
【釋名】陵游（《本經》）。志曰：葉如龍葵，味苦如膽，因以爲名。
【集解】《別錄》曰：龍膽生齊朐山谷及冤句，二月、八月、十一月、十二月採根陰乾。
弘景曰：今出近道，以吳興者爲勝。根狀似牛膝，其味甚苦。
頌曰：宿根黃白色，下抽根十餘條，類牛膝而短。直上生苗，高尺餘。四月生葉如嫩蒜，細莖如小竹枝。七月開花，如牽牛花，作鈴鐸狀，青碧色。冬後結子，苗便枯。俗呼草龍膽。又有山龍膽，味苦澀，其葉經霜雪不凋。山人用治四肢疼痛，與此同類而別種也。采無時。
根
【修治】 曰：采得陰乾。用時，銅刀切去須，土，頭了，銼細，甘草湯浸一宿，漉出，曝乾用。
【氣味】苦、澀，大寒，無毒。
曰：空腹餌之，令人溺不禁。
之才曰：貫衆、小豆爲之使，惡地黃、防葵。
【主治】骨間寒熱，驚癇邪氣，續絕傷，定五臟，殺蠱毒（《本經》）。除胃中伏熱，時氣溫熱，熱泄下痢，去腸中小蟲，益肝膽氣，止驚惕，久服益智不忘，輕身耐老（《別錄》）。治小兒壯熱骨熱，驚癇入心，時疾熱黃，癰腫口瘡（甄權）。客忤疳氣，熱病狂語，明目止煩，治瘡疥（大明）。去目中黃及睛赤腫脹，瘀肉高起，痛不可忍（元素）。退肝經邪熱，除下焦濕熱之腫，瀉膀胱火（李杲）。療咽喉痛，風熱盜汗（時珍）。
【發明】元素曰：龍膽味苦性寒，氣味俱濃，沉而降，陰也，足厥陰、少陽經氣分藥也。其用有四：除下部風濕，一也；及濕熱，二也；臍下至足腫痛，三也；寒濕腳氣，四也。
下行之功與防己同，酒浸則能上行，外行以柴胡爲主，龍膽爲使治眼中疾必用之藥。好古曰：益肝膽之氣而泄火。時珍曰：相火寄在肝膽，有瀉無補，故龍膽之益肝膽之氣，正以其能瀉肝膽之邪熱也。但大苦大寒，過服恐傷胃中生發之氣，反助火邪，亦久服黃連反從火化之義。《別錄》久服輕身之說，恐不足信。
【附方】舊四，新六。
傷寒發狂：草龍膽爲末，入雞子清、白蜜，化涼水服二錢。（《傷寒蘊要》）
四肢疼痛：山龍膽根，細切，用生薑自然汁浸一宿，去其性，焙乾搗末，水煎一錢匕，溫谷疸勞疸：谷疸，因食而得；勞疸，因勞而得。用龍膽一兩，苦參三兩。爲末，牛膽汁和丸梧子大。先食以麥飲服五丸，日三服，不愈稍增。勞疸，加龍膽一兩，梔子仁三七枚，以豬膽和丸。（《刪繁方》）
一切盜汗：婦人、小兒一切盜汗，又治傷寒後盜汗不止。龍膽草研末，每服一錢，豬膽汁三兩，點入溫酒少許調服。（《楊氏家藏方》）
小兒盜汗身熱。龍膽草、防風各等分。爲末。
每服一錢，米飲調下。亦可丸服，及水煎咽喉熱痛：龍膽，擂水服之。（《集簡方》）
暑行目澀：生龍膽（搗汁）一合，黃連（二寸切爛浸汁）一匙，和點之。（危氏《得效方》）
眼中漏膿
龍膽草、當歸等分。爲末。每服二錢，溫水下。（《鴻飛集》）
蛔蟲攻心刺痛，吐清水。龍膽一兩，去頭銼，水二盞，煮一盞，隔宿勿食，平旦頓服之。（《聖惠方》）
猝然下血不止。龍膽一虎口，水五升，煮取二升半，分爲五服。（姚僧坦《集驗方》）
細辛
（《本經》上品）
【釋名】小辛（《本經》）、少辛。
頌曰：華州真細辛，根細而味極辛，故名之曰細辛。
時珍曰：小辛、少辛，皆此義也。按《山海經》云，浮戲之山多少辛。《管子》云，五沃之土，群藥生少辛，是矣。
【集解】
《別錄》曰：細辛，生華陰山谷，二月、八月採根陰乾。弘景曰：今用東陽臨海者，形段乃好，而辛烈不及華陰、高麗者。用之去其頭節。
當之曰：細辛如葵赤黑，一根一葉相連。
頌曰：今處處有之，皆不及華陰者爲真，其根細而極辛。今人多以杜衡爲之，杜衡根似飯帚密鬧，細長四、五寸，微黃白色，江淮呼爲馬蹄香，不可誤用。
宗奭曰：細辛，葉如葵，赤黑色，非此則杜衡也。杜衡葉如馬蹄之下，故俗名馬蹄香。蓋根似白前，又似細辛。按沈括《夢溪筆談》云：細辛出華山，極細而直，柔韌，深紫色，味極辛，嚼之習習如椒而更甚於椒。本草云：細辛水漬令直，是以杜衡偽爲之也。東南所用細辛，皆杜衡也。杜衡黃白色，拳曲而脆，乾則作團，又謂之馬蹄。襄漢間又有一種細辛，極細而直，色黃白，乃是鬼督郵，亦非細辛也。
時珍曰：《博物志》言杜衡亂細辛，自古已然矣。沈氏所說甚詳。大抵能亂細辛者，不止杜衡，皆當以根苗色味細辨之。葉似小葵，柔莖細根，直而色紫，味極辛者，細辛也。葉似馬蹄，莖微粗，根曲而黃白色，味亦辛者，杜衡也。一莖直上，莖端生葉如傘，根似細辛，微粗直而黃白色，味辛微苦者，鬼督郵也。似鬼督郵而色黑者，及己也。葉似小桑，根似細辛，微粗長而黃色，味辛而有臊氣者，徐長卿也。葉似柳而根似細辛，粗長黃白色而味苦者，白薇也。似白薇而白直味甘者，白前也。
根
【修治】
斅曰：凡使細辛，切去頭、土了，以瓜水浸一宿，曝乾用。須揀去雙葉者，服之害人。
【氣味】
辛，溫，無毒。普曰：神農、黃帝、雷公、桐君：辛，小溫；岐伯：無毒；李當之：小寒。權曰：苦、辛。之才曰：曾青、棗根爲之使。得當歸、芍藥、白芷、芎藭、牡丹、藁本、甘草，共療婦人；得決明、鯉魚膽、青羊肝，共療目痛。惡黃耆、野狼毒、山茱萸，忌生菜、狸肉，畏硝石、滑石，反藜蘆。
【主治】
咳逆，上氣，頭痛，腦動，百節拘攣，風濕痺痛、死肌。久服明目、利九竅、輕身長年（《本經》）。溫中，下氣，破痰，利水道，開胸中滯結，除喉痹齆、鼻不聞香臭，風癇癲疾，下乳結，汗不出，血不行，安五臟，益肝膽，通精氣（《別錄》）。添膽氣、治嗽，去皮風濕癢，風眼淚下，除齒痛，血閉，婦人血瀝腰痛（甄權）。含之，去口臭（弘景）。潤肝燥，治督脈爲病，脊強而厥（好古）。治口舌生瘡，大便燥結，起目中倒睫（時珍）。
【發明】
宗奭曰：治頭面風痛，不可缺此。
元素曰：細辛氣溫，味大辛，氣濃於味，陽也，升也，入足厥陰、少陰血分，爲手少陰引經之藥。香味俱細，故入少陰，與獨活相類。以獨活爲使，治少陰頭痛如神。亦止諸陽頭痛，諸風通用之。味辛而熱，溫少陰之經，散水氣以去內寒。
成無己曰：水停心下不行，則腎氣燥，宜辛以潤之。細辛之辛，以行水氣而潤燥。
杲曰：膽氣不足，細辛補之。又治邪氣自裡之表，故仲景少陰証，用麻黃附子細辛湯。
時珍曰：氣之濃者能發熱，陽中之陽也。辛溫能散，故諸風寒、風濕頭痛、痰飲、胸中滯氣、驚癇者，宜用之。口瘡、喉痺、 齒諸病用之者，取其能散浮熱，亦火郁則發之之義也。辛能泄肺，故風寒咳嗽上氣者，宜用之。辛能補肝，故膽氣不足，驚癇眼目諸病，宜用之。辛能潤燥，故通少陰及耳竅，便澀者宜用之。
承曰：細辛非華陰者不得爲真。若單用末，不可過一錢。多則氣悶塞不通者死，雖死無傷。近年開平獄中嘗治此，不可不記。非本有毒，但不識多寡耳。
【附方】舊二，新六。
暗風猝倒，不省人事。細辛末，吹入鼻中。（危氏《得效方》）
虛寒嘔噦，飲食不下。細辛（去葉）半兩，丁香二錢半。爲末。每服一錢，柿蒂湯下。小兒客忤口不能言。細辛、桂心末等分，以少許納口中。（《外台秘要》）
小兒口瘡：細辛末，醋調，貼臍上。（《衛生家寶方》）
口舌生瘡：細辛、黃連等分，爲末摻之，漱涎甚效，名兼金散。一方用細辛、黃柏。（《三因方》）
口臭 齒腫痛。細辛煮濃汁，熱含冷吐，取瘥。（《聖惠方》）
鼻中息肉：細辛末，時時吹之。（《聖惠方》）
諸般耳聾：細辛末，溶黃蠟丸鼠屎大，綿裹一丸塞之，一、二次即愈。須戒怒氣，名聰耳丸。（龔氏《經驗方》）
杜衡
（《別錄》中品）
【釋名】杜葵（《綱目》）、馬蹄香（《唐本》）、土鹵（《爾雅》）、土細辛（《綱目》）。
恭曰：杜衡，葉似葵，形似馬蹄，故俗名馬蹄香。頌曰：《爾雅》杜又名土鹵，然杜若亦名杜衡，或疑是杜若。而郭璞注云：似葵，當是杜衡也。
【集解】《別錄》曰：杜衡生山谷，三月三日采根，熟洗曝乾。弘景曰：根葉都似細辛，惟氣小異爾。處處有之。方藥少用，惟道家服之。令人身衣香。恭曰：生山之陰，水澤下濕地。葉似葵，形如馬蹄。根似細辛、白前等。今俗以及己代之，謬矣。及己獨莖，莖端四葉，葉間白花，殊無芳氣。有毒，服之令人吐，惟療瘡疥，不可亂杜衡也。頌曰：今江淮間皆有之。春初於宿根上生苗，葉似馬蹄下狀，高二、三寸，莖如麥稿粗細，每窠上有五七葉，或八九葉，別無枝蔓。又於莖葉間罅內蘆頭上貼地生紫花，其花似見不見，暗結實如豆大，窠
內有碎子，似天仙子。苗葉俱青，經霜即枯，其根成空，有似飯帚密鬧，細長四五寸，粗於細辛，微黃白色，味辛，江淮俗呼爲馬蹄香。謹按《山海經》云：天帝之山有草焉。其狀如葵，其臭如蘼蕪，名曰杜衡。可以走馬，食之已癭。郭璞注云：帶之可以走馬。或曰：馬得之而健走也。宗奭曰：杜衡用根似細辛，但根色白，葉如馬蹄之下。市人往往以亂細辛，將
二物相對，便見真偽。況細辛惟出華州者良。杜衡色黃，拳局而脆，乾則作團。詳細辛下。
時珍曰：按《土宿本草》云：杜細辛，葉圓如馬蹄，紫背者良，江南、荊、湖、川、陝、閩、廣俱有之。取自然汁，可伏硫、砒，製汞。
根
【氣味】辛，溫，無毒。
【主治】風寒咳逆。作浴湯，香人衣體（《別錄》）。止氣奔喘促，消痰飲，破留血、項
間癭瘤之疾（甄權）。下氣殺蟲（時珍）。
【發明】時珍曰：古方吐藥往往用杜衡者，非杜衡也，乃及己也。及己似細辛而有毒，吐人。昔人多以及己當杜衡，杜衡當細辛，故爾錯誤也。杜衡則無毒，不吐人，功雖不及細辛，而亦能散風寒，下氣消痰，行水破血也。
【附方】新六。風寒頭痛：傷風傷寒，頭痛發熱，初覺者。馬蹄香爲末，每服一錢，熱酒調下，少頃飲熱茶一碗，催之出汗即愈，名香汗散。（王英《杏林摘要》）
飲水停滯：大熱行極，及食熱餅後，飲冷水過多不消，停滯在胸不利，呼吸喘息者。杜衡三分，瓜蒂二分，人參一分。爲末。湯服一錢，日二服，取吐爲度。（《肘後方》）
痰氣哮喘：馬蹄香焙研，每服二、三錢，正發時淡醋調下，少頃吐出痰涎爲驗。（《普濟方》）
噎食膈氣：馬蹄香四兩。爲末，好酒三升，熬膏。每服二匙，好酒調下，日三服。（孫氏《集效方》）
吐血瘀聚：凡吐血後，心中不悶者必止；若煩躁悶亂刺脹者，尚有瘀血在胃，宜吐之。方同飲水停滯。喉閉
腫痛：草藥金鎖匙，即馬蹄草，以根搗，井華水調下即效。（《救急方》）
【附錄】木細辛 藏器曰：味苦，溫，有毒。主腹內結聚症瘕，大便不利，推陳去惡，破冷氣。未可輕服，令人利下至困。生終南山，冬月不凋，苗如大戟，根似細辛。
及己
（《別錄》下品）
【釋名】獐耳細辛。時珍曰：及己名義未詳。二月生苗，先開白花，後方生葉三片，狀
如獐耳，根如細辛，故名獐耳細辛。
【集解】恭曰：及己生山谷陰虛軟地。其草一莖，莖頭四葉，隙著白花。根似細辛而黑，有
根
【氣味】苦，平，有毒。恭曰：入口使人吐血。
【主治】諸惡瘡疥痂 蝕，及牛馬諸瘡（《唐本》）。頭瘡白禿風瘙，皮膚蟲癢，可煎汁浸並敷之（大明）。殺蟲（時珍）。
【發明】弘景曰：今人以合瘡疥膏，甚驗。時珍曰：今人不知及己，往往以當杜衡，卻
以杜衡當細辛，故杜衡諸方多是及己也。辯見細辛、杜衡二條。
【附方】新一。頭瘡白禿：獐耳細辛，其味香辣，爲末，以槿木煎油調搽。（《活幼全
書》）
鬼督郵
（《唐本草》）
【釋名】獨搖草（《唐本》）。時珍曰：此草獨莖而葉攢其端，無風自動，故曰鬼獨搖草，後人訛爲鬼督郵爾。因其專主鬼病，猶司鬼之督郵也。古者傳舍有督郵之官主之。徐長卿、赤箭皆治鬼病，故並有鬼督郵之名，名同而物異。
【集解】恭曰：鬼督郵所在有之。有必叢生，苗惟一莖，莖端生葉若傘狀，根如牛膝而細黑。今人以徐長卿代之，非也。保升曰：莖似細箭杆，高二尺以下。葉生莖端，狀如傘。
花生葉心，黃白色。根橫生而無須，二月、八月採根。徐長卿、赤箭並有鬼督郵之名，而主治不同，宜審用之。時珍曰：鬼督郵與及己同類，根苗皆相似。但以根如細辛而色黑者，爲及己；根如細辛而色黃白者，爲鬼督郵。
根
【修治】 曰：凡采得細銼，用生甘草水煮一伏時
【氣味】辛、苦，平，無毒。時珍曰：有小毒。
【主治】鬼疰卒忤中惡，心腹邪氣，百精毒，溫瘧疫疾，強腰腳，益膂力（《唐本》）。
【發明】時珍曰：按東晉《深師方》，治上氣嗽、飲嗽、邪嗽、燥嗽、冷嗽，四滿丸，用鬼督郵同蜈蚣、芫花、躑躅諸毒藥爲丸，則其有毒可知矣。非毒藥不能治鬼疰邪惡之病，《唐本》云無毒，蓋不然。
徐長卿
（《本經》上品）
【校正】今據《吳氏本草》，並入石下長卿。
【釋名】鬼督郵（《本經》）、別仙蹤（蘇頌）。
時珍曰：徐長卿，人名也，常以此藥治邪病，人遂以名之。《名醫別錄》於有名未用復出石下長卿條，云一名徐長卿。陶弘景注云：此是誤爾。方家無用，亦不復識。今考二條功
療相似。按《吳普本草》云：徐長卿一名石下長卿。其爲一物甚明，但石間生者爲良。前人欠
氣亦相似。今狗脊散用鬼督郵者，取其強悍宜腰腳，故知是徐長卿，而非鬼箭、赤箭。
【集解】《別錄》曰：徐長卿，生泰山山谷及隴西，三月採。又曰：石下長卿生隴西山谷池澤，三月採。恭曰：所在川澤有之。葉似柳，兩葉相當，有光澤。根如細辛，微粗長，黃色而有臊氣。今俗以代鬼督郵，非也。鬼督郵自有本條。保升曰：生下濕川澤之間。苗似小桑，兩葉相對。三月苗青，七月、八月著子，似蘿摩子而小。九月苗黃，十月凋。八月採
根，晒乾。頌曰：今淄、齊、淮、泗間皆有之，三月、四月採，謂之別仙蹤。時珍曰：鬼督
郵、及己之亂杜衡，其功不同，苗亦不同也。徐長卿之亂鬼督郵，其苗不同，其功同也。杜衡之亂細辛，則根苗功用皆仿佛，乃彌近而大亂也。不可不審。
根
【修治】 曰：凡采得粗杵，拌少蜜令遍，以瓷器盛，蒸三伏時，晒乾用。
【氣味】辛，溫，無毒。《別錄》曰：石下長卿：鹹，平，有毒。普曰：徐長卿一名石下長卿。神農、雷公：辛。時珍曰：治鬼之藥多有毒，當從《別錄》。
【主治】鬼物百精蠱毒，疫疾邪惡氣，溫瘧。久服強悍輕身（《本經》）。益氣延年。又曰：石下長卿：主鬼疰精物邪惡氣，殺百精蠱毒，老魅注易，亡走啼哭，悲傷恍惚（《別錄
【發明】時珍曰：《抱朴子》言：上古辟瘟疫有徐長卿散，良效。今人不知用此。
【附方】新二。
小便關格：徐長卿湯：治氣壅關格不通，小便淋結，臍下妨悶。徐長卿（炙）半兩，茅
根三分，木通、冬葵子一兩，滑石二兩，檳榔一分，瞿麥穗半兩。每服五錢，水煎，入朴硝一錢，溫服，日二服。（《聖惠方》）
注車注船：凡人登車船煩悶，頭痛欲吐者。宜用徐長卿、石長生、車前子、車下李根皮各等分。搗碎，以方囊系半合於衣帶及頭上，則免此患。（《肘後方》）
白薇
（《本經》中品）
【釋名】薇草（《別錄》）、白幕（《別錄》）、春草（《別錄》）、 （音尾）、骨美。時珍曰：薇，細也。其根細而白也。按：《爾雅》： ，春草也。薇、 音相近，則白薇又 音之轉也。《別錄》以 爲莽草之名，誤矣。
【集解】《別錄》曰：白薇生平原川谷。三月三日采根陰乾。弘景曰：近道處處有之。
頌曰：今陝西諸郡及舒、滁、潤、遼州亦有之。莖葉俱青，頗類柳葉。六、七月開紅花，八月結實。其根黃白色，類牛膝而短小，今人八月採之。
根
【修治】 曰：凡采得，以糯米泔汁浸一宿，取出去髭，於槐砧上細銼，蒸之，從巳至
申，晒乾用。時珍曰：後人惟以酒洗用。
【氣味】苦、鹹，平，無毒。《別錄》曰：大寒。之才曰：惡黃 、大黃、大戟、乾薑、大棗、干漆、山茱萸。
【主治】暴中風身熱肢滿，忽忽不知人，狂惑邪氣，寒熱酸疼，溫瘧洗洗，發作有時（《本經》）。療傷中淋露，下水氣，利陰氣，益精。久服利人（《別錄》）。治驚邪風狂 病，百邪鬼魅（弘景）。風溫灼熱多眠，及熱淋遺尿，金瘡出血（時珍）。
【發明】好古曰：古方多用治婦人，以本草有療傷中淋露之故也。
時珍曰：白薇古人多用，後世罕能知之。按：張仲景治婦人產中虛煩嘔逆，安中益氣，竹皮丸方中，用白薇同桂枝各一分，竹皮、石膏各三分，甘草七分。棗肉爲大丸，每以飲化一丸服。云有熱者，倍白薇，則白薇性寒，乃陽明經藥也。徐之才《藥對》言白薇惡大棗，而此方又以棗肉爲丸，蓋恐諸藥寒涼傷脾胃爾。朱肱《活人書》治風溫發汗後，身猶灼熱，自汗身重多眠，鼻息必鼾，語言難出者，葳蕤湯中亦用之。孫真人《千金方》，有詔書發汗白薇散焉。
【附方】新五。
肺實鼻塞，不知香臭。白薇、貝母、款冬花各一兩，百部二兩。爲末。每服一錢，米飲下。（《普濟方》）
婦人遺尿，不拘胎前產後。白薇、芍藥各一兩。爲末。酒服方寸匕，日三服。（《千金方》）
血淋熱淋：方同上。婦人血厥：人平居無疾苦，忽如死人，身不動搖，目閉口噤，或微知人，眩冒，稱時方寤，此名血厥，亦名郁冒。出汗過多，血少，陽氣獨上，氣塞不行，故
身如死。氣過血還，陰陽復通，故移時方寤。婦人尤多此証。宜服白薇湯：用白薇、當歸各一兩，人參半兩，甘草二錢半。每服五錢，水二盞，煎一盞，溫服。（《本事方》）
金瘡血出：白薇爲末，貼之。（《儒門事親》）
白前
（《別錄》中品）
【釋名】石藍（《唐本》）、嗽藥（同上）。時珍曰：名義未詳。
【集解】弘景曰：白前出近道，根似細辛而大，色白不柔易折，氣嗽方多用之。恭曰：
苗高尺許，其葉似柳，或似芫花，根長於細辛，白色。生州渚沙磧之上，不生近道。俗名石藍，又名嗽藥。今用蔓生者味苦，非真也。志曰：根似白薇、牛膝輩，二月、八月採，陰乾
用。
嘉謨曰：似牛膝，粗長堅直易斷者，白前也。似牛膝，短小柔軟能彎者，白薇也。近道
俱有，形色頗同，以此別之，不致差誤。
根
【修治】 曰：凡用，以生甘草水浸一伏時，漉出，去頭須了，焙乾收用。
【氣味】甘，微溫，無毒。權曰：辛。恭曰：微寒。
【主治】胸脅逆氣，咳嗽上氣，呼吸欲絕（《別錄》）。主一切氣，肺氣煩悶，奔豚腎氣（大
【發明】宗奭曰：白前能保定肺氣，治嗽多用，以溫藥相佐使尤佳。時珍曰：白前色白而味微辛甘，手太陰藥也。長於降氣，肺氣壅實而有痰者宜之。若虛而長哽氣者，不可用也。張
【附方】舊二，新一。
久嗽唾血：白前、桔梗、桑白皮三兩（炒），甘草一兩（炙）。水六升，煮一升，分三服。
忌豬肉、菘菜。（《外台》）
久咳上氣體腫，短氣脹滿，晝夜倚壁不得臥，常作水雞聲者，白前湯主之。白前二兩，紫菀、半夏各三兩，大戟七合。以水一斗，漬一宿，煮取三升，分作三服。禁食羊肉、餳糖大佳。（《深師方》）
久患暇呷：咳嗽，喉中作聲，不得眠。取白前焙搗爲末，每溫酒服二錢。（《梅師方》）
草犀
（《拾遺》）
【釋名】時珍曰：其解毒之功如犀角，故曰草犀。
【集解】藏器曰：草犀生衢、婺、洪、饒間。苗高二、三尺，獨莖，根如細辛。生水中者名水犀。
曰：《廣州記》云：生嶺南及海中，獨莖對葉而生，如燈台草，根若細辛。
根
【氣味】辛，平，無毒。
【主治】解一切毒气，虎野狼蟲虺所傷，溪毒野蠱惡刺等毒，並宜燒研服之，臨死者亦得活（李 ）。天行瘧瘴寒熱，咳嗽痰壅，飛尸喉痺瘡腫，小兒寒熱丹毒，中惡注忤，痢血等
病，煮汁服之。嶺南及睦、婺間中毒者，以此及千金藤並解之（藏器）。
釵子股
（《海藥》）
【校正】並入《拾遺》金釵股。
【釋名】金釵股。時珍曰：石斛名金釵花，此草狀似之，故名。
【集解】藏器曰：金釵股生嶺南及南海山谷，根如細辛，每莖三四十根。 曰：忠州、萬州者亦佳，草莖功力相似。緣嶺南多毒，家家貯之。時珍曰：按《嶺表錄》云：廣中多蠱
毒，彼人以草藥金釵股治之，十救八、九，其狀如石斛也。又忍冬藤解毒，亦號金釵股，與此同名云。
根
【氣味】苦，平，無毒。
【主治】解毒癰疽神驗，以水煎服（李 ）。解諸藥毒，煮汁服。亦生研，更烈，必大吐下。如無毒，亦吐去熱痰。瘧瘴天行，蠱毒喉痺（藏器）。
吉利草
（《綱目》）
【集解】時珍曰：按嵇含《南方草木狀》云：此草生交廣，莖如金釵股，形類石斛，根類芍藥。吳黃武中，江夏李俁徙合浦遇毒，其奴吉利偶得此草與服，遂解，而吉利即遁去。
俁以此濟人，不知其數也。又高涼郡產良耀草，枝葉如麻黃，花白似牛李，秋結子如小粟，煨食解毒，功亞於吉利草。始因梁耀得之，因以爲名，轉梁爲良耳。
根
【氣味】苦，平，無毒。
【主治】解蠱毒，極驗（時珍）。
硃砂根
（《綱目》）
【集解】時珍曰：朱砂根生深山中，今惟太和山人采之。苗高尺許，葉似冬青葉，背甚赤，夏月長茂。根大如箸，赤色，此與百兩金仿佛。
根
【氣味】苦，涼，無毒。
【主治】咽喉腫痺，磨水或醋咽之，甚良（時珍）。
辟虺雷
（《唐本草》）
【釋名】辟蛇雷（《唐本》）。時珍曰：此物辟蛇虺有威，故以雷名之。
【集解】恭曰：辟虺雷狀如粗塊蒼朮，節中有眼。時珍曰：今川中峨嵋、鶴鳴諸山皆有之。根狀如蒼朮，大者若拳。彼人以充方物，苗狀當俟訪問。
根
【氣味】苦，大寒，無毒。
【主治】解百毒，消痰，祛大熱，療頭痛，辟瘟疫（《唐本》）。治咽喉痛，痺解蛇虺毒（時
錦地羅
（《綱目》）
【集解】時珍曰：錦地羅出廣西慶遠山岩間，鎮安、歸順、柳州皆有之。根似萆 及栝蔞根狀。彼人頗重之，以充方物。
根
【氣味】微苦，平，無毒。
【主治】山嵐瘴毒瘡毒，並中諸毒。以根研生酒服一錢匕，即解（時珍）。
紫金牛
（宋《圖經》）
【集解】頌曰：生福州。葉如茶葉，上綠下紫。結實圓，紅色如丹朱。根微紫色，八月採根，去心曝乾，頗似巴戟。
【氣味】辛，平，無毒。
【主治】時疾膈氣，去風痰（蘇頌）。解毒破血（時珍）。
拳參
（宋《圖經》）
【集解】頌曰：生淄州田野，葉如羊蹄，根似海蝦，黑色，土人五月採之。
【氣味】缺。
【主治】爲末，淋渫腫氣（蘇頌）。
鐵線草
（宋《圖經》）
【集解】頌曰：生饒州，三月採根陰乾。時珍曰：今俗呼 蓄爲鐵線草，蓋同名耳。
【氣味】微苦，平，無毒。
【主治】療風消腫毒，有效（蘇頌）。
【附方】新一。男女諸風，產後風尤妙。鐵線草根五錢，五加皮一兩，防風二錢。爲末。
以烏骨雞一斤重者，水內淹死，去毛腸，砍作肉松，入藥剁勻，下麻油些少，炒黃色，隨人量入酒煮熟。先以排風藤煎濃湯，沐浴頭身，乃飲酒食雞，發出粘汗即愈。如不沐浴，必發出風丹，乃愈。（滑伯仁《攖寧心要》）
金絲草
（《綱目》）
【集解】時珍曰：金絲草出慶陽山谷，苗狀當俟訪問。
【氣味】苦，寒，無毒。
【主治】吐血咳血，衄血下血，血崩瘴氣，解諸藥毒，療癰疽疔腫惡瘡，涼血散熱（時珍）。
【附方】新三。
婦人血崩：金絲草、海柏枝、砂仁、花椒、蠶退紙、舊錦灰，等分，爲末，煮酒空心服。陳光述傳。（《談埜翁方》）
癰疽疔腫：一切惡瘡。金絲草、忍冬藤、五葉藤、天蕎麥等分。煎湯溫洗。黑色者，加醋。　又鐵箍散：用金絲草灰二兩（醋拌晒乾），貝母五兩（去心），白芷二兩，爲末，以涼水調貼瘡上，香油亦可。或加龍骨少許。
天蛇頭毒：落蘇（即金絲草）、金銀花藤、五葉紫葛、天蕎麥，等分。切碎，用絕好醋濃煎，先熏後洗。（《救急方》）
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse

草之三　卷十四
 ► 草之四
姊妹计划: 数据项
草之三 芳草類五十六種
當歸
（《本經》中品）
【釋名】
乾歸（《本經》）、山蘄（《爾雅》）、白蘄（《爾雅》）、文無（《綱目》）。頌曰︰按而粗大。許慎《說文》云︰生山中者，名薜，一名山蘄。然則當歸，芹類也。在平地者名芹，生山中粗大者，名當歸也。宗奭曰︰今川蜀皆以畦種，尤肥好多脂，不以平地、山中爲等差也。
時珍曰︰當歸本非芹類，特以花葉似芹，故得芹名。古人娶妻爲嗣續也，當歸調血爲女人要藥，有思夫之意，故有當歸之名，正與唐詩胡麻好種無人種，正是歸時又不歸之旨相同。崔豹《古今注》云，古人相贈以芍藥，相招以文無。文無一名當歸，芍藥一名將離，故也。
承曰︰當歸治妊婦產後惡血上沖，倉猝取效。氣血昏亂者，服之即定。能使氣血各有所歸，恐當歸之名必因此出也。
【集解】
《別錄》曰︰當歸生隴西川谷，二月、八月採根，陰乾。弘景曰︰今隴西四陽黑水當歸，多肉少枝氣香，名馬尾當歸。西川北部當歸，多根枝而細。歷陽所出者，色白而氣味薄，不相似，呼爲草當歸，缺少時亦用之。
恭曰︰今出當州、宕州、翼州、松州，以宕州者最勝。有二種︰一種似大葉芎 者，名馬尾當歸，今人多用；一種似細葉芎藭者，名蠶頭當歸，即陶稱歷陽者，不堪用，莖葉並卑下於芎 。
頌曰︰今川蜀、陝西諸郡及江寧府、滁州皆有之，以蜀中者爲勝。春生苗，綠葉有三瓣。七八月開花似蒔蘿，淺紫色。根黑黃色，以肉厚而不枯者爲勝。
時珍曰︰今陝、蜀、秦州、汶州諸處人多栽蒔爲貨。以秦歸頭圓尾多色紫氣香肥潤者，名馬尾歸，最勝他處；頭大尾粗色白堅枯者，爲攙頭歸，止宜入發散藥爾。
韓言︰川產者力剛而善攻，秦產者力柔而善補，是矣。
根
【修治】
斅曰︰凡用，去蘆頭，以酒浸一宿入藥。止血破血，頭尾效各不同。若要破血，即使頭一節硬實處，若要止痛止血，即用尾，若一並用，服食無效，不如不使，惟單使妙也。
元素曰︰頭，止血；尾，破血；身，和血；全用，即一破一止也。先以水洗淨土。治上，酒浸；治外，酒洗過，或火乾、晒乾入藥。
杲曰︰頭，止血而上行；身，養血而中守；梢，破血而下流；全活血而不走。
時珍曰︰雷、張二氏所說頭尾功效各異。凡物之根，身半以上，氣脈上行，法乎天；身半以下，氣脈下行，法乎地。人身法象天地，則，治上當用頭，治中當用身，治下當用尾，通治則全用，乃一定之理也。當以張氏之說爲優。凡晒乾乘熱紙封瓮收之，不蛀。
【氣味】
甘，溫，無毒。《別錄》曰︰辛，大溫。普曰︰神農、黃帝、桐君、扁鵲︰甘，無毒；岐伯、雷公︰辛，無毒；李當之︰小溫。杲曰︰甘、辛，溫，無毒。氣濃味薄，可升可降，陽中微陰，入手少陰、足太陰、厥陰經血分。之才曰︰惡䕡茹、濕面，畏菖蒲、海藻、牡蒙、生薑，製雄黃。
【主治】
咳逆上氣，溫瘧、寒熱洗洗在皮膚中，婦人漏下絕子，諸惡瘡瘍、金瘡，煮汁飲之（《本經》）。溫中止痛，除客血內塞，中風痓汗不出，濕痹中惡，客氣虛冷，補五臟，生肌肉（《別錄》）。止嘔逆，虛勞寒熱，下痢腹痛、齒痛，女人瀝血腰痛，崩中，補諸不足（甄權）。治一切風，一切血，補一切勞，破惡血，養新血，及症癖，腸胃冷（大明）。治頭痛，心腹諸痛，潤腸胃筋骨皮膚，治癰疽，排膿止痛，和血補血（時珍）。主痿癖嗜臥，足下熱而痛。衝脈為病，氣逆裡急。帶脈為病、腹痛，腰溶溶如坐水中（好古）。
【發明】
權曰︰患人虛冷者，加而用之。
承曰︰世俗多謂惟能治血，而《金匱》、《外台》、《千金》諸方皆爲大補不足、決取立效之藥。古方用治婦人產後惡血上沖，取效無急於此。凡氣血昏亂者，服之即定。可以補虛，備產後要藥也。
宗奭曰︰《藥性論》補女子諸不足一說，盡當歸之用矣。成無己曰︰脈者血之府，諸血皆屬心。凡通脈者，必先補心益血。故張仲景治手足厥寒、脈細欲絕者，用當歸之苦溫以助心血。
元素曰︰其用有三︰一，心經本藥；二，和血；三，治諸病夜甚。凡血受病，必須用之。血壅而不流則痛，當歸之甘溫能和血，辛溫能散內寒，苦溫能助心散寒，使氣血各有所歸。
好古曰︰入手少陰，以其心生血也。入足太陰，以其脾裹血也。入足厥陰，以其肝藏血也。頭，能破血；身，能養血，尾能行血。全用，同人參、黃耆，則補氣而生血；同牽牛、大治頭痛，諸痛皆屬木，故以血藥主之。
機曰︰治頭痛，酒煮服清，取其浮而上也。治心痛，酒調末服，取其濁而半沉半浮也。治小便出血，用酒煎服，取其沉入下極也。自有高低之分如此。王海藏言當歸血藥，如何治胸中咳逆上氣？按當歸其味辛散，乃血中氣藥也。況咳逆上氣，有陰虛陽無所附者，故用血藥補陰，則血和而氣降矣。
韓𢘅曰︰當歸主血分之病。川產力剛可攻，秦產力柔宜補。凡用，本病宜酒製，有痰以薑製，導血歸源之理。血虛以人參、石脂爲佐，血熱以生地黃、條芩爲佐，不絕生化之源。血積配以大黃。要之，血藥不容舍當歸。故古方四物湯以爲君，芍藥爲臣，地黃爲佐，芎爲使也。
【附方】舊八，新一十九。
血虛發熱︰當歸補血湯︰治肌熱燥熱，目赤面紅，煩渴引飲，晝夜不息，其脈洪大而虛，重按全無力，此血虛之候也。得於飢困勞役，証象白虎，但脈不長實爲異耳。若誤服白虎湯即死，宜此主之。當歸身（酒洗）二錢，綿黃 （蜜炙）一兩。作一服。水二鐘，煎一鐘，空心溫服，日再服。（東垣《蘭室秘藏》）
失血眩運︰凡傷胎去血，產後去血，崩中去血，金瘡去血，拔牙去血，一切去血過多，心煩眩運，悶絕不省人事。當歸二兩，芎 一兩。每用五錢，水七分，酒三分，煎七分，熱服，日再。（《婦人良方》）
衄血不止︰當歸（焙）研末，每服一錢，米飲調下。（《聖濟錄》）
小便出血︰當歸四兩（銼），酒三升，煮取一升，頓服。（《肘後》）
頭痛欲裂︰當歸二兩，酒一升，煎取六合，飲之，日再服。（《外台秘要》方）
內虛目暗︰補氣養血。用當歸（生晒）六兩，附子（火炮）一兩，爲末，煉蜜丸梧子大。每服三十丸，溫酒下，名六一丸。（《聖濟總錄》）
心下痛刺︰當歸爲末，酒服方寸匕。（《必效方》）
手臂疼痛︰當歸三兩（切），酒浸三日，溫飲之。飲盡，別以三兩再浸，以瘥爲度。（《事林廣記》）
溫瘧不止︰當歸一兩。水煎飲，日一服。（《聖濟總錄》）
久痢不止：當歸二兩，吳茱萸一兩。同炒香，去萸不用，為末，蜜丸梧子大。每服三十丸，米飲下，名勝金丸。（《普濟方》）
大便不通：當歸、白芷等分，為末。每服二錢，米湯下。（《聖濟總錄》）
婦人百病，諸虛不足者。當歸四兩，地黃二兩，為末，蜜丸梧子大。每食前，米飲下十五丸。（《太醫支法存方》）
月經逆行，從口鼻出。先以京墨磨汁服，止之。次用當歸尾、紅花各三錢。水一鐘半，煎八分，溫服，其經即通。（《簡便方》）
室女經閉︰當歸尾、沒藥各一錢。爲末，紅花浸酒，面北飲之，一日一服。（《普濟方》）
婦人血氣，臍下氣脹，月經不利，血氣上攻欲嘔，不得睡。當歸四錢，乾漆（燒存性）二錢，爲末，煉蜜丸梧子大。每服十五丸，溫酒下。（《永類方》）
墮胎下血不止。當歸（焙）一兩，蔥白一握。每服五錢，酒一盞半，煎八分，溫服。（《聖濟總錄》）
妊娠胎動，神妙佛手散︰治婦人妊娠傷動，或子死腹中，血下疼痛，口噤欲死。服此探之，不損則痛止，已損便立下，此乃徐王神驗方也。當歸二兩，芎一兩。爲粗末。每服三錢，水一盞，煎令泣泣欲乾，投酒一盞，再煎一沸，溫服，或灌之。如人行五里，再服。不過三、五服，便效。（張文仲《備急方》）
產難胎死，橫生倒生。用當歸三兩，芎 一兩。爲末，先以大黑豆炒焦，入流水一盞，童便一盞，煎至一盞，分爲二服。未效再服。（《婦人良方》）
倒產子死不出。當歸末，酒服方寸匕。（《子母秘錄》）
產後血脹，腹痛引脅。當歸二錢，乾薑（炮）五分。爲末。每服三錢，水一盞，煎八分，入鹽、酢少許，熱服。（《婦人良方》）
產後腹痛如絞。當歸末五錢，白蜜一合，水一盞，煎一盞，分爲二服。未效再服。（《婦人良方》）
產後自汗︰壯熱，氣短，腰腳痛不可轉。當歸三錢，黃、白芍藥（酒炒）各二錢，生薑五片。水一盞半，煎七分，溫服。（《和劑局方》）
產後中風︰不省人事，口吐涎沫，手足螈 。當歸、荊芥穗等分，爲末。每服三錢，水一盞，酒少許，童尿少許，煎七分，灌之，下咽即有生意，神效。（《聖惠方》）
小兒胎寒好啼，晝夜不止，因此成癇。當歸末一小豆大，以乳汁灌之，日夜三四度。（《肘後方》）
小兒臍濕不早治，成臍風。或腫赤，或出水。用當歸末敷之。一方，入麝香少許。一方，用胡粉等分。試之最驗。若愈後因尿入復作，再敷即愈。（《聖惠方》）
湯火傷瘡， 赤潰爛，用此生肌，拔熱止痛。當歸、黃蠟各一兩，麻油四兩。以油煎當歸焦黃，去滓，納蠟攪成膏，出火毒，攤貼之。（《和劑局方》）
白黃色枯：舌縮、恍惚若語亂者死。當歸、白朮二兩，水煎，入生芣汁、蜜和服。（《三十六黃方》）
芎藭
（音窮穹。《本經》上品）
【釋名】胡藭（《別錄》）、川芎（《綱目》）、香果（《別錄》）、山鞠窮（《綱目》）。
時珍曰︰芎本作營，名義未詳。或云︰人頭穹窿窮高，天之象也。此藥上行，專治頭腦
諸疾，故有芎 之名。以胡戎者爲佳，故曰胡芎。古人因其根節狀如馬銜，謂之馬銜芎 。
後世因其狀如雀腦，謂之雀腦芎。其出關中者，呼爲京芎，亦曰西芎；出蜀中者，爲川芎；出天台者，爲台芎；出江南者，爲撫芎，皆因地而名也。《左傳》︰楚人謂蕭人曰︰有麥曲乎？
有山鞠窮乎？河魚腹疾柰何？二物皆御濕，故以諭之。丹溪朱氏治六郁越鞠丸中用越桃、鞠
窮，故以命名。《金光明經》謂之 莫迦。
【集解】《別錄》曰︰芎 葉名蘼蕪，生武功川谷、斜谷西嶺。三月、四月，采根，曝乾。
普曰︰芎藭，或生胡無桃山陰，或泰山。葉細香，青黑紋，赤如 本，冬夏叢生，五月花赤，七月實黑，附端兩葉。三月採根，有節如馬銜。弘景曰︰武功、斜谷西嶺，俱近長安。
今出歷陽，處處亦有，人家多種之。葉似蛇床而香，節大莖細，狀如馬銜，謂之馬銜芎 。
蜀中亦有而細。恭曰︰今出秦州，其歷陽出者不復用。其人間種者，形塊大，重實多脂。山中采者，瘦細。味苦、辛。以九月、十月採之爲佳，若三月、四月虛惡非時也。頌曰︰關陝、川蜀、江東山中多有之，而以蜀川者爲勝。四五月生葉，似水芹、胡荽、蛇床輩，作叢而莖細。其葉倍香，江東、蜀人采葉作飲。七八月開碎白花，如蛇床子花。根堅瘦，黃黑色。關
中出者形塊重實，作雀腦狀者爲雀腦芎，最有力。
時珍曰︰蜀地少寒，人多栽蒔，深秋莖葉亦不萎也。清明後宿根生苗，分其枝橫埋之，則節節生根。八月根下始結芎 ，乃可掘取，蒸曝貨之。《救荒本草》云︰葉似芹而微細窄，有丫叉，又似白芷，葉亦細，又似胡荽葉而微壯，一種似蛇床葉而亦粗。嫩葉可炸食。
宗奭曰︰凡用，以川中大塊，裡色白，不油，嚼之微辛甘者佳。他種不入藥，止可爲末，煎湯沐浴而已。
根
【氣味】辛，溫，無毒。普曰︰神農、黃帝、岐伯、雷公︰辛，無毒。扁鵲︰
酸，無毒；李當之︰生溫，熟寒。
元素曰︰性溫，味辛苦，氣濃味薄，浮而升，陽也。少陽本經引經藥，入手、足厥陰氣分。
之才曰︰白芷爲之使，畏黃連，伏雌黃。得細辛，療金瘡止痛；得牡蠣，療頭風吐逆。
【主治】中風入腦頭痛，寒痹筋攣緩急，金瘡，婦人血閉無子（《本經》）。除腦中冷動，面上遊風去來，目淚出，多涕唾，忽忽如醉，諸寒冷氣，心腹堅痛，中惡猝急腫痛，脅風痛，溫中內寒（《別錄》）。腰腳軟弱，半身不遂，胞衣不下（甄權）。一切風，一切氣，一切勞損，一切血。補五勞，壯筋骨，調眾脈，破癥結宿血，養新血，吐血鼻血溺血，腦癰發背，瘰癧癭贅，痔瘺瘡疥，長肉排膿，消瘀血（大明）。搜肝氣，補肝血，潤肝燥，補風虛（好古）。燥濕，止瀉痢，行氣開鬱（時珍）。蜜和大丸，夜服，治風痰殊效（蘇頌）。齒根出血，含之多瘥（弘景）。
【發明】宗奭曰︰今人用此最多，頭面風不可缺也，然須以他藥佐之。
元素曰︰川芎上行頭目，下行血海，故清神及四物湯皆用之。能散肝經之風，治少陽厥
陰經頭痛，及血虛頭痛之聖藥也。其用有四︰爲少陽引經，一也；諸經頭痛，二也；助清陽
之氣，三也；去濕氣在頭，四也。
杲曰︰頭痛必用川芎。如不愈，加各引經藥︰太陽羌活，陽明白芷，少陽柴胡，太陰蒼朮，厥陰吳茱萸，少陰細辛，是也。
震亨曰︰郁在中焦，須撫芎開提其氣以升之，氣升則郁自降。故撫芎總解諸郁，直達三焦，爲通陰陽氣血之使。
時珍曰︰芎 ，血中氣藥也。肝苦急，以辛補之，故血虛者宜之。辛以散之，故氣郁者宜之。《左傳》言︰麥曲鞠窮御濕，治河魚腹疾。予治濕瀉每加二味，其應如響也。血痢已
通而痛不止者，乃陰虧氣郁，藥中加芎爲佐，氣行血調，其病立止。此皆醫學妙旨，圓機之士，始可語之。
宗奭曰︰沈括《筆談》云︰一族子舊服芎 ，醫鄭叔熊見之云︰芎 不可久服，多令人暴死。後族子果無疾而卒。又朝士張子通之妻，病腦風，服芎 甚久，一旦暴亡。皆目見者。
此皆單服既久，則走散真氣。若使他藥佐使，又不久服，中病便已，則焉能至此哉？
虞搏曰︰骨蒸多汗，及氣弱之人，不可久服。其性辛散，令真氣走泄，而陰愈虛也。
時珍曰︰五味入胃，各歸其本臟。久服則增氣偏勝，必有偏絕，故有暴夭之患。若藥具
五味，備四氣，君臣佐使配合得宜，豈有此害哉？如芎 ，肝經藥也。若單服既久，則辛喜
歸肺，肺氣偏勝，金來賊木，肝必受邪，久則偏絕，豈不夭亡？故醫者貴在格物也。
【附方】舊七，新一十三。
生犀丸︰宋真宗賜高相國，去痰清目，進飲食。生犀丸︰用川芎十兩，緊小者，粟米泔
浸二日換，切片子，晒乾爲末，分作兩料。每料入麝、腦各一分，生犀半兩，重湯煮，蜜和丸小彈子大。茶、酒嚼下一丸。痰，加朱砂半兩；膈壅，加牛黃一分，水飛鐵粉一分。頭目昏眩，加細辛一分。口眼 斜，加炮天南星一分。（《御藥院方》）
氣虛頭痛︰真川芎 爲末，臘茶調服二錢，甚捷。曾有婦人產後頭痛，一服即愈。（《集
簡方》）
氣厥頭痛︰婦人氣盛頭痛，及產後頭痛。川芎 、天台烏藥等分，爲末。每服二錢，蔥茶調下。《御藥院方》︰加白朮，水煎服。
風熱頭痛︰川芎一錢，茶葉二錢，水一鐘，煎五分，食前熱服。（《簡便方》）
頭風化痰︰川芎洗切，晒乾爲末，煉蜜丸如小彈子大。不拘時嚼一丸，茶清下。（《經
驗後方》）
偏頭風痛︰京芎細銼，浸酒日飲之。（《斗門方》）
風熱上沖︰頭目運眩，或胸中不利。川芎、槐子各一兩。爲末。每服三錢，用茶清調下。
胸中不利，以水煎服。（張潔古《保命集》）
首風旋運及偏正頭疼，多汗惡風，胸膈痰飲。川
芎一斤，天麻四兩，爲末，煉蜜丸如彈子大。每嚼一丸，茶清下。（劉河間《宣明方》）
失血眩暈︰方見當歸下。一切心痛︰大芎一個，爲末，燒酒服之。一個住一年，兩個住
二年。（《孫氏集效方》）
經閉驗胎︰經水三個月不行。驗胎法︰川芎生爲末，空心煎艾湯服一匙。腹內微動者是有胎不動者非也。（《靈苑方》）
損動胎氣︰因跌撲舉重，損胎不安，或子死腹中者。芎 爲末，酒服方寸匕，須臾一二服。立出。（《續十全方》）
崩中下血，晝夜不止。《千金方》︰用芎 一兩，清酒一大盞，煎取五分，徐徐進之。《聖惠》︰加生地黃汁二合，同煎。酒癖脅脹，時復嘔吐，腹有水聲。川
芎、三棱（炮）各一兩，爲末。每服二錢，蔥白湯下。（《聖濟總錄》）
小兒腦熱好閉目，或太陽痛，或目赤腫。川芎 、薄荷、朴硝各二錢，爲末，以少許吹鼻中。（《全幼心鑒》）
齒敗口臭︰水煎芎 ，含之。（《廣濟方》）
牙齒疼痛︰大川芎 一個，入舊糟內藏一月，取焙，入細辛同研末，揩牙。（《本事方》）
諸瘡腫痛︰撫芎 研，入輕粉，麻油調塗。（《普濟方》）
產後乳懸︰婦人產後，兩乳忽長，細小如腸，垂過小肚，痛不可忍，危亡須臾，名曰乳懸。將芎 、當歸各一斤。以半斤銼散，於瓦石器內，用水濃煎，不拘多少頻服；仍以一斤
半銼塊，於病患桌下燒煙，令將口鼻吸煙。用盡未愈，再作一料。仍以蓖麻子一粒，貼其頂
心。（夏子益《奇疾方》）
蘼蕪
（《本經》上品）
【釋名】薇蕪（《本經》）、蘄 、頌曰︰蘄 ，古芹芷字也。時珍曰︰蘼蕪，一作 蕪，其莖葉靡弱而繁蕪，故以名之。
當歸名蘄，白芷名蘺。其葉似當歸，其香似白芷，故有蘄 、江蘺之名。王逸云︰蘺草生江中，故曰江蘺，是也。余見
【集解】《別錄》曰︰芎 葉名蘼蕪。又曰︰蘼蕪，一名江蘺，芎 苗也。生雍州川澤及冤句，四月、五月採葉曝乾。
弘景曰︰今出歷陽，處處人家多種之。葉似蛇床而香，騷人借以爲譬，方藥稀用。
恭曰︰此有二種︰一種似芹葉，一種似蛇床。香氣相似，用亦不殊。
時珍曰︰《別錄》言︰蘼蕪一名江蘺，芎 苗也。而司馬相如《子虛賦》稱︰芎 菖
蒲，江蘺蘼蕪。《上林賦》云︰被以江蘺，揉以蘼蕪。似非一物，何耶？蓋嫩苗未結根時，則爲蘼蕪；既結根後，乃爲芎 。大葉似芹者爲江蘺，細葉似蛇床者爲蘼蕪。如此分別，自
明白矣。《淮南子》云︰亂人者，若芎 之與 本，蛇床之與蘼蕪。亦指細葉者言也。《廣志》
云︰蘼蕪香草，可藏衣中。《管子》云︰五沃之土生蘼蕪。郭璞贊云︰蘼蕪香草，亂之蛇床。
不損其真，自烈以芳
【氣味】辛，溫，無毒。
【主治】咳逆，定驚氣，辟邪惡，除蠱毒鬼疰，去三蟲。久服通神（《本經》）。
主身中老風，頭中久風、風眩（《別錄》）。作飲，止泄瀉（蘇頌）。
花
【主治】入面脂用（時珍）。
蛇牀
（《本經》上品）
【釋名】
蛇粟（《本經》）、蛇米（《本經》）、虺牀（《爾雅》）、馬牀（《廣雅》）、蘠蘼（《別錄》, 又名思益、繩毒、棗棘）。
時珍曰︰蛇虺喜臥於下食其子，故有蛇牀、蛇粟諸名。其葉似蘼蕪，故曰牆蘼。《爾雅》 云︰盱，虺牀也。
【集解】
《別錄》曰︰蛇牀，生臨淄川谷及田野。五月採實陰乾。
弘景曰︰田野墟落甚多，花葉正似蘼蕪。
保升曰︰葉似小葉芎藭，花白，子如黍粒，黃白色。生下濕地，所在皆有，以揚州、襄州者爲良。
頌曰︰三月生苗，高三二尺，葉青碎，作叢似蒿枝。每枝上有花頭百餘，結同一窠，似馬芹類。四五月乃開白色，又似傘狀。子黃褐色，如黍米，至輕虛。
時珍曰︰其花如碎米攢簇。其子兩片合成，似蒔羅子而細，亦有細棱。凡花實似蛇牀者，當歸、芎藭、水芹、藁本、胡蘿蔔是也。
子
【修治】
斅曰：凡使，須用濃藍汁並百部草根自然汁，同浸一伏時，漉出曬乾。卻用生地黃汁相拌蒸之，從巳至亥，取出曬乾用。
大明曰︰凡服食，即挼去皮殼，取仁微炒殺毒，即不辣也。作湯洗浴，則生用之。
【氣味】
苦，平，無毒。《別錄》曰︰辛、甘，無毒。權曰︰有小毒。之才曰︰惡牡丹、貝母、巴豆。伏硫黃。
【主治】
婦人陰中腫痛，男子陰痿、濕癢，除痺氣，利關節，癲癇，惡瘡。久服輕身（《本經》）。溫中下氣，令婦人子臟熱，男子陰強。久服好顏色，令人有子（《別錄》）。治男子女人虛濕痺，毒風𤸷痛，去男子腰痛，浴男子陰，去風冷，大益陽事（甄權）。暖丈夫陽氣，助女人陰氣，治腰胯酸疼，四肢頑痺，縮小便，去陰汗、濕癬、齒痛、赤白帶下、小兒驚癇、撲損瘀血，煎湯浴大風身癢（大明）。
【發明】
斅曰：此藥令人陽氣盛數，號曰鬼考也。
時珍曰︰蛇床乃右腎命門、少陽三焦氣分之藥，神農列之上品，不獨輔助男子，而又有益婦人。世人舍此而求補藥於遠域，豈非賤目貴耳乎？
【附方】舊四，新十二。
陽事不起︰蛇床子、五味子、菟絲子等分，爲末，蜜丸梧子大。每服三十丸，溫酒下，日三服。（《千金方》）
赤白帶下，月水不來。用蛇床子、枯白礬等分，爲末，醋麵糊丸彈子大，胭脂爲衣，綿裹納入陰戶。如熱極，再換，日一次。（《儒門事親方》）
子宮寒冷，溫陰中坐藥。蛇床子散︰取蛇床子仁爲末，入粉少許，和勻如棗大，綿裹納之，自然溫也。（《金匱玉函方》）
婦人陰癢︰蛇床子一兩，白礬二錢。煎湯頻洗。（《集簡方》）
產後陰脫︰絹盛蛇床子，蒸熱熨之。又法︰蛇床子五兩，烏梅十四個。煎水，日洗五六次。（《經驗方》）
婦人陰痛︰方同上。（《經驗方》）
大腸脫肛︰蛇床子、甘草各一兩，爲末。每服一錢，白湯下，日三服。並以蛇床末敷之。（《經驗方》）
小兒癬瘡︰蛇床子杵末，和豬脂塗之。（《千金方》）
小兒甜瘡，頭面耳邊連引，流水極癢，久久不愈者。蛇床子一兩，輕粉三錢。爲細末，油調搽之。（《普濟方》）
耳內濕瘡︰蛇床子、黃連各一錢，輕粉一字。爲末吹之。（《全幼心鑒》）
風蟲牙痛︰用蛇床子、燭燼。同研，塗之。（《千金方》）用蛇床子煎湯，乘熱漱數次，立止。（《集簡方》）
冬月喉痺腫痛，不可下藥者。蛇床子燒煙於瓶中，口含瓶嘴吸煙，其痰自出。（《聖惠方》）
藁本
（《本經》中品）
【釋名】 茇（《綱目》）、鬼卿（《本經》）、恭曰︰根上苗下似禾 ，故名 本。本，根也。
時珍曰︰古人香料用之，呼爲 本香。《山海經》名 茇。
【集解】《別錄》曰︰ 本，生崇山山谷。正月、二月採根曝乾，三十日成。
弘景曰︰俗中皆用芎 根須，其形氣乃相類。而《桐君藥錄》說芎 苗似 本，論說花
實皆不同，所生處又異。今東山別有 本，形氣甚相似，惟長大耳。
恭曰︰ 本莖葉根味與芎 小別。今出宕州者佳。
頌曰︰今西川、河東州郡及兗州、杭州皆有之。葉似白芷香，又似芎 ，但芎 似水芹
而大， 本葉細爾。五月有白花，七、八月結子。根紫色。
時珍曰︰江南深山中皆有之。根似芎 而輕虛，味麻，不堪作飲也。
根
【氣味】辛，溫，無毒。《別錄》曰︰微寒。權曰︰微溫。
元素曰︰氣溫，味苦、大辛，無毒。氣濃味薄，升也，陽也。足太陽本經藥。
之才曰︰惡 茹，畏青葙子。
【主治】婦人疝瘕，陰中寒腫痛，腹中急，除風頭痛，長肌膚，悅顏色（《本經》）。
辟霧露潤澤，療風邪 曳金瘡，可作沐藥面脂（《別錄》）。治一百六十種惡風鬼疰，流入腰
痛冷，能化小便，通血，去頭風 （甄權）。治皮膚疵 ，酒 粉刺，癇疾（大明）。治太
陽頭痛巔頂痛，大寒犯腦，痛連齒頰（元素）。頭面身體皮膚風濕（李杲）。督脈爲病，脊強而厥（好古）。治癰疽，排膿內塞（時珍）。
【發明】元素曰︰ 本乃太陽經風藥，其氣雄壯，寒氣郁於本經，頭痛必用之藥。巔
頂痛非此不能除。與木香同用，治霧露之清邪中於上焦；與白芷同作面脂。既治風，又治濕，亦各從其類也。時珍曰︰《邵氏聞見錄》云︰夏英公病泄，太醫以虛治不效。霍翁曰︰風客於胃也。飲以 本湯而止。蓋 本能去風濕故耳。
【附方】新三。
大實心痛︰以用利藥，用此徹其毒。 本半兩，蒼朮一兩。作二服。水二鐘，煎一鐘，溫服。（《活法機要》）
乾洗頭屑︰ 本、白芷等分。爲末，夜擦旦梳，垢自去也。（《便民圖纂》）
小兒疥癬︰ 本煎湯浴之，並以浣衣。（《保幼大全》）
實
【主治】風邪流入四肢（《別錄》）。
【附錄】徐黃 《別錄》有名未用曰︰味辛，平，無毒。主心腹積瘕。莖，主惡瘡，生澤中，大莖細葉，香如 本。
蜘蛛香
（《綱目》）
【集解】《時珍》曰︰蜘蛛香，出蜀西茂州松潘山中，草根也。黑色有粗須，狀如蜘蛛
及本、芎 ，氣味芳香，彼人亦重之。或云貓喜食之。
根
【氣味】辛，溫，無毒。
【主治】辟瘟疫，中惡邪精，鬼氣尸疰（時珍）。
白芷香
（《本經》中品）
【釋名】白 （音止，又昌海切）、（許驕切）、莞（音官），葉名 麻（音力）、藥
時珍曰︰徐鍇云︰初生根幹爲芷，則白芷之義取乎此也。王安石《字說》云︰ 香可以養鼻，又可養體，故 字從臣。臣音怡，養也。許慎《說文》云︰晉謂之 ，齊謂之 ，楚謂之蘺，又謂之藥。生於下澤，芬芳與蘭同德，故騷人以蘭 爲詠，而本草有芬香、澤芬之名，古人謂之香白芷云。
【集解】《別錄》曰︰白芷生河東川谷下澤，二月、八月採根曝乾。
弘景曰︰今處處有之，東間甚多。葉可合香。
頌曰︰所在有之，吳地尤多。根長尺餘，粗細不等，白色。枝幹去地五寸以上。春生葉，相對婆娑，紫色，闊三指許。花白微黃。入伏後結子，立秋後苗枯。二月、八月採根曝乾。以黃澤者爲佳。
曰︰凡采勿用四條一處生者，名喪公藤。又勿用馬蘭根。
根
【修治】 曰︰采得刮去土皮，細銼，以黃精片等分，同蒸一伏時，晒乾去黃精用。
時珍曰︰今人采根洗刮寸截，以鍛石拌勻，晒收，爲其易蛀，並欲色白也。入藥微焙。
【氣味】辛，溫，無毒。
元素曰︰氣溫，味苦、大辛。氣味俱輕，陽也。手陽明引經本藥，同升麻則通行手、足陽明經，亦入手太陰經。
之才曰︰當歸爲之使，惡旋復花，製雄黃、硫黃。
【主治】女人漏下赤白，血閉陰腫，寒熱，頭風侵目淚出，長肌膚，潤澤顏色，可作面脂（《本經》）。療風邪，久渴吐嘔，兩脅滿，風痛，頭眩目癢。可作膏藥（《別錄》）。治目赤弩肉，去面 疵瘢，補胎漏滑落，破宿血，補新血，乳癰發背瘰癧，腸風痔 ，瘡痍疥癬，止痛排膿（大明）。能蝕膿，止心腹血刺痛，女人瀝血腰痛，血崩（甄權）。解利手陽明頭痛，中風寒熱，及肺經風熱，頭面皮膚風痺燥癢（元素）。治鼻淵鼻衄，齒痛，眉棱骨痛，大腸風秘，小便去血，婦人血風眩運，翻胃吐食，解砒毒蛇傷，刀箭金瘡（時珍）。
【發明】杲曰︰白芷療風通用，其氣芳香，能通九竅，表汗不可缺也。
劉完素曰︰治正陽明頭痛，熱厥頭痛，加而用之。
好古曰︰同辛夷、細辛用治鼻病，入內托散用長肌肉，則入陽明可知矣。
時珍曰︰白芷色白味辛，行手陽明庚金；性溫氣濃，行足陽明戊土；芳香上達，入手太陰肺經。肺者，庚之弟，戊之子也。故所主之病不離三經。如頭目眉齒諸病，三經之風熱也；如漏帶癰疽諸病，三經之濕熱也。風熱者辛以散之，濕熱者溫以除之。爲陽明主藥，故又能治血病胎病，而排膿生肌止痛。按王 《百一選方》云︰王定國病風頭痛，至都
梁求名醫楊介治之，連進三丸，即時病失。懇求其方，則用香白芷一味，洗晒爲末，煉蜜丸彈子大。每嚼一丸，以茶清或荊芥湯化下。遂命名都梁丸。其藥治頭風眩運，女人胎前產後，傷風頭痛，血風頭痛，皆效。戴原禮《要訣》亦云︰頭痛挾熱，項生磊塊者，服之甚宜。又《仙神隱書》言︰種白芷能辟蛇，則《夷堅志》所載治腹蛇傷之方，亦製以所畏也，而本草不曾言及。
宗奭曰︰《藥性論》言白芷能蝕膿。今人用治帶下，腸有敗膿，淋露不已，腥穢殊甚，遂致臍腹冷痛，皆由敗膿血所致，須此排膿。白芷一兩，單葉紅蜀葵根二兩，白芍藥、白枯
礬各半兩。爲末，以蠟化丸梧子大。每空心及飯前，米飲下十丸或十五丸。俟膿盡，乃以他藥補之。
【附方】舊一，新三十四。
一切傷寒︰神白散，又名聖僧散︰治時行一切傷寒，不問陰陽輕重、老少男女孕婦，皆可服之。用白芷一兩，生甘草半兩，薑三片，蔥白三寸，棗一枚，豉五十粒。水二碗，煎服取汗。不汗再服。病至十餘日未得汗者，皆可服之。此藥可卜人之好惡也。如煎得黑色，或誤打翻，即難愈；如煎得黃色，無不愈者。煎時要至誠，忌婦人雞犬見。（《衛生家寶方》）
一切風邪︰方同上。
風寒流涕︰香白芷一兩，荊芥穗一錢。爲末，蠟茶點服二錢。（《百一選方》）
小兒流涕，是風寒也。白芷末、蔥白。搗丸小豆大。每茶下二十丸。仍以白芷末，薑汁調，塗太陽穴，乃食熱蔥粥取汗。（《聖惠方》）
小兒身熱︰白芷煮湯浴之。取汗避風。（《子母秘錄》）
頭面諸風︰香白芷切，以蘿蔔汁浸透，晒乾爲末。每服二錢，白湯下。或以搐鼻。（《直指方》）
偏正頭風，百藥不治，一服便可，天下第一方也。香白芷（炒）二兩五錢，川芎（炒）、甘草（炒）、川烏頭（半生半熟）
各一兩，爲末。每服一錢，細茶、薄荷湯調下。（《談野翁試效方》）
頭風眩運︰都梁丸，見發明下。
眉棱骨痛︰屬風熱與痰。白芷、片芩（酒炒）等分，爲末。每服二錢，茶清調下。（《丹溪纂要》）
風熱牙痛︰香白芷一錢，朱砂五分。爲末，蜜丸芡子大。頻用擦牙。此乃濠州一村婦以醫人者，廬州郭醫云︰絕勝他藥也。或以白芷、吳茱萸等分。浸水漱涎。（《醫林集要》）
一切眼疾︰白芷、雄黃爲末，煉蜜丸龍眼大，朱砂爲衣。每服一丸，食後茶下，日二服。
名還睛丸。（《普濟方》）
口齒氣臭︰《百一選方》︰用香白芷七錢。爲末。食後井水服一錢。《濟生方》︰用白芷、川芎等分。爲末，蜜丸芡子大，日噙之。
盜汗不止︰太平白芷一兩，辰砂半兩。爲末。每服二錢，溫酒下，屢驗。（《朱氏集驗方》）
血風反胃︰香白芷一兩（切片，瓦炒黃）。爲末。用豬血七片，沸湯泡七次，蘸末食之，日一次。（《婦人良方》）
腳氣腫痛︰白芷、芥子等分，爲末。薑汁和，塗之效。（《醫方摘要》）
婦人白帶︰白芷四兩，以鍛石半斤，淹三宿，去灰切片，炒研末。酒服二錢，日二服。
（《醫學集成》）
婦人難產︰白芷五錢，水煎服之。（唐瑤《經驗》）
胎前產後 烏金散︰治胎前產後虛損，月經不調，崩漏及橫生逆產。用白芷、百草霜等分。爲末。以沸湯入童子小便同醋調服二錢。
丹溪加滑石，以芎歸湯調之。（《普濟方》）
大便風秘︰香白芷。炒，爲末。每服二錢，米飲入蜜少許，連進二服。（《十便良方》）
小便氣淋，結澀不通。白芷（醋浸焙乾）二兩，爲末。煎木通、甘草，酒調下一錢，連進二服。
（《普濟方》）
鼻衄不止︰就以所出血調白芷末，塗山根，立止。（《簡便方》）
小便出血︰白芷、當歸等分，爲末，米飲每服二錢。（《經驗方》）
腸風下血︰香白芷爲末，每服二錢，米飲下，神效。（余居士《選奇方》）
痔漏出血︰方同上，並煎湯熏洗。（《直指方》）
痔瘡腫痛︰先以皂角煙熏之，後以鵝膽汁調白芷末塗之，即消。（《醫方摘要》）
腫毒熱痛︰醋調白芷末敷之。（《衛生易簡方》）
乳癰初起白芷、貝母各二錢。爲末，溫酒服之。（《秘傳外科方》）
疔瘡初起︰白芷一錢，生薑一兩。擂酒一盞，溫服取汗，即散。此陳指揮方也。（《袖
珍方》）
癰疽赤腫︰白芷、大黃等分。爲末，米飲服二錢。（《經驗方》）
小兒丹瘤，游走入腹必
死。初發，急以截風散截之。白芷、寒水石爲末，生蔥汁調塗。（《全幼心鑒》）
刀箭傷瘡︰香白芷嚼爛塗之。（《集簡方》）
解砒石毒︰白芷末，井水服二錢。（《事林廣記》）
諸骨哽咽︰白芷、半夏等分。爲末。水服一錢，即嘔出。（《普濟方》）
毒蛇傷螫︰臨川有人被蝮傷，即昏死，一臂如股，少頃遍身皮脹，黃黑色。一道人以新
汲水調香白芷末一斤，灌之。覺臍中 然，黃水自口出，腥穢逆人，良久消縮如故云。以麥門冬湯調尤妙，仍以末搽之。又經山寺僧爲蛇傷，一腳潰爛，百藥不愈。一游僧以新水數洗淨腐敗，見白筋、挹乾，以白芷末，入膽礬、麝香少許摻之，惡水涌出。日日如此，一月平復。（洪邁《夷堅志》）
葉
【主治】作浴湯，去尸蟲（《別錄》）。浴丹毒癮疹風瘙（時珍）。
【附方】新一。
小兒身熱︰白芷苗、苦參等分。煎漿水，入鹽少許洗之。（《衛生總微論》）
芍藥
（芍音杓，又音勺。《本經》中品）
【釋名】
將離（《綱目》）、犁食（《別錄》）、白朮（《別錄》）、余容（《別錄》）、鋌（《別錄》），白者名金芍藥（《圖經》），赤者名木芍藥。
時珍曰：芍藥，猶婥約也。婥約，美好貌。此草花容婥約，故以為名。羅願《爾雅翼言》：制食之毒，莫良於芍，故得藥名，亦通。鄭風詩云：伊其相謔，贈之以芍藥。《韓詩外傳》云：芍藥，離草也。董子云：芍藥一名將離，故將別贈之。俗呼其花之千葉者，為小牡丹；赤者為木芍藥，與牡丹同名也。
【集解】
《別錄》曰︰芍藥生中岳川谷及丘陵，二月、八月採根，曝乾。
弘景曰︰今出白山、蔣山、茅山最好，白而長尺許。余處亦有而多赤，赤者小利。
志曰︰此有赤白兩種，其花亦有赤白二色。
頌曰︰今處處有之，淮南者勝。春生紅芽作叢，莖上三枝五葉，似牡丹而狹長，高一、二尺。夏初開花，有紅白紫數種，結子似牡丹子而小。秋時采根。崔豹《古今注》云，芍藥有二種︰有草芍藥、木芍藥。木者花大而色深，俗呼爲牡丹，非矣。《安期生服煉法》︰芍藥有金芍藥，色白多脂肉；木芍藥，色紫瘦多脈。
承曰︰《本經》芍藥生丘陵。今世多用人家種植者，乃欲其花葉肥大，必加糞壤。每歲八、九月取根分削，因利以爲藥。今淮南真陽尤多，根雖肥大而香味不佳，入藥少效。
時珍曰︰昔人言洛陽牡丹、揚州芍藥甲天下。今藥中所用，亦多取揚州者。十月生芽，至春乃長，三月開花。其品凡三十餘種，有千葉、單葉、樓子之異。入藥宜單葉之根，氣味全濃。根之赤白，隨花之色也。
根
【修治】
斅曰︰凡采得，竹刀刮去皮並頭土，銼細，以蜜水拌蒸，從巳至未，晒乾用。
時珍曰︰今人多生用，惟避中寒者以酒炒，入女人血藥以醋炒耳。
【氣味】
苦，平，無毒。《別錄》曰︰酸，微寒，有小毒。普曰︰神農︰苦；桐君︰甘，無毒；岐伯︰鹹；雷公︰酸。李當之︰小寒。
元素曰︰性寒，味酸，氣濃味薄，升而微降，陽中陰也。
杲曰︰白芍藥酸，平，有小毒，可升可降，陰也。
好古曰︰味酸而苦，氣薄味濃，陰也，降也，爲手足太陰行經藥，入肝脾血分。
之才曰︰須丸爲之使，惡石斛、芒硝，畏硝石、鱉甲、小薊，反藜蘆。
禹錫曰︰別本須丸作雷丸。
時珍：同白朮補脾，同芎藭瀉肝，同人參補氣，同當歸補血，以酒炒補陰，同甘草止腹痛，同黃連止瀉痢，同防風發痘疹，同薑棗溫經散濕。
【主治】
邪氣腹痛，除血痺，破堅積，寒熱疝瘕，止痛，利小便，益氣（《本經》）。通順血脈，緩中，散惡血，逐賊血，去水氣，利膀胱大小腸，消癰腫，時行寒熱，中惡腹痛腰痛（《別錄》）。治臟腑壅氣，強五臟，補腎氣，治時疾骨熱，婦人血閉不通，能蝕膿（甄權）。女人一切病，胎前產後諸疾，治風補勞，退熱除煩，發背瘡疥（大明）。瀉肝，安脾肺，收胃氣，止瀉利，固腠理，和血脈，收陰氣，斂逆氣（元素）。理中氣，治脾虛中滿，心下痞，脅下痛，善噫，肺急脹逆喘咳，太陽鼽衄目澀，肝血不足，陽維病苦寒熱，帶脈病苦腹痛滿，腰溶溶如坐水中（好古）。止下痢腹痛後重（時珍）。
【發明】
志曰︰赤者，利小便下氣；白者，止痛散血。
大明曰︰赤者補氣，白者補血。
弘景曰︰赤者小利，俗方以止痛不減當歸。白者道家亦服食之，及煮石用。
成無己曰︰白補而赤瀉，白收而赤散。酸以收之，甘以緩之，故酸甘相合，用補陰血。收逆氣而除肺燥。又云︰芍藥之酸，斂津液而益營血，收陰氣而泄邪熱。
元素曰︰白補赤散，瀉肝補脾胃。酒浸行經，止中部腹痛；與薑同用，溫經散濕通塞，利腹中痛，胃氣不通。白芍入脾經補中焦，乃下利必用之藥。蓋瀉利皆太陰病，故不可缺此。得炙甘草爲佐，治腹中痛，夏月少加黃芩，惡寒加桂，此仲景神方也。其用凡六︰安脾經，一也；治腹痛，二也；收胃氣，三也；止瀉痢，四也；和血脈，五也；固腠理，六也。
宗奭曰︰芍藥須用單葉紅花者爲佳，然血虛寒人禁之。古人云︰減芍藥以避中寒。誠不可忽。
震亨曰︰芍藥瀉脾火，性味酸寒，冬月必以酒炒。凡腹痛多是血脈凝澀，亦必酒炒用。然止能治血虛腹痛，余並不治。爲其酸寒收斂，無溫散之功也。下痢腹痛必炒用，後重者不炒。產後不可用者，以其酸寒伐生發之氣也。必不得已，亦酒炒用之。
時珍曰︰白芍藥益脾，能於土中瀉木。赤芍藥散邪，能行血中之滯。《日華子》言︰赤補氣，白治血，欠審矣。產後肝血已虛，不可更瀉，故禁之。酸寒之藥多矣，何獨避芍藥耶？以此頌曰：張仲景治傷寒多用芍藥，以其主寒熱、利小便故也。
杲曰︰或言古人以酸澀爲收，《本經》何以言利小便？曰︰芍藥能益陰滋濕而停津液，故小便自行，非因通利也。曰︰又言緩中何也？曰︰損其肝者緩其中，即調血也，故四物湯用芍藥。大抵酸澀者爲收斂停濕之劑，故主手足太陰經收斂之體，又能治血海而入於九地之下，後至厥陰經。白者色在西方，故補；赤者色在南方，故瀉。
【附方】
舊六，新一十。
服食法︰頌曰︰安期生服煉芍藥法云︰芍藥有二種︰救病用金芍藥，色白多脂肉；其木芍藥，色紫瘦多脈。若取審看，勿令差錯。凡采得，淨洗去皮，以東流水煮百沸，陰乾。停三日，又於木甑內蒸之，上覆以淨黃土，一日夜熟，出陰乾，搗末。以麥飲或酒服三錢匕，日三。服滿三百日，可以登嶺絕穀不飢。（《圖經本草》）
腹中虛痛︰白芍藥三錢，炙甘草一錢。夏月，加黃芩五分；惡寒，加肉桂一錢；冬月大寒，再加桂一錢。水二盞，煎一半，溫服。（《潔古用藥法象》）
風毒骨痛在髓中。芍藥二分，虎骨一兩（炙），爲末，夾絹袋盛，酒三升，漬五日。每服三合，日三服。（《經驗後方》）
腳氣腫痛︰白芍藥六兩，甘草一兩。爲末，白湯點服。（《事林廣記》）
消渴引飲︰白芍藥、甘草等分。爲末。每用一錢，水煎服，日三服。鄂渚辛 之患此九
年，服藥止而復作。蘇朴授此方，服之七日頓愈。古人處方，殆不可曉，不可以平易而忽之也。（陳日華《經驗方》）
小便五淋︰赤芍藥一兩，檳榔一個（面裹煨）。爲末。每服一錢，水一盞，煎七分，空心服。（《博濟方》）
衄血不止︰赤芍藥爲末，水服二錢匕。（《事林廣記》）
衄血咯血︰白芍藥一兩，犀角末二錢半。爲末。新水服一錢匕，血止爲限。（《古今錄驗》）
崩中下血，小腹痛甚者。芍藥一兩（炒黃色），柏葉六兩（微炒）。每服二兩，水一升，煎六合，入酒五合，再煎七合，空心分爲兩服。亦可爲末，酒服二錢。（《聖惠方》）
經水不止︰白芍藥、香附子、熟艾葉各一錢半。水煎服之。（《熊氏補遺》）
血崩帶下︰赤芍藥、香附子等分。爲末。每服二錢，鹽一捻，水一盞，煎七分，溫服，日二服。十服見效，名如神散。（《良方》）
赤白帶下，年深月久不瘥者。取白芍藥三兩，並乾薑半兩。銼熬令黃，搗末。空心水飲服二錢匕，日再服。《廣濟方》只用芍藥炒黑，研末，酒服之。（《貞元廣利方》）
金瘡血出︰白芍藥一兩。熬黃爲末。酒或米飲服二錢，漸加之。仍以末敷瘡上即止，良驗。（《廣利方》）
痘瘡脹痛︰白芍藥爲末，酒服半錢匕。（《痘疹方》）
木舌腫滿，塞口殺人。紅芍藥、甘草煎水熱漱。（《聖濟總錄》）
魚骨哽咽︰白芍藥嚼細咽汁。（《事林廣記》）
牡丹
（《本經》中品）
【釋名】鼠姑（《本經》）、鹿韭（《本經》）、百兩金（《唐本》）、木芍藥（《綱目》）、花王。時珍曰︰牡丹，以色丹者爲上，雖結子而根上生苗，故謂之牡丹。唐人謂之木芍藥，以其花似芍藥，而宿幹似木也。群花品中，以牡丹第一，芍藥第二，故世謂牡丹爲花王，芍藥爲花相。歐陽修《花譜》所載，凡三十餘種。其名或以地，或以人，或以色，或以異，詳見本書。
【集解】《別錄》曰︰牡丹生巴郡山谷及漢中，二月、八月採根陰乾。
弘景曰︰今東間亦有，色赤者爲好。
恭曰︰生漢中、劍南。苗似羊桃，夏生白花，秋實圓綠，冬實赤色，凌冬不凋。根似芍藥，肉白皮丹。土人謂之百兩金，長安謂之吳牡丹者，是真也。今俗用者異於此，別有臊氣也。
炳曰︰今出合州者佳，和州、宣州者並良。白者補，赤者利。
大明曰︰此便是牡丹花根也。巴、蜀、渝、合州者上，海鹽者次之。
頌曰︰今丹、延、青、越、滁、和州山中皆有，但花有黃紫紅白數色。此當是山牡丹，其莖梗枯燥，黑白色。二月於梗上生苗葉，三月開花。其花葉與人家所種者相似，但花瓣止五六葉爾。五月結子黑色，如雞頭子大。根黃白色，可長五七寸，大如筆管。近世人多貴重，欲其花之詭異，皆秋冬移接，培以壤土，至春盛開，其狀百變。故其根性殊失本真，藥中不可用此，絕無力也。
宗奭曰︰牡丹花亦有緋者、深碧色者。惟山中單葉花紅者，根皮入藥爲佳。市人或以枝梗皮充之，尤謬。
時珍曰︰牡丹，惟取紅白單瓣者入藥。其千葉異品，皆人巧所致，氣味不純，不可用。
《花譜》載丹州、延州以西及褒斜道中最多，與荊棘無異，土人取以爲薪，其根入藥尤妙。
凡栽花者，根下著白蘞末辟蟲，穴中點硫黃殺蠹，以烏賊骨針其樹必枯，此物性，亦不可不知也。
根皮
【修治】 曰︰凡采得根晒乾，以銅刀劈破去骨，銼如大豆許，用清酒拌蒸，從巳至未，晒乾用。
【氣味】辛，寒，無毒。《別錄》曰︰苦，微寒。普曰︰神農、岐伯︰辛。雷公、桐君︰苦，無毒。黃帝︰苦，有毒。好古曰︰氣寒，味苦、辛，陰中微陽，入手厥陰、足少陰經。之才︰畏貝母、大黃、菟絲子。大明曰︰忌蒜、胡荽，伏砒。
【主治】寒熱，中風，瘛瘲，驚癇，邪氣，除症堅、瘀血留舍腸胃，安五臟，療癰瘡（《本經》）。除時氣頭痛、客熱、五勞、勞氣、頭腰痛，風噤，癩疾（《別錄》）。久服輕身益壽（吳普）。治冷氣，散諸痛，女子經脈不通，血瀝腰痛（甄權）。通關腠血脈，排膿，消撲損瘀血，續筋骨，除風痺，落胎下胞，產後一切冷熱血氣（大明）。治神志不足，無汗之骨蒸，衄血吐血（元素）。和血，生血，涼血，治血中伏火，除煩熱（時珍）。
【發明】元素曰︰牡丹乃天地之精，爲群花之首。葉爲陽，發生也；花爲陰，成實也。
丹者赤色，火也。故能瀉陰胞中之火。四物東加之，治婦人骨蒸。又曰︰牡丹皮入手厥陰、足少陰，故治無汗之骨蒸；地骨皮入足少陰、手少陽，故治有汗之骨蒸。神不足者手少陰，志不足者足少陰，故仲景腎氣丸用之，治神志不足也。又能治腸胃積血，及吐血、衄血，必用之藥，故犀角地黃湯用之。
杲曰︰心虛，腸胃積熱，心火熾甚，心氣不足者，以牡丹皮爲君。
時珍曰︰牡丹皮治手、足少陰、厥陰四經血分伏火。蓋伏火即陰火也，陰火即相火也。
古方惟以此治相火，故仲景腎氣丸用之。後人乃專以黃柏治相火，不知牡丹之功更勝也。此乃千載秘奧，人所不知，今爲拈出。赤花者利，白花者補，人亦罕悟，宜分別之。
【附方】舊三，新三。
疝偏墜，氣脹不能動者。牡丹皮、防風等分。爲末，酒服二錢，甚效。（《千金方》）
婦人惡血，攻聚上面多怒。牡丹皮半兩，乾漆（燒煙盡）半兩。水二鍾，煎一鍾服。（《諸證辨疑》）
傷損瘀血︰牡丹皮二兩，虻蟲二十一枚（熬過同搗末。）每旦溫酒服方寸匕，血當化爲水下。（《貞元廣利方》）
金瘡內漏，血不出。牡丹皮為末，水服三指撮，立尿出血也。（《千金方》）
解中蠱毒︰牡丹根搗末，服一錢匕，日三服。（《外台秘要》）
【附錄】鼠姑《別錄》曰︰味苦，平，無毒。主咳逆上氣，寒熱鼠 ，惡瘡邪氣。一名，生丹水。弘景曰︰今人不識，而牡丹一名鼠姑，鼠婦亦名鼠姑，未知孰是？
木香
（《本經》上品）
【釋名】蜜香（《別錄》）、青木香（弘景）
時珍曰︰木香，草類也。本名蜜香，因其香氣如蜜也。緣沉香中有蜜香，遂訛此爲木香爾。昔人謂之青木香。後人因呼馬兜鈴根爲青木香，乃呼此爲南木香、廣木香以別之。今人又呼一種薔薇爲木香，愈亂真矣。《三洞珠囊》云︰五香者，即青木香也。一株五根，一莖五枝，一枝五葉，葉間五節，故名五香，燒之能上徹九天也。古方治癰疽有五香連翹湯，內用青木香。《古樂府》云︰氍毹 五木香，皆指此也。頌曰︰《修養書》云︰正月一日取五木煮湯以浴，令人至老鬚髮黑。徐鍇注云︰道家謂青木香爲五香，亦云五木，多以爲浴是矣。
《金光明經》謂之矩琵佗香。
弘景曰︰此即青木香也。永昌不復貢，今多從外國舶上來，乃云出大秦國。今皆以合香，不入藥用。
恭曰︰此有二種，當以昆侖來者爲佳，西胡來者不善。葉似羊蹄而長大，花如菊花，結實黃黑，所在亦有之，功用極多。陶云不入藥用，非也。
權曰︰《南州異物志》云︰青木香出天竺，是草根，狀如甘草也。
頌曰︰今惟廣州舶上來，他無所出。根窠大類茄子，葉似羊蹄而長大，亦有葉如山藥而根大開紫花者。不拘時月，采根芽爲藥。以其形如枯骨，味苦粘牙者爲良。江淮間亦有此種，名土青木香，不堪藥用。《蜀本草》言︰孟昶苑中亦嘗種之，云苗高三、四尺，葉長八、九
寸，皺軟而有毛，開黃花，恐亦是土木香種也。
曰︰其香是蘆蔓根條，左盤旋。采得二十九日，方硬如朽骨。其有蘆頭丁蓋子色青者，是木香神也。
宗奭曰︰常自岷州出塞，得青木香，持歸西洛。葉如牛蒡，但狹長，莖高二、三尺，花
黃一如金錢，其根即香也。生嚼極辛香，尤行氣。
承曰︰木香今多從外國來，陶說爲是。蘇頌《圖經》所載廣州者，乃是木類。又載滁州、海州者，乃是馬兜鈴根。治療冷熱，殊不相似，皆誤圖耳。
時珍曰︰木香，南方諸地皆有。《一統志》云︰葉類絲瓜，冬月取根，晒乾。
根
【修治】時珍曰︰凡入理氣藥，只生用，不見火。若實大腸，宜面煨熟用。
【氣味】辛，溫，無毒。
元素曰︰氣熱，味辛、苦，氣味俱濃，沉而降，陰也。
杲曰︰苦、甘、辛，微溫，降也，陰也。
好古曰︰辛、苦，熱，味濃於氣，陰中陽也。
【主治】邪氣，辟毒疫溫鬼，強志，主淋露。久服不夢寤魘寐（《本經》）。消毒，殺鬼
精物，溫瘧蠱毒，氣劣氣不足，肌中偏寒，引藥之精（《別錄》）。治心腹一切氣，膀胱冷痛，嘔逆反胃，霍亂泄瀉痢疾，健脾消食，安胎（大明）。九種心痛，積年冷氣， 癖症塊脹痛，壅氣上沖，煩悶羸劣，女人血氣刺心，痛不可忍，末酒服之（甄權）。散滯氣，調諸氣，和胃氣，泄肺氣（元素）。行肝經氣。煨熟，實大腸（震亨）。治沖脈爲病，逆氣裡急，主脬滲
小便秘（好古）。
【發明】弘景曰︰青木香，大秦國人以療毒腫、消惡氣有驗。今惟製蛀蟲丸用之。常以煮汁沐浴大佳。
宗奭曰︰木香專泄決胸腹間滯塞冷氣，他則次之。得橘皮、肉豆蔻、生薑相佐使絕佳，效尤速。
元素曰︰木香除肺中滯氣，若治中、下二焦氣結滯，及不轉運，須用檳榔爲使。
震亨曰︰調氣用木香，其味辛，氣能上升，如氣郁不達者宜之。若陰火沖上者，則反助
火邪，當用黃柏、知母，而少以木香佐之。
好古曰︰本草云︰主氣劣，氣不足，補也；通壅氣，導一切氣，破也。安胎，健脾胃，補也；除 癖症塊，破也。其不同如此。潔古張氏
機曰︰與補藥爲佐則補，與泄藥爲君則泄也。
時珍曰︰木香乃三焦氣分之藥，能升降諸氣。諸氣 郁，皆屬於肺，故上焦氣滯用之者，乃金郁則泄之也。中氣不運，皆屬於脾，故中焦氣滯宜之者，脾胃喜芳香也。大腸氣滯則後重，膀胱氣不化則癃淋，肝氣郁則爲痛，故下焦氣滯者宜之，乃塞者通之也。
權曰︰《隋書》言︰樊子蓋爲武威太守，車駕入吐谷渾，子蓋以彼多瘴氣，獻青木香以御霧露之邪。
頌曰︰《續傳信方》著張仲景青木香丸，主陽衰諸不足。用昆侖青木香、六路訶子皮各二十兩。搗篩，糖和丸梧桐子大。每空腹酒下三十丸，日再，其效尤速。鄭駙馬去沙糖用白蜜，加羚羊角十二兩。用藥不類古方，而云仲景，不知何從而得也？
【附方】舊二，新一十八。
中氣不省，閉目不語，如中風狀。南木香爲末，冬瓜子煎湯灌下三錢。痰盛者，加竹瀝、薑汁。（《濟生方》）
氣脹懶食︰即青木香丸，見發明下。熱者牛乳下，冷者酒下。（《聖惠方》）
心氣刺痛︰青木香一兩，皂角（炙）一兩。爲末，糊丸梧子大。每湯服五十丸，甚效。
（《攝生方》）
內釣腹痛︰木香、乳香、沒藥各五分。水煎服之。（阮氏《小兒方》）
小腸疝氣︰青木香四兩，酒三斤。煮過，每日飲三次。（孫天仁《集效方》）
氣滯腰痛︰青木香、乳香各二錢。酒浸，飯上蒸，均以酒調服。（《聖惠方》）
耳猝聾閉︰昆侖真青木香一兩（切）。以苦酒浸一夜，入胡麻油一合，微火煎，三上三下，以綿濾去滓，日滴三、四次，以愈爲度。（《外台秘要》）
耳內作痛︰木香末，以蔥黃染鵝脂，蘸末深納入耳中。（《聖濟錄》）
霍亂轉筋腹痛。木香末一錢，木瓜汁一盞。入熱酒調服。（《聖濟總錄》）
一切下痢，不拘丈夫婦人小兒。木香一塊（方圓一寸），黃連半兩。二味用水半升同煎乾，去黃連，薄切木香，焙乾爲末。分作三服︰第一服橘皮湯下，二服陳米飲下，三服甘草湯下。此乃李景純所傳。有一婦人久痢將
死，夢中觀音授此方，服之而愈也。（孫兆《秘寶方》）
香連丸方︰方見黃連下。
腸風下血︰木香、黃連等分爲末，入肥豬大腸內，兩頭扎定，煮極爛，去藥食腸。或連
藥搗爲丸服。（劉松石《保壽堂方》）
小便混濁如精狀。木香、沒藥、當歸等分，爲末，以刺
棘心自然汁和丸梧子大，每食前鹽湯下三十丸。（《小兒陰腫︰小兒陽明經風熱濕氣相搏，陰莖無故腫，或痛縮，宜寬此一經自愈。廣木香、枳殼（麩炒）二錢半，炙甘草二錢。水煎服。（曾氏《小兒方》）
小兒天行壯熱頭痛。木香六分，白檀香三分，爲末，清水和服。仍溫水調塗囟頂上取瘥。（《聖惠方》）
天行發斑赤黑色。
青木香二兩。水二升，煮一升服。（《外台秘要》）
一切癰疽︰瘡癤、疳 惡瘡、下疰 瘡潰後，外傷風寒，惡汁臭敗不斂，並主之。木香、黃連、檳榔等分，爲末油調頻塗之，取效。（《和劑局方》）
惡蛇虺傷︰青木香不拘多少，煎水服，效不可述。（《袖珍方》）
腋臭陰濕︰凡腋下、陰下濕臭，或作瘡。青木香以好醋浸，夾於腋下、陰下。爲末敷之。
（《外台秘要》）
牙齒疼痛︰青木香末，入麝香少許，揩牙，鹽湯漱之。（《聖濟錄》）
甘松香
（宋《開寶》）
【釋名】苦彌哆（音扯）。
時珍曰︰產於川西松州，其味甘，故名。《金光明經》謂之苦彌哆。
【集解】志曰︰《廣志》云︰甘松出姑臧、涼州諸山，細葉，引蔓叢生，可合諸香及衣。
頌曰︰今黔、蜀州郡及遼州亦有之。叢生山野，葉細如茅草，根極繁密，八月採之，作湯浴令人身香。
根
【氣味】甘，溫，無毒。好古曰︰平。
【主治】惡氣，猝心腹痛滿，下氣（《開寶》）。黑皮 ，風疳齒 ，野雞痔。得白芷、附子良（藏器）。理元氣，去氣郁（好古）。腳氣膝浮，煎湯淋洗（時珍）。
【發明】時珍曰︰甘松芳香能開脾郁，少加入脾胃藥中，甚醒脾氣。杜寶《拾遺錄》云︰
壽禪師妙醫術，作五香飲。更加別藥，止渴兼補益最妙。一、沉香飲；二、丁香飲；三、檀
香飲；四、澤蘭飲；五、甘松飲也。
【附方】新四。
勞瘵熏法︰甘松六兩，玄參一斤。爲末。每日焚之。（《奇效方》）
風疳蟲牙，蝕肉至盡。
甘松、膩粉各二錢半，蘆薈半兩，豬腎一對（切，炙）。爲末。夜漱口後貼之，有涎吐出。（《聖濟總錄》）
腎虛齒痛︰甘松、硫黃等分。爲末。泡湯漱之。神效。（《經效濟世方》）
面 風瘡︰香附子、甘松各
山柰
（《綱目》）
【釋名】山辣（《綱目》）、三柰。
時珍曰︰山柰俗訛爲三柰，又訛爲三賴，皆土音也。或云︰本名山辣，南人舌音呼山爲三，呼辣如賴，故致謬誤。其說甚通。
【集解】時珍曰︰山柰生廣中，人家栽之。根葉皆如生薑，作樟木香氣。土人食其根如食薑，切斷曝乾，則皮赤黃色，肉白色。古之所謂廉薑，恐其類也。段成式《酉陽雜俎》云︰柰只出拂林國，苗長三、四尺，根大如鴨卵，葉似蒜，中心抽條甚長，莖端有花六出，紅白色，花心黃赤，不結子，其草冬生夏死。取花壓油，塗身去風氣。按此說頗似山柰，故附之。
根
【氣味】辛，溫，無毒。
【主治】暖中，辟瘴癘惡氣，治心腹冷氣痛，寒濕霍亂，風蟲牙痛。入合諸香用（時珍）。
【附方】新六。
一切牙痛︰三柰子一錢（面包煨熟），入麝香二字。爲末。隨左右 一字入鼻內，口含溫水漱去，神效。名海上一字散。（《普濟方》）
風蟲牙痛︰《仁存方》︰用山柰爲末，鋪紙上卷作筒，燒燈吹滅，乘熱和藥吹入鼻內，痛即止。《攝生方》︰用肥皂一個（去穰），入山柰、甘松各三分，花椒、食鹽不拘多少，填滿，面包 紅，取研，日用擦牙漱去。
面上雀斑︰三柰子、鷹糞、密陀僧、蓖麻子等分，研勻，以乳汁調之，夜塗旦洗去。
醒頭去屑︰三柰、甘松香、零陵香一錢，樟腦二分，滑石半兩。爲末。夜擦旦篦去。（《水雲錄》）
心腹冷痛︰三柰、丁香、當歸、甘草等分爲末，醋糊丸梧子大。每服三十丸，酒下。（《集簡方》）
廉薑
（《拾遺》）
【釋名】薑匯（《綱目》）、蔟 （音族綏）。
【集解】弘景曰︰杜若苗似廉薑。
藏器曰︰廉薑似薑，生嶺南、劍南，人多食之。
時珍曰︰按《異物志》云︰生沙石中，似薑，大如螺，氣猛近於臭。南人以爲齏。其法削皮，以黑梅及鹽汁漬之，乃成也。又鄭樵云︰廉薑似山薑而根大。
【氣味】辛，熱，無毒。
【主治】胃中冷，吐水，不下食（藏器）。溫中下氣，消食益智（時珍）。
杜若
（《本經》上品）
【校正】並入《圖經》外類山薑。
【釋名】杜衡（《本經》）、杜蓮（《別錄》）
子薑（ 音爪。《藥性論》）、頌曰︰此草一名杜衡，而草部中品自有杜衡條，即《爾雅》所謂土鹵者也。杜若，即《廣雅》所謂楚衡者也。其類自別，古人多相雜引用。故《九歌》云︰采芳洲兮杜若。《離騷》
云︰雜杜衡與芳芷。王逸輩皆不分別，但云香草，故二名相混。古方或用，今人罕使，故少有識者。
【集解】《別錄》曰︰杜若，生武陵川澤及冤句，二月、八月採根，曝乾。
弘景曰︰今處處有之。葉似薑而有紋理，根似高良薑而細，味辛香。又絕似旋復根，殆
欲相亂，葉小異爾。《楚辭》云︰山中人兮芳杜若，是矣。
恭曰︰今江湖多有之，生陰地，苗似廉薑，根似高良薑，全少辛味。陶云，似旋復根者，即真杜若也。
保升曰︰苗似山薑，花黃赤，子赤，大如棘子，中似豆蔻。今出嶺南、硤州者甚好。《范子計然》云︰杜衡、杜若出南郡、漢中，大者頌曰︰衛州一種山薑，莖葉如薑，開紫花，不結子，八月採根入藥。
時珍曰︰杜若人無識者，今楚地山中時有之。山人亦呼爲良薑，根似薑，味亦辛。甄權
注豆蔻所謂 子薑，蘇頌《圖經》外類所謂山薑，皆此物也。或又以大者爲高良薑，細者爲杜若。唐時峽州貢之。
【修治】 曰︰凡使勿用鴨喋草根，真相似，只是味效不同。凡采得根，以刀刮去黃赤皮，細銼，用三重絹袋陰乾。臨使以蜜浸一夜，漉出用。
根
【氣味】辛，微溫，無毒。
之才曰︰得辛夷、細辛良，惡柴胡、前胡。
蘇頌曰︰山薑︰辛，平，有小毒。
【主治】胸脅下逆氣，溫中，風入腦戶，頭腫痛，多涕淚出。久服益精明目輕身。令人不忘（《本經》）。治眩倒目 ，止痛，除口臭氣（《別錄》）。山薑︰去皮間風熱，可作炸
湯。又主暴冷，及胃中逆冷，霍亂腹痛
【發明】時珍曰︰杜若乃神農上品，治足少陰、太陽諸証要藥，而世不知用，惜哉。
山薑
（《拾遺》）
【釋名】美草。
弘景曰︰東人呼爲山薑，南人呼爲美草。
時珍曰︰與杜若之山薑，名同物異也。
【集解】藏器曰︰山薑根及苗，並如薑而大，作樟木臭，南人食之。又有 子薑，黃色而緊，辛辣，破血氣殊強於此薑。
頌曰︰山薑出九真交趾，今閩廣皆有之。劉恂《嶺表錄異》云︰莖葉皆薑也，但根不堪食。亦與豆蔻花相似，而微小爾。花生葉間，作穗如麥粒，嫩紅色。南人取其未大開者，謂之含胎花，以鹽水淹藏入甜糟中，經冬如琥珀色，辛香可愛，用爲 ，無以加矣。又以鹽殺治曝乾者，煎湯服之，極除冷氣，甚佳。
時珍曰︰山薑生南方，葉似薑，花赤色甚辛，子似草豆蔻，根如杜若及高良薑。今人以其子偽充草豆蔻，然其氣甚猛烈。
根
【氣味】辛，熱，無毒。
【主治】腹中冷痛，煮服甚效。作丸散服，辟谷止飢（弘景）。去惡氣，溫中，中惡霍
亂，心腹冷痛，功用如薑（藏器）。
花及子
【氣味】辛，溫，無毒。
【主治】調中下氣，破冷氣作痛，止霍亂，消食，殺酒毒（大明）。
高良薑
（《別錄》中品）
【校正】並入《開寶本草》紅豆蔻。
【釋名】蠻薑（《綱目》）
，子名紅豆蔻。
時珍曰︰陶隱居言此薑始出高良郡，故得此名。按高良，即今高州也。漢爲高涼縣，吳
改爲郡。其山高而稍涼，因以爲名，則高良當作高涼也。
【集解】弘景曰︰出高良郡，二月、三月採根。形氣與杜若相似，而葉如山薑。
恭曰︰出嶺南者，形大虛軟，生江左者細緊，亦不甚辛，其實一也。今人呼細者爲杜若，大者，爲高良薑，亦非也。
頌曰︰今嶺南諸州及黔、蜀皆有之，內郡雖有而不堪入藥。春生莖葉如薑苗而大，高一、二尺許。花紅紫色，如山薑花。
曰︰紅豆蔻生南海諸谷，高良薑子也。其苗如蘆，其葉如薑，花作穗，嫩葉卷之而生，微帶紅色。嫩者入鹽，累累作朵不散落，須以朱槿花染令色深。善醒醉，解酒毒，無他要使
也。
時珍曰︰按︰范成大《桂海志》云︰紅豆蔻花叢生，葉瘦如碧蘆。春末始發，初開花抽一幹，有大籜包之，籜拆花見。一穗數十蕊，淡紅鮮妍，如桃杏花色。蕊重則下垂如葡萄，又如火齊瓔珞及剪彩鸞枝之狀。每蕊有心兩瓣，人比之連理也。其子亦似草豆蔻。
【修治】時珍曰︰高良薑、紅豆蔻，並宜炒過入藥。亦有以薑同吳茱萸、東壁土炒過入藥用者。
根
【氣味】辛，大溫，無毒。志曰︰辛、苦，大熱，無毒。
張元素曰︰辛，熱，純陽，浮也。入足太陰、陽明經。
【主治】暴冷，胃中冷逆，霍亂腹痛（《別錄》）。下氣益聲，好顏色。煮飲服之，止痢
（藏器）。治風破氣，腹內久冷氣痛，去風冷痺弱（甄權）。轉筋瀉痢，反胃嘔食，解酒毒，消宿食（大明）。含塊咽津，治忽然惡心，嘔清水，逡巡即瘥。若口臭者，同草豆蔻爲末，煎飲（蘇頌）。健脾胃，寬噎膈，破冷癖，除瘴瘧（時珍）。
【發明】楊士瀛曰︰噫逆胃寒者，高良薑爲要藥，人參、茯苓佐之，爲其溫胃，解散胃中風邪也。
時珍曰︰《十全方》言︰心脾冷痛，用高良薑，細銼微炒爲末，米飲服一錢，立止。太
祖高皇帝御製周顛仙碑文，亦載其有驗云。又穢跡佛有治心口痛方云︰凡男女心口一點痛者，乃胃脘有滯或有蟲也。多因怒及受寒而起，遂致終身。俗言心氣痛者，非也。用高良薑（以酒洗七次焙研），香附子（以醋洗七次焙研），各記收之。病因寒得，用薑末二錢，附末一錢；因怒得，用附末二錢，薑末一錢；寒怒兼有，各一錢半，以米飲加入生薑汁一匙，鹽一捻，服之立止。韓飛霞《醫通》書亦稱其功云。
【附方】舊三，新十。
霍亂吐利︰火炙高良薑令焦香。每用五兩，以酒一升，煮三、四沸，頓服。亦治腹痛中惡。（《外台》）
霍亂腹痛︰高良薑一兩（銼）。以水三大盞，煎二盞半，去滓，入粳米一合，煮粥食之。
便止。（《聖惠方》）
霍亂嘔甚不止。用高良薑（生銼）二錢，大棗一枚。水煎冷服，立定。
名冰壺湯。（《普濟方》）
腳氣欲吐︰蘇恭曰︰凡患腳氣人，每旦飽食，午後少食，日晚不食。若飢，可食豉粥。
若覺不消，欲致霍亂者。即以高良薑一兩，水三升，煮一升，頓服盡，即消。若猝無者，以母薑一兩代之，清酒煎服。雖不及高良薑，亦甚效也。
心脾冷痛︰高良薑丸︰用高良薑四兩（切片，分作四分︰一兩用陳廩米半合，炒黃去米；一兩用陳壁土半兩，炒黃去土；一兩用巴豆三十四個，炒黃去豆；一兩，用斑蝥三十四個，炒黃去蝥），吳茱萸一兩（酒浸一夜，同薑再炒）。爲末，以浸茱酒打糊丸梧桐子大，每空心薑湯下五十丸。《永類鈐方》︰用高良薑三錢，五靈脂六養脾溫胃︰去冷消痰，寬胸下氣，大治心脾疼及一切冷物所傷。用高良薑、乾薑等分。
炮研末，麵糊丸梧子大，每食後橘皮湯下十五丸。妊婦勿服。（《和劑局方》）
脾虛寒瘧，寒多熱少，飲食不思。用高良薑（麻油炒）、乾薑（炮）各一兩。爲末。每服五錢，用豬膽汁調成膏子，臨發時熱酒調服。以膽汁和丸，每服四十丸，酒下亦佳。吳開內翰，政和丁酉居
全椒縣，歲瘧大作，用此救人以百計。張大亨病此，甚欲致仕，亦服之愈。大抵寒發於膽，用豬膽引二薑入膽，去寒而燥脾胃，一寒一熱，陰陽相制，所以作效也。一方︰只用二薑（半生半炮）各半兩，穿山甲（炮）三錢。爲末。每服二錢，豬腎煮酒下。（《朱氏集驗方》）
妊婦瘧疾︰先因傷寒變成者。用高良薑三錢（銼）。以 豬膽汁浸一夜，東壁土炒黑，去土，以肥棗肉十五枚，同焙爲末。每用三錢，水一盞，煎熱，將發時服。神妙。（《永類鈐
方》）
暴赤眼痛︰以管吹良薑末入鼻取嚏，或彈出鼻血，即散。（《談野翁試驗方》）
風牙痛腫︰高良薑二寸，全蠍（焙）一枚。爲末摻之，吐涎，以鹽湯漱口。此乃樂清丐
者所傳。鮑季明病此，用之果效。（王 《百一選方》）
頭痛搐鼻︰高良薑生研頻搐。（《普濟方》）
紅豆蔻（《開寶》）
【氣味】辛，溫，無毒。
權曰︰苦，辛，多食令人舌粗，不思飲食。
時珍曰︰辛熱，陽也，浮也，入手、足太陰經。《生生編》云。最能動火傷目致衄，食料不宜用之。
【主治】腸虛水瀉，心腹絞痛，霍亂嘔吐酸水，解酒毒（志）。冷氣腹痛，消瘴霧毒气，去宿食，溫腹腸，吐瀉痢疾（甄權）。治噎膈反胃，虛瘧寒脹，燥濕散寒（時珍）。
【發明】時珍曰︰紅豆蔻，李東垣脾胃藥中常用之，亦取其辛熱芳香，能醒脾溫肺、散寒燥濕、消食之功爾。若脾肺素有伏火者，切不宜用。
【附方】新一。
風寒牙痛︰紅豆蔻爲末，隨左右以少許搐鼻中，並摻牙取涎。或加麝香。（《衛生家寶
方》）
豆蔻
（《別錄》上品）
【校正】自果部移入此。
【釋名】草豆蔻（《開寶》）、漏蔻（《異物志
宗奭曰︰豆蔻，草豆蔻也。此是對肉豆蔻而名。若作果，則味不和。前人編入果部，不知有何義意？花性熱，淹至京師，味微苦不甚美，乾則色淡紫。爲能消酒毒，故爲果爾。
時珍曰︰按揚雄《方言》云︰凡物盛多曰蔻。豆蔻之名，或取此義。豆象形也。《南方異物志》作漏蔻，蓋南人字無正音也。今雖不專爲果，猶入茶食料用，尚有草果之稱焉。《金
光明經》三十二品香藥，謂之蘇乞迷羅（細）。
【集解】《別錄》曰︰豆蔻生南海。
恭曰︰苗似山薑，花黃白色，苗根及子亦似杜若。
頌曰︰草豆蔻，今嶺南皆有之。苗似蘆，其葉似山薑、杜若輩，根似高良薑。二月開花
作穗房，生於莖下，嫩葉卷之而生，初如芙蓉花，微紅，穗頭深紅色。其葉漸展，花漸出，而色漸淡，亦有黃白色者。南人多采花以當果，尤貴其嫩者。並穗入鹽同腌治，疊疊作朵不散。又以木槿花同浸，欲其色紅爾。其結實若龍眼子而銳，皮無鱗甲，皮中子如石榴瓣，夏
月熟時采之曝乾。根苗微作樟木香，根莖子並辛香。
曰︰豆蔻生交趾。其根似益智，皮殼小濃，核如石榴而辛香，葉如芄蘭而小。三月採
其葉，細破陰乾用。味近苦而有甘。
時珍曰︰草豆蔻、草果雖是一物，然微有不同。今建寧所產豆蔻，大如龍眼而形微長，其皮黃白薄而棱峭，其仁大如縮砂仁而辛香氣和。滇廣所產草果，長大如訶子，其皮黑濃而棱密，其子粗而辛臭，正如斑蝥之氣。彼人皆用 茶及作食料，恆用之物。廣人取生草蔻入梅汁，鹽漬令紅，曝乾荐酒，名紅鹽草果。其初結小者，名鸚哥舌。元朝《飲膳》，皆以草果爲上供。南人復用一種火楊梅偽充草豆蔻，其形圓而粗，氣味辛猛而不和，人亦多用之，或云即山薑實也，不可不辨。
【修治】 曰︰凡使須去蒂，取向裡子及皮，用茱萸同於 上緩炒，待茱萸微黃黑，即去茱萸，取草豆蔻皮及子杵用之。
時珍曰︰今人惟以面裹 火煨熟，去皮用之。
仁
【氣味】辛，溫，澀，無毒。
好古曰︰大辛熱，陽也，浮也。入足太陰、陽明經。
【主治】溫中，心腹痛，嘔吐，去口臭氣（《別錄》）。下氣，止霍亂，一切冷氣，消酒毒（《開寶》）。調中補胃，健脾消食，去客寒，心與胃痛（李杲）。治瘴癘寒瘧，傷暑吐下泄
痢，噎膈反胃，痞滿吐酸，痰飲積聚，婦人惡阻帶下，除寒燥濕，開郁破氣，殺魚肉毒。製丹砂（時珍）。
【發明】弘景曰︰豆蔻辛烈甚香，可常食之。其五和糝中物，皆宜人。豆蔻、廉薑、枸
櫞、甘蕉、麂目是也。
宗奭曰︰草豆蔻氣味極辛微香，性溫而調散冷氣甚速。虛弱不能飲食者，宜此與木瓜、烏梅、縮砂、益智、曲 、甘草、生薑同用也。
杲曰︰風寒客邪在胃口之上，當心作疼者，宜煨熟用之。
震亨曰︰草豆蔻性溫，能散滯氣，消膈上痰。若明知身受寒邪，口食寒物，胃脘作疼，方可溫散，用之如鼓應桴。或濕痰郁結成病者，亦效。若熱郁者不可用，恐積溫成熱也。必
用梔子之劑。
時珍曰︰豆蔻治病，取其辛熱浮散，能入太陰陽明，除寒燥濕，開郁化食之力而已。南地卑下，山嵐煙瘴，飲啖酸鹹，脾胃常多寒濕郁滯之病。故食料必用，與之相宜。然過多亦能助脾熱傷肺損目。或云︰與知母同用，治瘴瘧寒熱，取其一陰一陽無偏勝之害。蓋草果治太陰獨勝之寒，知母治陽明獨勝之火也。
【附方】舊一，新九。
心腹脹滿短氣。用草豆蔻一兩，去皮爲末，以木瓜生薑湯，調服半錢。（《千金方》）
胃弱嘔逆不食。用草豆蔻仁二枚，高良薑半兩，水一盞，煮取汁，入生薑汁半合，和白面作撥
刀，以羊肉 汁煮熟，空心食之。（《普濟》
霍亂煩渴︰草豆蔻、黃連各一錢半，烏豆五十粒，生薑三片。水煎服之。（《聖濟總錄》）
虛瘧自汗不止。用草果一枚（面裹煨熟，連面研），入平胃散二錢。水煎服。（《經效濟世方》）
氣虛瘴瘧，熱少寒多，或單寒不熱，或虛熱不寒。用草果仁、熟附子等分，水一盞，薑七片，棗一枚，煎半盞服。名果附湯。（《濟生方》）
脾寒瘧疾，寒多熱少，或單寒不熱，或大便泄
而小便多，不能食。用草果仁、熟附子各二錢半，生薑七片，棗肉二枚。水三盞，煎一盞，溫服。（《醫方大成》）
脾腎不足︰草果仁一兩（以舶茴香一兩炒香，去茴不用），吳茱萸（湯泡七次，以破故
紙一兩炒香，去故紙不用），葫蘆巴一兩（以山茱萸一兩炒香，去茱萸不用）。上三味爲散，酒糊丸梧子大。每服六十丸，鹽湯下。（《百一選方》）
赤白帶下︰連皮草果一枚，乳香一小塊。面裹煨焦黃，同面研細。每米飲服二錢，日二服。（《衛生易簡方》）
香口辟臭︰豆蔻、細辛爲末，含之。（《肘後方》）
脾痛脹滿︰草果仁二個。酒煎服之。（《直指方》）
花
【氣味】辛，熱，無毒。
【主治】下氣，止嘔逆，除霍亂，調中補胃氣，消酒毒（大明）。
白豆蔻
（宋《開寶》）
【釋名】多骨。
【集解】志曰︰白豆蔻，出伽古羅國，呼爲多骨。其草形如芭蕉，葉似杜若，長八九尺
而光滑，冬夏不凋，花淺黃色，子作朵如葡萄，初出微青，熟則變白，七月採之。
頌曰︰今廣州、宜州亦有之，不及番舶來者佳。
時珍曰︰白豆蔻子圓大如白牽牛子，其殼白濃，其仁如縮砂仁。入藥，去皮炒用。
仁
【氣味】辛，大溫，無毒。
好古︰大辛熱，味薄氣濃，輕清而升，陽也，浮也。入手太陰經。
【主治】積冷氣，止吐逆反胃，消穀下氣（《開寶》）。散肺中滯氣，寬膈進食，去白睛
翳膜（李杲）。補肺氣，益脾胃，理元氣，收脫氣（好古）。治噎膈，除瘧疾寒熱，解酒毒（時珍）。
【發明】頌曰︰古方治胃冷，吃食即欲吐，及嘔吐六物湯，皆用白豆蔻，大抵主胃冷，即相宜也。
元素曰︰白豆蔻氣味俱薄，其用有五︰專入肺經本藥，一也；散胸中滯氣，二也；去感
寒腹痛，三也；溫暖脾胃，四也；治赤眼暴發，去太陽經目內大 紅筋，用少許，五也。
時珍曰︰按楊士瀛云︰白豆蔻治脾虛瘧疾，嘔吐寒熱，能消能磨，流行三焦，營衛一轉，諸証自平。
【附方】舊一，新四。
胃冷惡心︰凡食即欲吐。用白豆蔻子三枚。搗細。好酒一盞，溫服，並飲數服佳。（張
文仲《備急方》）
人忽惡心︰多嚼白豆蔻子，最佳。（《肘後方》）
小兒吐乳，胃寒者。白豆蔻仁十四個，縮砂仁十四個，生甘草二錢，炙甘草二錢。爲末。常摻入兒口中。（危氏
脾虛反胃︰白豆蔻、縮砂仁各二兩，丁香一兩，陳廩米一升，黃土炒焦，去土研細，薑汁和丸梧子大。每服百丸，薑湯下。名太倉丸。（《濟生方》）
產後呃逆︰白豆蔻、丁香各半兩。研細，桃仁湯服一錢，少頃再服。（《乾坤生意》）
縮砂蔤
（宋《開寶》）
【釋名】時珍曰︰名義未詳。藕下白 多密，取其密藏之意。此物實在根下，仁藏殼內，亦或此意歟。
【集解】 曰︰縮砂密，生西海及西戎等地、波斯諸國。多從安東道來。志曰︰生南地。
苗
頌曰︰今惟嶺南山澤間有之。苗莖似高良薑，高三、四尺。葉青，長八、九寸，闊半寸
以來。三月、四月開花在根下，五、六月成實，五、七十枚作一穗，狀似益智而圓，皮緊濃而皺，有粟紋，外有細刺，黃赤色。皮間細子一團，八隔，可四十餘粒，如大黍米，外微黑色，內白而香，似白豆蔻仁。七月、八月採之，辛香可調食味，及蜜煎糖纏用。
仁
【氣味】辛，溫，澀，無毒。權曰︰辛、苦。藏器曰︰酸。
曰︰辛、鹹，平。得訶子、豆蔻、白蕪夷、鱉甲良。好古曰︰辛，溫，陽也，浮也。
入手足太陰、陽明、太陽、足少陰七經。得白檀香、豆蔻爲使，入肺；得人參、益智爲使，入脾；得黃柏、茯苓爲使，入腎；得赤、白石脂爲使，入大小腸也。
【主治】虛勞冷瀉，宿食不消，赤白泄痢，腹中虛痛下氣（《開寶》）。主冷氣腹痛，止休息氣痢勞損，消化水穀，溫暖脾胃（甄權）。上氣咳嗽，奔豚鬼疰，驚癇邪氣（藏器）。一切氣，霍亂轉筋。能起酒香味（大明）。
（元素）。補肺醒脾，養胃益腎，理元氣，通滯氣，散寒飲脹痞，噎膈嘔吐，止女子崩中，除咽喉口齒
【發明】時珍曰︰按韓 《醫通》云︰腎惡燥，以辛潤之。縮砂仁之辛，以潤腎燥。又云︰縮砂屬土，主醒脾調胃，引諸藥歸宿丹田。香而能竄，和合五臟沖和之氣，如天地以土
爲沖和之氣，故補腎藥用同地黃丸蒸，取其達下之旨也。又化骨，食草木藥及方士煉三黃皆用之，不知其性何以能製此物也？
【附方】舊三，新一十三。
冷滑下痢，不禁虛羸。用縮砂仁熬爲末，以羊子肝薄切摻之，瓦上焙乾爲末，入乾薑末
等分，飯丸梧子大。每服四十丸，白湯下，日二服。又方︰縮砂仁、炮附子、乾薑、濃朴、陳橘皮等分。爲末，飯丸梧子大。每服四十丸，米飲下，日二服。（並《藥性論》）
大便瀉血，三代相傳者。縮砂仁爲末，米飲熱服二錢，以愈爲度。（《十便良方》）
小兒脫肛︰縮砂（去皮）爲末。以豬腰子一片，批開擦末在內，縛定，煮熟與兒食，次服白礬丸。如氣逆腫喘者，不治。（《保幼大全》）
遍身腫滿，陰亦腫者。用縮砂仁、土狗一個，等分，研，和老酒服之。（《直指方》）
痰氣膈脹︰砂仁搗碎，以蘿蔔汁浸透，焙乾爲末。每服一、二錢，食遠沸湯服。（《簡
便方》）
上氣咳逆︰砂仁（洗淨，炒研）、生薑（連皮）等分。搗爛，熱酒食遠泡服。（《簡便
方》）
子癇昏冒︰縮砂（和皮炒黑），熱酒調下二錢。不飲者，米飲下。此方安胎止痛皆效，不可盡述。（陶隱居方）妊娠胎動，偶因所觸，或跌墜傷損，致胎不安，痛不可忍者。縮砂
（熨斗內炒熟，去皮用仁），搗碎。每服二錢，熱酒調下。須臾覺腹中胎動處極熱，即胎已
安矣。神婦人血崩︰新縮砂仁，新瓦焙研末。米飲服三錢。（《婦人良方》）
熱擁咽痛︰縮砂殼爲末，水服一錢。（戴原禮方）
牙齒疼痛︰縮砂常嚼之良。（《直指方》）
口吻生瘡︰縮砂殼 研，擦之即愈。此蔡醫博秘方也。（黎居士《簡易方》）
魚骨入咽︰縮砂、甘草等分。爲末，綿裹含之咽汁，當隨痰出矣。（王 《百一選方》）
誤吞諸物︰金銀銅錢等物不化者，濃煎縮砂湯飲之，即下。（危氏《得效方》）
一切食毒︰縮砂仁末，水服一、二錢。（《事林廣記》）
益智子
（宋《開寶》）
【釋名】時珍曰︰脾主智，此物能益脾胃故也，與龍眼名益智義同。按蘇軾記云︰海南產益智，花實皆長穗，而分爲三節。觀其上中下節，以候早中晚禾之豐凶。大豐則皆實，大凶皆不實，罕有三節並熟者。其爲藥只治水，而無益於智，其得此名，豈以其知歲耶？此亦一說也，終近穿鑿。
【集解】藏器曰︰益智出昆侖及交趾國，今嶺南州郡往往有之。顧微《廣州記》云︰其葉似襄荷，長丈餘。其根上有小枝，高八九寸，無華萼。莖如竹箭，子從心出。一枝有十子叢生，大如小棗。其中核黑而皮白，核小者佳，含之攝涎穢。或四破去核，取外皮蜜煮爲粽
食，味辛。晉盧循遺劉裕益智粽，是此也。
恭曰︰益智子似連翹子頭未開者，苗葉花根與豆無別，惟子小爾。
時珍曰︰按嵇含《南方草木狀》云︰益智二月花，連著實，五、六月熟。其子如筆頭而兩頭尖，長七八分，雜五味中，飲酒芬芳，亦可鹽曝及作粽食。觀此則顧微言其無華者，誤
矣。今之益智子形如棗核，而皮及仁，皆似草豆蔻云。
仁
【氣味】辛，溫，無毒。
【主治】遺精虛漏，小便余瀝，益氣安神，補不足，安三焦，調諸氣。夜多小便者，取二十四枚碎，入鹽同煎服，有奇驗（志）。治客寒犯胃，和中益氣，及人多唾（李杲）。益脾胃，理元氣，補腎虛滑瀝（好古）。冷氣腹痛，及心氣不足，夢泄赤濁，熱傷心系，吐血血崩諸証（時珍）。
【發明】劉完素曰︰益智辛熱，能開發郁結，使氣宣通。王好古曰︰益智本脾藥，主君
相二火。在集香丸，則入肺；在四君子湯則入脾，在大鳳髓丹則入腎，三藏互有子母相關之義。當於補藥中兼用之，勿多服。
時珍曰︰益智大辛，行陽退陰之藥也，三焦、命門氣弱者宜之。按楊士瀛《直指方》云︰
心者脾之母，進食不止於和脾，火能生土，當使心藥入脾胃藥中，庶幾相得。故古人進食藥中，多用益智，土中益火也。又按洪邁《夷堅志》云︰秀川進士陸迎，忽得吐血不止，氣蹶
驚顫，狂躁直視，至深夜欲投戶而出。如是兩夕，遍用方藥弗瘳。夜夢觀音授一方，命但服一料，永除病根。夢覺記之，如方治藥，其病果愈。其方︰用益智子仁一兩，生朱砂二錢，青橘皮五錢，麝香一錢。碾爲細末。每服一錢，空心燈心湯下。
【附方】新八。
小便頻數，脬氣不足也。雷州益智子（鹽炒，去鹽）、天台烏藥等分，爲末，酒煮山藥粉爲糊，丸如梧子大。每服七十丸，空心鹽湯下。名縮泉丸。（《朱氏集驗方》）
心虛尿滑，及赤白二濁。益智子仁、白茯苓、白朮等分，爲末。每服三錢，白湯調下。白濁腹滿，不拘
男婦。用益智仁（鹽水浸炒）、濃朴（薑汁炒）等分，薑三片，棗一枚，水煎服。（《永類鈐
方》）
小便赤濁︰益智子仁、茯神各二兩，遠志、甘草（水煮）各半斤，爲末，酒糊丸梧子大，空心薑湯下五十丸。腹脹忽瀉日夜不止，諸藥不效，此氣脫也。用益智子仁二兩，濃煎飲之，立愈。（危氏《得效方》）
婦人崩中︰益智子炒碾細。米飲入鹽，服一錢。（《產寶》）
香口辟臭︰益智子仁一兩，甘草二錢。碾粉舐之。（《經驗良方》）
漏胎下血︰益智仁半兩，縮砂仁一兩。爲末。每服三錢，空心白湯下，日二服。（胡氏
《濟陰方》）
蓽茇
（宋《開寶》）
【釋名】蓽撥。
時珍曰︰蓽撥當作蓽茇，出《南方草木狀》，番語也。陳藏器《本草》作畢勃，《扶南傳》
作逼撥，《大明會典》作畢茇。又段成式《酉陽雜俎》云︰摩伽陀國呼爲蓽撥梨，拂林國呼
爲阿梨訶陀。
【集解】恭曰︰蓽茇生波斯國。叢生，莖葉似 醬，其子緊細，味辛烈於 醬。胡人將
來，入食味用也。
藏器曰︰其根名畢勃沒，似柴胡而黑硬。
頌曰︰今嶺南有之，多生竹林內。正月發苗作叢，高三四尺，其莖如箸。葉青圓如蕺菜，闊二、三寸如桑，面光而濃。三月開花白色在表。七月結子如小指大，長二寸以來，青黑色，類椹子而長。九月取采，灰殺曝乾。南人愛其辛香，或取葉生茹之。復有舶上來者，更辛香。
時珍曰︰段成式言︰青州防風子可亂蓽茇，蓋亦不然。蓽茇氣味正如胡椒，其形長一二寸，防風子圓如胡荽子，大不相侔也。
【修治】 曰︰凡使，去挺用頭，以醋浸一宿，焙乾，以刀刮去皮粟子令淨乃用，免傷人肺，令人上氣。
【氣味】辛，大溫，無毒。
時珍曰︰氣熱味辛，陽也，浮也。入手足陽明經。然辛熱耗散，能動脾肺之火。多用令人目昏，食料尤不宜之。
【主治】溫中下氣，補腰腳，殺腥氣，消食，除胃冷，陰疝 癖（藏器）。霍亂冷氣，心痛血氣（大明）。水瀉虛痢，嘔逆醋心，產後泄痢，與阿魏和合良。得訶子、人參、桂心、乾薑，治臟腑虛冷腸鳴泄痢，神效（李 ）。治頭痛鼻淵牙痛
【發明】宗奭曰︰蓽茇走腸胃，冷氣嘔吐、心腹滿痛者宜之。多服走泄真氣，令人腸虛下重。
頌曰︰按《唐太宗實錄》云︰貞觀中，上以氣痢久未痊，服名醫藥不應，因詔訪求其方。有衛士進黃牛乳煎蓽茇方，御用有效。劉禹錫亦記其事云，後累試於虛冷者必效。
時珍曰︰牛乳煎詳見獸部牛乳下。蓽茇爲頭痛、鼻淵、牙痛要藥，取其辛熱，能入陽明經散浮熱也。
【附方】舊二，新八。
冷痰惡心︰蓽茇一兩，爲末，食前用米湯服半錢。（《聖惠方》）
暴泄身冷自汗，甚則欲嘔，小便清，脈微弱，宜已寒丸治之。蓽茇、肉桂各二錢半，高良薑、乾薑各三錢半。爲末，糊丸梧子大。每服三十丸，薑湯下。（《和劑局》）
胃冷口酸流清水，心下連臍痛。用蓽茇半兩，濃朴（薑汁浸炙）一兩。爲末，入熱鯽魚肉，和丸綠豆大。每米飲下二十丸，立效。（余
居士《選奇方》）
瘴氣成塊，在腹不散。用蓽茇一兩，大黃一兩，並生爲末，入麝香少許，煉蜜丸梧子大，每冷酒服三十丸。（《永類鈐方》）
婦人血氣作痛，及下血無時，月水不調。
用蓽茇（鹽炒）、蒲黃（炒）等分爲末，煉蜜丸梧子大。每空心溫酒服三十丸，兩服即止。
名二神丸。（陳氏方）
偏頭風痛︰蓽茇爲末，令患者口含溫水，隨左右痛，以左右鼻吸一次，有效。（《經驗後方》）
鼻流清涕︰蓽茇末吹之，有效。（《衛生易簡方》）
風蟲牙痛︰蓽茇末揩之，煎蒼耳湯漱去涎。《本草權度》︰用蓽茇末、木鱉子肉。研膏化
開，搐鼻。《聖濟總錄
蓽勃沒
【氣味】辛，溫，無毒。
【主治】五勞七傷，冷氣嘔逆，心腹脹滿，食不消化，陰汗寒疝核腫，婦人內冷無子，治腰腎冷，除血氣（藏器）。
蒟醬
（ 蒟，音矩。《唐本草》）
【釋名】 子（《廣志》）、土蓽茇（《食療》）
時珍曰︰按︰嵇含云︰ 子可以調食，故謂之醬，乃蓽茇之類也，故孟詵《食療》謂之土蓽茇。其蔓葉名扶留藤，一作扶檑，一作浮留，莫解其義。蔞則留字之訛也。
【集解】恭曰︰ 醬生巴蜀中，《蜀都賦》所謂流味於番禺者。蔓生，葉似王瓜而濃大光澤，味辛香，實似桑椹，而皮黑肉白。西戎亦時將來，細而辛烈。交州、愛州人家多種之，蔓生，其子長大，苗名浮留藤。取葉合檳榔食之，辛而香也。
頌曰︰今夔川、嶺南皆有之。昔漢武帝使唐蒙曉諭南越。越王食蒙以 醬，曰︰西北
江，廣數里，出番禺城下。武帝感之，遂開 、越 也。劉淵林注《蜀都賦》云︰ 醬緣木而生。其子如桑椹，熟時正青，長二、三寸。以蜜及鹽藏而食之，辛香。與蘇恭所說大同小異。蓋淵林所云乃蜀產，蘇恭所云乃海南者爾。今惟貴蓽茇而不尚 醬，故鮮有用者。
李 曰︰《廣州記》云︰出波斯國，實狀若桑椹，紫褐色者爲上，黑者是老不堪。然近
多黑色，少見褐者。黔中亦有，形狀滋味一般。
時珍曰︰ 醬，今兩廣、滇南及川南、渝、瀘、威、茂、施諸州皆有之。其苗謂之蔞葉，蔓生依樹，根大如箸。彼人食檳榔者，以此葉及蚌灰少許同嚼食之，云辟瘴癘，去胸中惡氣。
故諺曰︰檳榔浮留，可以忘憂。其花實即 子也。按嵇含《草木狀》云︰ 醬即蓽茇也。
生於番國者大而紫，謂之蓽茇。生於番禺者小而青，謂之 子。本草以 易蔞子，非矣。蔞
子一名扶留，其草形全不相同。時珍竊謂 子蔓生，蓽茇草生，雖同類而非一物，然其花實氣味功用則一也。嵇氏以二物爲一物，謂 子非扶留，蓋不知扶留非一種也。劉歆期《交州
記》云︰扶留有三種︰一名獲扶留，其根香美；一名扶留藤，其味亦辛；一名南扶留，其葉青味辛是矣。
【修治】 曰︰凡采得後，以刀刮去粗皮，搗細。每五兩，用生薑自然汁五兩拌之，蒸一日，曝乾用。
根、葉、子
【氣味】辛，溫，無毒。
時珍曰︰氣熱味辛，陽也，浮也。
【主治】下氣溫中，破痰積（《唐本》）。咳逆上氣，心腹蟲痛，胃弱虛瀉，霍亂吐逆，解酒食味（李 ）。散結氣，心腹冷痛，消穀（孟詵）。解瘴癘，去胸中惡邪氣，溫脾燥熱（時珍）。
【附方】新一。
牙疼︰ 醬、細辛各半兩，大皂莢五鋌（去子，每孔入青鹽燒存性）。同研末。頻摻吐涎。（《御藥院方》）
肉豆蔻
（宋《開寶》）
【釋名】肉果（《綱目》）、迦拘勒。
宗奭曰︰肉豆蔻對草豆蔻爲名，去殼只用肉。肉油色者佳，枯白瘦虛者劣。
時珍曰︰花實皆似豆蔻而無核，故名。
【集解】藏器曰︰肉豆蔻生胡國，胡名迦拘勒。大舶來即有，中國無之。其形圓小，皮紫緊薄，中肉辛辣。
曰︰生昆侖，及大秦國。
頌曰︰今嶺南人家亦種之。春生苗，夏抽莖開花，結實似豆蔻，六月、七月採。
時珍曰︰肉豆蔻花及實狀雖似草豆蔻，而皮肉之顆則不同。顆外有皺紋，而內有斑纈紋，如檳榔紋。最易生蛀，惟烘乾蜜封，則稍可留。
實
【修治】 曰︰凡使，須以糯米粉熟湯搜裹豆蔻，於 灰火中煨熟，去粉用。勿令犯鐵。
【氣味】辛，溫，無毒。權曰︰苦、辛。好古曰︰入手足陽明經。
【主治】溫中，消食止泄，治積冷心腹脹痛，霍亂中惡，鬼氣冷疰，嘔沫冷氣，小兒乳霍（《開寶》）。調中下氣，開胃，解酒毒，消皮外絡下氣（大明）。治宿食痰飲，止小兒吐逆，不下乳，腹痛（甄權）。主心腹蟲痛，脾胃虛冷，氣並冷熱，虛泄赤白痢，研末粥飲服之（李）。暖脾胃，固大腸
【發明】大明曰︰肉豆蔻調中下氣，消皮外絡下氣，味珍，力更殊。
宗奭曰︰亦善下氣，多服則泄氣，得中則和平其氣。
震亨曰︰屬金與土，爲丸溫中補脾。《日華子》稱其下氣，以脾得補而善運化，氣自下也。非若陳皮、香附之快泄。寇氏不詳其實，遂以爲不可服也。
機曰︰痢疾用此澀腸，爲傷乳泄瀉之要藥。
時珍曰︰土愛暖而喜芳香，故肉豆蔻之辛溫，理脾胃而治吐利。
【附方】舊一，新七。
暖胃除痰，進食消食。肉豆蔻二個，半夏（薑汁炒）五錢，木香二錢半，爲末，蒸餅丸芥子大，每食後津液下五丸、十丸。（《普濟》）
霍亂吐利︰肉豆蔻爲末，薑湯服一錢。（《普濟方》）
久瀉不止︰肉豆蔻（煨）一兩，木香二錢半，爲末，棗肉和丸，米飲服四五十丸。又方︰
肉豆蔻（煨）一兩，熟附子七錢。爲末糊丸。米飲服四五十丸。又方︰肉豆蔻（煨）、粟殼
（炙）等分爲末，醋糊丸，米飲服四、五十丸。（並《百一選方》）
老人虛瀉︰肉豆蔻三錢（面裹煨熟，去面研），乳香一兩，爲末，陳米粉糊丸梧子大。
每服五七十丸，米飲下。此乃常州侯教授所傳方。（《瑞竹堂方》）
小兒泄瀉︰肉豆蔻五錢，乳香二錢半，生薑五片。同炒黑色，去薑，研爲膏收，旋丸綠
豆大。每量大小，米飲下。（《全幼心鑒》）
脾泄氣痢︰豆蔻一顆（米醋調面裹，煨令焦黃，和面研末），更以 子（炒研末）一兩，相和。又以陳廩米炒焦，爲末和勻。每以二錢煎作飲，調前二味三錢，旦暮各一服，便瘥。
（《續傳信方》）
冷痢腹痛，不能食者。肉豆蔻一兩（去皮）。醋和面裹煨，搗末。每服一錢，粥飲調下。（《聖惠方》）
補骨脂
（宋《開寶》）
【釋名】破故紙（《開寶》）、婆固脂（《藥性
時珍曰︰補骨脂言其功也。胡人呼爲婆固脂，而俗訛爲破故紙也。胡韭子，因其子之狀
相似，非胡地之韭子也。
【集解】志曰︰補骨脂生嶺南諸州及波斯國。
頌曰︰今嶺外山 間多有之，四川合州亦有，皆不及番舶者佳。莖高三四尺，葉小似薄
荷，花微紫色，實如麻子，圓扁而黑，九月採。
大明曰︰徐表《南州記》云，是胡韭子也。南番者，色赤；廣南者色綠，入藥微炒用。
子
【修治】 曰︰此性燥毒，須用酒浸一宿，漉出，以東流水浸三日夜，蒸之，從巳至申，晒乾用。一法︰以鹽同炒過，曝乾用。
【氣味】辛，大溫，無毒。權曰︰苦，辛。
曰︰惡甘草。
時珍曰︰忌芸苔及諸血，得胡桃、胡麻良。
【主治】五勞七傷，風虛冷，骨髓傷敗，腎冷精流，及婦人血氣墮胎（《開寶》）。男子腰疼，膝冷囊濕，逐諸冷痺頑，止小便，利腹中冷（甄權）。興陽事，明耳目（大明）。治腎
泄，通命門，暖丹田，斂精神（時珍）。
【發明】頌曰︰破故紙今人多以胡桃合服，此法出於唐鄭相國。自敘云︰予爲南海節度，年七十有五。越地卑濕，傷於內外，衆疾俱作，陽氣衰絕，服乳石補藥，百端不應。元和七年，有訶陵國舶主李摩訶，知予病狀，遂傳此方並藥。予初疑而未服，摩訶稽首固請，遂
服之。經七八日而覺應驗。自爾常服，其功神效。十年二月，罷郡歸京，錄方傳之。用破
故紙十兩（淨擇去皮，洗過曝，搗篩令細），胡桃瓤二十兩（湯浸去皮，細研如泥）。即入前末，更以好蜜和，令如飴糖，瓷器盛之。旦日以暖酒二合，調藥一匙服之，便以飯壓。如不飲酒人，以暖熟水調之。彌久則延年益氣，悅心明目，補添筋骨。但禁芸苔、羊血，余無所忌。此物本自外番隨海舶而來，非中華所有。番人呼爲補骨脂，語訛爲破故紙也。王紹顏《續
傳信方》，載其事頗詳，故錄之。
時珍曰︰此方亦可作丸，溫酒服之。按白飛霞《方外奇方》云︰破故紙屬火，收斂神明，能使心包之火與命門之火相通。故元陽堅固，骨髓充實，澀以治脫也。胡桃屬木，潤燥養血。
血屬陰，惡燥，故油以潤之。佐破故紙，有木火相生之妙。故語云︰破故紙無胡桃，猶水母
之無蝦也。又破故紙惡甘草，而《瑞竹堂方》青娥丸內加之，何也？豈甘草能調和百藥，惡而不惡耶？又許叔微學士《本事方》云︰孫真人言補腎不若補脾，予曰補脾不若補腎。腎氣虛弱，則陽氣衰劣，不能熏蒸脾胃。脾胃氣寒，令人胸膈痞塞，不進飲食，遲於運化，或腹脅虛脹，或嘔吐痰涎，或腸鳴泄瀉。譬如鼎釜中之物，無火力，雖終日不熟，何能消化？《濟
生》二神丸，治脾胃虛寒泄瀉，用破故紙補腎，肉豆蔻補脾。二藥雖兼補，但無斡旋。往往
常加木香以順其氣，使之斡旋，空虛倉廩。倉廩空虛，則受物矣。屢用見效，不可不知。
【附方】舊二，新一十四。
補骨脂丸︰治下元虛敗，腳手沉重，夜多盜汗，縱欲所致。此藥壯筋骨，益元氣。補骨脂四兩（炒香），菟絲子四兩（酒蒸），胡桃肉一兩（去皮），乳香、沒藥、沉香各研二錢半，煉蜜丸如梧子大。每服二三十丸，空心鹽湯、溫酒任下。自夏至起冬至止，日一服。此乃唐
宣宗時，張壽太尉知廣州，得方於南番人。有詩云︰三年時節向邊隅，人信方知藥力殊。奪
得春光來在手，青娥休笑白髭須。（《和劑方》）
男女虛勞︰男子女人五勞七傷，下元久冷，一切風病，四肢疼痛，駐顏壯氣，烏髭須。
補骨脂一斤，酒浸一宿，晒乾，卻用烏油麻一升和炒，令麻子聲絕，簸去，只取補骨脂爲末，醋煮麵糊丸如梧子大。每服二三十丸，空心溫酒、鹽湯任下。（《經驗後方》）
腎虛腰痛︰《經驗後方》︰用破故紙一兩，炒爲末，溫酒服三錢，神妙。或加木香一錢。
《和劑局方》青娥丸︰治腎氣虛弱，風冷乘之，或血氣相搏，腰痛如折，俯仰不利，或因勞役傷腎，或卑濕傷腰，或損墜墮傷，或風寒客搏，或氣滯不散，皆令腰痛，或腰間如物重墜。
用破故紙（酒浸炒）一斤，杜仲（去皮薑汁浸炒）一斤，胡桃肉（去皮）二十個，爲末，以蒜搗膏一兩，和丸梧子大，每空心溫酒服二十丸。婦人淡醋湯下。常服壯筋骨，活血脈，烏髭須，益顏色。
妊娠腰痛︰通氣散︰用破故紙二兩，炒香爲末。先嚼胡桃肉半個，空心溫酒調下二錢。
此藥神妙。（《婦人良方》）
定心補腎︰養血返精丸︰破故紙（炒）二兩，白茯苓一兩（爲末），沒藥五錢，以無灰酒浸高一指，煮化和末，丸梧子大。每服三十丸，白湯下。昔有人服此，至老不衰。蓋故紙
補腎，茯苓補心，沒藥養血，三者既壯，自然身安。（《朱氏集驗方》）
︰
精氣不固︰破故紙、青鹽等分同炒爲末。每服二錢，米飲下。（《三因方》）
小便無度，腎氣虛寒。破故紙十兩（酒蒸），茴香十兩（鹽炒），爲末，酒糊丸梧子大。每服百丸，鹽酒下。或以末糝豬腎煨食之。（《普濟方》）
小兒遺尿，膀胱冷也。夜屬陰，故小便不禁。破故
紙炒爲末，每夜熱湯服五分。（《嬰童百問》）
玉莖不痿，精滑無歇，時時如針刺，捏之則脆，此名腎漏。用破故紙、韭子各一兩，爲末。每用三錢，水二盞，煎六分服，日三次，愈則止。
（夏子益《奇方》）
脾腎虛瀉︰二神丸︰用破故紙（炒）半斤，肉豆蔻（生用）四兩，爲末，肥棗肉研膏，和丸梧子大，每空心米飲服五、七十丸。《本事方》︰加木香二兩，名三神丸。
水瀉久痢︰破故紙（炒）一兩，粟殼（炙）四兩，爲末，煉蜜丸彈子大。每服一丸，薑、棗同水煎服。（《百一選方》）
牙痛日久腎虛也。補骨脂二兩，青鹽半兩，炒研擦之。（《御藥院方》）
風蟲牙痛，上連頭腦。補骨脂（炒）半兩，乳香二錢半。爲末擦之。或爲丸塞孔內。
自用有效。（《傳信適用方》）
打墜腰痛，瘀血凝滯。破故紙（炒）、茴香（炒）、辣桂等分，爲末，每熱酒服二錢。故紙主腰痛行血。（《直指方》）
薑黃
（《唐本草》）
【釋名】
【集解】恭曰︰薑黃根葉都似郁金。其花春生於根，與苗並出，入夏花爛無子。根有黃、青、白三色。其作之方法，與郁金同。西戎人謂之生異耳。
藏器曰︰薑黃真者，是經種三年以上老薑，能生花。花在根際，一如 荷。根節堅硬，氣味辛辣。種薑處有之，終是難得。西番亦有來者。與郁金、 藥相似。如蘇恭所說，即是藥而非薑黃。又言薑黃是 ，郁金是胡 。如此則三物無別，遞相連名，總稱爲 ，則功
狀當不殊。而今郁金味苦寒，色赤，主馬熱病；薑黃味辛溫，色黃； 味苦色青。三物不同，所用各別。
大明曰︰海南生者，即蓬莪朮；江南生者，即爲薑黃。
頌曰︰薑黃今江、廣、蜀川多有之。葉青綠，長一、二尺許，闊三、四寸，有斜紋如紅蕉葉而小。花紅白色，至中秋漸凋。春末方生，其花先生，次方生葉，不結實。根盤屈黃色，類生薑而圓，有節。八月採根，片切曝乾。蜀人以治氣脹，及產後敗血攻心，甚驗。蠻
人生啖，云可以祛邪辟惡。按郁金、薑黃、術藥三物相近，蘇恭不能分別，乃如一物。陳
藏器以色味色味分別三物，又言薑黃是三年老薑所生。近年汴都多種薑，往往有薑黃生賣乃是老薑。市人買啖，云治氣爲最。大方亦時用之。又有廉薑，亦是其類，而自是一物。
時珍曰︰近時以扁如乾薑形者，爲片子薑黃；圓如蟬腹形者，爲蟬肚郁金，並可浸水染
色。術形雖似郁金，而色不黃也。
根
【氣味】辛、苦，大寒，無毒。
藏器曰︰辛少苦多，性熱不冷。云大寒，誤矣。
【主治】心腹結積疰忤，下氣破血，除風熱，消癰腫，功力烈於郁金（《唐本》）。治症
瘕血塊，通月經，治撲損瘀血，止暴風痛冷氣，下食（大明）。祛邪辟惡，治氣脹，產後敗
血攻心（蘇頌）。治風痺臂痛（時
【發明】時珍曰︰薑黃、郁金、術藥三物，形狀功用皆相近。但郁金入心治血；而薑黃兼入脾，兼治氣；術藥則入肝，兼治氣中之血，爲不同爾。古方五痺湯用片子薑黃，治風寒濕氣手臂痛。戴原禮《要訣》云︰片子薑黃能入手臂治痛，其兼理血中之氣可知。
【附方】舊二，新二。
心痛難忍 薑黃一兩，桂三兩。爲末。醋湯服一錢。（《經驗後方》）
胎寒腹痛，啼哭吐乳，大便瀉青，狀若驚搐，出冷汗。薑黃一錢，沒藥、木香、乳香二錢。爲末，蜜丸芡子大。
每服一丸，鉤藤煎湯化下。（《和劑方》）
產後血痛有塊。用薑黃、桂心等分，爲末，酒服方寸匕。血下盡即愈。（昝殷《產寶》）
鬱金
（《唐本草》）
【釋名】馬術。
震亨曰︰郁金無香而性輕揚，能致達酒氣於高遠。古人用治郁遏不能升者，恐命名因此也。
時珍曰︰酒和郁鬯，昔人言是大秦國所產郁金花香，惟鄭樵《通志》言即是此郁金。其大秦三代時未通中國，安得有此草？羅願《爾雅翼》亦云是此根，和酒令黃如金，故謂之黃流。其說並通。此根形狀皆似莪朮
【集解】恭曰︰郁金生蜀地及西戎。苗似薑黃，花白質紅，末秋出莖心而無實。其根黃赤，取四畔子根去皮火乾，馬藥用之，破血而補，胡人謂之馬術。嶺南者有實似小豆蔻，不堪啖。
頌曰︰今廣南、江西州郡亦有之，然不及蜀中者佳。四月初生苗似薑黃，如蘇恭所說。
宗奭曰︰郁金不香。今人將染婦人衣最鮮明，而不耐日炙，微有郁金之氣。
時珍曰︰郁金有二︰郁金香是用花，見本條；此是用根者。其苗如薑，其根大小如指頭，長者寸許，體圓有橫紋如蟬腹狀，外黃內赤。人以浸水染色，亦微有香氣。
根
【氣味】辛、苦，寒，無毒。
元素曰︰氣味俱濃，純陰。
獨孤滔曰︰灰可結砂子。
【主治】血積下氣，生肌止血，破惡血，血淋尿血，金瘡（《唐本》）。單用，治女人宿血氣心痛，冷氣結聚，溫醋摩服之。亦治馬脹（甄權）。涼心（元素）。治陽毒入胃，下血頻
痛（李杲）。治血氣心腹痛，產後敗血沖心欲死，失心顛狂蠱毒（時珍）。
【發明】震亨曰︰郁金，屬火、屬土與水，其性輕揚上行，治吐血衄血，唾血血腥，及經脈逆行，並宜郁金末加韭汁、薑汁、童尿同服，其血自清。痰中帶血者，加竹瀝。又鼻血上行者，郁金、韭汁加四物湯服之。
時珍曰︰郁金入心及包絡，治血病。《經驗方》治失心顛狂，用真郁金七兩，明礬三兩，爲末，薄糊丸梧子大，每服五十丸，白湯下。有婦人顛狂十年，至人授此。初服心胸間有物脫去，神氣洒然，再服而蘇。此驚憂痰血絡聚心竅所致。郁金入心去惡血，明礬化頑痰故也。
龐安常《傷寒論》云︰斑豆始有白泡，忽搐入腹，漸作紫黑色，無膿，日夜叫亂者。郁金一枚，甘草二錢半，水半碗煮乾，去甘草，切片焙研爲末，入真腦子（炒）半錢。每用一錢，以生豬血五七滴，新汲水調下。不過二服，甚者毒气從手足心出，如癰狀乃瘥。此乃五死一生之候也。又《范石湖文集》云︰嶺南有挑生之害。於飲食中行厭勝法，魚肉能反生於人腹中，而人以死，則陰役其家。初得覺胸腹痛，次日刺人，十日則生在腹中也。凡胸膈痛，即用升麻或膽礬吐之。若膈下痛，急以米湯調郁金末二錢服，即瀉出惡物。或合升麻、郁金服之，不吐則下。李巽岩侍郎爲雷州推官，鞫獄得此方，活人甚多也。
【附方】舊三，新十。
失心顛狂︰方見發明下。
痘毒入心︰方見發明下。厥心氣痛不可忍。郁金、附子、乾薑等分，爲末，醋糊丸梧子大，朱砂爲衣。每服三十丸，男酒女醋下。（《奇效方》）
產後心痛，血氣上沖欲死。郁金（燒存性，爲末）二錢，米醋一呷，調灌即蘇。（《袖珍方》）
自汗不止︰郁金末，臥時調塗於乳上。（《集簡方》）
衄血吐血︰川郁金爲末，井水服二錢。甚者再服。（黎居士《易簡方》）
陽毒下血，熱氣入胃，痛不可忍。郁金五大個，牛黃一皂莢子。爲散。每服用醋漿水一盞，同煎三沸，溫服。
（孫用和《秘寶方》）
尿血不定︰郁金末一兩，蔥白一握，水一盞，煎至三合，溫服，日三服。（《經驗方》）
風痰壅滯︰郁金一分，藜蘆十分，爲末。每服一字，溫漿水調下。仍以漿水一盞漱口，以食壓之。（《經驗後方》）
挑生蠱毒︰方見發明下。
中砒霜毒︰郁金末二錢。入蜜少許，冷水調服。（《事林廣記》）
痔瘡腫痛︰郁金末，水調塗之，即消。（《醫方摘要》）
耳內作痛︰郁金末一錢，水調，傾入耳內，急傾出之。（《聖濟總錄》）
蓬莪荗
（音述。宋《開寶》）
【釋名】 藥。
【集解】志曰︰蓬莪朮生西戎及廣南諸州。葉似 荷，子似乾椹，術在根下並生，一好
一惡，惡者有毒。西戎人取之，先放羊食，羊不食者棄之。
藏器曰︰一名蓬莪，黑色；二名 ，黃色；三名波殺，味甘，大明曰︰即南中薑黃根也。海南生者名蓬莪朮。
頌曰︰今江浙或有之，三月生苗，在田野中。其莖如錢大，高二、三尺。葉青白色，長一、二尺，大五寸以來，頗類 荷。五月有花作穗，黃色，頭微紫。根如生薑，而術在根下，似雞鴨
根
【修治】 曰︰凡使，於砂盆中以醋磨令盡，然後於火畔
頌曰︰此物極堅硬，難搗治，用時熱灰火中煨令透，乘熱搗之，即碎如粉。
時珍曰︰今人多以醋炒或煮熟入藥，取其引入血分也。
【氣味】苦、辛，溫，無毒。
大明曰︰得酒、醋良。
【主治】心腹痛，中惡疰忤鬼氣，霍亂冷氣，吐酸水，解毒，食飲不消，酒研服之。又療婦人血氣結積，丈夫奔豚（《開寶》）。破 癖冷氣，以酒醋磨服（甄權）。治一切氣，開胃消食，通月經，消瘀血，止撲損痛下血，及內損惡血（大明）。通肝經聚血（好古）。
【發明】頌曰︰蓬莪朮，古方不見用者。今醫家治積聚諸氣，爲最要之藥。與荊三棱同用之良，婦人藥中亦多使。
好古曰︰蓬莪色黑，破氣中之血，入氣藥發諸香。雖爲泄劑，亦能益氣，故孫尚藥用治氣短不能接續，及大小七香丸、集香丸、諸湯散多用此也。又爲肝經血分藥。
時珍曰︰郁金入心，專治血分之病；薑黃入脾，兼治血中之氣；術入肝，治氣中之血，稍爲不同。按王執中《資生經》云︰執中久患心脾疼，服醒脾藥反脹。用耆域所載蓬莪朮面
裹炮熟研末，以水與酒醋煎服，立愈。蓋此藥能破氣中之血也。
【附方】舊二，新六。
一切冷氣，搶心切痛，發即欲死。久患心腹痛時發者，此可絕根。蓬莪朮二兩（醋煮），木香一兩（煨）。爲末。每服半錢，淡醋湯下。（《衛生家寶方》）
小腸臟氣，非時痛不可忍。
蓬莪朮研末，空心蔥酒服一錢。（楊子建《護命方》）
婦人血氣，游走作痛，及腰痛。蓬莪朮、干漆二兩，爲末，酒服二錢。腰痛，核桃酒下。（《普濟方》）
小兒盤腸內釣痛。以莪朮半兩，用阿魏一錢，化水浸一日夜，焙研。每服一字，紫蘇湯下。（《保
小兒氣痛︰蓬莪朮炮熟爲末。熱酒服一大錢。（《十全博救方》）
上氣喘急︰蓬莪朮五錢，酒一盞半，煎八分服。（《保生方》）
氣短不接︰正元散︰治氣不接續，兼治滑泄，及小便數。王丞相服之有驗。用蓬莪朮
一兩，金鈴子（去核）一兩，爲末，入蓬砂一錢，煉過研細。每服二錢，溫酒或鹽湯空心服。
（孫用和《秘寶方》）
去滓，入牛黃兩粟大，服之，甚效也。（《保幼大全》）
渾身燎泡︰方見荊三棱。
荊三稜
（宋《開寶》）
【校正】並入《開寶》草三棱。
【釋名】京三棱（《開寶》）、草三棱（《開寶》）、雞爪三棱（《開寶》）、黑三棱（《圖
經》）、石三棱。頌曰︰三棱，葉有三棱也。生荊楚地，故名荊三棱以著其地。《開寶本草》
作京者誤矣。又出草三棱條，云即雞爪三棱，生蜀地。二月、八月採之。其實一類，隨形命
名爾，故並見之。
【集解】藏器曰︰三棱總有三、四種。京三棱，黃色體重，狀若鯽魚而小。又有黑三棱，狀如烏梅而稍大，體輕有須，相連蔓延，作漆色，蜀人以織爲器，一名 者，是也。療體並同。
頌曰︰京三棱舊不著所出地土，今荊襄、江淮、濟南、河陝間皆有之。多生淺水旁及陂澤中。春生苗，高三四尺，葉似莎草，極長，又似茭蒲葉而有三棱。五六月抽莖，高四五尺，大如人指，有三棱如削成。莖端開花，大體皆如莎草而大，黃紫色。苗下即魁，初
生成塊如附子大，或有扁者。其旁有根橫貫，一根則連數魁，魁上亦出苗。其魁皆扁長，如小鯽魚，體重者，三棱也。其根末將盡一魁，未發苗，小圓如烏梅者，黑三棱也。又根之端
鉤曲如爪者，雞爪三棱也，皆皮黑肌白而至輕。或云︰不出苗只生細根者，謂之雞爪三棱。
又不生細根者，謂之黑三棱，大小不常，其色黑，去皮即白。三者本一種，但力有剛柔，各適其用。因其形爲名，如烏頭、烏喙，雲母、雲華之類，本非兩物也。今人乃妄以鳧茈、香附子爲之。又河中府有石三棱，根黃白色，形如釵股，葉綠如蒲，苗高及尺，葉上亦有三棱，四月開花，白色如蓼 花，五月採根，亦消積氣。今舉世所用三棱，皆淮南紅蒲根也，泰州
尤多。其體至堅重，刻削魚形，葉扁莖圓，不復有三棱，不知何緣命名爲三棱也？雖太醫亦不以爲謬。流習既久，用根者不識其苗，采藥者莫究其用，因緣差失，不復辨別。今三棱皆獨旁引二根，無直下根，其形大體多如鯽魚。
時珍曰︰三棱多生荒廢陂池濕地。春時叢生，夏秋抽高莖，莖端復生數葉，開花六七枝，花皆細碎成穗，黃紫色，中有細子。其葉莖花實俱有三棱，並與香附苗葉花實一樣，但長大爾。其莖光滑三棱，如棕之葉莖。莖中有白穰，剖之織物，柔韌如藤。呂忱《字林》云︰
草生水中，根可緣器。即此草莖，非根也。《抱朴子》言 根花 ，亦是此草。其根多黃黑須，削去須皮，乃如鯽狀，非本根似鯽也。
根
【修治】元素曰︰入用須炮熟。
時珍曰︰消積須用醋浸一日，炒或煮熟焙乾，入藥乃良。
【氣味】苦，平，無毒。志曰︰甘，平，溫。大明曰︰甘、澀，涼。
元素曰︰苦、甘，無毒，陰中之陽。能瀉真氣。真氣虛者勿用。
【主治】老癖症瘕，積聚結塊，產後惡血血結，通月水，墮胎，止痛利氣（《開寶》）。
治氣脹，破積氣，消撲損瘀血，婦人血脈不調，心腹痛，產後腹痛血運（大明）。心膈痛，飲食不消（元素）。通肝經積血，治瘡腫堅硬（
【發明】好古曰︰三棱色白屬金，破血中之氣，肝經血分藥也。三棱、莪朮治積塊瘡硬者，乃堅者削之也。
志曰︰俗傳昔人患症癖死，遺言令開腹取之。得病塊，乾硬如石，紋理有五色。以爲異物，削成刀柄。後因以刀刈三棱，柄消成水，乃知此藥可療症
時珍曰︰三棱能破氣散結，故能治諸病。其功可近於香附而力峻，故難久服。按戴原禮
《証治要訣》云︰有人病症癖腹脹，用三棱、莪朮，以酒煨煎服之，下一黑物如魚而愈也。
【附方】舊三，新五。
症瘕鼓脹︰三棱煎︰用三棱根（切）一石。水五石，煮三石，去滓更煎，取三斗汁入鍋中，重湯煎如稠糖，密器收之。每旦酒服一匕，日二服。（《千金翼方》）
癖氣塊︰草三棱、荊三棱、石三棱、青橘皮、陳橘皮、木香各半兩，肉豆蔻、檳榔各一兩， 砂二錢，爲末，糊丸梧子大，每薑湯服三十丸。（《奇效方》）
癖不瘥，脅下硬如石。京三棱一兩（炮），川大黃一兩，爲末，醋熬成膏。每日空心生薑橘皮湯下一匙，以利下爲度。（《聖惠方》）
小兒氣癖︰三棱煮汁作羹粥，與奶母食，日亦以棗許與兒食。小兒新生百日及十歲以下，無問癇熱 癖等皆理之。秘妙不可具言，大效。（《子母秘錄》）
痞氣胸滿︰口乾，肌瘦食減，或時壯熱。石三棱、京三棱、雞爪三棱（並炮），蓬莪朮
三枚，檳榔一枚，青橘皮五十片（醋浸去白），陳倉米一合（醋浸淘過），巴豆五十個（去皮，同青皮、倉米炒乾，去豆）。爲末，糊丸綠豆大。每米飲下三丸，日一服。（《聖濟總錄》）
反胃惡心，藥食不下。京三棱（炮）一兩半，丁香三分，爲末。每服一錢，沸湯點服。（《聖濟總錄》）
乳汁不下︰京三棱三個，水二碗，煎汁一碗，洗奶取汁出爲度，極妙。（《外台秘要》）
渾身燎泡，如棠梨狀，每個出水，有石一片，如指甲大，其泡復生，抽盡肌膚肉，即不可治。
用荊三棱、蓬莪朮各五兩，爲末，分三服，酒調連進愈。（危氏《得效方》）
莎根、香附子
（《別錄》中品）
【釋名】雀頭香（《唐本》）、草附子（《圖經》）、水香棱（《圖經》）、水巴戟（《圖經》）、水莎（《圖經》）、侯莎（《爾雅》）、莎結（《圖經》）、夫須（《別錄》）、續根草（《圖經》）、地
時珍曰︰《別錄》止云莎草，不言用苗用根。後世皆用其根，名香附子，而不知莎草之名也。其草可爲笠及雨衣，疏而不沾，故字從草從沙。亦作蓑字，因其爲衣垂 ，如孝子衰衣之狀，故又從苔乃笠名，賤夫所須也。其根相附連續而生，可以合香，故謂之香附子。上古謂之雀頭香。
按《江表傳》云︰魏文帝遣使於吳求雀頭香，即此。其葉似三棱及巴戟，而生下濕地，故有水三棱、水巴戟之名。俗人呼爲雷公頭。《金光明經》謂之月萃哆。《記事珠》謂之抱靈居士。
【集解】《別錄》曰︰莎草生田野，二月、八月採。
弘景曰︰方藥不復用，古人爲詩多用之，而無識者。乃有鼠蓑，療體異此。
恭曰︰此草根名香附子，一名雀頭香，所在有之，莖葉都似三棱，合和香用之。
頌曰︰今處處有之。苗葉如薤而瘦，根如箸頭大。謹按︰唐玄宗《天寶單方圖》，載水香棱功狀與此相類。云水香棱原生博平郡池澤中，苗名香棱，根名莎結，亦名草附子。河南及淮南下濕地即有，名水莎。隴西謂之地 根。蜀郡名續根草，亦名水巴戟。今涪都最饒，名三棱草。用莖作鞋履，所在皆有。采苗及花與根療病。
宗奭曰︰香附子今人多用。雖生於莎草根，然根上或有或無。有薄皸皮，紫黑色，非多毛也。刮去皮則色白。若便以根爲之，則誤矣。
時珍曰︰莎葉如老韭葉而硬，光澤有劍脊棱。五、六月中抽一莖，三棱中空，莖端復出數葉。開青花成穗如黍，中有細子。其根有須，須下結子一、二枚，轉相延生，子上有細黑毛，大者如羊棗而兩頭尖。采得燎去毛，曝乾貨之。此乃近時日用要藥，而陶氏不識，諸注
亦略，乃知古今藥物興廢不同。如此則本草諸藥，亦不可以今之不識，便廢棄不收，安知異時不爲要藥如香附者乎？
根
【修治】 曰︰凡采得陰乾，於石臼中搗之，切忌鐵器。
時珍曰︰凡采得連苗曝乾，以火燎去苗及毛。用時以水洗淨，石上磨去皮，用童子小便
浸透，洗晒搗用。或生或炒，或以酒醋鹽水浸，諸法各從本方，詳見於下。又稻草煮之，味不苦。
【氣味】甘，微寒，無毒。宗奭曰︰苦。頌曰︰《天寶單方》云︰辛，微寒，無毒，性澀。
元素曰︰甘、苦，微寒，氣濃於味，陽中之陰，血中之氣藥也。
時珍曰︰辛、微苦、甘，平。足厥陰、手少陽藥也。能兼行十二經，入脈氣分。得童子小便、醋、芎 、蒼朮良。
【主治】除胸中熱，充皮毛，久服利人，益氣，長須眉（《別錄》）。治心中客熱，膀胱
間連脅下氣妨。常日憂愁不樂，兼心忪者（蘇頌）。治一切氣，霍亂吐瀉腹痛，腎氣膀胱冷氣（李杲）。散時氣寒疫，利三焦，解六郁，消飲食積聚，痰飲痞滿， 腫腹脹，腳氣，止心腹肢體頭目齒耳諸痛，癰疽瘡瘍，吐血下血尿血，婦人崩漏帶下，月候不調，胎前產後百病（時珍）。
苗及花
【主治】丈夫心肺中虛風及客熱，膀胱間連脅下時有氣妨，皮膚瘙癢癮疹，飲食不多，日漸瘦損，常有憂愁心忪少氣等証。並收苗花二十餘斤銼細，以水二石五斗，煮一石五斗，斛中浸浴，令汗出五、六度，其瘙癢即止。四時常用，癮疹風永除（《天寶單方圖》）。煎飲散氣郁，利胸膈，降痰熱（時珍）。
【發明】好古曰︰香附治膀胱兩脅氣妨，心忪少氣，是能益氣，乃血中之氣藥也。本草不言治崩漏，而方中用治崩漏，是能益氣而止血也。又能逐去瘀血，是推陳也。正如巴豆治大便不通而又止泄瀉同意。又云︰香附陽中之陰，血中之氣藥，凡氣郁血氣必用之。炒黑能止血治崩漏，此婦人之仙藥也。多服亦能走氣。
震亨曰︰香附須用童子小便浸過，能總解諸郁，凡血氣必用之藥，引至氣分而生血，此正陰生陽長之義。本草不言補，而方家言於老人有益，意有存焉。蓋於行中有補理。天之所以爲天者，健而有常也。健運不息，所以生生無窮，即此理爾。今即香中亦用之。
時珍曰︰香附之氣平而不寒，香而能竄。其味多辛能散，微苦能降，微甘能和。乃足厥
陰肝、手少陽三焦氣分主藥，而兼通十二經氣分。生則上行胸膈，外達皮膚；熟則下走肝腎，外徹腰足。炒黑則止血，得童溲浸炒則入血分而補虛，鹽水浸炒則入血分而潤燥，青鹽炒則補腎氣，酒浸炒則行經絡，醋浸炒則消積聚，薑汁炒則化痰飲。得參、術，則補氣；得歸、，則補血；得木香，則疏滯和中；得檀香則理氣醒脾，得沉香則升降諸氣，得芎 、蒼朮
則總解諸郁，得梔子、黃連則能降火熱，得茯神則交濟心腎，得茴香、破故紙則引氣歸元，得濃朴、半夏則決壅消脹，得紫蘇、蔥白則解散邪氣，得三棱、莪朮則消磨積塊，得艾葉則治血氣暖子宮，乃氣病之總司，女科之主帥也。飛霞子韓 云︰香附能推陳致新，故諸書皆云益氣。而俗有耗氣之說，宜於女人不宜於男子者，非矣。蓋婦人以血用事，氣行則無疾。
老人精枯血閉，惟氣是資。小兒氣日充，則形乃日固。大凡病則氣滯而餒，故香附於氣分爲君藥，世所罕知。臣以參、 ，佐以甘草，治虛怯甚速也。 游方外時，懸壺輕賚，治百病黃鶴丹，治婦人青囊丸，隨宜用引，輒有小效。人索不已，用者當思法外意可也。黃鶴丹乃銖衣翁在黃鶴樓所授之方，故名。其方用香附一斤，黃連半斤，洗晒爲末，水糊丸梧子大。
假如外感，蔥薑湯下；內傷，米飲下；氣病，木香湯下；血病，酒下；痰病，薑湯下；火病，白湯下。余可類推。青囊丸乃邵應節真人禱母病，感方士所授者。方用香附（略炒）一斤，烏藥（略炮）五兩三錢，爲末，水醋煮面糊爲丸。隨証用引，如頭痛，茶下；痰氣，薑湯下；多用酒下，爲妙。
【附方】舊一，新四十八。
服食法︰頌曰︰唐玄宗《天寶單方圖》云︰水香棱根名莎結，亦名草附子，說已見前。
其根二大升，搗熬令香，以生絹袋盛，貯於三大斗無灰清酒中浸之。春三月後，浸一日即堪服；冬十月後，即七日，近暖處乃佳。每空腹溫飲一盞，日夜三、四次，常令酒氣相續，以知
爲度。若不飲酒，即取根十兩，加桂心五兩，蕪荑三兩。和搗爲散，以蜜和爲丸，搗一千杵，丸交感丹︰凡人中年精耗神衰。蓋由心血少，火不下降；腎氣憊，水不上升。致心腎隔絕，營衛不和。上則多驚；中則塞痞，飲食不下；下則虛冷遺精。愚醫徒知峻補下田，非惟不能生水滋陰，而反見衰悴。但服此方半年，屏去一切暖藥，絕嗜欲，然後習秘固溯流之術，其效不可殫述。俞通奉年五十一，遇鐵瓮城申先生授此，服之老猶如少，年至八十五乃終也。
因普示群生，同登壽域。香附子一斤（新水浸一宿，石上擦去毛，炒黃），茯神（去皮木）
四兩，爲末，煉蜜丸彈子大。每服一丸，侵早細嚼，以降氣湯下。降氣湯用香附子（如上法）
半兩，茯神二兩，炙甘草一兩半，爲末，點沸湯服前藥。（薩謙齋《瑞竹堂經驗方》）
一品丸︰治氣熱上攻，頭目昏眩，及治偏正頭痛。大香附子去皮，水煮一時，搗晒焙研爲末，煉蜜丸彈子大。每服一丸，水一盞，煎八分服。女人，醋湯煎之。（《奇效良方》）
升降諸氣︰治一切氣病，痞脹喘噦，噫酸煩悶，虛痛走注。常服開胃消痰，散壅思食。
早行山行，尤宜服之，去邪辟瘴。香附子（炒）四百兩，沉香十八兩，縮砂仁四十八兩，炙甘草一百二十兩，爲末。每服一錢，入鹽少許，白湯點服。（《和劑局方》）
一切氣疾︰心腹脹滿，胸膈噎塞，噫氣吞酸，痰逆嘔惡，及宿酒不解。香附子一斤，縮砂仁八兩，甘草（炙）四兩，爲末，每白湯入鹽點服。爲粗末煎服亦可。名快氣湯。（《和劑局方》）
調中快氣，心腹刺痛。小烏沉湯︰香附子（擦去毛，焙）二十兩，烏藥十兩，甘草（炒）一兩心脾氣痛︰白飛霞《方外奇方》云︰凡人胸膛軟處一點痛者，多因氣及寒起，或致終身，或子母相傳。俗名心氣痛，非也，乃胃脘有滯爾。惟此獨步散，治之甚妙。香附（米醋浸，略炒爲末），高良薑（酒洗七次，略炒爲末）。俱各封收。因寒者，薑二錢，附一錢；因氣者，附二錢，薑一錢；因氣與寒者，各等分，和勻。以熱米湯入薑汁一匙，鹽一捻，調下立止。不過七八次除根。王 《百一方》云︰內翰吳開夫人，心痛欲死，服此即愈。《類編》云︰梁混心脾痛數年不愈，供事穢跡佛，夢傳此方，一服而愈，因名神授一匕散。
心腹諸病︰艾附丸︰治男女心氣痛、腹痛、少腹痛、血氣痛，不可忍者。香附子二兩，蘄》）
停痰宿飲，風氣上攻，胸膈不利。香附（皂莢水浸）、半夏各一兩，白礬末半兩，薑汁面
糊丸梧子大。每服三四十丸，薑湯隨時下。（《仁存方》）
元臟腹冷及開胃。香附子炒爲末，每用二錢，薑、鹽同煎服。（《普濟方》）
酒腫虛腫︰香附子去皮，米醋煮乾，焙研爲末，米醋糊丸服。久之敗水從小便出，神效。（《經驗良方》）
氣虛浮腫︰香附子一斤，童子小便浸三日，焙爲末，糊丸。每米飲下四、五十丸，日二。
（《丹溪心法》）
老小 癖，往來疼痛。香附、南星等分，爲末，薑汁糊丸梧子大，每薑湯下三、三十丸。（《聖惠》）
疝脹痛及小腸氣。香附末二錢，以海藻一錢煎酒，空心調下，並、食海藻。（《瀕湖集
腰痛揩牙︰香附子五兩，生薑二兩，取自然汁浸一宿，炒黃爲末，入青鹽二錢，擦牙數次血氣刺痛︰香附子（炒）一兩，荔枝核（燒存性）五錢，爲末。每服二錢，米飲調下。
（《婦
女人諸病︰《瑞竹堂方》︰四製香附丸︰治婦人女子經候不調，兼諸病。大香附子（擦去毛）一斤，分作四分︰四兩醇酒浸，四兩醇醋浸，四兩鹽水浸，四兩童子小便浸。春三、秋
五、夏一、冬七日。淘洗淨，晒乾搗爛，微焙爲末，醋煮麵糊丸梧子大，每酒下七十丸。瘦
人加澤蘭、赤茯苓末二兩，氣虛加四君子料，血虛加四物料。《法生堂方》︰煮附濟
陰丸︰治婦人月經不調，久成症積，一切風氣。用香附子一斤（分作四分，以童溲、鹽水、酒、醋各浸三日），艾葉一斤（漿水浸過，醋糊和作餅，晒乾），晚蠶砂半斤（炒），莪朮四兩（酒浸），當歸四兩（酒浸）。各焙爲末，醋糊丸梧子大。每服七十丸，米飲下，日二。醋附丸︰治婦人室女一切經候不調，血氣刺痛，腹脅膨脹，心怔乏力，面色痿黃，頭暈惡心，崩漏帶下，便血，症瘕積聚，及婦人數墮胎，由氣不升降，服此尤妙。香附子米醋浸半日，砂鍋煮乾，搗焙，石臼爲末，醋糊爲丸，醋湯下。《澹寮方》艾附丸︰治同上。香附子一斤，熟艾四兩（醋煮），當歸（酒浸）二兩，爲末，如上丸服。婦人氣盛血衰，變生諸症，頭暈
腹滿，皆宜抑氣散主之。香附子四兩（炒），茯苓、甘草（炙）各一兩，橘紅二兩，爲末。
每服二錢，沸湯下。（《濟生方》）
下血血崩，血如山崩，或五色漏帶，並宜常服，滋血調氣，乃婦人之仙藥也。香附子去毛炒焦爲末，極熱酒服二錢立愈。昏迷甚者，三錢，米飲下。亦可加棕灰。（許學士《本事方》）
赤白帶下及血崩不止。香附子、赤芍藥等分，爲末，鹽一捻，水二盞，煎一盞，食前溫安胎順氣︰鐵罩散︰香附子炒爲末，濃煎紫蘇湯服一二錢。一加砂仁。（《中藏經》）
妊娠惡阻，胎氣不安，氣不升降，嘔吐酸水，起坐不便，飲食不進。二香散︰用香附子一兩，藿香葉、甘草各二錢，爲末。每服二錢，沸湯入鹽調下。（《聖惠方》）
臨產順胎︰九月、十月服此，永無驚恐。福胎飲︰用香附子四兩，縮砂仁（炒）三兩，甘草（炙）一兩，爲末。每服二錢，米飲下。（《朱氏集驗方》）
產後狂言，血暈，煩渴不止。
生香附子去毛爲末，每服二錢，薑、棗水煎服。（同上）
氣郁吐血︰丹溪︰用童子小便調香附末二錢服。《澹寮方》︰治吐血不止。莎草根一兩，白茯苓半兩，爲末。每服二錢，陳粟米飲下。
肺破咯血︰香附末一錢。米飲下，日二服。（《百一選方》）
小便尿血︰香附子、新地榆等分各煎湯。先服香附湯三、五呷，後服地榆湯至盡。未效
再服。（《指迷方》）
小便血淋，痛不可忍。香附子、陳皮、赤茯苓等分水煎服。（《十便良
方》）
諸般下血︰香附，童子小便浸一日，搗碎，米醋拌焙爲末。每服二錢，米飲下。《直指方》︰用香附以醋、酒各半煮熟，焙研爲末，黃秫米糊丸梧子大。每服四十丸，米飲下，日二服。戴原禮云︰只以香附子末二錢，入百草霜、麝香各少許，同服，效尤速也。
老小脫肛︰香附子、荊芥穗等分，爲末。每用三匙，水一大碗，煎十數沸淋洗。（《三因
偏正頭風︰香附子（炒）一斤，烏頭（炒）一兩，甘草二兩，爲末，煉蜜丸彈子大。每服一丸，蔥茶嚼下。（《本事方》）
氣郁頭痛︰《澹寮方》︰用香附子（炒）四兩，川芎 二兩。爲末。每服二錢，臘茶清調
下頭風睛痛︰方同妊娠惡阻。
女人頭痛︰香附子末，茶服三錢，日三五服。（《經驗良方》）
肝虛睛痛，冷淚羞明。補肝散︰用香附子一兩，夏枯草半兩，爲末。每服一錢，茶清下。
耳卒聾閉︰香附子瓦炒研末，蘿蔔子煎湯，早夜各服二錢。忌鐵器。（《衛生易簡方》）
耳出汁︰香附末，以綿杖送入。蔡邦度知府常用，有效。（《經驗良方》）
諸般牙痛︰香附、艾葉煎湯漱之，仍以香附末擦之，去涎。（《普濟方》）
牢牙去風，益氣烏髭，治牙疼牙宣，乃鐵瓮先生妙方也。香附子（炒存性）三兩，青鹽、生薑各半兩，爲末，日擦。（《濟生方》）
消渴累年不愈。莎草根一兩，白茯苓半兩，爲末。每陳粟米飲服三錢，日二。
癰疽瘡瘍︰曾孚先云︰凡癰疽瘡瘍，皆因氣滯血凝而致，宜服諸香藥，引氣通血。常器
之云︰凡氣血聞香即行，聞臭即逆。瘡瘍皆由氣澀而血聚，最忌臭穢不潔，觸之毒必引蔓。
陳正節公云︰大凡疽疾，多因怒氣而得，但服香附子藥，進食寬氣，大有效也。獨勝散︰
用香附子去毛，以生薑汁腌一宿，焙乾碾爲細末，無時以白湯服二錢。如瘡初作，以此代茶。
瘡潰後，亦宜服之。或只以《局方》小烏沉湯，少用甘草，愈後服至半年，尤妙。（陳自明
《外科精要》）
蜈蚣咬傷︰嚼香附塗之，立效。（《袖珍方》）
瑞香
（《綱目》）
【集解】時珍曰︰南方州郡山中有之。枝幹婆娑，柔條濃葉，四時青茂。冬春之交，開花成簇，長三四分，如丁香狀，有黃、白、紫三色。《格古論》云︰瑞香高者三四尺，有數種︰有枇杷葉者，楊梅葉者，柯葉者，球子者，攣枝者。惟攣枝者花紫香烈，枇杷葉者結子。
其始出於廬山，宋時人家栽之，始著名。攣枝者其節攣曲，如斷折之狀也。其根綿軟而香。
根
【氣味】甘、鹹，無毒。
【主治】急喉風，用白花者研水灌之（時珍。出《醫學集成》）
茉莉
（《綱目》）
【釋名】柰花。
時珍曰︰稽含《草木狀》作末利，《洛陽名園記》作抹厲，《佛經》作抹利，《王龜齡集》
作沒利，《洪邁集》作末麗。蓋末利本胡語，無正字，隨人會意而已。韋君呼爲狎客，張敏
叔呼爲遠客。楊慎《丹鉛錄》云︰《晉書》都人簪柰花，即今末利花也。
【集解】時珍曰︰茉莉原出波斯，移植南海，今滇、廣人栽蒔之。其性畏寒，不宜中土。弱莖繁枝，綠葉團尖。初夏開小白花，重瓣無蕊，秋盡乃止，不結實。有千葉者，紅色者，蔓生者。其花皆夜開，芬香可愛。女人穿爲首飾，或合面脂。亦可熏茶，或蒸取液以代薔
薇水。又有似茉莉而瓣大，其香清絕者，謂之狗牙，亦名雪瓣，海南有之。素馨、指甲，皆其類也，並附於下。
花
【氣味】辛，熱，無毒。
【主治】蒸油取液，作面脂頭澤，長發潤燥香肌，亦入茗湯（時珍）。
根
【氣味】熱，有毒。
【主治】以酒磨一寸服，則昏迷一日乃醒；二寸二日，三寸三日。凡跌損骨節脫臼，接
骨者用此，則不知痛也（汪機）。
【附錄】素馨 時珍曰︰素馨亦自西域移來，謂之耶悉茗花，即《酉陽雜俎》所載野悉蜜花也。枝幹裊娜，葉似茉莉而小。其花細瘦四瓣，有黃、白二色。采花壓油澤頭，甚香滑
也。
鬱金香
（宋《開寶》）
【校正】禹錫曰︰陳氏言郁是草英，不當附於木部。今移入此。
【釋名】郁金（《御覽》）、紅藍花（《綱目》）、紫述香（《綱目》）、草麝香、茶矩摩（佛
書）。
頌曰︰許慎《說文解字》云︰郁，芳草也。十葉爲貫，百二十貫築以煮之。郁鬯乃百草之英，合而釀酒以降神，乃遠方郁人所貢，故謂之郁。郁，今郁林郡也。
時珍曰︰漢郁林郡，即今廣西、貴州、潯、柳、邕、賓諸州之地。《一統志》惟載柳州
羅城縣出郁金香，即此也。《金光明經》謂之茶矩摩香。此乃郁金花香，與今時所用郁金根，名同物異。《唐慎微本草》收此入彼下，誤矣。按趙古則《六書本義》︰鬯字，象米在器中，以匕 之之意。郁字從臼，奉缶置於幾上，鬯有 飾，五體之意。俗作郁。則郁乃取花築酒之意，非指地言，地乃因此草得名耳。
【集解】藏器曰︰郁金香生大秦國，二月、三月有花，狀如紅藍，四月、五月採花，即香也。
時珍曰︰按鄭玄云︰郁草似蘭。楊孚《南州異物志》云︰郁金出 賓，國人種之，先以供佛，數日萎，然後取之。色正黃，與芙蓉花裹嫩蓮者相似，可以香酒。又《唐書》云︰太
宗時，伽毗國獻郁金香，葉似麥門冬，九月花開，狀似芙蓉，其色紫碧，香聞數十步，花而不實，欲種者取根。二說皆同，但花色不同，種或不一也。《古樂府》云︰中有郁金蘇合香者，是此郁金也。晉左貴嬪有《郁金頌》云︰伊芳有奇草，名曰郁金。越自殊域，厥珍來尋。
芳香酷烈，悅目怡心。明德惟馨，淑人是欽。
【氣味】苦，溫，無毒。藏器曰︰平。
【主治】蠱野諸毒，心腹間惡氣鬼疰，鴉鶻等一切臭。入諸香藥用（藏器）。
茅香
（宋《開寶》）
【校正】並入宋《圖經》香麻。
【釋名】 尸羅（《金光明經》）、香麻。
時珍曰︰蘇頌《圖經》復出香麻一條，云出福州，煎湯浴風甚良，此即香茅也，閩人呼
茅如麻故爾。今並爲一。
【集解】志曰︰茅香生劍南道諸州，其莖葉黑褐色，花白色，即非白茅香也。
頌曰︰今陝西、河東、汴東州郡亦有之，遼、澤州充貢。三月生苗，似大麥。五月開白花，亦有黃花者。有結實者，有無實者。並正月、二月採根，五月採花，八月採苗。
宗奭曰︰茅香根如茅，但明潔而長。可作浴湯，同 本尤佳。仍入印香中，合香附子用。
時珍曰︰茅香凡有二︰此是一種香茅也；其白茅香，別是南番一種香草。《唐慎微本草》
不知此義，乃以白
花
【氣味】苦，溫，無毒。
【主治】中惡，溫胃止嘔吐，療心腹冷痛（《開寶》）。
【附方】︰新一。
冷勞久病︰茅香花、艾葉四兩，燒存性，研末，粟米飯丸梧子大。初以蛇床子湯下二十丸至三十丸，微吐不妨，後用棗湯下，立效。（《聖濟總錄》）
苗、葉
【主治】作浴湯，辟邪氣，令人身香（《開寶》）。
白茅香
（《拾遺》）
【集解】藏器曰︰白茅香生安南，如茅根，道家用作浴湯。
曰︰《廣志》云︰生廣南山谷，合諸名香甚奇妙，尤勝舶上來者。
時珍曰︰此乃南海白茅香，亦今排香之類，非近道之白茅及北土茅香花也。
根
【氣味】甘，平，無毒。
【主治】惡氣，令人身香。煮湯服，治腹內冷痛（藏器）。小兒遍身瘡 ，合桃葉煎湯浴之（李 ）。
排草香
（《綱目》）
【集解】時珍曰︰排草香出交趾，今嶺南亦或蒔之。草根也，白色，狀如細柳根，人多偽雜之。案︰范成大《桂海志》云︰排草香狀如白茅香，芬烈如麝香。人亦用以合香，諸香無及之者。又有麝香木，出古城，乃老朽樹心節，氣頗類麝。
根
【氣味】辛，溫，無毒。
【主治】辟臭，去邪惡氣（時珍）。
【附錄】瓶香 曰︰案陳藏器云︰生南海山谷，草之狀也。其味寒無毒。主鬼魅邪精，天行時氣，並宜燒之。水煮，洗水腫浮氣。與生薑、芥子煎湯，浴風瘧甚效。
耕香
藏器曰︰生烏滸國，莖生細葉，味辛溫無毒，主鬼氣，調中去臭。
時珍曰︰二香皆草狀，恐亦排草之類也，故附之。
迷迭香
（《拾遺》）
【集解】藏器曰︰《廣志》云︰出西海。《魏略》云︰出大秦國。
時珍曰︰魏文帝時，自西域移植庭中，同曹植等各有賦。大意其草修幹柔莖，細枝弱根。
繁花結實，嚴霜弗凋。收采幽殺，摘去枝葉。入袋佩之，芳香甚烈。與今之排香同氣。
【氣味】辛，溫，無毒。
【主治】惡氣，令人衣香，燒之去鬼（藏器）。
曰︰性平不溫。合羌活爲丸，燒之，辟蚊蚋。
䔾車香
（《拾遺》）
【集解】藏器曰︰《廣志》云︰ 車香生徐州，高數尺，黃葉白花。《爾雅》︰ 車，乞
輿。郭璞云︰香草也。
曰︰生海南山谷。《齊民要術》云︰凡諸樹木蟲蛀者。煎此香冷淋之，即辟也。
時珍曰︰《楚詞》︰畦留夷與 車。則昔人常栽蒔之，與今蘭香、零陵相類也。
【氣味】辛，溫，無毒。 曰︰微寒。
【主治】鬼氣，去臭，及蟲魚蛀蠹（藏器）。治霍亂，辟惡氣，熏衣佳（ ）。
艾納香
（宋《開寶》）
【集解】志曰︰《廣志》云︰艾納出西國，似細艾。又有松樹皮上綠衣，亦名艾納，可以和合諸香，燒之能聚其煙，青白不散，而與此不同。
禹錫曰︰案《古樂府》云︰行胡從何方？列國持何來？氍毹 五木香，迷迭艾納及都
梁。是也。
【氣味】甘，溫、平，無毒。
【主治】去惡氣殺蟲，主腹冷泄痢（志）。傷寒五泄，心腹注氣，止腸鳴，下寸白，燒之辟瘟疫，合蜂窠浴腳氣良（ ）。治癬辟蛇（藏器）。
兜納香
（《海藥》）
【集解】 曰︰案《廣志》云︰出西海剽國諸【氣味】辛，平，無毒。藏器曰︰甘，溫。
【主治】溫中，除暴冷（藏器）。惡瘡腫 ，止痛生肌，並入膏用。
燒之，辟遠近惡氣。帶之夜行，壯膽安神。與茅香、柳枝煎湯浴小兒，易長（李 ）。
線香
（《綱目》）
【集解】時珍曰︰今人合香之法甚多，惟線香可入瘡科用。其料加減不等，大抵多用白芷、芎 、獨活、甘松、三柰、丁香、藿香、 本、高良薑、角茴香、連喬、大黃、黃芩、柏木、兜婁香末之類，爲末，以榆皮面作糊和劑，以唧 笮成線香，成條如線也。亦或盤成物象字形，用鐵銅絲懸 者，名龍掛香。
【氣味】辛，溫，無毒。
【主治】熏諸瘡癬（時珍）。
【附方】新一。
楊梅毒瘡︰龍掛香、孩兒茶、皂角子各一錢，銀朱二錢，爲末，紙卷作捻，點燈置桶中，以鼻吸煙，一日三次，三日止。內服解毒藥，瘡即乾。（《集簡方》）
藿香
（宋《嘉 》）
【校正】承曰︰宜入草部。
【釋名】兜婁婆香。
時珍曰︰豆葉曰藿，其葉似之，故名。《楞嚴經》云︰壇前以兜婁婆香煎水洗浴。即此。
《法華經》謂之多摩羅跋香，《金光明經》謂之缽怛羅香，皆兜婁二字梵言也。涅 又謂之迦算香。
【集解】禹錫曰︰按《南州異物志》云︰藿香出海邊國，形如都梁，葉似水蘇，可著衣
服中。嵇含《南方草木狀》云︰出交 、九真、武平、興古諸地，吏民自種之，榛生，五、六月採，晒乾乃芬香。
頌曰︰藿香嶺南多有之，人家亦多種。二月生苗，莖梗甚密，作叢，葉似桑而小薄，六月、七月採之，須黃色乃可收。《金樓子》及《俞益期箋》皆云︰扶南國人言五香共是一木。
其根是旃檀，節是沈香，花是雞舌，葉是藿香，膠是熏陸。故本草以五香共條，義亦出此。
今南中藿香乃是草類，與嵇含所說正相符合。范曄《合香方》云︰零藿虛燥。古人乃以合熏香，即此扶南之說，似涉欺罔也。
時珍曰︰藿香方莖有節中虛，葉微似茄葉。潔古、東垣惟用其葉，不用枝梗。今人並枝梗用之，因葉多偽故耳。《唐史》云︰頓遜國出藿香，插枝便生，葉如都梁者，是也。劉欣
期《交州記》，言藿香似蘇合香者，謂其氣相似，非謂形狀也。
枝葉
【氣味】辛，微溫，無毒。
元素曰︰辛、甘。又曰︰甘、苦，氣濃味薄，浮而升，陽也。
杲曰︰可升可降，陽也。入手、足太陰經。
【主治】風水毒腫，去惡氣，止霍亂心腹痛（《別錄》）。脾胃吐逆爲要藥（蘇頌）。助胃氣，開胃口，進飲食（元素）。溫中快氣，肺虛有寒，上焦壅熱，飲酒口臭，煎湯漱口（好
古）。
【發明】杲曰︰芳香之氣助脾胃，故藿香能止嘔逆，進飲食。好古曰︰手、足太陰之藥。
故入順氣烏藥散，則補肺；入黃 、四君子湯，則補脾也。
【附方】新六。升降諸氣︰藿香一兩，香附（炒）五兩，爲末，每以白湯點服一錢。（《經
效濟世方》）
霍亂吐瀉垂死者，服之回生。用藿香葉、陳皮各半兩，水二盞，煎一盞，溫服。
（《百一選方》）
暑月吐瀉︰滑石（炒）二兩，藿香二錢半，丁香五分爲末。每服一二錢，淅
米泔調服。（禹講師《經驗方》）
胎氣不安，氣不升降，嘔吐酸水。香附、藿香、甘草二錢。爲末。每服二錢，入鹽少許，沸湯調服之。（《聖惠》）
香口去臭︰藿香洗淨，煎湯，時時噙
漱。（《摘玄方》）
冷露瘡爛︰藿香葉、細茶等分，燒灰，油調塗葉上，貼之。（《應驗方》）
零陵香
（宋《開寶》）
【釋名】蕙草（《別錄》）、香草（《開寶》）、時珍曰︰古者燒香草以降神，故曰薰，曰蕙。薰者熏也，蕙者和也。《漢書》云︰薰以香自燒，是矣。或云︰古人祓除，以此草熏之，故謂之薰，亦通。范成《大虞衡志》言︰零
陵即今永州，不出此香。惟融、宜等州甚多，土人以編席荐，性暖宜人。謹按︰零陵舊治在今全州。全乃湘水之源，多生此香，今人呼爲廣零陵香者，乃真薰草也。若永州、道州、武
岡州，皆零陵屬地也。今鎮江、丹陽皆蒔而刈之，以酒洒製貨之，芬香更烈，謂之香草，與蘭草同稱。《楚辭》云︰既滋蘭之九畹，又樹蕙之百畝，則古人皆栽之矣。張揖《廣雅》云︰
菌，薰也。其葉謂之蕙。而黃山谷言一幹數花者爲蕙。蓋因不識蘭草、蕙草，強以蘭花爲分別也。鄭樵《修本草》，言蘭即蕙，蕙即零陵香，亦是臆見，殊欠分明。但蘭草、蕙草，乃一類二種耳。
【集解】《別錄》曰︰薰草，一名蕙草，生下濕地，三月採陰乾，脫節者良。又曰︰蕙實，生魯山平澤。
弘景曰︰《桐君藥錄》︰薰草葉如麻，兩兩相對。《山海經》云︰浮山有草，麻葉而方莖，赤華而黑實，氣如蘼蕪，名曰薰草，可以已癘。今俗人皆呼燕草狀如茅而香者爲薰草，人家頗種之者，非也。詩書家多用蕙，而竟不知是何草，尚其名而迷其實，皆此類也。
藏器曰︰薰草即是零陵香，薰乃蕙草根也。
志曰︰零陵香生零陵山谷，葉如羅勒。《南越志》云︰土人名燕草，又名薰草，即香草也。《山海經》薰草即是此。
頌曰︰零陵香今湖嶺諸州皆有之，多生下濕地，葉如麻，兩兩相對，莖方，常以七月中旬開花至香，古云薰草是也。嶺南人皆作窯灶，以火炭焙乾，令黃色乃佳。江淮亦有土生者，亦可作香，但不及湖嶺者，至枯槁香尤芬熏耳。古方但用薰草，不用零陵香。今合香家及面
脂、澡豆諸法皆用之。都下市肆貨之甚便。
時珍曰︰今惟吳人栽造，貨之亦廣。
薰草
（《別錄》中品）
【氣味】甘，平，無毒。權曰︰苦，無毒。
曰︰辛，溫，無毒。不宜多服，令人氣喘。
【主治】明目止淚，療泄精，去臭惡氣，傷寒頭痛，上氣腰痛（《別錄》）。單用，治鼻
中息肉，鼻 （甄權）。零陵香︰主惡氣疰心腹痛滿，下氣，令體香，和諸香作湯丸用，得酒良（《開寶》）。主風邪沖心，虛勞疳 。得升麻、細辛煎飲，治牙齒腫痛善（李 ）。治血氣腹脹，莖葉煎酒服（大明）。婦人浸油飾發，香無以加
【發明】時珍曰︰薰草芳馨，其氣辛散上達，故心腹惡氣齒痛鼻塞皆用之。脾胃喜芳
香，芳香可以養鼻是也。多服作喘，爲能耗散真氣也。
【附方】新十。
傷寒下痢︰蕙草湯︰用蕙草、當歸各二兩，黃連四兩，水六升，煮二升服，日三服。（《范汪方》）
傷寒狐惑，食肛者。蕙草、黃連各四兩。 咀，以白酸漿一斗，漬一宿，煮取二升，分三服。（《短劇方》）
頭風旋運，痰逆惡心懶食。真零陵香、霍香葉、莎草根（炒）等分，爲末。每服二錢，茶下，日三服。（《本事方》）
小兒鼻塞頭熱。用薰草一兩，羊髓三兩。銚
內慢火熬成膏，去滓，日摩背上三、四次。（《聖惠方》）
頭風白屑︰零陵香、白芷等分，水煎汁，入雞子白攪勻，敷數十次，終身不生。（《聖惠方》）。
牙齒疼痛︰零陵香梗葉煎水，含漱之。（《普濟方》）
風牙疳牙︰零陵香（洗炙）、蓽茇（炒）等分，爲末摻之。（《普濟方》）
夢遺失精︰薰草湯︰用薰草、人參、白朮、白芍藥、生地黃各二兩，茯神、桂心、甘草（炙）各二兩，大棗十二枚，水八升，煮三升，分二服。（《外台秘要》）
婦人斷產︰零陵香爲末，酒服二錢。每服至一兩，即一年絕孕。蓋血聞香即散也。（《醫林集要》）
五色諸痢︰返魂丹︰用零陵香草去根，以鹽酒浸半月，炒乾。每兩入廣木香一錢半，爲末。裡急腹痛者，用冷水服一錢半，通了三、四次，用熱米湯服一錢半，止痢。只忌生梨一味。（《集簡方》）
【氣味】辛，平，無毒。
【主治】明目補中（《別錄》）。
根莖中涕
【主治】傷寒寒熱出汗，中風面腫，消渴熱中，逐水（《別錄》）。主五痔脫肛有蟲（時珍。出《千金》）。
蘭草
（《本經》上品）
【釋名】 （音閑）、水香（《本經》）、香水蘭（《開寶》）、女蘭（《綱目》）、香草（《綱
目》）、燕尾香（《開寶》）、大澤蘭（《炮炙論》）、煎澤草（弘景）、蘭澤草（《唐本》）、省
頭草（《綱目》）、都梁香（李當之）、孩兒菊（《綱目》）、千金草。
志曰︰葉似馬蘭，故名蘭草。其葉有歧，俗呼燕尾香。時人煮水以浴，療風，故又名香水蘭。藏器曰︰蘭草生澤畔，婦人和油澤頭，故云蘭澤。盛弘之《荊州記》云︰都梁有山，下時珍曰︰都梁即今之武岡州也，又臨淮盱眙縣亦有都梁山，產此香。蘭乃香草，能辟不祥。陸璣《詩疏》言︰鄭俗，三月男女秉 於水際，以自祓除。蓋蘭以闌之， 以閑之，其義一也。《淮南子》云︰男子種蘭，美而不芳。則蘭須女子種之，女蘭之名，或因乎此。其葉似菊，女子、小兒喜佩之，則女蘭、孩菊之名，又或以此也。《唐瑤經驗方》言︰江南人家種之，夏月採置發中，令頭不 ，故名省頭草。其說正合煎澤之義。古人蘭蕙皆稱香草，如零陵香草、都梁香草。後人省之，通呼爲香草爾。近世但知蘭花，不知蘭草。惟虛谷方回
考訂，極言古之蘭草即今之千金草，俗名孩兒菊者，其說可據。詳下正誤。
【集解】《別錄》曰︰蘭草生太吳池澤，四月、五月採。
弘景曰︰方藥俗人並不識用。太吳應是吳國太伯所居，故呼太吳。今東間有煎澤草，名蘭香，或是此也。李當之云︰是今人所種都梁香草也。澤蘭亦名都梁香。
恭曰︰蘭即蘭澤香草也。圓莖紫萼，八月花白。俗名蘭香，煮以洗浴。生溪澗水旁，人間亦多種之，以飾庭池。陶所引煎澤草、都梁香者是也，而不能的識。
保升曰︰生下濕地，葉似澤蘭，尖長有歧，花紅白色而香。
藏器曰︰蘭草、澤蘭二物同名，陶不能知，蘇亦浪別。蘭草生澤畔，葉光潤，陰小紫，五月、六月採陰乾，即都梁香也。澤蘭葉尖微有毛，不光潤，莖方節紫，初采微辛，乾之亦辛。蘇云八月花白者，即澤蘭也，以注蘭草，殊誤矣。
時珍曰︰蘭草、澤蘭一類二種也。俱生水旁下濕處。二月宿根生苗成叢，紫莖素枝，赤節綠葉，葉對節生，有細齒。但以莖圓節長，而葉光有岐者，爲蘭草；莖微方，節短而葉有毛者，爲澤蘭。嫩時並可 而佩之，八、九月後漸老，高者三四尺，開花成穗，如雞蘇花，紅白色，中有細子。雷 《炮炙論》所謂大澤蘭，即蘭草也；小澤蘭，即澤蘭也。《禮記》
佩蘭 ，《楚辭》紉秋蘭以爲佩，《西京雜記》載漢時池苑種蘭以降神，或雜粉藏衣書中辟
蠹者，皆此二蘭也。今吳人蒔之，呼爲香草，夏月刈取，以酒油洒製，纏作把子，貨爲頭澤佩帶，與《別錄》所出太吳之文正相符合。諸家不知二蘭乃一物二種，但功用有氣血之分，故無定指，惟寇氏、朱氏之誤尤甚，故考証於下。或云家蒔者爲蘭草，野生者爲澤蘭，亦通。
【正誤】寇宗奭曰︰蘭草諸家之說異同，乃未的識，故無定論。今江陵、鼎、澧州山谷
之間頗有之，山外平田即無，多生陰地幽谷。葉如麥門冬而闊且韌，長及一、二尺，四時常
青。花黃綠色，中間瓣上有細紫點。春芳者爲春蘭，色深；秋芳者爲秋蘭，色淡。開時滿室
盡香，與他花香又別。
朱震亨曰︰蘭葉稟金水之氣而似有火，人知其花香之貴，而不知其葉有藥方。蓋其葉能散久積陳郁之氣甚有力，即今之栽置座右者。
時珍曰︰二氏所說，乃近世所謂蘭花，非古之蘭草也。蘭有數種，蘭草、澤蘭生水旁，山蘭即蘭草之生山中者。蘭花亦生山中，與三蘭迥別。蘭花生近處者，葉如麥門冬而春花；生福建者，葉如菅茅而秋花。黃山谷所謂一幹一花爲蘭，一幹數花爲蕙者，蓋因不識蘭草、蕙草，遂以蘭花強生分別也。蘭草與澤蘭同類，故陸璣言︰蘭似澤蘭，但廣而長節。《離騷》
言︰其綠葉紫莖素枝，可紉可佩可藉可膏可浴。《鄭詩》言︰士女秉 ；應劭《風俗通》言︰尚書奏事，懷香握蘭。《禮記》言︰諸侯贄薰，大夫贄蘭。《漢書》言︰蘭以香自燒也。若夫蘭花，有葉無枝，可玩而不可紉佩藉浴秉握膏焚。故朱子《離騷辨証》言︰古之香草必花葉俱香，而燥濕不變，故可刈佩。今之蘭蕙，但花香而葉乃無氣，質弱易萎，不可刈佩，必非古人所指甚明。古之蘭似澤蘭，而蕙即今之零陵香。今之似茅而花有兩種者，不知何時誤也？
熊太古《冀越集》言︰世俗之蘭，生於深山窮谷，決非古時水澤之蘭也。《遁齋閑覽》言︰楚騷之蘭，或以爲都梁香，或以爲澤蘭，或以爲猗蘭，當以澤蘭爲正。今人所種如麥門冬者，名幽蘭，非真蘭也。故陳止齋著《盜蘭說》以譏之。方虛谷《訂蘭說》言︰古之蘭草，即今之千金草，俗名孩兒菊者。今之所謂蘭，其葉如茅而嫩者，根名土續斷，因花馥郁，故得蘭名也。楊升庵云︰世以如蒲萱者爲蘭，九畹之受誣久矣。又吳草廬有《蘭說》甚詳，云蘭爲醫經上品之藥，有枝有莖，草之植者也。今所謂蘭，無枝無莖，因黃山谷稱之，世遂謬指爲《離騷》之蘭。寇氏《本草》亦溺於俗，反疑舊說爲非。夫醫經爲實用，豈可誤哉？今之蘭，果可利水殺蠱而除痰癖乎？其種盛於閩，朱子乃閩人，豈不識其土產而反辨析如此？世俗至今猶以非蘭爲蘭，何其惑之難解也？嗚呼﹗觀諸儒之明析如此，則寇、朱二氏之誤可知，而醫家用蘭草者當不復疑矣。
葉
【修治】見澤蘭下。
【氣味】辛，平，無毒。杲曰︰甘、寒。
【主治】利水道，殺蠱毒，辟不祥。久服益氣輕身不老，通神明（《本經》）。除胸中痰
癖（《別錄》）。生血，調氣，養營（雷 ）。其氣清香，生津止渴，潤肌肉，治消渴膽癉（李杲）。煮水，浴風病（馬志）。消癰腫，調月經。煎水，解中牛馬毒（時珍）。主惡氣，香澤可作膏塗發（藏器）。
【發明】時珍曰︰按《素問》云︰五味入口，藏於脾胃，以行其精氣。津液在脾，令人口甘，此肥美所發也。其氣上溢，轉爲消渴。治之以蘭，除陳氣也。王冰注云︰辛能發散故也。李東垣治消渴生津飲，用蘭葉，蓋本於此，詳見澤蘭下。又此草浸油塗發，去風垢，令香潤。《史記》所謂羅襦襟解，微聞香澤者是也。崔實《四時月令》作香澤法︰用清油浸蘭香、藿香、雞舌香、苜蓿葉四種，以新綿裹，浸胡麻油，和豬脂納銅鐺中，沸定，下少許青蒿，以綿冪瓶，鐺嘴瀉出，瓶收用之。
【附方】新一。
食牛馬毒殺人者。省頭草（連根葉），煎水服，即消。（《唐瑤經驗方》）
澤蘭
（《本經》中品）
【校正】並入《嘉 》地筍。
【釋名】水香（《吳普》）、都梁香（弘景）、虎蘭（《本經》）、虎蒲（《別錄》）、龍棗（《本經》）、孩兒菊（《綱目》）、風藥（《綱目》）
，根名地筍（《嘉 》）。弘景曰︰生於澤旁，故名澤蘭，亦名都梁香。時珍曰︰此草亦可爲香澤，不獨指其生澤旁也。齊安人呼爲風藥，《吳普本草》一名水香，陶氏云亦名都梁，今俗通呼爲孩兒菊，則其與蘭草爲一物二種，尤
可証矣。其根可食，故曰地筍。
【集解】《別錄》曰︰澤蘭生汝南諸大澤旁，三月三日采，陰乾。普曰︰生下地水旁，葉如蘭，二月生苗，赤節，四葉相值枝節間。弘景曰︰今處處有之。多生下濕地。葉微香，可煎油及作浴湯。人家多種之，而葉小異。今山中又有一種甚相似，莖方，葉小強，不甚香。既云澤蘭，則山中者爲非，而藥家乃采用之。恭曰︰澤蘭莖方節紫，葉似蘭草而不甚香，今京下用者是也。陶說乃是蘭草，莖圓紫萼白花，殊非澤蘭也。頌曰︰今荊、徐、隨、壽、蜀、梧州、河中府皆有之。根紫黑色，如粟根。二月生苗，高二三尺。莖幹青紫色，作四棱。
葉生相對，如薄荷，微香。七月開花，帶紫白色，萼通紫色，亦似薄荷花。三月採苗陰乾。
荊湖嶺南人家多種之。壽州出者無花子。此與蘭草大抵相類。但蘭草生水旁，葉光潤，陰小紫，五、六月盛；而澤蘭生水澤中及下濕地，葉尖，微有毛，不光潤，方莖紫節，七月八月初采微辛，此爲異爾。 曰︰凡使須別雌雄。大澤蘭莖葉皆圓，根青黃，能生血調氣；與榮合小澤蘭迥別，葉上斑，根頭尖，能破血，通久積。
宗奭曰︰澤蘭出土，便分枝梗，葉皆如菊，但尖長爾。吳普言葉似蘭，誤矣。今蘭葉如麥門冬，殊不相似。
時珍曰︰吳普所說，乃真澤蘭也。雷 所說，大澤蘭即蘭草也；小澤蘭即此澤蘭也。寇 宗所說澤蘭則是，而破吳普之說則非，蓋由誤認蘭花爲蘭草也。詳見蘭草正誤下。
葉
【修治】 曰︰凡用大、小澤蘭，細銼，以絹袋盛，懸於屋南畔角上，令乾用。
【氣味】苦，微溫，無毒。《別錄》曰︰甘。普曰︰神農、黃帝、岐伯、桐君︰酸，無毒。李當之︰小溫。權曰︰苦、辛。
之才曰︰防己爲之使。
【主治】乳婦內衄，中風余疾，大腹水腫，身面四肢浮腫，骨節中水，金瘡，癰腫瘡膿（《本經》）。產後金瘡內塞（《別錄》）。產後腹痛，頻產血氣衰冷，成勞瘦羸，婦人血瀝腰痛（甄權）。產前產後百病，通九竅，利關節，養血氣，破宿血，消症瘕，通小腸，長肌肉，消撲損瘀血，治鼻血吐血，頭風目痛，婦人勞瘦，丈夫面黃（大明）。
【發明】頌曰︰澤蘭，婦人方中最爲急用。古人治婦人澤蘭丸甚多。
時珍曰︰蘭草、澤蘭氣香而溫，味辛而散，陰中之陽，足太陰、厥陰經藥也。脾喜芳香，肝宜辛散。脾氣舒，則三焦通利而正氣和；肝郁散，則營衛流行而病邪解。蘭草走氣道，故能利水道，除痰癖，殺蠱辟惡，而爲消渴良藥；澤蘭走血分，故能治水腫，塗癰毒，破瘀血，消症瘕，而爲婦人要藥。雖是一類而功用稍殊，正如赤、白茯苓、芍藥，補瀉皆不同也。雷言︰雌者調氣生血，雄者破血通積，正合二蘭主治。大澤蘭之爲蘭草，尤可憑據。血生於氣，故曰調氣生血也。又荀子云︰澤芷以養鼻，謂澤蘭、白芷之氣，芳香通乎肺也。
【附方】舊一，新四。產後水腫，血虛浮腫。澤蘭、防己等分，爲末。每服二錢，醋湯下。（張文仲《備急方》）
瘡腫初起︰澤蘭，搗封之，良。（《集簡方》）
損傷瘀腫︰方同上。
產後陰翻︰產後陰戶燥熱，遂成翻花。澤蘭四兩，煎湯熏洗二、三次，再入枯礬煎洗之，即安。（《集簡方》）
地筍
（宋《嘉 》）
【氣味】甘、辛，溫，無毒。
【主治】利九竅，通血脈，排膿治血（藏器）。止鼻洪吐血，產後心腹痛。產婦可作蔬
菜食，佳（大明）。
子
【主治】婦人三十六疾（《千金方》承澤丸中用之）。
馬蘭
（《日華》）
【釋名】紫菊。
時珍曰︰其葉似蘭而大，其花似菊而紫，故名。俗稱物之大者，爲馬也。
【集解】藏器曰︰馬蘭生澤旁，如澤蘭而氣臭，《楚詞》以惡草喻惡人，北人見其花呼
爲紫菊，以其似單瓣菊花而紫也。又有山蘭，生山側，似劉寄奴，葉無椏，不對生，花心微黃赤。亦大破血，皆可用。
時珍曰︰馬蘭，湖澤卑濕處甚多。二月生苗，赤莖白根，長葉有刻齒，狀似澤蘭，但不香爾。南人多采 晒乾，爲蔬及饅餡。入夏高二三尺，開紫花，花罷有細子。《楚辭》無馬蘭之名，陳氏指爲惡草，何據？
根、葉
【氣味】辛，平，無毒。
【主治】破宿血，養新血，止鼻衄吐血，合金瘡，斷血痢，解酒疸及諸菌毒、蠱毒。生搗，塗蛇咬（大明）。主諸瘧及腹中急痛，痔瘡（
【發明】時珍曰︰馬蘭辛平，能入陽明血分，故治血與澤蘭同功。近人用治痔漏云有效，春夏取生，秋冬取乾者，不用鹽醋，白水煮食，並飲其汁。或以酒煮焙研，糊丸，米飲日日服之。仍用煎水入鹽少許，日日熏洗之。《醫學集成》云︰治痔用馬蘭根，搗敷片時，看肉平即去之。稍遲，恐肉反出也。
【附方】新六。
諸瘧寒熱︰赤腳馬蘭搗汁，入水少許，發日早服，或入少糖亦可。（《聖濟總錄》）
絞腸沙痛︰馬蘭根葉，細嚼咽汁，立安。（《壽域神方》）
打傷出血︰竹節草即馬蘭，同旱蓮草、松香、皂子葉（即柜子葉，冬用皮）。爲末。搽入刀口。（《摘玄方》）
喉痺口緊︰用地白根即馬蘭根，或葉搗汁，入米醋少許，滴鼻孔中，或灌喉中，取痰自開。（孫一松《試效方》）
水腫尿澀︰馬蘭菜一虎口，黑豆、小麥各一撮。酒、水各一鐘，煎一鐘，食前溫服以利小水，四五日愈。（楊起《簡便方》）
纏蛇丹毒︰馬蘭、甘草擂醋搽之。（《濟急方》）
【附錄】麻伯 《別錄》有名未用曰︰味酸、無毒。主益氣出汗。一名君莒，一名衍草，一名道止，一名自死。生平陵，如蘭，葉黑濃白裹莖，實赤黑。九月採根。相烏又曰︰味苦。
主陰痿。一名烏葵。如蘭香，赤莖，生山陽，五月十五日采，陰乾。天雄草又曰︰味甘，溫，無毒。主益氣陰痿。生山澤中，狀如蘭，實如大豆，赤色。
益奶草
（《拾遺》）
藏器曰︰味苦，平，無毒。主五痔脫肛，止血。炙令香，浸酒服。生永嘉山谷，葉如澤蘭，莖赤，高二、三尺也。
香薷
（音柔。《別錄》中品）
【校正】自菜部移入此。
【釋名】香柔（《食療》）、香茸（同上）、香菜（《千金》）、蜜蜂草（《綱目》）。
時珍曰︰薷，本作 。《玉篇》云︰ 菜蘇之類，是也。其氣香，其葉柔，故以名之。
草初生曰茸，孟詵《食療》作香戎者，非是。俗呼蜜蜂草，象其花房也。
【集解】弘景曰︰家家有此，作菜生食。十月中取乾之。
頌曰︰所在皆種，但北土差少，似白蘇而葉更細，壽春及新安皆有之。彼間又有一種石香，生石上，莖葉更細，色黃而辛香彌甚，用之尤佳。吳人以爲茵陳用之。
宗奭曰︰香薷生山野間，荊湖南北、二川皆有之，汴、洛作圃種之，暑月亦作菜蔬。葉如茵陳，花茸紫，連邊成穗，凡四、五十房爲一穗，如荊芥穗，別是一種香氣。
時珍曰︰香薷有野生，有家蒔。中州人三月種之，呼爲香菜，以充蔬品。丹溪朱氏惟取大葉者爲良，而細葉者香烈更甚，今人多用之。方莖，尖葉有刻缺，頗似黃荊葉而小，九月開紫花成穗。有細子細葉者，僅高數寸，葉如落帚葉，即石香薷也。
【修治】 曰︰凡采得去根留葉，銼曝乾，勿令犯火。服至十兩，一生不得食白山桃也。
時
【氣味】辛，微溫，無毒。
【主治】霍亂腹痛吐下，散水腫（《別錄》）。去熱風，猝轉筋者。煮爲末水服，止鼻衄（孟詵）。下氣，除煩熱，療嘔逆冷氣（大明）。春月煮飲代茶，可無熱病，調中溫胃。含汁漱口，去臭氣（汪穎）。主腳氣寒
【發明】弘景曰︰霍亂煮飲無不瘥者，作煎除水腫尤良。
頌曰︰霍亂轉筋者，單煮服之。若四肢煩冷，汗出而渴者，加蓼子同煮服。
震亨曰︰香薷屬金與水，有徹上徹下之功。解暑利小便，又治水甚捷，以大葉者濃煎丸服。肺得之，清化行而熱自降也。
時珍曰︰世醫治暑病，以香薷飲爲首藥。然暑有乘涼飲冷，致陽氣爲陰邪所遏，遂病頭痛，發熱惡寒，煩躁口渴，或吐或瀉，或霍亂者。宜用此藥，以發越陽氣，散水和脾。若飲食不節，勞役作喪之人，傷暑大熱大渴，汗泄如雨，煩躁喘促，或瀉或吐者。乃勞倦內傷之証，必用東垣清暑益氣湯、人參白虎湯之類，以瀉火益元可也。若用香薷之藥，是重虛其表，而又濟之以熱矣。蓋香薷乃夏月解表之藥，如冬月之用麻黃，氣虛者尤不可多服。而今人不知暑傷元氣，不拘有病無病，概用代茶，謂能辟暑，真痴前說夢也。且其性溫，不可熱飲，反致吐逆。飲者惟宜冷服，則無拒格之患。其治水之功果有奇效。一士妻自腰以下 腫，面
目亦腫，喘急欲死，不能伏枕，大便溏泄，小便短少，服藥罔效。時珍診其脈沉而大，沉主水，大主虛，乃病後冒風所致，是名風水也。用《千金》神秘東加麻黃，一服喘定十之五。
再以胃苓湯吞深師薷朮丸，二日小便長，腫消十之七，調理數日全安。益見古人方皆有至理，但神而明之，存乎其人而已。
【附方】舊四，新六。
一切傷暑︰《和劑局方》香薷飲︰治暑月臥濕當風，或生冷不節，真邪相干，便致吐利，或發熱頭痛體痛，或心腹痛，或轉筋，或乾嘔，或四肢逆冷，或煩悶欲死，並主之。用香薷一斤，濃朴（薑汁炙）、白扁豆（微炒）各半斤，銼散。每服五錢，水二盞，酒半盞，煎一盞，水中沉冷，連進二服立效。《活人書》
水病洪腫︰胡洽居士香薷煎︰用乾香薷五十斤（銼）。入釜中，以水淹過三寸，煮使氣力都盡，去滓澄之，微火煎至可丸，丸如梧子大。一服五丸，日三服，日漸增之，以小便利則愈。（蘇頌《圖經本草》）
通身水腫︰深師薷朮丸︰治暴水風水氣水，通身皆腫，服至小便利爲效。用香薷葉一斤，水一斗，熬極爛去滓，再熬成膏，加白朮末七兩，和丸梧子大。每服十丸，米飲下，日五、夜一服。（《外台秘要》）
四時傷寒，不正之氣。用水香薷爲末，熱酒調服一、二錢，取汗。
（《衛生易簡方》）
心煩脅痛，連胸欲死者。香薷搗汁一二升服。（《肘後》）
鼻衄不止︰香薷研末，水服一錢。（《聖濟總錄》）
舌上出血如鑽孔者。香薷煎汁服一升，日三服（《肘後方》）。
口中臭氣︰香薷一把，煎汁含之。（《千金方》）
小兒發遲︰陳香薷二兩，水一盞，煎汁三分，入豬脂半兩，和勻，日日塗之。（《永類鈐方》）
白禿慘痛︰即上方入胡粉，和塗之。（《子母秘錄》）
石香葇
（宋《開寶》附）
【釋名】石蘇。
【集解】志曰︰石香 ，生蜀郡陵、榮、資、簡、州，及南中諸處，生山岩石縫中。二月、八月採，苗莖花實俱可用。
宗奭曰︰處處有之，但山中臨水附崖處或有之，不必山岩石縫也。九月、十月尚有花
時珍曰︰香薷、石香薷，一物也，但隨所生而名爾。生平地者，葉大；崖石者葉細，可通用之。
【氣味】辛香，溫，無毒。
【主治】調中溫胃，止霍亂吐瀉，心腹脹滿，臍腹痛腸鳴，（《開寶》）。功比香薷更勝（蕭
炳）。製硫黃（時珍）。
爵牀
（《本經》中品）
【釋名】爵麻（《吳普》）、香蘇（《別錄》）、赤眼老母草（《唐本》）。
時珍曰︰爵床不可解。按吳氏本草作爵麻，甚通。
【集解】別錄曰︰爵床生漢中川谷及田野。恭曰︰此草生平澤熟田近道旁，似香 ，葉長而大，或如荏且細，俗名赤眼老母草。時珍曰︰原野甚多。方莖對節，與大葉香薷一樣。
但香薷搓之氣香，而爵床搓之不香微臭，以此爲別。
莖葉
【氣味】鹹，寒，無毒。時珍曰︰微辛。
【主治】腰脊痛，不得著床，俯仰艱難，除熱，可作浴湯。（本經）療血脹下氣。治杖
瘡，搗汁塗之立瘥。（蘇恭） 
赤車使者
（唐本草）
【釋名】小錦枝（炮炙論。）
【集解】恭曰︰赤車使者，苗似香 、蘭香，葉莖赤，根紫赤色，八月、九月採根，晒乾。
保升曰︰生荊州、襄州，根紫如茜根，二月、八月採。時珍曰︰此與爵床相類，但以根色紫赤爲別爾。
根
【修治】 曰︰此草原名小錦枝。凡用並粗搗，以七歲童子小便拌蒸，晒乾入藥。
【氣味】辛、苦，溫，有毒。（權曰︰有小毒。）
【主治】風冷邪疰，蠱毒症瘕，五臟積氣。（蘇恭）治惡風冷氣。服之悅澤肌皮，好顏
色（甄權）。
【發明】頌曰︰古方治大風風痺，有赤車使者酒。今人稀用，鮮有識者。
時珍曰︰上古辟瘟疫邪氣，有赤車使者丸。此藥不怪，苟加詢采，必能得之，但古今名稱或不同耳。
假蘇
（《本經》中品）
【校正】自菜部移入此。
【釋名】薑芥（《別錄》）、荊芥（《吳普》）、鼠 （《本經》）。
弘景曰︰假蘇方藥不復用。
恭曰︰此即菜中荊芥也，薑芥聲訛爾。先居草部，今錄入菜部。
士良曰︰荊芥本草呼爲假蘇。假蘇又別是一物。葉銳圓，多野生，以香氣似蘇，故呼爲蘇。
頌曰︰醫官陳巽言︰江左人謂假蘇、荊芥實兩物。蘇恭以本草一名薑芥，荊薑聲訛，謂爲荊芥，非矣。
時珍曰︰按《吳普本草》云︰假蘇一名荊芥，葉似落藜而細，蜀中生啖之。普乃東漢末
人，去《別錄》時未遠，其言當不謬，故唐人蘇恭祖其說。而陳士良、蘇頌復啟爲兩物之疑，亦臆說爾。曰蘇、曰薑、曰芥，皆因氣味辛香，如蘇、如薑、如芥也。
【集解】《別錄》曰︰假蘇生漢中川澤。
頌曰︰今處處有之，葉似落藜而細，初生香辛可啖，人取作生菜。古方稀用，近世醫家爲要藥，並取花實成穗者，曝乾入藥。又有胡荊芥，俗呼新羅荊芥。又有石荊芥，生山石間。
體性相近，入藥亦同。
時珍曰︰荊芥原是野生，今爲世用，遂多栽蒔。二月布子生苗，炒食辛香。方莖細葉，似獨帚葉而狹小，淡黃綠色。八月開小花，作穗成房，房如紫蘇房，內有細子如葶藶子狀，黃赤色，連穗收采用之。
【正誤】藏器曰︰張鼎《食療本草》，荊芥一名析 ，誤矣。菥 自有本條，見草部。
時珍曰︰汪機《本草會編》，言假蘇是白蘇，亦誤矣。白蘇乃荏也。見後。
莖穗
【氣味】辛，溫，無毒。
詵曰︰作菜食久，動渴疾，熏人五臟神。反驢肉、無鱗魚，詳後發明下。
【主治】寒熱鼠 ，瘰癧生瘡，破結聚氣，下瘀血，除濕痺（《本經》）。去邪，除勞渴
冷風，出汗，煮汁服之。搗爛醋和，敷疔腫腫毒（藏器）。單用治惡風賊風，口面 斜，遍
身痺，心虛忘事，益力添精，辟邪毒气，通利血脈，傳送五臟不足氣，助脾胃（甄權）。
主血勞，風氣壅滿，背脊疼痛，虛汗，理丈夫腳氣，筋骨煩疼，及陰陽毒傷寒頭痛，頭旋目眩，手足筋急（士良）。利五臟，消食下氣，醒酒。作菜生熟皆可食，並煎茶飲之。以豉汁煎服，治暴傷寒，能發汗（《日華》）。治婦人血風及瘡疥，爲要藥（蘇頌）。產後中風身強直，研末酒服（孟詵）。散風熱，清頭目，利咽喉，消瘡腫，治項強，目中黑花，及生瘡陰 ，吐血衄血，下血血痢，崩中痔漏（時珍）。
【發明】元素曰︰荊芥辛苦，氣味俱薄，浮而升，陽也。
好古曰︰肝經氣分藥也。能搜肝氣。
時珍曰︰荊芥入足厥陰經氣分，其功長於祛風邪，散瘀血，破結氣，消瘡毒。蓋厥陰乃風木也，主血，而相火寄之，故風病血病瘡病爲要藥。其治風也，賈丞相稱爲再生丹，許學
士謂有神聖功，戴院使許爲產後要藥，蕭存敬呼爲一捻金，陳無擇隱爲舉卿古拜散，夫豈無故而得此隆譽哉？按《唐韻》︰荊字，舉卿切，芥字古拜切。蓋二字之反切，隱語以秘其方也。
又曰︰荊芥反魚蟹河豚之說，本草醫方並未言及，而稗官小說往往載之。按李廷飛《延
壽書》云︰凡食一切無鱗魚，忌荊芥。食黃 魚後食之，令人吐血，惟地漿可解。與蟹同食，動風。又《蔡絛鐵圍山叢話》云︰予居嶺嶠，見食黃顙魚犯薑芥者立死，甚於鉤吻。洪
邁《夷堅志》云︰吳人魏幾道，啖黃顙魚羹，後采荊芥和茶飲。少頃足癢，上徹心肺，狂走，足皮欲裂。急服藥，兩日乃解。陶九成《輟耕錄》云︰凡食河豚，不可服荊芥藥，大相反。
予在江陰見一儒者，因此喪命。《葦航紀談》云︰凡服荊芥風藥，忌食魚。楊誠齋曾見一人，立致於死也。時珍按︰荊芥乃日用之藥，其相反如此，故詳錄之，以爲警戒。又按《物類相感志》言︰河豚用荊芥同煮，三五次換水，則無毒。其說與諸書不同，何哉？大抵養生者，寧守前說爲戒可也。
【附方】舊四，新二十七。
頭項風強︰八月後，取荊芥穗作枕，及鋪床下，立春日去之。（《千金方》）
風熱頭痛︰荊芥穗、石膏等分，爲末。每服二錢，茶調下。（《永類鈐方》）
風熱牙痛︰荊芥根、烏 根、蔥根等分煎湯頻含漱之。小兒驚癇一百二十種。用荊芥穗
二兩，白礬（半生半枯）一兩，爲末，糊丸黍米大，朱砂爲衣。每薑湯下二十丸，日二服。
（《醫學集成》）
一切偏風，口眼 斜。用青荊芥一斤，青薄荷一斤，同入砂盆內研爛，生絹
絞汁，於瓷器中煎成膏，漉去滓三分之一，將二分晒乾，爲末，以膏和丸梧子大。每服三十丸，白湯下，早暮各一服。忌動風物。（《經驗後方》）
中風口噤︰荊芥穗爲末，酒服二錢，立愈，名荊芥散。賈似道云︰此方出《曾公談錄》，前後用之甚驗。其子名順者，病此已革，服之立定，真再生丹也。
產後中風︰華佗愈風散︰治婦人產後中風口噤，手足螈 如角弓，或產後血運，不省人事，四肢強直，或築心眼倒，吐瀉欲死。用荊芥穗子，微焙爲末。每服三錢，豆淋酒調服，或童子小便服之。口噤則挑齒灌之，齦噤則灌入鼻中，其效如神。大抵產後太暖，則汗出而腠理疏，則易於中風也。
時珍曰︰此方諸書盛稱其妙。姚僧坦《集驗方》以酒服，名如聖散，云藥下可立待應效。陳氏方名舉卿古拜散。蕭存敬方用古老錢煎湯服，名一捻金。王貺《指迷方》加當歸等分，水煎服。許叔微《本事方》云︰此藥委有奇效神聖之功。一婦人產後睡久，及醒則昏昏如醉，不省人事。醫用此藥及交加散，云︰服後當睡，睡中必以左手搔頭。用之果然。昝殷《產
寶方》云︰此病多因怒氣傷肝，或憂氣內郁，或坐草受風而成，急宜服此藥也。戴原禮《証
治要訣》名獨行散。賈似道《悅生隨抄》呼爲再生丹。產後迷悶，因怒氣發熱迷悶者。獨行散︰用荊芥穗，以新瓦半炒半生爲末。童子小便服一二錢。若角弓反張，以豆淋酒下。或銼
散，童尿煎服極妙。蓋荊芥乃產後要藥，而角弓反張，乃婦人急候，得此証者，十存一二而已。（戴原禮《要訣》）
產後血運︰築心眼倒，風縮欲死者。取乾荊芥穗搗篩末。每用二錢匕，童子小便一酒盞，調勻，熱服。立效。口噤者挑齒，口閉者灌鼻中，皆效。近世名醫用之，無不如神也。（《圖經本草》）
產後血眩風虛，精神昏冒。荊芥穗一兩三錢，桃仁五錢（去皮尖）。炒爲末。水服三錢。若喘加杏仁（去皮尖，炒）、甘草（炒）
產後下痢︰大荊芥四、五穗（於盞內燒存性，不得犯油火），入麝香少許。以沸湯些須調下。此藥雖微，能愈大病，不可忽之。（《深師方》）
產後鼻衄︰荊芥（焙）研末。童子小便服二錢，《海上方》也。（《婦人良方》）
九竅出血︰荊芥煎酒，通口服之。（《直指方》）
口鼻出血如涌泉，因酒色太過者。荊芥燒研，陳皮湯服二錢，不過二服也。
吐血不止︰《經驗方》︰用荊芥（連根，洗），搗汁半盞服。乾穗爲末亦可。《聖惠方》︰
用荊芥穗爲末。生地黃汁調服二錢。
小便尿血︰荊芥、縮砂等分，爲末。糯米飲下三錢，日三服。（《集簡》）
崩中不止︰荊芥穗（於麻油燈上燒焦，爲末）。每服二錢，童子小便服。此夏太君娘娘
方也。（《婦人良方》）
痔漏腫痛︰荊芥煮湯，日日洗之。（《簡易方》）
大便下血︰《經驗方》︰用荊芥（炒）爲末，每米飲服二錢，婦人用酒下，亦可拌面作餛飩食之。《簡便方》︰用荊芥二兩，槐花一兩，同炒紫爲末。每服三錢，清茶送下。
小兒脫肛︰荊芥、皂角等分，煎湯洗之，以鐵漿塗上。亦治子宮脫出。（《經驗方》）
陰 腫痛︰荊芥穗（瓦焙）爲散。酒服二錢，即消。（《壽域神方》）
小兒臍腫︰荊芥煎湯洗淨，以煨蔥刮薄出火毒，貼之即消。（《海上方》）
瘰癧潰爛︰ 瘡牽至胸前兩腋，塊如茄子大，或牽至兩肩上，四、五年不能療者，皆治之，其效如神。武進縣朱守仁傳，云其項不能回頭，用此數日減可。如瘡爛破者，用荊芥根下一段剪碎，煎沸湯溫洗，良久，看爛破處紫黑，以針一刺去血，再洗三四次愈。用樟腦、雄黃等分，爲末，麻油調，掃上出水。次日再洗再掃，以愈爲度。（《活法機要》）
疔腫諸毒︰荊芥一握（切）。以水五升，煮取二升，分二服冷凍飲料。（《藥性論》）
一切瘡疥︰荊芥末，以地黃自然汁熬膏，和丸梧子大。每服三、五十丸，茶酒任下。（《普濟方》）
腳椏濕爛︰荊芥葉搗敷之。（《簡便方》）
纏腳生瘡︰荊芥燒灰，蔥汁調敷，先以甘草湯洗之。（《摘玄方》）
小兒風寒，煩熱有痰，不省人事。荊芥穗半兩（焙），麝香、片腦各一字，爲末。每茶服半錢。大人亦治。（《普濟
方》）
頭目諸疾︰一切眼疾，血勞，風氣頭痛，頭旋目眩。荊芥穗爲末，每酒服三錢。（《龍樹論》）
癃閉不通，小腹急痛，無問久新。荊芥、大黃（爲末）等分，每溫水服三錢。小便
不通，大黃減半；大便不通，荊芥減半。名倒換散。（《普濟方》）
薄荷
（《唐本草》）
【校正】自菜部移入此。
【釋名】菝 （音跋活）、蕃荷菜（蕃，音鄱）、吳菝 （《食性》）、南薄荷（《衍義》）、金錢薄荷。
時珍曰︰薄荷，俗稱也。陳士良《食性本草》作菝 ，揚雄《甘泉賦》作茇 ，呂忱《字
林》作茇 ，則薄荷之爲訛稱可知矣。孫思邈《千金方》作蕃荷，又方音之訛也。今人藥用，多以蘇州者爲勝，故陳士良謂之吳菝 ，以別胡菝 也。
宗奭曰︰世稱此爲南薄荷，爲有一種龍腦薄荷，所以別之。
機曰︰小兒方多用金錢薄荷，謂其葉小頗圓如錢也，書作金銀誤矣。
【集解】頌曰︰薄荷處處有之。莖葉似荏而尖長，經冬根不死，夏秋采莖葉曝乾。古方稀用，或與薤作齏食。近世治風寒爲要藥，故人家多蒔之。又有胡薄荷，與此相類，但味少甘爲別。生江浙間，彼人多以作茶飲之，欲呼新羅薄荷。近汴洛僧寺或植一、二本者，《天寶單方》所謂連錢草者是也。又有石薄荷，生江南山石間，葉微小，至冬紫色，不聞有別功
用。
恭曰︰薄荷，人家種之，亦堪生食。一種蔓生者，功用相似。
時珍曰︰薄荷，人多栽蒔。二月宿根生苗，清明前後分之。方莖赤色，其葉對生，初時形長而頭圓，及長則尖。吳、越、川、湖人多以代茶。蘇州所蒔者，莖小而氣芳，江西者，稍粗，川蜀者更粗，入藥以蘇產爲勝。《物類相感志》云︰凡收薄荷，須隔夜以糞水澆之，雨後乃可刈收，則性涼，不爾不涼也。野生者，莖葉氣味都相似。
莖葉
【氣味】辛，溫，無毒。
思邈曰︰苦、辛，平。元素曰︰辛、涼。 曰︰莖性燥。
甄權曰︰同薤作齏食，相宜。新病瘥人勿食之，令人虛汗不止。瘦弱人久食之，動消渴
病。
【主治】賊風傷寒發汗，惡氣心腹脹滿，霍亂，宿食不消，下氣，煮汁服之，發汗，大解勞乏，亦堪生食（《唐本》）。作菜久食，卻腎氣，辟邪毒，除勞氣，令人口氣香潔。煎湯洗漆瘡（思邈）。通利關節，發毒汗，去憤氣，破血止痢（甄權）。療陰陽毒，傷寒頭痛，四季宜食（士良）。治中風失音吐痰（《日華》）。主傷風頭腦風，通關格，及小兒風涎，爲要藥（蘇頌）。杵汁服，去心臟風熱（孟詵）。清頭目，除風熱（李杲）。利咽喉口齒諸病，治瘰癧
瘡疥，風瘙癮疹。搗汁含漱，去舌
苔語澀。 葉塞鼻
【發明】元素曰︰薄荷辛涼，氣味俱薄，浮而升，陽也。故能去高巔及皮膚風熱。
士良曰︰薄荷能引諸藥入營衛，故能發散風寒。
宗奭曰︰小兒驚狂壯熱，須此引藥。又治骨蒸熱勞，用其汁與衆藥熬爲膏。貓食薄荷則醉，物相感爾。
好古曰︰薄荷，手、足厥陰氣分藥也。能搜肝氣，又主肺盛有餘肩背痛，及風寒汗出。
時珍曰︰薄荷入手太陰、足厥陰，辛能發散，涼能清利，專於消風散熱，故頭痛頭風眼
目咽喉口齒諸病，小兒驚熱及瘰癧瘡疥，爲要藥。戴原禮氏治貓咬，取其汁塗之有效，蓋取其相制也。
陸農師曰︰薄荷，貓之酒也。犬，虎之酒也。桑椹，鳩之酒也。 草，魚之酒也。昝殷
《食醫心鏡
【附方】舊二，新八。
清上化痰︰利咽膈，治風熱。以薄荷末，煉蜜丸芡子大。每噙一丸。白砂糖和之亦可。
（《簡便單方》）
風氣瘙癢︰用大薄荷、蟬蛻等分，爲末。每溫酒調服一錢。（《永類鈐
舌苔語蹇︰薄荷自然汁，和白蜜、薑汁擦之。（《醫學集成》）
眼弦赤爛︰薄荷，以生薑汁浸一宿，晒乾爲末。每用一錢，沸湯炮洗。（《明目經驗方》）
瘰結核，或破未破。以新薄荷二斤（取汁），皂莢一挺（水浸去皮，搗取汁）。同於銀石器
內熬膏。入連翹末半兩，連白青皮、陳皮，黑牽牛（半生半炒）各一兩，皂莢仁一兩半，同搗和丸梧子大。每服三十丸，煎連翹湯下。（《濟生方》）
衄血不止︰薄荷汁滴之。或以乾者水煮，綿裹塞鼻。（許學士《本事方》）
血痢不止︰薄荷葉煎湯常服。（《普濟》）
水入耳中︰薄荷汁滴入立效。（《經驗方》）
蜂蠆螫傷︰薄荷葉 貼之。（《外台秘要》）
火毒生瘡︰冬間向火，火氣入內，兩股生瘡，汁水淋漓者。用薄荷煎汁頻塗，立愈。（張
杲《醫說》）
積雪草
（《本經》中品）
【釋名】胡薄荷（《天寶方》）、地錢草（《唐本》）、連錢草（《藥圖》）、海蘇。
弘景曰︰積雪草方藥不用，想此草以寒涼得名耳。
恭曰︰此草葉圓如錢，荊楚人謂爲地錢草，徐議《藥草圖》名連錢草，余見下。
【集解】《別錄》曰︰積雪草，生荊州川谷。
恭曰︰此草葉圓大如錢，莖細而勁，蔓生溪澗側，生處亦稀。
頌曰︰今處處有之，八九月採苗葉，陰乾用。段成式《酉陽雜俎》云︰地錢葉圓莖細，有蔓延地，一曰積雪草，一曰連錢草。謹按︰《天寶單行方》云︰連錢草生咸陽下濕地，亦生臨淄郡、濟陽郡池澤中，甚香。俗間或云圓葉似薄荷，江東吳越丹陽郡極多，彼人常充生菜食之。河北柳城郡盡呼爲海蘇，好近水生，經冬不死，咸陽、洛陽亦有之。或名胡薄荷，所在皆有。單服療女子小腹疼。
宗奭曰︰積雪草南方多有，生陰濕地，不必荊楚。形如水荇而小，面亦光潔，微尖爲異。
葉葉各生。今人謂之連錢草，蓋取象也。
時珍曰︰按蘇恭注薄荷云︰一種蔓生，功用相似。蘇頌《圖經》云︰胡薄荷與薄荷相類，但味少甘，生江浙間，彼人多以作茶飲，俗呼爲新羅薄荷，《天寶方》所用連錢草是也。據
二說，則積雪草即胡薄荷，乃薄荷之蔓生者爾。又《 仙庚辛玉冊》云︰地錢，陰草也。生荊、楚、江、淮、閩、浙間，多在宮院寺廟磚砌間，葉圓似錢，引蔓鋪地，香如細辛，不見
開花也。
莖葉
【氣味】苦，寒，無毒。大明曰︰苦，辛。頌曰︰甘，平，無毒。
時珍曰︰取汁結草砂，伏硫黃。
【主治】大熱，惡瘡癰疽，浸淫赤 ，皮膚赤，身熱（《本經》）。搗敷熱腫丹毒（蘇恭）。
主暴熱，小兒寒熱，腹內熱結，搗汁服之（藏器）。單用治瘰癧鼠漏，寒熱時節來往（甄權）。
以鹽 貼腫毒，並風疹疥癬（《日華》）。胡菝 ︰主風氣壅並攻胸膈，作湯飲之立效（士良）。
研汁，點暴赤眼，良（時
【附方】舊二，新二熱毒癰腫︰秋後收連錢草。陰乾爲末。水調敷之。生搗亦可。（寇氏《衍義》）
女子少腹痛︰頌曰︰《天寶單行方》云︰女子忽得小腹中痛，月經初來，便覺腰中切痛連脊間，如刀錐所刺，不可忍者。衆醫不別，謂是鬼疰，妄服諸藥，終無所益，其疾轉增。
審察前狀相當，即用此藥。其藥夏五月正放花時，即采曝乾，搗篩爲散。每服二方寸匕，和好醋二小合，攪勻，平旦空腹頓服之。每旦一服，以知爲度。如女子陰冷者，即取前藥五兩，加桃仁二百枚（去皮尖），熬搗爲散，以蜜爲丸如梧子大。每旦空腹米飲及酒下三十丸，日再服，以愈爲度。忌麻子、蕎麥。（《圖經本草》方）。
男女血病︰九仙驅紅散︰治嘔吐諸血及便血、婦人崩中神效。用積雪草五錢，當歸（酒洗）、梔子仁（酒炒）、蒲黃（炒）、黃連（炒）、條黃芩（酒炒）、生地黃（酒洗）、陳槐花（炒）
各一錢。上部加藕節一錢五分，下部加地榆一錢五分，水二鐘，煎一鐘服，神效。此方得之甚秘，此草與本草主治不同，不可曉也。（董炳《集驗方》）
牙痛塞耳︰用連錢草（即積雪草），和水溝污泥同搗爛，隨左右塞耳內。（《摘玄方》）
蘇
（《別錄》中品）
【校正】自菜部移入此。
【釋名】紫蘇（《食療》）、赤蘇（《肘後方》）、桂荏時珍曰︰蘇從酥，音酥，舒暢也。
蘇性舒暢，行氣和血，故謂之蘇。曰紫蘇者，以別白蘇也。蘇乃荏類，而味更辛如桂，故《爾
雅》謂之桂荏。
【集解】弘景曰︰蘇葉下紫色而氣甚香。其無紫色不香似荏者，名野蘇，不堪用。
頌曰︰蘇，紫蘇也。處處有之，以背面皆紫者佳。夏采莖葉，秋采子。有數種，水蘇、魚蘇、山魚蘇皆是荏類，各有別條。
時珍曰︰紫蘇、白蘇，皆以二、三月下種，或宿子在地自生。其莖方，其葉團而有尖，四圍有鋸齒，肥地者面背皆紫，瘠地者面青背紫，其面背皆白者即白蘇，乃荏也。紫蘇嫩時采葉，和蔬茹之，或鹽及梅鹵作俎食甚香，夏月作熟湯飲之。五、六月連根采收，以火煨其根，陰乾則經久葉不落。八月開細紫花，成穗作房，如荊芥穗。九月半枯時收子，子細如芥
子而色黃赤，亦可取油如荏油。《務本新書》云︰凡地畔近道可種蘇，以遮六畜。收子打油
燃燈甚明，或熬之以油器物。《丹房鏡源》云︰蘇子油，能柔五金八石。《沙州記》云︰乞弗
虜之地，不種五穀，惟食蘇子。故王禎云︰蘇有遮護之功，又有燈油之用，不可闕也。今有一種花紫蘇，其葉細齒密紐，如剪成之狀，香色莖子並無異者，人稱回回蘇云。
曰︰薄荷根莖真似紫蘇，但葉不同爾。薄荷莖燥，紫蘇莖和。入藥須以刀刮去青薄皮銼之。
莖葉
【氣味】辛，溫，無毒。
李廷飛曰︰不可同鯉魚食，生毒瘡。
【主治】下氣，除寒中，其子尤良（《別錄》）。除寒熱，治一切冷氣，治心腹脹滿，止霍亂轉筋，開胃下食，止腳氣，通大小腸（《日華》）。通心經，益脾胃，煮飲尤勝，與橘皮相宜（蘇頌）。解肌發表，散風寒，行氣寬中，消痰利肺，和血溫中止痛，定喘安胎，解魚蟹毒，治蛇犬傷（時珍）。以葉生食作羹，殺一切魚肉毒（甄權）。
【發明】頌曰︰若宣通風毒，則單用莖，去節尤良。
時珍曰︰紫蘇，近世要藥也。其味辛，入氣分；其色紫，入血分。故同橘皮，砂仁，則行氣安胎；同藿香、烏藥，則溫中止痛；同香附、麻黃，則發汗解肌；同芎 、當歸則和血散血；同木瓜、濃朴，則散濕解暑，治霍亂、腳氣；同桔梗、枳殼，則利膈寬腸；同杏仁、萊菔子，則消痰定喘也。
久則泄人真氣焉。
宗奭曰︰紫蘇其氣香，其味微辛甘能散。今人朝暮飲紫蘇湯，甚無益。醫家謂芳草致豪貴之疾者，此有一焉。若脾胃寒人，多致滑泄，往往不覺。
【正誤】頌曰︰蘇主雞瘕，《本經》不著。南齊褚澄治李道念食白淪雞子成瘕，以蘇煮服，吐出雞雛而愈也。
時珍曰︰按《南齊書》，褚澄所用者蒜也，非蘇也。蓋二字相似，譽錄誤耳，蘇氏欠考
矣。詳見蒜下。
【附方】舊二，新一十三。
感寒上氣︰蘇葉三兩，橘皮四兩，酒四升，煮一升半，分再服。（《肘後方》）
傷寒氣喘不止︰用赤蘇一把，水三升，煮一升，稍稍飲之。（《肘後》）
勞復食復欲死者。
蘇葉煮汁二升，飲之。亦可入生薑、豆豉同煮飲。（《肘後》）
卒 不止 香蘇濃煮，頓服三升，良。（《千金》）
霍亂脹滿，未得吐下。用生蘇搗汁飲之，佳。乾蘇煮汁亦可。（《肘後方》）
諸失血病︰紫蘇不限多少，入大鍋內，水煎令乾，去滓熬膏，以炒熟赤豆爲末，和丸梧
子大。每酒下三、五十丸，常服之。（《斗門方》）
金瘡出血不止。以嫩紫蘇葉、桑葉同搗貼
之。（《永類鈐方》）
顛撲傷損︰紫蘇搗敷之。瘡口自合。（《談野翁試驗方》）
傷損血出不止。以陳紫蘇葉蘸
所出血， 爛敷之。血不作膿，且愈後無瘢，甚妙也。（《永瘋狗咬傷︰紫蘇葉嚼敷之。（《千金方》）
蛇虺傷人︰紫蘇葉搗飲之。（《千金方》）
食蟹中毒︰紫蘇煮汁飲二升。（《金匱要略》）
飛絲入目，令人舌上生泡。用紫蘇葉嚼爛，白湯咽之。（危氏《得效方》）
乳癰腫痛︰紫蘇煎湯頻服，並搗封之。（《海上仙方》）
咳逆短氣︰紫蘇莖葉二錢，人參一錢。水一鐘，煎服。（《普濟》）
子
【氣味】辛，溫，無毒。
【主治】下氣，除寒溫中（《別錄》）。治上氣咳逆，冷氣及腰腳中濕風結氣。研汁煮粥
長食，令人肥白身香（甄權）。調中，益五臟，止霍亂嘔吐反胃，補虛勞，肥健人，利大小便，破症結，消五膈，消痰止嗽，潤心肺（《日華》）。治肺氣喘急（宗 ）。治風順氣，利膈
寬腸，解魚蟹毒
【發明】弘景曰︰蘇子下氣，與橘皮相宜。
時珍曰︰蘇子與葉同功。發散風氣宜用葉，清利上下則宜用子也。
【附方】舊三，新六。
順氣利腸︰紫蘇子、麻子仁等分，研爛，水濾取汁，同米煮粥食之。（《濟生方》）
治風順氣，利腸寬中。用紫蘇子一升，微炒杵，以生絹袋盛，於三斗清酒中浸三宿，少少飲之。（《聖惠》）
一切冷氣︰紫蘇子、高良薑、橘皮等分，蜜丸梧子大。每服十丸，空心酒下。（《藥性論》）
風濕腳氣︰方同上。風寒濕痺，四肢攣急，腳腫不可踐地。用紫蘇子二兩，杵碎。以水三升，研取汁，煮粳米二合，作粥，和蔥、椒、薑、豉食之。（《聖惠方》）
消渴變水，服此令水從小便出。用紫蘇子（炒）三兩，蘿蔔子（炒）三兩，爲末。每服二錢，桑根白皮煎湯服，日三次。（《聖濟總錄》）
夢中失精︰蘇子一升。熬杵研末，酒服方寸匕，日再服。（《外台秘要》）
食蟹中毒︰紫蘇子煮汁飲之。（《金匱要略》）
上氣咳逆︰紫蘇子入水研濾汁，同粳米煮粥食。（《簡便方》）
荏
（別錄上品）
【校正】自菜部移入此。
【釋名】KT （音魚。）
（弘景）白蘇（圖經弘景曰︰荏狀如蘇，東人呼爲KT ，以其似蘇字，但除禾邊故也。頌曰︰蘇有數種︰有水蘇、白蘇、魚蘇、山魚蘇。皆是荏類。）
【集解】別錄曰︰荏葉，九月採，陰乾。弘景曰︰荏狀如蘇，高碩白色，不甚香。其子研之，雜米作糜，甚肥美，下氣補益。笮其子作油，日煎之，即今油帛及和漆所用者，服食斷谷亦用之，名爲重油。恭曰︰荏葉人常生食，其子故不及蘇也。藏器曰︰江東以荏子爲油，北土以大麻爲油，此二油俱堪油物。若其和漆，荏者爲強爾。炳曰︰又有大荏，形似野荏，高碩。葉大小荏一倍，不堪食。人收其子，以充油絹帛，與大麻子同。其小荏子欲熟，人采
其角食之，甚香美。大荏葉不堪食。頌曰︰白蘇，方莖圓葉，不紫，亦甚香，實亦入藥。魚蘇，似茵陳，大葉而香，吳人以煮魚者，一名魚 。生山石間者名山魚蘇，主休息痢，大小溲頻數。乾末，米飲調服之，效。詵曰︰可蒸令熟，烈日乾之，當口開，舂取米食之，亦可休糧。
葉
【氣味】辛，溫，無毒。
【主治】調中，去臭氣。（別錄）搗敷蟲咬及男子陰腫。（藏器）調氣，潤心肺，長肌膚，益顏色，消宿食，止上氣咳嗽，去狐臭，敷蟲咬。（日華）
【附方】（舊二）男女陰腫（男子︰荏葉生搗，和醋封之。女人︰綿裹內，三四易。孟
詵食療。）
蛇虺中人（以荏葉爛杵，豬脂和，薄敷上。梅師方。）
子
【氣味】辛，溫，無毒。（詵曰︰亦少破氣。多食，發心悶。）
【主治】咳逆，下氣，溫中補體。（別錄）生食，止渴潤肺。（蒸熟晒乾，舂取米食，補中益氣，通血脈，填精髓）。（孟詵）止嗽。（日華）。
水蘇
（《本經》中品）
【校正】自菜部移入此。
【釋名】雞蘇（《吳普》）、香蘇（《肘後》）、龍腦薄荷（《日用》）、芥 （音祖）、芥苴
（並《別錄》）。
時珍曰︰此草似蘇而好生水旁，故名水蘇。其葉辛香，可以煮雞，故有龍腦、香蘇、雞蘇諸名。芥 、芥苴當作芥蘇，乃是一名而誤錄爾，亦因味辛如芥，故名。宋《惠民和劑局
方》，有龍腦薄荷丸，專治血病。元吳瑞《日用本草》，謂即水蘇，必有所據也。周定王《救
荒本草》，言薄荷即雞蘇，以生東平龍腦岡者爲良，故名；陳嘉謨《本草蒙筌》，以薄荷種於蘇州府學地名龍腦者，得名俱不同，何哉？
【集解】《別錄》曰︰水蘇生九真池澤。七月採。
弘景曰︰方藥不用，莫能識；九真遼遠，亦無能訪之。
恭曰︰此蘇生下澤水側，苗似旋復，兩葉相當，大香馥。青、齊、河間人名爲水蘇，江左名爲薺 ，吳會謂之雞蘇，而陶氏更於菜部出雞蘇，誤矣。
保升曰︰葉似白薇，兩葉相當，花生節間，紫白色，味辛而香，六月採莖葉，晒乾。
頌曰︰水蘇處處有之，多生水岸旁。南人多以作菜。江北甚多，而人不取食。又江左人謂雞蘇、水蘇是兩種。陳藏器謂薺 自是一物，非水蘇。水蘇葉有雁齒，氣香而辛，薺 葉上有毛，稍長，氣臭也。又茵陳注云︰江南所用茵陳，莖葉都似家茵陳而大，高三、四尺，氣極芬香，味甘辛，俗名龍腦薄荷。
宗奭曰︰水蘇氣味與紫蘇不同。辛而不和，然狀一如蘇，但面不紫，及周遭槎牙如雁齒
耳。
瑞曰︰水蘇即雞蘇，俗呼爲龍腦薄荷。
時珍曰︰水蘇、薺 一類二種爾。水蘇氣香，薺 氣臭爲異。水蘇三月生苗，方莖中虛，葉似蘇葉而微長。密齒，面皺色青，對節生，氣甚辛烈，六七月開花成穗，如蘇穗，水紅色。
穗中有細子，狀如荊芥子，可種易生，宿根亦自生。沃地者苗高四五尺。
莖葉
【氣味】辛，微溫，無毒。
【主治】下氣殺谷，除飲食。辟口臭，去邪毒，辟惡氣。久服通神明，輕身耐老（《本經》）。主吐血衄血血崩（《別錄》）。治肺痿血痢，崩中帶下（《日華》）。主諸氣疾及腳腫（蘇
頌）。釀酒漬酒及酒煮汁常服，治頭昏目眩，及產後中風。惡血不止，服之彌妙（孟詵）。作生菜食，除胃間酸水（藏器）。
【發明】時珍曰︰雞蘇之功，專於理血下氣，清肺辟惡消穀，故《太平和劑局方》治吐血衄血、唾血咳血、下血血淋、口臭口苦、口甜喉腥、邪熱諸病，有龍腦薄荷丸方，藥多不錄。用治血病，果有殊效也。
【附方】舊六，新九。
漏血欲死︰雞蘇煮汁一升，服之。（《梅師方》）
吐血下血︰雞蘇莖葉，煎汁飲之。（《梅師方》）
吐血咳嗽︰龍腦薄荷焙研末。米飲服一錢，取效。
衄血不止︰《梅師方》︰用雞蘇五合，香豉二合，同搗，搓如棗核大，納鼻孔中，即止。
《用龍腦薄荷、生地黃等分，爲末，冷水服。腦熱鼻淵，肺壅多涕。雞蘇葉、麥門冬、川芎 、桑白皮（炒）、黃 （炙）、甘草（炙）、生地黃（焙）等分，爲末，煉蜜丸梧子大。每服四十丸，人參湯下。（《聖濟總錄》）
風熱頭痛︰熱結上焦，致生風氣、痰厥頭痛。用水蘇葉五兩，皂莢（炙去皮子）三兩，芫花（醋炒焦）一兩，爲末，煉蜜丸梧子大。每服二十丸，食後荊芥湯下。（《聖惠方》）
耳猝聾閉︰雞蘇葉生搗，綿裹塞之。（孟詵《食療》）
沐發令香︰雞蘇煮汁，或燒灰淋汁，沐之。（《食療》）
頭生白屑︰方同上。暑月目昏，多眵淚生。龍腦薄荷葉搗爛，生絹絞汁，點之。（《聖濟總錄》）
中諸魚毒︰香蘇濃煮汁飲之，良。（《肘後方》）
蛇虺螫傷︰龍腦薄荷葉研末，酒服，並塗之。（《易簡方》）
薺薴
（《拾遺》）
【釋名】臭蘇（《日華》）、青白蘇。
時珍曰︰《日華子》釋水蘇云︰一名臭蘇，一名青白蘇，正此草也，誤作水蘇爾。其形
似水蘇而臭，似白蘇而青，故有二名。
【集解】藏器曰︰按︰蘇恭言︰江左名水蘇爲薺 。按︰水蘇葉有雁齒，氣香而辛。薺
葉稍長，其上有毛，氣臭，亦可爲生菜。
時珍曰︰薺 處處平地有之。葉似野蘇而稍長，有毛氣臭。山人茹之，葉不甚佳。
莖葉
【氣味】辛，溫，無毒。
【主治】冷氣泄痢。生食，除胃間酸水。
【附錄】石薺 藏器曰︰味辛，溫，無毒。主風冷氣，瘡疥瘙癢，痔 下血，煮汁服之。生山石間，細葉紫花，高一、二尺，山人用之。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse
草之四
草之三 ◄ 

草之四　卷十五
 ► 草之五
姊妹计划: 数据项
草之四 隰草類上五十三種
菊
（《本經》上品）
【釋名】節華（《本經》）、 女節（《別錄》）、 女華（《別錄》）、 女莖（《別錄》）、日精（《別錄》）、 更生（《別錄》）、 傅延年（《別錄》）、 治薔（《爾雅》）、 金蕊（《綱
目》）、陰成（《別錄》）、 周盈（《別錄》）。
時珍曰︰按陸佃《埤雅》云︰菊本作 ，從鞠。鞠，窮也。《月令》︰九月，菊有黃華。
華事至此而窮盡，故謂之 。節華之名，亦取其應節候也。崔實《月令》云︰女節、女華，菊華之名也。治薔、日精，菊根之名也。《抱朴子》云︰仙方所謂日精、更生、周盈，皆一菊而根、莖、花、實之名異也。頌曰︰唐《天寶單方圖》載白菊云︰原生南陽山谷及田野
中。 川人呼為回蜂菊，汝南
【集解】《別錄》曰︰菊花生雍州川澤及田野。正月採根，三月採葉，五月採莖，九月採花，十一月採實，皆陰乾。弘景曰︰菊有兩種︰一種莖紫氣香而味甘，葉可作羹食者，為真菊；一種青莖而大，作蒿艾氣，味苦不堪食者，名苦薏，非真菊也。華正相似，惟以甘苦別之。南陽酈縣最多，今近道處處有之，取種便得。又有白菊，莖葉都相似，惟花白，五月取之。仙經以菊為妙用，但難多得，宜常服之。藏器曰︰白菊生平澤，五月花，紫白色。
頌曰︰處處有之，以南陽菊潭者為佳。初春布地生細苗，夏茂，秋花，冬實。然種類頗
多。惟紫莖氣香，葉濃至柔者，嫩時可食，花微小，味甚甘者，為真；其莖青而大，葉細氣烈似蒿艾，花大味苦者，名苦薏，非真也。南陽菊亦有兩種︰白菊葉大如艾葉，莖青根細，花白蕊黃；其黃菊葉似茼蒿，花蕊都黃。今服餌家多用白者。又有一種開小花，花瓣下如小珠子，謂之珠子菊，云入藥亦佳。
宗奭曰︰菊花近世有二十餘種。惟單葉花小而黃，綠葉色深小而薄，九月應候而開者是也。鄧州白菊單葉者，亦入藥。余皆醫經不用。
瑞曰︰花大而香者，為甘菊；花小而黃者，為黃菊；花小而氣惡者，為野菊。
時珍曰︰菊之品凡百種，宿根自生，莖葉花色，品品不同。宋人劉蒙泉、范致能、史正志皆有《菊譜》，亦不能盡收也。其莖有株、蔓、紫、赤、青、綠之殊，其葉有大、小、濃、薄、尖、禿之異，其花有千葉單葉、有心無心、有子無子、黃白紅紫、間色深淺、大小之別，其味有甘苦辛之辨，又有夏菊秋菊冬菊之分。大抵惟以單葉味甘者入藥，《菊譜》所載甘菊、鄧州黃、鄧州白者是矣。甘菊始生於山野，今則人皆栽植之。其花細碎，品不甚高。
蕊如蜂窠，中有細子，亦可捺種。嫩葉及花皆可炸食。白菊花稍大，味不甚甘，亦秋月採之。
菊之無子者，謂之牡菊。燒灰撒地中，能死蛙黽。說出《周禮》。
花（葉、根、莖、實並同）
【氣味】苦，平，無毒。《別錄》曰︰甘。
損之曰︰甘者入藥，苦者不入藥。
杲曰︰苦、甘，寒，可升可降，陰中微陽也。
時珍曰︰《本經》言菊花味苦，《別錄》言菊花味甘。諸家以甘者為菊，苦者為苦薏，惟取甘者入藥。謹按︰張華《博物志》，言菊有兩種，苗花如一，惟味小異，苦者不中食。
范致能《譜》序，言惟甘菊一種可食，仍入藥餌。其餘黃白二花，皆味苦，雖不可餌，皆可入藥。其治頭風，則白者尤良。據此二說則是菊類自有甘苦二種，食品須用甘菊，入藥則諸菊皆可，但不得用野菊名苦薏者爾。故景煥《牧豎閑談》云︰真菊延齡，野菊泄人。
正如黃精益壽、鉤吻殺人之意。之才曰︰術及枸杞根、桑根白皮、青葙葉為之使。
【主治】諸風頭眩，腫痛，目欲脫，淚出，皮膚死肌，惡風濕痺。久服利血氣，輕身耐老延年（《本經》）。療腰痛去來徐徐，除胸中煩熱，安腸胃，利血脈，調四肢（《別錄》）。治頭目風熱，風旋倒地，腦骨疼痛，身上一切游風，令消散，利血脈，並無所忌（甄權）。作枕明目，葉亦明目，生熟並可食（大明）。養目血，去翳膜（元素）。主肝氣不足（好古）。
白菊
【氣味】苦、辛，平，無毒。
【主治】風眩，能令頭不白（弘景）。染髭髮令黑。和巨勝、茯苓蜜丸服之，去風眩，變白不老，益顏色（藏器）。
【發明】震亨曰︰黃菊花屬土與金，有水與火，能補陰血，故養目。
時珍曰︰菊春生夏茂，秋花冬實，備受四氣，飽經露霜，葉枯不落，花槁不零，味兼甘苦，性稟平和。昔人謂其能除風熱，益肝補陰，蓋不知其得金水之精英尤多，能益金水二臟
也。補水所以製火，益金所以平木，木平則風息，火降則熱除，用治諸風頭目，其旨深微。
黃者入金水陰分；白者，入金水陽分；紅者，行婦人血分。皆可入藥，神而明之，存乎其人。
其苗可蔬，葉可啜，花可餌，根實可藥，囊之可枕，釀之可飲，自本至末，罔不有功。宜乎
前賢比之君子，神農列之上品，隱士采入酒 ，騷人餐其落英。費長房言︰九日飲菊酒，可以辟不祥。《神仙傳》言︰康風子、朱孺子皆以服菊花成仙。《荊州記》言︰胡廣久病風羸，飲菊潭水多壽。菊之貴重如此，是豈群芳可伍哉？鐘會《菊有五美贊》云︰圓花高懸，準天極也。純黃不雜，後土色也。早植晚發，君子德也；冒霜吐穎，象貞質也；杯中體輕，神仙
食也。《西京雜記》言︰采菊花莖葉，雜秫米釀酒，至次年九月始熟，用之。
【附方】舊五，新六。
服食甘菊︰《玉函方》云︰王子喬變白增年方︰用甘菊，三月上寅日采苗，名曰玉英；六月上寅日采葉，名曰容成；九月上寅日采花，名曰金精；十二月上寅日采根莖，名曰長生。
四味並陰乾，百日取等分，以成日合搗千杵為末，每酒服一錢匕。或以蜜丸梧子大。酒服七丸，一日三服。百日，身輕潤澤；一年，發白變黑；服之二年，齒落再生；五年，八十歲
老翁，變為兒童也。孟詵云︰正月採葉，五月五日采莖，九月九日采花。服食白菊︰《太清靈寶方》引︰九月九日白菊花二斤，茯苓一斤。並搗羅為末。每服二錢，溫酒調下，日三服。
或以煉過松脂和丸雞子大，每服一丸。主頭眩，久服令人好顏色不老。藏器曰︰《抱朴子》
言劉生丹法，用白菊汁、蓮花汁、地血汁、樗汁，和丹蒸服也。白菊花酒︰《天寶單方》︰治丈夫、婦人久患頭風眩悶，頭髮乾落，胸中痰壅，每發即頭旋眼昏，不覺欲倒者，是其候也。
先灸兩風池各二七壯，並服此酒及散，永瘥。其法︰春末夏初，收白菊軟苗，陰乾搗末，空
腹取一方寸匕和無灰酒服之，日再服，漸加三方寸匕。若不飲酒者，但和羹粥汁服，亦得。
秋八月合花收曝乾，切取三大斤，以生絹袋盛，貯三大斗酒中，經七日服之，日三次，常令酒氣相續為佳。（蘇頌《圖經》）
風熱頭痛︰菊花、石膏、川芎各三錢，為末。每服一錢半，茶調下。（《簡便方》）
痘入目生翳障︰用白菊花、穀精草、綠豆皮等分，為末。每用一錢，以乾柿餅一枚，粟米泔一盞，同煮候泔盡，食柿，日食三枚。淺者五七日，遠者半月，見效。（《仁齋直指方》）
病後生翳︰白菊花、蟬蛻等分，為散。每用二三錢，入蜜少許，水煎服。大人小兒皆宜，屢驗。（《救急方》）
疔腫垂死︰菊花一握，搗汁一升，入口即活，此神驗方也。冬月採
根。（《肘後方》）
女人陰腫︰甘菊苗搗爛煎湯，先熏後洗。（危氏《得效方》）
酒醉不醒︰九
月九日真菊花為末，飲服方寸匕。（《外台秘要》）
眼目昏花︰雙美丸︰用甘菊花一斤，紅椒
（去目）六兩，為末，用新地黃汁和丸梧子大。每
花上水
【主治】益色壯陽，治一切風（大明）。
野菊
（《拾遺》）
【釋名】苦薏。時珍曰︰薏乃蓮子之心，此物味苦似之，故與之同名。
【集解】藏器曰︰苦薏生澤畔，莖如馬蘭，花如菊。菊甘而薏苦，語曰苦如薏是也。
時珍曰︰苦薏處處原野極多，與菊無異，但葉薄小而多尖，花小而蕊多，如蜂窠狀，氣味苦辛慘烈。
根、葉、莖、花
【氣味】苦、辛，溫，有小毒。
【主治】調中止泄，破血，婦人腹內宿血宜之（藏器）。治癰腫疔毒，瘰癧眼息（時珍）。
【附方】新四。癰疽疔腫︰一切無名腫毒。《孫氏集效方》︰用野菊花連莖搗爛，酒煎熱服取汗，以渣敷之即愈。《衛生易簡方》︰用野菊花莖葉、蒼耳草各一握，共搗，入酒一碗，絞汁服，以渣敷之，取汗即愈。或六月六日采蒼耳葉，九月九日采野菊花，為末。每酒服三錢，亦可。天泡濕瘡︰野菊花根、棗木，煎湯洗之。（《醫學集成》）
瘰癧未破︰野菊花根搗爛，煎酒服，以渣敷之。自消，不消亦自破也。（《瑞竹堂經驗方
菴䕡
（音淹閭《本經》上品）
【釋名】覆閭。
時珍曰︰庵，草屋也。閭，裡門也。此草乃蒿屬，老莖可以蓋覆庵閭，故以名之。《貞
元廣利方》謂之庵 蒿云。又史注云︰庵廬，軍行宿室也。則閭似當作廬。
【集解】《別錄》曰︰庵 子生雍州川谷，亦生上黨及道邊，十月採實陰乾。弘景曰︰
狀如蒿艾之類，近道處處有之，仙經亦時用之，人家種此辟蛇也。頌曰︰今江淮亦有之。春生苗，葉如艾蒿，高二、三尺。七月開花，八月結實，九月採實。時珍曰︰庵 葉不似艾，似菊葉而薄，多細丫，面背皆青。高者四、五尺，其莖白色，如艾莖而粗。八、九月開細花，淡黃色。結細實如艾實，中有細子，極易繁衍。藝花者以之接菊。
子
【氣味】苦，微寒，無毒。《別錄》曰︰微溫。普曰︰神農、雷公、桐君、岐伯︰
苦，小溫，無毒。李當之︰溫。權曰︰辛，苦。
之才曰︰荊實、薏苡為之使。
【主治】五臟瘀血，腹中水氣，臚脹留熱，風寒濕痺，身體諸痛。久服輕身延年不老（
《本經》）。療心下堅，隔中寒熱，周痺，婦人月水不通，消食明目。 食之神仙（《別錄
》）。益氣，主男子陰痿不起，治心腹脹滿（甄權）。腰腳重痛，膀胱痛，及骨節煩痛，不下食（大明）。擂酒飲，治閃挫腰痛，及婦人產後血氣痛（時珍）。
【發明】頌曰︰《本經》言久服輕身不老，而古方少有服食者，惟入諸雜治藥中，如胡洽治驚邪狸骨丸之類，大方中用之。孫思邈《千金翼》、《韋宙獨行方》，主 折瘀血，並單用庵 煮汁服，亦可末服。今人治打撲多用此法，或飲或散，其效最速。
時珍曰︰《吳普本草》及《名醫別錄》，並言 食庵 神仙，此亦謂其多壽爾。
乃獸名，似騾而小，前足長，後足短，不能自食，每負蹶鼠為之嚙食。
【附方】舊一，新二。
月水不通，婦人宿有風冷，留血積聚，月水不通︰庵 子一升，桃仁二升（酒浸去皮尖）。
研勻入瓶內，以酒二斗浸，封五日後，每飲三合，日三服。（《聖惠方》）
產後血痛︰庵 子一兩。水一升，童子小便二杯，煎飲。（《頻湖集簡方》）
【附錄】對廬 《別錄》有名未用曰︰味苦，寒，無毒。主疥瘡久不瘳，生死肌，除大熱，煮汁洗之。似庵 。八月採。
蓍
（音尸。《本經》上品）
【釋名】時珍曰︰按班固《白虎通》載孔子云︰蓍之為言 也。老人歷年多，更事久，事能盡知也。陸佃《埤雅》云︰草之多壽者，故字從 。《博物志》言︰蓍千歲而三百莖，其本已老，故知吉凶。
【集解】《別錄》曰︰蓍實生少室山谷，八月、九月採實，日乾。
恭曰︰此草所在有之，其莖可為筮。陶氏誤以楮實為之。楮實味甘，此味苦，今正之。
頌曰︰今蔡州上蔡縣白龜祠旁，其生如蒿作叢，高五六尺，一本一、二十莖，至多者五十莖，生便條直，所以異於眾蒿也。秋後有花，出於枝端，紅紫色，形如菊花，結實如艾
實。《史記‧龜策傳》云︰龜千歲乃游於蓮葉之上。蓍百莖共一根。所生之處，獸無虎野狼，蟲無毒螫。徐廣注云︰劉向言龜千歲而靈，蓍百年而一本生百莖也。褚先生云︰蓍滿百莖，其下必有神龜守之，其上常有青雲覆之。《傳》云︰天下和平，王道得而蓍莖長丈，其叢生滿百莖。方今取蓍者，八十莖以上，長八尺者，即已難得。但得滿六十莖以上，長六尺者，即可用矣。今蔡州所上，皆不言如此。則此類亦神物，故不常有也。
時珍曰︰蓍乃蒿屬，神草也。故《易》曰︰蓍之德，圓而神。天子蓍長九尺，諸侯七尺，大夫五尺，士三尺。張華《博物志》言︰以末大於本者為主，次蒿，次荊，皆以月望浴之。然則無蓍揲卦，亦可以荊、蒿代之矣。
實
【氣味】苦、酸，平，無毒。
【主治】益氣充肌膚，明目聰慧先知。久服不飢不老輕身（《本經》）。
葉
【主治】痞疾（時珍）。
【附方】新一。
腹中痞塊︰蓍葉、獨蒜、穿山甲（末）、食鹽。同以好醋搗成餅，量痞大小貼之，兩炷
香為度。其痞化為膿血，從大便出。（劉松石《保壽堂方》）
艾
（《別錄》中品）
【釋名】冰台（《爾雅》）、醫草（《別錄》）、黃草（《埤雅》）、艾蒿。
時珍曰︰王安石《字說》云︰艾可 疾，久而彌善，故字從 。陸佃《埤雅》云︰《博
物志》言削冰令圓，舉而向日，以艾承其影則得火。則艾名冰台，其以此乎？醫家用灸百病，故曰灸草。一灼謂之一壯，以壯人為法也。
【集解】《別錄》曰︰艾葉生田野，三月三日采，曝乾。
頌曰︰處處有之，以複道及四明者為佳，云此種灸百病尤勝。初春布地生苗，莖類蒿，葉背白，以苗短者為良。三月三日，五月五日，采葉曝乾。陳久方可用。
時珍曰︰艾葉本草不著土產，但云生田野。宋時以湯陰複道者為佳，四明者圖形。近代
惟湯陰者謂之北艾；四明者謂之海艾。自成化以來，則以蘄州者為勝，用充方物，天下重之，謂之蘄艾。相傳他處艾灸酒壇不能透，蘄艾一灸則直透徹，為異也。此草多生山原。
二月宿根生苗成叢，其莖直生，白色，高四五尺。其葉四布，狀如蒿，分為五尖，丫上複有小尖，面青背白，有茸而柔濃。七、八月，葉間出穗如車前穗，細花，結實累累盈枝，中有細子，霜後始枯。皆以五月五日連莖刈取，曝乾收葉。先君月池子諱言聞，嘗著《蘄艾傳》
一卷。有贊云︰產於山陽，采以端午。治病灸疾，功非小補。又宗懍《荊楚歲時記》云︰五月五日雞未鳴時，采艾似人形者攬而取之，收以灸病，甚驗。是日采艾為人，懸於戶上，可禳毒气。其莖幹之，染麻油引火點灸炷，滋潤灸瘡，至愈不疼。亦可代蓍策，及作燭心。
葉
【修治】宗奭曰︰艾葉乾搗，去青滓，取白，入石硫黃末少許，謂之硫黃艾，灸家用之。
得米粉少許，可搗為末，入服食藥用。
時珍曰︰凡用艾葉，須用陳久者，治令細軟，謂之熟艾。若生艾灸火，則傷人肌脈。故
《孟子》云︰七年之病，求三年之艾。揀取淨葉，揚去塵屑，入石臼內木杵搗熟，羅去渣滓，取白者再搗，至柔爛如綿為度。用時焙燥，則灸火得力。入婦人丸散，須以熟艾，用醋煮乾，搗成餅子，烘乾再搗為末用。或以糯糊和作餅，及酒炒者，皆不佳。洪氏《容齋隨筆》
云︰艾難著力，若入白茯苓三、五片同碾，即時可作細末，亦一異也。
【氣味】苦，微溫，無毒。恭曰︰生寒；熟熱。元素曰︰苦溫，陰中之陽。時珍曰︰苦
而辛，生溫熟熱，可升可降，陽也。入足太陰、厥陰、少陰之經。苦酒、【主治】灸百病。可作煎，止吐血下痢，下部 瘡，婦人漏血，利陰氣，生肌肉，辟風寒，使人有子。作煎勿令見風（《別錄》）。搗汁服，止傷血，殺蛔蟲（弘景）。主衄血、下血，膿血痢，水煮及丸散任用（蘇恭）。止崩血、腸痔血，拓金瘡，止腹痛，安胎。苦酒作煎，治癬甚良。搗汁飲，治心腹一切冷氣、鬼氣（甄權）。治帶下，止霍亂轉筋，痢後寒熱（大明）。
治帶脈為病，腹脹滿，腰溶溶如坐水中（好古）。溫中、逐冷、除濕（時珍）。
【發明】詵曰︰春月採嫩艾作菜食，或和面作餛飩如彈子，吞三、五枚，以飯壓之，治一切鬼惡氣，長服止冷痢。又以嫩艾作乾餅子，用生薑煎服，止瀉痢及產後瀉血，甚妙。
頌曰︰近世有單服艾者，或用蒸木瓜和丸，或作湯空腹飲，甚補虛羸。然亦有毒發則熱氣沖
上，狂躁不能禁，至攻眼有瘡出血者，誠不可妄服也。
震亨曰︰婦人無子，多由血少不能攝精，俗醫謂子宮虛冷，投以辛熱，或服艾葉。不知
艾性至熱，入火灸則氣下行；入藥服，則氣上行。本草止言其溫，不言其熱。世人喜溫，率多服之，久久毒發，何嘗歸咎於艾哉﹗予考蘇頌《圖經》而因默有感焉。
時珍曰︰艾葉生則微苦太辛，熟則微辛太苦，生溫熟熱，純陽也。可以取太陽真火，可以回垂絕元陽。服之則走三陰，而逐一切寒濕，轉肅殺之氣為融和。灸之則透諸經，而治百種病邪，起沉 之人為康泰，其功亦大矣。蘇恭言其生寒，蘇頌言其有毒。一則見其能止諸血，一則見其熱氣上沖，遂謂其性寒有毒，誤矣。蓋不知血隨氣而行，氣行則血散，熱因久
服致火上沖之故爾。夫藥以治病，中病則止。若素有虛寒痼冷，婦人濕郁帶漏之人，以艾和歸、附諸藥治其病，夫何不可？而乃妄意求嗣，服艾不輟，助以辛熱，藥性久偏，致使火躁，是誰之咎歟，於艾何尤？艾附丸治心腹、少腹諸痛，調女人諸病，頗有深功。膠艾湯治虛痢，及妊娠產後下血，尤著奇效。老人丹田氣弱，臍腹畏冷者，以熟艾入布袋兜其臍腹，妙
不可言。寒濕腳氣，亦宜以此夾入襪內。
【附方】舊二十三，新二十九。
傷寒時氣，溫病頭痛，壯熱脈盛。以乾艾葉三升。水一斗，煮一升，頓服取汗。（《肘後方》）
妊娠傷寒壯熱，赤斑變為黑斑，溺血︰用艾葉如雞子大，酒三升，煮二升半，分為二服。（《傷寒類要》）
妊娠風寒卒中，不省人事，狀如中風︰用熟艾三兩，米醋炒極熱，以絹包熨臍下，良久即蘇。（《婦人良方》）
中風口 ︰以葦筒長五寸，一頭刺入耳內，四面以面密封，不透風，一頭以艾灸之七壯。患右灸左，患左灸右。（《勝金方》）
中風口噤︰熟艾
灸承漿一穴，頰車二穴，各五壯。（《千金方》）
中風掣痛，不仁不隨︰並以乾艾斛許，揉團
納瓦甑中，並下塞諸孔，獨留一目，以痛處著
舌縮口噤︰以生艾搗敷之。乾艾浸濕亦可。（《聖濟錄》）
咽喉腫痛︰《醫方大成》︰同嫩艾搗汁，細咽之。《經驗方》︰用青艾和莖葉一握，同醋搗爛，敷於喉上。冬月取乾艾亦得。李亞
所傳方也。癲癇諸風︰熟艾於陰囊下谷道正門當中間，隨年歲灸之。（《斗門方》）
鬼擊中惡，卒然著人，如刀刺狀，胸脅腹內 刺切痛不可按，或即吐血、鼻中出血、下血，一名鬼排︰
以熟艾如雞子大三枚，水五升，煎二升，頓服。（《肘後方》）
小兒臍風撮口︰艾葉燒灰填臍
中，以帛縛定效。或隔蒜灸之，候口中有艾氣立愈。（《簡便方》）
狐惑蟲 病患齒無色，舌上白，或喜睡不知痛癢處，或下痢，宜急治下部。不曉此者，但攻其上，而下部生蟲，食其肛，爛見五臟，便死也。燒艾於管中，熏下部令煙入，或少加雄黃更妙。罌中燒煙亦可。
（《肘後方》）
頭風久痛︰蘄艾揉為丸，時時嗅之，以黃水出為度。（《青囊雜纂》）
頭風面瘡，癢出黃水︰艾葉二兩，醋一斤，砂鍋煎取汁，每薄紙上貼之。一日一、兩上。（
心腹惡氣︰艾葉搗汁飲之。（《藥性論》）
脾胃冷痛︰白艾末，沸湯服二錢。（《衛生易簡方》）
蛔蟲心痛如刺，口吐清水︰白熟艾一升。水三升，煮一升服，吐蟲出。或取生艾搗汁，五更食香脯一片，乃飲一升，當下蟲出。（《肘後方》）
口吐清水︰乾蘄艾煎湯啜之。（《怪証奇方》）。
霍亂洞下不止︰以艾一把。水三升，煮一升，頓服。（《外台秘要》）
老小白痢︰艾薑丸︰用陳北艾四兩，乾薑（炮）三兩，為末，醋煮倉米糊丸梧子大。每服七諸痢久下︰艾葉、陳皮等分，煎湯服之。亦可為末，酒煮爛飯和丸，每鹽湯下二、三十丸暴泄不止︰陳艾一把，生薑一塊，水煎熱服。（《生生編》）
糞後下血︰艾葉、生薑煎濃汁，服三合。（《千金方》）
野雞痔病︰先以槐柳湯洗過，以艾灸上七壯，取效。郎中王及乘騾入西川，數日病痔大作五壯，忽覺一道熱氣入腸中，因大轉瀉，血穢並出，瀉後遂失胡瓜所在矣。（《經驗方》）
妊娠下血︰張仲景曰︰婦人有漏下者，有半產後下血不絕者，有妊娠下血者，並宜膠艾
湯清酒三升，煮取三升，乃納膠令消盡，每溫服一升，日三服。（《金匱要略》）
妊娠胎動或腰痛，或搶心，或下血不止，或倒產子死腹中︰艾葉一雞子大，酒四升，煮二升，分二服。（《肘後方》）
胎動迫心作痛︰艾葉雞子大。以頭醋四升，煎二升，分溫服。（《子母秘錄》）
婦人崩中連日不止︰熟艾雞子大，阿膠（炒為末）半兩，乾薑一錢。水五盞，先煮艾薑至二盞半，傾出，入膠烊化，分三服，一日服盡。（初虞世《古今錄驗》）
產後瀉血不止︰乾艾葉半兩，炙熟老生薑半兩，濃煎湯，一服止，妙。（孟詵《食療本草》）
產後腹痛欲死，因感寒起者︰陳蘄艾二斤。焙乾，搗鋪臍上，以絹覆住，熨斗熨之，待口中艾氣出，則痛自止矣。（《楊誠經驗方》）
忽然吐血一二口，或心衄，或內崩︰熟艾三團，水五升，煮二升服。一方︰燒灰水服鼻血不止︰艾灰吹之。亦可以艾葉煎服。（《聖惠方》）
盜汗不止︰熟艾二錢，白茯神三錢，烏梅三個，水一鐘，煎八分，臨臥溫服。（《通妙
真人方》）
火眼腫痛︰以艾燒煙起，用碗覆之，候煙盡，碗上刮煤下，以溫水調化洗眼，即瘥。更入面上 ︰艾灰、桑灰各三升，以水淋汁，再淋至三遍，以五色布納於中，同煎，令可丸婦人面瘡，名粉花瘡︰以定粉五錢，菜子油調泥碗內，用艾一、二團，燒煙熏之，候煙
盡
身面疣目︰艾火灸三壯即除。（《聖惠方》）
鵝掌風病︰蘄艾（真者）四、五兩，水四五碗，煮五、六滾，入大口瓶內盛之，用麻布
二層縛之，將手心放瓶上熏之，如冷再熱，如神。（陸氏《積德堂方》）
瘡疥熏法︰熟蘄艾一兩，木鱉子三錢，雄黃二錢，硫黃一錢。為末，揉入艾中，分作四條。每以一條安陰陽瓦中，置被裡烘熏，後服通聖散。（《醫方摘要》）
小兒疳瘡︰艾葉一兩，水一升，煮取四合，分三服。（《備急方》）
小兒爛瘡︰艾葉燒灰，敷之，良。（《子母秘錄》）
瘡口冷不合︰熟艾燒煙熏之。（《經驗方》）
白癩風瘡︰乾艾隨多少，以浸曲釀酒如常法，日飲之，覺痺即瘥。（《肘後方》）
疔瘡腫毒︰艾蒿一擔燒灰，於竹筒中淋取汁，以一、二合，和鍛石如糊。先以針刺瘡至
痛，乃點藥三遍，其根自拔。玉山韓光以此治人神驗。貞觀初，衢州徐使君訪得此方。予用治三十餘人，得效。（孫真人《千金方》）
發背初起未成，及諸熱腫︰以濕紙拓上，先乾處是頭，著艾灸之。不論壯數，痛者灸至
不痛；不痛者灸至痛乃止。其毒即散，不散亦免內攻，神方也。（李絳《兵部手集》）
癰疽不合，瘡口冷滯︰以北艾煎湯洗後，白膠熏之。（《直指方》）
咽喉骨哽︰用生艾蒿數升，水、酒共一斗，煮四升，細細飲之，當下。（《外台秘要》）
誤吞銅錢︰艾蒿一把，水五升，煎一升，頓服便下。（錢相公《篋中方》）
諸蟲蛇傷︰艾灸數壯甚良。（《集簡方》）
風蟲牙痛︰化蠟少許，攤紙上，鋪艾，以箸卷成筒，燒煙，隨左右熏鼻，吸煙令滿口，呵
實
【氣味】苦、辛，暖，無毒。
【主治】明目，療一切鬼氣（甄權）。壯陽，助水臟腰膝，及暖子宮（大明）。
【發明】詵曰︰艾子和乾薑等分，為末，蜜丸梧子大。空心每服三十丸，以飯三、五匙壓之，日再服。治百惡氣，其鬼神速走出。田野之人，與此甚相宜也。
【附錄】夏台 《別錄》有名未用曰︰味甘，主百疾，濟絕氣。
弘景曰︰此藥神奇乃爾，不複識用，可恨也。
時珍曰︰艾名冰台，此名夏台，艾灸百病能回絕氣，此主百病濟絕氣，恐是一物重出也，故附於艾後。
千年艾
（《綱目》）
【集解】時珍曰︰千年艾出武當太和山中。小莖高尺許。其根如蓬蒿。其葉長寸余，無尖丫，面青背白。秋開黃花，如野菊而小，結實如青珠丹顆之狀。三伏日采葉曝乾。葉不似艾，而作艾香，搓之即碎，不似艾葉成茸也。羽流以充方物。
葉
【氣味】辛、微苦，溫，無毒。
【主治】男子虛寒，婦人血氣諸痛，水煎服之（時珍）。
茵陳蒿
（《本經》上品）
【釋名】藏器曰︰此雖蒿類，經冬不死，更因舊苗而生，故名茵陳，後加蒿字耳。
時珍曰︰按︰張揖《廣雅》及《吳普本草》並作因塵，不知何義？
【集解】《別錄》曰︰茵陳生太山及丘陵坡岸上，五月及立秋采，陰乾。
弘景曰︰今處處有之，似蓬蒿而葉緊細。秋後莖枯，經冬不死，至春又生。
韓保升曰︰葉似青蒿而背白。
大明曰︰茵陳出和州及南山嶺上，一名石茵陳。
頌曰︰近道皆有之，不及太山者佳。春初生苗，高三、五寸，似蓬蒿而葉緊細，無花實，五月、七月採莖葉陰乾，今謂之山茵陳。江寧府一種茵陳，葉大根粗，黃白色，至夏有階州一種白蒿，亦似青蒿而背白，本土皆以為茵陳入藥。今南方醫人用山茵陳，乃有數種。或著其說云︰山茵陳，汴京及北地用者，如艾蒿，葉細而背白，其氣亦如艾，味苦，乾則色黑。江南所用者，莖葉都似家茵陳而大，高三、四尺，氣極芬香，味甘辛，俗又名龍腦薄荷。吳中所用，乃石香 也，葉至細，色黃味辛，甚香烈，性溫。若誤作解脾藥服，大茵陳是也。大體世方用山茵陳療腦痛，解傷寒發汗，行肢節滯氣，化痰利膈，治勞倦最要
詳本草正經，惟療黃膽、利小便，與世方都不應。今試取汴京所用山茵陳為解肌發汗藥，然少效；江南山茵陳療傷寒腦痛絕勝。比見諸醫議論，謂家茵陳亦能解肌下隔，去胸中煩。
方家少用，但可研作飲服之。本草所無，自出俗方。茵陳蒿當別是一物，主療自異，不得為山茵陳也。此說亦未可據。但以功較之，則江南者為勝；以經言之，則非本草所出。醫方所用，更當考論爾。
曰︰凡使須用葉有八角者，陰乾，去根細銼，勿令犯火。
時珍曰︰茵陳昔人多蒔為蔬，故入藥用山茵陳，所以別家茵陳也。《洪舜俞老圃賦》云︰
酣糟紫薑之掌，沐醯青陳之絲，是也。今淮揚人，二月二日猶采野茵陳苗，和粉面作茵陳餅
食之。後人各據方士所傳，遂致淆亂。今山茵陳二月生苗，其莖如艾。其葉如淡色青蒿而背
白，葉歧緊細而扁整。九月開細花黃色，結實大如艾子，花實並與庵 花實相似，亦有無花
實者。
莖葉
【氣味】苦，平、微寒，無毒。普曰︰神農、岐伯、雷公︰苦，無毒；黃帝︰辛，無毒。
權曰︰苦、辛，有小毒。
大明曰︰石茵陳︰苦，涼，無毒。伏 砂。
張元素曰︰苦、甘，陰中微陽。入足太陽經。
【主治】風濕寒熱邪氣，熱結黃膽。久服輕身益氣耐老。面白悅長年。白兔食之仙（《本經》）。治通身發黃，小便不利，除頭熱，去伏瘕（《別錄》）。通關節，去滯熱，傷寒用之（藏器）。
石茵陳︰治天行時疾熱狂，頭痛頭旋，風眼疼，瘴瘧。女人症瘕，並閃損乏絕（大明）。
【發明】弘景曰︰《仙經》云︰白蒿，白兔食之仙。而今茵陳乃云此，恐是誤耳。
宗奭曰︰張仲景治傷寒熱甚發黃，身面悉黃者，用之極效。一僧因傷寒後發汗不徹，有留熱，面
分之一，十日減三分之二，二十日病悉去。方用山茵陳、山梔子各三分，秦艽、升麻各四錢，為散。每用三錢，水四合，煎二合，去滓，食後溫服，以知為度。此藥以山茵陳為本，故書
之。
王好古曰︰張仲景茵陳梔子大黃湯，治濕熱也。梔子柏皮湯，治燥熱也。如苗澇則濕黃，苗旱則燥黃。濕則瀉之，燥則潤之可也。此二藥治陽黃也。韓只和、李思訓治陰黃，用茵陳
附子湯。大抵以茵陳為君主，而佐以大黃、附子，各隨其寒熱也。
【附方】舊二，新六。
茵陳羹︰除大熱黃膽，傷寒頭痛，風熱瘴瘧，利小便。以茵陳細切，煮羹食之。生食亦宜。（《食醫心鏡》）
遍身風癢生瘡疥︰用茵陳煮濃汁洗之，立瘥。（《千金方》）
瘍風病︰茵陳蒿兩握，水一斗五升，煮取七升。先以皂莢湯洗，次以此湯洗之，冷更作。隔日一洗，不然恐痛也。（崔行功《纂要》）
風疾攣急︰茵陳蒿一斤，秫米一石，曲三斤，和勻，如常法釀酒服之。（《聖濟總錄》）
癇黃如金，好眠吐涎︰茵陳蒿、白蘚皮等分，水二鐘，煎服，日二服。（《三十六黃方》）
遍身黃膽︰茵陳蒿一把，同生薑一塊，搗爛，於胸前四肢，日日擦之。
男子酒疸︰用茵陳蒿四根，梔子七個，大田螺一個（連殼搗爛）。以百沸白酒一大盞，沖汁飲之，秘方也。
眼熱赤腫︰山茵陳、車前子等分。煎湯調（茶調散），服數服。（《直指方》）
青蒿
（《本經》下品）
【釋名】草蒿（《本經》）、 方潰（《本經》）、 （音牽去聲）、 蒿 （《蜀本》）、香蒿（《衍義》）。
保升曰︰草蒿，江東人呼為 蒿，為其氣臭似 也。北人呼為青蒿。《爾雅》云︰蒿，也。孫炎注云︰荊楚之間，謂蒿為 。郭璞注云︰今人呼青蒿香中炙啖者為 ，是也。
時珍曰︰《晏子》云︰蒿，草之高者也。按《爾雅》諸蒿，獨 得單稱為蒿，豈以諸蒿
葉背皆白，而此蒿獨青，異於諸蒿故耶？
【集解】《別錄》曰︰青蒿生華陰川澤。
弘景曰︰處處有之，即今青蒿，人亦取雜香菜食之。
保升曰︰嫩時醋淹為菹，自然香。葉似茵陳蒿而背不白，高四尺許。四月、五月採，日乾入藥。《詩》云︰呦呦鹿鳴，食野之蒿。即此蒿也。
頌曰︰青蒿春生苗，葉極細，可食。至夏高四、五尺。秋後開細淡黃花，花下便結子，如粟米大，八、九月採子，陰乾。根、莖、子、葉並入藥用，乾者炙作飲香尤佳。
宗奭曰︰青蒿得春最早，人剔以為蔬，根赤葉香。沈括《夢溪筆談》云︰青蒿一類，自
有二種︰一種黃色，一種青色。本草謂之青蒿，亦有所別也。陝西銀綏之間，蒿叢中時有一兩窠，迥然青色者，土人謂之香蒿。莖葉與常蒿一同，但常蒿色淡青，此蒿深青，如松檜之色。至深秋余蒿並黃，此蒿猶青，其氣芬芳。恐古人所用，以深青者為勝。不然，諸蒿何嘗
不青？
時珍曰︰青蒿，二月生苗，莖粗如指而肥軟，莖葉色並深青。其葉微似茵陳，而面背俱
青。其根白硬。七八月開細黃花頗香。結實大如麻子，中有細子。
【修治】 曰︰凡使，惟中為妙，到膝即仰，到腰即俯。使子勿使葉，使根勿使莖，四件若同使，翻然成痼疾。采得葉，用七歲兒七個溺，浸七日七夜，漉出晒乾。
葉、莖、根、子
【氣味】苦，寒，無毒。
時珍曰︰伏硫黃。
【主治】疥瘙痂癢惡瘡，殺虱，治留熱在骨節間，明目（《本經》）。鬼氣尸疰伏連，婦
人血氣，腹內滿，及冷熱久痢。秋冬用子，春夏用苗，並搗汁服。亦曝乾為末，小便入酒和服（藏器）。補中益氣，輕身補勞，駐顏色，長毛發，令黑不老，兼去蒜發，殺風毒。心痛熱黃，生搗汁服，並貼之（大明）。治瘧疾寒熱（時珍）。生搗敷金瘡，止血止疼良（蘇恭）。
燒灰隔紙淋汁，和鍛石煎，治惡瘡息肉 瘢（孟詵）。
【發明】頌曰︰青蒿治骨蒸熱勞為最，古方單用之。
時珍曰︰青蒿得春木少陽之氣最早，故所主之証，皆少陽、厥陰血分之病也。按《月令通纂》，言伏內庚日，采青蒿懸於門庭內，可辟邪氣。陰乾為末，冬至、元旦各服二錢亦良。觀此，則青蒿之治鬼疰伏尸，蓋亦有所伏也。
【附方】舊四，新十四。
男婦勞瘦︰青蒿細銼，水三升，童子小便五升，同煎取二升半。去滓入器中煎成膏，丸如梧子大。每空心及臥時，溫酒吞下二十丸。（《斗門方》）
虛勞寒熱，肢體倦疼，不拘男婦︰八、九月青蒿成實時采之，去枝梗，以童子小便浸三日，晒乾為末。每服二錢，烏梅一個，煎湯服。（《靈苑方》）
骨蒸鬼氣︰童子小便五大斗（澄清），青蒿五斗（八、九月揀帶子者最好，細銼）。相和，納大釜中，以猛火煎取三大斗，去滓，溉釜令淨，再以微火煎可二大斗，入豬膽一枚，同煎一大斗半，去火待冷，以瓷器盛之。每欲服時，取甘草二、三兩，炙熟為末，以煎和搗千杵為丸。
空腹粥飲下二十丸，漸增至三十丸止。（崔元亮《海上方》）
骨蒸煩熱︰青蒿一握，豬膽汁一枚，杏仁四十個（去皮尖，炒）。以童子小便一大盞，煎五分，空心溫服。（《十便良方》）
虛勞盜汗，煩熱口乾︰用青蒿一斤（取汁熬膏），入人參末、麥門冬末各一兩，熬至可丸，丸如梧子大，每食後米飲服二十丸，名青蒿丸。（《聖方總錄》）
瘧疾寒熱︰《肘後方》︰用青蒿一握，水二升，搗汁服之。《仁存方》︰用五月五日天未明時采
青蒿（陰乾）四兩，桂心一兩。為末。未發前，酒服二錢。《經驗方》︰用端午日采青蒿葉（陰乾），桂心等分。為末。每服一錢，先寒用熱酒；先熱用冷酒，發日五更服之。切忌發物。
溫瘧痰甚，但熱不寒︰用青蒿二兩（童子小便浸焙），黃丹半兩，為末。每服二錢，白湯調
下。（《仁存方》）
赤白痢下︰五月五日采青蒿、艾葉等分，同豆豉搗作餅，日乾，名蒿豉丹。每用一餅，以水一盞半煎服。（《聖濟總錄》）
鼻中衄血︰青蒿搗汁服之，並塞鼻中，極驗。（《衛生易簡方》）
酒痔便血︰青蒿（用葉不用莖，用莖不用葉），為末。糞前冷水，糞後水酒調服。（《永類鈐方》）
金瘡撲損︰《肘後方》︰用青蒿搗封之，血止則愈。一方︰用青蒿、麻葉、鍛石等分，五月五日搗和晒乾。臨時為末，搽之。
牙齒腫痛︰青蒿一握，煎水漱之。（《濟急方》）
毒蜂螫人︰嚼青蒿封之即安。（《肘後方》）
耳出濃汁︰青蒿末，綿裹納耳中。（《聖惠方》）
鼻中息肉︰青蒿灰、鍛石等分，淋汁熬膏點之。（《聖濟總錄》）
子
【氣味】甘，冷，無毒。
【主治】明目開胃，炒用。治勞瘦，壯健人小便浸用之。治惡瘡疥癬風疹，煎水洗之（
大明）。治鬼氣，為末酒服方寸匕（孟詵）。功同葉（時珍）。
【附方】新一。
積熱眼澀︰三月三日或五月五日，采青蒿花或子，陰乾為末，每井華水空心服二錢。久
服明目，可夜看書，名青蒿散。（《十便良方》）
節間蟲︰見蟲部。
黃花蒿
（《綱目》）
【釋名】臭蒿
【集解】大明曰︰臭蒿一名草蒿。
時珍曰︰香蒿臭蒿通可名草蒿。此蒿與青蒿相似，但此蒿色綠帶淡黃，氣辛臭不可人家采以罨醬黃酒曲者是也。
葉
【氣味】辛、苦，涼，無毒。
【主治】小兒風寒驚熱（時珍）。
子
【氣味】辛，涼，無毒。
【主治】治勞，下氣開胃，止盜汗及邪氣鬼毒（大明）。
白蒿
（《本經》上品）
【釋名】蘩（《爾雅》）、由胡（《爾雅》）、蔞蒿（《食療》）、 （音商）。
時珍曰︰白蒿有水陸二種，《爾雅》通謂之蘩，以其易蘩衍也。曰︰蘩，皤蒿。即今陸
生艾蒿也，辛熏不美。曰︰蘩，由胡。即今水生蔞蒿也，辛香而美。曰︰蘩之丑，秋為蒿。
則通指水陸二種而言，謂其春時各有種名，至秋老則皆呼為蒿矣。曰賴，曰蕭，曰 ，皆老蒿之通名，象秋氣肅賴之氣。
【集解】《別錄》曰︰白蒿生中山川澤，二月採。
弘景曰︰蒿類甚多，而俗中不聞呼白蒿者。方藥家既不用，皆無複識之。
恭曰︰《爾雅》︰蘩，皤蒿，即白蒿也，所在有之。葉頗似細艾，上有白毛錯澀，粗於青
蒿
禹錫曰︰蓬蒿可以為菹。故《詩箋》云︰以豆荐蘩菹也。陸璣《詩疏》云︰凡艾白色為皤蒿。今白蒿先諸草發生，香美可食，生蒸皆宜。
頌曰︰此草古人以為菹。今人但食蔞蒿，不複食此。或疑白蒿即蔞蒿，而孟詵《食療》
又別著蔞蒿條，所說不同，明是二物，乃知古今食品之異也。又今階州以白蒿為茵陳，其苗葉亦相似，然以入藥，恐不可用也。
時珍曰︰白蒿處處有之，有水、陸二種。本草所用，蓋取水生者，故曰生中山川澤，不曰山谷平地也。二種形狀相似，但陸生辛熏，不及水生者香美爾。《詩》云︰呦呦鹿鳴，食野之蘋。蘋，即陸生皤蒿，俗呼艾蒿是矣。鹿食九種解毒之草，白蒿其一也。《詩》云︰於以采蘩，於沼於 。《左傳》云︰蘋蘩蘊藻之菜，可以荐於鬼神，羞於王公。並指水生白蒿而言，則本草白蒿之為蔞蒿無疑矣。鄭樵《通志》謂蘋為蔞蒿，非矣。鹿乃山獸，蔞乃水蒿。陸璣《詩疏》謂蘋為牛尾蒿，亦非矣。牛尾蒿色青不白，細葉直上，狀如牛尾也。蔞蒿
生陂澤中，二月發苗，葉似嫩艾而歧細，面青背白。其莖或赤或白，其根白脆。采其根莖，生熟菹曝皆可食，蓋嘉蔬也。《景差大招》云︰吳酸蒿蔞不沾薄。謂吳人善調酸，瀹蔞蒿為齏，不沾不薄而甘美，此正指水生者也。
苗根
【氣味】甘，平，無毒。思邈曰︰辛、平。
時珍曰︰發瘡疥。
【主治】五臟邪氣，風寒濕痺，補中益氣，長毛發令黑，療心懸，少食常飢。久服輕身，耳目聰明不老（《本經》）。生 ，醋淹為菹食，甚益人；搗汁服，去熱黃及心痛；曝為末，米飲空心服一匙，治夏月暴水痢；燒灰淋汁煎，治淋瀝疾（孟詵）。利膈開胃，殺河豚魚毒
【發明】弘景曰︰服食家七禽散云︰白兔食白蒿仙，與庵 同法耳。
時珍曰︰《本經》列白蒿於上品，有功無毒，而古今方家不知用，豈不得服之之訣歟？
【附方】舊一。
惡瘡癩疾，但是惡疾遍體，面目有瘡者，皆可服之︰用白艾蒿十束如升大，煮取汁，以曲及米一如釀酒法，候熟稍服之。（《深師方》）
子
【氣味】缺
【主治】鬼氣。為末，酒服之，良（孟詵）。
角蒿
（《唐本草》）
【集解】恭曰︰角蒿葉似白蒿，花如瞿麥，紅赤可愛，子似王不留行，黑色作角。七月、八月採。
保升曰︰葉似蛇床、青蒿，子角似蔓荊，實黑而細，秋熟。所在皆有之。
宗奭曰︰莖葉如青蒿，開淡紅紫花，大約徑三、四分。花罷結角，長二寸許，微彎。
曰︰凡使，勿用紅蒿並邪蒿，二味真似角蒿，只是此香而角短爾。采得，於槐砧上細銼用之。
【氣味】辛、苦，平，有小毒。
【主治】乾濕 ，諸惡瘡有蟲者（《唐本》）。治口齒瘡，絕勝（宗 ）。
【附方】舊二，新一。
齒齦宣露，多是疳也。角蒿燒灰，夜塗上。切忌油膩、沙糖、乾棗。（《外台秘要》）
口瘡不瘥，入胸中並生者。不拘大人、小兒，以角蒿灰塗之，有汁吐去，一宿效。（《千金
方》）
月蝕耳瘡用蒿灰摻之，良。（《集簡方》）
䕲蒿
（《拾遺》）
【釋名】莪蒿（《爾雅》）、蘿蒿（同上）、抱娘蒿。
時珍曰︰陸農師云︰䕲之為言高也。莪，亦峨也，莪科高也。可以覆蠶，故謂之蘿。
抱根叢生，故曰抱娘。
【集解】時珍曰︰䕲蒿生高崗，似小薊，宿根先於百草。《爾雅》云︰莪，蘿是也。
《詩‧小雅》云︰菁菁者，莪。陸璣注云︰即莪蒿也。生澤國漸洳處。葉似斜蒿而細科，三月生。莖、葉可生食，又可蒸食，香美頗似蔞蒿。但味帶麻，不似蔞蒿甘香。
【氣味】辛，溫，無毒。
【主治】破血下氣，煮食之（藏器）。
馬先蒿
（《本經》中品）
【釋名】馬新蒿（《唐本》）、馬矢蒿（《本經》）、練石草（《別錄》）、爛石草（同上）、虎麻。
時珍曰︰蒿氣如馬矢，故名。馬先，乃馬矢字訛也。馬新，又馬先之訛也。
弘景曰︰練石草，一名爛石草，即馬矢蒿。今方藥不複用之。
【集解】《別錄》曰︰馬先蒿、練石草，並生南陽川澤。
恭曰︰葉大如茺蔚，花紅白色。二月、八月採莖葉，陰乾用。八月、九月實熟，俗謂之虎麻是也。一名馬新蒿，所在有之。茺蔚苗短小，其子夏中熟。二物初生，極相似也。
禹錫曰︰按《爾雅》云︰蔚，牡 。注云，即蒿之無子者。《詩》云︰匪莪伊芳蔚。陸璣
云︰牡蒿也。三月始生，七月開花，似胡麻花而紫赤。八月生角，似小豆角，銳而長。一名馬新蒿，是也。
頌曰︰郭璞以牡 為無子，而陸璣云有子，二說小異。今當用有子者為正。
時珍曰︰《別錄》牡蒿、馬先蒿，原是二條。陸璣所謂有子者，乃馬先蒿，而複引無子之牡蒿釋之，誤矣。牡蒿詳見本條。
【氣味】苦，平，無毒。《別錄》曰︰練石草︰寒。
【主治】寒熱鬼疰，中風濕痺，女子帶下病，無子（《本經》）。練石草︰治五癃，破石淋，膀胱中結氣，利水道小便（《別錄》）。惡瘡（弘景）。
【附方】舊一。
大瘋癩疾，骨肉疽敗，眉須墮落，身體癢痛︰以馬先蒿（一名馬矢蒿，一名爛石草），炒搗末。每服方寸匕，食前溫酒下，一日三服，一年都瘥。（《肘後方》）
陰地厥
（宋《圖經》）
【集解】頌曰︰生鄧州順陽縣內鄉山谷。葉似青蒿，莖青紫色，花作小穗，微黃，根似細辛。七月採根苗用。
時珍曰︰江浙亦有之。外家采製丹砂、硫黃。
根苗
【氣味】甘、苦，微寒，無毒。
【主治】腫毒風熱（蘇頌）。
【附方】新一。
男婦吐血後，胸膈虛熱︰陰地厥、紫河車、貫眾、甘草各半兩。每服三錢，水煎服。（《聖濟總錄》）
牡蒿
（《別錄》下品）
【釋名】齊頭蒿。
時珍曰︰《爾雅》︰蔚，牡 ，蒿之無子者。則牡之名以此也。諸蒿葉皆尖，此蒿葉獨
而禿，故有齊頭之名。
【集解】《別錄》曰︰牡蒿，生田野。五月、八月採。
弘景曰︰方藥不複用。
恭曰︰齊頭蒿也，所在有之。葉似防風，細薄而無光澤。
生苗，其葉扁而本狹，末 有禿歧。嫩時可茹。鹿食九草，其一也。秋開細黃花，結實大如車前實，而內子微細不可見，故人以為無子也。
苗
【氣味】苦、微甘，溫，無毒。
【主治】充肌膚，益氣，令人暴肥。不可久服，血脈滿盛（《別錄》）。擂汁服，治陰腫（時珍）。
【附方】新一。
瘧疾寒熱︰齊頭蒿根、滴滴金根各一把。擂生酒一鐘，未發前服。以滓敷寸口，男左女右
九牛草
（宋《圖經》）
【集解】頌曰︰生筠州山岡上。二月生苗，獨莖，高一尺。葉似艾葉，圓而長，背有白毛，面青。五月採苗用。
時珍曰︰陳嘉謨《本草蒙筌》以此為蘄艾，謬矣。
苗
【氣味】微苦，有小毒。
【主治】解風勞，治身體痛。與甘草同煎服，不入眾藥用（蘇頌）。
茺蔚
（《本經》上品）
【釋名】益母（《本經》）、益明（《本經》）、貞蔚（《別錄》）、 （《爾雅》。音推）、野天麻（《會編》）、豬麻（《綱目》）、火 （《本經》）、郁臭草（《圖經》）、苦低草（《圖
經》）、夏枯草（《外台》）、土質汗（《外台》）。
時珍曰︰此草及子皆充盛密蔚，故名茺蔚。其功宜於婦人及明目益精，故有益母、益明之稱。其莖方類麻，故謂之野天麻。俗呼為豬麻，豬喜食之也。夏至後即枯，故亦有夏枯之名。《近效方》謂之土質汗。林億云︰質汗出西番，乃熱血合諸藥煎成，治金瘡折傷。益母
亦可作煎，治折傷，故名為土質汗也。
禹錫曰︰《爾雅》︰萑， 。注云︰今茺蔚也。又名益母。劉歆云︰ ，臭穢也。臭穢，即茺蔚也。陸璣云︰ ，益母也。故曾子見之感思。
【集解】《別錄》曰︰茺蔚生海濱池澤，五月採。
弘景曰︰今處處有之。葉如荏，方莖，子形細長，有三棱。方用亦稀。
頌曰︰今園圃及田野極多。郭璞注《爾雅》云︰葉似荏，方莖白華，華生節間。節節生花，實似雞冠子，黑色，莖作四方棱，五月採。又云九月採實，醫方稀有用實者。
宗奭曰︰茺蔚初春生時，亦可浸洗，淘去苦水，煮作菜食。凌冬不凋悴也。
時珍曰︰茺蔚近水濕處甚繁。春初生苗如嫩蒿，入夏長三、四尺，莖方如黃麻莖。其葉如艾葉而背青，一梗三葉，葉有尖歧。寸許一節，節節生穗，叢簇抱莖。四、五月間，穗內開小花，紅紫色，亦有微白色者。每萼內有細子四粒，粒大如同蒿子，有三棱，褐色，藥肆
往往以作巨勝子貨之。其草生時有臭氣，夏至後即枯，其根白色。蘇頌《圖經》謂其葉似荏，其子黑色，似雞冠子，九月採實，寇宗奭《衍義》謂其凌冬不凋者，皆誤傳也。此草有白花、紫花二種，莖、葉、子、穗皆一樣。但白者能入氣分，紅者能入血分，別而用之可也。
按《閨閣事宜》云︰白花者為益母；紫花者為野天麻。《返魂丹注》云︰紫花者為益母，花者不是。陳藏器《本草》云︰茺蔚生田野間，人呼為郁臭草。天麻生平澤，似馬鞭草，節節生紫花，花中有子，如青葙子。孫思邈《千金方》云︰天麻草，莖如火麻，冬生苗，夏著
赤花，如鼠尾花。此皆似以茺蔚、天麻為二物，蓋不知其是一物二種。凡物花皆有赤白，如牡丹、芍藥、菊花之類是矣。又按︰郭璞《爾雅注》云︰ ，音推，即茺蔚，又名益母。葉似荏，白華，華生節間。又云︰KT ，音推，方莖，葉長而銳，有穗，穗間有花紫縹色，可以為飲，江東呼為牛 。據此則是 、KT 名本相同，但以花色分別之，其為一物無疑
矣。宋人重修本草，以天麻草誤注天麻，尤為謬失。陳藏器《本草》又有鏨菜，云生江南陰地，似益母，方莖對節白花，主產後血病。此即茺蔚之白花者，故其功主血病亦相同。
子
【修治】時珍曰︰凡用，微炒香，亦或蒸熟，烈日曝燥，舂簸去殼，取仁用。
【氣味】辛、甘，微溫，無毒。《別錄》曰︰甘，微寒。
時珍曰︰甘、辛，溫。灰製硫黃。
【主治】明目益精，除水氣，久服輕身（《本經》）。療血逆大熱，頭痛心煩（《別錄》）。產後血脹（大明）。舂仁生食，補中益氣，通血脈，填精髓，止渴潤肺（吳瑞）。治風解
熱，順氣活血，養肝益心，安魂定魄，調女人經脈，崩中帶下，產後胎前諸病。久服令人有子（時珍）。
【發明】震亨曰︰茺蔚子活血行氣，有補陰之功，故名益母。凡胎前產後所恃者，血氣也。胎前無滯，產後無虛，以其行中有補也。
時珍曰︰茺蔚子味甘、微辛，氣溫，陰中之陽，手、足厥陰經藥也。白花者入氣分；紫花者入血分。治婦女經脈不調，胎產一切血氣諸病，妙品也，而醫方鮮知用。時珍常以之同四物、香附諸藥治人，獲效甚多。蓋包絡生血，肝藏血。此物能活血補陰，故能明目、益精、調經，治女人諸病也。東垣李氏言瞳子散大者，禁用茺蔚子，為其辛溫主散，能助火也。當歸雖辛溫，而兼苦甘，能和血，故不禁之。愚謂目得血而能視，茺蔚行血甚捷，瞳子散大，血不足也，故禁之，非助火也。血滯病目則宜之，故曰明目。
莖
大明曰︰苗、葉、根同功。
【氣味】藏器曰︰寒。時珍曰︰莖、葉︰味辛、微苦。花︰味微苦、甘。根︰味甘。並無毒。
鏡源曰︰製硫黃、雌黃、砒石。
【主治】癮疹癢，可作浴湯（《本經》）。搗汁服，主浮腫，下水，消惡毒疔腫、乳癰丹游等毒，並敷之。又服汁，主子死腹中，及產後血脹悶。滴汁入耳中，主 耳。搗敷蛇虺毒（
下，血暈、血風、血痛，崩中漏下，尿血、瀉血，疳痢、痔疾，打撲內損瘀血，大便、小便不通（時珍）。
【發明】時珍曰︰益母草之根、莖、花、葉、實，並皆入藥，可同用。若治手、足厥陰血分風熱，明目益精，調女人經脈，則單用茺蔚子為良。若治腫毒瘡瘍，消水行血，婦人胎
產諸病，則宜並用為良。蓋其根、莖、花、葉專於行，而子則行中有補故也。
【附方】舊十三，新十。
濟陰返魂丹︰昝殷《產寶》曰︰此方，乃吉安文江高師禹，備禮求於名醫所得者，其效
神妙，活人甚多，能治婦人胎前、產後諸疾危証。用野天麻，又名益母，又名火 ，又名負
擔，即茺蔚子也。葉似艾葉，莖類火麻，方梗凹面，四、五、六月節節開花，紅紫色如蓼花，南北隨處皆有，白花者不是。於端午、小暑，或六月六日，花正開時，連根收采陰乾，用葉及花子。忌鐵器，以石器碾為細末，煉蜜丸如彈子大隨証嚼服用湯使。其根燒存性為末，酒服，功與黑神散不相上下。其藥不限丸數，以病愈為度。或丸如梧子大，每服五、七十丸。又可搗汁濾淨，熬膏服之。胎前臍腹痛，或作聲者，米飲下；胎前產後，臍腹刺痛，胎
動不安，下血不止，當歸湯下；產後，以童子小便化下一丸，能安魂定魄，血氣自然調順，諸病不生。又能破血痛，養脈息，調經絡，並溫酒下。胎衣不下，及橫生不順，死胎不下，經日脹滿，心悶心痛，並用炒鹽湯下。產後血暈，眼黑血熱，口渴煩悶，如見鬼神，狂言不省人事，以童子小便和酒化下；產後結成血塊，臍腹奔痛，時發寒熱，有冷汗，或面垢顏赤，五心煩熱，並用童子小便、酒下，或薄荷自然汁下。產後惡露不盡，結滯刺痛，上沖心胸滿悶，童子小便、酒下。產後瀉血水，以棗湯下。產後痢疾，米湯下。產後血崩漏下，糯米湯下。產後赤白帶下，煎膠艾湯下；月水不調，溫酒下。產後中風，牙關緊急，半身不遂，失音不語，童便、酒下；產後氣喘咳嗽，胸膈不利，惡心吐酸水，面目浮腫，兩脅疼痛，舉
動失力，溫酒下。產後月內咳嗽，自汗發熱，久則變為骨蒸，童便、酒下；產後鼻衄，舌黑口乾，童便酒下。產後兩太陽穴痛，呵欠心忪，氣短羸瘦，不思飲食，血風身熱，手足頑麻，百節疼痛，並米飲化下。產後大小便不通，煩躁口苦者，薄荷湯下。婦人久無子息，溫酒下。
益母膏︰《近效方》︰治產婦諸疾，及折傷內損有瘀血，每天陰則痛，神方也。三月採益母草一名負擔，一名夏枯草，連根葉莖花洗擇令淨，於箔上攤曝水乾，以竹刀切長五寸，勿
用鐵刀，置於大鍋中，以水浸過二、三寸，煎煮，候草爛水減三之二，漉去草，取汁約五、六斗，入盆中澄半日，以綿濾去濁滓，以清汁入釜中，慢火煎取一斗，如稀餳狀，瓷瓶封
收。每取梨大，暖酒和服，日再服。或和羹粥亦可。如遠行，即更煉至可丸收之。服至七日，則疼漸平複也。產婦惡露不盡及血暈，一二服便瘥。其藥無忌。又能治風，益心力。（《外台秘要》）
女人難產︰益母草搗汁七大合，煎減半，頓服立止。無新者，以乾者一大握，水七合，煎服。（韋宙《獨行方》）
胎死腹中︰益母草搗熟，以暖水少許，和絞取汁，頓服之。（韋宙《獨行方》）。
產後血暈，心氣欲絕︰益母草研汁，服一盞，絕妙。（《子母秘錄》）
產後血閉不下者︰益母草汁一小盞，入酒一合，溫服。（《聖惠方》）
帶下赤白︰益母草花開時采，搗為末。每服二錢，食前溫湯下。（《集驗方》）
小便尿血︰益母草搗汁，服一升立瘥。此蘇澄方也。（《外台秘要》）
赤白雜痢困重者︰益母草（日乾）、陳鹽梅（燒存性），等分為末。每服三錢，白痢乾薑湯、赤痢甘草湯下。名二靈散。（《衛生家寶方》）
小兒疳痢垂死者︰益母草嫩葉，同米煮粥食之，取足，以瘥為度，甚佳。飲汁亦可。（《廣
濟方》）
痔疾下血︰益母草葉，搗汁飲之。（《食醫心鏡》）
一切癰瘡︰婦人妒乳乳癰，小兒頭瘡，及浸淫黃爛熱瘡，疥疽陰蝕︰並用天麻草（切）
五升
急慢疔瘡︰《聖惠方》︰用益母草搗封之，仍絞五合服，即消。《醫方大成》︰用益母草四月連花采之，燒存性。先以小尖刀十字劃開疔根，令血出。次繞根開破，捻出血，拭乾。
以稻草心蘸藥捻入瘡口，令到底。良久當有紫血出，捻令血淨，再捻藥入，見紅血乃止。
一日夜捻藥三、五度。重者二日根爛出，輕者一日出。有瘡根脹起，即是根出，以針挑之。
出後仍敷藥生肌易愈。忌風寒、房室、酒肉、一切毒物。癤毒己破︰益母草搗敷，甚妙。（《斗門方》）
勒乳成癰︰益母為末。水調塗乳上，一宿自瘥。生搗亦得。（《聖惠方》）
喉閉腫痛︰益母草搗爛，新汲水一碗，絞濃汁頓飲，隨吐愈。冬月用根。（《衛生易簡方》）
粉刺黑斑︰《閨閣事宜》云︰五月五日收帶根天麻紫花者，晒乾燒灰。以商陸根搗自然
汁，加酸醋和搜灰作餅，炭火 過收之。半年方用，入面藥，甚能潤肌。蘇頌曰︰唐天後煉
益母草澤面法︰五月五日采根苗具者，勿令著土，曝乾搗羅，以面水和成團，如雞子大，再
曝乾。
仍作一爐，四旁開竅，上下置火，安藥中央。大火燒一炊久，即去大火，留小火養之，勿令火絕。經一複時出之，瓷器中研治，篩再研，三日收用，如澡豆法，日用。一方︰每十兩加滑石一兩，胭脂一錢。
馬咬成瘡︰苦低草，切細，和醋炒塗之。（《孫真人方》）
新生小兒︰益母草五兩，煎水浴之，不生瘡疥。（《簡要濟眾》）
鏨菜
（音慚。《拾遺》）
【集解】藏器曰︰鏨菜生江南陰地，似益母，方莖對節，白花。
時珍曰︰此即益母之白花者，乃《爾雅》所謂 是也。其紫花者，《爾雅》所謂KT 是也。 、KT 皆同一音，乃一物二種。故此條亦主血病，與益母功同。郭璞獨指白花者為益母，昝殷謂白花者非益母，皆欠詳審。嫩苗可食，故謂之菜。寇宗奭言茺蔚嫩苗可煮食，正合此也。
苗
【氣味】辛，平，無毒。
【主治】破血，產後腹痛，煮汁服（藏器）。
薇銜
（薇，音眉。《本經》上品）
【釋名】糜銜（《本經》）、鹿銜（《唐本》）、吳風草（《唐本》）、無心（《吳普》）、無顛（《吳普》）、承膏（《別錄》）、承肌（《吳普》）。
恭曰︰南人謂之吳風草。一名鹿銜草，言鹿有疾，銜此草即瘥也。
時珍曰︰據蘇說，則薇銜、糜銜當作麋銜也。鹿、麋一類也。按酈道元《水經注》云︰
魏興錫山多生薇銜草，有風不偃，無風獨搖。則吳風亦當作無風，乃通。
藏器曰︰一名無心草，非草之無心者，方藥少用。
【集解】《別錄》曰︰薇銜生漢中川澤及冤句、邯鄲。七月採莖葉，陰乾。
恭曰︰此草叢生，似茺蔚及白頭翁，其葉有毛，赤莖。又有大、小二種︰楚人謂大者為大吳風草，小者為小吳風草。
保升曰︰葉似茺蔚，叢生有毛，其花黃色，其根赤黑色。
莖葉
【氣味】苦，平，無毒。《別錄》曰︰微寒。
之才曰︰得秦皮良。
【主治】風濕痺，歷節痛，驚癇吐舌，悸氣賊風，鼠 癰腫（《本經》）。暴症，逐水，療痿蹶。久服輕身明目（《別錄》）。婦人服之，絕產無子（藏器）。煎水，洗瘭疽、甲疽、惡瘡（時珍，出《外科精義》）。
【發明】時珍曰︰麋銜乃《素問》所用治風病自汗藥，而後世不知用之，誠缺略也。《素
問》︰黃帝曰︰有病身熱懈惰，汗出如浴，惡風少氣，此為何病？岐伯曰︰病名酒風。治之以澤瀉、術各三、五分，麋銜五分，合以三指撮為後飯。後飯者，先服藥也。
【附方】新二。
年深惡瘡︰無心草根、釣苓根、野狼毒、白丁香各五錢，麝香一字，為末摻之。又方︰無心小兒破傷風病，拘急口噤︰沒心草半兩，白附子（炮）二錢半，為末。每服一字，薄荷
酒灌下。（《聖濟錄》）
【附錄】無心草（宋《圖經》）
頌曰︰生秦州及商州，鳳翔各縣皆出之。三月開花，五月結實，六、七月採根苗，陰乾用。性溫，無毒。主積血，逐氣塊，益筋節，補虛損，潤顏
色，療 泄腹痛。
時珍曰︰麋銜一名無心草，此草功用與之相近，其圖形亦相近，恐即一物也，故附之俟
訪考焉。鼠耳草，亦名無心，與此不同。
夏枯草
（《本經》下品）
【釋名】夕句（《本經》）、乃東（《本經》）、燕面（《別錄》）、鐵色草。
震亨曰︰此草夏至後即枯。蓋稟純陽之氣，得陰氣則枯，故有是名。
【集解】《別錄》曰︰夏枯草生蜀郡川谷，四月採。
恭曰︰處處有之，生平澤。
頌曰︰冬至後生，葉似旋複。三月、四月開花，作穗紫白色，似丹參花，結子亦作穗。
五月便枯，四月採之。
時珍曰︰原野間甚多，苗高一、二尺許，其莖微方。葉對節生，似旋複葉而長大，有細齒，背白多紋。莖端作穗，長一、二寸，穗中開淡紫小花，一穗有細子四粒。丹溪云無子，亦欠察矣。嫩苗瀹過，浸去苦味，油鹽拌之可食。
【正誤】宗奭曰︰今謂之郁臭。自秋便生，經冬不悴，春開白花，夏結子。
震亨曰︰郁臭草有臭味，即茺蔚是也；夏枯草無臭味，明是兩物。俱生於春，夏枯先枯
而無子；郁臭，後枯而結子。
莖葉
【氣味】苦、辛，寒，無毒。
之才曰︰土瓜為之使。伏汞砂。
【主治】寒熱瘰癧鼠 頭瘡，破症，散癭結氣，腳腫濕痺，輕身（《本經》）。
【發明】震亨曰︰本草言夏枯草大治瘰癧，散結氣。有補養厥陰血脈之功，而不言及。
觀其退寒熱，虛者可使，若實者以行散之藥佐之，外以艾灸，亦漸取效。
時珍曰︰黎居土《易簡方》︰夏枯草治目疼，用沙糖水浸一夜用，取其能解內熱、緩肝火也。樓全善云︰夏枯草治目珠疼，至夜則甚者，神效。或用苦寒藥點之反甚者，亦神效。
蓋目珠連目本，即系也，屬厥陰之經。夜甚及點苦寒藥反甚者，夜與寒亦陰故也。夏枯稟純
陽之氣，補厥陰血脈，故治此如神，以陽治陰也。一男子至夜目珠疼，連眉棱骨，及頭半邊腫痛。用黃連膏點之反甚，諸藥不效。灸厥陰、少陽，疼隨止，半日又作，月餘。以夏枯
草二兩，香附二兩，甘草四錢，為末。每服一錢半，清茶調服。下咽則疼減半，至四、五服良愈矣。
【附方】舊一，新六。
明目補肝，肝虛目睛痛，冷淚不止，筋脈痛，羞明怕日︰夏枯草半兩，香附子一兩。為末
赤白帶下︰夏枯草（花開時采，陰乾）為末。每服二錢，米飲下，食前。（《徐氏家傳方》）
血崩不止︰夏枯草為末，每服方寸匕，米飲調下。（《聖惠方》）
產後血暈，心氣欲絕者。夏枯草搗絞汁服一盞，大妙。（《徐氏家傳方》）
撲傷金瘡︰夏枯草（口嚼爛）， 上即愈。（《衛生易簡》）
汗斑白點︰夏枯草煎濃汁，日日洗之。（《乾坤生意》）
瘰癧馬刀，不問已潰、未潰，或日久成漏︰用夏枯草六兩，水二鐘，煎七分，食遠溫服。
虛甚者，則煎汁熬膏服，並塗患處，兼以十全大補東加香附、貝母、遠志尤善。此物生血，乃治瘰癧之聖藥也。其草易得，其功甚多。（薛己《外科經驗方》）
劉寄奴草
（《唐本草》）
【釋名】金寄奴（大明）、烏藤菜（《綱目》）。
時珍曰︰按李延壽《南史》云︰宋高祖劉裕，小字寄奴。微時伐荻新洲，遇一大蛇，射
之。明日往，聞杵臼聲。尋之，見童子數人皆青衣，於榛林中搗藥。問其故。答曰︰我主為劉寄奴所射，今合藥敷之。裕曰︰神何不殺之？曰︰寄奴王者，不可殺也。裕叱之，童子皆散，乃收藥而反。每遇金瘡敷之即愈。人因稱此草為劉寄奴草。鄭樵《通志》云︰江南人因
漢時謂劉為卯金刀，乃呼劉為金。是以又有金寄奴之名。江東人謂之烏藤菜云。
【集解】恭曰︰劉寄奴草生江南。莖似艾蒿，長三、四尺，葉似山蘭草而尖長，一莖直
上有穗，葉互生，其子似稗而細。
保升曰︰今出越州，蒿之類也。高四、五尺，葉似菊，其花白色，其實黃白色作穗，夏
月收苗日乾之。
頌曰︰今河中府、孟州、漢中、滁州亦有之。春生苗，莖似艾蒿，上有四棱，高二、三尺以來。葉青似柳，四月開碎小黃白花，如瓦松，七月結實似黍而細，根淡紫色似萵苣。六月、七月採苗及花子通用。
時珍曰︰劉寄奴一莖直上。葉似蒼朮，尖長糙澀，面深背淡。九月莖端分開數枝，一枝攢簇十朵小花，白瓣黃蕊，如小菊花狀。花罷有白絮，如苦 花之絮。其子細長，亦如苦
子。所云實如黍稗者，似與此不同，其葉亦非蒿類。
子（苗同）
【修治】 曰︰凡采得，去莖葉，只用實。以布拭去薄殼令淨，拌酒蒸，從巳至申，曝乾用。
時珍曰︰莖、葉、花、子皆可用。
【氣味】苦，溫，無毒。
【主治】破血下脹。多服令人下痢（蘇恭）。下血止痛，治產後余疾，止金瘡血，極效
（《別錄》）。心腹痛，下氣，水脹血氣，通婦人經脈症結，止霍亂水瀉（大明）。小兒尿血，新者研末服（時珍）。
【附方】舊一，新七。
大小便血︰劉寄奴為末，茶調空心服二錢，即止。（《集簡方》）
折傷瘀血在腹內者︰劉寄奴、骨碎補、延胡索各一兩。水二升，煎七合，入酒及童子小便各一合，頓溫服之。（《千金方》）
血氣脹滿︰劉寄奴穗實為末。每服三錢，酒煎服。不可過多，令人吐利。此破血之仙
藥也。（《衛生易簡方》）
霍亂成痢︰劉寄奴草煎汁飲。（《聖濟總錄》）
湯火傷灼︰劉寄奴搗末。先以糯米漿雞翎掃上，後乃摻末。並不痛，亦無痕，大驗之方。凡湯火傷，先以鹽末摻之，護肉不壞，後乃摻藥為妙。（《經驗方》）
風入瘡口腫痛︰劉寄奴為末。摻之即止。（《聖惠方》）
小兒夜啼︰劉寄奴半兩，地龍（炒）一分，甘草一寸。水煎，灌少許。（《聖濟總錄》）
赤白下痢，陰陽交帶，不問赤白︰劉寄奴、烏梅、白薑等分。水煎服。赤加梅，白加薑。（《艾
元英如宜方》）
曲節草
（宋《圖經》）
【釋名】六月凌（音令。《圖經》）、六月霜（《綱目》）、綠豆青（《圖經》）、蛇藍。
時珍曰︰此草性寒，故有凌、霜、綠豆之名。
【集解】頌曰︰曲節草生筠州。四月生苗，莖方色青有節，葉似劉寄奴而青軟，七、八月著花似薄荷，結子無用。五月、六月採莖葉，陰乾。
莖葉
【氣味】甘，平，無毒。
【主治】發背瘡，消癰腫，拔毒。同甘草作末，米汁調服
麗春草
（宋《圖經》）
【釋名】仙女蒿（《圖經》）、定參草。
頌曰︰麗春草，生檀 山川谷，檀 山在高密界。河南淮陽郡、 川及譙郡、汝南郡等，並呼為龍芊草。河北近山、鄴郡、汲郡，並名叢蘭艾。上黨紫團山亦有，名定參草，又名仙女蒿。今所在有之。甚療 黃，人莫能知。
時珍曰︰此草有殊功，而不著其形狀。今罌粟亦名麗春草，九仙子亦名仙女嬌，與此同名，恐非一物也。當俟博訪。
花及根
【氣味】甘，微溫，無毒。
【主治】 黃黃膽（蘇頌）。
【發明】頌曰︰唐天寶中， 川郡楊正進方，名醫皆用有效。其方云︰麗春草療因時患傷熱，變成 黃，遍身壯熱，小便黃赤，眼如金色，面又青黑，心頭氣痛，繞心如刺，頭旋
欲倒，兼脅下有瘕氣，及黃膽等，經用有驗。其藥春三月採花，陰乾一升，搗散。每平明空
腹取三方寸匕，和生麻油一盞頓服，日一服，隔五日再進，以知為度。其根療黃膽，搗汁一盞，空腹頓服，須臾即利三兩行，其疾立已。一劑不能全愈，隔七日更一劑，永瘥。忌酒、面、豬、魚、蒜、粉、酪等。
旋覆花
（《本經》下品）
【釋名】金沸草（《本經》）、金錢花（《綱目》）、滴滴金（《綱目》）、盜庚（《爾雅》）、夏菊（《綱目》）、戴椹（《別錄》）。
宗奭曰︰花綠繁茂，圓而覆下，故曰旋複。
時珍曰︰諸名皆因花狀而命也。《爾雅》云︰ ，盜庚也。蓋庚者，金也，謂其夏開黃花，盜竊金氣也。《酉陽雜俎》云︰金錢花，一名毗尸沙，自梁武帝時始進入中國。
【集解】《別錄》曰︰旋複生平澤川谷。五月採花，日乾，二十日成。
弘景曰︰出近道下濕地，似菊花而大。別有旋 根，出河南，北國亦有，形似芎 ，惟
合旋 膏用之，余無所用，非此旋複花根也。
保升曰︰葉似水蘇，花黃如菊，六月至九月採花。
頌曰︰今所在皆有。二月以後生苗，多近水旁，大似紅藍而無刺，長一、二尺以來，葉似柳，莖細。六月開花如菊花，小銅錢大，深黃色。上黨田野人呼為金錢花，七八月採花。
今近道人家園圃所蒔金錢花，花葉並同，極易繁盛，恐即旋複也。
宗奭曰︰旋複葉如大菊，又如艾蒿。秋開花大如梧桐子，花淡黃色，其香過於菊。別有旋花，乃鼓子花，非此花也。見本條。
時珍曰︰花狀如金錢菊。水澤邊生者，花小瓣單；人家栽者，花大蕊簇，蓋壤瘠使然。
其根細白。俗傳露水滴下即生，故易繁，蓋亦不然。
花
【修治】 曰︰采得花，去蕊並殼皮及蒂子，蒸之，從巳至午，晒乾用。
【氣味】鹹，溫，有小毒。《別錄》曰︰甘，微溫，冷利。
權曰︰甘，無毒。大明曰︰無毒。宗奭曰︰苦、甘、辛。
【主治】結氣脅下滿，驚悸，除水，去五臟間寒熱，補中下氣（《本經》）。
消胸上痰結，唾如膠漆，心脅痰水，膀胱留飲，風氣濕痺，皮間死肉，目中眵 ，利大腸，通血脈，益色澤（《別錄》）。主水腫，逐大腹，開胃，止嘔逆不下食（甄權）。行痰水，去頭目風（宗 ）。消堅軟痞，治噫氣
【發明】頌曰︰張仲景治傷寒汗下後，心下痞堅，噫氣不除，有七物旋複代赭湯；雜治婦人，有三物旋複湯。胡洽居士治痰飲在兩脅脹滿，有旋複花丸，用之尤多。成無己曰︰硬則氣堅，旋複之咸，以軟痞堅也。
震亨曰︰寇宗奭言其行痰水去頭目風，亦走散之藥。病患涉虛者，不宜多服，冷利大腸，宜戒之。
時珍曰︰旋複乃手太陰肺、手陽明大腸藥也。所治諸病，其功只在行水、下氣、通血脈爾。李衛公言︰嗅其花能損目。唐慎微《本草》誤以旋花根方收附此下，今改正之。
【附方】舊一，新三。
中風壅滯︰旋複花，洗淨焙研，煉蜜丸梧子大。夜臥以茶湯下五丸至七丸、十丸。（《經
驗後方》）
半產漏下，虛寒相摶，其脈弦芤︰旋複花湯︰用旋複花三兩，蔥十四莖，新絳少許。水三升，煮一升，頓服。（《金匱要略》）
月蝕耳瘡︰旋複花燒研，羊脂和塗之。（《集簡方》）
小兒眉癬，小兒眉毛眼睫，因癬退不生︰用野油花（即旋複花）、赤箭（即天麻苗）、防
風等分，為末。洗淨，以油調塗之。（《總微論》）
葉
【主治】敷金瘡，止血（大明）。治疔瘡腫毒（時珍）。
根
【主治】風濕（《別錄》）。
青葙子
（《本經》下品）
【釋名】草蒿（《本經》）、萋蒿（《本經》）、昆侖草（《唐本》）、野雞冠（《綱目》）、雞冠莧（《綱目》）、子名草決明（《
時珍曰︰青葙名義未詳。胡麻葉亦名青 ，此草又多生於胡麻地中，與之同名，豈以其相似而然耶？青蒿，亦名草蒿，其功相似，而名亦相同，何哉？其子明目，與決明子同功，故
有草決明之名。其花、葉似雞冠，嫩苗似莧，故謂之雞冠莧。鄭樵《通志》言俗名牛尾蒿者，誤矣。
【集解】《別錄》曰︰青葙生平谷道旁。三月採莖葉，陰乾。五月、六月採子。
弘景曰︰處處有之。似麥閘極花，其子甚細。別有草蒿，或作草 ，主療殊相類，形名又相似可疑，而實兩種也。
恭曰︰此草苗高尺餘，葉細軟，花紫白色，實作角，子黑而扁光，似莧實而大，生下濕地，四月、五月採，荊襄人名為昆侖草。
頌曰︰今江淮州郡近道亦有之。二月生青苗，長三、四尺。葉闊似柳而軟。莖似蒿，青
紅色。六月、七月內生花，上紅下白。子黑光而扁，似莨菪。根亦似蒿根而白，直下獨莖生根。六月、八月採子。
時珍曰︰青葙生田野間，嫩苗似莧可食，長則高三四尺。苗、葉、花、實與雞冠花一樣
無別。但雞冠花穗或有大而扁、或團者。此則梢間出花穗，尖長四、五寸，狀如兔尾，水紅色，亦有黃白色者。子在穗中，與雞冠子及莧子一樣難辨。蘇恭言其結角，誤矣。蕭炳言黃花者名陶朱術，與陳藏器所說不同。又有天靈草，亦此類也，並附於下。
莖葉
【修治】 曰︰凡用先燒鐵杵臼，乃搗用之。
【氣味】苦，微寒，無毒。
【主治】邪氣，皮膚中熱，風瘙身癢，殺三蟲（《本經》）。惡瘡疥虱痔蝕，下部 瘡（《別錄》）。搗汁服，大療溫癘（蘇恭）。止金瘡血（大明）。
子
【氣味】苦，微寒，無毒。權曰︰苦，平。
【主治】唇口青（《本經》）。治五臟邪氣，益腦髓，鎮肝，明耳目，堅筋骨，去風寒濕痺（大明）。治肝臟熱毒沖眼，赤障青盲翳腫，惡【發明】炳曰︰理眼，有青葙子丸。
宗奭曰︰青葙子，《經》中不言治眼，惟《藥性論》、《日華子》始言治肝明目。今人多用治眼，殊與《經》意不相當。
時珍曰︰青葙子治眼，與決明子、莧實同功。《本經》雖不言治眼，而云一名草決明，主唇口青，則其明目之功可知矣。目者肝之竅，唇口青者足厥陰經之証，古方除熱亦多用之，青葙子之為厥陰藥，又可知矣。況用之治目，往往有驗，尤可征。據《魏略》云︰初平中有青牛先生，常服青葙子丸，年百餘歲，如五、六十者。
【附方】舊一。
鼻衄不止，眩冒欲死︰青葙子汁三合，灌入鼻中。（《貞元廣利方》）
【附錄】桃朱術
炳曰︰青箱，一種花黃者，名陶朱術，苗相似。
藏器曰︰桃朱術生園中，細如芹，花紫，子作角。以鏡向旁敲之，則子自發。五月五日乃收子，帶之令婦人為夫所愛。
雁來紅
時珍曰︰莖、葉、穗、子並與雞冠同。其葉九月鮮紅，望之如花，故名，吳人呼為老少年。一種六月葉紅者，名十樣錦。
天靈草
時珍曰︰按《土宿真君本草》云︰狀如雞冠花，葉亦如之，折之有液如乳，生江、湖、荊南陂池間。五月取汁，可製雄、硫，煮雌煉砂。
思蓂子
曰︰思莫子、鼠細子，二件真似青葙子，只是味不同。思 子味粗，煎之有涎。
雞冠花
（宋《嘉祐》）
【釋名】時珍曰︰以花狀命名。
【集解】時珍曰︰雞冠處處有之。三月生苗，入夏高者五、六尺；矬者，才數寸。其葉青柔，頗似白莧菜而窄，梢有赤脈。其莖赤色，或圓、或扁，有筋起。六、七月梢間開花，有紅、白、黃三色。其穗圓長而尖者，儼如青葙之穗；扁卷而平者，儼如雄雞之冠。花大有圍一、二尺者，層層卷出可愛。子在穗中，黑細光滑，與莧實一樣。其穗如秕麥狀。花最耐
久，霜後始蔫。
苗
【氣味】甘，涼，無毒。
【主治】瘡痔及血病（時珍）。
子
【氣味】甘，涼，無毒。
【主治】止腸風瀉血，赤白痢（藏器）。崩中帶下，入藥炒用
花
【氣味】同上。
【主治】痔漏下血，赤白下痢，崩中赤白帶下，分赤白用（時珍）。
【附方】新十一。
吐血不止︰白雞冠花，醋浸煮七次，為末。每服二錢，熱酒下。（《經驗方》）
結陰便血︰雞冠花、椿根白皮等分，為末，煉蜜丸梧子大。每服三十丸，黃 湯下，日二服。（《聖濟總錄》）
糞後下血︰白雞冠花並子（炒），煎服。（《聖惠方》）
五痔肛腫久不愈，變成 瘡︰用雞冠花、鳳眼草各一兩。水二碗，煎湯頻洗。（《衛生寶
鑒》）
下血脫肛︰白雞冠花、防風等分，為末，糊丸梧子大，空心米飲每服七十丸。一方︰白雞冠花（炒）、棕櫚灰、羌活一兩。為末。每服二錢，米飲下。（《永類鈐方》）
經水不止︰紅雞冠花一味，晒乾為末。每服二錢，空心酒調下。忌魚腥、豬肉。（孫氏
《集效方》）
產後血痛︰白雞冠花，酒煎服之。（《李樓奇方》）
婦人白帶︰白雞冠花晒乾，為末。每旦空心酒服三錢。赤帶，用紅者。（孫氏《集效方》）
白帶沙淋︰白雞冠花、苦壺盧等分，燒存性，空心火酒服之。（《摘玄》）
赤白下痢︰雞冠花，煎酒服。赤，用紅；白，用白。（《集簡方》）
紅藍花
（宋《開寶》）
【釋名】紅花（《開寶》）、黃藍頌曰︰其花紅色，葉頗似藍，故有藍名。
【集解】志曰︰紅藍花，即紅花也，生梁漢及西域。《博物志》云︰張騫得種於西域。
今魏地亦種之。
頌曰︰今處處有之, 人家場圃所種。冬月布子于熟地, 至春生苗, 夏乃有花, 花下作梂彙多刺，花出梂上 圃人乘露采之, 采已復出, 至盡而罷, 梂中結實白顆如小豆大。其花曝乾，以染真紅，又作胭脂。
時珍曰︰紅花，二月、八月、十二月皆可以下種，雨後布子，如種麻法。初生嫩葉、苗，亦可食。其葉如小薊葉。至五月開花，如大薊花而紅色。侵晨采花搗熟，以水淘，布袋絞去黃汁又搗，以酸粟米泔清又淘，又絞袋去汁，以青蒿覆一宿，晒乾。或捏成薄餅，陰乾收之。
入藥搓碎用。其子五月收采，淘淨搗碎煎汁，入醋，拌蔬食，極肥美。又可為車脂及燭。
花
【氣味】辛，溫，無毒。
元素曰︰入心養血，謂其苦溫，陰中之陽，故入心。佐當歸，生新血。
好古曰︰辛而甘苦溫，肝經血分藥也。入酒，良。
【主治】產後血暈口噤，腹內惡血不盡絞痛，胎死腹中，並酒煮服。亦主蠱毒（《開寶》）。
多用破留血，少用養血（震亨）。活血潤燥，止痛散腫，通經（時
【發明】時珍曰︰血生於心包，藏於肝，屬於衝任。紅花汁與之同類，故能行男子血脈，通女子經水。多則行血，少則養血。按《養 漫筆》云︰新昌徐氏婦，病產暈已死，但胸膈
微熱。有名醫陸氏曰︰血悶也。得紅花數十斤，乃可活。遂亟購得，以大鍋煮湯，盛三桶於窗格之下，舁婦寢其上熏之，湯冷再加。有頃指動，半日乃蘇。按此亦得唐許胤宗，以黃湯熏柳太後風病之法也。
【附方】舊四，新四。
六十二種風，張仲景治六十二種風，兼腹內血氣刺痛︰用紅花
一大兩，分為四分。以酒一大升，煎鐘半，頓服之。不止再服。（《圖經本草》）
一切腫疾︰紅花，熟，搗，取汁，服。不過三服，便瘥。（《外台秘要》）
喉痺壅塞不通者︰紅藍花搗，絞取汁一小升服之，以瘥為度。如冬月無生花，以乾者浸
濕絞汁，煎熱病胎死︰紅花，酒煮汁，飲二、三盞。（《熊氏補遺》）
胎衣不下︰方同上。（《楊氏產乳》）
產後血暈，心悶氣絕︰紅花一兩，為末，分作二服，酒二盞，煎一盞，連服。如口噤，斡開灌之，或入小便尤妙。（《子母秘錄》）
耳出水 紅藍花三錢半，枯礬五錢。為方去礬。（《聖惠方》）
噎膈拒食︰端午采頭次紅花（無灰酒拌，焙乾）、血竭（瓜子樣者）等分為末。無灰酒一盞，隔湯頓熱，徐咽。初服二分；次日，四分；三日，五分。（楊起《簡便方》）
子
【主治】天行瘡痘，水吞數顆（《開寶》）。
功與花同（蘇頌）。
【附方】舊二，新一。
血氣刺痛︰紅藍子一升。搗碎，以無灰酒一大升拌子，曝乾，重搗篩，蜜丸梧子大，空
心酒下四十丸。（張仲景方）
瘡疽不出︰紅花子、紫草茸各半兩，蟬蛻二錢半，水酒鐘半，煎減半，量大小加減服。
（龐安常《傷寒論》）
女子中風，血熱煩渴︰以紅藍子五合。熬搗，旦日取半大匙，以水一升
渣，細細咽之。（《貞元廣利方》）
苗
【主治】生搗，塗游腫（《開寶》）。
番紅花
（《綱目》）
【釋名】洎夫藍（《綱目》）、撒法郎。
【集解】時珍曰︰番紅花，出西番回回地面及天方國，即彼地紅藍花也。
元時，以入食饌用。按︰張華《博物志》言︰張騫得紅藍花種於西域，則此即一種，或方域地氣稍有異耳。
【氣味】甘，平，無毒。
【主治】心憂郁積，氣悶不散，活血。久服令人心喜。又治驚悸（時珍）。
【附方】新一。
人所傳。（王璽《集要》 )
燕脂
（《綱目》）
【釋名】𧹬赦。
時珍曰︰按伏候《中華古今注》云︰燕脂起自紂，以紅藍花汁凝作之。調脂飾女面，產於燕地，故曰燕脂。或作𧹬赦。匈奴人名妻為閼氏，音同燕脂，謂其顏色可愛如燕脂也。俗作胭肢、胭支者，並謬也。
【集解】時珍曰︰燕脂有四種︰一種以紅藍花汁染胡粉而成，乃《蘇鶚演義》所謂燕脂葉似薊，花似蒲，出西方，中國謂之紅藍，以染粉為婦人面色者也。一種以山燕脂花汁染粉而成，乃《段公路北戶錄》所謂端州山間有花叢生，葉類藍，正月開花似蓼，土人采含苞者為燕脂粉，亦可染帛，如紅藍者也。一種以山榴花汁作成者，鄭虔《胡本草》中載之。
一種以紫礦染綿而成者，謂之胡燕脂，李𧹬《南海藥紫梗是也。大抵皆可入血病藥用。又落葵子亦可取汁和粉飾面，亦謂之胡燕脂，見菜部。
【氣味】甘，平，無毒。
【主治】小兒 耳，浸汁滴之（《開寶》）。活血，解痘毒（時珍）。
【附方】新五。
嬰孩鵝口，白濃如紙︰用坯子燕脂，以乳汁調塗之，一宿效。男用女乳，女用男乳。（《集
簡方》）
漏瘡腫痛︰豬膽七個，綿燕脂十個洗水，和勻，搽七次即可。（《救急方》）
防痘入目︰燕脂嚼汁點之。（《集簡方》）
痘瘡倒陷︰乾燕脂三錢，胡桃（燒存性）一個，研末，用胡荽煎酒服一錢，再服取效。
（《救急方》）
大薊、小薊
（《別錄》中品）
【釋名】虎薊（弘景）、馬薊（《范汪》）、貓薊（弘景）、刺薊（日華）、山牛蒡（日華）、雞項草（《圖經》）、千鍼草（《圖經》）、 野紅花 綱目
弘景曰 : 大、小薊是貓薊，葉並多刺，相似。田野甚多，方藥少用。
時珍曰 : 薊, 猶髻也，其花如髻也。 曰虎、曰貓，因其苗狀猙獰也。曰馬者，大也。牛蒡，因其根似牛蒡根也。雞項，因其莖似雞之項也。千針、紅花，皆其花狀也。鄭樵《通志》謂《爾雅》之蘻，曰狗毒者即此，未知是否。藏器曰 : 薊門以多薊得名, 當以北方者爲勝也。
【集解】《別錄》曰︰大小薊，五月採。
恭曰︰大小薊，葉雖相似，功力有殊。大薊生山谷，根療癰腫；小薊生平澤，不能消腫，而俱能破血。
頌曰︰小薊處處有之，俗名青刺薊。二月生苗，二、三寸時，並根作菜，茹食甚美。四月高尺餘，多刺，心中出花，頭如紅藍花而青紫色，北人呼為千針草。四月採苗，九月採根，並陰乾用。大薊苗根與此相似，但肥大爾。
宗奭曰︰大、小薊皆相似，花如髻。但大薊高三四尺，葉皺；小薊高一尺許，葉不皺，以此為異。作菜雖有微芒，不害人。
大薊根葉（同）
【氣味】甘，溫，無毒。弘景曰︰有毒。權曰︰苦，平。
大明曰︰葉涼。
【主治】女子赤白沃，安胎，止吐血鼻衄，令人肥健（《別錄》）。
搗根絞汁服半升，主崩中血下立瘥（甄權）。葉︰治腸癰，腹臟瘀血，作暈撲損，生研，酒並小便任服。又惡瘡疥癬，同鹽研 之（大明）。
小薊根（苗同）
【氣味】甘，溫，無毒。大明曰︰涼。
【主治】養精保血（《別錄》）。破宿血，生新血，暴下血血崩，金瘡出血，嘔血等，絞取汁溫服。作煎和糖，合金瘡，及蜘蛛蛇蠍毒，服之亦佳（藏器）。治熱毒風，並胸膈煩悶，苗︰去煩熱，生研汁服（並大明）。作菜食，除風熱。夏月熱煩瘥（孟詵）。
【發明】大明曰︰小薊力微，只可退熱，不似大薊能健養下氣也。
恭曰︰大小薊皆能破血。但大薊兼療癰腫，而小薊專主血，不能消腫也。
【附方】舊六，新九。
心熱吐血口乾︰用刺薊葉及根，搗絞取汁，每頓服二小盞。（《聖惠方》）
舌硬出血不止︰刺薊搗汁，和酒服。乾者為末，冷水服。（《普濟方》）
九竅出血︰方同上。（《簡要濟眾》）
卒瀉鮮血︰小薊葉搗汁，溫服一升。（《梅師方》）
崩中下血︰大、小薊根一升，酒一斗，漬五宿，任飲。亦可酒煎服，或生搗汁。溫服。
又方︰小薊莖葉洗切，研汁一盞，入生地黃汁一盞，白朮半兩，煎減半，溫服。（《千金方》）
墮胎下血︰小薊根葉、益母草五兩。水二大碗，煮汁一碗，再煎至一盞，分二服，一日服盡。（《聖濟總錄》）
金瘡出血不止︰小薊苗搗爛塗之。（孟詵《食療本草》）
小便熱淋︰馬薊根，搗汁服。（《聖惠方》）
鼻塞不通︰小薊一把，水二升，煮取一升，分服。（《外台秘要》方）
小兒浸淫，瘡痛不可忍，發寒熱者︰刺薊葉新水調敷瘡上，乾即易之。（《簡要濟眾方》）
癬瘡作癢︰刺薊葉，搗汁服之。（《千金方》）
婦人陰癢︰小薊煮湯，日洗三次。（《普濟方》）
諸 不合︰虎薊根、貓薊根、酸棗根、枳根、杜衡各一把，斑蝥三分。炒為末，蜜丸棗
大。
疔瘡惡腫︰千針草四兩，乳香一兩，明礬五錢，為末。酒服二錢，出汗為度。（《普濟
方》）
續斷
（《本經》上品）
【釋名】
屬折（《本經》）、接骨（《別錄》）、龍豆（《本經》）、南草（《別錄》）。
時珍曰︰續斷、屬折、接骨，皆以功命名也。
【集解】
《別錄》曰︰續斷生常山山谷，七月、八月採，陰乾。
普曰：出梁州，七月七日採。
弘景曰︰按《桐君藥錄》云︰續斷生蔓延，葉細莖如荏，大根本，黃白有汁，七月、八月採根。今皆用莖葉節節斷，皮黃皺，狀如雞腳者，又呼為桑上寄生。時人又有接骨樹，高丈餘許，葉似蒴 ，皮主金瘡。廣州又有續斷藤，一名諾藤，斷其莖，以器承取汁飲，療虛損絕傷，用沐頭，長發，折枝插地即生。恐皆非真。李當之云是虎薊，與此大乖，但虎薊亦療血。
恭曰︰所在山谷皆有。今俗用者，葉似苧而莖方，根如大薊，黃白色。陶說非也。
頌曰︰今陝西、河中、興元、舒、越、晉、絳諸州亦有之。三月以後生苗，幹四棱，似苧麻，葉兩兩相對而生。四月開花，紅白色，似益母花。根如大薊，赤黃色。謹按《范汪方》云︰續斷即是馬薊，與小薊葉相似，但大於小薊爾。葉似旁翁菜而小濃，兩邊有刺，刺人，其花紫色，與今越州所圖者相類。而市之貨者，亦有數種，少能辨其粗良。醫人但以節節斷、皮黃皺者為真。
斆曰︰凡使勿用草茅根，緣真相似，若誤服令人筋軟。
時珍曰︰續斷之說不一。桐君言是蔓生，葉似荏。李當之、范汪並言是虎薊。《日華子》言是大薊，一名山牛薊條，頗難依據。但自漢以來，皆以大薊為續斷，相承久矣。究其實，則二蘇所云，似與桐君相符，當以為正。今人所用，以川中來，色赤而瘦，折之有煙塵起者為良焉。鄭樵《通志》謂范汪所說者乃南續斷，不知何據？蓋以別川續斷耳。
根
【修治】
斆曰︰凡采得根，橫切銼之，又去向裡硬筋，以酒浸一伏時，焙乾，入藥用。
【氣味】
苦，微溫，無毒。《別錄》曰︰辛。普曰︰神農、雷公、李當之︰苦，無毒；扁鵲︰辛，無毒。之才曰︰地黃為之使，惡雷丸。
【主治】
傷寒，補不足，金瘡，癰瘍，折跌，續筋骨，婦人乳難。久服益氣力（《本經》）。婦人崩中，漏血，金瘡，血內漏，止痛，生肌肉，及踠傷，惡血，腰痛，關節緩急（《別錄》）。去諸溫毒，通宣血脈（甄權）。助氣，補五勞七傷，破癥結瘀血，消腫毒，腸風痔瘺，乳癰，瘰癧，婦人產前後一切病，胎漏，子宮冷，面黃，虛腫，縮小便，止泄精尿血（大明）。
【發明】
時珍曰︰宋張叔潛秘書，知劍州時，其閣下病血痢。一醫用平胃散一兩，入川續斷末二錢半。每服二錢，水煎服即愈。紹興壬子，會稽時行痢疾。叔潛之子以方傳人，往往有驗。小兒痢服之效。
【附方】舊二，新二。
小便淋瀝︰生續斷搗絞汁服。即馬薊根也。（《古今錄驗》）
妊娠胎動，兩三月墮，預宜服此︰川續斷（酒浸）、杜仲（薑汁炒去絲）各二兩。為末，棗肉煮爛杵和丸梧子大。每服三十丸，米飲下。
產後諸疾血暈，心悶煩熱，厭厭氣欲絕，心頭硬，乍寒乍熱︰續斷皮一握。水三升，煎二升，分三服。如人行一裡，再服，無所忌。此藥救產後垂死。（《子母秘錄》）
打撲傷損，閃肭骨節︰用接骨草葉搗爛罨之，立效。（《衛生易簡方》）
苦芺
（音襖。《別錄》下品）
【釋名】鉤、 （《爾雅》）、苦板。
時珍曰︰凡物稚曰 ，此物嫩時可食，故以名之。
【集解】弘景曰︰苦
處處有之，傖人取莖生食之。
保升曰︰所在下濕地有之，莖圓無刺，可生啖，子若貓薊。五月五日采苗，曝乾。
恭曰︰今人以為漏蘆，非也。
時珍曰︰《爾雅》鉤、 。即此苦 也。 大如拇指，中空，莖頭有苔似薊，初生可食。許慎《說文》言︰江南人食之下氣。今浙東人清明節采其嫩苗食之，云一年不生瘡癤。亦搗汁和米為食，其色清，久留不敗。《造化指南》
云︰苦板大者名苦藉，葉如地其無花實者，名地膽草，汁苦如膽也。處處濕地有之。入爐火家用。
苗
【氣味】苦，微寒，無毒。
【主治】面目通身漆瘡。燒灰敷之，亦可生食（《別錄》）。燒灰療金
治丹毒（大明）。煎湯洗痔，
漏蘆
（《本經》上品）
【釋名】野蘭（《本經》）、莢蒿（蘇恭）、時珍曰︰屋之西北黑處謂之漏；凡物黑色謂之蘆。此草秋後即黑，異於眾草，故有漏蘆
之稱。《唐韻》作KT ，其莢如麻，故俗呼為鬼油麻云。
【集解】《別錄》曰︰漏蘆生喬山山谷。八月採根，陰乾。
弘景曰︰喬山應是黃帝所葬處，乃在上郡。今出近道。市人取苗用之。俗中取根名鹿驪
根，苦酒摩以療瘡疥。
恭曰︰此藥俗名莢蒿，莖葉似白蒿，花黃，生莢，長似細麻之莢，大如箸許，有四五瓣，七、八月後皆黑，異於眾草，蒿之類也。常用其莖葉及子，未見用根。其鹿驪，山南謂之木藜蘆，有毒，非漏蘆也。今人以馬薊似苦 者為漏蘆，亦非也。
志曰︰別本注言漏蘆莖大如箸，高四五尺，子房似油麻房而小。江東人取其苗用，勝於根。江寧及上黨者佳。陶云鹿驪，蘇云木藜蘆，皆非也。漏蘆自別。
藏器曰︰南人用苗，北土用根，乃樹生，如茱萸樹，高二三尺，有毒殺蠱，山人以洗瘡疥。
保升曰︰葉似角蒿，今曹、兗州下濕處最多。六月、七月採莖，日乾，黑於眾草。
大明曰︰花苗並可用。形並氣味似乾牛蒡，頭上有白花子。
頌曰︰今汴東州郡及秦、海州皆有之。舊說莖葉似白蒿，花黃有莢，莖若箸大，房類油麻而小。今諸郡所圖上，惟單州者差相類；沂州者花葉頗似牡丹；秦州者花似單葉寒菊，紫色，五、七枝同一幹；海州者，花紫碧，如單葉蓮花，花萼下及根旁有白茸裹之，根如蔓荊而細，又類蔥本，黑色，淮甸人呼為老翁花。三州所生花雖別，而葉頗相類，但秦、海州者葉更作鋸齒狀。一物而殊類如此，醫家何所適從？當依舊說，以單州出者為勝。又本草飛廉一名漏蘆，云與苦 相類，其根生則肉白皮黑，乾則黑如玄參。七、八月採花，陰乾用。
所說與秦州、海州所圖漏蘆花、葉及根頗相近，然彼人但名漏蘆，不曰飛廉也。
曰︰一種真似漏蘆，只是味苦、酸，誤服令人吐不止。
時珍曰︰按沈存中《筆談》云︰今方家所用漏蘆乃飛廉也。飛廉一名漏蘆，苗似苦，根如牛蒡綿頭者是也。采時用根。今閩中所謂漏蘆，莖如油麻，高六七寸，秋深枯黑如漆，采時用苗，乃真漏蘆也。余見飛廉下。
根苗
【修治】 曰︰凡采得漏蘆，細銼，以生甘草相對拌蒸之，從巳至申，揀出晒乾用。
【氣味】苦、鹹，寒，無毒。《別錄》曰︰大寒。藏器曰︰有毒。
杲曰︰無毒。足陽明本經藥也。
大明曰︰連翹為之使。
【主治】皮膚熱毒，惡瘡疽痔，濕痺，下乳汁。久服輕身益氣，耳目聰明，不老延
年（《本經》）。止遺溺，熱氣瘡癢如麻豆，可作浴湯（《別風赤眼，小兒壯熱，撲損，續筋骨，乳癰、瘰癧、金瘡，止血排膿，補血長肉，通經脈（大明
【發明】弘景曰︰此藥久服甚益人，而服食方罕見用之。近道出者，惟療 疥耳，市人皆取苗用。
為手足陽明藥，而古方治癰疽發背，以漏蘆湯為首稱也。龐安常《傷寒論》治癰疽及預解時行痘疹熱，用漏蘆葉，云無則以山梔子代之。亦取其寒能解熱，蓋不知其能入陽明之故也。
【附方】舊二，新六。
腹中蛔蟲︰漏蘆為末，以餅 和方寸匕，服之。（《外台秘要》）
時泄痢，冷熱不調︰以漏蘆一兩，杵為散。每服一錢，以豬肝一兩，入鹽少許，以水同煮熟，空心頓食之。（《聖惠方》）
入藥末一半，同熬成膏，入後末和丸梧子大，每溫水下三十丸。（《聖濟總錄》）
產後帶下︰方同上。
乳汁不下，乃氣脈壅塞也，又治經絡凝滯，乳內脹痛，邪畜成癰，服之自然內消︰漏
二兩半，蛇蛻十條（炙焦），栝蔞十個（燒存性）。為末。每服二錢，溫酒調下，良久以熱羹
湯投之，以通為度。（《和劑方》）
歷節風痛，筋脈拘攣︰古聖散︰用漏蘆（麩炒）半兩，地龍（去土炒）半兩，為末。生薑二兩取汁，入蜜三兩，同煎三五沸，入好酒五合，盛之。每以三杯，調末一錢，溫服。（《聖濟總錄》）
一切癰疽發背，初發二日，但有熱証，便宜服漏蘆湯，退毒下膿，乃是宣熱拔毒之劑，熱退
半兩，大黃（微炒）一兩，為細末。每服二錢，薑棗湯調下。（李迅《癰疽集驗方》）
白禿頭瘡︰五月收漏蘆草，燒灰，豬膏和塗之。（《聖濟總錄》）
飛廉
（《本經》上品）
【釋名】漏蘆（《別錄》）、木禾（《別錄》）、（《別錄》）、伏豬（同）、天薺（同）。
尾，有角，能致風氣。此草附莖有皮如箭羽，複療風邪，故有飛廉、飛雉、飛輕諸名。
【集解】《別錄》曰︰飛廉生河內川澤，正月採根，七月、八月採花，陰乾。
弘景曰︰處處有之。極似苦 ，惟葉多刻缺，葉下附莖，輕有皮起似箭羽，其花紫色。
俗方殆無用，而道家服其枝莖，可得長生，又入神枕方。今既別有漏蘆，則此漏蘆乃別名爾。
恭曰︰此有兩種︰一種生平澤中，是陶氏所說者。一種生山岡上者，葉頗相似，而無刻
缺，且多毛，其莖亦無羽，其根直下，更無旁枝，生則肉白皮黑，中有黑脈，日乾則黑如玄參。用莖葉及根，療疳蝕殺蟲，與平澤者俱有驗。今俗以馬薊似苦 者為漏蘆，並非是也。
保升曰︰葉似苦 ，莖似軟羽，花紫色，子色白。所在平澤皆有，曰︰凡使，勿用赤脂蔓，與飛廉形狀相似，只赤脂蔓見酒則色便如血，以此可表識之
頌曰︰今秦州所圖漏蘆，花似單葉寒菊，紫色，五、七枝同一幹。海州所圖漏蘆，花紫碧色，如單葉蓮花，花萼下及根旁有白茸裹之，根黑色，如蔓荊而細，又類蔥本，與陶蘇所說飛廉相近，然彼但謂之漏蘆。今醫家罕有用飛廉者，不能的識。
時珍曰︰飛廉，亦蒿類也。蘇頌《圖經》疑海州所圖之漏蘆是飛廉。沈存中《筆談》亦言飛廉根如牛蒡而綿頭。古方漏蘆散下云，用有白茸者則是有白茸者，乃飛廉無疑矣。今考
二物氣、味、功、用俱不相遠，似可通用，豈或一類有數種，而古今名稱各處不同乎？
根及花
【修治】 曰︰凡用根，先刮去粗皮，杵細，以苦酒拌一夜，漉出，日乾細杵用。
【氣味】苦，平，無毒。權曰︰苦、咸，有毒。
【主治】骨節熱，脛重酸疼。久服令人身輕（《本經》）。
螫針刺，魚子細起，熱瘡癰疽痔，濕痺，止風邪咳嗽，下乳汁。久服益氣明目不老，可煮可乾用（《別錄》）。主留血（《甄權》）。療疳蝕，殺蟲（蘇恭）。
小兒疳痢，為散，漿水服，大效（蕭炳）。治頭風旋暈（時珍）。
【發明】時珍曰︰葛洪《抱朴子》書，言飛廉單服可輕身延壽。又言服飛廉煎，可遠涉
疾行，力數倍於常。《本經》、《別錄》所列亦是良藥，而後人不知用，何哉？
【附方】舊一。
若不痛，非疳也。下部蟲如馬尾大，相纏出無數。十日瘥，二十日平複。（《千金翼方》）
苧麻
（《別錄》下品）。
【釋名】時珍曰︰苧麻作 ，可以績 ，故謂之 。凡麻絲之細者，為 ；粗者為 。
陶弘景云︰苧即今績苧麻是也。麻字從廣，從林（音派），象屋下林麻之形。廣音掩。
【集解】頌曰︰苧麻舊不著所出州土，今閩、蜀、江、浙多有之。剝其皮可以績布。苗高七八尺。葉如楮葉而無叉，面青背白，有短毛。夏秋間著細穗青花。其月、八月採。按陸璣《草木疏》云︰苧一科數十莖，宿根在土中，至春自生，不須栽種。荊
揚間歲三刈，諸園種之歲再刈，便剝取其皮，以竹刮其表，濃處自脫，得裡如筋者煮之，用緝布。今江、浙、閩中尚複如此。
數十穗，青白色。
時珍曰︰苧，家苧也。又有山苧，野苧也。有紫苧，葉面紫；白苧，葉面青，其背皆白。
可刮洗煮食救荒，味甘美。其子茶褐色，九月收之，二月可種。宿根亦自生。
根
【氣味】甘，寒，無毒。權曰︰甘，平。大明曰︰甘、滑，冷，無毒。
【主治】安胎，貼熱丹毒（《別錄》）。治心膈熱，漏胎下血，產前後心煩，天行熱疾，大渴大狂，服金石藥人心熱， 毒箭蛇蟲咬（大明）。漚苧汁
【發明】震亨曰︰苧根大能補陰而行滯血，方藥或惡其賤，似未曾用也。
藏器曰︰苧性破血，將苧麻與產婦枕之，止血暈。產後腹痛，以苧安腹上即止也。又蠶咬人毒入肉，取苧汁飲之。今人以苧近蠶種，則蠶不生是矣。
【附方】舊四，新八。
痰哮咳嗽︰苧根（ 存性），為末，生豆腐蘸三五錢，食即效。未全，可以肥豬肉二、三片蘸食，甚妙。（《醫學正傳》）
小便不通︰《聖惠方》︰用麻根、蛤粉各半兩，為末。每服二錢，空心新汲水下。《摘玄方》︰用苧根洗研，攤絹上，貼少腹連陰際，須臾即通。
妙。亦治諸淋。（《聖惠方》）
五種淋疾︰苧麻根兩莖，打碎。以水一碗半，煎半碗，頓服即通，大妙。（《斗門方》）
妊娠胎動，忽下黃汁如膠，或如小豆汁，腹痛不可忍者︰苧根（去黑皮，切）二升，銀一斤，水九升，煎四升。每服以水一升，入酒半升，煎一升，分作二服。一方︰不用銀。（《梅
師方》）
肛門腫痛︰生苧根搗爛，坐之良。（《瀕湖集簡方》）
脫肛不收︰苧根搗爛，煎湯熏洗之。（《聖惠方》）
癰疽發背，初起未成者。苧根（熟）搗敷上，日夜數易，腫消則瘥。（《圖經本草》）
五色丹毒︰苧根煮濃汁，日三浴之。（《外台秘要》）
雞魚骨哽︰《談野翁試驗方》︰用苧麻根搗汁，以匙挑灌之，立效。《醫方大成》︰用野苧
麻根搗碎，丸如龍眼大，魚骨魚湯
葉
【氣味】同根。
【主治】金瘡傷折血出，瘀血（時珍）。
【發明】時珍曰︰苧麻葉甚散血，五月五日收取，和鍛石搗作團，晒乾收貯。遇有金瘡折損者，研末敷之，即時六月收野苧葉、蘇葉，生豬血試之，可驗也。秋冬用乾葉亦可。
【附方】新三。
五日采麻葉，陰乾為末。每服二錢，冷水調下。勿吃熱物，令人悶倒。只吃冷物。小兒半錢。（《楊子建護命方》）
冷痢白凍︰方同上。
蛇虺咬傷︰青麻嫩頭搗汁，和酒等分，服三盞。以渣敷之，毒從竅中出，以渣棄水中即不發。看傷處
有竅是雄蛇，無竅是雌蛇，以針挑破傷處成竅，敷藥。（《摘玄方》）
𦯶麻
（𦯶 ，音頃。《唐本草》）
【釋名】白麻。
時珍曰︰ 一作KT ，又作KT ，種必連頃，故謂之KT 也。
【集解】恭曰︰ ，即KT 麻也。今人取皮作布及索者。實似大麻子，九月、十月採，陰乾。
頌曰︰處處有之。北人種以績布，及打繩索。苗高四、五尺，或六、七尺，葉似苧而薄，花黃，實殼如蜀葵，其中子黑色。
時珍曰︰ 苘麻今之白麻也。多生卑濕處，人亦種之。葉大似桐葉，團而有尖。六七月開黃花。結實如半磨形，有齒，嫩青老黑。中子扁黑，狀如黃葵子。其莖輕虛潔白。北人取皮作麻。以莖蘸硫黃作淬燈，引火甚速。其嫩子，小
實
【氣味】苦，平，無毒。
【主治】赤白冷熱痢，炒研為末，每蜜湯服一錢。癰腫無頭者，吞一枚（蘇恭）。
生眼翳瘀肉，起倒睫拳毛（時珍）。
根
【主治】亦治痢，古方用之（蘇頌）。
【附方】新三。
一切眼疾︰ 麻子一升。為末。以 豬肝批片，蘸末炙服一字，陳米飲下，磨去殼，馬尾篩取黃肉去焦殼，每十兩可得四兩藥慢炙熟，為末，醋和丸梧子大。每服三十丸，白湯下。一方︰以KT 實內袋中蒸熟，暴為末，蜜丸。溫水下。（《聖濟總錄》）
大青
（《別錄》中品）
【釋名】時珍曰︰其莖葉皆深青，故名。
【集解】《別錄》曰︰大青三四月採莖，陰乾。
弘景曰︰今出東境及近道，紫莖長尺許，莖、葉皆用。
頌曰︰今江東州郡及荊南、眉、蜀、濠、淄諸州皆有之。春生青紫莖，似石竹苗葉，花
紅紫色，似馬蓼，亦似芫花，根黃，三月、四月採莖葉，陰乾用。
時珍曰︰處處有之。高二、三尺，莖圓。葉長三、四寸，面青背淡，對節而生。八月開小花，紅色成簇。結青實大如椒顆。九月色赤。
莖葉
【氣味】苦，大寒，無毒。權曰︰甘。時珍曰︰甘、微鹹，不苦。
【主治】時氣頭痛，大熱口瘡（《別錄》）。除時行熱毒權）。治熱毒風，心主熱毒痢，黃膽、喉痺、丹毒（時珍）。
【發明】頌曰︰古方治傷寒黃汗、黃膽等，有大青湯。又治傷寒頭身強、腰脊痛，葛根湯內亦用大青。大抵時疾多用之。
寒也。朱肱《活人書》治傷寒發赤斑煩痛，有犀角大青湯、大青四物湯。故李象先《指掌賦》
云︰陽毒則狂斑煩亂，以大青、升麻，可回困篤。
【附方】新六。喉風喉痺︰大青葉搗汁灌之，取效止。（《衛生易簡方》）
小兒口瘡︰大青十八銖，黃連十二銖。水三升，煮一升服。一日二服，以瘥為度。（《千金方》）
熱病下痢
困篤者︰大青湯︰用大青四兩，甘草、赤石脂三兩，膠二兩，豉八合。水一斗，煮三升，分三服，不過二劑瘥。（《肘後方》）
熱病發斑，赤色煩痛︰大青四物湯︰用大青一兩，阿膠、甘草各二錢半，豉二合，分三服。每用水一盞半，煎一盞，入膠烊化服。又犀角大青湯︰用大青七錢半，犀角二錢半，梔
子十枚，豉二撮，分二服。每服水一盞半，煎八分，溫服。（《南陽活人書》）
肚皮青黑，小兒卒然肚皮青黑，乃血氣失養，風寒乘之，危惡之候也︰大青為末，納口
中，以酒送下。（《保幼大全方》）
小青
（宋《圖經》）
【集解】頌曰︰小青生福州，三月生花，彼土人當月採葉用之。
葉
【氣味】溫，無毒。
【主治】生搗，敷癰腫瘡癤甚效（蘇頌）。治血痢腹痛，研汁服，解
【附方】新三。
蛇虺螫傷︰《衛生易簡方》︰用小青一握（細研），入香白芷半兩。酒調服。手 患處，候
黃水出為效。《摘玄方》︰用小青、大青、牛膝葉同搗汁，和酒服，以渣敷之。
中暑發昏︰小青葉（井水浸去泥），控乾，入沙糖擂汁，急灌之。（《壽域方》）
葫蘆巴
（宋《嘉祐》）
【釋名】苦豆。
【集解】禹錫曰︰葫蘆巴出廣州並黔州。春生苗，夏結子，子作細莢，至秋采。今人多用嶺南者。或云是番蘿蔔子，未審的否？
頌曰︰今出廣州。或云種出海南諸番，蓋其地蘆菔子也。舶客將種蒔於嶺外亦生，然不及番中來者真好。今醫家治元臟虛冷為要藥，而唐已前方不見用，本草不著，蓋是近出。
【修治】時珍曰︰凡入藥，淘淨，以酒浸一宿，晒乾，蒸熟或炒過用。
【氣味】苦，大溫，無毒。杲曰︰純陽。
【主治】元臟虛冷氣。得附子、硫黃，治腎虛冷，腹脅脹滿，面色青黑。得 香子、桃仁，治膀胱氣甚效（嘉 ）。治冷氣疝瘕，寒濕腳氣，益右腎，暖丹田（時珍）。
【發明】宗奭曰︰膀胱氣，用此合桃仁（麩炒）等分。為末，半為散，半以酒糊和丸梧
子大。每服五、七十丸，空心鹽酒下；其散，以熱米飲下，與丸子相間，空心服，日各一、二服。時珍曰︰葫蘆巴，右腎命門藥也。元陽不足，冷氣潛伏，不能歸元者，宜之。宋
《惠民和劑局方》，有葫蘆巴丸，治大人、小兒，小腸奔豚偏墜，及小腹有形如卵，上下走
痛，不可忍者。用葫蘆巴八錢，茴香六錢，巴戟（去心）、川烏頭（炮去皮）各二錢，楝實（去核）四錢，吳茱萸五錢。並炒為末，酒糊丸梧子大。每服十五丸，小兒五丸，鹽酒下。太醫薛已云︰一人有人病目不睹，思食苦豆，即葫蘆巴，頻頻不缺。不周歲而目中微痛，如蟲行入 ，漸明而愈。按︰此亦因其益命門之功，所謂益火之原，以消陰翳是也。
【附方】新六。
小腸氣痛︰葫蘆巴（炒）研末，每服二錢，茴香酒下。（《直指方》）
腎臟虛冷，腹脅脹滿︰葫蘆巴（炒）二兩，熟附子、硫黃各七錢五分。為末，酒煮曲糊丸梧桐子大，每鹽湯下三、四十丸。（《聖濟總錄》）
冷氣疝瘕︰葫蘆巴（酒浸晒乾）、蕎麥（炒，研面）各四兩，小茴香一兩。為末，酒糊丸梧子大。每服五十丸，空心鹽湯或鹽酒下。服至
兩月，大便出白膿，則除根。（方廣《心法附余》）
陰 腫痛偏墜，或小腸疝氣，下元虛冷，久不愈者，沉香內消丸主之︰沉香、木香各半兩，葫蘆巴（酒浸炒）、小茴香（炒）各二兩。為末，酒糊丸梧子大。每服五、七十丸，鹽酒下。
氣攻頭痛︰葫蘆巴（炒）、三棱（酒浸焙）各半兩，乾薑（炮）二錢半，為末，薑湯或溫酒每服二錢。（《濟生方》）
寒濕腳氣，腿膝疼痛，行步無力︰胡蘆巴（酒浸一宿，焙）、破故紙（炒
香）各四兩。為末。以木瓜切頂去瓤，安藥在內令滿，用頂合住簽定，爛蒸，搗丸梧子大。每服七十丸，空心溫酒下。（《楊氏家藏方》）
蠡實
（《本經》中品）
【釋名】荔實（《別錄》）、馬藺子（《唐本》）
馬帚（《爾雅》）、鐵掃帚（《救荒》）、劇草（《本經》
三堅。
恭曰︰此即馬藺子也。《月令》︰仲冬荔挺出。鄭玄注云︰荔，馬薤也。《通俗文》云︰一名馬藺。本草謂之荔實。
高誘云︰荔挺出，荔草挺出也。講禮者不識，呼為荔挺，又作馬莧，並誤矣。馬莧亦名豚耳，即馬齒也。
河南北人呼為鐵掃帚，是矣。
【集解】《別錄》曰︰蠡實生河東川谷，五月採實，陰乾。
諸郡及鼎、澧州亦有之，近汴尤多。葉似薤而長濃，三月開紫碧花，五月結實作角子，如麻大而赤色有棱，根細長，通黃色，人取以為刷。三月開花，五月採實，並陰乾用。許慎《說
文》云︰荔似蒲而小，根可為刷。高誘云︰河北平澤率生之。江東頗多，種於階庭，但呼為旱蒲，不知即馬薤也。
時珍曰︰蠡草生荒野中，就地叢生，一本二、三十莖，苗高三、四尺，葉中抽莖，開花
結實。
【正誤】宗奭曰︰蠡實，陶隱居言方藥不用，俗無識者。本草諸家所注不相應。若果是馬藺，則《日華子本草》不當更言可為菜蔬。蓋馬藺葉出土已硬，又無味，馬牛皆不食，豈
堪人食？今不敢以蠡實為馬藺，更俟博識。
荔字之訛也。張揖《廣雅》云︰荔又名馬藺，其說已明。又按︰周定王《救荒本草》言︰其嫩苗味苦，炸熟換水浸去苦味，油鹽調食，則馬藺亦可作菜矣。寇氏但據陶說疑之，欠考矣。
陶氏不識藥多矣。今正其誤。
實
【修治】時珍曰︰凡入藥炒過用，治疝則以醋拌炒之。
【氣味】甘，平，無毒。保升曰︰寒。
頌曰︰山人服之，云大溫，甚有奇效。
【主治】皮膚寒熱，胃中熱氣，風寒濕痺，堅筋骨，令人嗜食。久服輕身（《本經
》）。止心煩滿，利大小便，長肌膚肥大（《別錄》）。療金瘡血內流，癰腫，有效（蘇恭）。婦人血氣煩悶，產後血暈，並經脈不止，崩中帶下，消一切瘡癤，止鼻衄吐血，通小腸，消酒毒，治黃病，殺蕈毒，敷蛇蟲咬
（大明）。治小腹疝痛，腹內冷積，水痢諸病（時珍）。
【附方】舊二，新六。
諸冷極病，醫所不治者︰馬藺子九升洗淨，空腹服一合，酒下，日三服寒疝諸疾，寒疝不能食，及腹內一切諸疾，消食肥肌。馬藺子一升，每日取一把，以面拌煮吞之，服盡愈。（姚僧坦《集驗方》）
喉痺腫痛︰《衛生易簡方》︰用蠡實一合，升麻五分，水一升，煎三合，入少蜜攪勻，細呷，大驗。《聖惠方》︰用馬藺子二升，升麻一兩。為末，蜜丸。水服一錢。又方︰馬藺子八錢，牛蒡子六錢。為末，空心溫水服方寸匕。水痢百病︰張文仲《備急方》︰用馬藺子，以六月六日面熬，各等分，為末，空心米飲服方寸匕。如無六月六日面，常面亦可，牛骨灰亦可。又方︰馬藺子、乾薑、黃連各等分，為散，熟湯服二方寸匕，入腹即斷也。冷、熱皆治，常用神效，不得輕之。忌豬肉、冷水。腸風下血，有疙瘩瘡，破者不治︰馬藺子一斤（研破
酒浸，夏三、冬七日，晒乾），何首烏半斤，雄黃、雌黃各四兩，為末，以浸藥酒打糊丸梧
子大。每服三十丸，溫酒下，日三服，見效。（《普濟方》）
花、莖及根、葉
【主治】去白蟲（《本經》）。療喉痺
【發明】頌曰︰蠡草、花、實，皆入藥。《列仙傳》云︰寇先生宋人，好種荔，食其葩
實，是矣。
時珍曰︰按《葉水東日記》云︰北方田野人患胸腹飽脹者，取馬楝花擂涼水服，即泄數行而愈。
據此則多服令人泄之說有驗，而蠡實之為馬藺更無疑矣。
【附方】舊三，新七。
睡死不寤︰蠡實根一握，杵爛，以水絞汁，稍稍灌之。（《外台秘要》）
喉痺口噤︰馬藺花二兩，蔓荊子一兩，為末，溫水服一錢。
喉痺腫痛，喘息欲死者︰《外台秘要》︰用馬藺根、葉二兩，水一升半，煮一盞，細飲之，立瘥。《聖惠方》︰用根搗汁三合，蜜一合，慢火熬成，徐徐點之，日五七度。一方︰單
汁飲之，口噤者灌下。無生者，以刷煎汁。
沙石熱淋︰馬藺花七枚（燒），故筆頭二七枚（燒），粟米一合（炒）。為末。每服三錢，酒下，日二服。名通神散。
小便不通︰馬藺花（炒）、茴香（炒）、葶藶（炒），為末，每酒服二錢。（《十便良方》）
一切癰疽，發背惡瘡︰用鐵掃帚，同松毛、牛膝，以水煎服。（《乾坤生意》）
面上瘢 ︰取鐵掃帚，地上自落葉，並子，煎湯頻洗，數次自消。（《壽域神方》）
面 鼻渣︰馬藺子花，杵敷之佳。（《肘後方》）
【附錄】必似勒（《拾遺》）
藏器曰︰辛，溫，無毒。主冷氣，胃閉不消食，心腹脹滿。
生昆侖，狀似馬藺子。
惡實
（《別錄》中品）
【釋名】鼠粘（《別錄》）、牛蒡（《別錄》）、大力子（《綱目》）、蒡翁菜（《綱目》）、便牽牛（《綱目》）、蝙蝠刺。
時珍曰︰其實狀惡而多刺鉤，故名也。其根葉皆可食，人呼爲牛菜，術人隱之呼爲大力也。俚人謂之便牽牛。河南人呼為夜叉頭。
頌曰︰實殼多刺，鼠過之則綴惹不可脫，故謂之鼠粘子，亦如羊負來之比。
【集解】《別錄》曰︰惡實生魯山平澤。恭曰︰魯山在鄧州東北。此草葉大如芋，子殼似栗狀，實細長如茺蔚子。
頌曰︰惡實即牛蒡子也，處處有之。葉大如芋葉而長。實似葡萄核而褐色，外殼似栗 ，而小如指
時珍曰︰牛蒡古人種子，以肥壤栽之。剪苗 淘為蔬，取根煮曝為脯，云甚益人，今人亦罕食之。三月生苗，起莖高者三、四尺。四月開花成叢，淡紫色。結實如楓 而小，萼
細刺百十攢簇之，一 有子數十顆。其根大者如臂，長者近尺，其色灰黲。七月採子，十月採根。
子
【修治】 曰︰凡用揀淨，以酒拌蒸，待有白霜重出，以布拭去，焙乾，搗粉用。
【氣味】辛，平，無毒。藏器曰︰苦。
元素曰︰辛，溫，陽中之陰，升也。
杲曰︰辛，平，陽也，降也。
【主治】明目補中，除風傷（《別錄》）。風毒腫，諸 （藏器）。研末浸酒，每日服三、二盞，除諸風，去吞
一枚，出癰疽頭（蘇恭）。炒研煎飲，通利小便（孟詵）。潤肺散氣，利咽膈，去皮膚風，通十二經（元素）。消斑疹毒（時珍）。
【發明】杲曰︰鼠粘子其用有四︰治風濕癮疹，咽喉風熱，散諸腫瘡瘍之毒，利凝滯腰
膝之氣，是也。
【附方】舊四，新十二。
風水身腫欲裂︰鼠粘子二兩，炒研為末。每溫水服二錢，日三服。（
風熱浮腫，咽喉閉塞︰牛蒡子一合（半生半熟），為末。熱酒服一寸匕
痰厥頭痛︰牛蒡子（炒）、旋複花等分，為末。臘茶清服一錢，日二服頭痛連睛︰鼠粘子、石膏等分，為末，茶清調服。（《醫方摘要》）
咽膈不利，疏風壅，涎唾多︰牛蒡子（微炒）、荊芥穗各一兩，炙甘草半兩，為末。食後湯服二錢，當緩緩取效。（寇氏《本草衍義》）
懸癰喉痛，風熱上摶也。惡實（炒）、甘草（生）等分，水煎含咽，名啟關
方》）
喉痺腫痛︰牛蒡子六分，馬藺子八分，為散。每空心溫水服方寸匕，日再服。仍以牛蒡
子三兩，鹽二兩，研勻，炒熱包熨喉外。（《廣濟方》）
咽喉痘疹︰牛蒡子二錢，桔梗一錢半，粉甘草節七分，水煎服。（《痘
風熱癮疹︰牛蒡子（炒）、浮萍等分，以薄荷湯服二錢，日二服。（初虞世《古今錄驗》）
風齲牙痛︰鼠粘子（炒），煎水含，冷吐之。（《延年方》）
小兒痘瘡，時出不快，壯熱狂躁，咽膈壅塞，大便秘澀，小兒咽喉腫，胸膈不利︰若大便利者，勿服。牛蒡子（炒）一錢二分，荊芥穗二分，甘草節四分。水一盞，同煎至七分，溫服。已出亦可服。名必勝散。（《和劑局方》）
婦人吹乳︰鼠粘二錢，麝香少許，溫酒細吞下。（《袖珍方》）
便癰腫痛︰鼠粘子二錢，炒研末，入蜜一匙，朴硝一匙，空心溫酒服。（《袖珍方》）
蛇蠍蠱毒︰大力子，煮汁服。（《衛生易簡方》）
水蠱腹大︰惡實（微炒）一兩，為末，麵糊丸梧子大，每米飲下十丸。（張文仲方）
歷節腫痛，風熱攻手指，赤腫麻木，甚則攻肩背兩膝，遇暑熱則大便秘︰牛蒡子三兩，新豆豉（炒）、羌活各一兩，為末。每服二錢，白湯下。（《本事方》）
根、莖
【氣味】苦，寒，無毒。權曰︰甘、平。
藏器曰︰根須蒸熟曝乾用。不爾，令人欲吐。
【主治】傷寒寒熱汗出，中風面腫，消渴熱中，逐水。久服輕身耐老（《別錄》）。根︰
主牙齒痛，勞瘧諸風，腳緩弱風毒，癰疽，咳嗽傷肺，肺壅疝瘕，冷氣積血（蘇恭）。根︰
浸
酒服，去風及惡瘡。和葉搗碎，敷杖瘡金瘡，永不畏風（藏器）。主面目煩悶，四肢不健，通十二經脈，洗五臟惡氣。可常作菜食，令人身輕（甄權）。切根如豆，拌面作飯食，消脹壅。
莖葉煮汁作浴湯，去皮間習習如蟲行。又入鹽花生搗，拓一切腫毒（孟詵）。
【發明】頌曰︰根作脯食甚良。莖葉宜煮汁釀酒服。冬月採根，蒸曝入藥。劉禹錫《傳
信方》︰療暴中風，用緊細牛蒡根，取時避風，以竹刀或荊刀刮去土，生布拭了，搗絞取汁一大升，和好蜜四大合，溫分兩服，得汗出便瘥。此方得之岳鄂鄭中丞。鄭因食熱肉一頓，便中暴風。外甥盧氏為 陽令，有此方。服，當時便瘥。
【附方】舊五，新一十六。
時氣餘熱不退，煩躁發渴，四肢無力，不能飲食︰用牛蒡根搗汁，服一小盞，效。（《聖惠方》）
天行時疾︰生牛蒡根，搗汁五合，空腹分為二服。服訖，取桑葉一把，炙黃，以水一升，煮取五合，頓服取汗，無葉用枝。（孫真人《食忌》）
熱攻心煩恍惚︰以牛蒡根（搗汁）一升，食後分為二服。（《食醫心鏡》）
傷寒搐搦，汗後覆蓋不密，致腰背手足搐搦者，牛蒡根散主之︰牛蒡根十條，麻黃、牛膝、天南星各六錢銼，於盆內研細，好酒一升同研，以新布絞取汁。以炭火半秤燒一地坑令赤，掃淨，傾藥汁入坑內，再燒令黑色，取出於乳缽內細研。每服一錢，溫酒下，日三服。
（朱肱《活人書》）
一切風疾十年、二十年者︰牛蒡根一升，生地黃、枸杞子、牛膝各三升，用袋盛藥，浸
無灰酒三升內，每任意飲之。（《外台秘要》方）
老人中風，口目 動，煩悶不安。牛蒡根（切）一升（去皮晒乾，杵為面），白米四合（淘淨）。和作 ，豉汁中煮，加蔥、椒五味，空心食之。恆服極效。（《壽親養老書》）
老人風濕久痺，筋攣骨痛。服此壯腎，潤皮毛，益氣力︰牛蒡根一升（切），生地黃一升（切），大豆二升（炒），以絹袋盛，浸一斗酒中，五六日，任性空心溫服二、三盞，日二服。（《集驗方》）
頭面忽腫，熱毒風氣內攻，或連手足赤腫，觸著痛者︰牛蒡子根（一名蝙蝠刺），洗淨
研爛，酒煎成膏，絹攤貼腫處。仍以熱酒服一、二匙，腫消痛減。（《斗
不可禁者，摩膏主之︰取牛蒡莖葉，搗取濃汁二升，無灰酒一升，鹽花一匙頭， 火煎稠成膏，以摩痛處，風毒自散。摩時須極力令熱，乃效。冬月用根。（《篋中方》）
頭風白屑︰牛蒡葉搗汁，熬稠塗之。至明，皂莢水洗去。（《聖惠方》）
喉中熱腫︰鼠粘根一升，水五升，煎一升，分三服。（《延年方》）
小兒咽腫︰牛蒡根搗汁，細咽之。（《普濟方》）
熱毒牙痛，熱毒風攻頭面，齒齦腫痛不可忍︰牛蒡根一斤（搗汁），入鹽花一錢。銀器
中熬成膏。每用塗齒齦上，重者不過三度，瘥。（《聖惠方》）
項下癭疾︰鼠粘子根一升。水三升，煮取一升半，分三服。或為末，蜜丸常服之。（《救
急方》）
小便不通，臍腹急痛︰牛蒡葉汁、生地黃汁二合，和勻，入蜜二合。每服一合，入水半盞，煎三五沸，調滑石末一錢服。（《聖濟總錄》）
癤子腫毒︰鼠粘子葉貼之。（《千金方》）
石 出膿，堅實寒熱︰鼠粘子葉為末，和雞子白封之。（《外台秘要》）
諸瘡腫毒︰牛蒡根三莖（洗）。煮爛搗汁，入米煮粥，食一碗，甚良。（《普濟方》）
積年惡瘡，反花瘡、漏瘡不瘥者。牛蒡根搗，和臘月豬脂，日日封之。（《千金方》）
月水不通，結成症塊，腹肋脹大，欲死︰牛蒡根二斤（銼）。蒸三遍，以生絹袋盛之，以酒二斗浸五日，每食前溫服一盞。（《普濟方》）
葈耳
（《本經》中品）
【釋名】胡枲（《本經》）、常思（弘景）、蒼耳（《爾雅》）、卷耳（《詩經》）、爵耳（《詩
疏》）、豬耳（《綱目》）、耳璫（《詩疏》）、地葵（《本經》）、葹（音施）、羊負來（弘
景）、道人頭（《圖經》）、進賢菜（《記事珠》）、喝起草（《綱目》）、野茄（《綱目》）、縑
絲草。
頌曰︰詩人謂之卷耳，《爾雅》謂之蒼耳，《廣雅》謂之葈耳，皆以實得名也。陸璣《詩
疏》云︰其實正如婦人耳璫，今或謂之耳璫草。鄭康成謂是白胡荽，幽州人呼為爵耳。《博
物志》云︰洛中有人驅羊入蜀，胡枲子多刺，粘綴羊毛，遂至中土，故名羊負來。俗呼爲道
人頭。
弘景曰︰傖人皆食之，謂之常思菜。以葉覆麥作黃衣者，方用甚稀。
時珍曰︰其葉形如枲麻，又如茄，故有枲耳及野茄諸名。其味滑如葵，故名地葵，與地膚同名。詩人思夫賦卷耳之章，故名常思菜。張揖《廣雅》作常枲，亦通。
【集解】《別錄》曰︰ 耳生安陸川谷及六安田野，實熟時采。
氏《詩疏》云︰其葉青白似胡荽，白華細莖，蔓生，可煮為茹，滑而少味。四月中生子，正如婦人耳 。郭璞云︰形如鼠耳，叢生如盤。今之所有皆類此，但不作蔓生。
時珍曰︰按周憲王《救荒本草》云︰蒼耳葉青白，類粘糊菜葉。秋間結實，比桑椹短小而多刺。嫩苗炸熟，水浸淘拌食，可救飢。其子炒去皮，研為面，可作燒餅食，亦可熬油
點燈。
實
【修治】大明曰︰入藥炒熟，搗去刺用，或酒拌蒸過用。
【氣味】甘，溫，有小毒。《別錄》曰︰苦。權曰︰甘，無毒。
米泔，害人。
【主治】風頭寒痛，風濕周痺，四肢拘攣痛，惡肉死肌，膝痛。久服益氣，耳目聰明，強志輕身（《本經》）。治肝熱，明目（甄權）。治一切風氣，（大明）。炒香浸酒服，去風補
【附方】舊三，新四。
酒服三十丸，日二服。生者搗汁服亦可。（《朱氏集驗方》）
葶藶（末）等分。每服二錢，水下，日二服。（《千金方》）
兩（炒）。為末，以水一升半，煎取七合，去滓呷之。（《食醫心鏡》）
水一斗，煮取五升，熱含之。冷即吐去，吐後（孫真人《千金翼》）
錢。（《証治要訣》）
嗜酒不已︰氈中蒼耳子七枚，燒灰投酒中飲之，即不嗜。（陳藏器《
莖葉
【修治】 曰︰凡采得去心，取黃精，以竹刀細切拌之，乾用。
【氣味】苦、辛，微寒，有小毒。
【主治】溪毒（《別錄》）。中風傷寒頭痛（孟
膝風毒。夏月採曝為末，水服一、二匕，冬月酒服。或為丸，每服二、三十丸，日三服。滿
百日，病出如 疥，或癢，汁出，或斑駁甲錯皮起，皮落則肌如凝脂。令人省睡，除諸出涎，去目黃好睡。燒灰和臘豬脂，封疔腫出根；煮酒服，主狂犬咬毒（藏器）。
【發明】時珍曰︰蒼耳葉久服去風熱有效，最忌豬肉及風邪，犯之則遍身發出赤丹也。
按《蘇沈良方》云︰ 耳根、苗、葉、實，皆洗濯陰乾
二灶煉之。灰汁耗，即旋取傍釜中熱灰湯益之。一日夜不絕火，乃旋得霜，乾瓷瓶收之。每日早晚酒服二錢，補暖去風駐顏，尤治皮膚風，令人膚革清淨。每澡沐入少許尤佳。宜州
文學昌從KT ，服此十餘年，至七、八十，紅潤輕健，皆此藥力
也。《斗門方》云︰婦人血風攻腦，頭旋悶絕，忽死倒地，不知人事者。用喝起草嫩心陰乾為末，以酒服一大錢，其功甚效。此物善通頂門連腦，蓋即蒼耳也。
【附方】舊十二，新十七。
瘡杖瘡，牙疼喉痺︰五月五日采蒼耳根葉數擔，洗淨晒萎細銼，以大鍋五口，入水煮爛，以篩濾去粗滓，布絹再濾。複入淨鍋，武火煎滾，文火煎稠，攪成膏，以新罐貯封。每以敷
貼，即愈。牙疼即敷牙上，喉痺敷舌上或噙化，二、三次即效。每日用酒服一匙，極有效。
（《集簡方》）
五日午時附地刈取 耳葉，洗暴燥，搗下篩，每服方寸匕，酒或漿水下，日二、夜三。若覺
吐逆，則以蜜丸服，準計方寸匕數也。風輕者，日二服。若身體作粟或麻豆出，此為風毒出也。可以針刺潰去黃汁，乃止。七月七、九月九，亦可采用。（《千金方》）
一切風氣︰蒼耳嫩葉一石（切），和麥 五升作塊，於蒿艾中 二十日成曲。取米一斗，炊作飯，看冷暖，入曲三升釀之，封二七日得令密，密則溢出。忌馬肉、豬肉。（孟詵《食療本草》）
每服一錢，酒調下，日三服。若吐，則以蜜丸梧子大，每服二十丸。十日全好矣。（《楊氏
經驗方》）
血風腦暈︰方見發明下。
毒攻手足，腫痛欲斷︰蒼耳搗汁漬之，並以滓敷之，立效。春，用心；冬，用子。（《千金翼》）
卒中水毒，初覺頭目微痛，惡寒，骨節強急，日醒暮劇，手足逆冷，三日則蟲蝕下部；六、七日膿潰，食至五臟，殺人也。搗常思草，絞汁服一、二升，並以綿染，導其下部。
（《肘後方》）
毒蛇溪毒，沙虱、射工等所傷，口噤眼黑，手足強直，毒攻腹內成塊，逡巡不救︰蒼耳嫩苗一握。取汁，和酒溫灌之，以滓濃敷傷處。（《勝金方》）
疫病不染︰五月五日午時多采蒼耳嫩葉，陰乾收之。臨時為末，冷水服二錢，或水煎舉
家皆服，能辟邪惡。（《千金方》）
風瘙癮疹，身癢不止︰用蒼耳莖、葉、子等分，為末。每服二錢，豆淋酒調下。（《聖惠方》）
面上黑斑︰蒼耳葉焙為末，食後米飲調服一錢，一月愈。（《摘玄方》）
赤白汗斑︰蒼耳嫩葉尖，和青鹽擂爛，五、六月間擦之，五、七次效。（《摘玄方》）
大風癘疾︰《袖珍方》︰用嫩蒼耳、荷葉等分，為末。每服二錢，溫酒下，日二服。《乾
坤生意》︰用蒼耳葉為末，以大楓子油和丸梧子大。每服三、四十丸，以茶湯下，日二服。
又方︰五月五日或六月六日，五更帶露采蒼耳草，搗取汁，熬作錠子。取半斤鱧魚一尾，剖
開不去肚腸，入藥一錠，線縫，以酒二碗，慢火煮熟令吃，不過三五個魚即愈也。忌鹽一百日。
卒得惡瘡︰蒼耳、桃皮作屑，納瘡中。（《百一方》）
反花惡瘡，有肉如飯粒，破之血出，隨生反出︰用蒼耳葉搗汁，服三合，並塗之，日二上。（《聖濟總錄》）
日三服，拔根甚驗。《養生方》︰用蒼耳根、苗燒灰，和醋澱塗之，乾再上。不十次，即拔根出。
齒風動痛︰蒼耳一握，以漿水煮，入鹽含漱。（《外台秘要》）
纏喉風病︰蒼耳根一把，老薑一塊。研汁，入酒服。（《聖濟總錄》）
赤目生瘡作痛︰道人頭末二兩，乳香一錢，每用一錢，燒煙搐鼻。（《聖濟總錄》）
鼻衄不止︰蒼耳莖葉搗汁一小盞服。（《聖惠方》）
五痔下血︰五月五日采蒼耳莖、葉為末。水服方寸匕，甚效。（《千金翼》）
赤白下痢︰蒼耳草（不拘多少）洗淨，用水煮爛去滓，入蜜用武火熬成膏。每服一、二匙，產後諸痢︰蒼耳葉搗絞汁，溫服半中盞，日三、四服。（《聖惠方》）
誤吞銅錢︰蒼耳頭一把，以水一升，浸水中十餘度，飲水愈。（《肘後方》）
花蜘蛛毒咬人，與毒蛇無異︰用野縑絲（即道人頭）。搗汁一盞服，仍以渣敷之。（《摘
玄方
花
【主治】白癩頑癢（時珍）。
天名精
（《本經》上品）
【校正】時珍曰︰據蘇、沈二說，並入《唐本》鶴虱，《開寶》地菘，《別錄》有名未用松。
【釋名】天蔓荊（《別錄》）、天門精（《別錄》）、與地同、玉門精（《別錄》）、麥句薑（《本經》）、蟾蜍蘭（《別錄》）、蛤蟆藍（《本經》）、蚵
草（《綱目》）、豕首（《本經》）、彘顱（《別錄》）、活鹿草（《異苑》）、劉 草（ 音，胡革反）、皺面草（《綱目》）、母豬芥（《綱目》）
，實名鶴虱，根名杜牛膝。
恭曰︰天名精，即活鹿草也。《別錄》一名天蔓荊，南人名為地菘，葉與蔓荊、菘菜相類，故有此名。其味甘辛，故有薑稱。狀如藍，而蛤蟆好居其下，故名蛤蟆藍。香氣似蘭，故又名蟾蜍蘭。
時珍曰︰天名精乃天蔓荊之訛也。其氣如豕彘，故有豕首、彘顱之名。昔人謂之活鹿草，俗人因其氣臊，訛為狐狸臊者，是也。《爾雅》云︰ ，豕首也。郭璞注云︰江東呼為首，可以炒蠶蛹食。藏器曰︰郭璞注《爾雅》蘧麥，雲即麥句薑者，非也。陶公注釣樟條云︰
有一草似野狼牙，氣辛臭，名為地菘，人呼為劉 草，主金瘡。按《異苑》云︰宋元嘉中，青州劉 射一獐，剖五臟以此草塞之，蹶然而起。 怪而拔草，便倒，如此三度。 因密錄此草種之，定非二物。
【正誤】弘景曰︰天名精即今之 ，亦名 首。夏月杵汁服之，除熱病。味至苦而云甘，或非是也。
恭曰︰ 首苦而臭，名精辛而香，全不相類也。
禹錫曰︰蘇恭云︰天名精南人名地菘。陳藏器《本草解紛》，亦言天名精為地菘。《開寶
本草》不當重出地菘條，例宜刊削。
時珍曰︰按沈括《筆談》云︰世人既不識天名精，又妄認地菘為火 ，本草又出鶴虱
一條，都成紛亂。不知地菘即天名精，其葉似菘，又似蔓荊，故有二名，鶴虱即其實也。又《別錄》有名未用 松，即此地菘，亦系誤出，今並正之，合而為一。
【集解】《別錄》曰︰天名精生平原川澤，五月採。
荊，又名天蕪菁。葉似山南菘菜，夏秋抽條，頗似薄荷，花紫白色，味辛而香。
志曰︰地菘所在皆有，生人家及路旁陰處，高二、三寸，葉似菘葉而小。又曰︰鶴虱，出波斯者為勝。今上黨亦有，力勢薄於波斯者。
恭曰︰鶴虱生西戎，子似蓬蒿子而細，合莖葉用之。
頌曰︰天名精，江湖間皆有之，狀如韓保升所說。又曰︰鶴虱，江、淮、衡、湘皆有之。春生苗，葉皺似紫蘇，大而尖長，不光。莖高二尺許。七月生黃白花，似菊。八月結實，子極尖細，乾即黃黑色。南人呼其葉為火 。按火 即 ，雖花實相類，而別是一物，不可雜用。
時珍曰︰天名精嫩苗綠色，似皺葉菘芥，微有狐氣。淘淨炸之，亦可食。長則起莖，開小黃花，如小野菊花。結實如茼蒿，子亦相似，最粘人衣，狐氣尤甚。炒熟則香，故諸家皆云辛而香，亦巴人食負 ，南人食山柰之意爾。
其根白色，如短牛膝。此物最賤，而《唐本草》言鶴虱出西戎，宋本草言出波斯者，何
哉？蓋當時人不知用之，惟四戎、波斯始知入藥，且土產所宜故爾。亦苜蓿云出西域，而不知中土飼馬者即是也。詳見 下。
葉（根同）
【氣味】甘，寒，無毒。《別錄
生汁吐人。
【主治】瘀血血瘕欲死，下血止血，利小便，久服輕身耐老（《本蟲，去痺，除胸中結熱，止煩渴，逐水，大吐下（《別錄》）。破血除諸毒腫，疔瘡 痔，金瘡內射，身癢癮疹不止者，揩之立已
止血，解惡蟲蛇螫毒，松︰主眩痺（《別錄》有名未用）。
【發明】時珍曰︰天名精，並根苗而言也。地菘、 松，皆也。其功大抵只是吐痰止血殺蟲解毒，故擂汁服之能止痰瘧
治豬瘟病也。按︰孫天仁《集效方》云︰凡男、婦乳蛾，喉嚨腫痛，及小兒急慢驚風，牙關
緊急，不省人事者。以鶴虱草（一名皺面草，一名母豬芥，一名杜牛膝），取根洗淨搗爛，入好酒絞汁灌之，良久即蘇。仍以渣敷項下，或醋調，搽亦妙。朱端章《集驗方》云︰余被檄
任淮西幕府時，牙疼大作。一刀鑷人以草藥一捻，湯泡少時，以手蘸湯挹痛處即定。因求其方，用之治人多效，乃皺面地菘草也，俗人訛為地蔥。沈存中《筆談》專辯地菘，其子名鶴
虱，正此物也。錢季誠方︰用鶴虱一枚，擢置齒中。高監方︰以鶴虱煎米醋漱口，或用防風、鶴虱煎水噙漱，仍研草塞痛處，皆有效也。
【附方】舊二，新九。
男女吐血︰皺面草（即地菘），晒乾為末。每服一、二錢，以茅花泡湯調服，日二次。（《衛生易簡》）
根、葉搗汁，鵝翎掃入，去痰最妙。《聖濟總錄》︰用杜牛膝、鼓錘草，同搗汁灌之。不得下者，灌鼻得吐為妙。又方︰杜牛膝（春夏用莖，秋冬用根）一把，青礬半兩，同研，點患處，令吐膿血痰沫，即愈。
二丸，即愈。乾者為末，蜜丸亦可。名救生丸。（《經效濟世方》）
諸骨哽咽︰地菘、馬鞭草各一握（去根），白梅肉一個，白礬一錢，搗作彈丸，綿裹含咽，其骨自軟而下也。（《普濟方》）
疔瘡腫毒︰鶴虱草葉，浮酒糟，同搗敷之，立效。（孫氏《集效方》）
發背初起︰地菘杵汁一升，日再服，瘥乃止。（《傷寒類要》）
惡瘡腫毒︰地菘搗汁，日服三、四次。（《外台秘要》）
惡蛇咬傷︰地菘搗敷之。（《易簡方》）
鶴虱
（《唐本草》）
【氣味】苦，平，有小毒。
大明曰︰涼，無毒。
【主治】蛔、蟯蟲。為散，以肥肉 汁服方寸匕，亦入丸散用（《唐本》）。蟲心痛。以淡醋和半匕服，立瘥
【發明】頌曰︰鶴虱，殺蟲方中為最要藥。《古今錄驗方》︰療蛔咬心痛，取鶴虱十兩。
搗篩，蜜丸梧子大。以蜜湯空腹吞四、五十丸。忌酒肉。韋云患心痛十年不瘥，於雜方內見，合服之便愈。李汁下之。五歲，一服二分，蟲出即止也。
【附方】新一。
大腸蟲出不斷，斷之複生，行坐不得︰鶴虱末，水調半兩服，自愈。（《怪疾奇方》）
豨薟
（音喜杴。《唐本》）
【校正】並入《唐本》豬膏母。
【釋名】希仙（《綱目》）、火杴草（《唐本》）、豬膏母（《唐本》）、虎膏（《唐本》）、狗膏（《唐本》）、粘糊菜（《救荒》）。
時珍曰 : 楚人呼豬爲豨，呼草之氣味辛毒爲薟。此草氣臭如豬而味薟螫，故謂之豨薟。豬膏、虎膏、狗膏，皆因其氣，以及治虎、狗傷也。火杴當作虎薟，俗音訛爾，近人複訛豨薟為希仙矣。《救荒本草》言︰其嫩苗炸熟，浸去苦味，油鹽調食，故俗謂之粘糊菜。
【集解】恭曰︰ ，田野皆識之。一名火 。葉似酸漿而狹長，花黃白色。三月、四月採苗葉曝乾。又曰︰豬膏莓，生平澤下濕地，所在皆有。一名虎膏，一名狗膏。葉似蒼耳，莖圓有毛。
頌曰︰ 處處有之。春生苗，葉似芥葉而狹長，文粗。莖高二、三尺。秋初有花如菊。
秋末結實，頗似鶴虱。夏采葉。曝乾用。
藏器曰︰豬膏草，葉似荏有毛。
保升曰︰豬膏葉似蒼耳，兩枝相對，莖葉俱有毛，黃白色。五月、六月採苗，日乾。
時珍曰︰按︰蘇恭《唐本草》謂 似酸漿，豬膏莓似蒼耳，列為二種。而成納《進丸表》，言此藥與本草所述相異，多生沃壤，高三尺許，節葉相對
此草金棱銀線，素莖紫 ，對節而生，蜀號火人妄認地菘為火 。有單人不識，重複出條也。按此數說各異，而今人風痺多用 丸，將何適從耶？時珍嘗聚諸草訂視，則豬膏草素莖有直棱，兼有斑點，葉似蒼耳而微長，似地菘而稍薄，對節而生，莖葉皆有細毛。肥壤一株分枝數十。八、九月開小花，深黃色，中有長子如茼蒿子，外萼有細刺粘人。地菘則青莖，圓而無棱，無斑無毛，葉皺似菘芥，亦不對節。觀此則似與成張二氏所說相合。今河南陳州采 充方物，其狀亦是豬膏草，則沈氏謂 即豬膏矣。蘇恭所謂似酸漿者，乃龍葵，非 ，蓋誤認爾。但沈氏言世間單服火 ，乃是地菘，不當用豬膏莓，似與成張之說相反。今按 、豬膏莓條，並無治風之說。惟《本經》地菘條，有去痺除熱，久服輕身耐老之語，則治風似當用地菘。然成、張進御之方，必無虛謬之理。或者二草皆有治風之功乎？而今服豬膏莓之 者，複往往有效。其地菘不見有服之者。則 之為豬膏，尤不必疑矣。
【氣味】苦，寒，有小毒。又曰︰豬膏莓︰辛、苦，平，無毒。
藏器曰︰有小毒。蘇恭曰︰豬膏無毒，誤矣。
【主治】 ︰治熱 煩滿不能食。生搗汁三合服，多則令人吐。又曰︰豬膏莓︰主金瘡止痛，斷血生肉，除諸惡瘡，消浮腫。搗封之，湯漬散敷並良（蘇恭）。
主久瘧痰陰，搗汁服取吐。搗敷虎傷、狗咬、蜘蛛咬、蠶咬、蠷 溺瘡（藏器）。治肝腎風氣，四肢麻痺，骨痛膝弱，風濕諸瘡（時珍）。
【發明】頌曰︰蜀人單服 法︰五月五日、六月六日、九月九日，采葉，去根莖花實，淨洗曝乾。入甑中，層層洒酒與蜜蒸之，又曝。如此九過，則氣味極香美。熬搗篩末，蜜丸服之。云甚益元氣，治肝腎風氣，四肢麻痺，骨間疼，腰膝無力者，亦能行大腸氣。諸州所說，皆云性寒有小毒，與唐本同。惟文州及高郵軍云︰性熱無毒。服之補益，安五臟，生毛發，兼主風濕瘡，肌肉頑痺，婦人久冷尤宜用。須去粗莖，留枝葉花實蒸曝。兩說不同。豈單用葉，則寒而有毒，並枝、花、實，則熱而無毒乎？抑土地所產不同而然歟？
時珍曰︰生搗汁服則令人吐，故云有小毒；九蒸九曝，則補人去痺，故云無毒。生則性寒，熟則性溫，云熱者，非也。
慎微曰︰按江陵府節度使成訥《進 丸方表》略云︰臣有弟欣，年三十一中風伏枕五年，百醫不瘥。有道人鐘針因睹此患，曰︰可餌 丸必愈。其草多生沃壤，高三尺許，節葉相對。當夏五月以來收之，每去地五寸剪刈，以溫水洗去泥土，摘葉及枝頭。凡九蒸九曝，不必太燥，但以取足為度。仍熬搗為末，煉蜜丸如梧子大，空心溫酒或米飲下二三十丸。服至二千丸，所患忽加，不得憂慮，是藥攻之力；服至四千丸，必得複故；至五千丸，當複丁壯。臣依法修合，令欣服之，果如其言。服後須吃飯三日采者佳。奉敕宣付醫院詳錄。又知益州張詠《進 丸表》略云︰切以餐石飲水，可作充腸之饌；餌松含柏，亦成救病之功。是以療濟時之藥，輒陳鄙物之形。不恥管窺，輒乾並藥方二件。依方差人訪問采覓，其草頗莖葉頗同蒼耳。不費登高誰知至賤之中，乃有殊常之效。臣自吃至百服，眼目清明；即至千服，髭須烏黑，筋力輕健，效驗多端。臣本州有都押衙羅守一，曾因中風墜馬，失音不語。臣與十服，其病立瘥。又和尚智嚴，年七十，忽患偏風，口眼 斜，時時吐涎。臣與十服，亦便得痊。今合職員史元奏進。
【附方】新五。
風寒泄瀉︰火 丸︰治風氣行於腸胃，泄瀉。火 草為末，醋糊丸梧子大。每服三十丸，白湯下。（《聖濟總錄》）
癰疽腫毒，一切惡瘡。 草（端午采者）一兩，乳香一兩，白礬（燒）半兩。為末。每服二錢，熱酒調下。毒重者連進三服，得汗妙。（《乾坤秘韞》）
發背疔瘡︰ 草、五葉草（即五爪龍）、野紅花（即小薊）、大蒜等分。擂爛，入熱酒一碗，絞汁服，得汗立效。（《乾坤生意》）
調下。汗出即愈，極有效驗。（《集下五十丸。（《百一選方》）
【附錄】類鼻 《別錄》有名未用曰︰味酸，溫，無毒。主痿痺。生田中高地。葉如天名精。美根，五月採。
時珍曰︰此似豬膏草也。古今名謂或不同，故附於此。
羊屎柴
時珍曰︰按《乾坤生意》云︰一名牛屎柴，生山野中。葉類鶴虱，四癰疽發背，搗敷之。冬月用根。可以毒魚。
箬
（《綱目》）
【釋名】 （與箬同）、時珍曰︰箬若竹而弱，故名。其生疏遼，故又謂之遼。
【集解】時珍曰︰箬生南方平澤。其根與莖皆似小竹，其節籜與葉皆似蘆荻，而葉之面青背淡，柔而韌，新舊相代，四時常青。南人取葉作笠，及裹茶鹽，包米粽，女人以襯鞋底。
葉
【氣味】甘，寒，無毒。
【主治】男女吐血、衄血、嘔血、咯血、下血。並燒存性，溫湯服一錢匕。又通小便，利肺氣喉痺，消癰腫（時珍）。
【附方】新一十二。
一切眼疾︰籠 燒灰，淋汁洗之，久之自效。（《經驗方》）
咽喉閉痛︰遼葉、燈心草（燒灰）等分。吹之，甚妙。（《集簡方》）
耳忽作痛或紅腫內脹︰將經霜青箬露在外，將朽者燒存性，為末。敷入耳中，其疼即止。（楊起《簡便方》）
肺壅鼻衄︰箬葉（燒灰）、白面三錢。研勻，井花水服二錢。（《聖濟總錄》）
箬葉灰、蠶紙灰等分，為末。每服二錢，米飲下。（《聖濟總錄》）
腸風便血︰茶簍內箬葉，燒存性。每服三匙，空心糯米湯下。或入麝香少許。（ 《百一選方》）
男婦血淋，亦治五淋︰多年煮酒瓶頭箬葉（三、五年至十年者，尤佳）。每用七個，燒存
性，入麝香少許，陳米飲下，日三服。有人患此，二服愈。福建煮過夏月酒多有之。（《百一選方》）
小便澀滯不通︰乾箬葉一兩（燒灰），滑石半兩，為末，每米飲服三錢。（《普濟方》）
男婦轉脬︰方同上。
吹奶乳癰 五月五日粽箬燒灰，酒服二錢，即散，累效。（《濟急仙方》）
痘瘡倒靨 箬葉灰一錢，麝香少許。酒服。（張德恭《痘疹便覽方》）
蘆
（《別錄》下品）
【校正】並入《拾遺》江中采出蘆。
【釋名】葦（音偉）、葭（音加），花名
時珍曰︰按毛萇
《詩疏》云︰葦之初生曰葭；未秀曰蘆；長成曰葦。葦者，偉大也。蘆者，色盧黑也。葭者，嘉美也。
【集解】恭曰︰蘆根生下濕地。莖葉似竹，花若荻花，名蓬
用。
頌曰︰今在處有之，生下濕陂澤中。其狀都似竹，而葉抱莖生，無枝。花白作穗若茅花。根亦若竹根而節疏。其根取水底味甘辛者。其露出及浮水中者，並不堪用。按郭璞注《爾雅》云︰葭，即蘆也；葦，即蘆之成者。 ， ，似葦而謂之KT ，即荻也花皆名 （音調）。其萌皆名 ，堪食如竹作帘者是也。所謂 者，今以當薪者物。水旁下色者，謂之碧蘆，亦難得。然則蘆葦皆可通用矣。
時珍曰︰蘆有數種︰其長丈許中空空、皮濃、色青蒼者， 也，已成得名。其身皆如竹，其葉皆長如箬葉。其根入藥，性味皆同。其未解葉者，古謂之紫 。
曰︰蘆根須要逆水生，並黃泡肥濃者，去須節並赤黃皮用。
根
【氣味】甘，寒，無毒。
【主治】消渴客熱，止小便利（《別錄》）。療反胃嘔逆不下食，胃中良（蘇恭）。解大熱，開胃，治噎噦不止明）。
筍
【氣味】小苦，冷，無毒。
【主治】膈間客熱，止渴，利小便，解河豚及諸魚蟹毒（寧原）。解諸肉毒（時珍）。
【發明】時珍曰︰按《雷公炮炙論》序云︰益食加觴，須煎蘆、朴。注云︰用逆水蘆根並濃朴二味等分，煎湯服。蓋蘆根甘能益胃，寒能降火故也。
【附方】舊六，新六。
生薑各十兩，橘皮、茯苓各五兩，水二斗，煮八升，去滓，分五服，取汗乃瘥。（《外台秘要》）
水煮濃汁，頻飲二升。必效。若以童子小便煮服，不過三服愈。（《肘後方》）
膈氣滯，煩悶不下食︰蘆根五兩（銼）。以水三大盞，煮取二盞，去滓溫服。（《金匱玉函方》）
反胃上氣︰蘆根、茅根各二兩。水四升，煮二升，分服。（《千金方》）
霍亂煩悶︰蘆根三錢，麥門冬一錢。水煎服。（《千金方》）
霍亂脹痛︰蘆根一升，生薑一升，橘皮五兩。水八升，煎三升，分服。（《太平聖惠方》）
食狗肉毒，心下堅，或腹脹口乾，忽發熱妄語︰蘆根煮汁服。（《梅師方》）
中馬肉毒︰方同上。（《聖惠》）
魚毒︰方同上。（《肘後方》）
食蟹中毒︰方同上。（《千金》）
中藥箭毒︰方同上。（《千金》）
莖、葉
【氣味】甘，寒，無毒。
【主治】霍亂嘔逆，肺癰煩熱，癰疽。燒灰淋汁，煎膏，蝕惡肉，去黑子（時珍）
治金瘡，生肉滅瘢（徐之才）。江
【發明】時珍曰︰古方煎藥，多用勞水及陳蘆火，取其水不強，火不盛也。蘆中空虛，故能入心肺，治上焦虛熱。
【附方】新七。
霍亂煩渴腹脹︰蘆葉一握，水煎服。又方︰蘆葉五錢，糯米二錢半，竹茹一錢。水煎，入薑汁、蜜各半合，煎兩沸，時時呷之。（《聖惠方》）
吐血不止︰蘆荻外皮燒灰，勿令白，為末，入蚌粉少許，研勻。麥門冬湯服一、二錢。三服可救一人。（《聖惠方》）
肺癰咳嗽，煩滿微熱，心胸甲錯︰葦莖湯︰用葦莖（切）二升，水二斗桃仁五十枚，薏苡仁、瓜瓣各半升，煮取二升，服。當吐出膿血而愈。（張發背潰爛︰陳蘆葉為末，以蔥椒湯洗淨，敷之神效。（《乾坤秘韞》）
癰疽惡肉︰白炭灰、荻灰等分。煎膏塗之。蝕盡惡肉，以生肉膏貼之。亦去黑子。此藥只可留十日，久則不效。（葛洪《肘後方》）
小兒禿瘡︰以鹽湯洗淨，蒲葦灰敷之。（《聖濟總錄》）
蓬
【氣味】甘，寒，無毒。
【主治】霍亂。水煮濃汁服，大驗（蘇恭）。煮汁服，解中魚蟹毒（蘇頌）。燒
【附方】新二。
乾霍亂病，心腹脹痛︰蘆蓬茸一把，水煮濃汁，頓服二升。（《肘後方》）
諸般血病︰水蘆花、紅花、槐花、白雞冠花、茅花等分。水二鐘，煎一鐘服。（萬表《積善堂方》)
甘蕉
（《別錄》下品）
【釋名】芭蕉（《衍義》）、天苴（《史記注》）、芭苴。
時珍曰︰按陸佃《埤雅》云︰蕉不落葉，一葉舒則一葉焦，故謂之焦。俗謂幹物為巴，巴亦蕉意也。《稽聖賦》云︰竹布實而根苦，蕉舒花而株槁。芭苴乃蕉之音轉也。蜀人謂之天苴。曹叔雅《異物志》云︰芭蕉結實，其皮赤如火，其肉甜如蜜，四、五枚可飽人，而滋
味常在牙齒間，故名甘蕉。
【集解】弘景曰︰甘蕉本出廣州。今江東並有，根葉無異，惟子不堪食耳。
恭曰︰甘蕉出嶺南者，子大味甘；北間者，但有花無實。
頌曰︰今二廣、閩中、川蜀皆有，而閩廣者實極甘美可啖，他處雖多，而作花者亦少，近時中州種之甚盛，皆芭蕉也。其類亦多，有子者名甘蕉，卷心中抽幹作花。初生大萼，似倒垂菡萏，有十數層，層皆作瓣，漸大則花出瓣中，極繁盛。紅者如火炬，謂之紅蕉。白者如蠟色，謂之水蕉。其花大類象牙，故謂之牙蕉。其實亦有青黃之別，品類亦多，最甘美，曝乾可寄遠，北土得之以為珍果。其莖解散如絲，閩人以灰湯練治，紡績為布，謂之蕉葛。
宗奭曰︰芭蕉三年以上即有花，自心中抽出，一莖止一花，全如蓮花，瓣亦相似，但色微黃綠，中心無蕊，悉是花葉也。花頭常下垂，每一朵自中夏開，直至中秋後方盡，凡三葉開則三葉脫落也。
時珍曰︰按萬震《南州異物志》云︰甘蕉即芭蕉，乃草類也。望之如樹株，大者一圍余。葉長丈許，廣尺餘至二尺。其莖虛軟如芋，皆重皮相裹。根如芋魁，青色，大者如車轂。花著莖末，大如酒杯，形色如蓮花。子各為房，實隨花長，每花一闔，各有六子，先後相次，子不俱生，花不俱落也。蕉子凡三種，未熟時皆苦澀，熟時皆甜而脆，味如葡萄，可以療飢。一種子大如拇指，長六、七寸，銳似羊角，兩兩相抱者，名羊角蕉，剝其皮黃白色，味最甘美。一種子大如雞卵，有類牛乳者，名牛乳蕉，味微減。一種子大如蓮子，長四、五寸，形正方者，味最弱也。並可蜜藏為果。又顧 《海槎錄》云︰海南芭蕉常年開花結實，有二種︰板蕉大而味淡；佛手蕉小而味甜。通呼
《虞衡志》云︰南中芭蕉有數種︰極大者凌冬不凋，中抽一幹，長數尺，節節有花，花褪葉根有實，去皮取肉，軟爛如綠柿，味極甘冷，四季恆實。土人以飼小兒，云性涼，去客熱，謂之蕉子，又名牛蕉子。以梅汁漬，曝乾壓扁，味甘酸有微霜，名芭蕉幹。一種雞蕉子，小於牛蕉，亦四季實。一種芽蕉子，小於雞蕉，尤香嫩甘美，惟秋初結子。一種紅蕉花，葉瘦，類蘆箬，花色正紅，如榴花，日拆一兩葉，其端各有一點鮮綠尤可愛，春開至秋盡猶芳，俗名美人蕉。一種膽瓶蕉，根出土處特肥飽，狀如膽瓶也。魯諸地，無米穀，惟種芭蕉、椰子，取實代糧也。
【氣味】甘，大寒，無毒。
恭曰︰性冷，不益人。多食動冷氣。
【主治】生食，止渴潤肺。蒸熟晒裂，舂取仁食，通血脈，填骨髓（孟詵）。生食，破血，合金瘡，解酒毒。乾者，解肌熱煩渴（吳瑞）。除小兒客熱，壓丹石毒（時珍）。
根
【氣味】甘，大寒，無毒。恭曰︰寒。
頌曰︰甘蕉、芭蕉，性相同也。
【主治】癰腫結熱（《別錄》）。搗爛敷腫，去熱毒。搗汁服，治產後血脹悶（蘇恭）。主黃膽（孟詵）頭風游風（大明）。
【附方】舊四，新六。
發背欲死︰芭蕉根搗爛塗之。（《肘後方》）
一切腫毒︰方同上。
赤游風疹︰方同上。
風熱頭痛︰方同上。
風蟲牙痛︰芭蕉自然汁一碗，煎熱含嗽。（《普濟方》）
天行熱狂︰芭蕉根搗汁飲之。（《日華子本草》）
消渴飲水，骨節煩熱︰用生芭蕉根搗汁，時飲一、二合。（《聖惠方》）
血淋澀痛︰芭蕉根、旱蓮草各等分。水煎服，日二。（《聖惠方》）
產後血脹︰搗芭蕉根絞汁，溫服二、三合。
瘡口不合︰芭蕉根取汁，抹之良。（《直指方》）
【氣味】甘，冷，無毒。
【主治】頭風熱，止煩渴，及湯火傷。梳頭，止女人發落，令長而黑（大明）
病，涎作暈悶欲倒者，飲之取吐，極有奇效（蘇頌）。
【附方】新一。
小兒截驚︰以芭蕉汁、薄荷汁煎勻，塗頭頂，留囟門，塗四肢，留手足心勿塗，甚效。
（《鄧筆峰雜興》）
葉
【主治】腫毒初發，研末，和生薑汁塗之（時珍，《聖惠方》）。
【附方】新一。
消或破，皆無痕也。（《仁齋直指方》）
花
【主治】心痺痛。燒存性研，鹽湯點服二錢（《日華》）。
蘘荷
（《別錄》中品）
【校正】自菜部移入此，並入有名未用 草為一。
【釋名】覆菹（《別錄》）、 草
弘景曰︰本草白 荷，而今人呼赤者為 荷，白者為覆菹。蓋食以赤者為勝；入藥以白者為良，葉同一種爾。
時珍曰︰覆菹，許氏《說文》作 苴，司馬相如《上林賦》作 且，與芭蕉音相近。騷‧大招》云︰醢豚若狗膾苴 。王逸注云︰苴 （音博）， 荷也。見本草。而今之本草無之，則脫漏亦多矣。
【集解】《別錄》曰︰ 草生淮南山谷。
頌曰︰ 荷，荊襄江湖間多種之，北地亦有。春初生，葉似甘蕉，根似薑芽而肥，其葉冬枯，根堪為菹。其性好陰，在木下生者尤美。潘岳《閑居賦》云︰ 荷依陰，時藿向陽，是也。宗懍《荊楚歲時記》云︰仲冬以鹽藏 荷，用備冬儲，又以防蟲。史游《急就篇》云︰荷冬日藏，其來遠矣。然有赤白二種︰白者入藥，赤者堪啖，及作梅果多用之。
宗奭曰︰ 荷，八、九月間腌貯，以備冬月作蔬果。治病止用白者。
時珍曰︰蘇頌《圖經》言︰荊襄江湖多種，今訪之無複識者。惟楊慎《丹鉛錄》云︰就章》注︰ 荷即今甘露。考之本草形性相同。甘露即芭蕉也。崔豹《古今注》云︰ 荷，似芭蕉而白色，其子花生根中，花未敗時可食，久則消爛矣。根似薑。宜陰翳地，依蔭而生。又按王 《山居錄》云︰ 荷宜樹陰下，二月種之。一種永生，不須鋤耘，但加糞耳。八月初踏其苗令死，則根滋茂。九月初取其傍生根為菹，亦可醬藏。十月中以糠覆其根下，則過冬不凍死也。
【修治】 曰︰凡使勿用革牛草，真相似，其革牛草腥澀。凡使白 荷，以銅刀刮去粗皮一重，細切，入砂盆中研如膏，取自然汁煉作煎，新器攤冷，如乾膠狀，刮取用之。
根
【氣味】辛，溫，有小毒。思邈曰︰辛，微溫，澀，無毒。
【主治】中蠱及瘧，搗汁服（《別錄》）。溪毒，沙虱，蛇毒諸惡瘡。根心︰主稻麥芒入目中不出，以汁注目即出（蘇恭）。
赤眼澀痛，搗汁點之（時珍）。
草
【氣味】苦、甘，寒，無毒。大明曰︰平。
【主治】溫瘧寒熱，酸嘶邪氣，辟不祥（《別錄》）。
【發明】弘景曰︰中蠱者服 荷汁，並臥其葉，即呼蠱主姓名。多食損藥力，又不利腳。人家種之，亦云辟蛇。
頌曰︰按干寶《搜神記》云︰外姊夫蔣士先，得疾下血，言中蠱。其家密以 荷置於席下。忽大笑曰︰蠱我者，張小小也。乃收小小，小小亡走。自此解蠱藥多用之，往往驗也。
《周禮》庶氏以嘉草除蠱毒，宗懍謂嘉草即 荷是也。陳藏器云︰ 荷、茜根為主蠱之最，謂此。
時珍曰︰《別錄》菜部 荷，謂根也；草部 草，謂葉也。其主治亦頗相近，今並為一云。
【附方】舊八，新一。
密置病患席下，勿令知之，必自呼蠱主姓名也。（《梅師方》）
取白 荷根搗汁服，蠱立出也。（《梅師方》）
喉舌瘡爛︰酒漬 荷根半日，含漱其汁，瘥乃止。（《外台秘要》方）
吐血痔血︰向東 荷根一把，搗汁三升服之。（《肘後方》）
婦人腰痛︰方同上。
月信澀滯︰ 荷根細切，水煎取二升，空心入酒和服。（《經驗方》）
風冷失聲，咽喉不利︰ 荷根二兩，搗絞汁，入酒一大盞，和勻，細細服，取瘥。（《肘後方》）
傷寒時氣，溫病初得，頭痛壯熱，脈盛者︰用生 荷根、葉合搗，絞汁服三、四升。（《肘後方》）
麻黃
（《本經》中品）
【釋名】龍沙（《本經》）、卑相（《別錄》）、卑鹽（《別錄》）。
時珍曰︰諸名殊不可解。或云其味麻，其色黃，未審然否？張揖《廣雅》云︰龍沙，麻黃也。狗骨，麻黃根也。不知何以分別如此？
【集解】《別錄》曰︰麻黃生晉地及河東，立秋采莖，陰乾令青。
弘景曰︰今出青州、彭城、滎陽、中牟者為勝，色青而多沫。蜀中亦有，不好。
恭曰︰鄭州鹿台及關中沙苑河旁沙洲上最多，同州沙苑既多，其青、徐者亦不複用。
禹錫曰︰按段成式《酉陽雜俎》云︰麻黃莖頭開花，花小而黃，叢生。子如覆盆子，可食。
頌曰︰今近汴京多有之，以滎陽、中牟者為勝。春生苗，至夏五月則長及一尺以來。梢上有黃花，結實如百合瓣而小，又似皂莢子，味甜，微有麻黃氣，外皮紅，裡仁子黑。根紫赤色。俗說有雌雄二種︰雌者於三月、四月內開花，六月結子。雄者無花，不結子。至立秋後收莖陰乾。
時珍曰︰其根皮色黃赤，長者近尺。
莖
【修治】弘景曰︰用之折去節根，水煮十餘沸，以竹片掠去上沫，沫令人煩，根節能止汗故也。
【氣味】苦，溫，無毒。《別錄》
曰︰微溫。普曰︰神農、雷公︰苦，無毒；扁鵲︰酸；李當之︰平。權曰︰甘，平。
元素曰︰性溫，味苦而甘辛，氣味俱薄，輕清而浮，陽也，升也。手太陰之藥，入足太陽經，兼走手少陰、陽明。
時珍曰︰麻黃微苦而辛，性熱而輕揚。僧繼洪云︰中牟有麻黃之地，冬不積雪，為泄內陽也。故過用則泄真氣。觀此則性熱可知矣。服麻黃自汗不止者，以冷水浸頭髮，仍用撲法即止。凡服麻黃藥，須避風一日，不爾病複作也。凡用須佐以黃芩，之才曰︰濃朴、白薇為之使。惡辛夷、石葦。
【主治】中風、傷寒、頭痛、溫瘧，發表出汗，去邪熱氣，止咳逆、上氣，除寒熱，破症堅、積聚（《本經》）。五臟邪氣緩急，風脅痛，字乳余疾，止好唾，通腠理，解肌，泄邪惡氣，消赤黑斑毒。不可多服，令人虛（《別錄》）。治身上毒風𤸷痹，皮肉不仁，主壯熱溫疫，山嵐瘴氣（甄權）。通九竅，調血脈，開毛孔皮膚（大明）。去營中寒邪，泄衛中風熱（元素）。散赤目腫痛，水腫風腫，產後血滯（時珍）。
【發明】弘景曰︰麻黃療傷寒，解肌第一藥。
頌曰︰張仲景治傷寒，有麻黃湯及葛根湯、大小青龍湯，皆用麻黃。治肺痿上氣，有射干麻黃湯、濃朴麻黃湯，皆大方也。
杲曰︰輕可去實，麻黃、葛根之屬是也。六淫有餘之邪，客於陽分皮毛之間，腠理閉拒，營衛氣血不行，故謂之實。二藥輕清成象，故可去之。麻黃微苦，其形中空，陰中之陽，入足太陽寒水之經。其經循背下行，本寒而又受外寒，故宜發汗，去皮毛氣分寒邪，以泄表實。若過發則汗多亡陽，或飲食勞倦及雜病自汗表虛之証用之，則脫人元氣，不可不禁。
好古曰︰麻黃治衛實之藥，桂枝治衛虛之藥，二物雖為太陽証藥，其實營衛藥也。心主營為血，肺主衛為氣。故麻黃為手太陰肺之劑，桂枝為手少陰心之劑。傷寒傷風而咳嗽，用麻黃、桂枝，即湯液之源也。
時珍曰︰麻黃乃肺經專藥，故治肺病多用之。張仲景治傷寒無汗用麻黃，有汗用桂枝。歷代明醫解釋，皆隨文傅會，未有究其精微者。時珍常繹思之，似有一得，與昔人所解不同云。津液為汗，汗即血也。在營則為血，在衛則為汗。夫寒傷營，營血內澀，不能外通於衛，衛氣閉固，津液不行，故無汗發熱而憎寒。夫風傷衛，衛氣外泄，不能內護於營，營氣虛弱，津液不固，故有汗發熱而惡風。然風寒之邪，皆由皮毛而入。皮毛者，肺之合也。肺主衛氣，包羅一身，天之象也。是証雖屬乎太陽，而肺實受邪氣。其証時兼面赤怫郁，咳嗽有痰，喘而胸滿諸証者，非肺病乎？蓋皮毛外閉，則邪熱內攻，而肺氣 郁。故用麻黃、甘引出營分之邪，達之肌表，佐以杏仁泄肺而利氣。汗後無大熱而喘者，加以石膏。朱肱《活人書》，夏至後加石膏、知母，皆是泄肺火之藥。是則麻黃湯雖太陽發汗重劑，實為發散肺經火郁之藥也。腠理不密，則津液外泄，而肺氣自虛。虛則補其母。故用桂枝同甘草，外散風邪以救表，內伐肝木以防脾。佐以芍藥，泄木而固脾，泄東所以補西也。使以薑棗，行脾之津液而和營衛也。下後微喘者加濃朴、杏仁，以利肺氣也。汗後脈沉遲者加人參，以益肺氣也。朱肱加黃芩為陽旦湯，以瀉肺熱也。皆是脾肺之藥。是則桂枝雖太陽解肌輕劑，實為理脾救肺之藥也。此千古未發之秘旨，愚因表而出之。又少陰病發熱脈沉，有麻黃附子細辛湯、麻黃附子甘草湯。少陰與太陽為表裡，乃趙嗣真所謂熟附配麻黃，補中有發也。一錦衣夏月飲酒達旦，病水泄，數日不止，水穀直出。服分利消導升提諸藥則反劇。時珍診之，脈浮而緩，大腸下弩，複發痔血。此因肉食生冷茶水過雜，抑遏陽氣在下，木盛土衰，《素問》所謂久風成飧泄也。法當升之揚之。遂以小續命湯投之，一服而愈。昔仲景治傷寒六七日，大下後，脈沉遲，手足厥逆，咽喉不利，唾膿血，泄利不止者，用麻黃湯平其肝肺，兼升發之，即斯理也。神而明之，此類是矣。
【附方】舊五，新七。
天行熱病，初起一二日者︰麻黃一大兩（去節）。以水四升煮，去沫，取二升，去滓，著米一匙及豉，為稀粥。先以湯浴後，乃食粥，濃覆取汗，即愈。（孟詵《必效方》）
麻黃十斤（去節），杏仁四升（去皮，熬），大黃一斤十三兩。先以雪水五石四斗，漬麻黃於東向灶釜中。三宿後，納大黃攪勻，桑薪煮至二石，去滓。納杏仁同煮至六七斗，絞去滓，置銅器中。更以雪水三斗，合煎令得二斗四升，藥成，丸如彈子大。有病者以沸白湯五合，研一丸服之，立汗出。不愈，再服一丸。封藥勿令泄氣。（《千金方》）
黃醇酒湯主之︰麻黃一把（去節綿裹）。美酒五升，煮取半升，頓服取小汗。春月用水煮。（《千金方》）
裡水黃腫︰張仲景云︰一身面目黃腫，其脈沉，小便不利，甘草麻黃湯主之。麻黃四兩（水五升，煮去沫），入甘草二兩，煮取三升。每服一升，重覆汗出。不汗再服。慎風寒。《千金》云︰有患氣虛久不瘥，變成水病，從腰以上腫者，宜此發其汗。水腫脈沉屬少陰，其脈浮者為風，虛脹者為氣，皆非水也。
麻黃附子湯汗之︰麻黃三兩（水七升，煮去沫），入甘草二兩，附子（炮）一枚。煮取二升半，每服八分，日三服，取汗。（張仲景《金匱要略》）
風痺冷痛︰麻黃（去根）五兩，桂心二兩，為末，酒二升，慢火熬如餳。每服一匙，熱酒調下，至汗出為度。避風。（《聖惠方》）
小兒慢脾風，因吐泄後而成︰麻黃（長五寸）十個（去節），白朮（指面大）二塊，全蠍二個（生薄荷葉包煨）。為末。二歲以下一字，三歲以上半錢，薄荷湯下。（《聖惠方》）
尸咽痛痺，語聲不出︰麻黃以青布裹，燒煙筒中熏之。（《聖惠方》）
產後腹痛及血下不盡︰麻黃去節，為末。酒服方寸匕，一日二、三服，血下盡，即止。（《子母秘錄》）
心下悸病︰半夏麻黃丸︰用半夏、麻黃等分，末之，煉蜜丸小豆大。每飲服三丸，日三服。（《金匱要略》）
痘瘡倒 ︰寇宗奭曰︰鄭州麻黃（去節）半兩，以蜜一匙同炒良久，以水半升煎數沸，去沫再煎去三分之一，去滓乘熱服之。避風，其瘡複出也。一法︰用無灰酒煎，其效更速。仙源縣筆工李用之子，病斑瘡風寒倒 已困，用此一服便出，如神。
中風諸病︰麻黃一秤（去根），以王相日、乙卯日，取東流水三石三斗，以淨鐺盛五、七斗，先煮五沸，掠去沫，逐旋添水，盡至三、五斗，漉去麻黃，澄定，濾去滓，取清再熬至一斗，再澄再濾，取汁再熬，至升半為度，密封收之，一、二年不妨。每服一、二匙，熱湯化下取汗。熬時要勤攪，勿令著底，恐焦了。仍忌雞犬陰人見之。此劉守真秘方也。（《宣明方》）
根節
【氣味】甘，平，無毒。
【主治】止汗，夏月雜粉撲之（弘景）。
【發明】權曰︰麻黃根節止汗，以故竹扇杵末同撲之。又牡蠣粉、粟粉並麻黃根等分，為末，生絹袋盛貯。盜汗出，即撲，手摩之。
時珍曰︰麻黃發汗之氣駛不能御，而根節止汗效如影響，物理之妙，不可測度如此。自汗有風濕、傷風、風溫、氣虛、血虛、脾虛、陰虛、胃熱、痰飲、中暑、亡陽、柔 諸証，皆可隨証加而用之。當歸六黃東加麻黃根，治盜汗尤捷。蓋其性能行周身肌表，故能引諸藥外至衛分而固腠理也。本草但知撲之之法，而不知服餌之功尤良也。
【附方】新入。
盜汗陰汗︰麻黃根、牡蠣粉為末，撲之。
盜汁不止︰麻黃根、椒目等分，為末。每服一錢，無灰酒下。外以麻黃根、故蒲扇為末，撲
小兒盜汗︰麻黃根三分，故蒲扇灰一分，為末。以乳服三分，日三服。仍以乾薑三分同為末，三分撲之。（《古今錄驗》）
諸虛自汗，夜臥即甚，久則枯瘦︰黃 、麻黃根各一兩，牡蠣米泔浸洗 過，為散。每服五錢，水二盞，小麥百粒，煎服。（《和濟局方》）
虛汗無度︰麻黃根、黃 等分，為末，飛面糊作丸梧子大。每用浮麥湯下百丸，以止為度。（《談野翁試驗方》）
產後虛汗︰黃耆、當歸各一兩，麻黃根二兩。每服一兩，煎湯下。
勞熱︰麻黃根、石硫黃各一兩，米粉一合。為末。敷之。（《千金方》）
內外障翳︰麻黃根一兩，當歸身一錢。同炒黑色，入麝香少許，為末。搐鼻，頻用。此南京相國寺東黑孩兒方也。（《普濟》）
【附錄】雲花草
時珍曰︰按葛洪《肘後方》治馬疥，有雲花草，云狀如麻黃，而中堅
木賊
（宋《嘉祐》）
【釋名】時珍曰︰此草有節，面糙澀。治木骨者，用之磋擦則光淨，猶云木之賊也。
【集解】禹錫曰︰木賊，出秦、隴、華、成諸郡近水地。苗長尺許，叢生。每根一幹，無花葉，寸寸有節，色青，凌冬不凋。四月採之。
頌曰︰所在近水地有之，采無時，今用甚多。
時珍曰︰叢叢直上，長者二、三尺，狀似鳧茈苗及粽心草，而中空有節，又似麻黃莖而稍粗，無枝葉。
莖
【氣味】甘、微苦，無毒。時珍曰︰溫。
【主治】目疾，退翳膜，消積塊，益肝膽，療腸風，止痢，及婦人月水不斷，崩中赤白（嘉 ）。解肌，止淚止血，去風濕，疝痛，大腸脫肛
【發明】禹錫曰︰木賊得牛角 、麝香，治休息久痢。得禹余糧、當歸、芎 ，治崩中赤白。得槐蛾、桑耳，治腸風下血。得槐子、枳實，治痔疾出血。
震亨曰︰木賊去節烘過，發汗至易，本草不曾言及。
時珍曰︰木賊氣溫，味微甘苦，中空而輕，陽中之陰，升也，浮也。與麻黃同形同性，故亦能發汗解肌，升散火郁風濕，治眼目諸血疾也。
【附方】舊三，新九。
目昏多淚︰木賊（去節）、蒼朮（泔浸）各一兩。為末。每服二錢，茶調下。或蜜丸亦可。
急喉痺塞︰木賊以牛糞火燒存性，每冷水服一錢，血出即安也。（《聖惠方》）
舌硬出血︰木賊煎水漱之，即止。（《聖惠方》）
血痢不止︰木賊五錢，水煎溫服，一日一服。（《聖惠方》）
瀉血不止︰方同上，日二服。（《廣利方》）
腸痔下血，多年不止︰用木賊、枳殼各二兩，乾薑一兩，大黃二錢半，並於銚內炒黑存
性，為末。每粟米飲服二錢，甚效也。（蘇頌《圖經本草》）
大腸脫肛︰木賊燒存性，為末摻之，按入即止。一加龍骨。（《三因方》）
婦人血崩，血氣痛不可忍，遠年近日不瘥者，雷氏木賊散主之︰木賊一兩，香附子一兩，朴硝半兩，為末。每服三錢，色黑者，酒一盞煎，紅赤者，水一盞煎，和滓服，日二服。臍下痛者，加乳香、沒藥、當歸各一錢，同煎。忌生冷硬物豬魚油膩酒面。（《醫壘元戎》）
月水不斷︰木賊（炒）三錢，水一盞，煎七分，溫服，日一服。（《聖惠方》）
胎動不安︰木賊（去節）、川芎等分，為末。每服三錢，水一盞，入金銀一錢，煎服。（《聖濟總錄》）
小腸疝氣︰木賊細銼，微炒為末，沸湯點服二錢，緩服取效。一方︰用熱酒下。（寇氏《本草衍義》）
誤吞銅錢︰木賊為末，雞子白調服一錢。（《聖惠方》）
【附錄】問荊 藏器曰︰味苦，平，無毒。主結氣瘤洲渚間，苗如木賊，節節相接，一名接續草。
石龍芻
（《本經》上品）
【釋名】龍須（《本經》）、龍修（《山海經
莞（《別錄》）、草續斷（《本經》）、縉雲草（《綱目》）、方賓（《別錄》）、 西王母簪。
時珍曰︰刈草包束曰芻。此草生水石之處，可以刈束養馬，故謂之龍芻。
《述異記》︰周穆王東海島中養八駿處，有草名龍芻，是矣。故古語云︰一束龍芻，化為龍駒。亦孟子芻豢之義。龍須、王母簪，因形也。縉雲，縣名，屬今處州，仙都山產此草，因以名之。崔豹《古今注》云︰世言黃帝乘龍上天，群臣攀龍須墜地生草，名曰龍須者，謬也。江東以草織席，名西王母席，亦豈西王母騎虎而墮其須乎？
【集解】《別錄》曰︰石龍芻生梁州山谷濕地，五月、七月採莖曝乾。以九節多珠者良。
弘景曰︰莖青細相連，實赤，今出近道水石處，似東陽龍須以作席者，但多節爾。
藏器曰︰今出汾州、沁州、石州，亦處處有之。
保升曰︰叢生，莖如 ，所在有之，俗名龍須草，可為席，八月、九月採根曝乾。
時珍曰︰龍須叢生，狀如粽心草及鳧茈，苗直上，夏月莖端開小穗花，結細實，並無枝葉。今吳人多栽蒔織席，他處自生者不多也。《本經》明言龍芻一名龍須，而陶弘景言龍芻似龍須但多節，似以為二物者，非矣。
莖
【氣味】苦，微寒，無毒。《別錄》曰︰微溫。
【主治】心腹邪氣，小便不利淋閉，風濕鬼疰惡毒。久服補虛羸，輕身，耳目聰明，延年（《本經》）。補內虛不足，痞滿，身無潤澤，出汗，除莖中熱痛，療蛔蟲及不消食（《別錄》）。
敗席
【主治】淋及小便卒不通，彌敗有垢者方尺，煮汁服之（藏器）。
龍常草
（《別錄》有名未用）
【釋名】粽心草。
時珍曰︰俚俗五月採，系角黍之心，呼為粽心草是也。
【集解】《別錄》曰︰生河水旁，狀如龍芻，冬夏生。
時珍曰︰按《爾雅》云︰KT ，鼠莞也。鄭樵解為龍芻。郭璞云︰纖細似龍須，可為席，蜀中出者好。恐即此龍常也。蓋是龍須之小者爾。故其功用亦相近云。
莖
【氣味】鹹，溫，無毒。
【主治】輕身，益陰氣，療痺寒濕（《別錄》）。
燈心草
（宋《開寶》）
【釋名】虎須草（《綱目》）、碧玉草（《綱目》）。
【集解】志曰︰燈心草生江南澤地，叢生，莖圓細而長直，人將為席。
宗奭曰︰陝西亦有之。蒸熟待乾，折取中心白穰燃燈者，是謂熟草。又有不蒸者，但生乾剝取為生草。入藥宜用生草。
時珍曰︰此即龍須之類，但龍須緊小而瓤實，此草稍粗而瓤虛白。吳人栽蒔之，取瓤為燈炷，以草織席及蓑。他處野生者不多。外丹家以之伏硫、砂。《雷公炮炙論》序云︰ 遇赤須，永留金鼎。注云︰赤須亦呼虎須草，煮 能住火。不知即此虎須否也？
莖及根
【修治】時珍曰︰燈心難研，以粳米粉漿染過，晒乾研末，入水澄之，浮者是燈心也，晒乾用。
【氣味】甘，寒，無毒。元素曰︰辛、甘，陽也。吳綬曰︰淡，平。
【主治】五淋，生煮服之。敗席煮服，更良（《開寶》）。除水腫癃閉（元素）。治急喉痺，燒灰吹之甚捷。燒灰塗乳上，飼小兒，止夜啼（震亨）。降心火，止血通氣，散腫止渴。燒灰入輕粉、麝香，治陰疳（時珍）。
【附方】舊一，新九。
破傷出血︰燈心草，嚼爛敷之，立止。（《勝金方》）
衄血不止︰燈心一兩，為末，入丹砂一錢，米飲每服二錢。（《聖濟總錄》）
喉風痺塞︰《瑞竹堂方》︰用燈心一握（陰陽瓦燒存性），又炒鹽一匙，每吹一捻，數次立愈。一方︰用燈心灰二錢，蓬砂末一錢。吹之。一方︰燈心、箬葉（燒灰）等分。吹之。《惠濟方》︰用燈心草、紅花燒灰，酒服一錢，即消。
痘瘡煩喘：小便不利者燈心一把，鱉甲二兩，水一升半，煎六合，分二服。（龐安常《傷寒論》）
夜不合眼：難睡燈草煎湯代茶飲，即得睡。（《集簡方》）
通利水道︰白飛霞自製天一丸︰用燈心（十斤，米粉漿染，晒乾研末，入水澄去粉，取浮者晒乾）二兩五錢，赤白茯苓（去皮）共五兩，滑石（水飛）五兩，豬苓二兩，澤瀉三兩，人參一斤（切片熬膏）。和藥丸如龍眼大，朱砂為衣。每用一丸，任病換引。大段小兒生理向上，本天一生水之妙，諸病以水道通利為捷徑也。（《韓氏醫通》）
濕熱黃疸︰燈草根四兩，酒、水各半，入瓶內煮半日，露一夜，溫服。（《集玄方》）
燈花燼
見火部。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse

 ► 草之六
姊妹计划: 数据项
草之五 隰草類下
地黃
（《本經》上品）
【釋名】 芐（音戶）、芑（音起）、地髓（本經）。
大明曰︰生者以水浸驗之。浮者名天黃；半浮半沉者名人黃；沉者名地黃。入藥沉者爲佳，半沉者次之，浮者不堪。
時珍曰︰《爾雅》云︰ 芐，地黃。郭璞云︰江東呼爲芐。羅願云︰芐以沉下者爲貴，故字從下。
【集解】《別錄》曰︰地黃生咸陽川澤黃土地者佳，二月、八月採根陰乾。
弘景曰︰咸陽即長安也。生渭城者乃有子實如小麥。今以彭城乾地黃最好，次歷陽，近用江寧板橋者爲勝。作乾者有法，搗汁和蒸，殊用工意，而此云陰乾，恐以蒸作爲失乎？人亦以牛膝、葳蕤作之，人不能別。
頌曰︰今處處有之，以同州者爲上。二月生葉，布地便出似車前，葉上有皺紋而不光。高者及尺餘，低者三、四寸。其花似油麻花而紅紫色，亦有黃花者。其實作房如連翹，中子甚細而沙褐色。根如人手指，通黃色，粗細長短不常。種之甚易，根入土即生。一說︰古稱種地黃宜黃土。今不然，大宜肥壤虛地，則根大而多汁。其法以葦席圍編如車輪，徑丈餘，以壤土實葦席中爲壇。壇上又以葦席實土爲一級，比下壇徑減一尺。如此數級，如浮屠。乃以地黃根節多者寸斷之，蒔壇上，層層令滿，逐日水灌，令茂盛。至春秋分時，自上層取之，根皆長大而不斷折，不被
宗奭曰︰地黃葉如甘露子，花如脂麻花，但有細斑點，北人謂之牛奶子花，莖有微細短白毛。
時珍曰︰今人惟以懷慶地黃爲上，亦各處隨時興廢不同爾。其苗初生塌地，葉如山白菜而毛澀，葉面深青色，又似小芥葉而頗濃，不叉丫。葉中攛莖，上有細毛。莖梢開小筒子花，紅黃色。結實如小麥粒。根長四五寸，細如手指，皮赤黃色，如羊蹄根及胡蘿蔔根，曝乾乃黑，生食作土氣。俗呼其苗爲婆婆奶。摘其旁葉作菜，甚未盡歸根。二月新苗已生，根中精氣已滋於葉。不如正月、九月採者殊好，又與蒸曝相宜。
《禮記》云︰羊 豕
嘉謨曰︰江浙壤地種者，受南方陽氣，質雖光潤而力微；懷慶山產者，稟北方純陰，皮有疙瘩而力大。
乾地黃
【修治】藏器曰︰乾地黃，《本經》不言生乾及蒸乾方家所用二物各別，蒸乾即溫補；生乾即平宣，當依此法用。
時珍曰︰《本經》所謂乾地黃者，即生地黃之乾者也。其法取地黃一百斤，擇肥者六十斤洗淨，晒令微皺。以揀下者洗淨，木臼中搗絞汁盡，投酒更搗，取汁拌前地黃，日中晒乾，或火焙乾用。
【氣味】甘，寒，無毒。《別錄》曰︰苦。權曰︰甘，平。
好古曰︰甘、苦，寒，氣薄味濃，沉而降，陰也。入手足少陰厥陰及手太陽之經。酒浸，上行外行；日乾者平；火乾者溫，功用相同。
元素曰︰生地黃大寒，胃弱者斟酌用之，恐損胃氣。
之才曰︰得清酒、麥門冬良。惡貝母，畏蕪荑。
權曰︰忌蔥、蒜、蘿蔔、諸血，令人營衛澀，鬚髮白。
曰︰忌銅、鐵器，令人腎消並發白，男損營，女損衛。
時珍曰︰薑汁浸則不泥膈；酒製則不妨胃。鮮用則寒；乾用則涼。
【主治】傷中，逐血痺，填骨髓，長肌肉。作湯除寒熱積聚，除痺，療折跌絕筋。久服輕身不老，生者尤良（《本經》）。主男子五勞七傷，女子傷中胞漏下血，破惡血，溺血，利大小腸，去胃中宿食，飽力斷絕，補五臟內傷不足，通血脈，益氣力，利耳目（《別錄》）。助心膽氣，強筋骨長志，安魂定魄，治驚悸勞劣，心肺損，吐血鼻衄，婦人崩中血暈（大明）。產後腹痛。久服變白延年（甄權）。涼血生血，補腎水真陰，除皮膚燥，去諸濕熱主心病掌中熱痛，脾氣痿蹶嗜臥，足下熱而痛（好古）
生地黃
【氣味】大寒。
【主治】婦人崩中、血不止，及產後血上薄心，悶絕傷身，胎動下血，胎不落，墮墜踠折，瘀血留血，鼻衄吐血，皆搗飲之（《別錄》）。解諸熱，通月水，利水道。搗貼心腹，能消瘀血（甄權）。
【發明】好古曰︰生地黃入手少陰，又爲手太陽之劑，故錢仲陽瀉丙火與木通同用以導赤也。諸經之血熱，與他藥相隨，亦能治之。溺血、便血皆同。
權曰︰病患虛而多熱者，宜加用之。
戴原禮曰︰陰微陽盛，相火熾強，來乘陰位，日漸煎熬，爲虛火之証者，宜地黃之屬，以滋陰退陽。
宗奭曰︰《本經》只言乾、生二種，不言熟者。如血虛勞熱，產後虛熱，老人中虛燥熱者，若與生乾，當慮太寒，故後世改用蒸曝熟者。生熟之功殊別，不可不詳。
時珍曰︰《本經》所謂乾地黃者，乃陰乾、日乾、火乾者，故又云生者尤良。《別錄》復云生地黃者，乃新掘鮮者，故其性大寒。其熟地黃乃後人復蒸晒者。諸家本草皆指乾地黃爲熟地黃，雖主治証同，而涼血、補血之功稍異，故今別出熟地黃一條於下。
熟地黃
【修治】頌曰︰作熟地黃法︰取肥地黃三二十斤淨洗，別以揀下瘦短者三二十斤搗絞取汁，投石器中，浸漉令浹，甑上浸三、四過，時時浸濾轉蒸訖，又曝如漆，味甘如飴。須瓷器收之，以其脂柔喜潤也。
曰︰采生地黃去皮，瓷鍋上柳木甑蒸之，攤令氣歇，拌酒再蒸，又出令乾。勿犯銅鐵器，令人腎消並發白，男損營，女損衛也。
時珍曰︰近時造法︰揀取沉水肥大者，以好酒入縮砂仁末在內，拌勻，柳木甑於瓦鍋內蒸令氣透，晾乾。再以砂仁酒拌蒸晾。如此九蒸九晾乃止。蓋地黃性泥，得砂仁之香而竄，合和五臟沖和之氣，歸宿丹田故也。今市中惟以酒煮熟售者，不可用。
【氣味】甘、微苦，微溫，無毒。
元素曰︰甘、微苦，寒。假酒力洒蒸，則微溫而大補。味濃氣薄，陰中之陽，沉也。入手足少陰厥陰之經。治外治上血涼血，滋陰補髓。
【主治】填骨髓，長肌肉，生精血，補五臟內傷不足，通血脈，利耳目，黑鬚髮，男子五勞七傷，女子傷中胞漏，經候不調，胎產百病（時珍）。補血氣，滋腎水，益真陰，去臍腹急痛，病後脛股酸痛（元素）。坐而欲起，目
【發明】元素曰︰地黃生則大寒而涼血，血熱者須用之；熟則微溫而補腎，血衰者須用之。又臍下痛屬腎經，非熟地黃不能除，乃通腎之藥也。
好古曰︰生地黃治心熱、手足心熱，入手足少陰厥陰，能益腎水，涼心血，其脈洪實者宜之。若脈虛者，則宜熟地黃，假火力蒸九數，故能補腎中元氣。仲景八味丸以之爲諸藥之首，天一所生之源也。湯液四物湯治藏血之臟，以之爲君者，癸乙同歸一治也。
時珍曰︰按王碩《易簡方》云︰男子多陰虛，宜用熟地黃；女子多血熱，宜用生地黃。
又云︰生地黃能生精血，天門冬引入所生之處；熟地黃能補精血，用麥門冬引入所補之處。
虞搏《醫學正傳》云︰生地黃生血，而胃氣弱者服之，恐妨食；熟地黃補血，而痰飲多者服之，恐泥膈。或云︰生地黃酒炒則不妨胃，熟地黃薑汁炒則不泥膈。此皆得用地黃之精微者也。
頌曰︰崔元亮《海上方》︰治一切心痛，無問新久。以生地黃一味，隨人所食多少，搗絞取汁，搜面作患此病二年，深以爲恨，臨終戒其家人，吾死後當剖去病本。從其言果得蟲，置於竹節中，每所食皆飼之。因食地黃 亦與之，隨即壞爛。由此得方。劉禹錫《傳信方》亦紀其事云︰貞元十年，通事舍人崔抗女，患心痛垂絕，遂作地黃冷淘食，便吐一物，可方寸匕，狀如蛤蟆，無足目，似有口，遂愈。冷淘勿著
【附方】舊十二，新五十三。可丸，丸如梧子大。每晨溫酒送下三十丸，日三服。亦可以青州棗和丸。或別以乾地黃末入膏，丸服亦可。百日面如桃花，三年身輕不老。《抱朴子》云︰楚文子服地黃八年，夜視有光。（《神仙方》）
三搗三壓，取汁令盡，以瓦器盛之，密蓋勿泄氣，湯上煮減半，絞去滓，再煎如餳，丸彈子大。每溫酒服一丸，日二服。（《千金》）
斤半，生薑半斤（絞取汁），蜜二升，酒四升。文武火煮地黃汁數沸，即以酒研紫蘇子四兩，取汁入煎一二十沸，下膠；膠化，下薑汁、蜜再煎；候稠，瓦器盛之。每空心酒化一匕服，大補益。（同上）
地黃粥︰大能利血生精。地黃（切）二合，與米同入罐中煮之，候熟，以酥二合，蜜一合，同炒香入內，再煮熟食。（《 仙神隱》）
地黃酒︰見穀部酒下。
疽勞瘵，咳嗽唾血等病，乃鐵瓮城申先生方也︰生地黃汁十六斤（取汁），人參末一斤半，白茯苓末三斤，白沙蜜十斤，濾淨拌勻，入瓶內，箬封，安砂鍋中，桑柴火煮三日夜。再換蠟紙重封，浸井底一夜，取起，再煮一伏時。每以白湯或酒點服一匙。
丹溪云︰好色虛人，咳嗽唾血者，服之甚捷。國朝太醫院進御服食，議加天門冬、麥門冬、枸杞子末各一斤，賜名益壽永真。
《 仙方》︰明目補腎︰生 、熟 各二兩，川椒紅一兩，爲末，蜜丸梧桐子大，每空心鹽湯下三十丸。（《普濟方》）
固齒烏須，一治齒痛，二生津液，三變白須，其功極妙。地黃五斤，柳木甑內，以土蓋上，蒸熟晒乾。如此三次，搗爲小餅。每噙咽一枚。（《御藥院方》）
男女虛損，或大病後，或積勞後，四體沉滯，骨肉酸痛，吸吸少氣，或小腹拘急，腰背強痛，咽乾唇燥，或飲食無味，多臥少起，久者積年，輕者百日，漸至瘦削︰用生地黃二斤，面一斤。搗爛，炒乾爲末。每空心酒服方寸匕，日三服。忌如法。（《肘後方》）。
虛勞困乏︰地黃一石，取汁，酒三斗，攪勻煎收。日服。（《必效方》）
口乾心躁︰熟地黃五兩，水三盞，煎一盞半，分三服，一日盡。（《聖惠方》）
骨蒸勞熱︰張文仲方︰用生地黃一斤，搗三度，絞取汁盡，分再服。若利即減之，以身輕涼爲度。（《外台秘要》）
婦人發熱，欲成勞病，肌瘦食減，經候不調︰地髓煎︰用乾地黃一斤，爲末，煉蜜丸梧
子大，每酒服五十丸。（《保慶集》）
婦人勞熱心忪︰地黃煎︰用生，乾地黃、熟乾地黃等分，爲末，生薑自然汁，入水相和，打糊丸梧子大。每服三十丸，用地黃湯下，或酒醋茶湯下亦可，日二服。覺臟腑虛冷，則晨服八味丸，地黃性冷壞脾。陰虛則發熱，地黃補陰血故也。（《婦人良方》）
咳嗽唾血勞瘦骨蒸，日晚寒熱︰生地黃汁三合，煮白粥臨熟，入地黃汁攪勻，空心食之。
（《食醫心鏡》）
吐血咳嗽︰熟地黃末，酒服一錢，日三。（《聖惠方》）
吐血不止︰生地黃汁一升二合，白膠香二兩，以瓷器盛，入甑蒸，令膠消，服之。（《梅師》）
肺損吐血，或舌上有孔出血。生地黃八兩（取汁），童便五合（同煎熱），入鹿角膠（炒研）一兩，分三服。心熱吐衄，脈洪數者。生 汁半升，熬至一合，入大黃末一兩，待成膏，丸梧子大，每熟水下五丸至十丸。（並《聖惠方》）
鼻出衄血︰乾地黃、龍腦薄荷等分，爲末，冷水調下。（孫兆《秘寶方》）
吐血便血︰地黃汁六合，銅器煎沸，入牛皮膠一兩，待化入薑汁半杯，分三服，便止。或微轉一行，不妨。（《聖惠方》）
腸風下血 生地黃、熟地黃（並酒浸）、五味子等分，爲末，以煉蜜丸梧子大，每酒下七十丸。（《百一選方》）
初生便血，小兒初生七、八日，大小便血出，乃熱傳心肺︰不可服涼藥，只以生地黃汁五七匙，酒半匙，蜜半匙，和服之。（《全幼心鑒》）
小便尿血吐血，及耳鼻出血︰生地黃汁半升，生薑汁半合，蜜一合，和服。（《聖惠方》）
小便血淋︰生地黃汁、車前葉汁各三合，和煎服。（《聖惠方》）
小兒蠱痢︰生 汁一升二合，分三、四服，立效。（《子母秘錄》）
月水不止︰生地黃汁，每服一盞，酒一盞，煎服，日二次。（《千金方》）
而無子，乃衝任伏熱也︰熟地黃半斤，當歸二兩，黃連一兩，並酒浸一夜，焙研爲末，煉蜜丸梧子大。每服七十丸，米飲溫酒任下。（禹講師方）
妊娠漏胎，下血不止︰《百一方》︰用生地黃汁一升，漬酒四合，煮三、五沸服之。不止又服。
崔氏方︰用生地黃爲末，酒服方寸匕，日一夜一。《經心錄》︰加乾薑爲末。《保命集》︰
二黃丸︰用生地黃、熟地黃等分，爲末。每服半兩，白朮、枳殼煎湯，空心調下，日二服。
胎寒腹痛，妊婦衝任脈虛，惟宜抑陽助陰︰內補丸︰用熟地黃二兩，當歸一兩，微炒爲末，蜜丸梧子大，每溫酒下三十丸。（許學士《本事方》）
妊娠胎動︰生地黃搗汁，煎沸，入雞子白一枚，攪服。（《聖惠方》）
產後血痛有塊，並經脈行後，腹痛不調︰黑神散︰用熟地黃一斤，陳生薑半斤，同炒乾爲末。每服二錢，溫酒調下。（《婦人良方》）
產後惡血不止︰乾地黃搗末，每食前熱酒服一錢，連進三服。（《瑞竹堂方》）
產後中風，脅不得轉︰交加散︰用生地黃五兩（研汁），生薑五兩（取汁）。交互相浸一夕，次日各炒黃，浸汁乾，乃焙爲末。每酒服一方寸匕。（《濟生方》）
產後煩悶，乃血氣上沖︰生地黃汁、清酒各一升，相和煎沸，分二服。（《集驗方》）
產後百病︰地黃酒︰用地黃汁漬曲二升，淨秫米二斗，令發，如常釀之。至熟，封七日，取清，常服令相接。忌生冷、酢、滑蒜、雞、豬、魚一切毒物。未產先一月釀成。夏月不可造。（《千金方》）
胞衣不出︰生地黃汁一升，苦酒三合，相和暖服。
寒疝絞痛來去︰用烏雞一隻（治如常法），生地黃七斤（銼細）。甑中同蒸，下以銅器承取汁。清旦服，至日晡令盡。其間當下諸寒 訖，作白粥食之。久疝者作三劑。（《肘後方》）
小兒陰腫︰以蔥椒湯暖處洗之，唾調地黃末敷之。外腎熱者，雞子清調。或加牡蠣少許。（危氏方）
小兒熱病，壯熱煩渴，頭痛︰生地黃汁三合，蜜半合，和勻，時時與服。（《普濟方》）
熱 昏沉︰地黃汁一盞服之。生薄荷葉方》）
溫毒發斑，黑膏︰治溫毒發斑嘔逆︰生地黃二兩六錢二字半，好豆豉一兩六錢二字半，以豬膏十兩合之，露一夜，煎減三分之一，絞去滓，入雄黃、麝香如豆大，攪勻，分作三服，毒從皮中出則愈。忌蕪荑。（《千金方》）
血熱生癬︰地黃汁頻服之。（《千金方》）
疔腫乳癰︰地黃搗敷之，熱即易。性涼消腫，無不效。（《梅師方》）
癰癤惡肉︰地黃三斤，水一斗，煮取三升，去滓煎稠，塗紙上貼之，日三易。（《鬼遺》方》）
一切癰疽，及打撲傷損，未破疼痛者︰以生地黃杵如泥，攤在上，摻木香末於中，又攤地黃泥一重貼之，不過三五度即內消也。（王袞《博濟方》）
打撲損傷、骨碎及筋傷爛：用生地黃熬膏裹之。以竹簡編夾急縛，勿令轉動。一日一夕，可十易之，則瘥。《類說》云：許元公過橋墮馬，右臂臼脫，左右急挼入臼中，昏迷不知痛苦。急召田錄事視之，曰：尚可救。乃以藥封腫處，中夜方蘇，達旦痛止，痛處已白。日日換貼，其瘀腫移至肩背，乃以藥下去黑血三升而愈。即上方也（出《肘後方》中）。
損傷打撲，瘀血在腹者：用生地黃汁三升，酒一升半，煮二升半，分三服。（出《千金方》）
物傷睛突，輕者瞼胞腫痛，重者目睛突出，但目系未斷者︰即納入，急搗生地黃，綿裹敷之。仍以避風膏藥，護其四邊。（《聖濟總錄》）
睡起目赤腫起，良久如常者，血熱也。臥則血歸於肝，故熱則目赤腫。良久血散，故如常也︰用生地黃汁，浸粳米半升，晒乾，三浸三晒。每夜以米煮粥食一盞，數日即愈。有人病此，用之得效。（《醫余》）
眼暴赤痛︰水洗生地黃、黑豆各二兩，搗膏。臥時以鹽湯洗目，閉目以藥濃罨目上，至曉，水潤取下。（《聖濟總錄》）
蓐內赤目︰生地黃薄切，溫水浸貼。（《短劇方》）
牙疳宣露，膿血口氣︰生地黃一斤，鹽二合，末，自搗和團，以面包煨令煙斷，去面入麝一分，研勻，日夜貼之。（《聖濟錄》）
牙齒挺長，出一分者︰常咋生地黃，甚妙。（張文仲《備急方》）
牙動欲脫︰生地黃綿裹咂之，令汁漬根，並咽之，日五六次。（《千金方》）
食蟹齦腫，肉 出者︰生地黃汁一碗，牙皂角數條火炙，蘸盡地黃汁，爲末敷之。（《永類耳中常鳴︰生地黃截，塞耳中，日數易之。或煨熟，尤妙。（《肘後方》）
鬚髮黃赤︰生地黃一斤，生薑半斤，各洗，研自然汁，留滓。用不蛀皂角十條，去皮弦，蘸汁，炙至汁盡爲度。同滓入罐內泥固， 存性，爲末，用鐵器盛。末三錢湯調，停二日，臨臥刷染鬚髮上，即黑。（《本事方》）
竹木入肉︰生地黃嚼爛罨之。（《救急方》）
毒箭入肉︰煎生地黃汁作丸服。至百日，箭出。（《千金方》）
犬咬傷︰地黃搗汁，飯餅塗之，百度愈。（《百一方》）
葉
【主治】惡瘡似癩，十年者，搗爛日塗，鹽湯先洗（《千金方》）。
時珍曰︰按《抱朴子》云︰韓子治用地黃苗喂五十歲老馬，生三駒，又一百三十歲乃死也。
張 《朝野僉載》云︰雉被鷹傷，銜地黃葉點之；虎中藥箭，食清泥解毒，何況人乎？
實
【主治】四月採，陰乾搗末，水服方寸匕，日三服，功與地黃等
弘景曰︰出渭城者有子，淮南七精散用之。
花
【主治】爲末服食，功同地黃（蘇頌）。腎虛腰脊痛，爲末，酒服方寸匕，日三（時珍）。
【附方】新一。
（晒）、槐點少許，日三、四次。（《聖惠方》）
【附錄】胡面莽（《拾遺》）。 藏器︰味甘，溫，無毒。主去 癖及冷氣，止腹痛，煮服。生嶺南，葉如地黃。
牛膝
（《本經》上品）
【釋名】牛荎（《廣雅》）、百倍
弘景曰︰其莖有節，似牛膝，故以爲名。
時珍曰︰《本經》又名百倍，隱語也，言其滋補之功，如牛之多力也。其葉似莧，其節對生，故俗有山莧、對節之稱。
【集解】《別錄》曰︰牛膝生河內川谷及臨朐。二月、八月、十月採根，陰乾。
普曰︰葉如夏藍，莖本赤。
弘景曰︰今出近道蔡州者，最長大柔潤。其莖有節，莖紫節大者爲雄，青細者爲雌，以雄爲勝。
大明曰︰懷州者長白，蘇州者色紫。
頌曰︰今江淮、閩粵、關中亦有之，然不及懷州者爲真。春生苗，莖高二三尺，青紫色，有節如鶴膝及牛膝狀。葉尖圓如匙，兩兩相對。於節上生花作穗，秋結實甚細。以根極長，大至三尺而柔潤者爲佳。莖葉亦可單用。
時珍曰︰牛膝處處有之，謂之土牛膝，不堪服食。惟北土及川中人家栽蒔者爲良。秋間收子，至春種之。其苗方莖暴節，葉皆對生，頗似莧葉而長且尖KT 。秋月開花，作穗結子，狀如小鼠負蟲，有澀雖白直可貴，而 去白汁入藥，不如留
根
【修治】 曰︰凡使去頭蘆，以黃精自然汁浸一宿，漉出，銼，焙乾用。
時珍曰︰今惟以酒浸入藥，欲下行則生用；滋補則焙用，或酒拌蒸過用。
【氣味】苦、酸，平，無毒。普曰︰神農︰甘；雷公︰酸，無毒。李當之︰溫。
之才曰︰惡螢火、龜甲、陸英，畏白前，忌牛肉。
【主治】寒濕痿痺，四肢拘攣，膝痛不可屈伸，逐血氣，傷熱火爛，墮胎。久服輕身耐老（《本經》）。療傷中少氣，男子陰消，老人失溺，補中續絕，益精利陰氣，填骨髓，止發白，除腦中痛及腰脊痛，婦人月水不通，血結（《別錄》）。
治陰痿，補腎，助十二經脈，逐惡血（甄權）。治腰膝軟怯冷弱，破症結，排膿止痛，明）。強筋，補肝臟風虛（好古）。同蓯蓉浸酒服，益腎。竹木刺入肉，嚼爛罨之，即出（宗 ）。
治久瘧寒熱，五淋尿血，莖中痛，下痢，喉痺口瘡齒痛，癰腫惡瘡傷折（時珍）。
【發明】權曰︰病患虛羸者，加而用之。
震亨曰︰牛膝能引諸藥下行，筋骨痛風在下者，宜加用之。凡用土牛膝，春夏用葉，秋冬用根，惟葉汁效尤速。
時珍曰︰牛膝乃足厥陰、少陰之藥。所主之病，大抵得酒則能補肝腎，生用則能去惡血，二者而已。其治腰膝骨痛、足痿陰消、失溺久瘧、傷中少氣諸病，非取其補肝腎之功歟？其症瘕心腹諸痛、按陳日華《經驗方》云︰方夷吾書云︰老人久苦淋疾，百藥不效。偶見臨汀《集要方》中用牛膝者，服之而愈。又葉朝議親人患血淋，流下小便在盆內凝如 ，膝根煎濃汁，日飲五服，名地髓湯。雖未即愈，而血色漸淡，久乃復舊。後十年病又作，服之又瘥。因檢本草，見《肘後方》治小便不利，莖中痛欲死，用牛膝並葉，以酒煮服之。今再拈出，表其神功。又按楊士瀛《直指方》云︰小便淋痛，或尿血，或沙石脹痛。用川牛膝一兩，水二盞，煎一盞，溫服。一婦患此十年，服之得效。杜牛膝亦可，或入麝香、乳香尤良。
【附方】舊十三，新七。
勞瘧積久，不止者︰長大牛膝一握。生切，以水六升，煮二升，分三服。清早一服，未發前一服，臨發時一服。（《外台秘
汁五升浸之，日曝夜浸，汁盡爲度，蜜丸梧子大，每空心溫酒下三十丸。久服壯筋骨，駐顏
色，黑髮，津液自生。（《經驗後方》）。
卒暴症疾︰腹中有如石刺，晝夜啼呼。牛膝二斤，以酒一斗漬之，密封，於灰火中溫令味出。每服五合至一升，隨量飲。（《肘後方》）
爲腸蠱。牛膝二兩（搗碎）。以酒一升漬經一宿婦人血塊︰土牛膝根洗切，焙搗爲末，酒煎溫服，極效。福州人單用之。（《圖經本草》）
女人血病︰萬病丸︰治女人月經淋閉，月信不來，繞臍寒疝痛，及產後血氣不調，腹中結瘕症不散諸病︰牛膝（酒浸一宿焙）、干漆（炒令煙盡）各一兩（爲末），生地黃汁一升，入石器內，慢火熬至可丸，丸如梧子大。每服二丸，空心米飲下。（《拔萃方》）
婦人陰痛︰牛膝五兩，酒三升，煮取一升半，去滓，分三服。（《千金方》）
生胎欲去︰牛膝一握（搗）。以無灰酒一盞，煎七分，空心服。仍以獨根土牛膝塗麝香，插入牝戶中（《婦人良方》）。
胞衣不出︰牛膝八兩，葵子一合，水九升，煎三升，分三服（《延年方》）。
產後尿血︰川牛膝水煎頻服（《熊氏補遺》）。
喉痺乳蛾︰新鮮牛膝根一握，艾葉七片，搗和人乳，取汁灌入鼻內。須臾痰涎從口鼻出，即愈。無艾亦可。一方︰牛膝搗汁，和陳醋灌之。
口舌瘡爛︰牛膝浸酒含漱，亦可煎飲。（《肘後方》）
牙齒疼痛︰牛膝研末含漱。亦可燒灰致牙齒間。（《千金方》）
折傷閃肭︰杜牛膝搗罨之。（《衛生易簡方》）
金瘡作痛︰生牛膝搗敷，立止。（《梅師方》）
猝得惡瘡，人不識者︰牛膝根搗敷之。（《千金方》）
癰癤已潰︰用牛膝根略刮去皮，插入瘡口中，留半寸在外，以嫩橘葉及地錦草各一握，搗其上。牛膝能去惡血，二草溫涼止痛，隨乾隨換，有十全之功也。（陳日華《經驗方》）
風瘙癮疹及 。牛膝末，酒服方寸匕，日三服。（《千金方》）
莖葉
【氣味】缺。
【主治】寒濕痿痺，老瘧淋秘，諸瘡。功同根，春夏宜用之（時珍）。
【附方】舊三，新一。
氣濕痺痛，腰膝痛︰用牛膝葉一斤（切），以米三合，於豉汁中煮粥，和鹽、醬，空食之。（《聖惠方》）
老瘧不斷︰牛膝莖葉一把（切）。以酒三升漬服，令微有酒氣。不即斷，更作，不過三劑止。（《肘後方》）
溪毒寒熱，東間有溪毒中人，似射工，但無物。初病惡寒發熱煩懊，骨節強痛。不急治，生蟲食臟殺人︰用雄牛膝（莖紫色節大者）一把，以酒、水各一杯同搗，絞汁溫飲，日三服。（《肘後方》）
眼生珠管︰牛膝並葉搗汁，日點三、四次。（《聖惠方》）
紫菀
（《本經》中品）
【釋名】青菀（《別錄》）、紫蒨（《別錄》）、返魂草（《綱目》）、夜牵牛。
時珍曰︰其根色紫而柔宛，故名許慎《說文》作茈菀。《斗門方》謂之返魂草。
【集解】《別錄》曰︰紫菀生漢中、房陵山谷及真定、邯鄲。二月、三月採根，陰乾。
弘景曰︰近道處處有之。其生布地，花紫色，本有白毛，根甚柔細。有白者名白菀，不復用。
大明曰︰形似重台，根作節，紫色潤軟者佳。
頌曰︰今耀、成、泗、壽、台、孟諸州、興國軍皆有之。三月內布地生苗，其葉二、四相連。五月、六月內開黃
恭曰︰白菀，即女菀也。療體與紫菀相同，無紫菀時亦用之。
穎曰︰紫菀連根葉采之，醋浸，入少鹽收藏，作菜辛香，號名仙菜。鹽不宜多，多則腐也。
時珍曰︰按陳自明云︰紫菀以牢山所出根如北細辛者爲良，沂兗以東皆有之。今人多車前、旋復根赤土染過偽之。紫菀肺病要藥，肺本自亡津液，又服走津液藥，爲害滋甚，可不慎。
根
【修治】 曰︰凡使，先去須。有白如練色者，號曰羊須草，自然不同。去頭及土，用東流水洗淨，以蜜浸一宿，至明於火上焙乾用。一兩用蜜二分。
【氣味】苦，溫，無毒。《別錄》曰︰辛。權曰︰苦，平。
之才曰︰款冬爲之使。惡天雄、瞿麥、 本、雷丸、遠志，畏茵陳。
【主治】咳逆上氣，胸中寒熱結氣，去蠱毒痿蹶，安五臟（《本經》）。
喘悸，五勞體虛，補不足，小兒驚癇（《別錄》）。治尸疰，補虛下氣，勞氣虛熱，百邪鬼魅（甄權）。調中，消痰止渴，潤肌膚，添骨髓（大明）。益肺氣，生息賁（好古）。
【附方】舊三，新四。
肺傷咳嗽︰紫菀五錢，水一盞，煎七分，溫服，日三次。（《衛生易簡方》）
久嗽不瘥︰紫菀、款冬花各一兩，百部半兩，搗羅爲末。每服三錢，薑三片，烏梅一個，煎湯調下，日二，甚佳。（《圖經本草》）
小兒咳嗽，聲不出者︰紫菀末、杏仁等分，入蜜同研，丸芡子大。每服一丸，五味子湯化下。（《全幼心鑒》）
吐血咳嗽，吐血後咳者︰紫菀、五味（炒）爲末，蜜丸芡子大，每含化一丸。（《指南方》）
產後下血︰紫菀末，水服五撮。（《聖惠方》）
纏喉風痺，不通欲死者︰用返魂草根一莖，洗淨納入喉中，待取惡涎出即瘥，神效。更以馬牙硝津咽之，即絕根本。一名紫菀，南人呼爲夜牽牛。（《斗門方》）
婦人小便，卒不得出者︰紫菀爲末，井華水服三撮，即通。小便血者，服五撮立止。（《
女菀
（《本經》中品）
【釋名】白菀（《別錄》）、織女菀（《別錄》）、女復（《廣雅》）、茆（音柳）。
時珍曰︰其根似女體柔婉，故名。
【集解】《別錄》曰︰女宛生漢中山谷或山陽。正月、二月採，陰乾。
弘景曰︰比來醫方無復用之。復有白菀似紫菀，恐非此也。
恭曰︰白菀即女菀，有名未用重出一條，故陶說疑之。功與紫菀相似。
宗奭曰︰女宛即白菀，非二物也。《唐修本草》刪去白菀，甚合宜。
時珍曰︰白菀，即紫菀之色白者也。雷 言︰紫菀白如練色者，名羊須草，恐即此物也。
根
【氣味】辛，溫，無毒。之才曰︰畏鹵鹼。
【主治】風寒洗洗，霍亂泄痢，腸鳴上下無常處，驚癇寒熱百疾（《本經》）。療肺傷咳逆出汗，久寒在膀胱支滿，飲酒夜食發病
【發明】時珍曰︰按︰葛洪《肘後方》載︰治人面黑令白方︰用真女菀爲末。醋漿服一刀圭，日三服。十日大便黑；十八日如漆；二十一日全白便止，過此太白矣。
年三十後不可服。忌五辛。孫思邈《千金方》用酒服，男十日，女二十日，黑色皆從大便出也。又《名醫錄》云︰宋興國時，有女任氏色美，聘進士王公輔，不遂意，郁久面色漸黑。
母家求醫。一道人用女真散，酒下二錢，一日二服。數日面貌微白，一月如故。懇求其方，則用黃丹、女菀二物等分爾。據此，則葛氏之方，已試有驗者矣。然則紫菀治手太陰血分，白菀手太陰氣分藥也。肺熱則面紫黑，肺清則面白。三十歲以後則肺氣漸減，不可復泄，故云不可服之也。
麥門冬
（《本經》上品）
【釋名】 冬（音門），韭（《吳普》）
階前草
時珍曰︰麥須曰 ，此草根似麥而有須，其葉如韭，凌冬不凋，故謂之麥 冬，及有諸韭、忍冬諸名。俗作門冬，便於字也。可以服食斷谷，一名仆壘，一名隨脂。
【集解】《別錄》曰︰麥門冬葉如韭，冬夏長生。生函谷川谷及堤 肥土石間久廢處。二月、三月、八月、十月採根，陰乾。
普曰︰生山谷肥地，叢生，葉如韭，實青黃。采無時。
弘景曰︰函谷即秦關。處處有之，冬月作實如青珠，以四月採根，肥大者爲好。
藏器曰︰出江寧者小潤；出新安者大白。其苗大者如鹿蔥；小者如韭葉，大小有三、四種，功用相似，其子圓碧。
頌曰︰所在有之。葉青似莎草，長及尺餘，四季不凋。根黃白色有須，根如連珠形。四月開淡紅花，如紅蓼花。實碧而圓如珠。江南出者葉大，或時珍曰︰古人惟用野生者。後世所用多是種蒔而成。其法︰四月初采根，於黑壤肥沙地栽之。每年六月、九月、十一月三次上糞及耘灌。夏至前一日取根，洗晒收之。其子亦可種，但成遲爾。浙中來者甚良，其葉似韭而多縱紋且堅韌爲異。
根
【修治】弘景曰︰凡用，取肥大者，湯浸，抽去心，不爾令人煩。大抵一斤須減去四五兩也。
時珍曰︰凡入湯液，以滾水潤濕，少頃抽去心，或以瓦焙軟，乘熱去心。若入丸散，須瓦焙熱，即於風中吹冷，如此三四次，即易燥，且不損藥力。或以湯浸搗膏和藥，亦可。滋補藥，則以酒浸擂之。
【氣味】甘，平，無毒。《別錄》曰︰微寒。普曰︰神農、岐伯︰甘，平；黃帝、桐君、雷公︰甘，無毒；李當之︰甘，小溫。杲曰︰甘、微苦，微寒，陽中微陰，降也。入手太陰經氣分。
之才曰︰地黃、車前爲之使。惡款冬、苦瓠、苦芺 。畏苦參、青蘘、木耳。伏石鐘乳。
【主治】心腹結氣，傷中，傷飽，胃絡脈絕，羸瘦，短氣。久服輕身、不老、不飢（《本經》）。療身重、目黃，心下支滿，虛勞，客熱，口乾，燥渴，止嘔吐，愈痿蹶，強陰，益精，消穀，調中，保神，定肺氣，安五臟，令人肥健，美顏色，有子（《別錄》）。去心熱，止煩熱、寒熱，體勞，下痰飲（藏器）。治五勞七傷，安魂定魄，止嗽，治肺痿、吐膿，時疾熱狂頭痛（大明）。治熱毒、大水、面目肢節浮腫，下水，主泄精（甄權）。治肺中伏火，補心氣不足，主血妄行，及經水枯，乳汁不下（元素）。久服輕身、明目。和車前、地黃丸服，去溫瘴，變白，夜視有光（藏器）。斷谷為要藥（弘景）。
【發明】宗奭曰︰麥門冬治肺熱之功爲多，其味苦，但專泄而不專收，寒多人禁服。治心肺虛熱及虛勞。與地黃、阿膠、麻仁，同爲潤經益血、復脈通心之劑；與五味子、枸杞子，同爲生脈之劑。
元素曰︰麥門冬治肺中伏火、脈氣欲絕者，加五味子、人參二味爲生脈散，補肺中元氣不足。
杲曰︰六七月間濕熱方旺，人病骨乏無力，身重氣短，頭旋眼黑，甚則痿軟。故孫真人以生脈散補其天元真氣。脈者，人之元氣也。人參之甘寒，瀉熱火而益元氣。麥門冬之苦寒，滋燥金而清水源。五味子之酸溫，瀉丙火而補庚金，兼益五臟之氣也。
時珍曰︰按︰趙繼宗《儒醫精要》云︰麥門冬以地黃爲使，服之令人頭不白，補髓，通腎氣，定喘促，令人肌體滑澤，除身上一切惡氣不潔之疾，蓋有君而有使也。若有君無使，是獨行無功矣。此方惟火盛氣壯之人服之相宜。若氣弱胃寒者，必不可餌也。
【附方】舊三，新九。麥門冬煎，補中益心，悅顏色，安神益氣，令人肥健，其力甚快︰取新麥門冬根去心，搗熟絞汁，和白蜜，銀器中重湯煮，攪不停手，候如飴乃成。溫酒日日化服之。（《圖經本草》）
消渴飲水︰用上元板橋麥門冬（鮮肥者）二大兩。宣州黃連（九節者）二大兩，去兩頭尖三、五節，小刀子調理去皮毛了，吹去塵，更以生布摩拭秤之，搗末。以肥大苦瓠汁浸麥門冬，經宿然後去心，即於臼中搗爛，納黃連末和搗，並手丸如梧子大。食後飲下五十丸，日再。但服兩日，其渴必定。若重者，即初服一百五十丸，二日服一百二十丸，三日一百丸，四日八十丸，五日五十丸。合藥要天氣晴明之夜，方浸藥。須淨處，禁婦人雞犬見之。如覺可時，每日只服二十五丸。服訖覺虛，即取白羊頭一枚治淨，以水三大斗煮爛，取汁一斗以來，細細飲之。勿食肉，勿入鹽。不過三劑平復也。（崔元亮《海上集驗方》）
勞氣欲絕︰麥門冬一兩，甘草（炙）二兩，粳米半合，棗二枚，竹葉十五片，水二升，煎一升，分三服。（《南陽活人書》）
虛勞客熱︰麥門冬煎湯頻飲。（《本草衍義》）
不效者︰麥門冬（去心）一斤，搗取自然汁，入蜜二合，分作二服，即止。（《活人心統》）
衄血不止︰麥門冬（去心）、生地黃各五錢。水煎服，立止。（《保命集》）
齒縫出血︰麥門冬煎湯漱之。（《蘭室寶鑒》）
咽喉生瘡，脾肺虛熱上攻也︰麥門冬一兩，黃連半兩，爲末，煉蜜丸梧子大。每服二十丸，麥門冬湯下。（《普濟方》）
乳汁不下︰麥門冬（去心），焙爲末。每用三錢，酒磨犀角約一錢許，溫熱調下，不過二服便下。（《熊氏補遺》）
下痢口渴，引飲無度︰麥門冬（去心）三兩，烏梅肉二十個，細銼，以水一升，煮取七合，細細呷之。（《必效》）
金石藥發︰麥門冬六兩，人參四兩，甘草（炙）二兩，爲末，蜜丸梧子大。每服五十丸，飲下，日再服。（《本草圖經》）
男女血虛︰麥門冬三斤（取汁熬成膏）、生地黃三斤（取汁熬成膏）等分。一處濾過，入蜜四之一，再熬成，瓶收。每日白湯點服。忌鐵器。（《醫方摘要》）
萱草
（宋《嘉 》）
【釋名】忘憂（《說文》）、療愁劍（《土宿》）、妓女（《吳普》）
宜男。
時珍曰︰萱本作諼。諼，忘也。《詩》云︰焉得諼草？言樹之背。謂憂思不能自遣，故欲樹此草，玩味以忘憂也。吳人謂之療愁。《董子》云故也。其苗烹食，氣味如蔥，而鹿食九種解毒之草，萱乃其一，故又名鹿蔥。
《周處風土記》云︰懷妊婦人佩其花，則生男。故名宜男。李九華《延壽書》云︰嫩苗爲蔬，食之動風，令人昏然如醉，因名忘憂。此亦一說也。嵇康《養生論》︰《神農萱草忘憂。亦謂食之也。鄭樵《通志》乃言萱草一名合歡者，誤矣。合歡見木部。
【集解】頌曰︰萱草處處田野有之，俗名鹿蔥。五月採花，八月採根。今人多采其嫩苗及花跗作菹食。
時珍曰︰萱宜下濕地，冬月叢生。葉如蒲、蒜輩而柔弱，新舊相代，四時青翠。五月抽莖開花，六出四垂，朝開暮蔫，至秋深乃盡，其花有紅黃紫三色。結實三角，內有子大如梧子，黑而光澤。其根與麥門冬相似，最易繁衍。《南方草木狀》言︰廣中一種水蔥，狀如鹿蔥，其花或紫或黃，蓋亦此類也。或言鹿蔥花有斑紋，與萱花不同時者，謬也。肥土所生，則花濃色深，有斑紋，起重台，開有數月；瘠土所生，則花薄而色淡，開亦不久。嵇含《宜男花序》亦云︰荊楚之土號爲鹿蔥，可以荐菹，尤可憑據。今東人采其花跗乾而貨之，名爲黃花菜。
苗花
【氣味】甘，涼，無毒。
【主治】煮食，治小便赤澀，身體煩熱，除酒疸（大明）。消食，利濕熱（時珍）。作菹，利胸膈，安五臟，令人好歡樂，無憂，輕身明目（蘇頌）。
根
【主治】沙淋，下水氣。酒疸黃色遍身者，搗汁服（藏器）。大熱衄血，研汁一大盞，和生薑汁半盞，細呷之（宗 ）。吹乳、乳癰腫痛，擂酒服，以滓封之（時珍）。
【發明】震亨曰︰萱屬木，性下走陰分，一名宜男，寧無微意存焉？
【附方】新四。
通身水腫︰鹿蔥根葉，晒乾爲末。每服二錢，入席下塵半錢，食前米飲小便不通︰萱草根煎水頻飲。（《杏林摘要》）
大便後血︰萱草根和生薑，油炒，酒沖服。（《聖濟總錄》）
食丹藥毒︰萱草根，研汁服之。（《事林廣記》）
捶胡根
（《拾遺》）
【集解】藏器曰︰生江南川谷蔭地，苗如萱草，其根似天門冬。凡用抽去心。
【氣味】甘，寒，無毒。
【主治】潤五臟，止消渴，除煩去熱，明目，功如麥門冬
淡竹葉
（《綱目》）
【釋名】根名碎骨子。
時珍曰︰竹葉象形。碎骨言其下胎也。
【集解】時珍曰︰處處原野有之。春生苗，高數寸，細莖綠葉，儼如竹米落地所生細竹之莖葉。其根一窠數十須，須上結子，與麥門冬一樣，但堅硬爾，隨時采之。八九月抽莖，結小長穗。俚人采其根苗，搗汁和米作酒曲，甚芳烈。
【氣味】甘，寒，無毒。
【主治】葉︰去煩熱，利小便，清心。根︰能墮胎催生
鴨跖草
（跖音只。宋《嘉 》補）
【釋名】雞舌草（《拾遺》）、碧竹子（同上）
淡竹葉（同上）、耳環草（同上）、藏器曰︰鴨跖生江東、淮南平地。葉如竹，高一二尺，花深碧，好爲色，有角如鳥嘴。
時珍曰︰竹葉菜處處平地有之。三四月出苗，紫莖竹葉，嫩時可食。四、五月開花，如蛾形，兩葉如翅，碧色可愛。結角尖曲如鳥喙，實在角中，大如小豆。豆中有細子，灰黑而皺，狀如蠶屎。巧匠采其花，取汁作畫色及彩羊皮燈，青碧如黛也。
苗
【氣味】苦，大寒，無毒。
【主治】寒熱瘴瘧，痰飲疔腫，肉症澀滯，小兒丹毒，發熱狂癇，大腹痞滿，身面氣腫，熱痢，蛇犬咬、癰疽等毒（藏器）。和赤小豆煮食，下水氣濕痺，利小便（大明）。消喉痺（時珍）。
【附方】新四。
小便不通︰竹雞草一兩，車前草一兩，搗汁入蜜少許，空心服之。（《集簡方》）
下痢赤白︰藍姑草（即淡竹葉菜），煎湯日服之。（《活幼全書》）
喉痺腫痛︰鴨跖草汁點之。（《袖珍方》）
五痔腫痛︰耳環草（一名碧蟬兒花）， 軟納患處，即效。（危亦林《得效方》）
葵
（《本經》上品）
【校正】自菜部移入此。
【釋名】露葵（《綱目》）、滑菜。
時珍曰︰按《爾雅翼》云︰葵者，揆也。葵葉傾日，不使照其根，乃智以揆之也。古人采葵必待露解，故曰露葵。今人呼爲滑菜，言其性也。古者葵爲五菜之主，今不復食之，故移入此。
【集解】《別錄》曰︰冬葵子生少室山。
弘景曰︰以秋種葵，覆養經冬，至春作子者，謂之冬葵，入藥性至滑利。春葵子亦滑，不堪藥用，故是常葵耳。術家取葵子微炒，令燁生，遠不過宿。
恭曰︰此即常食之葵也。有數種，多不入藥用。
頌曰︰葵處處有之。苗葉作菜茹，更甘美。冬葵子古方入藥最多。葵有蜀葵、錦葵、黃葵、終葵、菟葵，皆有功用。
時珍曰︰葵菜古人種爲常食，今之種者頗鮮。有紫莖、白莖二種，以白莖爲勝。大葉小花，花紫黃色，其最小者名鴨腳葵。其實大如指頂，皮薄而扁，實內子輕虛如榆莢仁。四、五月種者可留子。六、七月種者爲秋葵；八、九月種者爲冬葵，經年收采；正月復種者爲春葵。然宿根至春亦生。按王禎《農書》云︰葵，陽草也。其菜易生，郊野甚多，不拘肥瘠地皆有之。爲百菜之主，備四時之饌。本豐而耐旱，味甘而無毒。可防荒儉，可以菹臘，其枯可爲榜簇，根子亦無種者。
【氣味】甘，寒，滑，無毒。爲百菜主，其心傷人（《別錄》）。
弘景曰︰葵葉尤冷利，不可多食。
頌曰︰苗葉作菜茹甚甘美，但性滑利，不益人。
詵曰︰其性雖冷，若熱食之，令人熱悶動風氣。四季月食之，發宿疾。天行病後食之，令人失明。霜葵生食，動五種留飲，吐水。凡服百藥，忌食其心，心有毒也。黃背紫莖者，勿食之。不可合鯉魚黍米 食，害人。
時珍曰︰凡被狂犬咬者，永不可食，食之即發。食葵須用蒜，無蒜勿食之。又伏硫黃。
【主治】脾之菜也。宜脾，利胃氣，滑大腸（蘇頌）。
治惡瘡，散膿血，女人帶下，小兒熱毒下痢丹毒，並宜食之（汪穎）。服丹石人宜食（孟詵）。
潤燥利竅，功與子同（同上）。
【發明】張從正曰︰凡久病大便澀滯者，宜食葵菜，自然通利，乃滑以養竅也。
時珍曰︰按︰唐王燾《外台秘要》云︰天行斑瘡，須臾通身，皆戴白漿，此惡毒气也。高宗永徽四年，此瘡自西域東流於海內。但煮葵菜葉以蒜齏啖之，則止。又《聖惠方》亦云︰小兒發斑，用生葵菜葉絞汁，少少與服，散惡毒气。按︰此即今痘瘡也。今之治者，惟恐其大、小二便頻數，泄其元氣，痘不起發。葵菜滑竅，能利二便，似不相宜，而昔人賴之。豈古今運氣不同，故治法亦隨時變易歟？
【附方】舊三，新四。
天行斑瘡︰方見上。
肉錐怪疾︰有人手足甲忽長，倒生刺肉，如錐痛不可忍者，但食葵菜即愈。（夏子益《奇疾方》）
諸 不合︰先以泔清溫洗，拭淨，取葵菜微火烘暖貼之。不過二三百葉，引膿盡，即肉生也。忌諸魚、蒜、房事。（《必效方》）
湯火傷瘡︰葵菜爲末敷之。（《食物本草》）
蛇蠍螫傷︰葵菜搗汁服之。（《千金方》）
誤吞銅錢︰葵菜搗汁冷凍飲料。（《普濟方》）
丹石發動，口乾咳嗽者︰每食後飲冬月葵齏汁一盞，便臥少時。（《食療本草》）
根
【氣味】甘，寒，無毒。
【主治】惡瘡，療淋，利小便，解蜀椒毒（《別錄》）。小兒吞錢不出，煮汁飲之，神妙（甄權）。治疳瘡出黃汁（孟詵）。利竅滑胎，止消渴，散惡毒气（時珍）。
【附方】舊五，新七。二便不通脹急者︰生冬葵根二斤（搗汁三合），生薑四兩（取汁一合）。和勻，分二服。連用即通也。消渴引飲，小便不利︰葵根五兩，水三大盞，煮汁，平旦服，日一服。（並《聖惠方》）
每日平旦服二升。（《外台秘要》）
漏胎下血，血盡子死︰葵根莖燒灰。酒服方寸匕，日三。（《千金方》）
瘭疽惡毒，肉中忽生一 子，大如豆粟，或如梅李，或赤或黑，或白或青，其 有核，核有深根，應心，能爛筋骨，毒入臟腑即殺人︰但飲葵根汁，可折其熱毒。（姚僧坦《集驗方》）。
妒乳乳癰︰葵莖及子爲末。酒服方寸匕，日二。（昝殷《產寶》）
身面疳瘡，出黃汁者︰葵根燒灰，和豬脂塗之。（《食療本草》）
小兒蓐瘡︰葵根燒末敷之。（《子母秘錄》）
小兒緊唇︰葵根燒灰，酥調塗之。（《聖惠方》）
口吻生瘡︰用經年葵根，燒灰敷之。（《外台秘要》）
蛇虺螫傷︰葵根搗塗之。（《古今錄驗》）
解防葵毒︰葵根搗汁飲之。（《千金方》）
冬葵子
《別錄》曰︰十二月採之。機曰︰子乃春生，不應十二月可采也。
【氣味】甘，寒，滑，無毒。黃芩爲之使。
【主治】五臟六腑，寒熱羸瘦，五癃，利小便。久服堅骨長肌肉，輕身延年（《本經》）。
療婦人乳難內閉，腫痛（《別錄》）。出癰疽頭（孟詵）。下丹石毒滑胎治痢（時珍）。
【發明】時珍曰︰葵氣味俱薄，淡滑爲陽，故能利竅通乳，消腫滑胎也。其根、葉與子功用相同。按︰陳
留蓄作癰毒者。
行津液，極驗。乃上蔡張不愚方也。
【附方】舊九，新一十四。
煮取一升服。不瘥更作。
《聖惠》︰用葵子（末）、人乳汁等分。和服立通。
《肘後方》︰用葵子二升。水四升，煮取一升，納豬脂
一丸如雞子，頓服。《千金》︰用葵子爲末，豬脂和丸梧子小便血淋︰葵子一升，水三升，煮汁，日三服。（《千金方》）
妊娠患淋︰冬葵子一升，水三升，煮二升，分服。（《千金方》）
妊娠下血︰方同上。
產後淋瀝不通︰用葵子一合，朴硝八分，水二升，煎八合，下硝服之。（《集驗方》）
妊娠水腫身重，小便不利，洒淅惡寒，起即頭眩︰用葵子、茯苓各三兩。爲散。飲服方寸匕，日三服，小便利則愈。若轉胞者，加髮灰，神效。（《金匱要略》）
生產困悶︰冬葵子一合，搗破。水二升，煮汁半升，頓服，少時便產。昔有人如此服之，登
倒生口噤︰冬葵子炒黃爲末。酒服二錢匕，效。（《產書》）
乳汁不通︰方見發明。
胎死腹中︰葵子爲末，酒服方寸匕。若口噤不開者，灌之，藥下即蘇。（《千金方》）
胞衣不下︰冬葵子一合，牛膝一兩，水二升，煎一升服。（《千金方》）
血痢產痢︰冬葵子爲末。每服二錢，入蠟茶一錢，沸湯調服，日三。（《聖惠方》）
瘧邪熱︰冬葵子陰乾爲末，酒服二錢。午日取花 手，亦去瘧。（《聖惠方》）
癰腫無頭︰孟詵曰︰三日後，取葵子二百粒，水吞之，當日即開也。《經驗後方》云︰只吞一粒即破。如吞兩粒，則有兩頭也。
便毒初起︰冬葵子末，酒服二錢。（《儒門事親》）
面上 瘡︰冬葵子、柏子仁、茯苓、瓜瓣各一兩。爲末。食後酒服方寸匕，日三服。（陶隱
解蜀椒毒︰冬葵子煮汁飲之。（《千金方》）
傷寒勞復︰葵子二升，粱米一升，煮粥食，取汗立安。（《聖惠》）
蜀葵
（宋《嘉 》）
【校正】自菜部移入此。並入有名未用《別錄》吳葵華。
【釋名】戎葵（《爾雅》）、吳葵。
藏器曰︰《爾雅》云︰ （音堅），戎葵也。郭璞注云︰今蜀葵也。葉似葵，花如木槿花。
戎蜀其所自來，因以名之。
時珍曰︰羅願《爾雅翼》︰吳葵作胡葵，云胡，戎也。《夏小正》云︰四月小滿後五日，吳葵華，《別錄》吳葵，即此也。而唐人不知，退入有名未用。《嘉 本草》重於菜部出蜀葵條。蓋未讀《爾雅注》及《千金方》，吳葵一名蜀葵之文故也。今並爲一。
【集解】頌曰︰蜀葵似葵，花如木槿花，有五色。小花者名錦葵，功用更強。
時珍曰︰蜀葵處處人家植之。春初種子，冬月宿根亦自生苗，嫩時亦可茹食。葉似葵菜而大，亦似絲瓜葉，有岐叉。過小滿後長莖，高五、六尺。花似木槿而大，有深紅淺紅紫黑白色、單葉千葉之異。昔人謂其疏莖密葉、翠萼艷花、金粉檀心者，頗善狀之。惟紅、白二色入藥。其實大如指頭，皮薄而扁，內仁如馬兜鈴仁及蕪荑仁，輕虛易種。其秸剝皮，可緝布作繩。一種小者名錦葵，即荊葵也。《爾雅》謂之 （音喬）。其銖錢，粉紅色，有紫縷紋。掌禹錫《補注本草》，謂此即戎葵，非矣。然功用亦相似。
苗
【氣味】甘，微寒，滑，無毒。
思邈曰︰不可久食，鈍人志性。若被狗嚙者食之，永不瘥也。李廷飛曰︰合豬肉食，人無顏色。
【主治】除客熱，利腸胃（思邈）。煮食，治丹石發，熱結，（藏器）。作蔬食，滑竅治淋，潤燥易產（時珍）。搗爛塗火瘡，燒研敷金瘡（大明）。
根莖
【主治】客熱，利小便，散膿血惡汁（藏器）。
【發明】宗奭曰︰蜀葵，四時取紅色、單葉者根，陰乾，治帶下，排膿血惡物，【附方】新七。
小便淋痛︰葵花根洗銼，水煎五七沸，服之如神。（《衛生寶鑒》）
小便血淋︰葵花根二錢，車前子一錢，水煮，日服之。（《簡便單方》）
小便尿血︰葵莖，無灰酒服方寸匕，日三。（《千金》）
腸胃生癰︰懷忠丹︰治內癰有敗血，腥穢殊甚，臍腹冷痛，用此排膿下血︰單葉紅蜀葵根、白芷各一兩，白枯礬、白芍藥各五錢。爲末，黃蠟溶化，和丸梧子大，每空心米飲下二十丸。待膿血出盡，服十宣散補之。（《坦仙皆效方》）
不可忍者︰葵花根（去黑皮），搗爛，入井華水調稠貼之。（《普濟方》）。
小兒吻瘡，經年欲腐︰葵根燒研敷之。（《聖惠方》）
小兒口瘡︰赤葵莖（炙乾）爲末，蜜和含之。（《聖惠方》）
吳葵華（《別錄》）
【氣味】鹹，寒，無毒。
《禹錫》曰︰蜀葵華︰甘，冷，無毒。
【主治】理心氣不足（《別錄》）。小兒風疹 瘧（《嘉 》）。治帶下，目中溜火，和血潤燥，通竅，利大小腸（時珍）。
【發明】張元素曰︰蜀葵花，陰中之陽也。赤者治赤帶；白者治白帶；赤者治血燥；白者治氣燥，皆取其寒滑潤利之功也。又紫葵花，入染髭髮方中用。
【附方】舊三，新四。
二、三日則殺人︰蜀葵花一兩（搗爛），麝香半錢。水一大盞，煎服。根亦可用。
瘧邪熱︰蜀葵花白者，陰乾爲末，服之。午日取花 手，亦能去瘧。（蘇頌《圖經本草》）
婦人帶下，臍腹冷痛，面色痿黃，日漸虛困︰用葵花一兩，陰乾爲末，每空心溫酒服二錢匕。赤帶用赤葵，白帶用白葵。（《聖惠方》）
橫生倒產︰葵花爲末，酒服方寸匕。（《千金方》）
酒渣赤鼻︰蜀葵花研末，臘豬脂和勻，夜敷旦洗。（《仁存方》）
誤吞針錢︰葵花煮汁服之。（《普濟方》）
蜂蠍螫毒︰五月五日午時，收蜀葵花、石榴花、艾心等分，陰乾爲末，水調塗之。（《肘後
子
【氣味】甘，冷，無毒。
【主治】淋澀，通小腸，催生落胎，療水腫，治一切瘡疥並瘢疵赤靨（大明）。
【發明】時珍曰︰按︰楊士瀛《直指方》云︰蜀葵子炒，入宣毒藥中最驗。
又催生方︰用子二錢，滑石三錢，爲末。順流水服五錢，即下。
【附方】舊一，新二。
大小便閉不通者︰用白花胡葵子爲末，煮濃汁服之。（《千金方》）
石淋破血︰五月五日，收葵子炒研，食前溫酒下一錢，當下石出。（《聖惠方》）
癰腫無頭︰蜀葵子爲末，水調敷之。（《經驗後方》）
菟葵
（《唐本草》）
【釋名】天葵（《圖經》）、【集解】恭曰︰菟葵苗如石龍芮，而葉光澤，花白似梅，其莖紫黑，煮啖極滑。所在下澤田間皆有，人多識之。六月、七月採莖葉，曝乾入藥。
禹錫曰︰郭璞注《爾雅》云︰菟葵似葵而小，葉狀如藜，有毛， 之可食而滑。
宗奭曰︰菟葵，綠葉如黃蜀葵，其花似拒霜，甚雅，其形至小，如初開單葉蜀葵。有檀心，色如牡丹姚黃蕊，則蜀葵也。唐劉夢得所謂菟葵燕麥動搖春
時珍曰︰按︰鄭樵《通志》云︰菟葵，天葵也。狀如葵菜，葉大如錢而濃，面青背微紫，生於崖石。凡丹石之類，得此而後能神。所以《雷公炮炙論》云︰如要形堅，豈忘紫背，謂其能堅鉛也。此說得於天台一僧。又按︰南宮從《靈草也。生於水際。取自然汁煮汞則堅，亦能煮八石拒火也。又按︰初虞世《古今錄驗》云︰五月五前齋戒以手摩桑陰一遍，口嚙菟葵及五葉草嚼熟，以唾塗手，熟揩令遍。再齋七日，不得洗手。後有蛇蟲蠍蠆咬傷者，以此手摩之，即愈也。時珍竊謂︰古有咒由一科，此亦其類，但不知必用菟葵，取何義也？
苗
【氣味】甘，寒，無毒。
【主治】下諸石五淋，止虎蛇毒。諸瘡搗汁飲之。塗瘡能解毒止痛（《唐本》）。
黃蜀葵
（宋《嘉 》）
【校正】自菜部移入此。
【釋名】時珍曰︰黃蜀葵別是一種，宜入草部，而《嘉 本草》定入菜部，爲其與蜀葵同名，而氣味主治亦同故也。今移於此。
【集解】禹錫曰︰黃蜀葵花，近道處處有之。春生苗葉，頗似蜀葵，而葉尖狹多刻缺，夏末開花淺黃色，六、七月採，陰乾之。
宗奭曰︰黃蜀葵與蜀葵別種，非是蜀葵中黃者也。葉心下有紫檀色，摘下剔散，日乾之。不爾，即 爛也。
時珍曰︰黃葵二月下種，或宿子在土自生，至夏始長。葉大如蓖麻葉，深綠色，開岐丫，有人亦呼爲側金盞花。隨即結角，大如拇指，長二寸許，本大末尖，六棱有毛，老則黑色。其棱自綻，內有六房，如脂麻房。其子累累在房內，狀如 麻子，色黑。其莖長者六七尺，剝皮可作繩索。
花
【氣味】甘，寒，滑，無毒。
【主治】小便淋及催生。治諸惡瘡膿水久不瘥者，作末敷之即愈，爲瘡家要藥（《嘉 》）。消癰腫。浸油，
【附方】新八。
沙石淋痛︰黃蜀葵花一兩，炒爲末，每米飲服一錢，名獨聖散。（《普濟方》）
難產催生︰如聖散︰治胎臟乾澀難產，劇者並進三服，良久腹中氣寬，胎滑即下也。用黃葵花焙研末，熟湯調服二錢。無花，用子半合研末，酒淘去滓，服之。（《產寶鑒》）
胎死不下︰即上方，用紅花酒下。
癰疽腫毒︰黃蜀葵花，用鹽摻，收瓷器中，密封，經年不壞。每用敷之，自平自潰。無花，用根葉亦可。（《直指方》）
小兒口瘡︰黃葵花，燒末敷之。（《肘後方》）
小兒木舌︰黃蜀葵花（爲末）一錢，黃丹五分。敷之。（《直指方》）
湯火灼傷︰用瓶盛麻油，以箸就樹夾取黃葵花，收入瓶內，勿犯人手，密封收之。遇有傷者，以油塗之甚妙。（《經驗方》）
小兒禿瘡︰黃蜀葵花、大黃、黃芩等分，爲末。米泔淨洗，香油調搽。（《普濟方》）
子及根
【氣味】甘，寒，滑，無毒。
【主治】癰腫，利小便，五淋水腫，產難，通乳汁（時珍）。
【發明】頌曰︰冬葵、黃葵、蜀葵，形狀雖各不同，而性俱寒滑，故所主療不甚相遠。
時珍曰︰黃葵子古方少用，今爲催生及利小便要藥。或單用，或入湯散皆宜，蓋其性滑，與冬葵子同功故也。花、子與根，性功相同，可以互用。無花用子，無子用根。
【附方】舊二，新三。
臨產催生︰宗奭曰︰臨產時以四十九粒研爛，溫水服之，良久即產。《經驗後方》︰用子焙研三錢，井華水服。無子用根，煎汁服。
便癰初起︰淮人用黃蜀葵子十七粒，皂角半梃，爲末，以鍛石同醋調塗之。（《永類鈐方》）
癰腫不破︰黃葵子研，酒服，一粒則一頭，神效。（《衛生易簡方》）
打撲傷損︰黃葵子研，酒服二錢。（《海上方》）
龍葵
（《唐本草》）
【校正】並入《圖經》、老鴉眼睛草。
【釋名】苦葵（《圖經》）、苦菜（《唐本》）、天泡草（《綱目》）、老鴉酸漿草（《綱目
時珍曰︰龍葵，言其性滑如葵也。苦以菜味名，茄以葉形名；天泡、老鴉眼睛皆以子形名也。與酸漿相類，故加老鴉以物異也。
【集解】弘景曰︰益州有苦菜，乃是苦 。恭曰︰苦 ，即龍葵也，俗亦名苦菜，非荼也。龍葵所在有之，關河間謂之苦菜，葉圓花白，子若牛李子，生青熟黑，但堪煮食，不任生啖。
頌曰︰龍葵近處亦稀，惟北方有之，北人謂之苦葵。葉圓似排風而無毛，花白色，子亦似排風子，生青熟黑，其赤者名赤珠，亦可入藥。又曰︰老鴉眼睛草，生江湖間。葉如茄子葉，故名天茄子。或云︰即漆姑草也。漆姑即蜀羊泉，已見《本經》草部。人亦不能決識之。
時珍曰︰龍葵、龍珠，一類二種也，皆處處有之。四月生苗，嫩時可食，柔滑。漸高二、三尺，莖大如箸，似燈籠草而無毛。葉似茄葉而小。五月以後，開小白花，五出黃蕊。結子正圓，大如五味子，上有小蒂，數顆同綴，其味酸。中有細子，亦如茄子之子。但生青熟黑者爲龍葵；生青熟赤者爲龍珠，功用亦相仿佛，不甚遼遠。蘇頌《圖經》菜部既注龍葵，復於外類重出老鴉眼睛草，蓋不知其即一物也。又謂老鴉眼睛是蜀羊泉，誤矣。蜀羊泉葉似菊，開紫花，子類枸杞，詳見草部本條。楊慎《丹鉛錄》，謂龍葵即吳葵，反指本草爲誤，引《素問》、《千金》四月吳葵華爲証。蓋不知《千金方》言吳葵即蜀葵，已自明白矣。今並正之。
苗
【氣味】苦、微甘，滑，寒，無毒。
【主治】食之解勞少睡，去虛熱腫（《唐本》）。治風，補益男子元氣，婦人敗血（蘇頌）。消熱散血，壓丹石毒宜食之（時珍）。
【附方】舊一。
去熱少睡︰龍葵菜同米，煮作羹粥食之。（《食醫心鏡》）
莖、葉、根
【氣味】同苗。
【主治】搗爛和土，敷疔腫火丹瘡，良（孟詵）。療癰疽腫毒，跌撲傷損，消腫散血（時珍）。根與木通、胡荽煎湯服，通利小便（蘇頌）。
【附方】舊四，新九。
通利小便︰方見上。
從高墜下欲死者︰取老鴉眼睛草莖葉搗汁服，以渣敷患處。（《唐瑤經驗方》）
火焰丹腫︰老鴉眼睛草葉，入醋細研敷之，能消赤腫。（蘇頌《圖經本草》）
癰腫無頭︰龍葵莖葉搗敷。（《經驗方》）
發背癰疽成瘡者︰蘇頌《圖經》云︰用龍葵一兩（爲末），麝香一分。研勻，塗之甚善。
《諸瘡惡腫︰老鴉眼睛草擂酒服，以渣敷之。（《普濟方》）
疔腫毒瘡，黑色 腫者，乃服丹石毒也；赤色者，肉面毒也︰用龍葵根一握（洗切），乳香末、黃連三兩，杏仁六十枚，和搗作餅，濃如三錢，依瘡大小敷之，覺癢即換去。癢不可忍，切勿搔動。候炊久，瘡中似石榴子戢戢然，乃去藥。時時以甘草湯溫洗，洗後以蠟貼之。終身不得食羊血。如無龍葵，以蔓荊根代之。（《聖濟總錄》）
天泡濕瘡︰龍葵苗葉搗敷之。
吐血不止︰天茄子苗半兩，人參二錢半，爲末。每服二錢，新汲水下。（《聖濟總錄》）
辟除蚤虱︰天茄葉鋪於席下，次日盡死。
多年惡瘡︰天茄葉貼之，或爲末貼。（《救急良方》）
產後腸出不收︰老鴉酸漿草一把，水煎，先熏後洗，收乃止。（《救急方》）
子（七月採之）
【主治】疔腫（《唐本》）。明目輕身甚良（甄權）。治風，益男子元氣，婦人敗血（蘇頌）。
龍珠
（《拾遺》）
【釋名】赤珠。
頌曰︰龍葵子赤者名赤珠，象形也。
【集解】甄權曰︰龍葵，赤珠者，名龍珠，藏器曰︰龍珠生道旁，子圓似龍葵，但熟時正赤耳。
時珍曰︰龍珠、龍葵，雖以子之黑赤分別，其實一物二色，強分爲二也。
苗
【氣味】苦，寒，無毒。
【主治】能變白髮，令人不睡。主諸熱毒，石氣發動，調中解煩（藏器）。
【發明】權曰︰龍珠，服之變白令黑，耐老。若能生食得苦者，不食他菜，十日後即有靈異也。不與蔥、薤同啖。根亦入藥用。
子
【氣味】同菜。
【主治】疔腫（藏器）。
酸漿
（《本經》中品）
【校正】菜部苦耽，草部酸漿、燈籠草，俱並爲一。
【釋名】
醋漿（《本經》）、苦葴（音針）、苦耽（《嘉祐》）、燈籠草（《唐本》）、皮弁草（《食療》）、天泡草（《綱目》）、王母珠（《嘉祐》）、洛神珠（同上）、小者名苦蘵。
藏器曰︰《爾雅》云，葴，寒漿也。郭璞注云︰即今酸漿，江東人呼爲苦葴。小者爲苦蘵，亦呼爲小苦耽。崔豹古今注云，蘵，一名蘵子，實形如皮弁，其子圓如珠。
時珍曰︰酸漿，以子之味名也。苦葴、苦耽，以苗之味名也。燈籠、皮弁，以角之形名也。王母、洛神珠，以子之形名也。按︰楊慎《卮言》云︰本草燈籠草、苦耽、酸漿，皆一物也。修本草者非一時一人，故重復耳。燕京野果名紅姑娘，外垂絳囊，中含赤子如珠，酸甘可食，盈盈繞砌，與翠草同芳，亦自可愛。蓋姑娘乃瓜囊之訛，古者瓜姑同音，娘囊之音亦相近耳。此說得之，故今以《本經》酸漿，《唐本草》燈籠草、宋《嘉 本草》苦耽，俱並爲一焉。
【集解】
《別錄》曰︰酸漿，生荊楚川澤及人家田園中，五月採，陰乾。
弘景曰︰酸漿處處多有，苗似水茄而小，葉亦可食。子作房，房中有子如梅李大，皆黃赤色，小兒食之。
保升曰︰酸漿即苦葴也，根如菹芹，白色絕苦。
禹錫曰︰苦耽生故墟垣塹間，高二、三尺，子作角，如撮口袋，中有子如珠，熟則赤色。關中人謂之洛神珠，一名王母珠，一名皮弁草。一種小者名苦蘵，《爾雅》謂之黃蒢。
恭曰︰燈籠草所在有之，枝幹高三、四尺，有紅花狀若燈籠，內有紅子可愛，根、莖、花、實並入藥用。
宗奭曰︰酸漿即苦耽也，《嘉祐》重出苦耽條。天下有之，苗如天茄子，開小白花，結青殼，熟則深紅，殼中子大如櫻，亦紅色，櫻中復有細子，如落蘇之子，食之有青草氣也。
時珍曰︰龍葵、酸漿，一類二種也。酸漿、苦蘵，一種二物也。但大者爲酸漿，小者爲苦蘵，以此爲別。敗醬亦名苦蘵，與此不同。其龍葵、酸漿苗葉一樣。但月入秋開小白花，五出黃蕊，結子無殼，累累數顆同枝，子有蒂蓋，生青熟紫黑。其酸漿同時開小花黃白色，紫心白蕊，其花如杯狀，無瓣，但有五尖，結一鈴殼，凡五棱，一枝一顆，下懸如燈籠之狀，殼中一子，狀如龍葵子，生青熟赤。以此分別，便自明白。按《庚辛玉冊》云︰燈籠草四方皆有，惟川陝者最大。葉似龍葵，嫩時可食。四、五月開花結實，有四葉盛之三葉酸草附於酸漿之後，蓋不知其名同物異也。其草見草之九，酢漿下。
苗、葉、莖、根
【氣味】苦，寒，無毒。禹錫曰︰有小毒。
恭曰︰苦，大寒，無毒。
時珍曰︰方士取汁煮丹砂，伏白礬，煮三黃，煉硝、硫。
【主治】酸漿︰治熱煩滿，定志益氣，利水道（《本經》）。搗汁服，治黃病，多效（弘景）。燈籠草︰治上氣咳嗽風熱，明目，根莖花、實並宜（《唐本》）。苦耽苗子︰治傳尸伏連，鬼氣疰忤邪氣，腹內熱結癖痞滿，小兒無辜 子，寒熱大腹，殺蟲落胎，去蠱毒，並煮汁飲，亦生搗汁服。研膏，敷小兒閃癖（《嘉
【發明】震亨曰︰燈籠草，苦能除濕熱，輕能治上焦，故主熱咳咽痛。此草治熱痰咳嗽，佛耳草治寒痰咳嗽也。與片芩清金丸同用，更效。
時珍曰︰酸漿利濕除熱。除熱故清肺治咳；利濕故能化痰治疽。一人病虛乏咳嗽有痰，愚以此加入湯中用之，有效。
【附方】新三。
熱咳咽痛 燈籠草爲末，白湯服，名清心丸。仍以醋調敷喉外。（《丹溪纂要》）
痛︰燈籠草，炒焦研末，酒調呷之。（《醫學正傳》）
灸瘡不發︰酸漿葉貼之。
子
【氣味】酸，平，無毒。《別錄》曰︰寒。
【主治】熱煩滿，定志益氣，利水道，產難吞之立產（《本經》）。食之，除熱，治黃病，尤益小兒（蘇頌）。治骨蒸勞熱，尸疰疳瘦，痰癖熱結，與苗莖同功（《嘉 》）。
【附方】新二。
馬藺子（炒）、大鹽梧子大。每服三十丸，木香湯下。（《聖濟總錄》）
天泡濕瘡︰天泡草鈴兒生搗敷之。亦可爲末，油調敷。（《鄧才雜興方》）
蜀羊泉
（《本經》中品）
【釋名】羊泉（《別錄》）、羊飴
時珍曰︰諸名莫解。能治漆瘡，故曰漆姑。
【集解】《別錄》曰︰蜀羊泉生蜀郡山谷。
弘景曰︰方不復用，人無識者。
恭曰︰此草俗名漆姑，葉似菊，花紫色，子類枸杞子，根如遠志，無心有糝。所在平澤有之，生陰濕地，三月、四月採苗葉，陰乾。
藏器曰︰陶注杉材云︰漆姑葉細細，多生石邊，能療漆瘡。蘇云漆姑是羊泉。按︰羊泉乃大草。漆姑草如鼠跡大，生階墀間陰處，氣辛烈， 敷漆瘡，亦主溪毒，乃同名也。
頌曰︰或言老鴉眼睛草即漆姑草，漆姑乃蜀羊泉，人不能決識。
時珍曰︰漆姑有二種︰蘇恭所說是羊泉，陶、陳所說是小草。蘇頌所說老鴉眼睛草，乃龍葵也。又黃蜂作窠，銜漆姑草汁爲蒂，即此草也。
【氣味】苦，微寒，無毒。
【主治】頭禿惡瘡熱氣，疥瘙痂癬蟲（《本經》）。療齲齒，女子陰中內傷，皮間實積（《別錄》）。主小兒驚，生毛發，搗塗漆瘡（蘇恭）。
蚯蚓氣呵者，搗爛入黃丹 之（
【附方】新一。
黃膽疾︰漆草一把，搗汁和酒服。不過三、五次，即愈。（《摘玄方》）。
鹿蹄草
（《綱目》）
【釋名】小秦王草（《綱目》）、秦王試劍草。
時珍曰︰鹿蹄象葉形。能合金瘡，故名試劍草。又山慈姑亦名鹿蹄，與此不同。
【集解】時珍曰︰按軒轅述《寶藏論》云︰鹿蹄多生江廣平陸及寺院荒處，淮北絕少，川陝亦有。苗似堇菜，而葉頗大，背紫色。春生紫花。結青實，如天茄子。可製雌黃、丹砂。
【氣味】缺。
【主治】金瘡出血，搗塗即止。又塗一切蛇蟲犬咬毒（時珍）。
敗醬
（《本經》中品）
【釋名】
苦菜（《綱目》）、苦蘵（《綱目》）、澤敗（《別錄》）、鹿腸（《本經》）、鹿首（《別錄》）、馬草（《別錄》）。
弘景曰︰根作陳敗豆醬氣，故以爲名。
時珍曰︰南人采嫩者，曝蒸作菜食，味微苦而有陳醬氣，故又名苦菜，與苦蕒、龍葵同名。亦名苦蘵, 與酸醬同名, 苗形則不同也。
【集解】
《別錄》曰︰敗醬生江夏川谷，八月採根，曝乾。
弘景曰︰出近道。葉似豨薟，根形如柴胡。
恭曰︰此藥不出近道，多生岡嶺間，葉似水莨及薇銜，叢生，花黃根紫，作陳醬色，其葉殊不似豨薟也。
頌曰︰江東亦有之，狀如蘇恭所說。
時珍曰︰處處原野有之，俗名苦菜，野人食之，江東人每采收儲焉。春初生苗，深冬始凋。初時葉布地生，似菘菜葉而狹長，有鋸齒，綠色，面深背淺。
夏秋莖高二、三尺而柔弱，數寸一節, 節間生葉，四散如傘。顛頂開白花成簇，如芹花、蛇床子花狀, 結小實成簇。
其根白紫, 頗似柴胡, 吳普言, 其根似桔梗, 陳自明言, 其根似蛇苺根者, 皆不然。
根（苗同）
【修治】斅曰：凡收得便粗杵，入甘草葉相拌對蒸，從巳至未，去甘草葉，焙乾用。
【氣味】苦，平，無毒。《別錄》曰︰鹹，微寒。權曰︰辛、苦，微寒。大明曰︰酸。
時珍曰︰微苦、帶甘。
【主治】暴熱、火瘡、赤氣、疥瘙、疽痔，馬鞍熱氣（《本經》）。除癰腫、浮腫、結熱，風痹不足，產後腹痛（《別錄》）。治毒風𤸷痹，破多年凝血，能化膿為水，產後諸病，止腹痛，余疹煩渴（甄權）。治血氣心腹痛，破癥結，催生落胞，血暈鼻衄吐血，赤白帶下，赤眼障膜胬肉，聤耳，瘡癤疥癬丹毒，排膿補瘺（大明）。
【發明】時珍曰：敗醬，乃手足陽明、厥陰藥也。善排膿破血，故仲景治癰及古方婦人科皆用之。乃易得之物，而後人不知用，蓋未遇識者耳。
【附方】舊二，新三。
腸癰有膿︰薏苡仁附子敗醬散︰用薏苡仁十分，附子二分，敗醬五分。搗爲末。每以方寸匕，水二升，煎一升，頓服。小便當下，即愈。（張仲景《金匱玉函》）
產後惡露七、八日不止︰敗醬、當歸各六分，續斷、芍藥各八分，芎 、竹茹各四分，生地黃（炒）十二分，水二升，煮取八合，空心服。（《外台秘要》）
產後腰痛，乃血氣流入腰腿，痛不可轉者︰敗醬、當歸各八分，芎 、芍藥、桂心各六分，水二升，煮八合，分二服。忌蔥。（《廣濟方》）
產後腹痛如錐刺者︰敗醬草五兩，水四升，煮二升。每服二合，日三服，良。（《衛生易簡方》）
蠷 尿瘡繞腰者︰敗醬煎汁塗之，良。（《楊氏產乳》）
迎春花
（《綱目》）
【集解】時珍曰︰處處人家栽插之，叢生，高者二三尺，方莖濃葉。
葉如初生小椒葉而無齒，面青背淡。對節生小枝，一枝三葉。正月初開小花，狀如瑞香，花黃色，不結實。
葉
【氣味】苦、澀，平，無毒。
【主治】腫毒惡瘡，陰乾研末，酒服二三錢，出汗便瘥（《衛生易簡方》）。
款冬花
（《本經》中品）
【釋名】款凍（郭璞）、顆凍（《爾
雅》）、氐冬（《別錄》）、鑽凍（《衍義》）、菟奚（《爾雅》）、橐吾（《本經》）、虎須（《本經》）。
時珍曰︰按《述征記》云︰洛水至歲末凝厲時，款冬生於草冰之中，則顆凍之，名以此而得。後人訛爲款冬，乃款凍爾。款者至也，至冬而花也。
宗奭曰︰百草中，惟此罔顧冰雪，最先春也，故世謂之鑽凍。雖在冰雪之下，至時亦生芽，春時人采以代蔬。入藥須微見花者良。如已芬芳，則都無氣力。今人多使如箸頭者，恐未有花也。
【集解】《別錄》曰︰款冬生常山山谷及上黨水旁，十一月採花，陰乾。
弘景曰︰第一出河北，其形如宿 未舒者佳，其腹裡有絲。次出高麗百濟，其花乃似大菊花。次亦出蜀北部宕昌，而並不如。其冬月在冰下生，十二月、正月旦取之。
恭曰︰今出雍州南山溪水，及華州山谷澗間。葉似葵而大，叢生，花出根下。
頌曰︰今關中亦有之。根紫色，葉似萆 ，十二月開黃花，青紫萼，去土一二寸，初出如菊花萼，通直而肥實無子。則陶氏所謂出高麗百濟者，近此類也。又有紅花者，葉如荷而斗直，大者容一升，小者容數合，俗呼爲蜂斗葉，又名水斗葉。則蘇氏所謂大如葵而叢生者，是也。敷咸《款冬賦》序云︰予曾逐禽，登於北山，於時仲冬之月，冰凌盈谷，積雪被崖，顧見款冬煒然，始敷華艷，是也。
【修治】 曰︰凡采得，須去向裡裹花蕊殼，並向裡實如栗零殼者。並枝葉，以甘草水浸一宿，卻取款冬葉相拌 一夜，晒乾去葉用。
【氣味】辛，溫，無毒。《別錄》曰︰甘。
好古曰︰純陽，入手太陰經。
之才曰︰杏仁爲之使，得紫菀良，惡皂莢、硝石、玄參，畏貝母、辛夷、麻黃、黃 、黃芩、黃連、青葙。
【主治】咳逆上氣善喘，喉痺，諸驚癇寒熱邪氣。（《本經》）
消渴，喘息呼吸（《別錄》）。療肺氣心促急，熱乏勞咳，連連不絕，涕唾稠粘，肺痿肺癰，吐膿血（甄權）。潤心肺，益五臟，除煩消痰，洗肝明目，及中風等疾（大明）。
【發明】頌曰︰《本經》主咳逆，古今方用爲溫肺治嗽之最。崔知悌療久咳熏法︰每旦取款冬花如雞子許，少蜜拌花使潤，納一升鐵鐺中。又用一瓦碗鑽一孔，孔內安一小筆管，以面泥縫，勿令漏氣。鐺下著炭火，少時煙從筒出，以口含吸，咽之。如胸中少悶，須舉頭，即將指頭按住筒口，勿使漏。至煙盡乃止。如是五日一爲之。待至六日，飽食羊肉 一頓，永瘥。
宗奭曰︰有人病嗽多日，或教然款冬花三兩，於無風處以筆管吸其煙，滿口則咽之，數日果效。
【附方】新二。
痰嗽帶血︰款冬花、百合（蒸焙）等分爲末，蜜丸龍眼大。每臥時嚼一丸，薑湯下。（《濟生方》）
口中疳瘡︰款冬花、黃連等分，爲細末，用唾津調成餅子。先以蛇床子煎湯漱口，乃以餅子敷之，少頃確住，其瘡立消也。（楊誠《經驗方》）
鼠草
（《日華》）
【校正】併入有名未用鼠耳，及東垣《藥類法象》佛耳草。
【釋名】米〈《綱目》〉、鼠耳〈《別錄》〉、佛耳草〈《法象》〉、無心草〈《別錄》〉、香茅〈《拾遺》〉、黃蒿〈《會編》〉、茸母。
時珍曰：「，言其花黃如色，又可和米粉食也；鼠耳，言其葉形如鼠耳，又有白毛蒙茸似之，故北人呼爲『茸母』。佛耳，則『鼠耳』之訛也。今淮人呼爲『毛耳朵』，則『香茅』之『茅』，似當作『毛』。按：段成式《雜俎》云：『蚍蜉酒草，鼠耳也，一心草。』豈蚍蜉食此，故有是名耶？」
【集解】《別錄》曰：「鼠耳，一名無心，生田中下地，濃葉肥莖。」
藏器曰：「鼠草，生平崗熟地，高尺餘葉有白毛，黃花。《荊楚歲時記》云：『三月三日，取鼠汁，蜜和爲粉，謂之龍舌䉽，以壓時氣。』䉽，音板，米餅也。山南人呼爲『香茅』。取花雜櫸皮染褐，至破猶鮮。江西人呼爲『鼠耳草』也。」
汪機曰：「佛耳草，徽人謂之黃蒿。二三月苗長尺許，葉似馬齒莧而細，有微白毛，花黃。土人采莖葉和米粉，搗作粑果食。」
時珍曰：「《日華本草》鼠，即《別錄》鼠耳也。唐宋諸家不知，乃退鼠耳入有名未用中。李杲《藥類法象》用佛耳草，亦不知其即鼠耳也。原野間甚多。二月生苗，莖葉柔軟。葉長寸許，白茸如鼠耳之毛。開小黃花成穗，結細子。楚人呼爲米，北人呼爲茸母。故邵桂子《瓮天語》云：『北方寒食，采茸母草和粉。』」
【氣味】甘，平，無毒。《別錄》曰：「鼠耳，酸，無毒。」
杲曰：「佛耳草，酸，性熱。款冬花爲之使。宜少食之，過則損目。」
【主治】鼠耳：主痺寒寒熱，止欬〈《別錄》〉。鼠：調中益氣，止泄除痰，壓時氣，去熱嗽。雜米粉作糗食，甜美〈《日華》〉。佛耳：治寒嗽及痰，除肺中寒，大升肺氣〈李杲〉。
【發明】震亨曰：「治寒痰嗽，宜用佛耳草；熱痰嗽，宜用燈籠草。」
時珍曰：「《別錄》『治寒熱止欬』，東垣『治寒嗽』，言其標也；《日華》『治熱嗽』，言其本也。大抵寒嗽，多是火鬱於內而寒覆於外也。按陳氏《經驗方》云：三奇散：治一切欬嗽，不問久近晝夜無時。用佛耳草五十文，款冬花二百文，熟地黃二兩，焙研末。每用二錢，於爐中燒之，以筒吸煙咽下，有涎吐去。予家一獲久病此，醫治不效。偶在沅州得一婢，用此法，兩服而愈也。
」
決明
（《本經》上品）
【釋名】時珍曰︰此馬蹄決明也，以明目之功而名。又有草決明、石決明，皆同功者。
草決明即青葙子，陶氏所謂萋蒿是也。
【集解】《別錄》曰︰決明子生龍門川澤，十月十日采，陰乾百日。
弘景曰︰龍門在長安北。今處處有之。葉如茳芒。子形似馬蹄，呼爲馬蹄決明，用之當搗碎。又別有草決明，是萋蒿子，在下品中。
頌曰︰今處處人家園圃所蒔。夏初生苗，高三四尺許。根帶紫色。葉似苜蓿而大。七月開黃花，結角。其子如青綠豆而銳，十月採之。按《爾雅》︰ ，決光。郭璞釋云︰藥草決，赤華，實如山茱萸。或曰也。關西謂之 （音皆苟）。其說與此種頗不類。又有一種馬蹄決明，葉如江豆，子形似馬蹄。
宗奭曰︰決明，苗高四五尺，春亦爲蔬。秋深結角，其子生角中如羊腎。今湖南北人家所種甚多，或在村野成段。蜀本《圖經》言葉似苜蓿而闊大者，甚爲允當。
時珍曰︰決明有二種︰一種馬蹄決明，莖高三、四尺，葉大於苜蓿，而本小末 ，晝開夜合，兩兩相結角如初生細豇豆，長五、六寸。角中子數十粒，參差相連，狀如馬蹄，青綠色，入眼目藥最良。一種茳芒決明，《救荒本草》所謂山扁豆是也。苗莖似馬蹄決明，但葉之本小末尖，正似槐葉，夜亦不合。秋開深黃花五出，結角大如小指，長二寸許。角中子成數列，狀如黃葵子而扁，其色褐，味甘滑。二種苗葉皆可作酒曲，俗呼爲獨占缸。但茳芒嫩苗及花與角子，皆可瀹茹及點茶食，而馬蹄決明苗角皆韌苦，不可食也。蘇頌言 即決明，殊不類，恐別一物也。
子
【氣味】鹹，平，無毒。《別錄》曰︰苦、甘，微寒。
之才曰︰蓍實爲之使，惡大麻子。
【主治】青盲，目淫膚，赤白膜，眼赤痛淚出。久服益精光，輕身（《本經》）。療唇口青（《別錄》）。助肝氣，益精。以水調末塗，消腫毒。 太陽穴，治頭痛。又貼腦心，止鼻洪。作枕，治頭風明目，勝於黑豆（《日華》）。治肝熱風眼赤淚。每旦取一匙 淨，空心吞之，百日後夜見物光（甄權）。益腎，解蛇毒（震亨）。葉作菜食，利五臟明目，甚良（甄權）。
【發明】時珍曰︰《相感志》言︰圃中種決明，蛇不敢入。丹溪朱氏言︰決明解蛇毒，本於此也。王 《山居錄》言︰春月種決明，葉生采食，其亦可食。切忌泡茶，多食無不患風。按︰馬蹄決明苗角皆韌而苦，不宜於食。縱食之，有利五臟明目之功，何遂至於患風耶？又劉績《霏雪錄》言︰人家不可種決明，生子多跛。此迂儒誤聽之說也，不可信。
【附方】舊一，新七。
積年失明︰決明子二升爲末，每食後粥飲服方寸匕。（《外台秘要》）
青盲雀目︰決明一升，地膚子五兩，爲末，米飲丸梧子大，每米飲下二三十丸。（《普濟方》）
補肝明目︰決明子一升，蔓荊子二升，以酒五升煮，曝乾爲末。每飲服二錢，溫水下，日二服。（《聖惠方》）
目赤腫痛︰決明子炒研，茶調敷兩太陽穴，乾則易之，一夜即愈。（《醫方摘玄》）
頭風熱痛︰方同上。
鼻衄不止︰方見主治。
癬瘡延蔓︰決明子一兩爲末，入水銀、輕粉少許，研不見星，擦破上藥，立瘥。此東坡家藏方也。（《奇效良方》）
兩，水三升，煮一升，分二服。大抵血滯則生瘡，肝主藏血，決明和肝氣，不損元氣也。
（許學士《本事方》）
【附錄】茳芒（《拾遺》）
藏器曰︰陶云︰決明葉如茳芒。按︰茳芒生道旁，葉小於決明，性平無毒，火炙作飲極香，除痰止渴，令人不睡，調中，隋稠禪師采作五色飲以進煬帝者，是也。又有茳芏，字從土，音吐，一名江蘺子，乃草似莞，生海邊，可爲席者，與決明葉不相類。時珍曰︰茳芒亦決明之一種，故俗猶稱獨占缸。說見前集解下。
合明草（《拾遺》）
藏器曰︰味甘，寒，無毒。主暴熱淋，小便赤澀，小兒 病，明目下水，止血痢，搗絞汁服。生下濕地，葉如四出花，向夜葉即合。
地膚
（《本經》上品）
【釋名】地葵（《本經》）、地麥
》）、王 （《爾雅》）、王帚（郭璞）、掃帚（弘景）、益明（《藥性》）、白地草（《綱目》）、時珍曰︰地膚、地麥，因其子形似也。地葵，因其苗味似也。鴨舌，因其形似也。妓女，因其枝繁而頭多也。益明，因其子功能明目也。子落則老，莖可爲帚，故有帚、 諸名。
【集解】《別錄》曰︰地膚子生荊州平澤及田野，八月、十月採實，陰乾。
弘景曰︰今田野間亦多，皆取莖苗爲掃帚。其子微細，入補藥丸散用，仙經不甚用。
恭曰︰田野人名爲地麥草，北人名涎衣草。葉細莖赤，出熟田中。苗極弱，不能勝舉。今云堪爲掃帚，恐未之識也。
大明曰︰地膚即落帚子也。子色青，似一眠起蠶砂之狀。
頌曰︰今蜀川、關中近地皆有之。初生薄地，五、六寸，根形如蒿，莖赤葉青，大似荊芥。三月開黃白花，結子青白色，八月、九月採實。神仙七精散云︰地膚子，星之精也。或曰其苗即獨帚也，一名鴨舌草。陶弘景所謂莖苗可爲掃帚者，蘇恭言其苗弱不勝舉，二說不同，而今醫家皆以爲獨帚。密州圖上者，云根作叢生，每窠有二三十莖，莖有赤有黃，七月開黃花，其實地膚也。至八月而 乾成，可采。此正與獨帚相合。恐西北出者短弱，故蘇說云耳。
時珍曰︰地膚嫩苗，可作蔬茹，一科數十枝，攢簇團團直上，性最柔弱，故將老時可爲帚，耐用。蘇恭云不可帚，止言其嫩苗而已。其子最繁。《爾雅》云︰王。郭璞注云︰王帚也。似藜，可以爲掃帚，江東呼爲落帚。此說得之。
子
【氣味】苦，寒，無毒。時珍曰︰甘，寒。
【主治】膀胱熱，利小便，補中益精氣。久服耳目聰明，輕身耐老（《本經》）。
去皮膚中熱氣，使人潤澤，散惡瘡疝瘕，強陰（《別錄》）。治陰卵 疾，去熱風，可作湯沐浴。與陽起石同服，主丈夫陰痿不起，補氣益力（甄權）。治客熱丹腫（《日華》）。
【發明】藏器曰︰衆病皆起於虛。虛而多熱者，加地膚子、甘草。
【附方】舊三，新七。
風熱赤目︰地膚子（焙）一升，生地黃半斤，取汁和作餅，晒乾研末。每服三錢，空心酒服。
目痛瞇目︰凡目痛及瞇目中傷有熱瞑者。取地膚子白汁，頻注目中。（王燾《外台秘要》）
雷頭風腫，不省人事︰落帚子同生薑研爛，熱沖酒服，取汗即愈。（《聖濟總錄》）
脅下疼痛︰地膚子爲末，酒服方寸匕。（《壽域神方》）
疝氣危急︰地膚子（即落帚子），炒香研末。每服一錢，酒下。（《簡便方》）
狐疝陰 ，超越舉重，卒得陰 ，及小兒狐疝，傷損生 ︰並用地膚子五錢，白朮二錢半，桂心五分，爲末。飲或酒服三錢，忌生蔥、桃、李。（《必效方》）
腰痛積年，有時發動︰六月、七月取地膚子，乾末。酒服方寸匕，日五、六服。（《肘後》）
血痢不止︰地膚子五兩，地榆、黃芩各一兩，爲末。每服方寸匕，溫水調下。（《聖惠方》）
妊娠患淋，熱痛酸楚，手足煩疼︰地膚子十二兩，水四升，煎二升半，分服。（《子母秘
錄》）
肢體疣目︰地膚子、白礬等分，煎湯頻洗。（《壽域神方》）
苗葉
【氣味】苦，寒，無毒。
時珍曰︰甘、苦。燒灰煎霜，製砒石、粉霜、水銀、硫黃、雄黃、 砂。
【主治】搗汁服，主赤白痢，燒灰亦善。煎水洗目，去熱暗雀盲澀痛（《別錄》）。主大腸泄瀉，和氣
【發明】時珍曰︰按虞摶《醫學正傳》云︰摶兄年七十，秋間患淋，日，百方不效。後得一方，取地膚草搗自然汁，服之遂通。至賤之物，有回生之功如此。時珍按︰《聖惠方》治小便不通，用地麥草一大把，水煎服。古方亦常用之。此物能益陰氣，通小腸。無陰則陽無以化，亦東垣治小便不通，用黃柏、知母滋腎之意。
【附方】新一。
物傷睛陷， 肉突出︰地膚（洗去土）二兩。搗絞汁，每點少許。冬月以乾者煮濃汁。（《聖惠方》）
瞿麥
（瞿音劬。《本經》中品）
【釋名】蘧麥（《爾雅》）、巨句麥
竹（《日華》）、南天竺草（《綱目》）。
弘景曰︰子頗似麥，故名瞿麥。
時珍曰︰按陸佃解《韓詩外傳》云︰生於兩旁謂之瞿。此麥之穗旁生故也。《爾雅》作遽。有渠、衢二音。《日華本草》云︰一名燕麥，一名杜姥草者，誤矣。燕麥即雀麥，雀瞿二字相近，傳寫之訛爾。
【集解】《別錄》曰︰瞿麥生太山山谷，立秋采實陰乾。
弘景曰︰今出近道。一莖生細葉，花紅紫赤色可愛，合子葉刈取之，子頗似麥子。有兩種，一種微大，花邊有叉丫，未知何者是也？今市人皆用小者。復一種，葉廣相似而有毛，花晚而甚赤。按︰
頌曰︰今處處有之。苗高一尺以來，葉尖小青色，根紫黑色，形如細蔓荊。花紅紫赤色，亦似映山紅，二月至五月開。七月結實作穗，子頗似麥。河陽河中府出者，苗可用。淮甸出者根細，村民取作刷帚。《爾雅》謂之大菊，《廣雅》謂之茈萎是也。
時珍曰︰石竹葉似地膚葉而尖小，又似初生小竹葉而細窄，其莖纖細有節，高尺餘，梢間開花。田野生者，花大如錢，紅紫色。人家栽者，花稍小而嫵媚，有紅白粉紅紫赤斑爛數色，俗呼爲洛陽花。結實如燕麥，內有小黑子。其嫩苗炸熟水淘過，可食。
穗
【修治】 曰︰凡使只用蕊殼，不用莖葉。若一時同使，即空心令人氣噎、小便不禁也。用時以 竹瀝浸一伏時，漉晒。
【氣味】苦，寒，無毒。《別錄》曰︰辛。權曰︰甘。
之才曰︰ 草、牡丹爲之使，惡螵蛸，伏丹砂。
【主治】關格諸癃結，小便不通，出刺，決癰腫，明目去翳，破胎墮子，下閉血（《本經》）。養腎氣，逐膀胱邪逆，止霍亂，長毛發血塊排膿（《大明》）。
葉
【主治】痔 並瀉血，作湯粥食。又治小兒蛔蟲，及丹石藥發。並眼目腫痛及腫毒，搗敷。治浸淫瘡並婦人陰瘡（大明）。
【發明】杲曰︰瞿麥利小便爲君主之用。
頌曰︰古今方通心經、利小腸爲最要。
宗奭曰︰八正散用瞿麥，今人爲至要藥。若心經雖有熱，而小腸虛者服之，則心熱未退，而小腸別作病矣。蓋小腸與心爲傳送，故用此入小腸。本草並不治心熱。若心無大熱，止治其心，或製之不盡，當求其屬以衰之可也。
時珍曰︰近古方家治產難，有石竹花湯，治九孔出血，有南天竺飲，皆取其破血利竅也。
【附方】舊六，新五。
小便石淋，宜破血︰瞿麥子搗爲末，酒服方寸匕，日三服，三日當下石。（《外台秘要》）
小便不利有水氣，栝蔞瞿麥丸主之︰瞿麥二錢半，栝蔞根二兩，大附子一個，茯苓、山芋各三兩，爲末，蜜和丸梧子大。一服三丸，日三。未知，益至七、八丸。以小便利、腹中溫爲知也。（張仲景《金匱方》）
下焦結熱，小便淋閉，或有血出，或大小便出血︰瞿麥穗一兩，甘草（炙）七錢五分，山梔子仁（炒）半兩，爲末。每服七錢，連須蔥頭七個，燈心五十莖，生薑五片，水二碗，煎至七分，時時溫服。名立效散。（《千金方》）
子死腹中或產經數日不下︰以瞿麥煮濃汁服之。（《千金方》）
九竅出血，服藥不止者。南天竺草（即瞿麥）拇指大一把，山梔子仁三十個，生薑一塊，甘草（炙）半兩，燈草一小把，大棗五枚。水煎服。（《聖濟總錄》）
目赤腫痛浸淫等瘡︰瞿麥炒黃爲末，以鵝涎調塗 頭即開。或搗汁塗之。（《聖惠方》）
瞇目生翳，其物不出者，生膚翳者︰瞿麥、乾薑（炮）爲末。井華水調服二錢，日二服。（
魚臍疔瘡︰瞿麥燒灰，和油敷之，甚佳。（崔氏方）
咽喉骨哽︰瞿麥爲末。水服方寸匕，日二。（《外台秘要》）
竹木入肉︰瞿麥爲末。水服方寸匕。或煮汁，日飲三次。（《梅師方》）
箭刀在肉及咽喉胸膈諸隱處不出︰酒服瞿麥末方寸匕，日三服。（《千金方》）
王不留行
（《本經》上品）
【釋名】禁宮花（《日華》）、剪金花（《日華》）、金盞銀台。
時珍曰︰此物性走而不住，雖有王命不能留其行，故名。《吳普本草》作一名王不流行，蓋誤也。
【集解】《別錄》曰︰王不留行生太山山谷。二月、八月採。
弘景曰︰今處處有之。葉似酸漿，子似菘子。人言是蓼子，不爾。多入癰 方用。
保升曰︰所在有之。葉似菘藍。其花紅白色。子殼似酸漿，其中實圓黑似菘子，大如黍粟。三月收苗，五月收子。根苗花子並通用。
頌曰︰今江浙及並河近處皆有之。苗莖俱青，高七、八寸以來。根黃色如薺根。葉尖如小匙頭，亦有似槐葉者。四月開花，黃紫色。隨莖晒乾用。俗謂之剪金草。河北生者，葉圓花紅，與此小別。
時珍曰︰多生麥地中。苗高者一、二尺。三四月開小花，如鐸鈴狀，紅白色。結實如燈籠草子，殼有五棱，殼內包一實，大如豆。實內細子，大如菘子，生白熟黑，正圓如細珠可愛。陶氏言葉似酸漿，蘇氏言花如菘子狀者，皆欠詳審，以子爲花葉狀也。燈籠草，即酸漿也。苗、子皆入藥。
苗、子
【修治】 曰︰凡采得拌濕蒸之，從巳至未。以漿水浸一宿，焙乾用。
【氣味】苦，平，無毒。普曰︰神農︰苦，平；岐伯、雷公︰甘。元素曰︰甘、苦，平。陽中之陰。
【主治】金瘡止血，逐痛出刺，除風痺內寒。久服輕身耐老增壽（《本經》）。
止心煩鼻衄，癰疽惡瘡 乳，婦人難產（《別錄》）。
治風毒，通血脈（甄權）。游風風疹，婦人血經不勻，發背（《日華》）。下乳汁（元素）。利小便，出竹木刺（時珍）。
【發明】元素曰︰王不留行，下乳引導用之，取其利血脈也。
時珍曰︰王不留行能走血分，乃陽明衝任之藥。俗有「穿山甲、王不留，婦人服了乳長流」之語，可見其性行而不住也。按︰王執中《資生經》云︰一婦人患淋臥久，諸藥不效。其夫夜告予。予按既效方治諸淋，用剪金花十餘葉煎湯，遂令服之。明早來云︰病減八分矣。再服而愈。剪金花，一名禁宮花，一名金盞銀台，一名王不留行是也。
頌曰︰張仲景治金瘡，有王不留行散；《貞元廣利方》治諸風痙，有王不留行湯，皆最
【附方】舊一，新八。
鼻衄不止︰剪金花連莖葉陰乾，濃煎汁溫服，立效。（《指南方》）
糞後下血︰王不留行末，水服一錢。（《聖濟總錄》）
金瘡亡血︰王不留行散︰治身被刀斧傷，亡血︰用王不留行十分（八月八日采之），蒴細葉川椒三分，甘草十分，黃芩、乾薑、芍藥、濃朴各二分。以前三味燒存性，後六味爲散，合之。每大瘡飲服方寸匕，小瘡但粉之。產後亦可服。（張仲景《金匱要略》）
婦人乳少，因氣郁者︰涌泉散︰王不留行、穿山甲（炮）、龍骨、瞿麥穗、麥門冬等分，爲末。每服一錢，熱酒調下，後食豬蹄羹，仍以木梳梳乳，一日三次。（《衛生寶鑒》方）
頭風白屑︰王不留行、香白芷等分，爲末。乾摻，一夜篦去。（《聖惠》）
癰疽諸瘡︰王不留行湯︰治癰疽妒乳，月蝕白禿，及面上久瘡，去蟲止痛︰用王不留行、東南桃枝、東引茱萸根皮各五兩，蛇床子、牡荊子、苦竹葉、疾蒺子各三升，大麻子一升。以水二斗半，煮取一斗，頻頻洗之。（《千金方》）
誤吞鐵石，骨刺不下，危急者︰王不留行、黃柏等分，爲末，湯浸蒸餅，丸彈子大，青黛爲衣，線穿掛風處。用一丸，冷水化灌之。（《百一選方》）
竹木針刺，在肉中不出，疼痛︰以王不留行爲末，熟水調服方寸匕，兼以根敷，即出。（《梅師方》）
疔腫初起︰王不留行子爲末，蟾酥丸黍米大。每服一丸，酒下，汗出即愈。（《集簡方》）
剪春羅
（《綱目》）
【釋名】剪紅羅
【集解】時珍曰︰剪春羅二月生苗，高尺餘。柔莖綠葉，葉對生，抱莖。入夏開花，深紅色，花大如錢，凡六出，周回如剪成可愛。結實大有剪紅紗花，莖高三尺，葉旋覆。夏秋開花，狀如石竹花而稍大，四圍如剪，鮮紅可愛。結穗亦如石竹，穗中有細子。方書不見用者。計其功，亦應利小便、主癰腫也。
【氣味】甘，寒，無毒。
【主治】火帶瘡繞腰生者，采花或葉搗爛，蜜調塗之。爲末亦可（時珍，出《証治要訣》）。
金盞草
（《救荒》）
【校正】並入宋《圖經》杏葉草。
【釋名】杏葉草（《圖經》）、長春花。
時珍曰︰金盞，其花形也。長春，言耐久也。
【集解】頌曰︰杏葉草，一名金盞草，生常州。蔓生籬下，葉葉相對。秋後有子如雞頭實，其中變生一小蟲，脫而能行。中夏采花。
周定王曰︰金盞兒花，苗高四五寸。葉似初生萵苣葉，濃而狹，抱莖而生。莖柔脆。莖頭開花，大如指頭，金黃色，狀如盞子，四時不絕。其葉味酸，炸熟水浸過，油鹽拌食。
時珍曰︰夏月結實，在萼內，宛如尺蠖蟲數枚蟠屈之狀，故蘇氏言其化蟲，實非蟲也。
【氣味】酸，寒，無毒。
【主治】腸痔下血久不止（蘇頌）。
葶藶
（《本經》下品）
【釋名】丁歷（《別錄》）、 蒿（ ，音典）、大室（《本經》）、大適（《本經》）、（《郭璞》）。
時珍曰︰名義不可強解。
【集解】《別錄》曰︰葶藶生 城平澤及田野，立夏後采實，陰乾。
弘景曰︰出彭城者最勝，今近道亦有。母即公薺也。子細黃至苦，用之當熬。
頌曰︰今汴東、陝西、河北州郡皆有之，曹州者尤佳。初春生苗葉，高六七寸，似薺。
根白色，枝莖俱青。三月開花，微黃。結角，子扁小如黍粒微長，黃色。《月令》︰孟夏之月，靡草死。許慎、鄭玄注皆云靡草，薺、葶藶之屬是也。一說葶藶單莖向上，葉端出角，粗且短。又有一種狗芥草，葉近根下作歧，生角細長。取時必須分別此二種也。
曰︰凡使勿用赤須子，真相似，只是味微甘苦耳。葶藶子之苦，入頂也。
時珍曰︰按《爾雅》云︰ ，葶藶也。
郭璞注云︰實葉皆似薺，一名狗薺。然則狗薺即是葶藶矣。蓋葶藶有甜苦二種。狗薺味微甘，即
子
【修治】 曰︰凡使葶藶，以糯米相合，置於燠上，微焙，待米熟，去米，搗用。
【氣味】辛，寒，無毒。《別錄》曰︰苦，大寒。得酒良。
權曰︰酸，有小毒。入藥炒用。
杲曰︰沉也，陰中陽也。
張仲景曰︰葶藶敷頭瘡，藥氣入腦，殺人。
之才曰︰榆皮爲之使，得酒良，惡白僵蠶、石龍芮。
時珍曰︰宜大棗。
【主治】症瘕，積聚，結氣，飲食，寒熱，破堅，逐邪，通利水道（《本經》）。下膀胱水，伏留熱氣，皮間邪水上出，面目浮腫，身暴中風，熱痱癢，利小腹。久服令人虛（《別錄》）。療肺壅上氣咳嗽，止喘促，除胸中痰飲（《開寶》）。通月經（時珍）。
【發明】杲曰︰葶藶大降氣，與辛酸同用，以導腫氣。《本草十劑》云︰泄可去閉，葶藶、大黃之屬。此二味皆大苦寒，一泄血閉，一泄氣閉。蓋葶藶之苦寒，氣味俱濃，不減大黃，又性過於諸藥，以泄陽分肺中之閉，亦能泄大便，爲體輕、象陽故也。
宗奭曰︰葶藶有甜、苦二種，其形則一也。《經》既言味辛苦，即甜者不復更入藥也。大概治體皆以行水走泄爲用，故曰久服令人虛，蓋取苦泄之義，《藥性論》不當言味酸。
震亨曰︰葶藶屬火性急，善逐水。病患稍涉虛者，宜遠之。且殺人甚捷，何必久服而後致虛也。
好古曰︰苦、甜二味，主治不同。仲景瀉肺湯用苦，余方或有用甜者，或有不言甜苦者。大抵苦則下泄，甜則少緩，量病患虛實用之，不可不審。本草雖云治同，而甜苦之味安得不異？
時珍曰︰甘、苦二種，正如牽牛，黑、白二色，急、緩不同，又如壺蘆，甘、苦二味，良、毒亦異。大抵甜者，下泄之性緩，雖泄肺而不傷胃；苦者，下泄之性急，既泄肺而易傷胃，故以大棗輔之。然肺中水氣 滿急者，非此不能除。但水去則止，不云︰大戟去水，葶藶愈脹，用之不節，乃反成病。亦在用之有節。
【附方】舊十，新十。
（炒研末），漢防己末二兩，以綠頭鴨血及頭，合搗萬杵，丸梧子大。甚者，空腹白湯下十丸，輕者五丸，日三四服，五日止，小便利爲驗。一加豬苓末二兩。（《經驗方》）
通身腫滿︰苦葶藶（炒）四兩，爲末，棗肉和丸梧子大。每服十五丸，桑白皮湯下，日三服。此方，人不甚信，試之自驗。
水腫尿澀︰《梅師方》︰用甜葶藶二兩，炒爲末，以大棗二十枚，水一大升，煎一小升，去棗，入葶藶末，煎至可丸如梧子大。每飲服六十丸，漸加，以微利爲度。崔氏方︰用葶藶三兩，絹包飯上蒸熟，搗萬杵，丸梧子大，不須蜜和。每服五丸，漸加至七丸，以微利爲佳。不可多服，令人不堪。若氣發，服之得利，氣下即止。此方治水氣無比。蕭駙馬水腫，服此得瘥。《外科精義》︰治男婦大小頭面手足腫。用苦葶藶炒研，棗肉和丸小豆大。每服十丸，煎麻子湯下，日三服。五七日小便多，則消腫也。忌鹹酸生冷。
大腹水腫︰《肘後方》︰用苦葶藶二升，炒爲末，割 雄雞血及頭，合搗丸梧子每小豆湯下十丸，日三服。又方︰葶藶二升，春酒五升，漬一夜。稍服一合，小便當利。
又方︰葶藶一兩，杏仁二十枚，並熬黃色，搗。分十服，小便去當瘥。
腹脹積聚︰葶藶子一升（熬），以酒五升浸七日，日服三合。（《千金方》）
肺濕痰喘︰甜葶藶（炒）爲末，棗肉丸服。（《摘玄方》）
痰飲咳嗽︰含膏丸︰用曹州
葶藶子一兩（紙襯炒令黑），知母一兩，貝母一兩，爲末，棗肉半兩，砂糖一兩半，和丸彈
子大。每以新綿裹一丸，含之咽津。甚者不過三丸。（《篋中方》）
氣腫，或單面腫，或足腫，並主之︰葶藶子三升，微火熬研，以絹袋盛，浸清酒五升中，冬
七日，夏三日。初服如胡桃許大，日三夜一，冬月日二夜二。量其氣力，取微利一、二爲度。如患急者，不待日滿，亦可絞服。（崔知悌方）
肺癰喘急不得臥，葶藶大棗瀉肺湯主之︰葶藶炒黃搗末，蜜丸彈子大。每用大棗二十枚，水三升，煎取二升，乃入葶藶一丸，更煎取一升，頓服。亦主支飲不得息。（仲景《金匱玉函方》）
月水不通︰葶藶一升，爲末，蜜丸彈子大，綿裹納陰中二寸，一宿易之，有汁出，止。（《千金方》）
卒發顛狂︰葶藶一升，搗三千杵，取白犬血和丸麻子大。酒服一丸，三服取瘥。（《肘後》）
頭風疼痛︰葶藶子爲末，以湯淋汁沐頭，三四度即愈。（《千金翼》）
疳蟲蝕齒︰葶藶、雄黃等分，爲末，臘月豬脂和成，以綿裹槐枝蘸點。（《金匱要略》）
白禿頭瘡︰葶藶末塗之。（《子母秘錄》）
瘰癧已潰︰葶藶二合，豉一升，搗作餅子，如錢大，濃二分，安瘡孔上，艾作炷灸之，令溫熱，不可破肉，數易之而灸。但不可灸初起之瘡，恐葶藶氣入腦傷人也。（《永類方》）
馬汗毒气入腹︰葶藶子一兩（炒研），水一升浸湯服，取下惡血。（《續十全方》）
車前
（《本經》上品）
【釋名】當道（《本經》）、芣苡（音浮以）、馬舄（音昔）、牛遺（並別錄）、牛舌（《詩疏》）、車輪菜（《救荒》）、地衣（綱目）、蝦蟆衣（別錄）。
時珍曰︰按《爾雅》云︰芣苡，馬舄。馬舄，車前。陸璣《詩疏》云︰此草牛馬跡中，故有車前、當道、馬舄、牛遺之名。舄，足履也。幽州人謂之牛舌草。蝦蟆喜藏伏於下，故江東稱爲蝦蟆衣。又《韓詩外傳》言︰直曰車前；瞿曰芣苡，恐亦強說也生於兩旁者。
【集解】《別錄》曰︰車前生真定平澤丘陵阪道中，五月五日采，陰乾。
弘景曰︰人家及路邊甚多。《韓詩》言芣苡是木似李，食其實宜子孫者，謬矣。
恭曰︰今出開州者勝。
頌曰︰今江湖、淮甸、近汴、北地處處有之。春初生苗，葉布地如匙面，累年者長及尺餘。中抽數莖，作長穗如鼠尾。花甚細密，青色微赤。結實如葶藶，赤黑色。今人五月採苗，七月、八月採實。人家園圃或種之，蜀中尤尚。北人取根日乾，作紫菀賣之，甚誤所用。陸璣言嫩苗作茹大滑，今人不復啖之。
時珍曰︰王旻《山居錄》，有種車前剪苗食法，則昔人常以爲蔬矣。今野人猶采食之。
子
【修治】時珍曰︰凡用須以水淘洗去泥沙，晒乾。入湯液，炒過用；入丸散，則以酒浸一夜，蒸熟研爛，作餅晒乾，焙研。
【氣味】甘，寒，無毒。《別錄》曰︰鹹。權曰︰甘，平。大明曰︰常山爲之使。
【主治】氣癃，止痛，利水道、小便，除濕痹。久服輕身、耐老（《本經》）。男子傷中，女子淋瀝，不欲食，養肺，強陰，益精，令人有子，明目，療赤痛（《別錄》）。去風毒，肝中風熱，毒風沖眼，赤痛障翳，腦痛淚出，壓丹石毒，去心胸煩熱（甄權）。養肝（蕭炳）。治婦人難產（陸璣）。導小腸熱，止暑濕瀉痢（時珍）。
【發明】弘景曰︰車前子性冷利，仙經亦服餌之，云令人身輕，能跳越岸谷，不老長生也。
頌曰︰車前子入藥最多。駐景丸用車前、菟絲二物，蜜丸食下服，古今以爲奇方也。
好古曰︰車前子，能利小便而不走氣，與茯苓同功。
時珍曰︰按《神仙服食經》云︰車前一名地衣，雷之精也，服之形化，八月採之。今車前五月子已老，而云七八月者，地氣有不同爾。唐《張籍詩》云︰開州午月，皆道有神。慚愧文君憐病眼，三千里外寄閑人。觀此亦以五月採開州者爲良，又可見其治目之功。大抵入服食，須佐他藥，如六味地黃丸之用澤瀉可也。若單用則泄太過，恐非久服之物。歐陽公常得暴下病，國醫不能治。夫人買市人藥一帖，進之而愈。力叩其方，則車前子一味爲末，米飲服二錢匕。云此藥利水道而不動氣，水道利則清濁分，而谷藏自止矣。
【附方】舊六，新六。
小便血淋作痛︰車前子晒乾爲末，每服二錢，車前葉煎湯下。（《普濟方》）
石淋作痛︰車前子二升，以絹袋盛，水八升，煮取三升，服之，須臾石下。（《肘後方》）。
老人淋病，身體熱甚︰車前子五合，綿裹煮汁，入青粱米四合，煮粥食。常親養老書》）
孕婦熱淋︰車前子五兩，葵根（切）一升，以水五升，煎取一升半，分三服，以利爲度。（《梅師方》）
滑胎易產︰車前子爲末。酒服方寸匕。不飲酒者，水調服。《詩》云︰采采 苡，能令婦人樂有子也。陸璣注云︰治婦人產難
橫產不出︰車前子末，酒服二錢。（《子母秘錄》）
陰冷悶疼，漸入囊內，腫滿殺人︰車前子末，飲服方寸匕，日二服。《千金方》）
隱疹入腹，體腫舌強︰車前子末粉之，良。（《千金方》）
陰下癢痛︰車前子煮汁頻洗。（《外台秘要》）
久患內障︰車前子、乾地黃、麥門冬等分，爲末，蜜丸如梧子大。服之。累試有效。（《聖惠方》）
補虛明目︰駐景丸︰治肝腎俱虛，眼昏黑花，或生障翳，迎風有淚，久服補肝腎，增目力︰車前子、熟地黃（酒蒸焙）各三兩，菟絲子（酒浸）五兩，爲末，煉蜜丸梧子大。每溫酒下三十丸，日二服。（《和劑局方》）
風熱目暗澀痛︰車前子、宣州黃連各一兩，爲末。食後溫酒服一錢，日二服。（《聖惠
草及根
【修治】 曰︰凡使須一窠有九葉，內有蕊，莖可長一尺二寸者。和蕊葉根，去土了，稱一鎰者，力全。使葉勿使蕊莖，銼細，於新瓦上攤乾用。
【氣味】甘，寒，無毒。土宿真君曰︰可伏硫黃，結草砂，伏五礬、粉霜。
【主治】金瘡，止血衄鼻，瘀血血瘕，下血，小便赤，止煩下氣，除小蟲（《別錄》）。主陰㿉（之才）。葉︰主泄精病，治尿血，能補五臟，明目，利小便，通五淋（甄權）。
【發明】弘景曰︰其葉搗汁服，療泄精甚驗。
宗奭曰︰陶說大誤矣。此藥甘滑，利小便，泄精氣。有人作菜頻食，小便不禁，幾爲所誤也。
【附方】舊四，新七。
小便不通︰車前草一斤，水三升，煎取一升半，分三服。一方︰入冬瓜汁。一方︰入桑葉汁。
（《百一方》）
初生尿澀不通︰車前搗汁，入蜜少許，灌之。（《全幼心鑒》）
小便尿血︰車前草（搗汁）五合，空心服。（《外台秘要》）
鼻衄不止︰生車前葉，搗汁飲之甚善。（《圖經本草》）
金瘡血出︰車前葉搗敷之。（《千金方》）
熱痢不止︰車前葉搗汁一盞，入蜜一合，煎溫服。（《聖惠方》）
產後血滲，入大小腸︰車前草（汁）一升，入蜜一合，和煎一沸，分二服。（崔氏方）
濕氣腰痛︰蛤蟆草（連根）七科，蔥白（連須）七科，棗七枚，煮酒一瓶，常服，終身不發。（《簡便方》）
喉痺乳蛾︰蛤蟆衣、鳳尾草擂爛，入霜梅肉、煮酒各少許，再研絞汁，以鵝翎刷患處，隨手目赤作痛︰車前草自然汁，調朴硝末，臥時塗眼胞上，次早洗去。小兒目痛，車前草汁，和竹瀝點之。（《聖濟總錄》）
目中微翳︰車前葉、枸杞葉等分，手中揉汁出，以桑葉兩重裹之，懸陰處一夜，破桑葉取點，不過三、五度。（《十便良方》）
狗舌草
（《唐本草》）
【集解】恭曰︰狗舌生渠塹濕地，叢生，葉似車前而無紋理，抽莖開花，黃白色。四月、五月採莖，曝乾。
【氣味】苦，寒，有小毒。
【主治】蠱疥瘙瘡，殺小蟲。爲末和塗之，即瘥（蘇恭）。
馬鞭草
（《別錄》下品）
【校正】並入《圖經》龍牙草。
【釋名】龍牙草（《圖經》）、鳳頸草。
恭曰︰穗類鞭鞘，故名馬鞭。
藏器曰︰此說未近，乃其節生紫花如馬鞭節耳。
時珍曰︰龍牙、鳳頸，皆因穗取名。蘇頌《圖經》外類重出龍牙，今並爲一。又今方士謬立諸草爲各色龍牙之名，甚爲淆亂，不足憑信。
【集解】弘景曰︰村墟陌甚多。莖似細辛，花紫色，葉微似蓬蒿也。
恭曰︰苗似野狼牙及茺蔚，抽三、四穗，紫花，似車前，穗類鞭鞘，都不似蓬蒿也。
保升曰︰花白色，七月、八月採苗葉，日乾用。
頌曰︰今衡山、廬山、江淮州郡皆有之。苗類益母而莖圓，高二、三尺。又曰︰龍牙草生施州，高二尺以來。春夏有苗葉，至秋冬而枯。采根洗淨用。
時珍曰︰馬鞭下地甚多。春月生苗，方莖，葉似益母，對生，夏秋開細紫花，作穗如車前穗，其子如蓬蒿子而細，根白而小。陶言葉似蓬蒿，韓言花色白，蘇言莖圓，皆誤矣。
苗葉
【氣味】苦，微寒，無毒（保升）。大明曰︰辛，涼，無毒。
權曰︰苦，有毒。伏丹砂、硫黃。
【主治】下部 瘡（《別錄》）。症癖血瘕，久瘧，破血殺蟲。搗爛煎取空亨）。搗塗癰腫及蠷 尿瘡
【附方】舊六，新九。
瘧痰寒熱︰馬鞭草搗汁五合，酒二合，分二服。（《千金方》）
鼓脹煩渴，身幹黑瘦︰馬鞭草細銼，曝乾，勿見火。以酒或水同煮，至味出，去滓溫服。以六月中旬，雷鳴時采者有效。
大腹水腫︰馬鞭草、鼠尾草各十斤，水一石，煮取五斗，去滓，再煎令稠，以粉和丸大豆大。每服二、三丸，加至四、五丸，神效。（《肘後方》）
男子陰腫大如升，核痛，人所不能治者︰馬鞭草搗塗之。（《集驗方婦人疝痛，名小腸氣︰馬鞭草一兩，酒煎滾服，以湯浴身，取汗甚妙。（《纂要奇方》）
婦人經閉，結成瘕塊，肋脹大欲死者︰馬鞭草（根苗）五斤（銼細）。水五斗，煎至一斗，去滓，熬成膏。每服半匙，食前溫酒化下，日二服。（《聖惠方》）
酒積下血︰馬鞭草（灰）四錢，白芷（灰）一錢，蒸餅丸梧子大，每米飲下五十玄方》）（《千金方》）
馬喉痺風，深腫連頰，吐氣數者︰馬鞭草一握，勿見風，截去兩頭，搗汁飲之，良。（《千金方》）
乳癰腫痛︰馬鞭草一握，酒一碗，生薑一塊，擂汁服，渣敷之。（《衛生易簡方》）
白癩風瘡︰馬鞭草爲末，每服一錢，食前荊芥、薄荷湯下，日三服。忌鐵器。（《太平聖惠方》）
人疥馬疥︰馬鞭草不犯鐵器，搗自然汁半盞，飲盡，十日內愈，神效。
赤白下痢︰龍牙草五錢，陳茶一撮，水煎服，神效。（《醫方摘要》）
發背癰毒，痛不可忍︰龍牙草搗汁飲之，以滓敷患處。（《集簡方》）
楊梅惡瘡︰馬鞭草煎湯，先熏後洗，氣到便爽，痛腫隨減。（陳嘉謨《本草蒙筌》）
根
【氣味】辛、澀，溫，無毒。
【主治】赤白下痢初起，焙搗羅末，每米飲服一錢匕，無所忌。（蘇頌）。
蛇含
（《本經》下品）
【校正】並入《圖經》紫背龍牙。
【釋名】蛇銜（《本經》）、威蛇（大明）、小龍牙
恭曰︰陶氏本草作蛇合，合乃含字之誤也。含銜義同。見古本草。
時珍曰︰按劉敬叔《異苑》云︰有田父見一蛇被傷，一蛇銜一草著瘡上，經日傷蛇乃去。田父因取草治蛇瘡皆驗，遂名曰蛇銜草也。其葉似龍牙而小，背紫色，故俗名小龍牙，又名紫背龍牙。蘇頌《圖經》重出紫背龍牙，今並爲一。
【集解】《別錄》曰︰蛇含出益州山谷，八月採，陰乾。
弘景曰︰蛇銜處處有之。有兩種，並生石上，亦生黃土地。當用細葉有黃花者。
頌曰︰出益州，今近處亦有。生土石上，或下濕地。蜀中人家亦種之，辟蛇。一莖五葉或七葉。有兩種。八月採根陰乾。
《日華子》云︰莖葉俱用。五月採之。又曰︰紫背龍牙，生蜀中，春夏生葉，采無時。
時珍曰︰此二種︰細葉者名蛇銜；大葉者名龍銜。龍銜亦入瘡膏用。
曰︰蛇銜只用葉晒乾，勿犯火。根莖不用。勿誤用有 尖葉者，號竟命草，其味酸澀。誤服令人吐血不止，速服知時子解。
【氣味】苦，微寒，無毒。權曰︰有毒。頌曰︰紫背龍牙︰辛，寒，無毒。
【主治】驚癇。寒熱邪氣，除熱，金瘡疽痔，鼠 惡瘡頭瘍（《本經》）。療心腹邪氣，腹痛濕痺，養胎，利小兒（《別錄》）。
敷蛇虺蜂毒（大明）。
紫背龍牙︰解一切蛇毒。治咽喉中痛，含咽之便效（蘇頌）。
【發明】藏器曰︰蛇含治蛇咬。今以草納蛇口中，縱傷人亦不能有毒也。種之，亦令無蛇。
頌曰︰古今治丹毒瘡腫方通用之。《古今錄驗》治赤疹，用蛇銜草，搗極爛敷之即瘥。
赤疹由冷濕搏於肌中，甚即爲熱，乃成赤疹。天熱則劇，冷則減是也。
時珍曰︰按︰葛洪《抱朴子》云︰蛇銜膏連已斷之指。今考葛洪《肘後方》載蛇銜膏云︰治癰腫瘀血，產後積血，耳目諸病，牛領馬鞍瘡。用蛇銜、大黃、附子、芍藥、大戟、細辛、獨活、黃芩、當歸、莽草、蜀椒各一兩，薤白十四枚。上爲末，以苦酒淹一宿，以豬膏二斤，七星火上煎沸，成膏收之。每溫酒服一彈丸，日再服。病在外，摩之敷之；在耳，綿裹塞之；在目，點之。若入龍銜藤一兩，則名龍銜膏也。所謂連斷指者，不知即此膏否？
【附方】舊三，新一。
產後瀉痢︰小龍牙根一握，濃煎服之甚效，即蛇含是也。（《斗門方》）
金瘡出血︰蛇含草搗敷之。（《肘後方》）
身面惡癬︰紫背草，入生礬研。敷二、三次斷根。（《直指方》）
蜈蚣蠍傷︰蛇銜， 敷之。（《古今錄驗》）
女青
（《本經》下品）
【釋名】雀瓢（《本經》）。
【集解】《別錄》曰︰女青，蛇銜根也。生朱崖，八月採，陰乾。
弘景曰︰若是蛇銜根，不應獨生朱崖。俗用者是草葉，別是一物，未詳孰是？術云︰帶此屑一兩，則疫癘不犯，彌宜識真者。又云︰今市人用一種根，形狀如續斷，莖
恭曰︰此草即雀瓢也。生平澤。葉似蘿摩，兩葉相對。子似瓢形，大如棗許，故名雀瓢。根似白薇。莖葉並臭。其蛇銜都非其類。又《別錄》云︰葉嫩時似蘿摩，圓端大莖，實黑，莖葉汁黃白。亦與前說相似。若是蛇銜根，何得苗生益州，根在朱崖，相去萬里餘也？蘿摩葉似女青，故亦名雀瓢。
藏器曰︰蘿摩是白環藤，雀瓢是女青，二物相似，不能分別，終非一物也。機曰︰蘿摩以子言，女青以根言，蛇銜以苗言，三者氣味功用大有不同。諸注因其同名雀瓢，而疑爲一物；又因其各出州郡，而復疑爲二物。本草明言女青是蛇銜根，豈可以根苗異地而致疑？如靡蕪、芎 所產不同，亦將分爲二物乎？如赤箭、徐長卿同名鬼督郵，亦將合爲一物耶？
時珍曰︰女青有二︰一是藤生，乃蘇恭所說似蘿摩者；一種草生，則蛇銜根也。蛇銜有大、小二種︰葉細者蛇銜，用苗莖葉；大者爲龍銜，用根。故王燾《外台秘要》龍銜膏，用龍銜根煎膏治癰腫金瘡者，即此女青也。陳藏器言女青、蘿摩不能分別，張揖《廣雅》言女青是葛類，皆指藤生女青，非此女青也。《別錄其生朱崖致疑，非矣。方土各有相傳不有男青似女青。此則不知是草生藤生者也。
根
【氣味】辛，平，有毒。
權曰︰苦，無毒。蛇銜爲使。
【主治】蠱毒，逐邪惡氣，殺鬼溫瘧，辟不祥（《本經》）。
【附方】舊三。
人卒暴死︰搗女青屑一錢，安咽中，以水或酒送下，立活也。（《南岳魏夫人內傳》）
吐利卒死，及大人小兒，卒腹皮青黑赤，不能喘息︰即急用女青末納口中，酒送下。（《子母秘錄》）
辟禳瘟疫︰正月上寅日，搗女青末，三角絳囊盛，系帳中，大吉。（《肘後方》）
鼠尾草
（《別錄》下品）
【釋名】葝（音勍）、山陵翹（吳普）、烏草（拾遺）、水靑（拾遺）。
時珍曰︰鼠尾以穗形命名。《爾雅》云︰葝，鼠尾也。可以染皂，故名烏草，又曰水青。
蘇頌《圖經》謂鼠尾一名陵時者，乃陵翹之誤也。
【集解】《別錄》曰︰鼠尾生平澤中，四月採葉，七月採花，陰乾。
弘景曰︰田野甚多，人采作滋染皂。
保升曰︰所在下濕地有之，惟黔中人采爲藥。葉如蒿，莖端夏生四五穗，穗若車前，花
有赤、白二種。
藏器曰︰紫花，莖葉俱可染皂用。
花、葉
【氣味】苦，微寒，無毒。藏器曰︰平。
【主治】鼠 寒熱，下痢膿血不止。白花者主白下；赤花者主赤下水蠱（時珍）。
【發明】弘景曰︰古方療痢多用之。當濃煮令可丸服之，或煎如飴服。今人亦用作飲，或末服亦得，日三服。
【附方】舊一，新二。
大腹水蠱︰方見馬鞭草下。久痢休息，時止時作︰鼠尾草花搗末。飲服一錢。（《聖惠方》）
下血連年︰鼠尾草、地榆各二兩。水二升，煮一升，頓服。二十年者，不過再服。亦可爲末，飲服之。（《千金方》）
反花惡瘡，內生惡肉，如飯粒，破之血出，隨生反出於外。鼠尾草根切，同豬脂搗敷。（《聖濟總錄》）
狼把草
（宋《開寶》）
【校正】並入《拾遺》郎耶草。
【釋名】郎耶草。
時珍曰︰此即陳藏器《本草》郎耶草也。閩人呼爺爲郎罷，則郎把當作郎罷乃通。又方士言此草即鼠尾草，功用亦近之，但無的據耳。
【集解】藏器曰︰狼把草生山道旁，與秋穗子並可染皂。又曰︰郎耶草生山澤間，高三、四尺，葉似雁齒，如鬼針苗。鬼針，即鬼釵也。其葉有丫，如釵腳狀。
禹錫曰︰野狼把草出近世，古方未見用者，惟陳藏器言之而不詳。太宗皇帝御書記其主療血痢，甚爲精至。謹用書於《本草圖經》外類篇首。
【氣味】苦，平，無毒。
【主治】黑人發，令人不老。又云︰郎耶草︰主赤白久痢，小兒大腹痞滿，丹毒寒熱。取根莖煮汁服（藏器）。野狼把草︰主丈夫血痢，不療婦人。根︰治積年疳痢。取草二斤，搗絞取汁一小升，納白面半雞子許，和勻，空腹頓服。極重者，不過三服。或收苗陰乾，搗末，蜜水半盞，服一方寸匕（《圖經》）。可染鬚髮，治積年癬，天陰即癢，搔出黃水者，搗末摻之（時珍）。
狗尾草
（《綱目》）
【釋名】莠（音酉）、光明草（《綱目》）、時珍曰︰莠草秀而不實，故字從秀。穗形象狗尾，故俗名狗尾。其莖治目痛，故方士稱爲光明草、阿羅漢草。
【集解】時珍曰︰原野垣牆多生之。苗葉似粟而小，其穗亦似粟，黃白色而無實。采莖筒盛，以治目病。惡莠之亂苗，即此也。
莖
【主治】疣目，貫發穿之，即乾滅也。凡赤眼拳毛倒睫者，翻轉目瞼，以一二莖蘸水戛去惡血，甚良（時珍）。
鱧腸
（《唐本草》）
【釋名】蓮子草（《唐本》）、旱蓮草（《圖經）、墨頭草（《綱目》）、墨菜（《綱目》）、猢孫頭（《必用》）、豬牙草。
時珍曰︰鱧，烏魚也，其腸亦烏。此草柔莖，斷之有墨汁出，故名，俗呼墨菜是也。細實頗如蓮房狀，故得蓮名。
【集解】恭曰︰鱧腸生下濕地，所在坑渠間多有。苗似旋復。二月、八月採，陰乾。
頌曰︰處處有之，南方尤多。此有二種，一種葉似柳而光澤，莖似馬齒莧，高一、二尺，開花細而白，其實若小蓮房，蘇恭謂似旋復者是也，一種苗梗枯瘦，頗似蓮花而黃色，實亦作房而圓，南人謂之連翹者。二種折其苗皆有汁出，須臾而黑，俗謂之旱蓮子，亦謂之金陵草。
時珍曰︰旱蓮有二種︰一種苗似旋復而花白細者，是鱧腸；一種花黃紫而結房如蓮房者，乃是小蓮翹也，爐火家亦用之，見連翹條。
草
【氣味】甘、酸，平，無毒。
【主治】血痢。針灸瘡發，洪血不可止者，敷之立已。汁塗眉發，生速而繁（《唐本》）。烏髭髮，益腎陰（時珍）。止血排膿，通小腸，敷一切瘡並蠶 （大明）。膏點鼻中，添腦（蕭炳）。
【附方】舊一，新十一。
金陵煎，益髭髮，變白爲黑︰金陵草一秤，六月以後收采，揀青嫩無泥土者。不用洗，摘去黃葉，爛搗，新布絞取汁，以紗絹濾過，入通油器缽盛之，日中煎五日。又取生薑一斤絞汁，白蜜一斤合和，日中煎，以柳本篦攪勿停手，待如稀餳，藥乃成矣。每旦日及午後各服一匙，以溫酒一盞化下。如欲作丸，日中再煎，令可丸，大如梧子，每服三十丸。及時多合爲佳，其效甚速。（孫真人《千金月令方》）
烏須固齒︰《攝生妙用方》︰七月取旱蓮草（連根）一斤（用無灰酒洗淨），青鹽四兩（腌三宿）。同汁入油鍋中，炒存性，研末。日用擦牙，連津咽之。又法︰旱蓮取汁，同鹽煉乾，研末擦牙。《壽親養老新書》旱蓮散︰烏髭固牙。溫尉云︰納合相公用此方，年七十鬚髮不白，懇求始得。後遇張經歷朝請，始傳分兩也。旱蓮草一兩半，麻枯餅三兩，升麻、青鹽各三兩半，訶子（連核）二十個，皂角三梃，月蠶砂二兩。爲末，薄醋麵糊丸彈子大，晒乾入泥瓶中，火煨令煙出存性，取出研末。日用揩牙。
偏正頭痛︰鱧腸草汁滴鼻中。（《聖濟總錄》）
一切眼疾，翳膜遮障，涼腦，治頭痛，能生發。五月五日平旦合之︰蓮子草一握，藍葉一握，油一斤。同浸，密封四十九日。每臥時，以鐵匙點藥摩頂上，四十九遍，久久甚佳。（《聖濟總錄》）
系臂截瘧︰旱蓮草捶爛，男左女右，置寸口上，以古文錢壓定，帛系住，良久起小泡，謂之天灸。其瘧即止，甚效。（王執中《資生經》）
小便溺血︰金陵草（一名墨頭草）、車前草各等分，杵取自然汁，每空心服三杯，愈乃止。（《醫學正傳》）
腸風臟毒，下血不止︰旱蓮子草，瓦上焙，研末。每服二錢，米飲下。（《家藏經驗方》）
痔漏瘡發︰旱蓮草一把，連根須洗淨，用石臼擂如泥，以極熱酒一盞沖入，取汁飲之，滓敷患處，重者不過三服即安。太僕少卿王鳴鳳患此，策杖方能移步，服之得瘥。累治有驗。（劉松石《保壽堂方》）
疔瘡惡腫︰五月五日收旱蓮草陰乾，仍露一夜收。遇疾時嚼一葉貼上，外以消毒膏護之，二三日疔脫。（《聖濟總錄》）
風牙疼痛︰猢孫頭草，入鹽少許，於掌心揉擦即止。（《集玄方》）
連翹
（《本經》下品）
【校正】並入有名未用《本經》翹根。
【釋名】連（《爾雅》）、異翹（《爾雅》）、旱蓮子（《藥性》）、蘭華（《吳普》）、三廉（別錄）、根名連軺（仲景）、折根（別錄）。
恭曰︰其實似蓮作房，翹出衆草，故名。
宗奭曰︰連翹亦不翹出衆草。太山山谷間甚多。其子折之，片片相比如翹，應以此得名耳。
時珍曰︰按《爾雅》云︰連，異翹。則是本名連，又名異翹，人因合稱爲連翹矣。連軺亦作連苕，即《本經》下品翹根是也。唐蘇恭《修本草》退入有名未用中，今並爲一。旱蓮乃小翹，人以爲鱧腸者，故同名。
【集解】《別錄》曰︰連翹生太山山谷，八月採，陰乾。
弘景曰︰處處有之。今用莖連花實。
恭曰︰此物有兩種︰大翹，小翹。大翹生下濕地，葉狹長如水蘇，花黃可愛，著子似椿實之未開者，作房翹出衆草。其小翹生岡原之上，葉花實皆似大翹而小細。山南人並用之，今長安惟用大翹子，不用莖花也。
頌曰︰今近汴京及河中、江寧、潤、淄、澤、兗、鼎、岳、利諸州，南康軍皆有之。有大、小二種︰大翹生下濕地或山岡上，青葉狹長，如榆葉、水蘇輩，莖赤色，高三、四尺，獨莖，梢間開花黃色，秋結實似蓮，花葉實皆似大翹而細。南方生者，葉狹而小，莖短，才高一、二尺，花亦黃，實房黃黑，內含黑子如粟粒，亦名旱蓮，南人用花葉。今南方醫家說云︰連翹有兩種︰一種似椿實之未開者，殼小堅而外完，無跗萼，剖之則中解，氣甚芳馥，其實才幹，振之皆落，不著莖也；一種乃如菡萏，殼柔，外有跗萼抱之，而無解脈，亦無香氣，乾之雖久，著莖不脫，此甚相異，此種江南下澤間極多。如椿實者，乃自蜀中來，入用勝似江南者。據本草則亦當蜀中者爲勝，然未見其莖葉也。
【氣味】苦，平，無毒。
元素曰︰性涼味苦，氣味俱薄，輕清而浮，升也陽也。手搓用之。
好古曰︰陰中陽也。入手足少陽手陽明經，又入手少陰經。
時珍曰︰微苦、辛。
【主治】寒熱，鼠瘺，瘰癧，癰腫，惡瘡，癭瘤，結熱，蠱毒（《本經》）。去白蟲（《別錄》）。通利五淋，小便不通，除心家客熱（甄權）。通小腸，排膿，治瘡癤，止痛，通月經（大明）。散諸經血結氣聚，消腫（李杲）。瀉心火，除脾胃濕熱，治中部血證，以為使（震亨）。治耳聾渾渾焞焞（好古）。
【發明】元素曰︰連翹之用有三︰瀉心經客熱，一也；去上焦諸熱，二也；爲瘡家聖藥，三也。
杲曰︰十二經瘡藥中不可無此，乃結者散之之義。
好古曰︰手足少陽之藥，治瘡瘍瘤癭結核有神，與柴胡同功，但分氣血之異爾。與鼠粘子同用治瘡瘍，別有神功。
時珍曰︰連翹狀似人心，兩片合成，其中有仁甚香，乃少陰心經、厥陰包絡氣分主藥也。諸痛癢瘡瘍皆屬心火，故爲十二經瘡家聖藥，而兼治手足少陽手陽明三經氣分之熱也。
【附方】舊一，新二。
瘰癧結核︰連翹、脂麻等分，爲末，時時食之。（《簡便方》）
項邊馬刀，屬少陽經︰用連翹二斤，瞿麥一斤，大黃三兩，甘草半兩。每用一兩，以水一碗半，煎七分，食後熱服。十餘日後，灸臨泣穴二七壯，六十日決效。（張潔古《活法機要》）
痔瘡腫痛︰連翹煎湯熏洗，後以刀上飛過綠礬入麝香貼之。（《集驗方》）
莖葉
【主治】心肺積熱（時珍）。
翹根
【氣味】甘，寒、平，有小毒。普曰︰神農、雷公︰甘，有毒。李當之︰苦。好古曰︰苦，寒。
【主治】下熱氣，益陰精，令人面悅好，明目。久服輕身耐老（《本經》）。以作蒸飲酒病患（《別錄》）。治傷寒瘀熱欲髮黃（時珍）。
【發明】《本經》曰︰翹根生嵩高平澤，二月、八月採。
弘景曰︰方藥不用，人無識者。
好古曰︰此即連翹根也。能下熱氣，故張仲景治傷寒瘀熱在裡，麻黃連軺赤小豆湯用之。注云︰即連翹根也。
【附方】新一。
癰疽腫毒︰連翹草及根各一升，水一斗六升，煮汁三升服取汗。（《外台秘要》）
陸英
（《本經》下品）
【釋名】解見下文。
【集解】《別錄》曰︰陸英生熊耳川谷及冤句，立秋采。
恭曰︰此即蒴藋也。古方無蒴藋，惟言陸英。後人不識，浪出蒴藋條。此葉似芹及接骨花，三物亦同一類, 故芹名水英, 此名陸英, 接骨名木英樹, 此三英也。花葉並相似。
志曰︰蘇恭以陸英、蒴藋爲一物。今詳陸英味苦寒無毒，蒴藋味酸溫有毒，既此不同，難謂一種，蓋其類爾。
宗奭曰︰蒴藋與陸英, 性味及出產皆不同，治療又別，自是二物，斷無疑矣。
頌曰︰本草陸英生熊耳川谷及冤句。蒴藋不載所出州土，但云生田野，所在有之春抽苗，莖有節，節間生枝，葉大似水芹。春夏采葉，秋冬采根莖。陶蘇皆以爲一物。馬志以性味不同，疑非一種，亦不能細別。但《爾雅》︰木謂之華，草謂之榮，不榮而實謂之秀；榮而不實之英, 此物旣有英名, 當是其花, 故本經云, 立秋採, 正是其花時也。
時珍曰︰陶、蘇本草、甄權《藥性論》，皆言陸英即蒴藋，必有所據。馬志、寇宗奭雖破其說，而無的據, 仍當是一物, 分根莖花葉用, 如蘇頌所云也。
【氣味】苦，寒，無毒。
權曰︰陸英，一名蒴 ，味苦、辛，有小毒。
【主治】骨間諸痺，四肢拘攣疼酸，膝寒痛，陰痿，短氣不足，腳腫風毒，腳氣上沖，心煩悶絕，水氣虛腫。風瘙皮肌惡癢，煎湯入少酒浴之，妙（甄權）。
蒴藋
（音朔吊。《別錄》下品）
【釋名】堇草（《別錄》）、芨（《別錄》）、接骨草。
【集解】 《別錄》曰︰蒴藋生田野, 春夏採葉，秋冬採莖根。
弘景曰︰田野墟村甚多。
恭曰︰此陸英也，剩出此條。《爾雅》云︰芨，堇草。郭璞注云︰烏頭苗也。檢三堇別名亦無此者。《別錄》言此一名堇草，不知所出處。
宗奭曰︰蒴藋花白，子初青如綠豆顆，每朵如盞面大，又平生，有一、二百子，十月方熟紅。
時珍曰︰每枝五葉。說見陸英下。
【氣味】酸，溫，有毒。大明曰︰苦，涼，有毒。
【主治】風瘙隱疹，身癢濕痺，可作浴湯（《別錄》）。
【附方】舊十二，新七。
手足偏風︰蒴 葉，火燎，濃鋪床上，趁熱眠於上，冷復易之。冬月取根，舂碎熬熱用。（《外台秘要》）
風濕冷痺︰方同上。
寒濕腰痛︰方同上。
腳氣脛腫骨疼︰蒴 根研碎，和酒糟三分，根一分，合蒸熱，封裹腫上，日二即消。亦治不仁。（《千金方》）
渾身水腫，坐臥不得︰取蒴 根去皮，搗汁一合，和酒一合，暖服，當微吐利。（《梅師方》）
頭風作痛︰蒴 根二升，酒二升，煮服，汗出止。（《千金方》）
頭風旋暈，起倒無定︰蒴 、獨活、白石膏各一兩，枳實（炒）七錢半。每服三錢，酒一盞，煎六分服。（《聖惠方》）
煎半升，分二服。或小便
產後惡露不除︰續骨木二十兩（銼）。水一斗，煮三升，分三服，即下。（《千金方》）
瘧疾不止︰蒴 一大握，炙令黃色，以水濃煎一盞，欲發前服。（《斗門方》）
卒暴症塊堅如石，作痛欲死︰取蒴 根一小束，洗淨細擘，以酒二升，漬三宿，溫服五合至一升，日三服。若欲速用，於熱灰中溫出藥味服之。此方無毒，已愈十六人矣，神驗。藥盡再作之。（《古今錄驗》）
鱉瘕堅硬，腫起如盆，眠臥不得︰蒴 根白皮一握。搗汁和水服。（《千金方下部閉塞︰蒴 根一把。搗汁水和，絞去滓。強人每服一升。（《外台秘一切風疹︰蒴 煮湯，和少酒塗之，無不瘥。（《梅師方》）
小兒赤游，上下游行，至心即死︰蒴 ，煎汁洗之。（《子母秘錄》）
五色丹毒︰蒴 葉，搗敷之。（《千金方》）
癰腫惡肉不消者︰蒴 灰、鍛石各淋取汁，合煎如膏。敷之，能蝕惡肉，亦去痣疵。此藥過十日即不中用也。（《千金方》）
手足疣目︰蒴 赤子，揉爛，塗目上。（《聖惠方》）
熊羆傷人︰蒴 一大把。以水一升漬，須臾，取汁飲，以滓封之。（張文仲《備急方》）
水英
（宋《圖經》）
【釋名】魚津草。
頌曰︰唐《天寶單方圖》言︰此草原生永陽池澤及河海邊。臨汝人呼爲牛葒草，河北信都人名水節，河內連內黃呼爲水棘，劍南、遂寧等郡名龍移草，淮南諸郡名海荏。嶺南亦有，土地尤宜，莖葉肥大，名海精木，亦名魚津草。
時珍曰︰此草不著形狀氣味，無以考証。芹菜亦名水英，不知是此否也？
【氣味】苦，寒，無毒。
【主治】骨風（蘇頌）。
【發明】頌曰︰蜀人采其花合面藥。凡丈夫、婦人無故兩腳腫滿連膝脛中痛，屈申急強者，名骨風。其疾不宜針灸及服藥，惟每日取此草五斤，以水一石，煮三斗，及熱浸腳，並淋膝上，日夜三、四度。不經，五日即瘥，數用神驗。其藥春取苗，夏采葉及花，秋冬用根。腫甚者，加生椒目三升，水二斗。用畢，即摩粉避風。忌油膩、生菜、豬、魚
藍
（《本經》上品）
【釋名】時珍曰︰按陸佃《埤雅》云︰《月令》︰仲夏令民無刈藍以鄭玄言︰恐傷長養之氣也。然則刈藍先王有禁，製字從監，以此故也。
【集解】《別錄》曰︰藍實生河內平澤，其莖葉可以染青。
弘景曰︰此即今染 碧所用者，以尖葉者爲勝。
恭曰︰藍有三種︰一種葉圍徑二寸許，濃三、四分者，堪染青，出嶺南，太常名爲木藍子；陶氏所說不堪爲澱，惟作碧色爾。
頌曰︰藍處處有之，人家蔬圃作畦種。至三月、四月生苗，高三、二尺許，葉似水蓼，花紅白色，實亦若蓼子而大，黑色。五月、六月採實。但可染碧，不堪作澱，此名蓼藍，即醫方所用者也。別有木藍，出嶺南，不入藥。有菘藍，可爲澱，亦名馬藍，《爾雅》所謂「，馬藍」是也。又福州一種馬藍，四時俱有，葉類苦 菜，土人連根采服，治敗血。江寧一種吳藍，二月內生，如蒿，葉青花白，亦解熱毒。此二種雖不類，而俱有藍名，且古方多用吳藍，或恐是此，故並附之。
宗奭曰︰藍實即大藍實也。謂之蓼藍者，非是。乃《爾雅》所謂馬藍者。解諸藥毒不可闕也。實與葉兩用。注不解實，只解葉，爲未盡。
時珍曰︰藍凡五種，各有主治，惟藍實專取蓼藍者。蓼藍︰葉如蓼，五、六月開花，成穗細小，淺紅色，子亦如蓼，歲可三刈，故先王禁之。菘藍︰葉如白菘。馬藍︰葉如苦 ，即郭璞所謂大葉冬藍，俗中所謂板藍者。二藍花子並如蓼藍。吳藍︰長莖如蒿而花白，吳人種之。木藍︰長莖如決明，高者三四尺，分枝布葉，葉如槐葉，七月開淡紅花，結角長寸許，累累如小豆角，其子亦如馬蹄決明子而微小，迥與諸藍不同，而作澱則一也。別有甘藍，可食，見本條。蘇恭以馬藍爲木藍，蘇頌以菘藍爲馬藍，宗 以藍實爲大葉藍之實，皆非矣。今並開列於下。
藍實
【氣味】苦，寒，無毒。權曰︰甘。
【主治】解諸毒，殺蠱 疰鬼螫毒。久服頭不白，輕身（《本經》。 音其，小兒鬼也）。填骨髓，明耳目，利五臟，調六腑，通關節，治經絡中結氣，使人健少睡，益心力（甄權）。療毒腫（蘇頌）。
藍葉汁（此蓼藍也）
【氣味】苦、甘，寒，無毒。
【主治】殺百藥毒，解野狼毒、射罔毒（《別錄》。弘景曰︰解毒不得生藍汁，以青 布漬汁亦善）。汁塗五心，珍）。
馬藍
【主治】婦人敗血。連根焙搗下篩，酒服一錢匕（蘇頌）。
吳藍
【氣味】苦、甘，冷，無毒。
【主治】寒熱頭痛，赤眼，天行熱狂，疔瘡，游風熱毒，腫毒風疹除煩止渴，殺疳，解毒藥毒箭，金瘡血悶，毒刺蟲蛇傷，鼻衄吐血，排膿，產後血暈，小兒壯熱，解金石藥毒、野狼毒、射罔毒（大明）。
【發明】震亨曰︰藍屬水，能使敗血分歸經絡。
時珍曰︰諸藍形雖不同，而性味不遠，故能解毒除熱。惟木藍葉力似少劣，藍子則專用蓼藍者也。至於用澱與青布，則是刈藍浸水入鍛石澄成者，性味不能不少異，不可與藍汁一概論也。有人病嘔吐，服玉壺諸丸不效，用藍汁入口即定，蓋亦取其殺蟲降火爾。如此之類，不可不知。
頌曰︰藍汁治蟲豸傷。劉禹錫《傳信方》著其法云︰取大藍汁一碗，入雄黃、麝香二物少許，以點咬處，仍細服其汁，神異之極也。張荐員外在劍南爲張延賞判官，忽被斑蜘蛛咬項上。一宿，咬處有二道赤色，細如箸，繞項上，從胸前下至心。經兩宿，頭面腫痛，大如數升碗，肚漸腫，幾至不救。張公出錢五百千，並荐家財又數百千，募能療者。忽一人應召，云可治。張公甚不信之，欲驗其方。其人云︰不惜方，但療人性命爾。遂取大藍汁一碗，以蜘蛛投之，至汁而死。又取藍汁加麝香、雄黃，更以一蛛投入，隨化爲水。張公因甚異之，遂令點於咬處。兩日悉平，作小瘡而愈。
【附方】舊十，新七。
小兒赤痢︰搗青藍汁二升，分四服。（《子母秘錄》）
小兒中蠱，下血欲死︰搗青藍汁，頻服之。（《聖惠方》）
陰陽易病，傷寒初愈，交合陰陽，必病拘急，手足拳，小腹急熱，頭不能舉，名陰陽易，當汗之。滿四日難治︰藍一把，雄鼠屎三十枚，水煎服，取汗。（《肘後方》）
驚癇發熱︰干藍、凝水石等分。爲末，水調敷頭上。（《聖惠方》）
上氣咳嗽，呷呀息氣，喉中作聲，唾粘︰以藍葉水浸搗汁一升，空腹頻服。須臾以杏仁研汁，煮粥食之。一兩日將息，依前法更服，吐痰盡方瘥。（《梅師方》）
飛血赤目熱痛︰干藍葉（切）二升，車前草半兩，淡竹葉（切）三握。水四升，煎二升，去滓溫洗。冷即再暖，以瘥爲度。（《聖濟總錄》）
腹中鱉症︰藍葉一斤（搗）。以水三升，絞汁服一升，日二次。（《千金方》）
應聲蟲病，腹中有物作聲，隨人語言，名應聲蟲病︰用板藍汁一盞。分五服，效。（夏子益《奇疾方》）
卒中水毒︰搗藍青汁，敷頭身令匝。（《肘後方》）
服藥過劑煩悶，及中毒煩悶欲死。搗藍汁服數升。（《肘後方》）
卒自縊死︰以藍汁灌之。（《千金方》）
毒箭傷人︰藍青搗飲並敷之。如無藍，以青布漬汁飲。（《肘後方》）
唇邊生瘡，連年不瘥︰以八月藍葉一斤。搗汁洗之，不過三度瘥。（《千金方》）
齒 腫痛︰紫藍，燒灰敷之，日五度。（《廣濟方》）
白頭禿瘡︰糞藍，煎汁頻洗。（《聖濟錄》）
天泡熱瘡︰藍葉搗敷之，良。（《集簡方》）
瘡疹不快︰板藍根一兩，甘草一分。爲末。每服半錢或一錢，取雄雞冠血三、二點，同溫酒少許調下。（《錢氏小兒方》）
藍澱
（《綱目》）
【釋名】時珍曰︰ ，石殿也，其滓澄殿在下也。亦作澱，俗作靛。南人掘地作坑，以藍浸水一宿，入鍛石攪至千下，澄去水，則青黑色。亦可乾收，用染青碧。其攪起浮沫，掠出陰乾，謂之靛花，即青黛，見下。
【氣味】辛、苦，寒，無毒。
【主治】解諸毒，敷熱瘡，小兒禿瘡熱腫（藏器）。止血殺蟲，治噎膈（時珍）。
【發明】時珍曰︰澱乃藍與鍛石作成，其氣味與藍稍有不同，而其止血、拔毒、殺蟲之功，似勝於藍。按《廣五行記》云︰唐永徽中，絳州一僧，病噎不下食數年，臨終命其徒曰︰吾死後，可開吾胸喉，視有何物苦我如此？及死，其徒依命，開視胸中，得一物，形似魚而有兩頭，遍體悉似肉鱗。安缽中，跳躍不已。戲投諸味，雖不見食，皆化爲水。又投諸毒物，亦皆銷化。一僧方作藍澱，因以少澱投之，即怖懼奔走，須臾化成水。世傳澱水能治噎疾，蓋本於此。今方士或以染缸水飲人治噎膈，皆取其殺蟲也。
【附方】舊三，新一。
時行熱毒，心神煩躁︰用藍澱一匙。新汲水一盞服。（《聖惠方》）
小兒熱丹︰藍澱，敷之。（《子母秘錄方》）
口鼻急疳，數日欲死︰以藍澱敷之，令遍，日十度，夜四度。（《千金翼》）
誤吞水蛭︰青靛調水飲，即瀉出。（《普濟方》）
青黛
（宋《開寶》）
【釋名】靛花（《綱目》）、青蛤粉。
時珍曰︰黛，眉色也。劉熙《釋名》云︰滅去眉毛，以此代之，故謂之黛。
【集解】志曰︰青黛從波斯國來。今以太原並廬陵、南康等處，染澱瓮上沫紫碧色者用之，與青黛同功。
時珍曰︰波斯青黛，亦是外國藍靛花，既不可得，則中國靛花亦可用。或不得已，用青布浸汁代之。貨者復以乾澱充之，然有鍛石，入服餌藥中當詳之。
【氣味】鹹，寒，無毒。權曰︰甘，平。
【主治】解諸藥毒，小兒諸熱，驚癇發熱，天行頭痛寒熱，並水研服之。亦磨敷熱瘡惡腫，金瘡下血，蛇犬等毒（《開寶》）。解小兒疳熱，殺蟲（甄權）。小兒丹熱，和水服之。同雞子白、大黃末，敷瘡癰、蛇虺螫毒（藏器）。瀉肝，散五臟郁火。
【發明】宗奭曰︰青黛乃藍爲之者。有一婦人患臍下腹上，下連二陰，遍生濕瘡，狀如馬爪瘡，他處並無，熱癢而痛，大小便澀，出黃汁，食亦減，身面微腫。醫作惡瘡治，用鰻
鱺魚、松脂、黃丹之藥塗之，熱痛甚。問其人嗜酒食，喜魚蟹發風等物。急令洗其膏藥。以馬齒莧四兩，杵爛，入青黛一兩，再研勻塗之。即時熱減，痛癢皆去。仍以八正散，日三服之，分敗客熱。藥乾即上。如此二日，減三分之一，五日減三分之二，二十日愈。此蓋中下焦蓄風熱毒气也。若不出，當作腸癰內痔。仍須禁酒色發風物。然不能禁，後果患內痔。
【附方】舊三，新十。
心口熱痛︰薑汁調青黛一錢服之。（《醫學正傳》）
內熱吐血︰青黛二錢，新汲水下。（《聖惠方》）
肺熱咯血︰青餅子︰用青黛一兩，杏仁（以牡蠣粉炒過）一兩。研勻，黃蠟化和，作三十餅子。每服一餅，以乾柿半個夾定，濕紙裹，煨香嚼食，粥飲送下，日三服。（華佗《中藏經》）
小兒驚癇︰青黛量大小，水研服之。（《生生編》）
小兒夜啼︰方同上。
小兒疳痢︰宮氣方歌云︰孩兒雜病變成疳，不問強羸女與男。煩熱毛焦鼻口燥，皮膚枯槁四肢癱。腹中時時更下痢，青黃赤白一般般。眼澀面黃鼻孔赤，谷道開張不可看。此方便是青黛散，孩兒百病服之安。
耳疳出汁︰青黛、黃柏末，乾搽。（《談野翁方》）
爛弦風眼︰青黛、黃連泡湯，日洗。（《明目方》）
產後發狂︰四物東加青黛，水煎服。（《摘玄》）
傷寒赤斑︰青黛二錢。水研服。（《活人書》）
豌豆瘡毒，未成膿者︰波斯青黛一棗許。水研服。（《梅師方》）
瘰癧未穿︰靛花、馬齒莧同搗。日日塗敷，取效。（《簡便方》）
諸毒蟲傷︰青黛、雄黃等分，研末，新汲水服二錢。（《古今錄驗》）
【附錄】雀翹 《別錄》有名未用曰︰味鹹。益氣明目。生藍中。葉四月實，銳黃中黑。五月採，陰乾。一名去母，一名更生。
甘藍
（《拾遺》）
【校正】自菜部移入此。
【釋名】藍菜（《千金》）
【集解】藏器曰︰此是西土藍也。葉闊可食。
時珍曰︰此亦大葉冬藍之類也。按胡洽居士云︰河東、隴西羌胡多種食之，漢地少有。
其葉長大而濃，煮食甘美。經冬不死，春亦有英。其花黃，生角結子。其功與藍相近也。
【氣味】甘，平，無毒。
【主治】久食，大益腎，填髓腦，利五臟六腑，利關節，通經絡中結氣，去心下結伏氣，明耳目，健人，少睡，益心力，壯筋骨。作菹經宿色黃，和鹽食，治黃毒
子
【主治】人多睡（思邈）。
蓼
（《本經》中品）
【校正】自菜部移入此。
【釋名】時珍曰︰蓼類皆高揚，故字從 ，音料
【集解】《別錄》曰︰蓼實生雷澤川澤。
弘景曰︰此類多人所食。有三種︰一是青蓼，人家常用，其葉有圓有尖，以圓者爲勝，所用即此也；一是紫蓼，相似而紫色；一是香蓼，相似而香，並不甚辛，好食。
保升曰︰蓼類甚多，有青蓼、香蓼、水蓼、馬蓼、紫蓼、赤蓼、木蓼七種。紫、赤二蓼，葉小狹而濃；青、香二蓼，葉亦相似而俱薄；馬、水二蓼，葉俱闊大，上有黑點；木蓼，一名天蓼，蔓生，葉似柘葉。六蓼花皆紅白，子皆大如胡麻，赤黑而尖扁；惟木蓼花黃白，子皮青滑。諸蓼並冬死，惟香蓼宿根重生，可爲生菜。
頌曰︰木蓼亦有大小二種，皆蔓生。陶氏以青蓼入藥，余亦無用。
《三茅君傳》有作白蓼醬方，藥譜無白蓼，疑即青蓼也。
宗奭曰︰蓼實即草部下品水蓼之子也。彼言水蓼是用莖，此言蓼實是用子也。春初以壺蘆盛水浸濕，高掛火上，日夜使暖，遂生紅芽，取爲蔬，以備五辛盤。
時珍曰︰韓保升所說甚明。古人種蓼爲蔬，收子入藥。故《禮記》烹雞、豚、魚、鱉，皆實蓼於其腹中，而和羹膾亦須切蓼也。後世飲食不用，人亦不復栽，惟造酒曲者用其汁耳。今但以平澤所生香蓼、青蓼、紫蓼爲良。
實
【氣味】辛，溫，無毒。
詵曰︰多食吐水，壅氣損陽。
【主治】明目溫中，耐風寒，下水氣，面目浮腫癰瘍（《本經》）。瘍，止霍亂，治小兒頭瘡（甄權）。
【附方】舊二，新二。
傷寒勞復，因交後卵腫，或縮入腹痛︰蓼子一把。水 汁，飲一升。（《肘後方》）
霍亂煩渴︰蓼子一兩，香薷二兩。每服二錢，水煎服。（《聖濟錄》）
小兒頭瘡︰蓼子爲末，蜜和雞子白同塗之，蟲出不作痕。（《藥性論》）
蝸牛咬毒，毒行遍身者︰蓼子煎水浸之，立愈。不可近陰，令弱也。（陳藏器《本草》）
苗葉
【氣味】辛，溫，無毒。
思邈曰︰黃帝云︰食蓼過多，有毒，發心痛。和生魚食，令人脫氣，陰核痛求死。二月食蓼，傷人腎。扁鵲云︰久食令人寒熱，損髓減氣少精。婦人月事來時食蓼、蒜，喜爲淋。與大麥麵相宜。
【主治】歸舌，除大小腸邪氣，利中益志（《別錄》）。乾之釀酒，主風冷，大良（弘景）。作生菜食，能入腰腳。煮湯捋腳暴軟，赤蓼燒灰淋汁浸之，以桑葉蒸 ，立愈（大明）。殺蟲伏砒（時珍）
【附方】舊四，新三。
蓼汁酒，治胃脘冷，不能飲食，耳目不聰明，四肢有氣，冬臥足冷︰八月三日取蓼日乾，如五升大，六十把，水六石，煮取一石，去滓，拌米飯，如造酒法，待熟，日飲之。十日後，目明氣壯也。（《千金方》）
肝虛轉筋吐瀉︰赤蓼莖葉（切）三合。水一盞，酒三合，煎至四合，分二服。（《聖惠方》）
霍亂轉筋︰蓼葉一升。水三升，煮取汁二升，入香豉一升，更煮一升半，分三服。（《藥性論》）
夏月 死︰濃煮蓼汁一盞服。（《外台》）
小兒冷痢︰蓼葉，搗汁服。（《千金》）
血氣攻心，痛不可忍︰蓼根洗銼，浸酒飲。（《斗門》）
惡犬咬傷︰蓼葉，搗泥敷。（《肘後》）
水蓼（《唐本草》）
【釋名】虞蓼（《爾雅》）、澤蓼。
志曰︰生於淺水澤中，故名水蓼。
時珍曰︰按《爾雅》云︰薔，虞蓼也。山夾水曰虞。
【集解】恭曰︰水蓼生下濕水旁。葉似馬蓼，大於家蓼，莖赤色，水 食之，勝於蓼子。
宗奭曰︰水蓼，大概與水葒相似，但枝低耳。今造酒取葉，以水浸汁，和面作曲，亦取其辛耳。
時珍曰︰此乃水際所生之蓼，葉長五六寸，比水葒葉稍狹，比家蓼葉稍大，而功用仿佛。故寇氏謂蓼實即水蓼之子者，以此故。
莖葉
【氣味】辛，無毒。大明曰︰冷。
【主治】蛇傷，搗敷之。絞汁服之，止蛇毒入腹心悶。又治腳氣腫痛成瘡，水煮汁漬捋之（《唐本》）。
馬蓼（《綱目》）
【釋名】大蓼（《綱目》）、墨記草。
時珍曰︰凡物大者，皆以馬名之，俗呼大蓼是也。高四五尺，有大、小二種。但每葉中間有黑跡，如墨點記，故方士呼爲墨記草。
【集解】弘景曰︰馬蓼生下濕地，莖斑，葉大有黑點。亦有二、三種，其最大者名蘢 ，即水葒也。
莖葉
【氣味】辛，溫，無毒。
時珍曰︰伏丹砂、雌黃。
【主治】去腸中蛭蟲，輕身（《本經》）。
葒草
（《別錄》中品）
【校正】並入有名未用《別錄》天蓼。
【釋名】鴻 （音纈）、蘢古（一作鼓）、游龍（《詩經》）、石龍（《別錄》）、錄》）、大蓼。
時珍曰︰此蓼甚大而花亦繁紅，故曰葒，曰鴻。鴻亦大也。《別錄》有名未用，草部中有天蓼，云一名石龍，生水中。陳藏器解云︰天蓼即水葒，一名游龍，一名大蓼。據此，則二條乃一指其實，一指莖葉而言也。今並爲一。
【集解】《別錄》曰︰葒生水旁，如馬蓼而大，五月採實。
弘景曰︰今生下濕地甚多，極似馬蓼而甚長大。《詩》稱隰有游龍，郭璞云︰即蘢古也。
頌曰︰葒即水葒也，似蓼而葉大，赤白色，高丈餘。《爾雅》云︰葒，蘢古。其大者（音詭）
時珍曰︰其莖粗如拇指，有毛。其葉大如商陸。花色淺紅，成穗。秋深子成，扁如酸棗仁而小，其色赤黑而肉白，不甚辛，炊炒可食。
實
【氣味】鹹，微寒，無毒。
【主治】消渴，去熱明目益氣（《別錄》）。
【附方】舊一，新一。
瘰癧︰水葒子不以多少，一半微炒，一半生用，同研末。食後好酒調服二錢，日三服。已破癖痞腹脹及堅硬如杯碗者︰用水葒花子一升，另研獨顆蒜三十個（去皮），新狗腦一個，皮硝再貼二、三次。倘有膿潰，勿怪。仍看虛實，日逐間服錢氏白餅子、紫霜丸、塌氣丸、消積丸，利之磨之。服至半月，甚者一月，無不瘥矣。以喘滿者，爲實；不喘者，爲虛。（《藺氏經驗方》）
花
【主治】散血，消積，止痛（時珍）。
【附方】新三。
胃脘血氣作痛︰水葒花一大撮。水二鐘，煎一鐘服。百戶毛菊莊屢驗方也。（董炳避《水集驗方》）
心氣 痛︰水葒花爲末。熱酒服二錢。又法︰男，用酒水各半煎服；女，用醋水各半煎服。一婦年三十病此，一服立效。（《摘玄方》）
腹中痞積︰水葒花或子一碗。以水三碗，用桑柴文武火煎成膏，量痞大小攤貼，仍以酒調膏服。忌腥葷油膩之物。（劉松石《保壽堂方》）
天蓼
（《別錄》）
時珍曰︰此指莖葉也。
【氣味】辛，有毒。
【主治】惡瘡，去痺氣（《別錄》）。根莖︰除惡瘡腫，水氣腳氣，煮濃汁漬之（蘇頌）。
【附方】新一。
生肌肉 水葒花根，煎湯淋洗，仍以其葉晒乾研末，撒瘡上，每日一次。（《談野翁試驗方》）
毛蓼
（《拾遺》）
【集解】藏器曰︰毛蓼生山足，似馬蓼，葉上有毛，冬根不死。
時珍曰︰此即蓼之生於山麓者，非澤隰之蓼也。
莖葉
【氣味】辛，溫，有毒。
【主治】癰腫疽 瘰癧，杵碎納瘡中，引膿血，生肌。亦作湯，洗瘡，兼濯足，治腳氣（藏器）。
海根
（《拾遺》）
【集解】藏器曰︰生會稽海畔山谷，莖赤，葉似馬蓼，根似菝 而小，胡人蒸而用之也。
根
【氣味】苦，小溫，無毒。
【主治】霍亂中惡心腹痛，鬼氣疰忤飛尸，喉痺蠱毒，癰疽惡腫，赤白游疹，蛇咬犬毒。酒及水磨服，並敷之（藏器）。
火炭母草
（宋《圖經》）
【集解】頌曰︰生南恩州原野中。莖赤而柔，似細蓼。葉端尖，近梗形方。夏有白花。秋實如菽，青黑色，葉甘可食。
葉
【氣味】酸，平，有毒。
【主治】去皮膚風熱，流注骨節，癰腫疼痛。不拘時采，於 器中搗爛，以鹽酒炒，敷腫痛處，經宿一易之（蘇頌）。
三白草
（《唐本草》）
【釋名】弘景曰︰葉上有三白點，俗因以名。又見下。
【集解】恭曰︰三白草生池澤畔，高尺許。葉似水葒，亦似蕺，又似菝 。葉上有三黑點，非白也。古人秘之，隱黑爲白爾。根如芹根，黃白色而粗大。
藏器曰︰此草初生無白，入夏葉端半白如粉。農人候之蒔田，三葉白則草便秀，故謂之三白。若云三黑點，蘇未識矣。其葉如薯蕷，亦不似水葒。
保升曰︰今出襄州，二月、八月採根用。
時珍曰︰三白草生田澤畔，三月生苗，高二、三尺。莖如蓼，葉如商陸及青葙。四月其顛三葉面上，三次變作白色，余葉仍青不變。俗云︰一葉白，食小麥；二葉白，食梅杏；三葉白，食黍子。五月開花成穗，如蓼花狀，而色白微香。結細實。根長白虛軟，有節須，狀如泥菖蒲根。《造化指南》云︰五月採花及根，可製雄黃。蘇恭言似水葒，有三黑點者，乃馬蓼，非三白也。藏器所說雖是，但葉亦不似薯蕷。
【氣味】甘、辛，寒，有小毒。
【主治】水腫腳氣，利大小便，消痰破癖，除積聚，消疔腫（《唐本》）。搗絞汁服，令人吐逆，除瘧及胸膈熱痰，小兒痞滿（藏器）。根︰療腳氣風毒脛腫，搗酒服，亦甚有驗。又煎湯，洗癬瘡（時珍）。
蠶網草
（《拾遺》）
【集解】藏器曰︰生濕地，如蓼大，莖赤花白。東土亦有之。
【氣味】辛，平，無毒。
【主治】諸蟲如蠶類咬人，恐毒入腹，煮服之。亦搗敷諸瘡（藏器）。
蛇網草
（《拾遺》）
【集解】藏器曰︰生平地，葉似苦杖而小，節赤，高一、二尺，種之辟蛇。又一種草，莖圓似苧，亦敷蛇毒。
慎微曰︰按《百一方》云︰東關有草狀如苧，莖方節赤， 敷蛇毒，如摘卻然，名蛇網草。又有鼠網草，即後莽草。
【氣味】缺。
【主治】蛇虺毒蟲等螫。取根葉搗敷咬處，當下黃水（藏器）。
虎杖
（《別錄》中品）
【釋名】苦杖（《拾遺》）、大蟲杖（《藥性》）、斑杖（《日華》）、酸杖。時珍曰︰杖言其莖，虎言其斑也。或云一名杜牛膝者，非也。一種斑杖似 頭者，與此同名異物。
【集解】弘景曰︰田野甚多，狀如大馬蓼，莖斑而葉圓。保升曰︰所在有之。生下濕地，作樹高丈餘，其莖赤根黃。二月、八月採根，日乾。
頌曰︰今出汾州、越州、滁州，處處有之。三月生苗，莖如竹筍狀，上有赤斑點，初生便分枝丫。葉似小杏葉。七月開花，九月結實。南中出者，無花。根皮黑色，破開即黃，似柳根。亦有高丈餘者。《爾雅》云︰ ，虎杖。郭璞注云︰似葒草而粗大，有細刺，可以染赤。是也。
宗奭曰︰此草藥也。《蜀本》言作木高丈餘者，非矣。大率皆似寒菊，然花、葉、莖、蕊差大爲異。仍莖葉有淡黑斑。六、七月旋旋開花，至九月中方已，花片四出，其色如桃花，差大而外微深。陝西山麓水次甚多。
曰︰凡使勿誤用天藍及斑袖根，二味根形味皆相似也。機曰︰諸注或云似葒、似杏、似寒菊，各不相侔，豈所產有不同耶？
時珍曰︰其莖似葒蓼，其葉圓似杏，其枝黃似柳，其花狀似菊，色似桃花。合而觀之，未嘗不同也。
根
【修治】 曰︰采得細銼，卻用葉包一夜，晒乾用。
【氣味】微溫。權曰︰甘，平，無毒。
宗奭曰︰味微苦。今天下暑月多煎根汁爲飲。不得甘草，則不堪飲。本文不言味。《藥性論》云︰甘。是甘草之味，非虎杖味也。
【主治】通利月水，破留血症結（《別錄》）。漬酒服，主暴瘕（弘景）。風在骨節間，及血瘀，煮汁作酒服之（藏器）。
治大熱煩躁，止渴利小便，壓一切熱毒（甄權）。治產後血暈，惡血不下，心腹脹滿，排膿，主瘡癤癰毒，撲損瘀血，破風毒結氣（大明）。燒灰，貼諸惡瘡。焙研煉蜜爲丸，陳米飲服，治腸痔下血（蘇頌）。研末酒服，治產後瘀血血痛，及墜撲昏悶有效（時珍）。
【發明】權曰︰暑月以根和甘草同煎爲飲，色如琥珀可愛，甚甘美。瓶置井中，令冷澈如冰，時人呼爲冷凍飲料子，啜之且尊於茗，極解暑毒。其汁染米作糜糕益美。搗末浸酒常服，破女子經脈不通。有孕人勿服。
時珍曰︰孫真人《千金方》︰治女人月經不通，腹內積聚，虛脹雷鳴，四肢沉重，亦治丈夫積聚，有虎杖煎︰取高地虎杖根，銼二斛，水二石五斗，煮取一斗半，去滓，入醇酒五升，煎如餳。每服一合，以知爲度。又許學士《本事方》︰治男婦諸般淋疾。用苦杖根洗淨，銼一合，以水五盞，煎一盞，去滓，入乳香、麝香少許服之。鄞縣尉耿夢得，內人患沙石淋，已十三年。每漩痛楚不可忍，溺器中小便下沙石剝剝有聲。百方不效，偶得此方服之，一夕而愈。乃予目擊者。
【附方】舊三，新四。
小便五淋︰苦杖爲末。每服二錢，用飯飲下。（《集驗方》）
月水不利︰虎杖三兩，凌霄花、沒藥一兩。爲末。熱酒每服一錢。又方︰治月經不通，腹大如瓮，氣短欲死︰虎杖一斤（去頭曝乾，切），土瓜根汁、牛膝汁二斗。水一斛，浸虎杖一宿，煎取二斗，入二汁，同煎如餳。每酒服一合，日再夜一，宿血當下。（《聖惠方》）
時疫流毒攻手足，腫痛欲斷︰用虎杖根銼，煮汁漬之。（《肘後方》）
腹中暴症硬如石，痛如刺，不治，百日內死︰取虎杖根，勿令影臨水上，可得石余，洗，乾搗末， 米五升炊飯，納入攪之，好酒五斗漬之，封候藥消飯浮，可飲一升半，勿食 魚及鹽。但取一斗乾者，薄酒浸飲，從少起，日三服，亦佳，症當下也。此方治症，勝諸大藥也。（《外台秘要》）
氣奔怪病，人忽遍身皮底混混如波浪聲，癢不可忍，抓之血出不能解，謂之氣奔︰以苦杖、人參、青鹽、白朮、細辛各一兩。作一服，水煎，細飲盡便愈。（夏子益《奇疾方》）
服二錢，日三次。忌酒色魚面 醬生冷。（《衛生家寶方》）
蕕
（《拾遺》）
【校正】並入有名未用《別錄》馬唐。
【釋名】馬唐（《別錄》）、馬飯（《別錄》）、羊麻（《別錄》）、羊粟（《別錄》）、蔓於（《爾雅》）、軒於。
藏器曰︰馬食之如糖如飯，故名馬唐、馬飯。
時珍曰︰羊亦食之，故曰羊麻、羊粟。其氣 臭，故謂之蕕。蕕者，此草莖頗似蕙而臭。故《左傳》云︰一薰一蕕，十年尚猶有臭，是也。孫升《談圃》以爲香薷者，誤矣。即《別錄》馬唐也，今並爲一。
【集解】《別錄》曰︰馬唐生下濕地，莖有節生根，五月採。
藏器曰︰生南方廢稻田中，節節有根，著土如結縷草，堪飼馬。又曰︰蕕生水田中，狀如結縷草而葉長，馬食之。
【氣味】甘，寒，無毒。藏器曰︰大寒。
【主治】馬唐︰調中，明耳目（《別錄》）。煎取汁，明目潤肺。又曰︰蕕︰消水氣濕痺，腳氣頑痺虛腫，小腹急，小便赤澀，並合赤小豆煮食，勿與鹽。絞汁服，止消渴，搗葉，敷毒腫（藏器）。
蓄
（音 畜。《本經》下品）
【釋名】扁竹（弘景）、扁辨（《吳普》）、扁蔓（《吳普》）、粉節草（《綱目》）、道生草。
時珍曰︰許慎《說文》作扁築，與竹同音。節間有粉，多生道旁，故方士呼爲粉節草、道生草。
【集解】《別錄》曰︰ 蓄，生東萊山谷，五月採，陰乾。
弘景曰︰處處有之，布地而生，花節間白，葉細綠，人呼爲扁竹。
頌曰︰春中布地生道旁，苗似瞿麥，葉細綠如竹，赤莖如釵股，節間花出甚細，微青黃色，根如蒿根。四、五月採苗，陰乾。《蜀圖經》云︰二月、八月採苗日乾。郭璞注《爾雅》云︰似小藜赤莖節，好生道旁，可食又殺蟲，是
時珍曰︰其葉似落帚葉而不尖，弱莖引蔓，促節。三月開細紅花，如蓼藍花，結細子，爐火家燒灰煉霜用。一種水扁築，名KT （音督），出《說文》。
【氣味】苦，平，無毒。權曰︰甘、澀。
【主治】浸淫疥瘙疽痔，殺三蟲（《本經》）。療女子陰蝕（《別錄》）。煮汁飲小兒，療蛔蟲有驗（甄權）。治霍亂黃膽，利小便，小兒 病（時珍）。
【附方】舊七，新二。
熱淋澀痛︰扁竹煎湯頻飲。（《生生編》）
熱黃膽疾︰扁竹搗汁，頓服一升。多年者，日再服之。（《藥性論》）
霍亂吐利︰扁竹入豉汁中，下五味，煮羹食。（《食醫心鏡》）
丹石沖眼，服丹石人毒發，沖眼腫痛︰扁竹根一握，洗，搗汁服之。（《食療本草》）
蛔咬心痛︰《食療》︰治小兒蛔咬心痛，面青，口中沫出臨死者︰取扁竹十斤（銼）。以水一石，煎至一斗，去滓煎如餳。隔宿勿食，空心服一升，蟲即下也。仍常煮汁作飯食。《海上歌》云︰心頭急痛不能當，我有仙人海上方。 蓄醋煎通口咽，管教時刻便安康。
蟲食下部，蟲狀如蝸牛，食下部作癢︰取扁竹一把。水二升，煮熟。五歲兒，空腹服三、五合。（《楊氏產乳》）
痔發腫痛︰扁竹搗汁，服一升。一、二服未瘥，再服。亦取汁和面作 煮食，日三次。（《藥性論》）
惡瘡痂癢作痛︰扁竹搗封，痂落即瘥。（《肘後方》）
藎草
（音燼。《本經》下品）
【釋名】黃草（《吳普》）、綠竹（《唐本》）、草
時珍曰︰此草綠色，可染黃，故曰黃、曰綠也。 、 ，乃北人呼綠字音轉也。古者貢草入染人，故謂之王芻，而進忠者謂之藎臣也。《詩》云︰終朝文》云︰ 草可以染黃。《漢書》云︰諸侯 綬。晉灼注云︰ 草出琅琊，似艾可染，因以名綬。皆謂此草也。
禹錫曰︰《爾雅》︰綠，王芻。孫炎注云︰即綠蓐草也。今呼爲鴟腳莎。《詩》云︰綠竹猗
【集解】《別錄》曰︰藎草，生青衣川谷，九月、十月採，可以染作金色。
普曰︰生太山山谷。
恭曰︰青衣縣名，在益州西。今處處平澤溪澗側皆有。葉似竹而細薄，莖亦圓小。荊襄人煮以染黃，色極鮮好。俗名綠蓐草。
【氣味】苦，平，無毒。普曰︰神農、雷公︰苦。
之才曰︰畏鼠負。
【主治】久咳上氣喘逆，久寒驚悸，痂疥白禿瘍氣，殺皮膚小蟲（《本經》）。治身熱邪氣，小兒身熱（吳普）。洗一切惡瘡，有效（大明）。
蒺藜
（《本經》上品）
【釋名】茨（《爾雅》）、旁通（《本經》）、屈人（《本經》）、止行（《本經》）、豺羽（《本經》）、升推。
弘景曰︰多生道上及牆上，葉布地，子有刺，狀如菱而小。長安最饒，人行多著木履。今軍家乃鑄鐵作之，以布敵路，名鐵蒺藜。《易》云︰據於蒺藜，言其凶傷；《詩》云︰牆有茨，不可掃也，以刺梗穢。方用甚稀。
時珍曰︰蒺，疾也；藜，利也；茨，刺也。其刺傷人，甚疾而利也。屈人、止行，皆因其傷人也。
【集解】《別錄》曰︰蒺藜子生馮翊平澤或道旁。七月、八月採實，曝乾。
頌曰︰冬月亦采之，黃白色。郭璞注《爾雅》云︰布地蔓生，細葉，子有三角，刺人，是也。又一種白蒺藜，今生同州沙苑，牧馬草地最多，而近道亦有之。綠葉細蔓，綿布沙上。七月開花黃紫色，如豌豆花而小。九月結實作莢，子便可采。其實味甘而微腥，褐綠色，與蠶種子相類而差大。又與馬 子酷相類，但馬 子微大宗奭曰︰蒺藜有二等︰一等杜蒺藜，即今之道旁布地而生者。開小黃花，結芒刺。一種白蒺藜，出同州沙苑牧馬處。子如羊內腎，大如黍粒，補腎藥，今人多用。風家惟用刺蒺藜也。
時珍曰︰蒺藜葉如初生皂莢葉，整齊可愛。刺蒺藜狀如赤根菜子及細菱，三角四刺，實有仁。其白蒺藜結莢長寸許，內子大如脂麻，狀如羊腎而帶綠色，今人謂之沙苑蒺藜。以此分別。
子
【修治】 曰︰凡使揀淨蒸之，從午至酉，日乾，木臼舂令刺盡，用酒拌再蒸，從午至酉，日乾用。
大明曰︰入藥不計丸散，並炒去刺用。
【氣味】苦，溫，無毒。《別錄》曰︰辛，微寒。權曰︰甘，有小毒。
志曰︰其性宣通，久服不冷而無壅熱，當以性溫爲是。
之才曰︰烏頭爲之使。
【主治】惡血，破症結積聚，喉痺乳難。久服長肌肉，明目輕身（《本經》）。身體風癢，頭痛，咳逆傷肺肺痿，止煩下氣。小兒頭瘡，癰腫陰潰，可作摩粉（《別錄》）。治諸風 瘍，療吐膿，去燥熱（甄權）。治奔豚腎氣，肺氣胸膈滿，催生墮胎，益精，療水藏冷，小便多，止遺瀝泄珍）。
【附方】舊九，新八。
服食法︰蒺藜子一石（七、八月熟時收取）。日乾，舂去刺，杵爲末。每服二錢，新汲水調下，日三服，勿令中絕，斷谷長生。服之一年以後，冬不寒，夏不熱；二年，老者復少，發白復黑，齒落更生。服之三年，身輕長生。（《神仙秘旨》）
腰脊引痛︰蒺藜子搗末，蜜和丸胡豆大。酒服二丸，日三服。（《外台秘要》）
通身浮腫︰杜蒺藜日日煎湯洗之。（《聖惠方》）
卒中五尸︰蒺藜子搗末，蜜丸胡豆大。每服二丸，日三服。（《肘後方》）
大便風秘︰蒺藜子（炒）一兩，豬牙皂莢（去皮，酥炙）五錢。爲末。每服一錢，鹽茶湯下。（《普濟方》）
月經不通︰杜蒺藜、當歸等分，爲末，米飲每服三錢。（《儒門事親》）
催生下衣，難產，胎在腹中，並包衣不下及胎死者︰蒺藜子、貝母各四兩。爲末，米湯服三錢。少頃不下，再服。（《梅師方》）
蛔蟲心痛吐清水︰七月七日采蒺藜子陰乾，燒作灰，先食服方寸匕，日三服。（《外台秘要》）
其汁煎如飴，服之。三十年失明︰補肝散︰用蒺藜子（七月七日收），陰乾搗散。食後水服方寸匕，日二。（《外台秘要》）
牙齒動搖，疼痛及打動者︰土蒺藜（去角生研）五錢，淡漿水半碗。蘸水入鹽溫漱，甚效。或以根燒灰，貼牙即牢固也。（《御藥院方》）
牙齒出血不止，動搖︰白蒺藜末，旦旦擦之。（《道藏經》）
打動牙疼︰蒺藜子或根爲末，日日揩之。（《瑞竹堂方》）
鼻塞出水，多年不聞香臭︰蒺藜二握，當道車碾過，以水一大盞，煮取半盞。仰臥，先滿口含飯，以汁一合灌鼻中。不過再灌，嚏出一兩個息肉，似赤蛹蟲，即愈。（《聖惠方》）
面上瘢痕︰蒺藜子、山梔子各一合。爲末。醋和，夜塗旦洗。（《救急方》）
白癜風疾︰白蒺藜子六兩，生搗爲末。每湯服二錢，日二錢。一月絕根。服至半月，白處見紅點，神效。（《孫真人食忌》）
一切疔腫︰蒺藜子一升，作灰，以醋和封頭上，拔根。（《外台秘要》）
花
【主治】陰乾爲末，每溫酒服二、三錢，治白癜風（宗 ）。
苗
【主治】煮湯，洗疥癬風瘡作癢（《千金》）。
【附方】舊二，新一。
鼻流清涕︰蒺藜苗二握，黃連二兩，水五升，煎一升，少少灌鼻中取嚏，不過再灌。（《聖濟錄》）
諸瘡腫毒︰蒺藜蔓洗，三寸截之，取得一斗。以水五升，煮取二升，去滓，納銅器中，又煮取一升，納小器中，煮如飴狀，以塗腫處。（《千金方》）
蠷 尿瘡，繞身匝即死︰以蒺藜葉搗敷之。無葉用子。（《備急方》）
白蒺藜
【氣味】甘，溫，無毒。
【主治】補腎，治腰痛泄精，虛損勞乏（時珍）。
【發明】頌曰︰古方皆用有刺者，治風明目最良。神仙方亦有單服蒺藜法，云不問黑白，但取堅實者，舂去刺用。
時珍曰︰古方補腎治風，皆用刺蒺藜。後世補腎多用沙苑蒺藜，或以熬膏和藥，恐其功亦不甚相遠也。刺蒺藜炒黃去刺，磨面作餅，或蒸食，可以救荒。
穀精草
（宋《開寶》）
【釋名】戴星草（《開寶》）、文星草（《綱目》）
時珍曰︰谷田余氣所生，故曰穀精。
志曰︰白花似星，故有戴星諸名。
【集解】頌曰︰處處有之。春生於谷田中，葉莖俱青，根花並白色。
二月、三月採花用，花白小圓似星。可 馬令肥
根微赤，出秦隴間。
時珍曰︰此草收谷後，荒田中生之，江湖南北多有。一科叢生，葉似嫩谷秧。抽細莖，高四、五寸。莖頭有小白花，點點如亂星。九月採花，陰乾。云二、三月採者，誤也。
花
【氣味】辛，溫，無毒。藏器曰︰甘，平。
大明曰︰可結水銀成砂子。
【主治】喉痺，齒風痛，諸瘡疥（《開寶》）。頭風痛，目盲翳膜，痘後生翳，止血（時珍）。
【發明】時珍曰︰穀精體輕性浮，能上行陽明分野。凡治目中諸病，加而用之，甚良。
明目退翳之功，似在菊花之上也。
【附方】舊一，新九。
腦痛眉痛︰穀精草二錢，地龍三錢，乳香一錢，爲末。每用半錢，燒煙筒中，隨左右熏鼻。（《聖濟錄》）
偏正頭痛︰《集驗方》︰用穀精草一兩爲末，以白面糊調攤紙花上，貼痛處，乾換。
《聖濟方》︰用穀精草末、銅綠各一錢，硝石半分。隨左右搐鼻。
鼻衄不止︰穀精草爲末，熟麵湯服二錢。（《聖惠方》）
目中翳膜︰穀精草、防風等分。爲末。米飲服之，甚驗。（《明目方》）
痘後目翳，隱澀淚出，久而不退︰用穀精草爲末，以柿或豬肝片蘸食。一方︰加蛤粉等
分，同入豬肝內煮熟，日食之。又方︰見夜明沙。（邵真人《濟急方》）
小兒雀盲，至晚忽不見物︰用羯羊肝一具（不用水洗，竹刀剖開），入穀精草一撮，瓦
罐煮熟，日食之。屢效。忌鐵器。如不肯食，炙熟，搗作丸綠豆大。每服三十丸，茶下。（《衛生家寶方》）
幼大全》）
海金沙
（宋《嘉 》）
【釋名】竹園荽。
時珍曰︰其色黃如細沙也。謂之海者，神異之也。俗名竹園荽，象葉形也。
【集解】禹錫曰︰出黔中郡，湖南亦有。生作小株，高一、二尺。七月收其全科，於日中暴之，小乾，以紙襯承，以杖擊之，有細沙落紙上，且暴且擊，以盡爲度。
時珍曰︰江浙、湖湘、川陝皆有之，生山林下。莖細如線，引於竹木上，高尺許。其葉細如園荽葉而甚薄，背面皆青，上多皺紋。皺處有沙子，狀如蒲黃粉，黃赤色。不開花，細根堅強。其沙及草皆可入藥。方士采其草取汁，煮砂、縮賀。
【氣味】甘，寒，無毒。
【主治】通利小腸。得梔子、馬牙硝、蓬沙，療傷寒熱狂。或丸或散（《嘉 》）。治濕熱腫滿，小便熱淋、膏淋、血淋、石淋莖痛，解熱毒气
【發明】時珍曰︰海金沙，小腸、膀胱血分藥也。熱在二經血分者宜之。
【附方】舊一，新五。
熱淋急痛︰海金沙草陰乾爲末，煎生甘草湯，調服二錢，此陳總領方也。一加滑石。（《夷
堅志》）
小便不通，臍下滿悶︰海金沙一兩，蠟面茶半兩，搗碎。每服三錢，生薑甘草煎湯下，日二服。亦可末服。（《圖經本草》）
膏淋如油︰海金沙、滑石各一兩，甘草梢二錢半。爲末。每服二錢，麥門冬煎湯服，日二次。
（《仁存方》）
血淋痛澀，但利水道，則清濁自分︰海金沙末，新汲水或砂糖水服一錢。（《普濟方》）
脾濕腫滿，腹脹如鼓，喘不得臥︰海金沙散︰用海金沙三錢，白朮四兩，甘草半兩，黑牽牛痘瘡變黑歸腎︰用竹園荽草煎酒，敷其身，即發起。（《直指方》）
地楊梅
（《拾遺》）
【集解】藏器曰︰生江東濕地，苗如莎草，四、五月有子，似楊梅也。
【氣味】辛，平，無毒。
【主治】赤白痢，取莖、子煎湯服（藏器）。
水楊梅
（《綱目》）
【釋名】地椒
【集解】時珍曰︰生水邊，條葉甚多，生子如楊梅狀。《庚辛玉冊》云︰地椒，一名水楊梅，多生近道陰濕處，荒田野中亦有之。叢生，苗葉似菊，莖端開黃花，實類椒而不赤。
實可結伏三黃、白礬，製丹砂、粉霜。
【氣味】辛，溫，無毒。
【主治】疔瘡腫毒（時珍）。
地蜈蚣草
（《綱目》）
【集解】時珍曰︰生村落塍野間。左蔓延右，右蔓延左。其葉密而對生，如蜈蚣形，其穗亦長，俗呼過路蜈蚣。其延上樹者，呼飛天蜈蚣。根、苗皆可用。
【氣味】苦，寒，無毒。
【主治】解諸毒，及大便不通，搗汁。療癰腫，搗塗，並末服，能消毒排膿。蜈蚣傷者，入鹽少許搗塗，或末敷之（時珍）。
【附方】新一。一切癰疽，及腸癰奶癰，赤腫未破，或已破而膿血不散，發熱疼痛能食者，並宜排膿托裡散︰用地蜈蚣、赤芍藥、當歸、甘草等分。爲末。每服二錢，溫酒下。（《和劑局方》）
半邊蓮
（《綱目》）
【集解】時珍曰︰半邊蓮，小草也。生陰濕塍塹邊。就地細梗引蔓，節節而生細葉。秋
開小花，淡紅紫色，止有半邊，如蓮花狀，故名。又呼急解索。
【氣味】辛，平，無毒。
【主治】蛇虺傷，搗汁飲，以滓圍塗之。又治寒 氣喘，及瘧疾寒熱，同雄黃各二錢，搗泥，碗內覆之，待色
紫花地丁
（《綱目》）
【釋名】箭頭草（《綱目》）、獨行虎（《綱目》）
【集解】時珍曰︰處處有之。其葉似柳而微細，夏開紫花結角。平地生者起莖；溝壑邊生者起蔓。《普濟方》云︰鄉村籬落生者，夏秋開小白花，如鈴兒倒垂，葉微似木香花之葉。此與紫花者相戾，恐別一種也。
【氣味】苦、辛，寒，無毒。
【主治】一切癰疽發背，疔腫瘰癧，無名腫毒惡瘡（時珍）。
【附方】新九。
黃膽內熱︰地丁末。酒服三錢。（《乾坤秘韞》）
稻芒粘咽，不得出者︰箭頭草嚼咽下。（同上方）
癰疽惡瘡︰紫花地丁（連根）、同蒼耳葉等分。搗爛，酒一鐘，攪汁服。（楊誠《經驗方》）
癰疽發背，無名諸腫，貼之如神︰紫花地丁草，三伏時收。以白面和成，鹽醋浸一夜貼之。昔有一尼發背，夢得此方，數日而痊。（孫天仁《集效方》）
一切惡瘡︰紫花地丁根，日乾，以罐盛，燒煙對瘡熏之。出黃水，取盡愈。（《衛生易簡方》）
瘰癧疔瘡，發背諸腫︰紫花地丁根去粗皮，同白蒺藜爲末，油和塗神效。（《乾坤秘韞》）
疔瘡腫毒︰《千金方》︰用紫花地丁草搗汁服，雖極者亦效。楊氏方︰用紫花地丁草、蔥頭、生蜜共搗貼之。若瘤瘡，加新黑牛屎。
喉痺腫痛︰箭頭草葉，入醬少許，研膏，點入取吐。（《普濟方》）
鬼針草
（《拾遺》）
【集解】藏器曰︰生池畔，方莖，葉有丫，子作釵腳，著人衣如針。北人謂之鬼針，南人謂之鬼釵。
【氣味】苦，平，無毒。
【主治】蜘蛛、蛇咬，杵汁服，並敷（藏器）。塗蠍蠆傷（時珍）。
【附方】新一。
割甲傷肉不愈︰鬼針草苗、鼠粘子根搗汁，和臘豬脂塗。（《千金》）
獨用將軍
（《唐本草》）
【集解】恭曰︰生林野中，節節穿葉心生苗，其葉似楠，不時采根、葉用。
【氣味】辛，無毒。
【主治】毒腫乳癰，解毒，破惡血（恭）。
【附方】新一。
下痢噤口︰獨將軍草根，有珠如豆者，取珠搗汁三匙，以白酒半杯和服。（《簡便方》）
【附錄】留軍待 恭曰︰生劍州山谷，葉似楠而細長，采無時。味辛，溫，無毒。主肢節風痛，筋脈不遂，折傷瘀血，五緩攣痛。
見腫消
（宋《圖經》）
【集解】頌曰︰生筠州。春生苗葉，莖紫色，高一、二尺，葉似桑而光，面青紫赤色，采無時。
【氣味】酸、澀，有微毒。
【主治】消癰腫及狗咬，搗葉貼之（蘇頌）。
【附方】新一。
一切腫毒及傷寒遺毒，發於耳之前後，及項下腫硬︰用見腫消草、生白芨、生白蘞、土大黃、生大薊根、野苧麻根搗成餅，入芒硝一錢，和貼留頭，乾即易之。若加金線重樓及山慈菇尤妙。（《傷寒蘊要》）
攀倒甑
（《圖經》）
【集解】頌曰︰生宜州郊野。莖葉如薄荷。一名斑杖，一名接骨。
時珍曰︰斑杖，名同虎杖；接骨，名同蒴 ，不知是一類否？
【氣味】苦，寒，無毒。
【主治】解利風熱，煩渴狂躁，搗汁服，甚效（蘇頌）。
水甘草
（《圖經》）
【集解】頌曰︰生筠州，多在水旁。春生苗，莖青，葉如柳，無花。土人七月、八月採。單用，不入衆藥。
【氣味】甘，寒，無毒。
【主治】小兒風熱丹毒，同甘草煎飲（蘇頌）。
此作品在全世界都属于公有领域，因为作者逝世已经超过100年，且作品于1931年1月1日之前出版。
Public domainPublic domainfalsefalse

草之六 毒草類四十七種
大黃
（《本經》下品）
【釋名】黃良（《本經》）、將軍（當之）、火參（《吳普》）、膚如（《吳普》）。
弘景曰︰大黃，其色也。將軍之號，當取其駿快也。
杲曰︰推陳致新，如戡定禍亂，以致太平，所以有將軍之號。
【集解】《別錄》曰︰大黃生河西山谷及隴西。二月、八月採根，火乾。
普曰︰生蜀郡北部或隴西。二月卷生黃赤，其葉四四相當，莖高三尺許。三月花黃，五月實黑，八月採根。根有黃汁，切片陰乾。
弘景曰︰今采益州北部汶山及西山者，雖非河西、隴西，好者猶作紫地錦色，味甚苦澀，色至濃黑。西川陰乾者勝。北部日乾，亦有火乾者，皮小焦不如，而耐蛀堪久。此藥至勁利，粗者便不中服。
恭曰︰葉、子、莖並似羊蹄，但莖高六、七尺而脆，味酸堪生啖，葉粗長而濃。根細者亦似宿羊蹄，大者乃如碗，長二尺。其性濕潤而易蛀壞，火乾乃佳。作時燒石使熱，橫寸截著石上爆之，一日微燥，以繩穿晾乾。今出宕州、涼州、西羌、蜀地者皆佳。幽并以北者漸細，氣力不及蜀中者。陶言蜀地不及隴西，誤矣。
藏器曰︰凡用當分別之。若取和濃深沉、能攻病者，可用蜀中似牛舌片緊硬者；若取瀉泄駿快、推陳去熱者，當取河西錦紋者。
頌曰︰今蜀川、河東、陝西州郡皆有之，以蜀川錦紋者佳。其次秦隴來者，謂之土番大黃。正月內生青葉，似蓖麻，大者如扇。根如芋，大者如碗，長一、二尺。其細根如牛蒡，小者亦如芋。四月開黃花，亦有青紅似蕎麥花者。莖青紫色，形如竹。二、八月採根，去黑皮，切作橫片，火乾。蜀大黃乃作豎片如牛舌形，謂之牛舌大黃。二者功用相等。江淮出者曰土大黃，二月開花，結細實。
時珍曰︰宋祁《益州方物圖》，言蜀大山中多有之，赤莖大葉，根巨若碗，藥市以大者為枕，紫地錦紋也。今人以莊浪出者為最，莊浪，即古涇原隴西地，與《別錄》相合。
【正誤】頌曰︰鼎州出一種羊蹄大黃，治疥瘙甚效。初生苗葉如羊蹄，累年長大，即葉似商陸而狹尖。四月內抽條出穗，五、七莖相合，花葉同色。結實如蕎麥而輕小，五月熟即黃色，呼為金蕎麥。三月採苗，五月採實，陰乾。九月採根，破之亦有錦紋。亦呼為土大黃。
時珍曰︰蘇說即老羊蹄根也。因其似大黃，故謂之羊蹄大黃，實非一類。又一種酸模，乃山大黃也。狀似羊蹄而生山上，所謂土大黃或指此，非羊蹄也。俱見本條。
根
【修治】雷曰︰凡使細切，以紋如水旋斑緊重者，銼片蒸之，從巳至未，晒乾，又洒臘水蒸之，從未至亥，如此凡七次。晒乾，卻洒淡蜜水再蒸一伏時，其大黃必如烏膏樣，乃晒乾用。
藏器曰︰凡用有蒸、有生、有熟，不得一概用之。
承曰︰大黃采時，皆以火石爆乾貨賣，更無生者，用之亦不須更多炮炙蒸煮。
【氣味】苦，寒，無毒。《別錄》曰︰大寒。普曰︰神農、雷公︰苦，有毒；扁鵲︰苦，無毒；李當之︰小寒。
元素曰︰味苦氣寒，氣味俱濃，沉而降，陰也。用之須酒浸煨熟者，寒因熱用。酒浸入太陽經；酒洗入陽明經，余經不用酒。
杲曰︰大黃苦峻下走，用之於下必生用。若邪氣在上，非酒不至，必用酒浸引上至高之分，驅熱而下。如物在高巔，必射以取之也。若用生者，則遺至高之邪熱，是以愈後或目赤，或喉痺，或頭腫，或膈上熱疾生也。
時珍曰︰凡病在氣分，及胃寒血虛，並妊娠產後，並勿輕用。其性苦寒，能傷元氣、耗陰血故也。
之才曰︰黃芩為之使，無所畏。
權曰︰忌冷水，惡干漆。
【主治】下瘀血血閉，寒熱，破症瘕積聚，留飲宿食，蕩滌腸胃，推陳致新，通利水穀，調中化食，安和五臟（《本經》）。平胃下氣，除痰實，腸間結熱，心腹脹滿，女子寒血閉脹，小腹痛，諸老血留結（《別錄》）。通女子經候，利水腫，利大小腸。貼熱腫毒，小兒寒熱時疾，煩熱蝕膿（甄權）。通宣一切氣，調血脈，利關節，泄壅滯水氣，溫瘴熱瘧（大明）。瀉諸實熱不通，除下焦濕熱，消宿食，瀉心下痞滿（元素）。下痢赤白，裡急腹痛，小便淋瀝，實熱燥結，潮熱譫語，黃膽諸火瘡（時珍）。
【發明】之才曰︰得芍藥、黃芩、牡蠣、細辛、茯苓，療驚恚怒，心下悸氣。得硝石、紫石英、桃仁，療女子血閉。
宗奭曰︰張仲景治心氣不足，吐血衄血，瀉心湯，用大黃、黃芩、黃連。或曰心氣既不足，而不用補心湯，更用瀉心何也？答曰︰若心氣獨不足，則當不吐衄也。此乃邪熱因不足而客之，故令吐衄。以苦泄其熱，以苦補其心，蓋一舉而兩得之。有是証者，用之無不效，惟在量其虛實而已。
震亨曰︰大黃苦寒善泄，仲景用之瀉心湯者，正因少陰經不足，本經之陽亢甚無輔，以致陰血妄行飛越。故用大黃瀉去亢甚之火，使之平和，則血歸經而自安。夫心之陰氣不足，非一日矣，肺與肝俱各受火而病作。故黃芩救肺，黃連救肝。肺者陰之主，肝者心之母、血之合也。肝肺之火既退，則陰血複其舊矣。寇氏不明說而云邪熱客之，何以明仲景之意而開悟後人也？
時珍曰︰大黃乃足太陰、手足陽明、手足厥陰五經血分之藥。凡病在五經血分者，宜用之。若在氣分用之，是謂誅伐無過矣。瀉心湯治心氣不足吐血衄血者，乃真心之氣不足，而手厥陰心包絡、足厥陰肝、足太陰脾、足陽明胃之邪火有餘也。雖曰瀉心，實瀉四經血中之伏火也。又仲景治心下痞滿、按之軟者，用大黃黃連瀉心湯主之。此亦瀉脾胃之濕熱，非瀉心也。病發於陰而反下之，則作痞滿，乃寒傷營血，邪氣乘虛結於上焦。胃之上脘在於心，故曰瀉心，實瀉脾也。《素問》云︰太陰所至為痞滿。又云︰濁氣在上，則生 脹，是矣。病發於陽而反下之，則成結胸，乃熱邪陷入血分，亦在上脘分野。仲景大陷胸湯丸皆用大黃，亦瀉脾胃血分之邪，而降其濁氣也。若結胸在氣分，則只用小陷胸湯；痞滿在氣分，則用半夏瀉心湯矣。成無己注釋
《傷寒論》，亦不知分別此義。
成無己曰︰熱淫所勝，以苦泄之。大黃之苦，以蕩滌瘀熱，下燥結而泄胃強。
頌曰︰本草稱大黃推陳致新，其效最神，故古方下積滯多用之，張仲景治傷寒用處尤多。古人用毒藥攻病，必隨人之虛實寒熱而處置，非一切輕用也。梁武帝因發熱欲服大黃。姚僧坦
曰︰大黃，乃是快藥，至尊年高，不可輕用。帝弗從，幾至委頓。梁元帝常有心腹疾。諸醫咸謂宜用平藥，可漸宣通。僧坦曰︰脈洪而實，此有宿妨，非用大黃無瘥理。帝從之，遂愈。以此言之，今醫用一毒藥而攻眾病，其偶中，便謂此方神奇；其差誤，則不言用藥之失，可不戒哉？
【附方】舊十三，新四十二。
吐血衄血，治心氣不足，吐血衄血者，瀉心湯主之︰大黃二兩，黃連、黃芩各一兩，水三升，煮一升，熱服取利。（張仲景《金匱玉函》）
吐血刺痛︰川大黃一兩，為散。每服一錢，以生地黃汁一合，水半盞，煎三、五沸，無時服傷寒痞滿，病發於陰，而反下之，心下滿而不痛，按之濡，此為痞也，大黃黃連瀉心湯主之︰大黃二兩，黃連一兩，以麻沸湯二升漬之，須臾絞汁，分作二次溫服。（仲景《傷寒論》）
熱病譫狂︰川大黃五兩，銼，炒微赤，為散。用臘雪水五升，煎如膏。每服半匙，冷水下。（《聖惠方》）
傷寒發黃︰方同上。氣壯者，大黃一兩。水二升，漬一宿，平旦煎汁一升，入芒硝一兩，緩服，須臾當利下。（《傷寒類要》）
腰腳風氣作痛︰大黃二兩，切如棋子，和少酥炒乾，勿令焦，搗篩。每用二錢，空心以水三大合，入薑三片，煎十餘沸，取湯調服。當下冷膿惡物，即痛止。（崔元亮《海上方》）
一切壅滯︰《經驗後方》︰治風熱積壅，化痰涎，治痞悶消食，化氣導血︰用大黃四兩，牽牛子（半炒半生）四兩，為末，煉蜜丸如梧子大。每服十丸，白湯下，並不損人。如要微利，加一、二十丸。《衛生寶鑒》︰用皂莢熬膏和丸，名墜痰丸，又名全真丸。金宣宗服之有驗，賜名保安丸。
痰為百病︰滾痰丸︰治痰為百病，惟水瀉、胎前產後不可服用︰大黃（酒浸，蒸熟切晒）
八兩，生黃芩八兩，沉香半兩，青礞石二兩。
以焰硝二兩，同入砂罐固濟， 紅研末二兩。上各取末，以水和丸梧子大。常服一、二十丸，小病五、六十丸，緩病七、八十丸，急病一百二十丸，溫水吞下，即臥勿動，候藥逐上焦痰
滯。次日先下糟粕，次下痰涎，未下再服。王隱君歲合四十餘斤，愈疾數萬也。（《養生主論》）
男女諸病︰無極丸︰治婦人經血不通，赤白帶下，崩漏不止，腸風下血，五淋，產後積
血，症瘕腹痛，男子五勞七傷，小兒骨蒸潮熱等証，其效甚速。
分作四分︰一分用童尿一碗，食鹽二錢，浸一日，切晒；一分用醇酒一碗，浸一日，切晒，再以巴豆仁三十五粒同炒，豆黃，去豆不用；一分用紅花四兩，泡水一碗，浸一日，切晒；一分用當歸四兩，入淡醋一碗，同浸一日，去歸，切晒。為末，煉蜜丸梧子大。每服五十丸，空心溫酒下。取下惡物為驗；未下再服。此武當高士孫碧云方也。（《醫林集要》）
心腹諸疾︰三物備急丸︰治心腹諸疾，卒暴百病︰用大黃、巴豆、乾薑各一兩。搗篩，蜜和搗一千杵，丸小豆大，每服三丸。凡中惡客忤，心腹脹滿，痛如者，以暖水或酒服之，或灌之。未知更服三丸，腹中鳴轉，當吐下便愈。若口已噤者，折齒
灌之，入喉即瘥。此乃仲景方，司空裴秀改為散用，不及丸也。（《圖經本草》）
腹中痞塊︰大黃十兩為散，醋三升，蜜兩匙和煎，丸梧子大。每服三十丸，生薑湯下，吐利為度。（《外台秘要》）
腹脅積塊︰風化石（灰末）半斤，瓦器炒極熱，稍冷，入大黃（末）一兩炒熱，入桂心（末）半兩略炒，下米醋攪成膏，攤布貼之。又方︰大黃二兩，朴硝一兩，為末，以大蒜同搗膏和貼之。或加阿魏一兩，尤妙。（《丹溪心法》）
久患積聚，二便不利，氣上搶心，腹中脹滿，害食︰大黃、白芍各二兩。為末，水丸梧
子大。每湯下四十丸，日三，以知為度。（《千金方》）
脾癖疳積，不拘大人小兒︰錦紋大黃三兩為末，醋一盞，沙鍋內文武火熬成膏，傾瓦上，日晒夜露三日，再研。用舶上硫黃一兩（形如琥珀者），官粉一兩，同研勻。十歲以下小兒半錢，大人一錢半，米飲下。忌一切生冷、魚肉，只食白粥半月。如一服不愈，半月之後再服。若不忌口，不如勿服。（《聖濟總錄》）
小兒無辜閃癖瘰癧，或頭幹黃聳，或乍痢乍瘥，諸狀多者，大黃煎主之︰大黃九兩（錦紋新實者，若微朽即不中用），削去皮，搗篩為散。以好米醋三升，和置瓦碗中，於大鐺內浮湯上，炭火慢煮，候至成膏，可丸，乃貯器中。三歲兒一服七丸，梧子大，日再服，以下出青赤膿為度。若不下，或下少，稍稍加丸。若下多，又須減之。病重者七、八劑方盡根。大人亦可用之。此藥惟下宿膿，不令兒利也。須禁食毒物，乳母亦禁之。一加木香一兩半。（崔知悌方）
小兒諸熱︰大黃（煨熟）、黃芩各一兩，為末，煉蜜丸麻子大。每服五丸至十丸，蜜湯下。加黃連，名三黃丸。（《錢氏小兒方》）
骨蒸積熱，漸漸黃瘦︰大黃四分，以童子小便五、六合，煎取四合，去滓。空腹分為二服，如人行五里，再服。（《廣利方》）
赤白濁淋︰好大黃為末。每服六分，以雞子一個，破頂入藥，攪勻蒸熟，空心食之。不過三服愈。（《簡便方》）
相火秘結︰大黃（末）一兩，牽牛頭（末）半兩，每服三錢。有厥冷者，酒服；無厥冷，五心煩，蜜湯服。（劉河間《保命集》）
諸痢初起︰大黃（煨熟）、當歸各二、三錢（壯人各一兩）。水煎服，取利。或加檳榔。（《集
熱痢裡急︰大黃一兩。浸酒半日，煎服取利。（《集簡方》）
忽喘悶絕，不能語言，涎流吐逆，牙齒動搖，氣出轉大，絕而複蘇，名傷寒並熱霍亂︰大黃食已即吐，胸中有火也︰大黃一兩，甘草二錢半，水一升，煮半升，溫服。（仲景《金匱玉函方》）
婦人血癖作痛︰大黃一兩，酒二升，煮十沸，頓服取利。（《千金翼》）
產後血塊︰大黃末一兩，頭醋半升，熬膏，丸梧子大。每服五丸，溫醋化下，良久當下。（《千金方》）
乾血氣痛︰綿紋大黃（酒浸晒乾）四兩，為末，好醋一升，熬成膏，丸芡子大。臥時酒化一丸服，大便利一、二行，紅漏自下，乃調經仙藥也。或加香附婦人嫁痛，小戶腫痛也︰大黃一兩，酒一升，煮一沸，頓服。（《千金方》）
男子偏墜作痛︰大黃末和醋塗之，乾則易。（《梅師方》）
濕熱眩暈不可當者︰酒炒大黃為末，茶清服二錢，急則治其標也。（《丹溪纂要》）
小兒腦熱，常欲閉目︰大黃一分。水三合，浸一夜。一歲兒每日服半合，余者塗頂上，乾即再上。《姚和眾《至寶方》）
暴赤目痛︰四物東加熟大黃，酒煎服之。（《傳信適用方》）
胃火牙痛︰口含冰水一口，以紙捻蘸大黃末，隨左右搐鼻，立止。（《儒門事親》）
風熱牙痛︰紫金散︰治風熱積壅，一切牙痛，去口氣，大有奇效︰好大黃瓶內燒存性，為末，早晚揩牙，漱去。都下一家專貨此藥，兩宮常以數千贖之，其門如市也。（《千金家藏方》）
風蟲牙痛，齦常出血，漸至崩落，口臭，極效︰大黃（米泔浸軟）、生地黃各旋切一片，合定貼上，一夜即愈，未愈再貼。忌說話，恐引入風。（《本事方》）
口瘡糜爛︰大黃、枯礬等分，為末，擦之吐涎。（《聖惠方》）
鼻中生瘡︰生大黃、杏仁搗勻，豬脂和塗。又方︰生大黃、黃連各一錢，麝香少許，為末，生油調搽。（《聖惠方》）
傷損瘀血︰《三因方》雞鳴散︰治從高墜下，木石壓傷，及一切傷損，血瘀凝積，痛不可忍，並以此藥推陳致新。雞鳴時服。至晚取下瘀血，即愈。《和劑方》︰治跌壓瘀血在內脹滿。大黃、當歸等分，炒研，每服四錢，溫酒服，取下惡物愈。打撲傷痕，瘀血滾注，或作潮熱者︰大黃末，薑汁調塗。一夜，黑者紫；二夜，紫者白也。（《瀕湖集簡方》）
杖瘡腫痛︰大黃末，醋調塗之。童尿亦可調。（《醫方摘玄》）
金瘡煩痛，大便不利︰大黃、黃芩等分，為末，蜜丸。先食水下十丸，日三服。（《千金方》）
凍瘡破爛︰大黃末，水調塗之。（《衛生寶鑒》）
湯火傷灼︰莊浪大黃生研，蜜調塗之。不惟止痛，又且滅瘢。此乃金山寺神人所傳方。（洪邁《夷堅志》）
灸瘡飛蝶，因艾灸訖，火痂便退，瘡內鮮肉片飛如蝶形而去，痛不可忍，是火毒也︰大黃、朴硝各半兩，為末，水服取利即愈。（張杲《醫說》）
蠷 咬瘡︰大黃末塗之。（《醫說》）
火丹赤腫遍身者︰大黃磨水，頻刷之。（《急救方》）
腫毒初起︰大黃、五倍子、黃柏等分，為末。新汲水調塗，日四、五次。（《簡便方》）
癰腫 熱作痛︰大黃末，醋調塗之。燥即易，不過數易即退，甚驗神方也。（《肘後方》）
乳癰腫毒︰金黃散︰用川大黃、粉草各一兩。為末，好酒熬成膏收之。以絹攤貼瘡上，仰臥。仍先以溫酒服一大匙，明日取下惡物。（《婦人經驗方》）
大風癩瘡︰大黃（煨）一兩，皂莢刺一兩，為末。每服方寸匕，空心溫酒下，取出惡毒物如魚腦狀。未下再服，即取下如亂髮之蟲。取盡，乃服雄黃花蛇藥。名通天再造散。（《十便良方》）
葉
【氣味】酸，寒，無毒。
【主治】置荐下，辟虱蟲（《相感志》）。
商陸
（《本經》下品）
【釋名】蓫䓪（音逐湯）、當陸（《開寶》）、章柳（《圖經》）、白昌（《開寶》）、馬尾（《廣雅》）、夜呼（《本經》）。
時珍曰︰此物能逐蕩水氣，故曰蓫䓪。訛為商陸，又訛為當陸，北音訛為章柳。或云枝枝相值，葉葉相當，故曰當陸。或云多當陸路而生也。
【集解】《別錄》曰︰商陸生咸陽山谷。如人形者有神。
恭曰︰此有赤白二種︰白者入藥用；赤者見鬼神，甚有毒。
保升曰︰所在有之。葉大如牛舌而濃脆，赤花者，根赤；白花者，根白。二月、八月採根，日乾。頌曰︰俗名章柳根，多生於人家園圃中。春生苗，高三、四尺，青葉如牛舌而長。莖青赤，至柔脆。夏秋開紅紫花，作朵。根如蘿蔔而長，八、九月採之。《爾雅》謂之蓫䓪 ，《廣雅》謂之馬尾，《易經》謂之莧陸
斆曰︰一種赤昌，苗葉絕相類，不可服之，有傷筋骨消腎之毒。惟章陸花白年多者，仙人采之作脯，可下酒也。
時珍曰︰商陸昔人亦種之為蔬，取白根及紫色者擘破，作畦栽之，亦可種子。根、苗、莖並可洗蒸食，或用灰汁煮過亦良，服丹砂、乳石人食之尤利。其赤與黃色者有毒，不可食。按︰周定王《救荒本草》云︰章柳幹粗似雞冠花幹，微有線楞，色微紫赤，極易生植
根
【修治】 曰︰取花白者根，銅刀刮去皮，薄切，以東流水浸兩宿，漉出，架甑蒸，以黑豆葉一重，商陸一重，如此蒸之，從午至亥，取出去豆葉，曝乾銼用。無豆葉，以豆代之。
【氣味】辛，平，有毒。《別錄》曰︰酸。
權曰︰甘，有大毒。忌犬肉。
大明曰︰白者苦冷，得大蒜良。赤者有毒，能伏 砂、砒石、雌黃，拔錫。
恭曰︰赤者但可貼腫，服之傷人，痢血不已殺人，令人見鬼神。
張仲景曰︰商陸以水服，殺人。
杲曰︰商陸有毒，陽中之陰。其味酸辛，其形類人。其用療水，其效如神。
【主治】水腫疝瘕痺，熨除癰腫，殺鬼精物（《本經》）。療胸中邪氣，水腫痿痺，腹滿
洪直，疏五臟，散水氣（《別錄》）。瀉十種水病。喉痺不通，薄切醋炒，塗喉外，良（甄權）。
通大小腸，瀉蠱毒，墮胎， 腫毒，敷惡瘡（大明）。
【發明】弘景曰︰方家不甚乾用，惟療水腫，切生根，雜生鯉魚煮作湯服。道家乃散用之，及煎釀服，皆能去尸蟲，見鬼神。其實子亦入神藥。花名 花，尤良。
頌曰︰古方術家多用之，亦可單服。五月五日采根，竹 盛，掛屋東北角陰乾百日，搗篩，井華水調服，云神仙所秘法也。
時珍曰︰商陸苦寒，沉也，降也，陰也。其性下行，專於行水，與大戟、甘遂，蓋異性而同功，胃氣虛弱者不可用。方家治腫滿、小便不利者，以赤根搗爛，入麝香三分，貼於臍心，以帛束之，得小便利即腫消。又治濕水，以指畫肉上，隨散不成紋者。用白商陸、香附子炒乾，出火毒，以酒浸一夜，日乾為末。每服二錢，米飲下。或以大蒜同商陸煮汁服亦可。其莖葉作蔬食，亦治腫疾。
嘉謨曰︰古贊云︰其味酸辛，其形類人。療水貼腫，其效如神。斯言盡之矣。
【附方】舊九，新六。
濕氣腳軟︰章柳根切小豆大，煮熟，更以綠豆同煮為飯。每日食之，以瘥為度，最效。（《斗門方》）
水氣腫滿︰《外台秘要》︰用白商陸根去皮，切如豆大，一大盞，以水三升，煮一升，更以粟米一大盞，同煮成粥。每日空心服之，取微利，不得雜食。千金髓︰用白商陸六兩，取汁半合，和酒半升，看人與服。當利下水，取效。《梅師方》︰用白商陸一升，羊肉六兩。水一斗，煮取六升，去滓，和蔥、豉作 食之。腹中暴症，有物如石，痛刺啼呼，不治，百日死︰多取商陸根搗汁或蒸之，以布藉腹上，安藥，衣物覆，冷即易，晝夜勿息。（孫真人《千金方》）
癖如石，在脅下堅硬︰生商陸根汁一升，杏仁一兩（浸去皮尖，搗如泥）。以商陸汁絞杏泥，火煎如餳。每服棗許，空腹熱酒服，以利下惡物為度。（《聖惠方》）
產後腹大堅滿，喘不能臥︰白聖散︰用章柳根三兩，大戟一兩半，甘遂（炒）一兩，為末。每服二、三錢，熱湯調下，大便宣利為度。此乃主水聖藥也。（潔古《保命集》）
五尸注痛︰腹痛脹急，不得喘息，上攻心胸，旁攻兩脅，痛或磊塊涌起︰用商陸根熬，以囊盛，更互熨之，取效。（《肘後方》）
小兒痘毒，小兒將痘發熱，失表，忽作腹痛，及膨脹弩氣，乾霍亂，由毒气與胃氣相搏，欲出不得出也。以商陸根和蔥白搗敷臍上，斑止痘出，方免無虞。（《摘玄方》）
喉卒攻痛︰商陸切根炙熱，隔布熨之，冷即易，立愈。（《圖經本草》）
瘰癧喉痺攻痛︰生商陸根搗作餅，置 上，以艾炷於上灸三、四壯良。（《外台秘要》）
一切毒腫︰商陸根和鹽少許，搗敷，日再易之。（孫真人《食忌》）
石癰如石，堅硬不作膿者︰生商陸根搗擦之，燥即易，取軟為度。亦治濕漏諸癤。（張文仲方）
瘡傷水毒：商陸根搗灸，布裹熨之，冷即易之（千金方）
䓪花
【主治】人心昏塞，多忘喜臥，取花陰乾百日，搗末，日暮水服方寸七，乃臥思念所欲事，即於眠中醒悟也（蘇頌）。
野狼毒
（《本經》下品）
【釋名】時珍曰︰觀其名，知其毒矣。
【集解】《別錄》曰︰野狼毒生秦亭山谷及奉高。二月、八月採根，陰乾。陳而沉水者良。
弘景曰︰宕昌亦出之。乃言止有數畝地生，蝮蛇食其根，故為難得。亦用太山者。今用出漢中及建平。云與防葵同根，但置水中沉者是野狼毒，浮者是防葵。俗用亦稀，為療腹內要藥耳。
恭曰︰今出秦州、成州，秦亭原在二州之界。秦隴地寒，元無蝮蛇。此物與防葵都不同類，生處又別，太山、漢中亦不聞有，陶說謬矣。
志曰︰野狼毒葉似商陸及大黃，莖葉上有毛，根皮黃，肉白。以實重者為良，輕者為力劣。秦亭在隴西，奉高是太山下縣。陶云︰沉者是野狼毒，浮者是防葵，此不足為信。假使防葵秋冬采者堅實，得水皆沉；野狼毒春夏采者輕虛，得水皆浮。且二物全別，不可比類。此與麻黃、橘皮、半夏、枳實、吳茱萸為六陳也。
頌曰︰今陝西州郡及遼、石州亦有之。狀如馬志所說。
時珍曰︰野狼毒出秦、晉地。今人往往以草 茹為之，誤矣。見
根
【氣味】辛，平，有大毒。甄權曰︰苦、辛，有毒。
之才曰︰大豆為之使，宜醋炒，惡麥句薑，畏占斯、密陀僧也。
【主治】咳逆上氣，破積聚飲食，寒熱水氣，惡瘡鼠 疽蝕，鬼精蠱毒，殺飛鳥走獸（《本經》）。除脅下積癖（《別錄》）。
治痰飲症瘕，亦殺鼠（甄權）。合野葛納耳中，治聾（《抱朴子》）。
【附方】舊四，新六。
心腹連痛作脹︰用野狼毒二兩附子半兩，搗篩，蜜丸梧子大。一日服一丸，二日二丸，三日三丸，止；又從一丸起，至三丸止，以瘥為度。（《肘後方》）
九種心痛，一蟲，二蛀，三風，四悸，五食，六飲，七冷，八熱，九氣也。又治連年積冷，流注心胸，及落馬墮車，瘀血中惡等証︰九痛丸︰用野狼毒（炙香）、吳茱萸（湯泡）、巴豆（去心，炒取霜）、乾薑（炮）、人參各一兩，附子（泡去皮）三兩，為末，煉蜜丸梧子大。每空腹溫酒下一丸。（《千金方》）
食︰用野狼毒三兩，附子一兩，旋複花三兩，搗末，蜜丸梧子大。每服三丸，食前白湯下，日三服。（《肘後方》）
以蜜丸梧子大。每兩脅氣結︰方同腹中冷痛方。
一切蟲病︰用野狼毒杵末，每服一錢，用餳一皂子大，沙糖少許，以水化開，臥時空腹服之，次早即下蟲也。（《集效方》）
以豬油、馬油調搽患處。方睡勿以被蒙頭，恐藥氣傷面。此維揚潘氏所傳方。（《藺氏經驗方》）
瓦器內，以津液擦化為末，同以清油浸藥，高一寸，三日，待藥沉油清，遇夜不見燈火，蘸油塗瘡上，仍以口鼻於藥盞上吸氣，取效。（《永類方》）
積年乾癬
惡疾風瘡︰野狼毒、秦艽等分。為末。每服方寸匕，溫酒下，日一、二服。（《千金方》）
防葵
（《本經》上品）
【釋名】房苑（《吳普》）、梨蓋（《本經》）、恭曰︰根葉似葵花子根，香味似防風，故名防葵。
【集解】《別錄》曰︰防葵生臨淄川谷，及嵩高、太山、少室。三月三日采根，曝乾。
普曰︰莖葉如葵，上黑黃。二月生根，根大如桔梗根，中紅白。六月花白，七月、八月實白。三月採根。
恭曰︰此物亦稀有，襄陽、望楚、山東及興州西方有之。興州者乃勝南者，為鄰蜀地也。
頌曰︰今惟出襄陽地，他郡不聞也。其葉似葵，每莖三葉，一本十數莖，中發一ㄒ，其端開花，如蔥花、景天輩而色白，六月開花即結實。根似防風，香味亦如之，依時采者乃沉水。今乃用枯朽野狼毒當之，極為謬矣。
時珍曰︰唐時隴西成州貢之。蘇頌所說，詳明可據。
【正誤】弘景曰︰防葵，今用建平者。本與野狼毒同根，猶如三建，其形亦相似，但置水中不沉爾。而野狼毒陳久者，亦不能沉矣。
曰︰凡使防葵，勿誤用野狼毒，緣真相似，而驗之有異，效又不同，切須審之，恐誤人疾。其防葵在蔡州沙土中生，采
恭曰︰野狼毒與防葵都不同類，生處亦別。
藏器曰︰二物，一是上品，一是下品，善惡不同，形質又別。陶氏以浮沉為別，後人因而用之，將以防葵破堅積為下品之物，與野狼毒同功。今古因循，遂無甄別，殊為謬誤。
根
【修治】 曰︰凡使須揀去 末，用甘草湯浸一宿，漉出曝乾，用黃精自然汁一、二升拌了，土器中炒至汁盡用。
【氣味】辛，寒，無毒。《別錄》曰︰甘、苦。普曰︰神農︰辛、小寒；桐君、扁鵲︰無毒；岐伯、雷公、黃帝︰辛、苦，無毒。權曰︰有小毒。
【主治】疝瘕腸泄，膀胱熱結，溺不下，咳逆溫瘧，癲癇驚邪狂走。久服堅骨髓，益氣輕身（《本經》）。療五臟虛氣，小腹支滿臚脹，口乾，除腎邪，強志。中火者不可服，令人恍惚見鬼（《別錄》）。久服主邪氣驚狂（蘇恭）。主 癖氣塊，膀胱宿水，血氣瘤大如碗者，悉能消散。治鬼瘧，百邪鬼魅精怪，通氣（甄權）。
【發明】時珍曰︰防葵乃神農上品藥，黃帝、岐伯、桐君、雷公、扁鵲、吳普皆言其無毒；獨《別錄》言中火者服之，令人恍惚見鬼。陳延之《短劇方》云︰防葵多服，令人迷惑恍惚如狂。按《難經》云︰重陽者狂，脫陽者見鬼，是豈上品養性所宜乎？是豈寒而無毒者乎？不然，則《本經》及蘇恭所列者，是防葵功用；而《別錄》所列者，乃似防葵之野狼毒功用，非防葵也。野狼毒之亂防葵，其來亦遠矣，不可不辨。古方治蛇瘕、鱉瘕大方中，多用防葵，皆是野狼毒也。
【附方】舊一，新二。
腫滿洪大︰防葵研末，溫酒服一刀圭，至二、三服，身 及小不仁為效。（《肘後方》）
癲狂邪疾︰方同上。
傷寒動氣，傷寒汗下後，臍左有動氣︰防葵散︰用防葵一兩，木香、黃芩、柴胡各半兩。
每服半兩，水一盞半，煎八分，溫服。（雲岐子《保命集》）
野狼牙
（《本經》下品）
【釋名】牙子（《本經》）、野狼齒（《別錄》）、野狼子（《別錄》）、犬牙（《吳普》）、抱牙（《吳普》）、支蘭（李當之）。
弘景曰︰其牙似獸之齒牙，故有諸名。
【集解】《別錄》曰︰野狼牙生淮南川谷及冤句。八月採根，曝乾。中濕腐爛生衣者，殺人。
普曰︰葉青，根黃赤，六七月華，八月實黑，正月、八月採根。
保升曰︰所在有之。苗似蛇莓而濃大，深綠色。根黑，若獸之牙。三月、八月採根，日乾。
頌曰︰今江東、汴東州郡多有之。
時珍曰︰《范子計然》云︰出建康及三輔，色白者善。
根
【氣味】苦，寒，有毒。《別錄》曰︰酸。普曰︰神農、黃帝︰苦，有毒。桐君︰辛；岐伯、雷公、扁鵲︰苦，無毒。
之才曰︰蕪荑為之使，惡地榆、棗肌。
【主治】邪氣熱氣，疥瘙惡瘍瘡痔，去白蟲（《本經》）。治浮風瘙癢，煎汁洗惡瘡（甄權）。殺腹臟一切蟲，止赤白痢，煎
【附方】舊六，新四。
金瘡出血︰野狼牙草莖葉，熟搗貼之。（《肘後方》）
小便溺血︰金粟野狼牙草（焙乾，入蚌粉炒）、槐花、百藥煎等分。為末。每服三錢，米泔空心調服。亦治酒病。（《衛生易簡方》）
寸白諸蟲︰野狼牙五兩。搗末，蜜丸麻子大。隔宿不食，明旦以漿水下一合，服盡即瘥。（《蟲瘡瘙癢︰六月以前采野狼牙葉，以後用根，生 咀，以木葉裹之， 火之，冷即止。（楊炎《南行方》）
小兒陰瘡︰野狼牙草，濃煮汁洗之。（《千金方》）
婦人陰癢︰野狼牙二兩，蛇床子三兩，煎水熱洗。（《外台秘要》）
婦人陰蝕瘡爛者︰野狼牙湯︰用野狼牙三兩，水四升，煎取半升，以箸纏綿浸湯瀝洗，日四、五遍。（張仲景《金匱玉函》）
耳出汁︰野狼牙研末，綿裹，日塞之。（《聖惠方》）
毒蛇傷螫︰獨莖野狼牙根或葉，搗爛，臘豬脂和塗，立瘥。（崔氏方）
射工中人有瘡︰野狼牙，冬取根，夏取葉，搗汁飲四五合，並敷之。（《千金方》）
茹
（《本經》下品）
【釋名】離婁（《別錄》）、掘據（音結居），時珍曰︰ 茹本作 ，其根牽引之貌。掘據，當作拮據，《詩》云︰予手拮據，手口共作之狀也。
【集解】《別錄》曰︰ 茹生代郡川谷。五月採根陰乾。黑頭者，良。普曰︰草高四五尺，葉圓黃，四四相當。四月華黃，五月實黑。根黃，有汁亦黃色。三月採葉，四月、五月採根。
弘景曰︰今第一出高麗，色黃。初斷時汁出凝黑如漆，故云漆頭。次出近道，名草 茹，色白，皆燒鐵爍頭令黑，以當漆頭，非真也。
頌曰︰今河陽、淄、齊州亦有之。二月生苗，葉似大戟而花黃色。根如蘿蔔，皮赤黃，肉白。初斷時，汁出凝黑如漆。三月開淺紅花，亦淡黃色，不著子。陶隱居謂出高麗者，此近之。又有一種草 茹，色白。古方兩用之。故姚僧坦治癰疽生惡肉，有白 茹散，敷之看肉盡便停止，但敷諸膏藥。若不生肉，又敷黃 散。惡肉仍不盡者，可以漆頭赤皮和白閭茹散三錢合敷之。觀此，則赤白皆可用也。
時珍曰︰《范子計然》云︰ 茹出武都，黃色者善。草 茹出建康，白色。今亦處處有之，生山原中。春初生苗，高二、三尺。根長大如蘿蔔、蔓荊狀，或有歧出者，皮黃赤，肉白色，破之有黃漿汁。莖葉如大戟，而葉長微闊，不甚尖，折之有白汁。抱莖有短葉相對，團而出尖。葉中出莖，莖中分二三小枝。二、三月開細紫花，結實如豆大，一顆三粒相合，生青熟黑，中有白仁如續隨子之狀。今人往往皆呼其根為野狼毒，誤矣。野狼毒葉似商陸、大黃輩，根無漿汁。
根
【氣味】辛，寒，有小毒。《別錄》曰︰酸。普曰︰神農︰辛；岐伯︰酸、鹹，有毒；李當之︰大寒。
之才曰︰甘草為之使，惡麥門冬。
【主治】蝕惡肉敗瘡死肌，殺疥蟲，排膿惡血，除大風熱氣，善忘不樂（《本經》）。去熱痺，破症瘕，除
【發明】宗奭曰︰治馬疥尤善，服食方用至少。
時珍曰︰《素問》︰治婦人血枯痛，用烏 骨、 茹二物丸服，方見烏 魚下。王冰言︰茹取其散惡血。又《齊書》云︰郡王子隆年二十，身體過充。徐嗣伯合 茹丸服之自消。則茹亦可服食，但要斟酌爾。《孟詵必效方》︰治甲疽生於腳趾邊腫爛。用二兩，苦酒浸一宿，以豬脂五合合煎，取膏三合。日三塗之，即消。又《聖惠方》︰治頭風旋眩，鴟頭丸中亦用之。
【附方】舊二，新二。
緩疽腫痛︰ 茹一兩，為散。溫水服二錢匕。（《聖惠方》）
傷寒咽痛，毒攻作腫︰真 茹爪甲大，納口中，嚼汁咽之，當微覺為佳。（張文仲《備急方中焦熱痞，善忘不禁︰ 茹三分，甘草（炙）二兩，硝石。為末。每服一錢，雞鳴時溫酒下，以知為度。（《聖惠方》）
疥瘡瘙癢︰ 茹末，入輕粉，香油調敷之。（《多能鄙事》）
大戟
（《本經》下品）
【釋名】 巨（《爾雅》）、下馬仙（《綱目》）。
時珍曰︰其根辛苦，戟人咽喉，故名。今俚人呼為下馬仙，言利人甚速也。郭璞注《爾雅》云︰蕎， 巨，即大戟也。
【集解】《別錄》曰︰大戟生常山。十二月採根，陰乾。
保升曰︰苗似甘遂而高碩，葉有白汁，花黃。根似細苦參，皮黃黑，肉黃白。五月採苗，二月、八月採根用。
頌曰︰近道多有之。春生紅芽，漸長作叢，高一尺以來。葉似初生楊柳小團。三月、四月開黃紫花，團圓似杏花，又似蕪荑。根似細苦參，秋冬采根陰乾。淮甸出者莖圓，高三、四尺，花黃，葉至心亦如百合苗。江南生者葉似芍藥。
時珍曰︰大戟生平澤甚多。直莖高二、三尺，中空，折之有白漿。葉長狹如柳葉而不團，其梢葉密攢而上。杭州紫大戟為上，江南土大戟次之。北方綿大戟色白，其根皮柔韌如綿，甚峻利，能傷人。弱者服之，或至吐血，不可不知。
根
【修治】 曰︰凡使勿用附生者，誤服令人泄氣不禁，即煎薺 湯解之。采得後，於槐砧上細銼，與海芋葉拌蒸，從巳至申，去芋葉
時珍曰︰凡采得以漿水煮軟，去骨，晒乾用。海芋葉麻而有毒，恐不可用也。
【氣味】苦，寒，有小毒。《別錄》曰︰甘，大寒。權曰︰苦、辛，有大毒。
元素曰︰苦、甘、辛，陰中微陽。瀉肺，損真氣。
時珍曰︰得棗即不損脾。
之才曰︰反甘草，用菖蒲解之。
恭曰︰畏菖蒲、蘆葦、鼠屎。
大明曰︰赤小豆為之使，惡薯蕷。
【主治】蠱毒，十二水，腹滿急痛積聚，中風皮膚疼痛，吐逆（《本經》）。頸腋癰腫，頭痛。發汗，利大小便（《別錄》）。瀉毒藥，泄天行黃病溫瘧，破症結（大明）。下惡血癖塊，腹內雷鳴，通熱淋，取愈（蘇頌）。
【發明】成無己曰︰大戟、甘遂之苦以泄水者，腎所主也。
好古曰︰大戟與甘遂同為泄水之藥，濕勝者苦燥除之也。
時珍曰︰痰涎之為物，隨氣升降，無處不到。入於心，則迷竅而成癲癇，妄言妄見；入於肺，則塞竅而成咳唾稠粘，喘急背冷；入於肝，則留伏蓄聚，而成脅痛乾嘔，寒熱往來；入於經絡，則麻痺疼痛；入於筋骨，則頸項胸背腰脅手足牽引隱痛。陳無擇《三因方》，並以控涎丹主之，殊有奇效。此乃治痰之本。痰之本，水也，濕也。得氣與火，則凝滯而為痰為飲為涎為涕為癖。大戟能泄臟腑之水濕，甘遂能行經隧之水濕，白芥子能散皮裡膜外之痰氣，惟善用者，能收奇功也。又錢仲陽謂腎為真水，有補無瀉，而複云痘瘡變黑歸腎一証，用百祥圓下之以瀉腎，非瀉腎也，瀉其腑則水，故曰瀉其腑則臟自不實，腑者膀胱也。竊謂百祥非獨瀉腑，正實則瀉其子也，腎邪實而瀉其肝也。大戟味苦澀，浸水色青綠，肝膽之藥也。故百祥圓又治嗽而吐青綠水。夫青綠者，少陽風木之色也。仲景亦云︰心下痞滿，引脅下痛，乾嘔短氣者，十棗湯主之。其中亦有大戟。夫乾嘔脅痛，非肝膽之病乎？則百祥之瀉肝膽也，明矣。肝乃東方，宜瀉不宜補。況瀉青、瀉黃皆瀉其子，同一瀉也，何獨腎只瀉腑乎？潔古老人治變黑歸腎証，用宣風散代百祥圓，亦是瀉子之意。蓋毒勝火熾則水益涸，風挾火勢則土受虧。故津血內竭，不能化膿，而成青黑乾陷之証。瀉其風火之毒，所以救腎扶脾也。或云脾虛腎旺，故瀉腎扶脾者，非也。腎之真水不可瀉，瀉其陷伏之邪毒爾。
【附方】舊一，新一十。
百祥圓，治嗽而吐青綠水，又治痘瘡歸腎，紫黑乾陷，不發寒者，宜下之。不黑者，慎勿下︰紅芽大戟不以多少，陰乾，漿水煮極軟，去骨日乾，複納原汁中煮，汁盡，焙為末，水丸粟米大。每服一二十丸，閉結。用大戟一兩，棗三枚。水一碗同煮，曝乾，去大戟，以棗肉焙丸服，從少至多，以利為度。骨牽引，釣痛走易，及皮膚麻痺，似乎癱瘓，不可誤作風氣風毒及瘡疽施治。又治頭痛不可舉，或白甘遂、白芥子（微炒）各一兩，為末，薑汁打麵糊丸梧子大。每服七丸，或二十丸，以津液咽下。若取利，則服五六十丸。（《三因方》）
水腫喘急，小便澀及水蠱︰大戟（炒）二兩，乾薑（炮）半兩，為散。每服三錢，薑湯下。大小便利為度。（《聖濟總錄》）
水病腫滿，不問年月淺深︰大戟、當歸、橘皮各一兩（切）。以水二升，煮取七合，頓服。利下水二三斗，勿怪。至重者，不過再服便瘥。禁毒食一年，永不複作。此方出張尚客。（李絳《兵部手集》）
水氣腫脹︰大戟一兩，廣木香半兩。為末。五更酒服一錢半，取下碧水後，以粥補之。忌咸物。《簡便方》︰用大戟燒存性，研末，每空心酒服一錢匕。
水腫腹大如鼓，或遍身浮腫︰用棗一斗，入鍋內以水浸過，用大戟根苗蓋之，瓦盆合定，煮熟，取棗無時食之，棗盡決愈。又大戟散︰用大戟、白牽牛、木香等分，為末。每服一錢，以豬腰子一對，批開摻末在內，濕紙煨熟，空心食之。左則塌左，右則塌右。（張潔古《活法機要》）
牙齒搖痛︰大戟咬於痛處，良。（《生生編》）
中風發熱︰大戟、苦參四兩，白酢漿一斗，煮熟洗之，寒乃止。（《千金方》）
澤漆
（《本經》下品）
【釋名】漆莖（《別錄》）、貓兒眼睛草（《綱
弘景曰︰是大戟苗。生時摘葉有白汁，故名澤漆，亦嚙人肉。余見下。
【集解】《別錄》曰︰澤漆，大戟苗也。生太山川澤。三月三日、七月七日，采莖葉陰乾。
大明曰︰此即大戟花也。川澤中有。莖梗小，花黃色，葉似嫩菜，四、五月採之。
頌曰︰今冀州、鼎州、明州及近道皆有之。
時珍曰︰《別錄》、陶氏皆言澤漆是大戟苗，《日華子》又言是大戟花，其苗可食。然大戟苗泄人，不可為菜。今考《土宿本草》及
《寶藏論》諸書，並云澤漆是貓兒眼睛草，一名綠葉綠花草，一名五鳳草。江湖原澤平陸多有之。春生苗，一科分枝成叢，柔莖如馬齒莧，綠葉如苜蓿葉，葉圓而黃綠，頗似貓睛，故名貓兒眼。莖頭凡五葉中分，中抽小莖五枝，每枝開細花青綠色，複有小葉承之，齊整如一，故又名五鳳草、綠葉綠花草。掐莖有白汁粘人，其根白色有硬骨。或以此為大戟苗者，誤也。五月採水蠱、腳氣有效，尤與神農本文相合。自漢人集《別錄》，誤以為大戟苗，故諸家襲之爾。用者宜審。
莖葉
【氣味】苦，微寒，無毒。《別錄》曰︰辛。大明曰︰冷，有小毒。之才曰︰小豆為之使，惡薯蕷。
【主治】皮膚熱，大腹水氣，四肢面目浮腫，丈夫陰氣不足（《本經》）。利大小腸，明目輕身（《別錄》）。主蠱毒
【發明】時珍曰︰澤漆利水，功類大戟，故人見其莖有白汁，遂誤以為大戟。然大戟根苗皆有毒泄人，而澤漆根硬不可用，苗亦無毒，可作菜食而利丈夫陰氣，甚不相侔也。
【附方】舊二，新六。
肺咳上氣脈沉者，澤漆湯主之︰澤漆三斤（以東流水五斗，煮取一斗五升，去滓），入半夏半升，紫參、白前、生薑各五兩，甘草、黃芩、人參、桂心各三兩，煎取五升。每服五合，日三服。（張仲景《金匱要略方》）
心下伏瘕大如杯，不得食者︰澤漆四兩，大黃、葶藶（熬）各三兩。
十種水氣︰澤漆十斤，夏月取嫩莖葉，入酒一斗，研汁約二斗，於銀鍋內，慢火熬如稀餳，水氣蠱病︰生鮮貓眼睛草，晒乾為末，棗肉丸彈子大。每服二丸，白湯化下，日二服。覺腹中暖，小便利，為度。（《乾坤秘韞》）
腳氣赤腫，行步腳痛︰貓兒眼睛草、鷺鷥藤、蜂窠等分。每服一兩，水五碗，煎三碗，熏洗之。（《衛生易簡方》）
牙齒疼痛︰貓兒眼睛草一搦，研爛，湯泡取汁，含漱吐涎。（《衛生易簡方》）
男婦瘰癧︰貓兒眼睛草一二捆，井水二桶，五月五日午時，鍋內熬至一桶，去滓，澄清再熬至一碗，瓶收。每以椒、蔥、槐枝煎湯洗瘡淨，乃搽此膏，數次愈。（《便民圖纂方》）
癬瘡有蟲︰貓兒眼睛草，晒乾為末，香油調搽之。（《衛生易簡方》）
甘遂
（《本經》下品）
【釋名】甘 （《別錄》）、陵 （《吳普》）、重澤
時珍曰︰諸名義多未詳。
【集解】《別錄》曰︰甘遂生中山川谷。二月採根，陰乾。
普曰︰二月、八月採。
弘景曰︰中山在代郡。第一本出太山、江東。比來用京口者，大不相似。赤皮者勝，白皮者都下亦有，名草甘遂，殊惡，蓋贗偽者也。
恭曰︰甘遂苗似澤漆，其根皮赤肉白，作連珠實重者良。草甘遂乃是蚤休，療體全別，苗亦不同，俗名重台，葉似鬼臼、蓖麻，根皮白色。
大明曰︰西京者上，汴、滄、吳者次之，形似和皮甘草。
頌曰︰今陝西、江東亦有之。苗似澤漆，莖短小而葉有汁，根皮赤肉白，作連珠，大如指頭。
根
【修治】 曰︰凡采得去莖，於槐砧上細銼，用生甘草湯、薺 自然汁二味，攪浸三日，其水如墨汁，乃漉出，用東流水淘六、七
時珍曰︰今人多以面裹煨熟用，以去其毒。
【氣味】苦，寒，有毒。《別錄》曰︰甘，大寒。普曰︰神農、桐君︰苦，有毒；岐伯、雷公︰甘，有毒。
元素曰︰純陽也。
之才曰︰瓜蒂為之使，惡遠志，反甘草。
【主治】大腹疝瘕，腹滿，面目浮腫，留飲宿食，破症堅積聚，利水穀道（《本經》）。下五水，散膀胱留熱，皮中痞，熱氣腫滿（《別錄》）。能瀉十二種水疾，去痰水（甄權）。瀉腎經及隧道水濕，腳氣，陰囊腫墜，痰迷癲癇，噎膈痞塞（時珍）。
【發明】宗奭曰︰此藥專於行水，攻決為用。
元素曰︰味苦氣寒。苦性泄，寒勝熱，直達水氣所結之處，乃泄水之聖藥。水結胸中，非此不能除，故仲景大陷胸湯用之。但有毒不可輕用。
時珍曰︰腎主水，凝則為痰飲，溢則為腫脹。甘遂能泄腎經濕氣，治痰之本也。不可過服，但中病則止可也。張仲景治心下留飲，與甘草同用，取其相反而立功也。劉河間《保命集》云︰凡水腫服藥未全消者，以甘遂末塗腹，繞臍令滿，內服甘草水，其腫便去。又王
《百一選方》云︰腳氣上攻，結成腫核，及一切腫毒。用甘遂末，水調敷腫處，即濃煎甘草汁服，其腫即散。二物相反，而感應如此。清流韓詠病腳疾用此，一服病去七八，再服而愈也。
【附方】舊三，新一十九。
水腫腹滿︰甘遂（炒）二錢二分，黑牽牛一兩半，為末。水煎，時時呷之。（《普濟方》）
膜外水氣︰甘遂末、大麥麵各半兩，水和作餅，燒熟食之，取利。（《聖濟總錄》）
身面洪腫︰甘遂二錢半，生研為末。以 豬腎一枚，分為七臠，入末在內，濕紙包煨，令熟食之，日一服。至四、五服，當覺腹鳴，小便利，是其效也。（《肘後方》）
腎水流注，腿膝攣急，四肢腫痛︰即上方加木香四錢。每用二錢，煨熟，溫酒嚼下。當利黃水，為驗。（《御藥院方》傳）
正水脹急，大小便不利欲死︰甘遂五錢（半生半炒），胭脂壞子十文，研勻。每以一錢，白麵四兩，水和作棋子大，水煮令浮，淡食之。大小便利後，用平胃散加熟附子，每以二錢煎服。（《普濟方》）
小兒疳水︰珠子甘遂（炒）、青橘皮等分。為末。三歲用一錢，以麥芽湯下，以利為度。
忌酸咸三、五日。名水寶散。（《總微論》）
水蠱喘脹︰甘遂、大戟各一兩，慢火炙研。每服一字，水半盞，煎三、五沸服。不過十服。（《聖濟錄》）
水腫喘急，大小便不通︰十棗丸︰用甘遂、大戟、芫花等分。為末，以棗肉和丸梧子大。
每服四十丸，侵晨熱湯下，利去黃水為度。否則次午再服。（《三因方》）
妊娠腫滿，氣急少腹滿，大小便不利，已服豬苓散不瘥者︰用太山赤皮甘遂二兩，搗篩，白蜜和丸梧子大。每服五十丸。得微下，仍服豬苓散不下再服之。豬苓散，見豬苓下（《短劇方》）
心下留飲，堅滿脈伏，其人欲自利反快︰甘遂半夏湯︰用甘遂（大者）三枚，半夏十二個，以水一升，煮半升，去滓。入芍藥五枚，甘草一節，水二升，煮半升，去滓。以蜜半升，同煎八合，頓服取利。（張仲景《金匱玉函》）
木鱉子仁四個，為末。豬腰子一個，去皮膜，切片，用藥四錢摻在內，濕紙包煨熟，空心食之，米飲下。服後便伸兩足。大便行後，吃白粥二三日為妙。（《本事方》）
二便不通︰甘遂末，以生面糊調敷臍中及丹田內，仍艾三壯，飲甘草湯，以通為度。又太山赤皮甘遂末一兩，煉蜜和勻，分作四服，日一服取利。（《聖惠方》）
小便轉脬︰甘遂末一錢，豬苓湯調下，立通。（《筆峰雜興方》）
疝氣偏腫︰甘遂、茴香等分。為末，酒服二錢。（《儒門事親》）
婦人血結，婦人少腹滿如敦狀，小便微難而不渴，此為水與血俱結在血室︰大黃二兩，甘遂、阿膠各一兩，水一升半，煮半升，頓服，其血當下。（張仲景方）
膈氣哽噎︰甘遂（面煨）五錢，南木香一錢，為末。壯者一錢，弱者五分，水酒調下。（《怪病奇方》）。
痞証發熱盜汗，胸背疼痛︰甘遂面包，漿水煮十沸，去面，以細糠火炒黃為末。大人三錢，小兒一錢，冷蜜水臥時服。忌油膩魚肉。
消渴引飲︰甘遂（麩炒）半兩，黃連一兩，為末，蒸餅丸綠豆大。每薄荷湯下二丸。忌甘草。（《楊氏家藏方》）
癲癇心風︰遂心丹︰治風痰迷心，癲癇，及婦人心風血邪︰用甘遂二錢，為末。以豬心取三管血和藥，入豬心內縛定，紙裹煨熟，取末，入辰砂末一錢，分作四丸。每服一丸，將心煎湯調下。大便下惡物為效，不下再服。（《濟生方》）
馬脾風病，小兒風熱喘促，悶亂不安，謂之馬脾風︰甘遂（麵包煮）一錢半，辰砂（水飛）二錢半，輕粉一角，為末。每服一字，漿水少許，滴油一小點，抄藥在上，沉下，去漿灌之。名無價散。（《全幼心鑒》）
麻木疼痛︰萬靈膏︰用甘遂二兩，蓖麻子仁四兩，樟腦一兩，搗作餅貼之。內飲甘草湯。（《摘玄方》）
耳卒聾閉︰甘遂半寸，綿裹插入兩耳內，口中嚼少甘草，耳卒自然通也。（《永類方》）
續隨子
（宋《開寶》）
【釋名】千金子（《開寶》）、千兩金（《日華聯步。
頌曰︰葉中出莖，數數相續而生，故名。冬月始長，故又名拒冬。
【集解】志曰︰續隨子生蜀郡，處處亦有之。苗如大戟。
頌曰︰今南中多有，北土產少。苗如大戟，初生一莖，莖端生葉，葉中複出數莖相續。花亦類大戟，自葉中抽幹而生，實青有殼。人家園亭中多種以為飾。秋種冬長，春秀夏實。
時珍曰︰莖中亦有白汁，可結水銀。
【修治】時珍曰︰凡用去殼，取色白者，以紙包，壓去油，取霜用。
【氣味】辛，溫，有毒。
【主治】婦人血結月閉，瘀血症瘕 癖，除蠱毒鬼疰，心腹腸，下惡滯物（《開寶》）。積聚痰飲，不下食，嘔逆，及腹內諸疾。研碎酒服，不過三顆，當下惡物（《蜀本》）。宣一切宿滯，治肺氣水氣，日服十粒。瀉多，以酸漿水或薄醋粥吃，即止。又塗疥癬瘡（大明）。
【發明】頌曰︰續隨下水最速。然有毒損人，不可過多。
時珍曰︰續隨與大戟、澤漆、甘遂莖葉相似，主療亦相似，其功皆長於利水。惟在用之得法，亦皆要藥也。
【附方】舊二，新四。
小便不通，臍腹脹痛不可忍，諸藥不效者，不過再服︰用續隨子（去皮）一兩，鉛丹半兩。同少蜜搗作團，瓶盛埋陰處，臘月至春末取出，研，蜜丸梧子大。每服二三十丸，木通湯下，化破尤妙。病急亦可旋合。（《聖濟錄》）
水氣腫脹︰聯步一兩，去殼研，壓去油，重研、分作七服，每治一人用一服，丈夫生餅子酒下，婦人荊芥湯下，五更服之。當下利，至曉自止。後以濃朴湯補之。頻吃益善。忌鹽、醋一百日，乃不複作。聯步即續隨子也。（《斗門方》）
陽水腫脹︰續隨子（炒去油）二兩，大黃一兩，為末，酒水丸綠豆大。每白湯下五十丸，以去陳 。（《摘玄方》）
涎積症塊︰續隨子三十枚，膩粉二錢，青黛（炒）一錢。研勻，糯米飯丸芡子大。每服一丸，打破，以大棗一枚，燒熟去皮核，同嚼，冷茶送下。半夜後，取下積聚惡物為效。（《聖濟錄》）
蛇咬腫悶欲死︰用重台六分，續隨子仁七粒，搗篩為散。酒服方寸匕，兼唾和少許，塗咬處，立效。（崔元亮《海上方》）
黑子疣贅︰續隨子熟時塗之，自落。（《普濟方》）
葉及莖中白汁
【主治】剝人面皮，去 （《開寶》）。敷白癜 瘍（大明）。搗葉，敷蠍螫，立止（時珍）。
莨菪
（音浪蕩。《本經》下品）
【釋名】天仙子（《圖經》）、橫唐（《本經》）
時珍曰︰莨菪，一作䕞|。其子服之，令人狂野狼放宕，故
【集解】《別錄》曰︰莨菪子生海濱川谷及雍州。五月採子。
弘景曰︰今處處有之。子形頗似五味核而極小。
保升曰︰所在皆有之。葉似菘藍，莖葉皆有細毛。花白色。子殼作罌狀，結實扁細，若粟米大，青黃色。六月、七月採子，日乾。
頌曰︰處處有之。苗莖高二、三尺。葉似地黃、王不留行、紅藍等，而闊如三指。四月開花，紫色。莖莢有白毛。五月結實，有殼作罌子狀，如小石榴。房中子至細，青白色，如粟米粒。
曰︰凡使勿用蒼 子，其形相似，只是微赤，服之無效，時人多以雜之。
時珍曰︰張仲景《金匱要略》，言菜中有水莨菪，葉圓而光，有毒，誤食令人狂亂，狀如中風或吐血，以甘草汁解之。
子
【修治】 曰︰修事，莨菪子十兩，以頭醋一鎰，煮乾為度。卻用黃牛乳汁浸一宿，至明日乳汁黑，即是真者。晒乾搗篩用。
【氣味】苦，寒，有毒。《別錄》曰︰甘。權曰︰苦、辛，微熱，有大毒。
藏器曰︰性溫不寒。
大明曰︰溫，有毒。服之熱發，以綠豆汁、甘草、升麻、犀角並解之。
曰︰有大毒。誤服之，沖人心，大煩悶，眼生暹火。
頌曰︰《本經》言性寒，後人多云大熱。而《史記‧淳于意傳》云︰淄川王美人懷子不乳，飲以浪蕩藥一撮，以酒飲，旋乳。且不乳豈熱藥所治？又古方主卒顛狂亦多單用莨菪，豈果性寒耶？
【主治】齒痛出蟲，肉痺拘急。久服輕身，使人健行，走及奔馬，強志益力，通神見鬼。多食令人狂走（《本經》）。
療癲狂風癇，顛倒拘攣（《別錄》）。安心定志，聰明耳目，除邪逐風，變白，主 癖。
取子洗晒，隔日空腹，水下一指捻。亦可小便浸令泣盡，曝乾，如上服。勿令子破，破則令人發狂（藏器）。炒焦研末，治下部脫肛，止冷痢。主蛀牙痛，咬之蟲出（甄權）。燒熏蟲牙，及洗陰汗（大明）。
【發明】
弘景曰︰入療癲狂方用，然不可過劑。久服自無嫌，通神健行，足為大益，而仙經不見用。
權曰︰以鍛石清煮一伏時，掬出，去芽曝乾，以附子、乾薑、陳橘皮、桂心、濃朴為丸服。去一切冷氣，積年氣痢，甚溫暖也。不可生服，傷人見鬼，拾針狂亂。
時珍曰︰莨菪之功，未見如所說，而其毒有甚焉。煮一、二日而芽方生，其為物可知矣。莨菪、雲實、防葵、赤商陸皆能令人狂惑見鬼，昔人未有發其義者。蓋此類皆有毒，能使痰迷心竅，蔽其神明，以亂其視聽故耳。唐安祿山誘奚契丹，飲以莨菪酒，醉而坑之。又嘉靖四十三年二月，陝西游僧武如香，挾妖術至昌黎縣民張柱家，見其妻美。設飯間，呼其全家同坐，將紅散入飯內食之。少頃舉家昏迷，任其奸污。複將魘法吹入柱耳中。柱發狂惑，見舉家皆是妖鬼，盡行殺死，凡一十六人，並無血跡。官司執柱囚之。十餘日柱吐痰二碗許，聞其故，乃知所殺者皆其父母兄嫂妻子姊侄也。柱與如香皆論死。世宗肅皇帝命榜示天下。觀此妖藥，亦是莨菪之流爾。方其痰迷之時，視人皆鬼矣。解之之法，可不知乎？
【附方】舊二，新二十一。
卒發顛狂︰莨菪三升為末，以酒一升漬數日，絞去滓，煎令可丸，如小豆三丸，日三服。
當覺口面急，頭中如有蟲行，額及手足有赤色處，如此，並是瘥候也。未知再服，取盡神良。
（陳延之《短劇方》）
風痺厥痛︰天仙子三錢（炒），大草烏頭、甘草半兩，五靈脂一兩。為末，糊丸梧子大，以螺
青為衣。每服十丸，男子菖蒲酒下，女子芫花湯下。（《聖濟錄》）
久嗽不止有膿血︰莨菪子五錢（淘去浮者，煮令芽出，炒研），真酥一雞子大，大棗七枚，同煎令酥盡，取棗日食三枚。
又方︰莨菪子三撮，吞之，日五六度。光祿李丞服之，神驗。（孟詵《必效方》）
年久呷嗽，至三十年者︰莨菪子、木香、熏黃等分，為末。以羊脂塗青紙上，撒末於上，卷作筒，燒煙熏吸之。（《崔行功纂要方》）
水腫蠱脹︰方見獸部羚羊下。
積冷 癖，不思飲食，羸困者︰莨菪子三分（水淘去浮者），大棗四十九個。水三升，煮乾，只取棗去皮核。每空心食一個，米飲下，覺熱即止。（《聖濟錄》）
水瀉日久︰青州乾棗十個（去核），入莨菪子填滿扎定，燒存性。每粟（《聖惠方》）
冷疳痢下︰莨菪子為末，臘豬脂和丸，綿裹棗許，導下部。因痢出，更納新者。不過三度瘥。（孟詵《必效方》）
末。每服一錢，米飲下。（《普濟方》）
久痢不止，變種種痢，兼脫肛︰莨菪丸︰用莨菪子一升（淘去浮者，煮令芽出，晒乾，炒黃黑色），青州棗一升（去皮核），釅醋二升，同煮，搗膏丸梧子大。每服二十丸，食前米飲下。（《聖惠方》）
腸風下血︰莨菪煎︰用莨菪實一升（曝乾搗篩），生薑半斤（取汁）。銀鍋中更以無灰酒二升投之，上火煎如稠餳，即旋投酒，度用酒可及五升即止。慢火煎令可丸，大如梧子。每旦酒飲通下三丸，增至五、七丸止。若丸時粘手，則以菟絲粉襯隔之。火候忌緊，藥焦則失力也。初服微熱，勿怪。疾甚者，服過三日，當下利。疾去，利亦止。絕有效。（《篋中方》）
脫肛不收︰莨菪子炒研敷之。（《聖惠方》）
風牙蟲牙︰《瑞竹堂方》︰用天仙子一撮，入小口瓶內燒煙，竹筒引煙，入蟲孔內，熏之即死，永不發。《普濟方》︰用莨菪子入瓶內，以熱湯淋下，口含瓶口，令氣熏之。冷更作，盡三合乃止。有涎津可去，甚效。《備急方》︰用莨菪子數粒納孔中，以蠟封之，亦效。牙齒宣落風痛︰莨菪子末，綿裹咬之，有汁勿咽。（《必效方》）
風毒咽腫，咽水不下，及瘰癧咽腫︰水服莨菪子末兩錢匕，神良。（《外台秘要》）
乳癰堅硬︰新莨菪子半匙。清水一盞，服之。不得嚼破。（《外台秘要》）
石癰堅硬不作膿者。莨菪子為末，醋和，敷瘡頭，根即拔出。（《千金方》）
惡瘡似癩，十年不愈者︰莨菪子燒研敷之。（《千金方》）
打撲折傷︰羊脂調莨菪子末，敷之。（《千金方》）
惡犬咬傷︰莨菪子七枚，吞之，日三服。（《千金方》）
根
【氣味】苦，辛，有毒。
【主治】邪瘧，疥癬，殺蟲（時珍）。
【附方】新六。
瘧疾不止︰莨菪根燒炭，水服一合。量人強弱用。（《千金方》）
惡癬有蟲︰莨菪根搗爛，蜜和敷之。（《千金翼》）
趾間肉刺︰莨菪根搗汁塗之。《雷公炮炙論》序云︰腳生肉刺， 系菪根。謂系於 帶上也
狂犬咬人︰莨菪根和鹽搗敷，日三上。（《外台秘要》）
惡刺傷人︰莨菪根，水煮汁浸之，冷即易。神方也。（《千金方》）
箭頭不出︰萬聖神應丹︰端午前一日，不語，尋見莨菪科，根本枝葉花實全好者。道云︰
先
生﹗你卻在這裡。道罷，用柴灰自東南起圍了，以木 子掘取根下周回土。次日日未出時，依前不語，用 頭取出，洗淨。勿令雞犬婦人見，於淨室中，以石臼搗如泥，丸彈子大，黃丹為衣，以紙袋封，懸高處陰乾。遇有箭頭不出者，先以象牙末貼瘡口，後用緋帛袋盛此藥，放臍中，綿兜肚系了，當便出也。（張子和《儒門事親》方）
雲實
（《本經》上品）
【釋名】員實（《別錄》）、雲英（《別錄》）、天豆（《吳普》）、馬豆（《圖經》）、羊石子（《
時珍曰︰員，亦音雲，其義未詳。豆以子形名。羊石當作羊矢，其子肖之，故
【集解】《別錄》曰︰雲實，生河間川谷。十月採，曝乾。
普曰︰莖高四、五尺，大莖中空。葉如麻，兩兩相值。六月花，八月、九月實，十月採。
弘景曰︰處處有之。子細如葶藶子而小黑，其實亦類莨菪。燒之致鬼，未見其法術。
恭曰︰雲實大如黍及大麻子等，黃黑似豆，故名天豆。叢生澤旁，高五、六尺。葉如細槐，亦如苜蓿。枝間微刺。俗謂苗為草雲母。陶云似葶藶者，非也。
保升曰︰所在平澤有之。葉似細槐，花黃白色，其莢如豆，其實青黃色，大若麻子。五月、六月採實。
頌曰︰葉如槐而狹長，枝上有刺。苗名臭草，又名羊石子草。實名馬豆。三月、四月採
苗，十月採實，過時即枯落也。
時珍曰︰此草山原甚多，俗名粘刺。赤莖中空，有刺，高者如蔓。其葉如槐。三月開黃花，累然滿枝。莢長三寸許，狀如肥皂莢。內有子五六粒，正如鵲豆，兩頭微尖，有黃黑斑紋，濃殼白仁，咬之極堅，重有腥氣。
實
【修治】 曰︰凡采得，粗搗，相對拌渾顆橡實，蒸一日，揀出曝乾。
【氣味】辛，溫，無毒。《別錄》曰︰苦。普曰︰神農︰辛，小溫；黃帝︰咸；雷公︰
苦。
【主治】泄痢腸 ，殺蟲蠱毒，去邪惡結氣，止痛，除寒熱（《本經》）。消渴（《別錄》）。治瘧多用（蘇頌）。主下 膿血（時珍）。
【附方】新一。
下不止︰雲實、女萎各一兩，桂半兩，川烏頭二兩，為末，蜜丸梧子大。每服五丸，水下，日三服。（《肘後方》）
花
【主治】見鬼精物。多食令人狂走。久服輕身通神明（《本經》）。殺精物，下水。燒之致鬼（《別錄》）。
【發明】時珍曰︰雲實花既能令人見鬼發狂，豈有久服輕身之理，此古書之訛也。
根
【主治】骨哽及咽喉痛。研汁咽之（時珍）。
蓖麻
（蓖音卑。《唐本草》）
【釋名】頌曰︰葉似大麻，子形宛如牛蜱，故名。
時珍曰︰蓖亦作 。 ，牛虱也。其子有麻點，故名蓖麻。
【集解】恭曰︰此人間所種者，葉似大麻葉而甚大，結子如牛蜱。今胡中來者，莖赤，高丈餘，子大如皂莢核，用之亦良。
頌曰︰今在處有之。夏生苗，葉似 草而大濃。莖赤有節如甘蔗，高丈餘。秋生細花，隨便
時珍曰︰其莖有赤有白，中空。其葉大如瓠葉，每葉凡五尖。夏秋間丫裡抽出花穗，累
累黃色。每枝結實數十顆，上有刺，攢簇如 毛而軟。凡三、四子合成一顆，枯時劈開，狀
如巴豆，殼內有子，大如豆。殼有斑點，狀如牛 。再去斑殼，中有仁，嬌白如續隨子仁，有油可作印色及油紙。子無刺者，良；子有刺者，
子
【修治】 曰︰凡使勿用黑夭赤利子，緣在地蔞上生，是顆兩頭尖有毒。其蓖麻子，節節有黃黑斑。凡使以鹽湯煮半日，去皮取子研用。
時珍曰︰取蓖麻油法︰用蓖麻仁五升搗爛，以水一斗煮之，有沫撇起，待沫盡乃止。去水，以沫煎至點燈不炸、滴水不散為度。
【氣味】甘、辛，平，有小毒。
時珍曰︰凡服蓖麻者，一生不得食炒豆，犯之必脹死。其油能伏丹砂、粉霜。
【主治】水症。以水研二十枚服之，吐惡沫，加至三十枚，三日一服，瘥則止。
又主風虛寒熱，身體瘡癢浮腫，尸疰惡氣，榨取油塗之（《唐本》）。研敷瘡痍疥癩。塗手足心，催生（大明）。治瘰癧。取子炒熟去皮，每臥時嚼服二三枚，漸加至十數枚，有效（宗 ）。主偏風不遂，口眼 斜，失音口噤，頭風耳聾，舌脹喉痺， 喘腳氣，毒腫丹瘤，湯火傷，針刺入肉，毒（時珍）。
【發明】震亨曰︰蓖麻屬陰，其性善收，能追膿取毒，亦外科要藥。
之滯物，故取胎產胞衣、剩骨膠血者用之。
時珍曰︰蓖麻仁甘辛有毒熱，氣味頗近巴豆，亦能利人，故下水氣。其性善走，能開通諸竅經絡，故能治偏風、失音口噤、口目 斜、頭風七竅諸病，不止於出有形之物而已。蓋鵜鶘油能引藥氣入內，蓖麻油能拔病氣出外，故諸膏多用之。一人病偏風，手足不舉。時珍用此油同羊脂、麝香、鯪鯉甲等藥，煎作摩膏，日摩數次，一月餘漸複。兼服搜風化痰養血之劑，三月而愈。一人病手臂一塊腫痛，亦用蓖麻搗膏貼之，一夜而愈。一人病氣郁偏頭痛，用此同乳香、食鹽搗 太陽穴，一夜痛止。一婦產後子腸不收，搗仁貼其丹田，一夜而上。
此藥外用屢奏奇勛，但內服不可輕率爾。或言搗膏以箸點於鵝馬六畜舌根下，即不能食，或點肛內，即下血死，其毒可知矣。
【附方】舊九，新三十二。
半身不遂，失音不語︰取蓖麻子油一升，酒一斗，銅鍋盛油，著酒中一日，煮之令熟。
細細服之。（《外台秘要》）
口目 斜︰蓖麻子仁搗膏，左貼右，右貼左，即正。《婦人良方》︰用蓖麻子仁七七粒，研作餅，右 安在左手心；左 ，安在右手心，卻以銅盂盛熱水坐藥上，冷即換，五一方︰用蓖麻子仁七七粒，巴豆十九粒，麝香五分，作餅如上用。
風氣頭痛不可忍者︰乳香、蓖麻仁等分，搗餅隨左右貼太陽穴，解發出氣，甚驗。《德
生堂
方》︰用蓖麻油紙剪花，貼太陽亦效。又方︰蓖麻仁半兩，棗肉十五枚，搗塗紙上，卷筒插入鼻中，下清涕即止。
八種頭風︰蓖麻子、剛子各四十九粒（去殼），雀腦芎一大塊。搗如泥，糊丸彈子大，線穿掛
風處陰乾。用時先將好末茶調成膏子塗盞內，後將炭火燒前藥煙起，以盞覆之。待煙盡，以百沸蔥湯點盞內茶藥服之。後以綿被裹頭臥，汗出避風。（《袖珍方》）
鼻窒不通︰蓖麻子仁（去皮）三百粒，大棗（去皮核）十五枚。搗勻，綿裹塞之。一日一易，三十餘日聞香臭也。（《普濟方》）
天柱骨倒，小兒疳疾及諸病後，天柱骨倒，乃體虛所致，宜生筋散貼之︰木鱉子六個（去殼），蓖麻子六十粒（去殼）。研勻。先包頭擦項上令熱，以津調藥貼之。（《鄭氏小兒方》）
五種風癇，不問年月遠近︰用蓖麻子仁二兩，黃連一兩，用銀石器納水一大碗，文武火煮之。
乾即添水，三日兩夜取出黃連，只用蓖麻風乾，勿令見日，以竹刀每個切作四段。每服二十段，食後荊芥湯下，日二服。終身忌食豆，犯之必腹脹死。（《衛生寶鑒》）
舌上出血︰蓖麻子油紙燃，燒煙熏鼻中，自止。（《摘玄方》）
舌脹塞口︰蓖麻仁四十粒，去殼研油塗紙上，作燃燒煙熏之。未退再熏，以愈為度。有人舌
腫退場門外，一村人用此法而愈。（《經驗良方》）
急喉痺塞，牙關緊急不通，用此即破︰以蓖麻子仁研爛，紙卷作筒，燒煙熏吸即通。或只取油作捻尤妙。名聖煙筒。
咽中瘡腫︰《杜壬方》︰用蓖麻子仁一枚，朴硝一錢，同研，新汲水服之，連進二、三服效。
《三因方》︰用蓖麻仁、荊芥穗等分。為末，蜜丸。綿包噙，咽之。
水氣脹滿︰蓖麻子仁研，水解得三合。清旦一頓服盡，日中當下青黃水也。或云壯人止可服五粒。（《外台秘要》）
腳氣作痛︰蓖麻子七粒，去殼研爛，同蘇合香丸貼足心，痛即止也。（《外台秘要》）
小便不通︰蓖麻仁三粒，研細，入紙捻內，插入莖中即通。（《摘玄方》）
喘咳嗽︰蓖麻子去殼炒熟，揀甜者食之。須多服見效。終身不可食炒豆。（《衛生易簡
方》）
催生下胞︰崔元亮《海上集驗方》︰取蓖麻子七粒，去殼研膏，塗腳心。若胎及衣下，便速
洗去。不爾則子腸出，即以此膏塗頂，則腸自入也。《肘後方》云︰產難，取蓖麻子十四枚，每手各把七枚，須臾立下也。
子宮脫下︰蓖麻子仁、枯礬等分，為末，安紙上托入。仍以蓖麻子仁十四枚，研膏塗頂
心即入。（《摘玄》）
盤腸生產︰塗頂方同上。
催生下胎，不拘生胎死胎︰蓖麻二個，巴豆一個，麝香一分，研貼臍中並足心。又下生胎，一月一粒，溫酒吞下。（《集簡方》）
一切毒腫，痛不可忍︰蓖麻子仁搗敷，即止也。（《肘後方》）
癘風鼻塌，手指攣曲，節間痛不可忍，漸至斷落︰用蓖麻子一兩（去皮），黃連一兩（銼
豆大）。以小瓶子入水一升，同浸。春夏三日，秋冬五日後，取蓖麻子一枚劈破，面東以浸
藥水吞之。漸加至四、五枚，微利不妨。瓶中水盡更添。兩月後吃大蒜、豬肉試之，如不發是小兒丹瘤︰蓖麻子五個，去皮研。入面一匙，水調塗之，甚效。（《修真秘旨》）
瘰癧結核︰蓖麻子炒去皮，每睡時服二三枚，取效。一生不可吃炒豆。（《阮氏經驗方》）
瘰癧惡瘡及軟癤︰用白膠香一兩，瓦器溶化，去滓，以蓖麻子六十四個，去殼研膏，溶
膠投
之，攪勻，入油半匙頭，柱點水中試軟硬，添減膠油得所，以緋帛量瘡大小攤貼，一膏可治三五癤也
肺風面瘡起白屑，或微有赤瘡︰用蓖麻子仁四十九粒，白果、膠棗各三粒，瓦松三錢，肥皂
一個，搗為丸。洗面用之良。（吳 《面上雀斑︰蓖麻子仁、密陀僧、硫黃各一錢，為末。用羊髓和勻，夜夜敷之。（《摘玄方》）
發黃不黑︰蓖麻子仁，香油煎焦，去滓。三日後頻刷之。（《摘玄方》）
耳卒聾閉︰蓖麻子一百個（去殼），與大棗十五枚搗爛，入乳小兒乳汁，和丸作鋌。每以綿裹一枚塞之，覺耳中熱為度。一日一易，二十日瘥。（《千金方》）
湯火灼傷︰蓖麻子仁、蛤粉等分。研膏。湯傷，以油調；火灼，以水調，塗之。（《古今錄驗》）
針刺入肉︰蓖麻子（去殼爛研），先以帛襯傷處，敷之。頻看，若見刺出，即拔去，恐
藥緊弩出好肉。或加白梅肉同研尤好。（《衛生易簡方》）
竹木骨哽︰蓖麻子仁一兩，凝水石二兩。研勻。每以一捻置舌根，噙咽，自然不見。又方︰蓖麻油、紅曲等分。研細，沙糖丸皂子大，綿裹含咽，痰出大良。
雞魚骨哽︰蓖麻子仁研爛，入百藥煎研，丸彈子大。井花水化下半丸，即下。惡犬咬傷︰蓖麻子五十粒（去殼）。以井花研膏。先以鹽水洗、吹痛處，乃貼此膏。（《袖珍方》）
葉
【氣味】有毒。
【主治】腳氣風腫不仁，蒸搗裹之，日二、三易即消。又油塗炙熱，熨囟上，止鼻衄，大驗（蘇恭）。治痰喘咳嗽（時珍）。
【附方】新二。
喘痰嗽︰《儒門事親》方︰用九尖蓖麻葉三錢，入飛過白礬二錢。以豬肉四兩薄批，摻藥在內，荷葉裹之，文武火煨熟。細嚼，以白湯送下。名九仙散。《普濟方》︰治咳嗽涎喘，不問年深日近。用經霜蓖麻葉、經霜桑葉、御米殼（蜜炒）各一兩。為末，蜜丸彈子大。每服一丸，白湯化下，日一服，名無憂丸。
【附錄】博落回（《拾遺》）
藏器曰︰有大毒。主惡瘡癭根，瘤贅息肉，白癜風，蠱毒精魅，溪毒瘡 。和百丈青、雞桑灰等分，為末敷之。蠱毒精魅當別有法。生江南山谷。莖葉如蓖麻。莖中空，吹之作聲如博落回。折之有黃汁，藥人立死，不可輕用入口。
常山、蜀漆
（《本經》下品）
【釋名】恆山（《吳普》）、互草（《本經》）、時珍曰︰恆亦常也。恆山乃北岳名，在今定州。常山乃郡名，亦今真定。豈此藥始產於此得名歟？蜀漆乃常山苗，功用相同，今並為一。
【集解】《別錄》曰︰常山生益州川谷及漢中。二月、八月採根，陰乾。又曰︰蜀漆生江林山川谷及蜀漢中，常山苗也。五月採葉，陰乾。
弘景曰︰常山出宜都、建平。細實黃者，呼為雞骨常山，用之最勝。蜀漆是常山苗而所出又異者，江林山即益州江陽山名，故是同處爾。彼人采得，縈結作丸，得時燥者佳。
恭曰︰常山生山谷間。莖圓有節，高者不過三四尺。葉似茗而狹長，兩兩相當。三月生白花，青萼。五月結實青圓，三子為房。其草暴燥色青白，堪用。若陰乾便黑爛郁壞矣。
保升曰︰今出金州、房州、梁州中江縣。樹高三、四尺，根似荊根，黃色而破。五、六月採葉，名蜀漆也。
頌曰︰今汴西、淮、浙、湖南州郡亦有之，並如上說。而海州出者，葉似楸葉，八月有花，紅白色，子碧色，似山楝子而小。今天台山出一種草，名土常山，苗葉極甘。人用為飲，甘味如蜜，又名蜜香草，性涼益人，非此常山也。
【修治】 曰︰采時連根苗收。如用莖葉，臨時去根，以甘草細銼，同水拌濕蒸之。臨時去甘草，取蜀漆細銼，又拌甘草水勻，再蒸，日乾用。其常山，凡用以酒浸一宿，漉出日乾，熬搗用。
時珍曰︰近時有酒浸蒸熟或瓦炒熟者，亦不甚吐人。又有醋製者，吐人。
常山
【氣味】苦，寒，有毒。《別錄》曰︰辛，微寒。普曰︰神農、岐伯︰苦；桐君︰辛，有毒；李當之︰大寒。權曰︰苦，有小毒。
炳曰︰得甘草，吐瘧。
之才曰︰畏玉札。
大明曰︰忌蔥菜及菘菜。伏砒石。
【主治】傷寒寒熱，熱發溫瘧鬼毒，胸中痰結吐逆（《本經》）。
療鬼蠱往來，水脹，洒洒惡寒，鼠 （《別錄》）。治諸瘧，吐痰涎，治項下瘤癭（甄權）。
蜀漆
【氣味】辛，平，有毒。《別錄》曰︰微溫。權曰︰苦，有小毒。
元素曰︰辛，純陽。
炳曰︰桔梗為之使。
之才曰︰栝蔞為之使。惡貫眾。
【主治】瘧及咳逆寒熱，腹中症堅痞結，積聚邪氣，蠱毒鬼疰
療胸中邪結氣，吐去之（《別錄》）。治瘴、鬼瘧多時不瘥，溫瘧寒熱，下肥氣（甄權）。
破血，洗去腥，與苦酸同用，導膽邪（元素）。
【發明】 曰︰蜀漆春夏用莖葉，秋冬用根。老人久病，切忌服之。頌曰︰常山、蜀漆
為治瘧之最要。不可多進，令人吐逆。震亨曰︰常山性暴悍，善驅逐，能傷真氣。病患稍近
虛怯，不可用也。《外台》乃用三兩作一服，殊昧雷公老人久病切忌時珍曰︰常山、蜀漆有劫痰截瘧之功，須在發散表邪及提出陽分之後。用之得宜，神效
立見；用失其法，真氣必傷。夫瘧有六經瘧、五臟瘧、痰濕食積瘴疫鬼邪諸瘧，須分陰陽虛實，不可一概論也。常山、蜀漆生用則上行必吐；酒蒸炒熟用則氣稍緩，少用亦不致吐也。
得甘草則吐；得大黃則利；得烏梅、鯪鯉甲則入肝；得小麥、竹葉，則入心；得秫米、麻黃，則入肺；得龍骨、附子，則入腎；得草果、檳榔，則入脾。蓋無痰不作瘧，二物之功，亦在驅逐痰水而已。楊士瀛《直指方》云︰常山治瘧，人皆薄之。瘧家多蓄痰涎黃水，或停
瀦心下，或結 脅間，乃生寒熱。法當吐痰逐水，常山豈容不用？水在上焦，則常山能吐之；水在脅下，則常山能破其 而下其水。但須行血藥品佐助之，必收十全之功。其有純熱發瘧
或蘊熱內實之証，投以常山，大便點滴而下，似泄不泄者。須用北大黃為佐，泄利數行，然
後獲愈也。又待製李燾云︰嶺南瘴氣寒熱所感，邪氣多在營衛皮肉之間。欲去皮膚毛孔中瘴
氣根本，非常山不可。但性吐人，惟以七寶散冷服之，即不吐，且驗也。
【附方】舊三，新二十五。
截瘧諸湯︰《外台秘要》︰用常山三兩，漿水三升，浸一宿，煎取一升，欲發前頓服，取吐。
《肘後方》︰用常山一兩，秫米一百粒，水六升，煮三升，分三服。先夜、未發、臨發時服盡。《養生主論》︰王隱者驅瘧湯云︰予用此四十年，奇效不能盡述，切勿加減，萬無一吐者。
常山（酒煮晒乾）、知母
發前服。
少頃再
云︰乃桂廣州方也，甚驗。恆山一錢二分，大黃二錢半，炙甘草一錢二分。水一盞半，煎減
半，曰醇，發日五更溫服；再以水一盞，煎減半，曰治久瘧不止。常山一錢半，檳榔一錢，丁香五分，烏梅一個，酒一盞，浸一宿，五更飲之。
一服便止，永不再發，如神。
以來者，一劑瘥。恆山三兩，研末，雞子白和丸梧子大，瓦器煮熟，殺腥氣，則取晒乾收之。
每服二十丸，竹葉湯下，五更一服，天明一服，發前一服，或吐或否即止。《肘後》丹砂丸︰
恆山（搗末）三兩，真丹一兩研，白蜜和杵百下，丸梧子大。先發服三丸，少頃再服三丸，臨時服三丸，酒下，無兩，烏梅（連核瓦焙）一兩，為末，糯米粉糊丸梧子大。每服三、五十丸，涼酒下，隔一夜一服，平旦一服。午後方食。葛洪《肘後方》︰用恆山三兩，知母一兩，甘草半兩，搗末，蜜丸梧子大。先發時服十丸，次服七丸，後服五六丸，以瘥為度。《和劑局方》瞻仰丸︰治一切瘧。常山四兩（炒存性），草果二兩（炒存性）。為末，薄糊丸梧子大。每臥時冷酒服五十丸，五更再服。忌鵝羊熱物。
又勝金丸︰治一切瘧，胸膈停痰，發不愈者。常山八兩（酒浸蒸焙），檳榔二兩（生）。
研末，糊丸梧子大。如上法服。《集簡方》二聖丸︰治諸瘧，不拘遠近大小。雞骨恆山、雞心檳榔各一兩（生研），鯪鯉甲（煨焦）一兩半。為末，糯粉糊丸綠豆大，黃丹為衣。
每服三、五十丸，如上法服。厥陰肝瘧，寒多熱少，喘息如死狀，或少腹滿，小便如膿，不問
久近，不吐不泄，如神︰恆山一兩，醋浸一夜，瓦器煮乾。每用二錢，水一盞，煎半盞，五更冷服。（趙真人《濟急方》）
太陰肺瘧，痰聚胸中，病至令人心寒，寒甚乃熱，熱間善驚，如有所見︰恆山三錢，甘草半錢，秫米三十五粒，水二鐘，煎一鐘，發日早分三次服。（《千金方》）
少陰腎瘧，淒淒然寒，手足寒，腰脊痛，大便難，目 然。恆山二錢半，豉半兩，烏梅一錢，竹葉一錢半，蔥白三根，水一升半，煎一升，發前分三服。（《千金方》）
牝瘧獨寒不熱者︰蜀漆散︰用蜀漆、雲母（ 三日夜）、龍骨各二錢。為末。每服半錢，臨發日旦一服，發前一服，酢漿水調下。溫瘧，又加蜀漆一錢。（張仲景《金匱要略》）
牡瘧獨熱不冷者。蜀漆一錢半，甘草一錢，麻黃二錢，牡蠣粉二錢。水二鐘，先煎麻黃、蜀漆，去沫，入藥再煎至一鐘，未發前溫服，得吐則止。（王燾《外台秘要》）
溫瘧熱多︰恆山一錢，小麥三錢，淡竹葉二錢。水煎，五更服，甚良。（《藥性論》）
三十年瘧︰《肘後方》︰治三十年老瘧及積年久瘧︰常山、黃連各一兩。酒三升，漬一宿，以瓦釜煮取一升半。發日早服五合，發時再服。熱當吐，冷當利，無不瘥者。張文仲《備急方》︰
用恆山一兩半，龍骨五錢，附子（炮）二錢半，大黃一兩。為末，雞子黃和丸梧子大。未發時五丸，將發時五丸，白湯下。支太醫云︰此方神驗，無不斷者。
方》︰
常山一寸，草果一枚，熱酒一碗，浸一夜，五更望東服之，蓋臥，酒醒即愈。《談野翁試驗方》︰用常山、檳榔、甘草各二錢，黑豆一百粒，水煎服之。乃彭司寇所傳。葛稚川《肘後方》︰用常山、黃連、香豉各一兩，附子（炮）七錢，搗末，蜜丸梧子大。空腹飲服四丸，欲發時三丸。至午後乃食。
妊娠瘧疾︰酒蒸常山、石膏（ ）各一錢，烏梅（炒）五分，甘草四分。水一盞，酒一盞，浸一夜，平旦溫服。（姚僧坦《集驗方》）
寒熱攻，直須術治免成空。常山刻作人形狀，釘在孩兒生氣宮。如金生人，金生在巳，即釘巳上；木生人，釘亥上；火生人，釘寅上；水土生人，釘申上也。
二錢，左顧牡蠣一錢二分，漿水煎服，當吐痰而愈。名千金湯。（阮氏）
胸中痰飲︰恆山、甘草各一兩，水五升，煮取一升，去滓，入蜜二合。溫服七合，取吐。
不吐更服。（《千金方》）
【附錄】杜莖山（《圖經》）
頌曰︰葉味苦，性寒。主溫瘴寒熱作止不定，煩渴頭痛心躁。杵爛，新酒浸，絞汁服，吐出惡涎甚效。生宜州。莖高四五尺，葉似苦
紫色。實如枸杞子，大而白。
土紅山 頌曰︰葉甘、苦，微寒，無毒。主骨節疼痛，勞熱瘴瘧。生福州及南恩州山野
中。
大者高七八尺。葉似枇杷而小，無毛。秋生白花如粟粒，不實。福州生者作細藤，似芙蓉葉，其葉上青下白，根如葛頭。土人取根米泔浸一宿，以清水再浸一宿，炒黃為末。每服一錢，水一盞，生薑一片，同煎服。亦治勞瘴甚效。
時珍曰︰杜莖山即土恆山，土紅山又杜莖山之類，故並附之。
藜蘆
（《本經》下品）
【釋名】山蔥（《別錄》）、蔥苒（《本經》）、蔥 （音毯《別錄》）、蔥葵（普）、豐蘆（普）、憨蔥（《綱目》）、鹿蔥。
時珍曰︰黑色曰黎，其蘆有黑皮裹之，故名。
根際似蔥，俗名蔥管藜蘆是矣。北人謂之憨蔥，南人謂之鹿蔥。
【集解】《別錄》曰︰藜蘆生太山山谷。三月採根，陰乾。
普曰︰大葉，小根相連。
弘景曰︰近道處處有之。根下極似蔥而多毛。用之止剔取根，微炙之。
保升曰︰所在山谷皆有。葉似郁金、秦艽、 荷等，根若龍膽，莖下多毛。夏生冬凋，八月採根。
頌曰︰今陝西、山南東西州郡皆有之，遼州、均州、解州者尤佳。三月生苗。葉青，似初出棕心，又似車前。莖似蔥白，青紫色，高五、六寸。上有黑皮裹莖，似棕皮。有花肉紅色。
根似馬腸根，長四五寸許，黃白色。二月、三月採根陰乾。此有二種
同，只是生在近水溪澗石上，根須百餘莖，不中藥用。今用者名蔥白藜蘆，根須甚少，只是三二十莖，生高山者為佳，均州土俗亦呼為鹿蔥。《范子計然》云
根
【修治】雷曰︰凡采得去頭，用糯米泔汁煮之，從巳至未，晒乾用。
【氣味】辛，寒，有毒。《別錄》曰︰苦，微寒。普曰︰神農、雷公︰辛，有毒；岐伯︰
咸，有毒；李當之︰大寒，大毒；扁鵲︰苦，有毒。
之才曰︰黃連為之使。反細辛、芍藥、人參、沙參、紫參、丹參、苦參。惡大黃。
時珍曰︰畏蔥白。服之吐不止，飲蔥湯即止。
【主治】蠱毒咳逆，泄痢腸 ，頭瘍疥瘙惡瘡，殺諸蟲毒，去死肌（《本經》）。療噦逆，喉痺不通，鼻中息肉，馬刀爛瘡。不入湯用（《別錄》）。
主上氣，去積年膿血泄痢（權）。吐上膈風涎，暗風癇病，小兒 痰疾（頌）。末，治馬疥癬（宗 ）。
【發明】頌曰︰藜蘆服錢匕一字則惡吐人，又用通頂令人嚏，而別本云治噦逆，其效未詳。
時珍曰︰噦逆用吐藥，亦反胃用吐法去痰積之義。吐藥不一︰常山吐瘧痰，瓜丁吐熱痰，烏附尖吐濕痰，萊菔子吐氣痰，藜蘆則吐風痰者也。按︰張子和《儒門事親》云︰一婦病風癇。自六、七歲得驚風後，每一、二年一作；至五七年，五七作；三十歲
或甚至一日十餘作。遂昏痴健忘，求死而已。值歲大飢，采百草食。於野中見草若蔥狀，采
歸蒸熟飽食。至五更，忽覺心中不安，吐涎如膠，連日不止，約一、二斗，汗出如洗，甚昏
困。三日後，遂輕健，病去食進，百脈皆和。以所食蔥訪人，乃憨蔥苗也，即本草藜蘆是矣。
《圖經》言能吐風病，此亦偶得吐法耳。我朝荊和王妃劉氏，年七十，病中風，不省人事，牙關緊閉。群醫束手。先考太醫吏目月池翁診視，藥不能入，自午至子。不獲已，打去一齒，濃煎藜蘆湯灌之。少頃，噫氣一聲，遂吐痰而蘇，調理而安。藥弗瞑眩，厥疾弗瘳，誠然。
【附方】舊六，新十三。
諸風痰飲︰藜蘆十分，郁金一分，為末。每以一字，溫漿水一盞和服，探吐。（《經驗方》）
中風不省，牙關緊急者︰藜蘆一兩（去蘆頭），濃煎防風湯浴過，焙乾碎切，炒微褐色，為末。每服半錢，中風不語，喉中如曳鋸聲，口中涎沫︰取藜蘆一分，天南星一個（去浮皮，於臍上剜一坑，納入陳醋二橡斗，四面火逼黃色）。研為末，生面丸小豆大。每服三丸，溫酒下。（《經驗後方》）
諸風頭痛︰和州藜蘆一莖日乾研末，入麝香少許。吹鼻。又方︰通頂散︰藜蘆半兩，黃連三分。搐鼻。（《聖惠》）
久瘧痰多不食，欲吐不吐︰藜蘆末半錢。溫齏水調下，探吐。（《保命集》）
痰瘧積瘧︰藜蘆、皂莢（炙）各一兩，巴豆二十五枚（熬黃）。研末，蜜丸小豆大。每空心服一丸，未發時一丸，臨發時又服一丸。勿用飲食。《肘後》
黃膽腫疾︰藜蘆灰中炮，為末。水服半錢匕，小吐，不過數服，效（《百一方》）。
胸中結聚，如駭駭不去者︰巴豆半兩（去皮心炒，搗如泥），藜蘆（炙研）一兩，蜜和搗丸麻子大。每吞一，二丸。（《肘後》）
身面黑痣︰藜蘆灰五兩。水一大碗淋汁，銅器重湯煮成黑膏，以針微刺破點之，不過三次鼻中息肉︰藜蘆三分，雄黃一分。為末，蜜和點之。每日三上自消，勿點兩畔。（《聖濟
方》）
牙齒蟲痛︰藜蘆末，內入孔中，勿吞汁，神效。（《千金翼》）
白禿蟲瘡︰藜蘆末，豬脂調塗之。（《肘後方》）
頭生蟣虱︰藜蘆末摻之。（《直指》）
頭風白屑癢甚︰藜蘆末，沐頭摻之，緊包二日夜，避風效。（《本事方》）
反花惡瘡，惡肉反出如米︰藜蘆末，豬脂和敷，日三五上。（《聖濟錄》）
疥癬蟲瘡︰藜蘆末，生油和塗。（《斗門方》）
羊疽瘡癢︰藜蘆二分，附子八分。為末敷之，蟲自出也。（陶隱居方）
誤吞水蛭︰藜蘆炒，為末。水服一錢，必吐出。（《德生堂方》）
【附錄】山磁石《別錄》有名未用曰︰苦，平，無毒。主女子帶下。生山之陽。正月生葉如藜蘆，莖有衣。一名爰茈。
參果根
又曰︰苦，有毒。主鼠 。生百餘根，根有衣裹莖。三月三日采根。一名百連，一名烏蓼，一名鼠莖，一名鹿蒲。
馬腸根
（宋《圖經》）
頌曰︰苦、辛，寒，有毒。主蠱除風。葉︰療瘡疥。生秦州。葉似桑。三月採葉，五月、六月採根。
木藜蘆
（《拾遺》）
【釋名】黃藜蘆（《綱目》）、鹿驪。
【集解】藏器曰︰陶弘景注漏蘆云︰一名鹿驪。南人用苗，北人用根。按︰鹿驪乃木藜
蘆，非漏蘆也。乃樹生，如茱萸樹，高二、三尺，有毒。
時珍曰︰鹿驪，俚人呼為黃藜蘆，小樹也。葉如櫻桃葉，狹而長，多皺紋。四月開細黃花。五月結小長子，如小豆大。
【氣味】苦、辛，溫，有毒。
【主治】疥癬、殺蟲（藏器）。
附子
（《本經》下品）
【釋名】其母名烏頭。
時珍曰︰初種為烏頭，象烏之頭也。附烏頭而生者為附子，如子附母也。烏頭如芋魁，附子如芋子，蓋一物也。別有草烏頭、白附子，故俗呼此為黑附子，川烏頭以別之。諸家不分烏頭有川、草兩種，皆混雜注解，今悉正之。
【集解】《別錄》曰︰附子生犍為山谷及廣漢。冬月採為附子，春月採為烏頭。
弘景曰︰烏頭與附子同根。附子八月採，八角者良。烏頭四月採。春時莖初生有腦
頭，如烏鳥之頭，故謂之烏頭。有兩歧共蒂，狀如牛角者，名烏喙。取汁煎為射罔。天雄似附子，細而長，乃至三、四寸。側子即附子邊角之大者。並是同根，而《本經》附子出犍
為，天雄出少室，烏頭出朗陵，分生三處，當各有所宜也，今則無別矣。
恭曰︰天雄、附子、烏頭，並以蜀道綿州、龍州者佳，俱以八月採造。余處雖有造得者，力弱，都不相似。江南來者，全不堪用。大明曰︰天雄大而長，少角刺而虛；附子大而短，有角平穩而實。烏喙似天雄，烏頭次於附子，側子小於烏頭，連聚生者名為虎掌，並是天雄一裔，子母之類，氣力乃有殊等，即宿根與嫩者爾。
曰︰烏頭少有莖苗，身長而烏黑，少有旁尖。烏喙皮上蒼色，有尖頭，大者孕八、九
個，周遭底陷，黑如烏鐵。天雄身全矮，無尖，周匝四面有附子，孕十一個，皮蒼色。側子只是附子旁，有小顆如棗核者。木鱉子是喙、附、烏、雄、側中毗患者，不入藥用。
保升曰︰正者為烏頭；兩歧者為烏喙；細長三、四寸者為天雄；根旁如芋散生者，為附子；旁連生者為側子，五物同出而異名。苗高二尺許，葉似石龍芮及艾。
宗奭曰︰五者皆一物，但依大小長短以象而名之爾。
頌曰︰五者今並出蜀土，都是一種所產，其種出於龍州。冬至前，先將陸田耕五、七遍，以豬糞糞之，然後布種，逐月耘耔，至次年八月後方成。其苗高三、四尺，莖作四棱，葉如艾，其花紫碧色作穗，其實細小如桑椹狀，黑色。本只種附子一物，至成熟後乃有四物。以長二、三寸者為天雄；割削附子旁尖角為側子，附子之絕小者亦名側子；元種者為烏頭；其餘大小者，皆為附子，以八角者為上。綿州彰明縣多種之，惟赤水一鄉者最佳。然收采時月與本草不同。謹按︰本草冬采為附子，春采為烏頭。《博物志》言︰附子、烏頭、天雄一物也，春秋冬夏采之各異。而《廣雅》云︰奚毒，附子也。一歲為側子，二年為烏喙，三年為附子，四年為烏頭，五年為天雄。今一年種之，便有此五物。豈今人種蒔之法，用力倍至，故爾繁
盛乎？
時珍曰︰烏頭有兩種︰出彰明者即附子之母，今人謂之川烏頭是也。春末生子，故曰春采為烏頭。冬則生子已成，故曰冬采為附子。其天雄、烏喙、側子，皆是生子多者，因象命
名；若生子少及獨頭者，即無此數物也。其產江左、山南等處者，乃《本經》所列烏頭，今人謂之草烏頭者是也。故曰其汁煎為射罔。陶弘景不知烏頭有二，以附子之烏頭、注射罔之烏頭，遂致諸家疑貳，而雷 之說尤不近理。宋人楊天惠著《附子記》甚悉，今撮其要，讀
之可不辯而明矣。其說云︰綿州乃故廣漢地，領縣八，惟彰明出附子。彰明領鄉二十，惟赤水、廉水、昌明、會昌四鄉產附子，而赤水為多。每歲以上田熟在農地工作壟。取種於龍安、龍州、齊歸、木門、青堆
其花紫瓣黃蕤，長苞而圓。七月採者，謂之早水，拳縮而小，蓋未長成也。九月採者乃佳。
其品凡七，本同而末異。其初種之小者為烏頭；附烏頭而旁生者為附子；又左右附而偶生者為鬲子；附而長者為天雄；附而尖者為天錐；附而上出者為側子；附而散生者，為漏籃子，皆脈絡連貫，如子附母，而附子以貴，故專附名也。凡種一而子六、七以上，則皆小；種一而子二、三，則稍大；種一而子特生，則特大。附子之形，以蹲坐正節角少者為上，有節多鼠乳者次之，形不正而傷缺風皺者為下。本草言附子八角者為良，其角為側子之說，甚謬矣。
附子之色，以花白者為上，鐵色者次之，青綠者為下。天雄、烏頭、天錐，皆以豐實盈握者為勝。漏籃、側子，則園人以乞役夫，不足數也。謹按︰此記所載漏籃，即雷 所謂木鱉子，大明所謂虎掌者也。其鬲子，即烏喙也。天錐，即天雄之類，醫方亦無此名，功用當相同爾。
【修治】保升曰︰附子、烏頭、天雄、側子、烏喙，采得，以生熟湯浸半日，勿令滅氣，出以白灰 之，數易使乾。又法︰以米粥及糟曲等
頌曰︰五物收時，一處造釀。其法︰先於六月內，造大小面曲。未采前半月，用大麥煮成粥，以曲造醋，候熟去糟。其醋不用太酸，酸則以水解之。將附子去根須，於新瓮內淹七日，日攪一遍，撈出以疏篩攤之，令生白衣。乃向慢風日中晒之百十日，以透乾為度。若猛日，則皺而皮不附肉。
時珍曰︰按《附子記》云︰此物畏惡最多，不能常熟。或種美而苗不茂，或苗秀而根不充，或以釀而腐，或以曝而攣，若有神物陰為之者。故園人常禱於神，目為藥妖。其釀法︰
用醋醅安密室中，淹覆彌月，乃發出晾乾。方出釀時，其大有如拳者，已定輒不盈握，故及一兩者極難得。土人云︰但得半兩以上者皆良。蜀人餌者少，惟秦陝閩浙人宜之。然秦人才市其下者，閩浙才得其中者，其上品則皆貴人得之矣。
弘景曰︰凡用附子、烏頭、天雄，皆熱灰微炮令拆，勿過焦。惟薑附湯生用之。俗方每用附子，須甘草、人參、生薑相配者，正製其毒故也。
曰︰凡使烏頭，宜文武火中炮令皴拆，擘破用。若用附子，須底平有九角如鐵色，一個重一兩者，即是氣全。勿用雜木火，只以柳木灰火中炮令皴拆，以刀刮去上孕子，並去底
尖，擘破，於屋下平地上掘一土坑安之，一宿取出，焙乾用。若陰製者，生去皮尖底，薄切，以東流水並黑豆浸五日夜，漉出，日中晒乾用。
震亨曰︰凡烏、附、天雄，須用童子小便浸透煮過，以殺其毒，並助下行之力，入鹽少許尤好。或以小便浸二、七日，揀去壞者，以竹刀每個切作四片，井水淘淨，逐日換水，再
浸七日，晒乾用。
時珍曰︰附子生用則發散，熟用則峻補。生用者，須如陰製之法，去皮臍入藥。熟用者，以水浸過，炮令發拆，去皮臍，乘熱切片再炒，令內外俱黃，去火毒入藥。又法︰每一個，用甘草二錢，鹽水、薑汁、童尿各半盞，同煮熟，出火毒一夜用之，則毒去也。
【氣味】辛，溫，有大毒。《別錄》曰︰甘，大熱。普曰︰神農︰辛；岐伯、雷公︰甘，有毒；李當之︰苦，大溫，有大毒。
元素曰︰大辛大熱，氣濃味薄，可升可降，陽中之陰，浮中沉，無所不至，為諸經引用之藥。
好古曰︰入手少陽三焦命門之劑，其性走而不守，非若乾薑止而不行。
趙嗣真曰︰熟附配麻黃，發中有補，仲景麻黃附子細辛湯、麻黃附子甘草湯是也。生附配乾薑，補中有發，仲景乾薑附子湯、通脈四逆湯是也。
戴原禮曰︰附子無乾薑不熱，得甘草則性緩，得桂則補命門。
李燾曰︰附子得生薑則能發散，以熱攻熱，又導虛熱下行，以除冷病。
之才曰︰地膽為之使。惡蜈蚣。畏防風、黑豆、甘草、人參、黃耆。
時珍曰︰畏綠豆、烏韭、童溲、犀角。忌豉汁。得蜀椒、食鹽，下達命門。
【主治】風寒，咳逆，邪氣，溫中，寒濕 ，拘攣，膝痛，不能行步，破症堅、積聚、血瘕，金瘡（《本經》）。腰脊風寒，腳疼冷弱，心腹冷痛，霍亂轉筋，下痢赤白，強陰，堅肌骨，又墮胎，為百藥長（《別錄》）。溫暖脾胃，除脾濕腎寒，補下焦之陽虛（元素）。除臟腑沉寒，三陽厥逆，濕淫腹痛，胃寒蛔動，治經閉，補虛散壅（李杲）。督脈為病，脊強而厥（好古）。治三陰傷寒，陰毒寒疝，中寒中風，痰厥氣厥，柔 癲癇，小兒慢驚，風濕麻痺，腫滿腳氣，頭風，腎厥頭痛，暴瀉脫陽，久痢脾泄，寒瘧瘴氣，久病嘔噦，反胃噎膈，癰疽不斂，久漏冷瘡。合蔥涕，塞耳治聾（時珍）。
烏頭
（即附子母）
【主治】諸風，風痺血痺，半身素）。除寒濕，行經，散風邪，破諸積冷毒（李杲）。補命門不足，肝風虛（好古）。助陽退
陰，功同附子而稍緩（時珍）。
【發明】宗奭曰︰補虛寒須用附子，風家即多用天雄，大略如此。其烏頭、烏喙、附子，則量其材而用之。時珍曰︰按王氏《究原方》云︰附子性重滯，溫脾逐寒。川烏頭性輕疏，溫脾去風。若是寒疾即用附子；風疾即用川烏頭。一云︰凡人中風，不可先用風藥及烏附。
若先用氣藥，後用烏附乃宜也。又凡用烏、附藥，並宜冷服者，熱因寒用也。蓋陰寒在下，虛陽上浮。治之以寒，則陰氣益甚而病增；治之以熱，則拒格而不納。熱藥冷凍飲料，下嗌之後，冷體既消，熱性便發，而病氣隨愈。不違其情，而致大益，此反治之妙也。昔張仲景治寒疝
內結，用蜜煎烏頭。《近效方》治喉痺，用蜜炙附子，含之咽汁。朱丹溪治疝氣，用烏頭、梔子。並熱因寒用也。李東垣治馮翰林侄陰盛格陽傷寒，面赤目赤，煩渴引飲，脈來七、八至，但按之則散。用薑附東加人參，投半斤服之，得汗而愈。此則神聖之妙也。
吳綬曰︰附子乃陰証要藥。凡傷寒傳變三陰，及中寒夾陰，雖身大熱而脈沉者，必用之。或厥冷腹痛，脈沉細，甚則唇青囊縮者，急須用之，有退陰回陽之力，起死回生之功。近
世陰証傷寒，往往疑似，不敢用附子，直待陰極陽竭而用之，已遲矣。且夾陰傷寒，內外皆陰，陽氣頓衰。必須急用人參，健脈以益其原；佐以附子，溫經散寒。舍此不用，將何以救
之？
劉完素曰︰俗方治麻痺多用烏附，其氣暴能沖開道路，故氣愈麻；及藥氣盡而正氣行，則麻病愈矣。
張元素曰︰附子以白朮為佐，乃除寒濕之聖藥。濕藥宜少加之引經。又益火之原，以消陰翳，則便溺有節，烏、附是也。
虞摶曰︰附子稟雄壯之質，有斬關奪將之氣。能引補氣藥行十二經，以追複散失之元陽；引
補血藥入血分，以滋養不足之真陰；引發散藥開腠理，以驅逐在表之風寒；引溫暖藥達下焦，以祛除在裡之冷濕。
震亨曰︰氣虛熱甚者，宜少用附子，以行參 。肥人多濕，亦宜少加烏、附行經。仲景八味丸，用為少陰響導，其補自是地黃，後世因以附子為補藥，誤矣。附子走而不守，取其健悍
走下之性，以行地黃之滯，可致遠爾。烏頭、天雄皆氣壯形偉，可為下部藥之佐；無人表其害人之禍，相習用為治風之藥及補藥，殺人多矣。
王履曰︰仲景八味丸，蓋兼陰火不足者設。錢仲陽六味地黃丸，為陰虛者設。附子乃補陽之藥，非為行滯也。
好古曰︰烏、附，非身涼而四肢厥者，不可僭用。服附子以補火，必妨涸水。
時珍曰︰烏、附毒藥，非危病不用，而補藥中少加引導，其功甚捷。有人才服錢匕，即發燥不堪，而昔人補劑用為常藥，豈古今運氣不同耶？荊府都昌王，體瘦而冷，無他病。日以附子煎湯飲，兼嚼硫黃，如此數歲。蘄州衛張百戶，平生服鹿茸、附子藥，至八十餘，康
健倍常。宋張杲《醫說》載︰趙知府耽酒色，每日煎乾薑熟附湯，吞硫黃金液丹百粒，乃能健啖，否則倦弱不支，壽至九十。他人服一粒即為害。若此數人，皆其臟腑稟賦之偏，服之有益無害，不可以常理概論也。又《瑣碎錄》言︰滑台風土極寒，民啖附子如啖芋栗。此則地氣使然爾。
【附方】舊二十七，新九十二。少陰傷寒，初得二、三日，脈微細，但欲寐，小便色白者，麻黃附子甘草湯微發其汗︰麻黃（去節）二兩，甘草（炙）二兩，附子（炮去皮）一枚，水七升，先煮麻黃去沫，納二味，煮取三升，分作三服，取微汗。（張仲景《傷寒論》）
少陰發熱，少陰病始得，反發熱脈沉者，麻黃附子細辛湯發其汗︰麻黃（去節）二兩，附子（炮去皮）一枚，細辛二兩，水一斗，先煮麻黃去沫，乃納二味，同煮三升，分三服。
（同上）
人面赤色，或腹痛，或乾嘔，或咽痛，或利止脈不出者︰通脈四逆湯︰用大附子一個（去皮生破八片），甘草（炙）二兩，乾薑三兩，水三升，煮一升二合，分溫再服，其脈即出者愈。
面赤加蔥九莖；腹痛，加芍藥二兩；嘔，加生薑二兩；咽痛，加桔梗一兩；利止脈不出，加
人參二兩。（同上）陰病惡寒，傷寒已發汗不解，反惡寒者，虛也，芍藥甘草附子湯補之︰
芍藥三兩，甘草（炙）三兩，附子（炮去皮）一枚，水五升，煮取一升五合，分服。（同上）
傷寒發躁，傷寒下後，又發其汗，晝日煩躁不得眠，夜而安靜，不嘔不渴，無表証，脈沉微，身無大熱者，乾薑附子湯溫之︰乾薑一陰盛格陽，傷寒陰盛格陽，其人必躁熱而不欲飲水，脈沉手足厥逆者，是此証也︰霹靂散︰用大附子一枚。燒存性，為末。蜜水調服。逼散寒氣，然後熱氣上行而汗出，乃愈。（孫
兆《口訣》）
熱病吐下及下利，身冷脈微，發躁不止者︰附子（炮）一枚（去皮臍，分作八片）。入鹽一錢，陰毒傷寒︰孫兆《口訣》云︰房後受寒，少腹疼痛，頭疼腰重，手足厥逆，脈息沉細，或作呃逆，並宜退陰散︰用川烏頭、乾薑等分，切炒，放冷為散。每服一錢，水一盞，鹽一撮，煎取半盞，溫服，得汗解。《本事方》玉女散︰治陰毒心腹痛厥逆惡候。川烏頭去皮臍，冷水浸七日，切晒，紙裹收之。遇有患者，取為末一錢，入鹽八分，水一盞，煎八分服，壓
下陰毒，如豬血相似，再進一服。《濟生》回陽散︰治陰毒傷寒，面青，四肢厥逆，腹痛身冷，一切冷氣。大附子三枚，炮裂去皮臍為末。每服三錢，薑汁半盞，冷酒半盞，調服。良
久，臍下如火暖為度。
《續傳信方》︰治陰毒傷寒，煩躁迷悶，急者。用半兩重附子一個（生破作四片），生薑一大塊（作三片），糯米一撮，以水一升，煎六合，溫服。暖臥，或汗出，或不出。候心定，則以水解散之類解之，不得與冷水。如渴，更煎滓服。屢用多效。中風痰厥，昏不知人，口
眼斜，並體虛之人患瘧疾寒多者︰三生飲︰用生川烏頭、生附子（並去皮臍）各半兩，生南星一兩，生木香二錢五分。每服五錢，生薑十片，水二盞，煎一盞，溫服。（《和劑局方》）
中風氣厥痰壅，昏不知人，六脈沉伏︰生附子（去皮）、生南星（去皮）、生木香半兩。每服四錢，薑九片，水二盞，煎七分，溫服之。（《濟生方》）
中風偏廢︰羌活湯︰用生附子一個
（去皮臍），羌活、烏藥各一兩。每服四錢，生薑三片，水一盞，煎七分服。（王氏《簡易方》）
半身不遂，遂令癖疰︰用生附子一兩，以無灰酒一升，浸一七日，隔日飲一合。（《延年秘
錄》）
風病癱緩︰手足 曳，口眼 斜，語音蹇澀，步履不正，宜神驗烏龍丹主之︰川烏頭（去皮臍）、五靈脂各五兩，為末。入龍腦、麝香五分，滴水為丸，如彈子大。每服一丸，先以生薑汁研化，暖酒調服，一日二服。至五、七丸，便覺抬得手、移得步，十丸可以梳頭也。
（《梅師方》）
風寒濕痺，麻木不仁，或手足不遂︰生川烏頭末，每以香白米煮粥一碗，入末
四錢，慢熬得所，下薑汁一匙，蜜三大匙，空腹啜之。或入薏苡末二錢。《左傳》云︰風淫
末疾，謂四末也。脾主四肢，風淫客肝，則侵脾而四肢病也。此湯極有力，予每授人良驗。
（許學士《本事方》）
體虛有風，外受寒濕，身如在空中︰生附子、生天南星各二錢，生薑十片，水一盞半，慢火煎服。予曾病此，醫博士張發授此方，三服愈。（《本事方》）
口眼 斜︰生烏頭、青礬各等分。為末。每用一字，搐入鼻內，取涕吐涎，立效無比，名通產後中風，身如角弓反張，口噤不語︰川烏頭五兩（銼塊），黑大豆半升，同炒半黑，以酒三升，傾鍋內急攪，以絹濾取酒，微溫服一小盞，取汗。若口不開，拗開灌之。未效，加烏雞糞一合炒，納酒中服，以瘥為度。（《聖惠方》）
諸風血風︰烏荊丸︰治諸風縱緩，言語蹇澀，遍身麻痛，皮膚瘙癢，及婦人血風，頭痛目眩，腸風臟毒，下血不止者，服之尤效。有痛風攣搐，頤頷不收者，服六、七服即瘥也︰川烏頭（炮去皮臍）一兩，荊芥穗二兩，為末，醋麵糊丸梧子大。溫酒或熟水，每服二十丸。（《和劑方》）
婦人血風虛冷，月候不勻，或手腳心煩熱，或頭面浮腫頑麻︰用川烏頭一斤（清油
四兩，鹽四兩，鐺內同熬，令裂如桑椹色為度，去皮臍），五靈脂四兩，為末，搗勻，蒸餅丸如梧子大。空心溫酒、鹽湯下二十丸。亦治丈夫風疾。（《梅師方》）
諸風癇疾︰生川烏頭（去皮）二錢半，五靈脂半兩，為末，豬心血丸梧子大。每薑湯化
服一丸小兒慢驚搐搦，涎壅厥逆︰川烏頭（生去皮臍）一兩，全蠍十個（去尾），分作三服，水一盞，薑七片，煎服。（湯氏《嬰孩寶鑒》）
小兒項軟，乃肝腎虛，風邪襲入︰用附子（去皮臍）、天南星各二錢，為末，薑汁調攤，貼天小兒囟陷︰綿烏頭、附子（並生去皮臍）二錢，雄黃八分，為末，蔥根搗和作餅，貼陷
處。（《全幼心鑒》）
麻痺疼痛︰仙桃丸︰治手足麻痺，或癱瘓疼痛，腰膝痺痛，或打撲傷損閃肭，痛不可忍︰
生川烏（不去皮）、五靈脂各四兩，威靈仙五兩。洗焙為末，酒糊丸梧子大。每服七丸至十丸，鹽湯下，忌茶。此藥常服，其效如神。（《普濟方》）
風痺肢痛，營衛不行︰川烏頭二兩（炮去皮，以大豆同炒，至豆汁出為度，去豆焙乾），全蠍半兩（焙）。為末，釅醋熬稠，丸綠豆大。每溫酒下七丸，日一服。（《聖惠方》）
腰腳冷痺疼痛，有風︰川烏頭三個生，去皮臍，為散。醋調塗帛上，貼之。須臾痛止。
（《大風諸痺，痰 脹滿︰大附子（半兩者）二枚，炮拆，酒漬之，春冬五日，夏秋三日。
每服一腳氣腿腫，久不瘥者︰黑附子一個（生，去皮臍）。為散。生薑汁調如膏，塗之。藥乾
再塗，十指疼痛，麻木不仁︰生附子（去皮臍）、木香各等分，生薑五片，水煎溫服。（王氏《易
簡
搜風順氣︰烏附丸︰用川烏頭二十個，香附子半斤，薑汁淹一宿，炒焙為末，酒糊丸梧
子大頭風頭痛︰《外台秘要》︰用臘月烏頭一升，炒令黃，末之，以絹袋盛，浸三斗酒中。逐
日溫服。孫兆《口訣》︰用附子（炮）、石膏（ ）等分，為末，入腦、麝少許。每服半錢，茶
酒任下。《修真秘旨》︰用附子一枚（生，去皮臍），綠豆一合，同入銚子內煮，豆熟為度，去附子，食綠豆，立瘥。每個可煮五次，後為末服之。
風毒頭痛︰《聖惠方》︰治風毒攻注頭目，痛不可忍︰大附子一枚（炮去皮為末）。以生薑一兩，大黑豆一合，炒熟，同酒盞，煎七分，調附末一錢，溫服。又方︰治二三十年
頭風不愈者，用大川烏頭（生去皮）四兩，天南星（炮）一兩。為末，每服二錢，細茶三錢，薄
荷七葉，鹽梅一個，水一盞，煎七分，臨臥溫服。《朱氏集驗方》︰治頭痛連睛者。生烏頭一錢，白芷四錢。為末。茶服一字。仍以末搐鼻。有人用之得效。
風寒頭痛︰《十便良方》︰治風寒客於頭中，清涕，項筋急硬，胸中寒痰，嘔吐清水︰用大附子或大川烏頭二枚（去皮蒸過），芎 、生薑各一兩，焙研，以茶湯調服一錢。或銼片，每用五錢，水煎服。隔三、四日一服。或加防風一兩。《三因方》必效散︰治風寒流注，偏正頭痛，年久不愈，最有神效。用大附子一個（生切四片，以薑汁一盞浸炙，再浸再炙，汁盡
乃止），高良薑等分，為末。每服一錢，臘茶清調下，忌熱物少時。
頭風摩散，沐頭中風，頭面多汗惡風，當先風一日則痛甚︰用大附子一個（炮）、食鹽等分，為末。以方寸匕摩囟上，令藥力行。或以油調稀亦可，一日三上。（張仲景方）
年久頭痛︰川烏頭、天南星等分，為末。蔥汁調塗太陽穴。（《經驗》）
頭風斧劈難忍︰川烏頭末燒煙熏碗內，溫茶泡服之。（《集簡方》）
痰厥頭痛如破，厥氣上沖，痰塞胸膈︰炮附子三分，釜墨四錢，冷水調服方寸匕，當吐即愈。忌豬肉、冷水。
腎厥頭痛︰《指南方》︰用大附子一個（炮熟去皮），生薑半兩，水一升半煎，分三服。《經驗良方》韭根丸︰治元陽虛，頭痛如破，眼睛如錐刺。大川烏頭（去皮微炮）、全蠍（以糯米炒過，去米）等分為末，韭根汁丸綠豆大。每薄荷茶下十五丸，一日一服。
氣虛頭痛，氣虛上壅，偏正頭痛，不可忍者︰大附子一枚（去皮臍）。研末，蔥汁面糊丸綠豆大。每服十丸，茶清下。僧繼洪《澹寮方》蠍附丸︰元氣虛頭痛，惟此方最合造化之妙。
附子助陽扶虛，鐘乳補陽鎮墜，全蠍取其鑽透，蔥涎取其通氣。湯使用椒以達下，鹽以引用，使虛氣下歸。對証用之，無不作效。大附子一枚剜心，入全蠍（去毒）三枚在內，以余附末
同鐘乳粉二錢半，白面少許，水和作劑，包附煨熟，去皮研末，蔥涎和丸梧子大。每椒鹽湯下五十丸。腎氣上攻，頭項不能轉移︰椒附丸︰用大熟附子一枚，為末。每用二錢，以椒二十粒，用白面填滿椒口，水一盞半，薑七片，煎七分，去椒入鹽，空心點服。椒氣下達，以引
逆氣歸經也。（《本事方》）
鼻淵腦泄︰生附子末，蔥涎和如泥， 涌泉穴。（《普濟》）
耳鳴不止，無晝夜者︰烏頭（燒作灰）、菖蒲等分，為末，綿裹塞之，日再用，取效。（《楊
氏產乳》）
耳卒聾閉︰附子醋浸，削尖插之。或更於上灸二七壯。（《本草拾遺》）
耳膿血︰生附子為末，蔥涕和，灌耳中。（《肘後》）
喉痺腫塞︰附子去皮，炮令拆，以蜜塗上，炙之令蜜入，含之勿咽汁。已成者即膿出，未成者即消。（出《本草拾遺》）
久患口瘡︰生附子為末，醋、面調貼足心，男左女右，日再換之。（《經驗後方》）
風蟲牙痛︰《普濟方》︰用附子一兩（燒灰），枯礬一分，為末，揩之。又方︰川烏頭、川附眼暴赤腫，磣痛不得開，淚出不止︰削附子赤皮末，如蠶砂大，著 中，以定為度。（張
文仲《備急方》）。
一切冷氣︰去風痰，定遍身疼痛，益元氣，強精力，固精益髓，令人少病︰川烏頭一斤，用五升大瓷缽子盛，以童子小便浸七日，逐日添令溢出，揀去壞者不用。余以竹刀切作四片，新汲水淘七次，乃浸之，日日換水，日足，取焙為末，酒煮麵糊丸綠豆大。每服十丸，空心鹽湯下，少粥飯壓之。（《經驗方》）
升降諸氣，暖則宣流︰熟附子一大個，分作二服，水二盞，煎一盞，入沉香汁溫服。（《和劑局方》）
中寒昏困︰薑附湯︰治體虛中寒，昏不知人，及臍腹冷痛，霍亂轉筋，一切虛寒之病︰
生附子一兩（去皮臍），乾薑（炮）一兩，每服三錢，水二鐘，煎一鐘，溫服。（《和劑局方》）
心腹冷痛，冷熱氣不和︰山梔子、川烏頭等分，生研為末，酒糊丸梧子大。每服十五丸，生薑湯下。小腸氣痛，加炒茴香，蔥酒下二十丸。（王氏《博濟方》）
心痛疝氣，濕熱因寒郁而發︰用梔子降濕熱，烏頭破寒郁。烏頭為梔子所引，其性急速，不留胃中也。川烏頭、山梔子各一錢，為末。順流水入薑汁一匙，調下。（《丹溪纂要》）
寒厥心痛，及小腸膀胱痛不可止者︰神砂一粒丹︰用熟附子（去皮）、郁金、橘紅各一兩，為末，醋麵糊丸如酸棗大，朱砂為衣。每服一丸，男子酒下；女人醋湯下。（《宣明方》）
寒疝腹痛繞臍，手足厥冷，自汗出，脈弦而緊，用大烏頭煎主之︰大烏頭五枚（去臍）。
水三升，煮取一升，去滓，納蜜二升，煎令水氣盡。強人服七合，弱人服五合。不瘥，明日更服。（張仲景《金匱玉函方》）
寒疝身痛腹痛，手足逆冷不仁，或身痛不能眠，用烏頭桂枝湯主之︰烏頭一味，以蜜二斤，煎減半，入桂枝湯五合解之，得一升。初服二合，不知再服，又不知，加至五合。其知者如醉狀，得吐為中病也。（《金匱玉函》）
寒疝引脅，肋心腹皆痛，諸藥不效者︰大烏頭五枚（去角，四破）。以白蜜一斤，煎令透，取焙為末，別以熟蜜和丸梧子大。每服二十丸，冷鹽湯下，永除。（崔氏方）
寒疝滑泄，腹痛腸鳴，自汗厥逆︰熟附子（去皮臍）、延胡索（炒）各一兩，生木香半兩。每服四錢，水二盞，薑七片，煎七分，溫服。（《濟生方》）
小腸諸疝︰《蘇沈良方》倉卒散︰治寒疝腹痛，小腸氣、膀胱氣、脾腎諸痛，攣急難忍，汗
出厥逆︰大附子（炒去皮臍）一枚，山梔子（炒焦）四兩。每用三錢，水一盞，酒半盞，煎七分，入鹽一捻，溫服。《宣明方》︰治陰疝小腹腫痛，加蒺藜子等分。虛者︰加桂枝等分，薑糊為丸，酒服五十丸。虛寒腰痛︰鹿茸（去毛，酥炙微黃）、附子（炮去皮臍）各二兩，鹽花三分，為末，棗肉和丸梧子大。每服三十丸，空心溫酒下。《夷堅志》云︰時康祖大夫，病心胸一漏，數竅流汁，已二十年。又苦腰痛，行則傴僂，形神憔悴，醫不能治。通判韓子溫為檢《聖惠方》，得此方令服。
旬餘，腰痛減。久服遂瘥，心漏亦瘥。精力倍常，步履輕捷。此方本治腰，而效乃如此。
元臟傷冷︰《斗門方》︰用附子（炮去皮臍），為末，以水二盞，入藥二錢，鹽、蔥、薑、棗同煎取一盞，空心服。去積冷，暖下元，肥腸益氣，酒食無礙。《梅師方》二虎丸︰補元臟，進飲食，壯筋骨。用烏頭、附子各四兩（釅醋浸三宿，切作片子）
炭火燒赤，以醋三升，同藥傾入坑內，用盆合之。一宿取出，去砂土，入青鹽四兩，同炒赤黃色，為末，醋打麵糊丸如梧子大。空心冷酒下十五丸，婦人亦宜。
胃冷有痰，脾弱嘔吐︰生附子、半夏各二錢，薑十片，水二盞，煎七分，空心溫服。一方︰
並炮熟，加木香五分。（《奇效良方》）
久冷反胃︰《經驗方》︰用大附子一個，生薑一斤，銼
細同煮，研如面糊。每米飲化服一錢。《衛生家寶方》︰用薑汁打糊，和附子末為丸，大黃為衣。每溫水服十丸。《斗門方》︰用最大附子一個，坐於磚上，四面著火漸逼，以生薑自然汁淬之。依前再逼再淬，約薑汁盡半碗乃止，研末。每服一錢，粟米飲下，不過三服瘥。或以豬腰子切片，炙熟蘸食。《方便集》︰用大附子一個，切下頭子，剜一竅，安丁香四十九個在內，仍合定，線扎，入砂銚內，以薑汁浸過，文火熬乾，為末。每挑少許，置掌心舐吃，日十數次。忌毒物、生冷。
脾寒瘧疾︰《濟生方》云︰五臟氣虛，陰陽相勝，發為 瘧，寒多熱少，或但寒不熱，宜七棗湯主之︰用附子一枚，炮七次，鹽湯浸七次，去皮臍，分作二服。水一碗，生薑七片，棗
七枚，煎七分，露一宿。發日空心溫服，未久再進一服。王 《百一選方》云︰寒痰，宜附子；風痰，宜烏頭法。用烏頭性熱，泡多則熱散也。又果附湯︰用熟附子（去皮）、草果仁各二錢半，水一盞，薑七片，棗一枚，煎七分，發日早溫服。《肘後方》︰臨發時，以醋和附子末塗於背上。
寒熱瘧疾︰附子一枚（重五錢者，面煨），人參、丹砂各一錢，為末，煉蜜丸梧子大。
每服二十丸，未發前連進三服。中病則吐，或身體麻木。未中病，來日再服。（龐安常《傷寒論》）
瘴瘧寒熱，冷瘴，寒熱往來，頭痛身疼，嘔痰，或汗多引飲，或自利煩躁，宜薑附湯主之︰
大附子一枚，四破。每以一片，水一盞，生薑十片，煎七分，溫服。李待製云︰此方極妙。
章傑云︰嶺南以啞瘴為危急，不過一二日而死。醫謂極熱感寒也，用生附子一味治之多愈。
得非以熱攻熱而發散小便虛閉，兩尺脈沉，微用利小水藥不效者，乃虛寒也︰附子一個（炮去皮臍，鹽水浸
良久），澤瀉一兩。每服四錢，水一盞半，燈心七莖，煎服即愈。（《普濟方》）
腫疾喘滿，大人小兒男女腫因積得，既取積而腫再作，小便不利。若再用利藥性寒，而小便
愈不通矣。醫者到此多束手。蓋中焦下焦氣不升降，為寒痞隔，故水凝而不通。惟服沉附湯，則小便自通，喘滿自愈︰用生同煎，食前冷凍飲料。附子雖三、五十枚亦無害。小兒每服三錢，水煎服。（《朱氏集驗方》）
脾虛濕腫︰大附子五枚（去皮四破），以赤小豆半升，藏附子於中，慢火煮熟，去豆焙
研末，以薏苡仁粉打糊丸梧子大。每服十丸，蘿蔔湯下。（《朱氏集驗方》）
陰水腫滿︰烏頭一升，桑白皮五升，水五升，煮一升，去滓銅器盛之，重湯煎至可丸，丸小豆大。每服三、五丸，取小便利為佳。忌油膩酒面魚肉。又方︰大附子，童便浸三日夜，逐
日換尿，以布擦去皮，搗如泥，酒糊和丸小豆大。每服三十丸，煎流氣飲送下。（《普濟方》）
大腸冷秘︰附子（一枚，炮去皮，取中心如棗大，為末）二錢，蜜水空心服之。（《聖濟
總錄》）
老人虛泄不禁︰熟附子一兩，赤石脂一兩，為末，醋糊丸梧子大。米飲下五十丸。（《楊
氏家藏方》）
冷氣洞泄︰生川烏頭一兩，木香半兩，為末，醋糊丸梧子大。每陳皮湯下二十丸。（《本事方》）
臟寒脾泄，及老人中氣不足，久泄不止︰。肉豆蔻二兩（煨熟），大附子（去皮臍）一兩五錢，為末，粥丸梧子大。每服八十丸，蓮肉煎湯下。《十便良方》︰治脾胃虛冷，大腸滑泄，米穀
不化，乏力。用大附子十兩（連皮，同大棗二升，於石器內，以水煮一日，常令水過兩指。
取出，每個切作三片，再同煮半日，削去皮，切焙）。為末，別以棗肉和丸梧子大。每空心米飲服三、四十丸。小兒吐泄注下，小便少︰白龍丸︰用熟附子五錢，白石脂（ ）、龍骨（）各二錢半，為末，醋麵糊丸黍米大。每米飲量兒大小服。（《全幼心鑒》）
霍亂吐泄不止︰附子重七錢者，炮去皮臍，為末。每服四錢，水二盞，鹽半錢，煎一盞，溫服立止。（孫兆《秘寶方》）
水泄久痢︰川烏頭二枚，一生用，一以黑豆半合約煮熟，研丸綠豆大。每服五丸，黃連
湯下。（《普濟方》）
久痢赤白︰獨聖丸︰用川烏頭一個，灰火燒煙欲盡，取出地上，盞蓋良久，研末，酒化
蠟丸如大麻子大。每服三丸，赤痢，黃連、甘草、黑豆煎湯，放冷吞下；白痢，甘草、黑豆煎湯，冷吞。如瀉及肚痛，以水吞下。並空心服之。忌熱物。（《經驗後方》）
久痢休息︰熟附子半兩（研末），雞子白二枚，搗和丸梧子大。傾入沸湯，煮數沸，漉
出，作兩服，米飲下。（《聖濟總錄》）
下痢咳逆，脈沉陰寒者，退陰散主之︰陳自明云︰一人病此不止，服此兩服而愈。方見
前陰下血虛寒，日久腸冷者︰熟附子（去皮）、枯白礬一兩，為末。每服三錢，米飲下。又方︰熟附子一枚（去皮），生薑三錢半，水煎服。或加黑豆一百粒。（並《聖惠陽虛吐血︰生地黃一斤，搗汁，入酒少許，以熟附子一兩半，去皮臍，切片，入汁內，石器煮成膏。取附片焙乾，入山藥三兩，研末，以膏和搗，丸梧子大。每空心米飲下三十丸。
昔葛察判妻苦此疾，百藥皆試，得此而愈，屢發屢效。（余居士《選奇方溲數白濁︰熟附子為末。每服二錢，薑三片，水一盞，煎六分，溫服。（《普濟方》）
虛火背熱，虛火上行，背內熱如火炙者︰附子末，津調，塗涌泉穴。（《摘玄方》）
經水不調，血臟冷痛，此方平易捷徑︰熟附子（去皮）、當歸等分。每服三錢，水煎服。
（《普濟方》）
斷產下胎︰生附子為末，淳苦酒和塗右足心，胎下去之。（《短劇方》）
折腕損傷︰卓氏膏︰用大附子四枚，生切，以豬脂一斤，三年苦醋同漬三宿，取脂煎三上三下，日摩敷之。（《深師方》）
癰疽腫毒︰川烏頭（炒）、黃柏（炒）各一兩，為末，唾調塗之，留頭，乾則以米泔潤
之。
（同上）癰疽久漏，瘡口冷，膿水不絕，內無惡肉︰大附子以水浸透，切作大片，濃三分，安瘡口上，以艾灸之。隔數日一灸，灸至五七次。仍服內托藥，自然肌肉長滿。研末作餅子，亦可。（薛己《外科心法》）
癰疽 肉，如眼不斂，諸藥不治，此法極妙︰附子削如棋子大，以唾粘貼上，用艾火灸之。附子焦，複唾濕再灸，令熱氣徹內，即瘥。（《千金方》）
癰疽肉突︰烏頭五枚，濃醋三升，漬三日洗之，日夜三、四度。（《古今錄驗》）
疔瘡腫痛︰醋和附子末塗之。乾再上。（《千金翼》）
久生疥癬︰川烏頭，生切，以水煎洗，甚驗。（《聖惠》）
手足凍裂︰附子去皮為末，以水、面調塗之，良。（《談野翁試驗方》）
足釘怪疾，兩足心凸腫，上生黑豆瘡，硬如釘，脛骨生碎孔，髓流出，身發寒顫，惟思飲酒，此是肝腎冷熱相吞。用炮川烏頭末敷之，內服韭子湯，效。（夏氏《奇疾方》）
烏頭附子尖
【主治】為末，茶服半錢，吐風痰癲癇（時珍）。
【發明】時珍曰︰烏附用尖，亦取其銳氣直達病所爾，無他義也。
《保幼大全》云︰小兒慢脾驚風，四肢厥逆。用附子尖一個，硫黃棗大一個，蠍梢七個，為末，薑汁麵糊丸黃米大。每服十丸，米飲下。亦治久瀉 羸。凡用烏附，不可執為性熱。審
其手足冷者，輕則用湯，甚則用丸，重則用膏，候手足暖，陽氣回，即為佳也。按︰此方乃
《和劑局方》碧霞丹變法也，非真慢脾風不可輒用，故初虞世有金虎、碧霞之戒。
【附方】舊一，新七。
風厥癲癇，凡中風痰厥，癲癇驚風，痰涎上壅，牙關緊急，上視搐搦，並宜碧霞丹主之︰
烏頭尖、附子尖、蠍梢各七十個，石綠（研九度，飛過）十兩，為末，麵糊丸芡子大。每用一丸，薄荷汁半盞化下，更服溫酒半合，須臾吐出痰涎為妙。小兒驚癇，加白僵蠶等分。（《和劑
局方》）
臍風撮口︰生川烏尖三個，金赤蜈蚣半條（酒浸炙乾），麝香少許，為末。以少許吹鼻
得嚏，乃以薄荷湯灌一字。（《永類方》）
木舌腫脹︰川烏尖、巴豆研細，醋調塗刷。（《集簡方》）
牙痛難忍︰附子尖、天雄尖、全蠍各七個，生研為末，點之。（《永類方》）
奔豚疝氣作痛，或陰囊腫痛︰去鈴丸︰用生川烏尖七個，巴豆七枚（去皮油）。為末，糕糊丸梧子大，朱砂、麝香為衣。每服二丸，空心冷酒或冷鹽湯下。三、兩日一服，不可多。（
寮方》）
割甲成瘡，連年不愈︰川烏頭尖、黃柏等分，為末。洗了貼之，以愈為度。（《古今錄驗》）
老幼口瘡︰烏頭尖一個，天南星一個，研末，薑汁和塗足心，男左女右，不過二、三次即愈。
天雄
（《本經》下品）
【釋名】
白幕（《本經》）。
時珍曰︰天雄乃種附子而生出或變出，其形長而不生子，故曰天雄。其長而尖者，謂之天錐，象形也。
【集解】
《別錄》曰︰天雄生少室山谷。二月採根，陰乾。
弘景曰：今採用八月中旬。天雄似附子細而長，乃至三、四寸許。此與烏頭、附子三種，本出建平，故謂之三建。今宜都佷山者最好，謂為西建。錢塘間者謂為東建，氣力小弱，不相似，故曰西冰猶勝東白也。其用灰殺之，時有冰強者，不佳。
恭曰：天雄、附子、烏頭，並以蜀道綿州、龍州出者佳。余處縱有，力弱不相似。陶以三物俱出建平故名之者，非也。烏頭苗名堇，音靳。《爾雅》云：芨，堇草是也。今訛堇為建，遂以建平釋之矣。
承曰：天雄諸說悉備。但始種而不生附子、側子，經年獨長大者是也。蜀人種之，尤忌生此，以為不利，如養蠶而成白僵之意。
時珍曰：天雄有二種：一種是蜀人種附子而生出長者，或種附子而盡變成長者，即如種芋形狀不一之類；一種是他處草烏頭之類，自生成者，故《別錄》注烏喙云：長三寸已上者為天雄是也。入藥須用蜀產曾經釀製者。或云須重一兩半有象眼者乃佳。余見附子下。
【修治】
斅曰：宜炮皴去皮尖底用，或陰制如附子法亦得。
大明曰：凡丸散炮去皮用；飲藥即和皮生使甚佳。
時珍曰：熟用一法：每十兩以酒浸七日。
掘土坑，用炭半秤煅赤，去火，以醋二升沃之，候乾，乘熱入天雄在內，小盆合一夜，取出，去臍用之。
【氣味】
辛，溫，有大毒。《別錄》曰︰甘，大溫。
權曰︰大熱。宜乾薑製之。
之才曰︰遠志為之使。惡腐婢。忌豉汁。
【主治】
大風，寒濕痹，歷節痛，拘攣緩急，破積聚邪氣，金瘡，強筋骨，輕身健行（《本經》）。療頭面風去來疼痛，心腹結積，關節重，不能行步，除骨間痛，長陰氣，強志，令人武勇，力作不倦。又墮胎（《別錄》。禹錫曰：按《淮南子》云，天雄雄雞志氣益。注云：取天雄一枚，納雄雞腸中，搗生食之，令人勇）。治風痰冷痹，軟腳毒風，能止氣喘促急，殺禽蟲毒（甄權）。治一切風，一切氣，助陽道，暖水臟，補腰膝，益精明目，通九竅，利皮膚，調血脈，四肢不遂，下胸膈水，破痃癖癥結，排膿止痛，續骨消瘀血，背脊傴僂，霍亂轉筋，發汗，止陰汗。炮含，治喉痹（大明）。
【發明】
宗奭曰︰補虛寒須用附子。風家多用天雄，亦取其大者，以其尖角多，熱性不肯就下，故取其敷散也。
元素曰︰非天雄不能補上焦之陽虛。
震亨曰︰天雄、烏頭，氣壯形偉，可為下部之佐。
時珍曰︰烏附、天雄，皆是補下焦命門陽虛之藥，補下所以益上也。若是上焦陽虛，即屬心脾之分，當用參 ，不當用天雄也。且烏附、天雄之尖，皆是向下生者，其氣下行。其臍乃向上生苗之處。寇宗奭言其不肯就下，張元素言其補上焦陽虛，皆是誤認尖為上爾。惟朱震亨以為下部之佐者得之，而未發出此義。雷斅《炮炙論》序云，咳逆數數，酒服熟雄，謂以天雄炮研酒服一錢也。
【附方】新三。
三建湯，治元陽素虛，寒邪外攻，手足厥冷，大小便滑數，小便白渾，六脈沉微，除固冷，扶元氣，及傷寒陰毒。用烏頭、附子、天雄（並炮裂去皮臍）等分。㕮咀。每服四錢，水二盞，姜十五片，煎八分，溫服。（《肘後方》）
男子失精︰天雄三兩（炮），白朮八兩，桂枝六兩，龍骨三兩，為散。每酒服半錢。（張仲景《金匱要略》）
大風惡癩，三月、四月採天雄、烏頭苗及根，去土勿洗，搗汁，漬細粒黑豆，摩去皮不落者，一夜取出，晒乾又浸，如此七次。初吞三枚，漸加至六七枚。禁房室、豬魚、雞、蒜，犯之即死。
側子
（《別錄》下品）
【釋名】萴子。
時珍曰︰生於附子之側，故名。許慎《說文》作萴子。
【集解】弘景曰︰此附子邊角之大者，削取之。昔時不用，比來醫家以療腳氣多驗。
恭曰︰側子、附子，皆是烏頭下旁出者。以小者為側子，大者為附子。今以附子角為側
子，理必不然。若當陽以下、江左、山南、嵩高、齊魯間，附子時複有角如大豆許。夔州以上劍南所出者，附子之角，但如黍粟，豈可充用？比來都下皆用細附子有效，未嘗取角也。
保升曰︰今附子邊，果有角如大棗核及檳榔以來者，形狀自是一顆，且不小。乃烏頭旁
出附子，附子旁出側子，甚明。
時珍曰︰側子乃附子旁粘連小者爾，故吳普、陶弘景皆指為附子角之大者。其又小於側
子者，即漏籃子矣。故楊氏《附子記》言︰側子、漏籃，園人皆不重之，以乞役夫。
【修治】同附子。
【氣味】辛，大熱，有大毒。
普曰︰神農、岐伯︰有大毒。八月採。畏惡與附子同。
【主治】癰腫，風痺歷節，腰腳疼冷，寒熱鼠 。又墮胎（《別錄》）。
療腳氣，冷風濕痺，大風筋骨攣急（甄權）。冷酒調服，治遍
【發明】機曰︰烏頭乃原生之腦，得母之氣，守而不移，居乎中者也。側子散生旁側，體無定在，其氣輕揚，宜其發散四肢，充達皮毛，為治風之藥。天雄長而尖，其氣親上，宜其補上焦之陽虛。木鱉子則余氣所結，其形摧殘，宜其不入湯服，令人喪目也。
時珍曰︰唐‧元希聲侍郎，治癱瘓風，有側子湯，見《外台秘要》，藥多不錄。
漏籃子
（《綱目》）
【釋名】木鱉子（《炮炙論》）、虎掌（《日華
時珍曰︰此乃附子之瑣細未成者，小而漏籃，故名。南星之最小者，名虎掌，此物類之，故亦同名。《大明會典》載︰四川成都府，歲貢天雄二十對，附子五十對，烏頭五十對，漏
籃二十斤。不知何用。
【氣味】苦、辛，有毒。
曰︰服之令人喪目。
【主治】惡痢冷漏瘡，惡瘡癘風（時珍）。
【發明】時珍曰︰按︰楊士瀛《直指方》云︰凡漏瘡年久者，複其元陽，當用漏籃子輩，加減用之。如不當用而輕用之，又恐熱氣乘虛變移結核，而為害尤甚也。又按《類編》云︰
一人兩足生瘡，臭潰難近。夜宿五夫人祠下，夢神授方︰用漏籃子一枚，生研為末，入膩粉
少許，井水調塗。依法治之，果愈。蓋此物不堪服餌，止宜入瘡科也。
【附方】新一。
一切惡痢雜下，及休息痢︰百歲丸︰用漏籃子一個（大者），阿膠、木香、黃連、罌粟
殼各半兩，俱炒焦存性，入乳香少許為末，糊丸梧子大。每一歲一丸，米飲下。（羅天益《衛生寶鑒》）
烏頭
（《本經》下品）
【校正】並入《拾遺》獨白草。
【釋名】烏喙（《本經》，即兩頭尖）、草烏頭（《綱目》）、土附子（《日華》）、奚毒（《本經》）、耿子（《吳普》）、毒公（《吳普》。又名帝秋)、金鴉（《綱目》）、苗名茛（音艮）、芨（音及）、堇（音近）、獨白草（《拾遺》）、鴛鴦菊（《綱目》）、汁煎名射罔。
普曰︰烏頭，形如烏之頭也。有兩歧相合如烏之喙者，名曰烏喙。喙即烏之口也。
恭曰︰烏喙，即烏頭異名也。此有三歧者，然兩歧者少。若烏頭兩歧名烏喙，則天雄、附子之兩歧者，複何以名之？
時珍曰︰此即烏頭之野生於他處者，俗謂之草烏頭，亦曰竹節烏頭，出江北者曰淮烏頭，《日華子》所謂土附子者是也。烏喙，即偶生兩歧者，今俗呼為兩頭尖，因形而名，其實乃一物也。附子、天雄之偶生兩歧者，亦謂之烏喙，功亦同於天雄，非此烏頭也。蘇恭不知此義，故反疑之。草烏頭取汁，晒為毒藥，射禽獸，故有射罔之稱。《後魏書》言︰遼東塞外秋收烏頭為毒藥射禽獸，陳藏器所引《續漢五行志》，言西國生獨白草，煎為藥，敷箭射人即死者，皆此烏頭，非川烏頭也。
《菊譜》云︰鴛鴦菊，即烏喙苗也。
【集解】《別錄》曰︰烏頭、烏喙生朗陵山谷。正月、二月採，陰乾。長三寸以上者為天雄。
普曰︰正月始生，葉濃，莖方中空，葉四四相當，與蒿相似。
弘景曰︰今采用四月，亦以八月採。搗笮莖汁，日煎為射罔。獵人以敷箭，射禽獸十步
即倒，中人亦死，宜速解之。朗陵屬汝南郡。
大明曰︰土附子（生），去皮，搗，濾汁澄清，旋添晒乾取膏，名為射罔，以作毒箭。
時珍曰︰處處有之，根、苗、花、實並與川烏頭相同，但此系野生，又無釀造之法，其根外黑內白，皺而枯燥為異爾，然毒則甚焉。段成式《酉陽雜俎》言︰雀芋狀如雀頭，置乾
地反濕，濕地反乾，飛鳥觸之墮，走獸遇之僵。似亦草烏之類，而毒更甚也。又言︰建寧郡
烏勾山有牧靡草，鳥鵲誤食烏喙中毒，必急食此草以解之。牧靡不知何藥也？
【修治】時珍曰︰草烏頭或生用，或炮用，或以烏大豆同煮熟，去其毒用。
烏頭
【氣味】辛，溫，有大毒。《別錄》曰︰甘，大熱，大毒。
普曰︰神農、雷公、桐君、黃帝︰甘，有毒。權曰︰苦、辛，大熱，有大毒。
大明曰︰味 、辛，熱，有毒。
之才曰︰莽草、遠志為之使。反半夏、栝蔞、貝母、白蘞、白芨。惡藜蘆。
時珍曰︰伏丹砂、砒石。忌豉汁。畏飴糖、黑豆、冷水，能解其毒。
【主治】中風惡風，洗洗出汗，除寒濕痺，咳逆上氣，破積聚寒熱，其汁煎之名射罔，殺禽獸（《本經》）。消胸上痰冷，食不下，心腹冷疾，臍間痛，肩胛痛，不可俯仰，目中痛，不可久視。又墮胎（《別錄》）。
主惡風憎寒，冷痰包心，腸腹 痛， 癖氣塊，齒痛，益陽事，強志（甄權）。治頭風喉痺，癰腫疔毒（時珍）。
烏喙（一名兩頭尖）
【氣味】辛，微溫，有大毒。
普曰︰神農、雷公、桐君、黃帝︰有毒。
權曰︰苦、辛，大熱。畏惡同烏頭。
【主治】風濕，丈夫腎濕陰囊癢，寒熱歷節，掣引腰痛，不能行步，癰腫膿結。又墮胎
（《別錄》）。男子腎氣衰弱，陰汗，瘰癧歲月不消（甄權）。
射罔
【氣味】苦，有大毒。之才曰︰溫。
大明曰︰人中射罔毒，以甘草、藍汁、小豆葉、浮萍，冷水、薺 ，皆可一味御之。
【主治】尸疰症堅，及頭中風痺痛（《別錄》）。 瘡瘡根，結核瘰癧、毒腫及蛇咬。先
取塗肉四畔，漸漸近瘡，習習逐病至骨。瘡有熱膿及黃水，塗之；若無膿水，有生血，及新
傷破，即不可塗，立殺人（藏器）。
【發明】時珍曰︰草烏頭、射罔，乃至毒之藥。非若川烏頭、附子，人所栽種，加以釀
製，殺其毒性之比。自非風頑急疾，不可輕投。甄權《藥性論》言其益陽事，治男子腎氣衰弱者，未可遽然也。此類止能搜風勝濕，開頑痰，治頑瘡，以毒攻毒而已，豈有川烏頭、附子補右腎命門之功哉？吾蘄郝知府自負知醫，因病風癬，服草烏頭、木鱉子藥過多，甫入腹而麻痺，遂至不救，可不慎乎？
機曰︰烏喙形如烏嘴，其氣鋒銳。宜其通經絡，利關節，尋蹊達徑，而直抵病所。煎為射罔，能殺禽獸。非氣之鋒銳捷利，能如是乎？
楊清叟曰︰凡風寒濕痺，骨內冷痛，及損傷入骨，年久發痛，或一切陰疽腫毒。並宜草烏頭、南星等分，少加肉桂為末，薑汁熱酒調塗。未破者能內消，久潰者能去黑爛。二藥性味辛烈，能破惡塊，逐寒熱，遇冷即消，遇熱即潰。
【附方】舊四，新四十八。
陰毒傷寒︰生草烏頭為末，以蔥頭蘸藥納谷道中，名提盆散。（王海藏《陰証略例》）
二便不通︰即上方，名霹靂箭。
中風癱瘓，手足顫掉，言語蹇澀︰左經丸︰用草烏頭（炮去皮）四兩，川烏頭（炮去皮）
二兩，乳香、沒藥各一兩（為末），生烏豆一升（以斑蝥三七個，去頭翅，同煮，豆熟去蝥，取豆焙乾為末）。和勻，以醋麵糊丸梧子大。每服三十丸，溫酒下。（《簡易方》）
癱瘓頑風，骨節疼痛，下元虛冷，諸風痔漏下血，一切風瘡︰草烏頭、川烏頭、兩頭尖
各三錢，硫黃、麝香、丁香各一錢，木鱉子五個。為末。以熟蘄艾揉軟，合成一處，用草紙包裹，燒熏病處。名雷丸。（孫天仁《集效方》）
諸風不遂︰宋氏《集驗方》︰用生草烏頭、晚蠶砂等分，為末。取生地龍搗和，入少醋，糊丸梧子大。每服四、五丸，白湯下，甚妙。勿多服，恐麻人。名鄂渚小金丹。《經驗濟世方》︰
用草烏頭四兩（去皮），大豆半升，鹽一兩。同以沙瓶煮三伏時，去豆，將烏頭入木臼搗三百杵，作餅焙乾為末，酒糊丸梧子大。每空心鹽湯下十丸。名至寶丹。
一切頑風︰神應丹︰用生草烏頭、生天麻各（洗）等分，擂爛絞汁傾盆中。砌一小坑，其下燒火，將盆放坑上。每日用竹片攪一次，夜則露之。晒至成膏，作成小鋌子。每一鋌分作三服，用蔥、薑自然汁和好酒熱服。（《乾坤秘韞》）
一切風証︰不問頭風痛風，黃鴉吊腳風痺︰生淮烏頭一斤，生川烏頭一枚，生附子一枚，並為末。蔥一斤，薑一斤，擂如泥，和作餅子，以草鋪盤內，加楮葉於上，安餅於葉上，又鋪
草葉蓋之，待出汗黃一日夜，乃晒之，舂為末，以生薑取汁煮面糊和丸梧子大。初服三十丸，日二服。服後身痺汗出即愈。避風。（
破傷風病︰《壽域方》︰用草烏頭為末，每以一、二分溫酒服之，出汗。《儒門事親》方︰
用草烏尖、白芷，並生研末。每服半錢，冷酒一盞，入蔥白一根，同煎服。少頃以蔥白熱粥投
之，汗出立愈。年久麻痺，或歷節走氣，疼痛不仁，不拘男女︰神授散︰用草烏頭半斤，去皮為末。以袋一個，盛豆腐半袋，入烏末在內，再將
豆腐填滿壓乾，入鍋中煮一夜，其藥即堅如石，取出晒乾為末，每服五分。冷風濕氣，以生薑湯下；麻木不仁，以蔥白湯下之。（《活人心統》）
風濕痺木︰黑神丸︰草烏頭（連皮生研）、五靈脂等分，為末，六月六日滴水丸彈子大。
四十歲以下分六服，病甚一丸作二服，薄荷湯化下，覺微麻為度。（《本事方》）
風濕走痛︰黑弩箭丸︰用兩頭尖、五靈脂各一兩，乳香、沒藥、當歸各三錢，為末，醋糊丸梧子大。每服十丸至三十丸，臨臥溫酒下。忌油膩、濕面。孕婦勿服。（《瑞竹堂方》）
腰腳冷痛︰烏頭三個，去皮臍，研末，醋調貼，須臾痛止。（《十便良方》）
膝風作痛︰草烏、細辛、防風等分，為末，摻靴襪中，及安護膝內，能除風濕健步。（《扶
壽方》）。
用之可行千里，甚妙。（《經驗》）
薑汁煎茶調貼之。又法︰草烏一味為末，以薑汁或酒糟同搗貼之。（《永類方》）
濕滯足腫，早輕晚重︰用草烏頭一兩（以生薑一兩同研，交感一宿），蒼朮一兩（以蔥白一兩同研，交感一宿）。各焙乾為末，酒糊丸梧子大。每服五十丸，酒下。（艾元英《如宜方》）
除風去濕，治脾胃虛弱，久積冷氣，飲食減少︰用草烏頭一斤，蒼朮二斤，以去白陳皮半斤，生甘草，四兩，黑豆三升，水一石，同煮乾，只揀烏、朮晒焙為末，酒糊丸梧子大，焙乾收之。每空心溫酒下二、三十丸，覺麻即漸減之。名烏朮丸。（《集簡方》）
偏正頭風︰草烏頭四兩，川芎 四兩，蒼朮半斤，生薑四兩，連須生蔥一把，搗爛，同入瓷瓶封固埋土中。春五、夏三、秋五、冬七日，取出晒乾。揀去蔥、薑，為末，醋面糊和丸梧子大。每服九丸，臨臥溫酒下，立效。（戴古渝《經驗方》）
久患頭風︰草烏頭尖（生用）一分，赤小豆三十五粒，麝香一字。為末。
每服半錢，薄荷湯冷服。更隨左右搐鼻。（《指南方》）
風痰頭痛，體虛傷風，停聚痰飲，上厥頭痛，或偏或正︰草烏頭（炮去皮尖）半兩，川烏頭（（陳言陽及額上，勿過眼。避風。（《濟生方》）
腦泄臭穢︰草烏（去皮）半兩，蒼朮一兩，川芎二兩，並生研末，麵糊丸綠豆大。每服十丸，茶下。忌一切熱物。（《聖濟總錄》）
耳鳴耳癢，如流水及風聲，不治成聾︰用生烏頭掘得，乘濕削如棗核大，塞之。日易二次，不過三日愈。（《千金方》）
喉痺口噤不開，欲死︰草烏頭、皂莢等分，為末，入麝香少許。擦牙並搐鼻內，牙關自
開也。《濟生方》︰用草烏尖、石膽等分，為末。每用一錢，醋煮皂莢汁，調稀掃入腫上，流涎數次，其毒即破也。
以醋調塗手心、足心。或以草烏頭、吳茱萸等分，為末。蜜調塗足心。（《本事方》）
頭（燒灰）、入麝香等分，為末貼之。風蟲牙痛︰草烏（炒黑）一兩，細辛一錢，為末揩之，吐出涎。一方︰草烏、食鹽同炒黑，摻之。（《海上方》）
寒氣心疝，三十年者︰射罔、食茱
萸等分，為末，蜜丸麻子大。每酒下二丸，日三服。劉國英所秘之方。（《范汪東陽方》）
寒瘧積瘧︰巴豆一枚（去心皮），射罔如巴豆大，大棗（去皮）一枚，搗成丸梧子大。
清旦、先發時，各服一丸，白湯下。（《肘後方》）
脾寒厥瘧，先寒後熱，名寒瘧；但寒不熱，面色黑者，名厥瘧；寒多熱少，面黃腹痛，名脾瘧，三者並宜服此。賈耘老用之二十年，累試有效︰不蛀草烏頭削去皮，沸湯泡二七度，以盞蓋良久，切焙研，稀糊丸梧子大。每服三十丸，薑十片，棗三枚，蔥三根，煎湯清早服，以棗壓之。如人行十里許，再一服。絕勿飲湯，便不發也。（蘇東坡《良方》）
腹中症結，害妨飲食，羸瘦︰射罔二兩，椒三百粒，搗末，雞子白和丸麻子大。每服一丸，水泄寒痢︰大草烏一兩，以一半生研，一半燒灰，醋糊和丸綠豆大。每服七丸，井華水下。
忌生、冷、魚、肉。（《十便良方》）
泄痢注下︰三神丸︰治清濁不分，泄瀉注下，或赤或白，腹臍刺痛，裡急後重︰用草烏頭三個（去皮尖）。以一個火炮，一個醋煮，一個燒灰，為末，醋糊丸綠豆大。每服二十丸，水瀉流水下；赤痢，甘草湯下；白痢薑湯下。忌魚腥、生、冷。
（《和劑局方》）
結陰下血腹痛︰草烏頭（蛤粉炒，去皮臍切）一兩，茴香（炒）三兩。每用三錢，水一盞，入鹽少許，煎八分，去滓，露一夜，五更冷服。（《聖濟錄》）。草烏頭一兩，童便浸七日，去皮，同鹽炒為末，酒糊丸綠豆大。每服二十丸，鹽湯下。
（《普濟》）
內痔不出︰草烏為末，津調點肛門內，痔即反出，乃用枯痔藥點之。（《外科集驗方》）
疔毒初起︰草烏頭七個，川烏頭三個，杏仁九個，飛羅面一兩，為末。無根水調搽，留
口以紙蓋之，乾則以水潤之。（唐瑤《經驗方》）
疔毒惡腫︰生烏頭切片，醋熬成膏，攤貼。次日根出。又方︰兩頭尖一兩，巴豆四個搗貼。疔自拔出。（《普濟方》）
疔瘡發背︰草烏頭（去皮）為末，用蔥白連須和搗，丸豌豆大，以雄黃為衣。每服一丸，先將蔥一根細嚼，以熱酒送下。或有惡心嘔三、四口，用冷水一口止之。即臥，以被濃蓋，汗出為度。亦治頭風。（《乾坤秘韞》）
惡毒諸瘡，及發背、疔瘡、便毒等証︰二烏膏︰用草烏頭、川烏頭，於瓦上以井華水磨汁塗之。如有口，即塗四邊。乾再上。亦可單用草烏磨醋塗之。
（《永類方》）
大風癬瘡，遍身黑色，肌體麻木，痺痛不常︰草烏頭一斤，刮洗去皮極淨，攤
乾。以清油四兩，鹽四兩，同入銚內，炒令深黃色。傾出剩油，只留鹽並藥再炒，令黑煙出為度。取一枚擘破，心內如米一點白者始好，白多再炒。乘熱杵羅為末，醋麵糊丸梧子大。
每服三十丸，空心溫酒下。草烏性毒難製，五七日間，以黑豆煮粥食解其毒。（繼洪《澹寮
方》）
遍身生瘡，陰囊兩腳尤甚者︰草烏一兩（鹽一兩，化水浸一夜，炒赤為末），豬
腰子一具（去膜煨熟，竹刀切搗）。醋糊丸綠豆大。每服三十丸，空心鹽湯下。（《澹寮方》）
一切諸瘡，未破者︰草烏頭為末，入輕粉少許，臘豬油和搽。（《普濟方》）
瘰癧初作未破，作寒熱︰草烏頭半兩，木鱉子二個，以米醋磨細，入搗爛蔥頭、蚯蚓糞
少許，調勻敷上，以紙條貼，令通氣孔，妙。（《醫林正宗》）
馬汗入瘡腫痛，急療之，遲則毒深︰以生烏頭末敷瘡口，良久有黃水出，即愈。（《靈苑
方蛇蠍螫人︰射罔敷之，頻易，血出愈。（《梅師方》）
中沙虱毒︰射罔敷之佳。（《千金》）
白附子
（《別錄》下品）
【釋名】見後發明下。
【集解】《別錄》曰︰白附子生蜀郡。三月採。
弘景曰︰此物久絕，無複真者。
恭曰︰本出高麗，今出涼州以西，蜀郡不複有。生砂磧下濕地，獨莖似鼠尾草，細葉周
匝，生於穗間，根形似天雄。
珣曰︰徐表《南州異物記》云︰生東海、新羅國及遼東。苗與附子相似。
時珍曰︰根正如草烏頭之小者，長寸許，乾者皺紋有節。
【氣味】辛、甘，大溫，有小毒。保升曰︰甘、辛，溫。大明曰︰無毒。 曰︰小毒。
入藥炮用。杲曰︰純陽。引藥勢上行。
【主治】心痛血痺，面上百病，行藥勢（《別錄》）。中風失音，一切冷風氣，面 瘢疵
（大明）。諸風冷氣，足弱無力，疥癬風瘡，陰下濕癢，頭面痕，入面脂用（李 ）。補肝風虛（好古）。風痰
【發明】時珍曰︰白附子乃陽明經藥，因與附子相似，故得此名，實非附子類也。按︰
《楚國先賢傳》云︰孔休傷頰有瘢，王莽賜玉屑白附子香，與之消瘢。
【附方】新十二。
中風口 ，半身不遂︰牽正散︰用白附子、白僵蠶、全蠍並等分，生研為末。每服二錢，熱酒調下。（《楊氏家藏方》）
小兒暑風，暑毒入心，痰塞心孔，昏迷搐搦，此乃危急之証，非此丸生料瞑眩之劑不能伐之︰三生丸︰用白附子、天南星、半夏（並去皮）等分。生研，豬膽汁和丸黍米大。量兒
大小，以薄荷湯下。令兒側臥，嘔出痰水即蘇。（《全幼心鑒》）
風痰眩暈，頭痛氣郁，胸膈不利︰白附子（炮去皮臍）半斤，石膏（ 紅）半斤，朱砂
二兩二錢
偏正頭風︰白附子、白芷、豬牙皂角（去皮）等分，為末。每服二錢，食後茶清調下。
右痛右
痰厥頭痛︰白附子、天南星、半夏等分，生研為末，生薑自然汁浸，蒸餅丸綠豆大。每服四十丸，食後薑湯下。（《濟生方》）
赤白汗斑︰白附子、硫黃等分，為末，薑汁調稀，茄蒂蘸擦，日數次。（《簡便方》）
面上 ︰白附子為末，臥時漿水洗面，以白蜜和塗紙上，貼之。久久自落。（《衛生易
簡
耳出膿水︰白附子（炮）、羌活各一兩，為末。豬羊腎各一個，每個入末半錢，濕紙包
煨熟，喉痺腫痛︰白附子末、枯礬等分，研末，塗舌上，有涎吐出。（《聖惠方》）
偏墜疝氣︰白附子一個，為末，津調填臍上，以艾灸三壯或五壯，即愈。（楊起《簡便
方》）
慢脾驚風︰白附子半兩，天南星半兩，黑附子一錢，並炮去皮，為末。每服二錢，生薑五片
陳侍
虎掌
（《本經》下品）
天南星
【釋名】虎膏（《綱目》）、鬼蒟蒻（《日華》）。
恭曰︰其根四畔有圓牙，看如虎掌，故有此名。
頌曰︰天南星即本草虎掌也，小者名由跋。古方多用虎掌，不言天南星。南星近出唐人中風痰毒方中用之，乃後人采用，別立此名爾。
時珍曰︰虎掌因葉形似之，非根也。南星因根圓白，形如老人星狀，故名南星，即虎掌也。蘇頌說甚明白。宋《開寶》不當重出南星條，今並入。
【集解】《別錄》曰︰虎掌生漢中山谷及冤句。二月、八月採，陰乾。
弘景曰︰近道亦有。形似半夏，但大而四邊有子如虎掌。今用多破作三四片。方藥不甚用也。
恭曰︰此是由跋宿根。其苗一莖，莖頭一葉，枝丫挾莖。根大者如拳，小者如雞卵，都
似扁柿。四畔有圓牙，看如虎掌。由跋是新根，大如半夏二三倍，四畔無子牙。陶說似半夏
乃由跋也。
保升曰︰莖頭有八、九葉，花生莖間。
藏器曰︰天南星生安東山谷，葉如荷，獨莖，用根。
頌曰︰虎掌今河北州郡有之。初生根如豆大，漸長大似半夏而扁，年久者根圓及寸，大者如雞卵。周匝生圓牙三四枚或五、六枚。三、四月生苗，布，尖而圓。一窠生七八莖，時出一莖作穗，直上如鼠尾。中生一葉如匙，裹莖作房，旁開一口，上下尖。中有花，微青褐色。結實如麻子大，熟即白色，自落布地，一子生一窠。九
月苗殘取根。今冀州人菜圃中種之，呼為天南星。又曰︰天南星，處處平澤有之。二月生苗，似荷梗，其莖高一尺以來。葉如 ，兩枝相抱。五月開花似蛇頭，黃色。七月結子作穗似石榴子，紅色。二月、八月採根，似芋而圓扁，與 相類，人多誤采，了不可辨。但莖斑花紫，南星根小，柔膩肌細，炮之易裂，為可辨爾。南星即《本經》虎掌也。大者四邊皆有牙子，采時削去之。江州一種草，葉大如掌，面青背紫，四畔有牙如虎掌，生三四葉為一本，冬青，不結花實，治心疼寒熱積氣，亦與虎掌
時珍曰︰大者為虎掌、南星，小者為由跋，乃一種也。今俗又言大者為鬼臼，小者為南星，殊為謬誤。
【修治】頌曰︰九月採虎掌根，去皮臍，入器中湯浸五七日，日換三四遍，洗去涎，曝乾用。或再火炮裂用。
時珍曰︰凡天南星須用一兩以上者佳。治風痰，有生用者，須以溫湯洗淨，仍以白礬湯，或入皂角汁，浸三日夜，日日換水，曝乾用。若熟用者，須於黃土地掘一小坑，深五、六寸，以炭火燒赤，以好酒沃之。安南星於內，瓦盆覆定，灰泥固濟，一夜取出用。急用，即以濕紙包，於 灰火中炮裂也。一法︰治風熱痰，以酒浸一宿，桑柴火蒸之，常洒酒入甑內，令氣猛。一伏時取出，竹刀切開，味不麻舌為熟。未熟再蒸，至不麻乃止。脾虛多痰，則以生薑渣和黃泥包南星煨熟，去泥焙用。
造南星曲法︰以薑汁、礬湯，和南星末作小餅子，安籃內，楮葉包蓋，待上黃衣，乃取晒收之。造膽星法︰以南星生研末，臘月取黃牯牛膽汁和劑，納入膽中，系懸風處乾之。年
久者彌佳。
【氣味】苦，溫，有大毒。《別錄》曰︰微寒。普曰︰虎掌神農、雷公︰苦，有毒；岐
伯、桐君︰辛，有毒。大明曰︰辛烈，平。杲曰︰苦、辛，有毒。陰中之陽，可升可降，乃肺經之本藥。震亨曰︰欲其下行，以黃柏引之。之才曰︰蜀漆為之使。惡莽草。大明曰︰畏附子、乾薑、生薑。
時珍曰︰得防風則不麻，得牛膽則不燥，得火炮則不毒。生能伏雄黃、丹砂、焰硝。
【主治】心痛，寒熱結氣，積聚伏梁，傷筋痿拘緩，利水道（《本經》）。
除陰下濕，風眩（《別錄》）。主疝瘕腸痛，傷寒時疾，強陰除痰下氣，利胸膈，攻堅積，消癰腫，散蛇蟲咬，疥癬惡瘡（大明）。去上焦痰及眩暈（元素）。主破傷風，口噤身強（李杲）。補肝風虛，治痰功同半夏（好古）。治驚癇，口眼 斜，喉痺，口舌瘡糜，結核，解顱（時珍）。
【發明】時珍曰︰虎掌、天南星，乃手足太陰脾肺之藥。味辛而麻，故能治風散血；氣溫而燥，故能勝濕除涎；性緊而毒，故能攻積拔腫而治口 舌糜。楊士瀛《直指方》云︰諸風口噤，宜用南星，更以人參、石菖蒲佐之。
【附方】舊八，新三十二。
中風口噤目瞑，無門下藥者︰開關散︰用天南星為末，入白龍腦等分，五月五日午時合之。每用中指點末，揩齒
諸風口噤︰天南星（炮銼）大人三錢、小兒三字，生薑五片，蘇葉一錢，水煎減半，入雄豬膽汁少許，溫服。（《仁齋直指方》）
紙裹斜包，剪一小孔，透氣於口中，牙關自開也。一方︰用生南星，同薑汁擦之，自開。小兒驚風︰墜涎散︰用天南星（一兩重）一個，（換酒浸七伏時，取出安新瓦上，周回炭火炙裂，合濕地出火毒，為末），入朱砂一分。每服半錢，荊芥湯調下。每日空心一服，午時一服。（《經驗方》）
吐瀉慢驚︰天王散︰治小兒吐瀉，或誤服冷藥，脾虛生風痰慢驚︰天南星（一個）重八九錢者，去臍。黃土坑深三寸，炭火五斤， 赤，入好酒半盞。安南星在內，仍架炭三條在上，候發裂取銼，再炒熟為末，用五錢。天麻（煨熟研末）一錢，麝香一字，和勻。三歲小兒用半錢，以生薑、防風煎湯調下。亦治久嗽惡心。（錢乙小兒方）
風癇痰迷︰墜痰丸︰用天南星九蒸九晒，為末，薑汁麵糊丸梧子大。
每服二十丸，人參湯下。石菖蒲、麥門冬湯亦可。（《衛生寶鑒》）
小兒癇喑，癇後喑不能言︰以天南星濕紙包煨，為末。雄豬膽汁調服二字。（《全幼心鑒》）
治癇利痰︰天南星（煨香）一兩，朱砂一錢，為末，豬心血丸梧子大。每防風湯化下一丸。（《普濟方》）
口眼 斜︰天南星生研末，自然薑汁調之，左貼右，右貼左。（《仁存方》）
角弓反張︰南星、半夏等分，為末。薑汁、竹瀝灌下一錢。仍灸印堂。（《摘玄方》）
破傷中風︰胡氏奪命散，又名玉真散︰治打撲金刃傷，及破傷風傷濕，發病強直如癇狀者︰
天南星、防風等分，為末。水調敷瘡，出水為妙。仍以溫酒調服一錢。已死心尚溫者，熱童
便調灌二錢。斗毆內傷墜壓者，酒和童便連灌三服，即蘇。亦可煎服。（《三因方》）
破傷風瘡︰生南星末，水調塗瘡四圍，水出有效。（《普濟方》）
婦人頭風，攻目作痛︰天南星一個，掘地坑燒赤，安藥於中，以醋一盞沃之，蓋定勿令透氣，候冷研末。每服一字，以酒調下。重者半錢。（《經驗方》）
風痰頭痛，不可忍︰天南星一兩，荊芥葉一兩，為末，薑汁糊丸梧子大。每食後薑湯下二十丸。又上清丸︰用天南星、茴香等分，生研末，鹽醋煮麵糊丸。如上法服。（並出《經效濟
世方》）
風痰頭暈目眩，吐逆煩懣，飲食不下︰玉壺丸︰用生南星、生半夏各一兩，天麻半兩，白面三兩。為末，水丸梧子大。每服三十丸，以水先煎沸，入藥煮五七沸，漉出放溫，以薑湯吞之。（《惠民和劑局方》）
腦風流涕，邪風入腦，鼻內結硬，遂流髓涕︰大白南星切片，沸湯泡二次，焙乾。每用二錢，棗七個，甘草五分，同煎服。三、四服，其硬物自出，腦氣流轉，髓涕自收。以大蒜、蓽茇
末作餅，隔紗貼鹵前，熨斗熨之。或以香附、蓽茇末頻吹鼻中。（《直指方》）
毒壅滯，涼心壓驚︰抱龍丸︰用牛膽南星一兩，入金錢薄荷十片，丹砂一錢半，龍腦、麝香各一字，研末，煉蜜丸芡子大。每服一丸，竹葉湯化下。（《全幼心鑒》）
壯人風痰及中風，中氣初起︰星香飲︰用南星四錢，木香一錢。水二盞，生薑十四片，煎六分，溫服。（王碩《易簡方》）
痰迷心竅︰壽星丸︰治心膽被驚，神不守舍，或痰迷心竅，恍惚健忘，妄言妄見︰天南星一斤（先掘土坑一尺，以炭火三十斤燒赤，入酒五升，滲乾。乃安南星在內，盆覆定，以灰塞
之，勿令走氣。次日取出為末）。琥珀一兩，朱砂二兩，為末。生薑汁打麵糊丸梧子大。每服三十丸至五十丸，煎人參、石菖蒲湯下。一日三服。（《和劑局方》）
風痰注痛︰方見羊躑躅下。
痰濕臂痛，右邊者︰南星製、蒼朮等分，生薑三片，水煎服之。（《摘玄方》）
風痰咳嗽︰大天南星一枚，炮裂研末。每服一錢，水一盞，薑三片，煎五分，溫服。每日早、午、晚各一服。（《十全博救》）
氣痰咳嗽︰玉粉丸︰南星曲、半夏曲、陳橘皮各一兩，為末，自然薑汁打糊丸如梧子大。
每服四十丸，薑湯下。寒痰，去橘皮，加官桂。（東垣《蘭室秘藏》）
清氣化痰︰三仙丸︰治中脘氣滯，痰涎煩悶，頭目不清︰生南星（去皮）、半夏各五兩（並湯泡七次，為末，自然薑汁和作餅，鋪竹篩內，以楮葉包覆，待生黃成曲，晒乾）。每用二兩，入香附末一兩，糊丸梧子大。每服四十丸，食後薑湯下。（王 《百一選方》）
溫中散滯，消導飲食︰天南星（炮）、高良薑（炮）各一兩，砂仁二錢半，為末，薑汁糊丸梧子大。每薑湯下五十丸。（《和劑方》）
酒積酒毒，服此即解︰天南星丸︰用正端天南星一斤。土坑燒赤，沃酒一斗入坑，放南星，盆覆，泥固濟，一夜取出，酒和水洗淨，切片，焙乾為末，入朱砂末一兩，薑汁麵糊丸梧子大。每服五十丸，薑湯下。蔡丞相、呂丞相嘗用有驗。（《楊氏家藏方》）
吐泄不止︰《集效方》︰四肢厥逆，虛風不省人事。服此則陽回，名回陽散︰
天南星為末，每服三錢，京棗三枚，水二鐘，煎八分，溫服。未省再服。又方︰醋調南星末，貼足心。（《普濟方》）
腸風瀉血，諸藥不效︰天南星（鍛石炒焦黃色），為末，酒糊丸梧子大。每酒下二十丸。
（《普濟方》）
以自然銅磨酒調下。（《勝金方》）
初生貼囟︰頭熱鼻塞者。天南星炮為末，水調貼囟上，炙手熨之。（危氏《得效方》）
小兒解顱，囟開不合，鼻塞不通︰天南星炮去皮，為末，淡醋調緋帛上，貼囟門，炙手頻熨之，立效。（錢乙《小兒直訣》）
解頤脫臼，不能收上︰用南星末，薑汁調塗兩頰，一夜即上。（《醫說》）
小兒口瘡，白屑如鵝口，不須服藥︰以生天南星去皮臍，研末。醋調塗足心，男左女右。
（
走馬疳蝕，透骨穿腮︰生南星一個，當心剜空，入雄黃一塊，面裹燒，候雄黃作汁，以盞子合定，出火毒，去面為末，入麝香少許，拂瘡數日，甚效。（《經驗方》）
風蟲牙痛︰南星末塞孔，以霜梅 住，去涎。（《摘玄方》）
喉風喉痺︰天南星一個，剜心，入白僵蠶七枚，紙包煨熟，研末。薑汁調服一錢，甚者灌之痰瘤結核︰南星膏︰治人皮肌頭面上生瘤及結核，大者如拳，小者如栗，或軟或硬，不疼不癢，宜用此藥，不可輒用針灸︰生天南星大者一枚，研爛，滴好醋五七點。如無生者，以乾者為末，醋調。先用針刺令氣透，乃貼之。覺癢則頻貼，取效。（嚴子禮《濟生方》）
身面疣子︰醋調南星末塗之。（《簡易方》）
由跋
（《別錄》下品）
【釋名】
【集解】恭曰︰由跋是虎掌新根，大於半夏一二倍，四畔未有子牙，其宿根即虎掌也。
藏器曰︰由跋生林下，苗高一、二尺，似 ，根如雞卵。
保升曰︰春抽一莖，莖端有八、九葉，根圓扁而肉白。
時珍曰︰此即天南星之小者，其氣未足，不堪服食，故醫方罕用，惟重八、九錢至一兩余者，氣足乃佳。正如附子之側子，不如附子之義也。
【正誤】弘景曰︰由跋本出始興，今人亦種之。狀如烏 而布地，花紫色，根似附子。
苦酒摩塗腫，亦效。
恭曰︰陶氏所說，乃鳶尾根，即鳶頭也。又言虎掌似半夏，是以鳶尾為由跋，以由跋為半夏，非惟不識半夏，亦不識鳶尾與由跋也。今南人猶以由跋為半夏。
時珍曰︰陳延之《短劇方》，亦以東海鳶頭為由跋，則其訛誤久矣。
【氣味】辛、苦，溫，有毒。
【主治】毒腫結熱（《別錄》）。
局箬
（宋《開寶》）
【釋名】 頭（《開寶》）、鬼芋（《圖經》）、鬼頭。
【集解】志曰︰ 頭出吳、蜀。葉似由跋、半夏，根大如碗，生陰地，雨滴葉下生子。
又有斑杖，苗相似，至秋有花直出，生赤子，根如 頭，毒猛不堪食。虎杖亦名斑杖，與此不同。
頌曰︰江南吳中出白 ，亦曰鬼芋，生平澤極多。人采以為天南星，了不可辨，市中所收往往是此。但南星肌細膩，而 莖斑花紫，南星莖無斑，花黃，為異爾。
時珍曰︰ 出蜀中，施州亦有之，呼為鬼頭，閩中人亦種之。宜樹陰下掘坑積糞，春時生苗，至五月移之。長一、二尺，與南星苗相似，但多斑點，宿根亦自生苗。
其滴露之說，蓋不然。經二年者，根大如碗及芋魁，其外理白，味亦麻人。秋後采根，須淨
擦，或搗成片段，以釅灰汁煮十餘沸，以水淘洗，換水更煮五六遍，即成凍子，切片，以苦
酒五味淹食，不以灰汁則不成也。切作細絲，沸湯苗似半夏，楊慎《丹鉛錄》言 醬即此者，皆誤也。王禎《農書》云︰救荒之法，山有粉葛、、橡栗之利，則此物亦有益於民者也。其斑杖，即天南星之類有斑者。
根
【氣味】辛，寒，有毒。
李廷飛曰︰性冷，甚不益人，冷氣人少食之。生則戟人喉出血。
【主治】癰腫風毒，摩敷腫上。搗碎，以灰汁煮成餅，五味調食，主消渴
【發明】機曰︰按《三元延壽書》云︰有人患瘵，百物不忌，見鄰家修 ，求食之美，遂
【附錄】菩薩草（宋《圖經》）
頌曰︰生江浙州郡。凌冬不凋，秋冬有花直出，赤子如頭。冬月採根用，味苦，無毒。主中諸毒食毒，酒研服之。又諸蟲傷，搗汁飲，並敷之。
婦人妊娠咳嗽，搗篩蜜丸服效。
半夏
（《本經》下品）
【釋名】守田（《別錄》）、水玉（《本經》）、時珍曰︰《禮記‧月令》︰五月半夏生。蓋當夏之半也，故名。守田會意，水玉因形。
【集解】《別錄》曰︰半夏生槐裡川谷。五月、八月採根，曝乾。
普曰︰生微丘或生野中，二月始生，葉三三相偶。白花圓上。
弘景曰︰槐裡屬扶風。今第一出青州，吳中亦有，以肉白者為佳，不厭陳久。
恭曰︰所在皆有。生平澤中者，名羊眼半夏，圓白為勝。然江南者大乃徑寸，南人特重
之。頃來互用，功狀殊異。其苗似是由跋，誤以為半夏也。
頌曰︰在處有之，以齊州者為佳。二月生苗一莖，莖端三葉，淺綠色，頗似竹葉，而生江南者似芍藥葉。根下相重，上大下小，皮黃肉白。五月、八月採根，以灰裹二日，湯洗曝乾。《蜀圖經》云︰五月採則虛小，八月採乃實大。其平澤生者甚小，名羊眼半夏。由跋絕類半夏，而苗不同。
曰︰白傍 子真似半夏，只是咬著微酸，不入藥用。
【修治】弘景曰︰凡用，以湯洗十許過，令滑盡。不爾，有毒戟人咽喉。方中有半夏必
須用生薑者，以製其毒故也。
曰︰修事半夏四兩，用白芥子末二兩，釅醋六兩，攪濁，將半夏投中，洗三遍用之。
若洗涎不盡，令人氣逆，肝氣怒滿。
時珍曰︰今治半夏，惟洗去皮垢，以湯泡浸七日，逐日換湯，晾乾切片，薑汁拌焙入藥。
或研為末，以薑汁入湯浸澄三日，瀝去涎水，晒乾用，謂之半夏粉。或研末以薑汁和作餅子，日乾用，謂之半夏餅。或研末以薑汁、白礬湯和作餅，楮葉包置籃中，待生黃衣，日乾用，謂之半夏曲。白飛霞《醫通》云︰痰分之病，半夏為主，造而為曲尤佳。治濕痰以薑汁、白礬湯和之；治風痰以薑汁及皂莢煮汁和之；治火痰以薑汁、竹瀝或荊瀝和之；治寒痰，以薑汁、礬湯，入白芥子末和之，此皆造曲妙法也。
根
【氣味】辛，平，有毒。湯洗盡滑用。
元素曰︰味辛、苦，性溫，氣味俱薄，沉而降，陰中陽也。
好古曰︰辛濃苦輕，陽中陰也。入足陽明、太陰、少陽三經。
之才曰︰射干為之使。惡皂莢。畏雄黃、生薑、乾薑、秦皮、龜甲。反烏頭。
權曰︰柴胡為之使。忌羊血、海藻、飴糖。
元素曰︰熱痰佐以黃芩；風痰佐以南星；寒痰佐以乾薑；痰痞，佐以陳皮、白朮。多用則瀉脾胃。諸血証及口渴者禁用，為其燥津液也。孕婦忌之，用生薑則無害。
【主治】傷寒寒熱，心下堅，胸脹咳逆，頭眩，咽喉腫痛，腸鳴，下氣止汗（《本經》）。
消心腹胸膈痰熱滿結，咳嗽上氣，心下急痛堅痞，時氣嘔逆，消癰腫，療痿黃，悅澤面目，墮胎（《別錄》）。消痰，下肺氣，開胃健脾，止嘔吐，去胸中痰滿。
生者︰摩癰腫，除瘤癭氣（甄權）。治吐食反胃，霍亂轉筋，腸腹冷，痰瘧（大明）。治寒痰，及形寒飲冷傷肺而咳，消胸中痞，膈上痰，除胸寒，和胃氣，燥脾濕，治痰厥頭痛，消腫散結（元素）。治眉棱骨痛（震亨）。補肝風虛（好古），除腹脹，目不得瞑，白濁夢遺帶下（時珍）。
【發明】權曰︰半夏使也。虛而有痰氣，宜加用之。
頌曰︰胃冷嘔噦，方藥之最要。
成無己曰︰辛者散也，潤也。半夏之辛，以散逆氣結氣，除煩嘔，發音聲，行水氣，而潤腎燥。
好古曰︰《經》云︰腎主五液，化為五濕。自入為唾，入肝為泣，入心為汗，入脾為痰，入肺為涕。有痰曰嗽，無痰曰咳。痰者，因咳而動脾之濕也。
半夏能泄痰之標，不能泄痰之本。泄本者，泄腎也。咳無形，痰有形；無形則潤，有形
則燥，所以為流濕潤燥也。俗以半夏為肺藥，非也。止嘔吐為足陽明，除痰為足太陰。柴胡為之使，故今柴胡湯中用之，雖為止嘔，亦助柴胡、黃芩主往來寒熱，是又為足少陽、陽明也。
宗奭曰︰今人惟知半夏去痰，不言益脾，蓋能分水故也。脾惡濕，濕則濡困，困則不能治水。《經》云︰濕勝則瀉。一男子夜數如廁，或教以生薑一兩，半夏、大棗各三十枚，水一升，瓷瓶中慢火燒為熟水，時呷之，便已也。
趙繼宗曰︰丹溪言︰二陳湯治一身之痰，世醫執之，凡有痰者皆用。夫二陳內有半夏，其性燥烈，若風痰、寒痰、濕痰、食痰則相宜；至於勞痰、失血諸痰，用之反能燥血液而加
病，不可不知。
機曰︰俗以半夏性燥有毒，多以貝母代之。貝母乃太陰肺經之藥，半夏乃太陰脾經、陽
明胃經之藥，何可代也？夫咳嗽吐痰，虛勞吐血，或痰中見血，諸郁，咽痛喉痺，肺癰肺痿，癰疽，婦人乳難，此皆貝母為向導，半夏乃禁用之藥。若涎者脾之液，美味膏粱炙爆，皆能生脾胃濕熱，故涎化為痰，久則痰火上攻，令人昏憒口噤，偏廢僵仆，蹇澀不語，生死旦夕，自非半夏、南星，曷可治乎？若以貝母代之，則翹首待斃矣。
時珍曰︰脾無留濕不生痰，故脾為生痰之源，肺為貯痰之器。半夏能主痰飲及腹脹者，為其體滑而味辛性溫也。涎滑能潤，辛溫能散亦能潤，故行濕而通大便，利竅而泄小便。所謂辛走氣，能化液，辛以潤之是矣。潔古張氏云︰半夏、南星治其痰，而咳嗽自愈。丹溪朱氏云︰二陳湯能使大便潤而小便長。聊攝成氏云︰半夏辛而散，行水氣而潤腎燥。又《和劑
局方》，用半硫丸治老人虛秘，皆取其滑潤也。世俗皆以南星、半夏為性燥，誤矣。濕去則土燥，痰涎不生，非二物之性燥也。古方治咽痛喉痺，吐血下血，多用二物，非禁劑也。二物亦能散血，故破傷打撲皆主之。惟陰虛勞損，則非濕熱之邪，而用利竅行濕之藥，是乃重
竭其津液，醫之罪也，豈藥之咎哉？《甲乙經》用治夜不眠，是果性燥者乎？岐伯云︰衛氣行於陽，陽氣滿，不得入於陰，陰氣虛，故目不得瞑。治法︰飲以半夏湯一劑，陰陽既通，其臥立至。方用流水千里者八升，揚之萬遍，取清五升，煮之，炊以葦薪，大沸，入秫米一升，半夏五合，煮一升半，飲汁一杯，日三，以知為度。病新發者，覆杯則臥，汗出則已。久者，三飲而已。
【附方】舊十四，新五十四。
法製半夏，清痰化飲，壯脾順氣︰用大半夏，湯洗七次，焙乾再洗，如此七轉，以濃米泔浸
一日夜。每一兩用白礬一兩半，溫水化，浸五日。焙乾，以鉛白霜一錢，溫水化，又浸七日。
以漿水慢火內煮沸，焙乾收之。每嚼一二粒，薑湯送化下。（《御藥院方》）
紅半夏法，消風熱，清痰涎，降氣利咽︰大半夏，湯浸焙製如上法。每一兩入龍腦五分，朱砂為衣染之。先鋪燈草一重，約一指濃，排半夏於上，再以燈草蓋一指濃。以炒豆焙之，候
乾取出。每嚼一兩粒
化痰鎮心，祛風利膈︰辰砂半夏丸︰用半夏一斤（湯泡七次，為末篩過，以水浸三日，生絹
濾去滓，澄清去水，晒乾）一兩，入辰砂一錢，薑汁打糊丸梧子大。每薑湯下七十丸。此周
府方也。（《袖珍》）
化痰利氣︰三仙丸，方見虎掌下。
消痰開胃，去胸膈壅滯︰《斗門方》︰用半夏洗淨，焙乾為末，自然薑汁和作餅，濕紙裹
煨香。
以熟水二盞，同餅二錢，入鹽五分，煎一盞，服之。大壓痰毒，及治酒食傷，極驗。《經驗後方》︰用半夏、天南星各二兩。為末，水五升，入壇內浸一宿，去清水，焙乾重研。每服二錢，水二盞，薑三片，煎服。
中焦痰涎，利咽，清頭目，進飲食︰半夏（泡七次）四兩，枯礬一兩，為末，薑汁打糊，或煮棗肉，和丸梧子大。每薑湯下十五丸。寒痰加丁香五錢；熱痰加寒水石（ ）四兩。名玉液丸。（《和劑局方》）
老人風痰︰大腑熱不識人，及肺熱痰實，咽喉不利︰半夏（泡七次，焙）、硝石各半兩，為末，入白面一兩搗勻，水和丸綠豆大。每薑湯下五十丸。（《普濟
膈壅風痰︰半夏不計多少，酸漿浸一宿，溫湯洗五、七遍，去惡氣，日乾為末，漿水搜
作餅，日乾再研為末。每五兩，入生龍腦一錢，以漿水濃腳和丸雞頭子大。紗袋盛，通風處
陰乾。每服一丸，好茶或薄荷湯嚼下。（《御藥院方》）
搜風化痰，定志安神，利頭目︰辰砂化痰丸︰用半夏曲三兩，天南星（炮）一兩，辰砂、枯礬各半兩，為末，薑汁打糊丸梧子大。每服三十丸，食後薑湯送下。（《和劑局方》）
痰厥中風︰省風湯︰用半夏（湯泡）八兩，甘草（炙）二兩，防風四兩。每服半兩，薑二十片，水二盞，煎服。（《奇效方》）
風痰頭暈，嘔逆目眩，面色青黃，脈弦者︰水煮金花丸︰用生半夏、生天南星、寒水石（）各一兩，天麻半兩，雄黃二錢，小麥麵三兩，為末，水和成餅，水煮浮起，漉出，搗丸梧子大。每服五十丸，薑湯下，極效。亦治風痰咳嗽，二便不通，風痰頭痛。（潔古《活法機要》方）
風痰濕痰︰青壺丸︰半夏一斤，天南星半兩，各湯泡，晒乾為末，薑汁和作餅，焙乾，入神曲半兩，白朮（末）四兩，枳實（末）二兩，薑汁麵糊丸梧子大。每服五十丸，薑湯下。
（葉氏方）
風痰喘逆，兀兀欲吐，眩暈欲倒︰半夏一兩，雄黃三錢，為末，薑汁浸，蒸餅丸梧子大。
每服三十丸，薑湯下。已吐者加檳榔。（《活法機要》）
風痰喘急︰千緡湯︰用半夏（湯洗）七個，甘草（炙）、皂莢（炒）各一寸，薑二片，水一盞，煎七分，溫服。（《蘇沈良方》）
上焦熱痰咳嗽︰製過半夏一兩，片黃芩（末）二錢，薑汁打糊丸綠豆大。每服七十丸，淡薑湯食後服。此周憲王親製方也。（《袖珍方》）
肺熱痰嗽︰製半夏、栝蔞仁各一兩，為末，薑汁打糊丸梧子大。每服二、三十丸，白湯下。或以栝蔞瓤煮熟丸。（《濟生方》）
熱痰咳嗽，煩熱面赤，口燥心痛，脈洪數者︰小黃丸︰用半夏、天南星各一兩，黃芩一兩半，為末，薑汁浸蒸餅丸梧子大。每服五、七十丸，食後薑湯下。（潔古《活法機要》）
小兒痰熱，咳嗽驚悸︰半夏、南星等分。為末，牛膽汁和，入膽內，懸風處待乾，蒸餅
丸綠豆大。每薑湯下三、五丸。（《摘玄方》）
濕痰咳嗽，面黃體重，嗜臥驚，兼食不消，脈緩者︰白朮丸︰用半夏、南星各一兩，白朮一兩半，為末，薄糊丸梧子大。每服五、七十丸，薑湯下。（《活法機要》）
氣痰咳嗽，面白氣促，洒淅惡寒，愁憂不樂，脈澀者︰玉粉丸︰用半夏、南星各一兩，官桂
小結胸痛，正在心下，按之則痛，脈浮滑者，小陷胸湯主之︰半夏半升，黃連一兩，栝蔞實（大者）一個，水六升，先煮栝蔞取三升，去滓，內二味，煮取二升，分三服。（仲景
《傷寒論》）
濕痰心痛，喘急者︰半夏油炒為末，粥糊丸綠豆大。每服二十丸，薑湯下。（《丹溪心法》）
急傷寒病︰半夏四錢，生薑七片，酒一盞，煎服。（胡洽居士《百病方》）
結痰不出，語音不清，年久者亦宜︰玉粉丸︰半夏半兩，桂心一字，草烏頭半字，為末，薑停痰冷凍飲料嘔逆︰橘皮半夏湯︰用半夏（水煮熟）、陳橘皮各一兩。每服四錢，生薑七片，水二停痰留飲，胸膈滿悶，氣短惡心，飲食不下，或吐痰水︰茯苓半夏湯︰用半夏（泡）五兩，茯苓三兩。每服四錢，薑七片，水一鐘半，煎七分，去滓空心服，甚捷徑。（《和劑局方》）
支飲作嘔，嘔家本渴，不渴者，心下有支飲也，或似喘不喘，似嘔不嘔，似噦不噦，心下憒
憒，並宜小半夏湯︰用半夏（泡七次）一升，生薑半斤，水七升，煮一升五合，分服。（張
仲景《金匱要略》）
噦逆欲死︰半夏生薑湯主之，即上方也。
痘瘡噦氣︰方同上。
嘔噦眩悸，谷不得下︰小半夏加茯苓湯︰半夏一升，生薑半斤，茯苓三兩，切，以水七升，煎一升半，分溫服之。（《金匱要略》）
目不得眠︰見發明下。
心下悸忪︰半夏麻黃丸︰半夏、麻黃等分，為末，蜜丸小豆大。每服三十丸，日三。（《金
匱要略》）
傷寒干 半夏熟洗，研末。生薑湯服一錢匕。（《深師方》）
嘔逆厥逆，內有寒痰︰半夏一升（洗滑焙研），小麥麵一升，水和作彈丸，水煮熟。初吞四、五枚，日三服。稍增至
十五枚，旋煮旋吞。覺病減，再作。忌羊肉、餳糖。此乃許仁則方也。（《外台秘要》）
嘔吐反胃︰大半夏湯︰半夏三升，人參三兩，白蜜一升，水一斗二升和，揚之一百二十遍。煮取三升半，溫服一升，日再服。亦治膈間支飲。（《金匱要略》）
胃寒噦逆，停痰留飲︰藿香半夏湯︰用半夏（湯泡，炒黃）二兩，藿香葉一兩，丁香皮半兩。每服四錢，水一盞，薑七片，煎服。（《和劑局方》）
小兒吐瀉，脾胃虛寒︰齊州半夏（泡七次）、陳粟米各一錢半，薑十片。水盞半，煎八分，溫服。（錢乙《小兒》）
小兒痰吐，或風壅所致，或咳嗽發熱，飲食即嘔︰半夏（泡七次）半兩，丁香一錢。以半夏末水和包丁香，用面重包，煨熟，去面為末，生薑自然汁和丸麻子大。每服二、三十丸，陳皮湯下。（《活幼口議》）
妊娠嘔吐︰半夏二兩，人參、乾薑各一兩，為末，薑汁麵糊丸梧子大。每飲服十丸，日三服。（仲景《金匱要略》）
霍亂腹脹︰半夏、桂等分，為末。水服方寸匕。（《肘後方》）
小兒腹脹︰半夏末少許，酒和丸粟米大。每服二丸，薑湯下。不瘥，加之。或以火炮研末，薑汁調貼臍，亦佳。（《子母秘錄》）
黃膽喘滿，小便自利，不可除熱︰半夏、生薑各半斤，水七升，煮一升五合，分再服。
有人氣結而死，心下暖，以此少許入口，遂活。（張仲景方）
伏暑引飲，脾胃不利︰消暑丸︰用半夏（醋煮）一斤，茯苓半斤，生甘草半斤，為末，薑汁麵糊丸梧子大。每服五十丸，熱湯下。（《和劑局方》）
老人虛秘冷秘，及 癖冷氣︰半硫丸︰半夏（泡炒）、生硫黃等分，為末，自然薑汁煮糊丸如梧子大。每空心溫酒下五十丸。（《和劑局方》）
失血喘急，吐血下血，崩中帶下，喘急痰嘔，中滿宿瘀︰用半夏捶扁，以薑汁和面包煨
黃，研末，米糊丸梧子大。每服三十丸，白湯下。（《直指方》）
白濁夢遺︰半夏一兩，洗十次，切破，以木豬苓二兩，同炒黃，出火毒，去豬苓，入過牡蠣一兩，以山藥糊丸梧子大。每服三十丸，茯苓湯送下。腎氣閉而一身精氣無所管攝，妄行而遺者，宜用此方。蓋半夏有利性，豬苓導水，使腎氣通也。與下元虛憊者不同。（許
學士《本事方》）
八般頭風，三次見效︰半夏末，入百草霜少許，作紙捻燒煙，就鼻內搐之。口中含水，有涎，吐去再含。（《衛生寶鑒》）
少陰咽痛生瘡，不能言語，聲不出者，苦酒湯主之︰半夏七枚打碎，雞子一枚，頭開一竅，去黃，納苦酒令小滿，入半夏在內，以 子坐於炭火上，煎三沸，去滓，置杯中，時時咽之，極驗。未瘥更作。（仲景《傷寒論》）
喉痺腫塞︰生半夏末搐鼻內，涎出效。（
骨哽在咽︰半夏、白芷等分，為末。水服方寸匕，當嘔出。忌羊肉。（《外台秘要》）
重舌木舌，脹大塞口︰半夏煎醋，含漱之。又方︰半夏二十枚，水煮過，再泡片時，乘
熱以小兒囟陷，乃冷也︰水調半夏末，塗足心。
面上黑氣︰半夏焙研，米醋調敷。不可見風，不計遍數，從早至晚，如此三日，皂角湯洗下，面瑩如玉也。（《摘玄方》）
癩風眉落︰生半夏、羊屎（燒焦）等分。為末。自然薑汁日調塗。（《聖濟錄》）
盤腸生產，產時子腸先出，產後不收者，名盤腸產︰以半夏末，頻搐鼻中，則上也。（《婦
人良方》）
產後暈絕︰半夏末，冷水和丸大豆大，納鼻中即愈。此扁鵲法也。（《肘後方》）
小兒驚風︰生半夏一錢，皂角半錢，為末。吹少許入鼻，名嚏驚散，即蘇。（《直指方》）
卒死不寤︰半夏末吹鼻中，即活。南岳夫人紫靈魏元君方也。
五絕急病，一曰自縊，二曰牆壓，三曰溺水，四曰魘魅，五曰產乳︰並以半夏末，納大豆一丸入鼻中。心溫者，一日可活也。（《子母秘錄》）
癰疽發背及乳瘡︰半夏末，雞子白調，塗之。（《肘後方》）
吹奶腫痛︰半夏一個，煨研酒服，立愈。一方︰以末，隨左右搐鼻效。（劉長春《經驗方》）
打撲瘀痕︰水調半夏末塗之，一宿即沒也。（《永類鈐方》）
遠行足趼︰方同上。（《集簡方》）
金刃不出，入骨脈中者︰半夏、白蘞等分，為末。酒服方寸匕，日三服。至二十日自出。
（
飛蟲入耳︰生半夏末，麻油調，塗耳門外。（《本事方》）
蠍蠆螫人︰半夏末，水調塗之，立止。（錢相公《篋中方》）
蠍 五孔相通者︰半夏末，水調塗之，日二。（《聖惠方》）
咽喉骨哽︰半夏、白芷等分，為末。水服方寸匕，當嘔出。忌羊肉。（《外台秘要》）
莖涎
【主治】煉取塗發眉，墮落者即生（雷 ）。
蚤休
（《本經》下品）
【釋名】蚩休（《本經》）、螫休（《日華》）、紫河車（《圖經》）、重台（《唐本》）、重
樓金線（《圖經》）、三層草（《綱目》）、七葉一枝花（《蒙筌》）、草甘遂（《唐本》）、白甘遂。
時珍曰︰蟲蛇之毒，得此治之即休，故有蚤休、螫休諸名。重台、三層，因其葉狀也。
金錢重樓，因其花狀也。甘遂，因其根狀也。紫河車，因其功用也。
【集解】《別錄》曰︰蚤休生山陽川谷及冤句。
恭曰︰今謂重樓者，是也。一名重台，南人名草甘遂。一莖六、七葉，似王孫、鬼臼、蓖麻輩，葉有二、三
保升曰︰葉似鬼臼、牡蒙，年久者二、三重。根如紫參，皮黃肉白。五月採根，日乾。
大明曰︰根如尺二蜈蚣，又如肥紫菖蒲。
頌曰︰即紫河車也。今河中、河陽、華、鳳、文州及江淮間亦有之。葉似王孫、鬼臼等，作二、三層。六月開黃紫花，蕊赤黃色，上有金絲垂下。秋結紅子。根似肥薑，皮赤肉白。
四月、五月採之。
宗奭曰︰蚤休無旁枝，止一莖挺生，高尺餘，顛有四、五葉。葉有歧，似苦杖。中心又起莖，亦如是生葉。惟根入藥用。
時珍曰︰重樓金線處處有之，生於深山陰濕之地。一莖獨上，莖當葉心。葉綠色似芍藥，凡二、三層，每一層七葉。莖頭夏月開花，一花七瓣，有金絲蕊，長三、四寸。王屋山產者至五、七層。根如鬼臼、蒼朮狀，外紫中白，有粳、糯二種。外丹家采製三黃、砂、汞。入藥洗切焙用。俗諺云︰七葉一枝花，深山是我家。癰疽如遇者，一似手拈拿，是也。
根
【氣味】苦，微寒，有毒。
大明曰︰冷，無毒。伏雄黃、丹砂、蓬砂及鹽。
【主治】驚癇，搖頭弄舌，熱氣在腹中，癲疾，癰瘡陰蝕，下三蟲，去蛇毒（《本經》）。
生食一升，利水（《唐本》）。治
【發明】恭曰︰摩醋，敷癰腫蛇毒，甚有效。
時珍曰︰紫河車，足厥陰經藥也。凡本經驚癇、瘧疾、瘰癧、癰腫者宜之。而道家有服食法，不知果有益否也？
【附方】新五服食法︰紫河車根以竹刀刮去皮，切作骰子大塊，面裹入瓷瓶中，水煮候浮漉出，凝冷入新
布袋中，懸風處待乾。每服三丸，五更初面東念咒，井水下。連進三服，即能休糧。若要飲食，先以黑豆煎湯飲之。次以藥丸煮稀粥，漸漸食之。咒曰︰天朗氣清金雞鳴，吾今服藥欲長生。吾今不飢複不渴，賴得神仙草有靈。小兒胎風，手足搐搦︰用蚤休（即紫河車）為末。
每服半錢，冷水下。（《衛生易簡方》）
慢驚發搐，帶有陽証者︰白甘遂末（即蚤休）一錢，栝蔞根末二錢，同於慢火上炒焦黃，研勻。每服一字，煎麝香薄荷湯調下。（錢乙《小兒》方）
中鼠莽毒︰金線重樓根，磨水服，即愈。（《集簡方》）
咽喉谷賊腫痛︰用重台（赤色者）、川大黃（炒）、木鱉子仁、馬牙硝各半兩，半夏（泡）
一分，
鬼臼
（《本經》下品）
【校正】並入《圖經》瓊田草。
【釋名】九臼（《本經》）、天臼（《別錄》）、鬼藥（《綱目》）、解毒（《別錄》）、爵犀
（《本經》）、馬目毒公（《本經》）、害母草（《圖經》）、羞天花（《綱目》）、朮律草（《綱
目》）、瓊田草（《綱目》）、獨腳蓮（《土宿本草》）、獨荷草（《土宿》）、山荷葉（《綱目》）、旱荷
弘景曰︰鬼臼，根如射干，白而味甘，九臼相連，有毛者良，故名。
時珍曰︰此物有毒，而臼如馬眼，故名馬目毒公。殺蠱解毒，故有犀名。其葉如鏡、如盤、如荷，而新苗生則舊苗死，故有鏡、盤、荷、蓮、害母諸名。《蘇東坡詩集》云︰瓊田
草俗號唐婆鏡，即本草鬼臼也。歲生一臼，如黃精根而堅瘦，云︰羞天花，蜀地處處有之。依莖綴花，蔽葉自隱，俗名羞天，予改為羞寒花，即本草鬼臼
也。《贊》云︰冒寒而茂，莖修葉廣。附莖作花，葉蔽其上。以其自蔽，若有羞狀。別有羞
天草與此不同，即海芋也。
【集解】《別錄》曰︰鬼臼生九真山谷及冤句。二月、八月採根。
弘景曰︰鬼臼生山谷中。八月採，陰乾。似射干、朮輩，又似鉤吻。有兩種︰出錢塘、近道者，味甘，上有叢毛，最勝；出會稽、吳興者，大而味苦，無叢毛，力劣。今馬目毒公
狀如黃精根，其臼處似馬眼而柔潤。今方家多用鬼臼而少用毒公，不知此那複乖越如此？
恭曰︰鬼臼生深山岩石之陰。葉如蓖麻、重樓輩。生一莖，莖端一葉，亦有兩歧者。年
長一莖，莖枯則為一臼。假令生來二十年，則有二十臼，豈惟九臼耶？根肉皮須並似射干，今俗用多是射干。而江南別送一物，非真者。今荊州當陽縣、硤州遠安縣、襄州荊山縣山中並貢
之，亦極難得。
頌曰︰今江寧府、滁、舒、商、齊、杭、襄、峽州、荊門軍亦有之，並如蘇恭所說。
花生莖間，赤色，三月開後結實。又一說︰鬼臼生深山陰地，葉六出或五出，如雁掌。莖端
一葉如傘，旦時東向，及暮則西傾，蓋隨日出沒也。花紅紫如荔枝，正在葉下，常為葉所蔽，未常見日。一年生一莖，既枯則為一臼，及八、九年則八、九臼矣。然一年一臼生而一臼
腐，蓋陳新相易也，故俗名害母草。如芋魁、烏頭輩亦然，新苗生則舊苗死，前年之魁腐矣。
而《本草注》謂全似射干，今射干體狀雖相似，然臼形淺薄，與鬼臼大異。鬼臼如八九個南星側比相疊，而色理正如射干。用者當使人求苗采之，市中不複有也。
時珍曰︰鬼臼根如天南星相疊之狀，故市人通謂小者為南星，大者為鬼臼，殊為謬誤。
按《黃山谷集》云︰唐婆鏡葉底開花，俗名羞天花，即鬼臼也。歲生一臼，滿十二歲，則可為藥。今方家乃以鬼燈檠為鬼臼，誤矣。又鄭樵《通志》云︰鬼臼葉如小荷，形如鳥掌，年
長一莖，莖枯則根為一臼，亦名八角盤，以其葉似之也。據此二說，則似是今人所謂獨腳蓮者也。又名山荷葉、獨荷草、旱荷葉、八角鏡。南方處處深山陰密處有之，北方惟龍門山、王屋山有之。一莖獨上，莖生葉心而中空。一莖七葉，圓如初生小荷葉，面青背紫，揉其葉作瓜李香。開花在葉下，亦有無花者。其根全似蒼朮、紫河車。丹爐家采根製三黃、砂、汞。
或云其葉八角者更靈。或云其根與紫河車一樣，但以白色者為河車，赤色者為鬼臼，恐亦不然。而《庚辛玉冊》謂蚤休陽草，旱荷陰草，亦有分別。陶弘景以馬目毒公與鬼臼為二物，殊不知正是一物而有二種也。又唐獨孤滔《丹房鏡源》云︰朮律草有二種，根皆似南星，赤莖直上，莖端生葉。一種葉凡七瓣，一種葉作數層。葉似蓖麻，面青背紫而有細毛。葉下附莖開一花，狀如鈴鐸倒垂，青白色，黃蕊中空，結黃子。風吹不動，無風自搖。可製砂汞。
按︰此即鬼臼之二種也。其說形狀甚明。
根
【氣味】辛，溫，有毒。《別錄》曰︰微溫。弘景曰︰甘，溫，有毒。權曰︰苦。之才
曰︰畏垣衣。
【主治】殺蠱毒鬼疰精物，辟惡氣不祥，逐邪，解百毒（《本經》）。殺大毒，療咳嗽喉結，風邪煩惑，失魄妄見，去目中膚翳。不入湯（《別錄》）。主尸疰 ，勞疾傳尸瘦疾（甄
權）。下死胎，治邪瘧癰疽，蛇毒射工毒（時珍）。
【發明】頌曰︰古方治五尸鬼疰、百毒惡氣多用之。又曰︰今福州人三月採瓊田草根葉，焙乾搗末，蜜丸服，治風疾。
【附方】新三。
子死腹中，胞破不生，此方累效，救人歲萬數也︰鬼臼不拘多少，黃色者，去毛為細末，不字神散。（《婦人良方》）
射工中人，寒熱發瘡︰鬼臼葉一把，苦酒漬，搗取汁。服一升，日二次。（《千金方》）
黑黃急病，黑黃，面黑黃，身如土色，不妨食，脈沉，若青脈入口者死。宜烙口中黑脈、百會、玉泉、絕骨、章門、心俞︰用生鬼臼搗汁一小盞服。乾者為末，水服
射干
（《本經》下品）
【釋名】烏扇（《本經》）、烏 （《別錄》）、烏吹（《別錄》）、烏蒲（《本經》）、鳳翼
（《拾遺》）、鬼扇（《土宿》）、扁竹（《綱目》）、仙人掌（《土宿》）、野萱花（《綱目》）、草薑（《別錄》）、弘景曰︰射干方書多音夜。
頌曰︰射干之形，莖梗疏長，正如射人長竿之狀，得名由此爾。而陶氏以夜音為疑，蓋古字音多通呼，若漢官仆射，主射事，而亦音夜，非有別義也。
時珍曰︰其葉叢生，橫鋪一面，如烏翅及扇之狀，故有烏扇、烏 、鳳翼、鬼扇、仙
人掌諸名。俗呼扁竹，謂其葉扁生而根如竹也。根葉又如蠻薑，故曰草薑。 ，扇也。
【集解】《別錄》曰︰射干生南陽山谷田野。三月三日采根，陰乾。
弘景曰︰此是烏 根，黃色，庭台多種之。人言其葉是鳶尾，而複有鳶頭，此若相似爾，恐非烏 也。又別有射干，相似而花白莖長，似射人之執竿者。故阮公詩云︰射干臨層城。
此不入藥用。
恭曰︰鳶尾葉都似射干，而花紫碧色，不抽高莖，根似高良薑而肉白，名鳶頭。
保升曰︰射干高二、三尺，花黃實黑。根多須，皮黃黑，肉黃赤。所在皆有，二月、八月採根，去皮日乾。
藏器曰︰射干、鳶尾二物相似，人多不分。射干即人間所種為花卉名鳳翼者，葉如鳥翅，秋生紅花，赤點。鳶尾亦人間所種，苗低下於射干，狀如鳶尾，夏生紫碧花者是也。
大明曰︰射干根潤，形似高良薑大小，赤黃色淡硬，五六七八月採。
頌曰︰今在處有之。人家種之，春生苗，高一、二尺。葉大類蠻薑，而狹長橫張，疏如翅羽
狀，故名烏 。葉中抽莖，似萱草莖而強硬。六月開花，黃紅色，瓣上有細紋。秋
中子黑色。一說︰射干多生山崖之間，其莖雖細小，亦類木。故《荀子》云︰西方有木，名曰射干，莖長四寸，生於高山之上，是也。陶弘景所說花白者，自是射干之類。
震亨曰︰根為射干，葉為烏 ，紫花者是；紅花者非。
機曰︰按諸注則射干非一種，有花白者，花黃者，花紫者，花紅者。丹溪獨取紫花者，必曾試有驗也。
時珍曰︰射干即今扁竹也。今人所種，多是紫花者，呼為紫蝴蝶。其花三、四月開，六出，大如萱花。結房大如拇指，頗似泡桐子，一房四隔，一隔十餘子。子大如胡椒而色紫，極硬，咬之不破。七月始枯。陶弘景謂射干、鳶尾是一種。蘇恭、陳藏器謂紫碧花者是鳶尾，紅花者是射干。韓保升謂黃花者是射干。蘇頌謂花紅黃者是射干，白花者亦其類。朱震亨謂紫花者是射干，紅花者非。各執一說，何以憑依？謹按︰張揖《廣雅》云︰鳶尾，射干也。
《易
通卦驗》云︰冬至射干生。《土宿真君本草如之，青綠色。一種紫花，一種黃花，一種碧花。多生江南、湖廣、川、浙平陸間。八月取汁，煮雄黃，伏雌黃，製丹砂，能拒火。據此則鳶尾、射干本是一類，但花色不同。正如牡丹、芍藥、菊花之類，其色各異，皆是同屬也。大抵入藥功不相遠。
藏器曰︰射干之名有三︰佛經射干貂㩆，此是惡獸，似青黃狗，食人，能緣木，阮
公云︰射干臨層城者，是樹，殊有高碩者，本草射干是草，即今人所種者也。
根
【修治】 曰︰凡采根，先以米泔水浸一宿，漉出，然後以 竹葉煮之，從午至亥，日乾用。
【氣味】苦，平，有毒。《別錄》曰︰微溫。久服令人虛。保升曰︰微寒。權曰︰有小毒。
元素曰︰苦，陽中陰也。
時珍曰︰寒。多服瀉人。
【主治】咳逆上氣，喉痺咽痛，不得消息，散結氣，腹中邪逆，食飲大熱（《本經》）。
療老血在心脾間，咳唾，言語氣臭，散胸中熱氣（《別錄》）。苦酒摩塗毒腫（弘景）。治疰氣，消瘀血，通女人月閉
消痰，破症結，胸膈滿腹脹，氣喘 癖，開胃下食，鎮肝明目佳（宗 ）。去胃中癰瘡（元素）。
（時珍）。
【發明】震亨曰︰射干屬金，有木與火，行太陰、厥陰之積痰，使結核自消甚捷。又治便毒，此足厥陰濕氣，因疲勞而發。取射干三寸，與生薑同煎，食前服，利三兩行，甚效。
時珍曰︰射干能降火，故古方治喉痺咽痛為要藥。孫真人《千金方》，治喉痺有烏 膏。張
仲景《金匱玉函方》，治咳而上氣，喉中作水雞聲，有用烏扇燒過。皆取其降厥陰相火也。火降則血散腫消，而痰結自解，症
【附方】舊二，新八。
咽喉腫痛︰射干花根、山豆根、陰乾為末，吹之如神。（《袖珍方》）
傷寒咽閉腫痛︰用生射干、豬脂各四兩，合煎令微焦，去滓，每噙棗許取瘥。（龐安常
《傷寒論》）
喉痺不通，漿水不入︰《外台秘要》︰用射干一片，含咽汁良。《醫方大成》︰用扁竹新根擂汁咽之，大腑動即解。或醋研汁噙，引涎出亦妙。《便民方》︰用紫蝴蝶根一錢，黃芩、生甘草、桔梗各五分，為末，水調頓服，立愈。名奪命散。
二便不通，諸藥不效︰紫花扁竹根，生水邊者佳，研汁一盞服，即通。（《普濟》）
水蠱
腹大，動搖水聲，皮膚黑︰用鬼扇根搗汁，服一杯，水即下。（《肘後方》）
陰疝腫刺，發時腫痛如刺︰用生射干搗汁與服取利。亦可丸服。（《肘後方》）
乳癰初腫︰扁竹根如僵蠶者，同萱草根為末，蜜調敷之，神效。（《永類方》）
中射工毒，生瘡者。烏 、升麻各二兩，水三升，煎二升，溫服。以滓敷瘡上。（姚僧
坦《集驗方》）
鳶尾
（《本經》下品）
【釋名】烏園（《別錄》）
，根名鳶頭。
時珍曰︰並以形命名。烏園當作烏鳶。
【集解】《別錄》曰︰鳶尾，生九嶷山谷。五月採。
弘景曰︰方家言是射干苗，而主療亦異，當別是一種。方用鳶頭，當是其根，療體相似，而本草不題。
恭曰︰此草所在有之，人家亦種。葉似射干而闊短，不抽長莖，花紫碧色。根似高良薑，皮保升曰︰此草葉名鳶尾，根名鳶頭，亦謂之鳶根。葉似射干，布地生。黑根似高良薑而節大，數個相連。九月、十月採根，日乾。
時珍曰︰此即射干之苗，非別一種也。肥地者莖長根粗；瘠地者莖短根瘦。其花自有數色。諸家皆是強分。陳延之《短劇方》，言東海鳶頭即由跋者，亦訛也。東海
【氣味】苦，平，有毒。恭曰︰有小毒。
【主治】蠱毒邪氣，鬼疰諸毒，破症瘕積聚大水，下三蟲（《本經》）。殺鬼魅，療頭眩
（《別錄》）。
【附方】舊一，新一。
飛尸游蠱著喉中，氣欲絕者︰鳶尾根削去皮，納喉中，摩病處，令血出為佳。（陳藏器
《本草拾遺》）
鬼魅邪氣︰四物鳶頭散︰東海鳶頭、黃牙（即金牙）、莨菪子、防葵各一分，為末。酒服方寸
《短劇方》）
玉簪
（《綱目》）
【釋名】白鶴仙。
時珍曰︰並以花象命名。
【集解】時珍曰︰玉簪處處人家栽為花草。二月生苗成叢，高尺許，柔莖如白菘。其葉大如掌，團而有尖，葉上紋如車前葉，青白色，頗嬌瑩。六、七月抽莖，莖上有細葉。中出花朵十數枚，長二、三寸，本小末大。未開時，正如白玉搔頭簪形，又如羊肚蘑菇之狀，開時微綻四出，中吐黃蕊，頗香，不結子。其根連生，如鬼臼、射干、生薑輩，有須毛。舊莖死則根有一臼，新根生則舊根腐。亦有紫花者，葉微狹。皆鬼臼、射干之屬。
根
【氣味】甘、辛，寒，有毒。
【主治】搗汁服，解一切毒，下骨哽，塗癰腫（時珍）。
【附方】新五。
乳癰初起︰內消花（即玉簪花），取根擂酒服，以渣敷之。（《海上方》）
婦人斷產︰白鶴仙根、白鳳仙子各一錢半，紫葳二錢半，辰砂二錢，搗末，蜜和丸梧子大。產內三十日，以酒半盞服之。不可著牙齒，能損牙齒也。（《摘玄方》）
解斑蝥毒︰玉簪根擂水服之，即解。（趙真人《濟急方》）
下魚骨哽︰玉簪花根、山裡紅果根，同搗自然汁，以竹筒灌入咽中，其骨自下。不可著
牙齒。（
刮骨取牙︰玉簪根（乾者）一錢，白砒三分，白 七分，蓬砂二分，威靈仙三分，草烏頭一分半，為末。以少許點疼處，即自落也。（余居士《選奇方》）
葉
【氣味】同根。
【主治】蛇虺螫傷，搗汁和酒服，以渣敷之，中心留孔泄氣（時珍）。
鳳仙
（《綱目》）
【釋名】急性子（《救荒》）、旱珍珠（《綱目、夾竹桃（《救荒》）、海 （《音納》）、時珍曰︰其花頭翅尾足，俱翹翹然如鳳狀，故以名之。女人采其花及葉包染指甲，其實狀如小桃，老則迸裂，故有指甲、急性、小桃諸名。宋光宗李後諱鳳，宮中呼為好女兒花。
張宛丘呼為菊婢。韋君呼為羽客。
【集解】時珍曰︰鳳仙人家多種之，極易生。二月下子，五月可再種。苗高二、三尺，莖有紅、白二色，其大如指，中空而脆。葉長而尖，似桃柳葉而有鋸齒。丫間開花，或黃或白，或紅或紫，或碧或雜色，亦自變易，狀如飛禽，自夏初至秋盡，開謝相續。結實累然，大如櫻桃，其形微長，色如毛桃，生青熟黃，犯之即自裂，皮卷如拳，苞中有子似蘿蔔子而小，褐色。人采其肥莖，汋�以充萵筍。嫩華酒，浸一宿，亦可食。但此草不生蟲蠹，蜂蝶亦不近，恐亦不能無毒也。
子
【氣味】微苦，溫，有小毒。
【主治】產難，積塊噎膈，下骨哽，透骨通竅（時珍）。
【發明】時珍曰︰鳳仙子其性急速，故能透骨軟堅。庖人烹魚肉硬者，投數粒即易軟爛，是
【附方】新五。
產難催生︰鳳仙子二錢，研末。水服，勿近牙。外以蓖麻子，隨年數搗塗足心。（《集簡
方》）
噎食不下︰鳳仙花子酒浸三宿，晒乾為末，酒丸綠豆大。每服八粒，溫酒下。不可多用，即急性子也。（《摘玄方》）
咽中骨哽，欲死者︰白鳳仙子研水一大呷，以竹筒灌入咽，其物即軟。不可近牙。或為末吹之。（《普濟方》）
牙齒欲取︰金鳳花子研末，入砒少許，點疼牙根，取之。（《摘玄方》）
小兒痞積︰急性子、水葒花子、大黃各一兩，俱生研末。每味取五錢，外用皮硝一兩拌
勻。將白鵓鴿一個，或白鴨亦可，去毛屎，剖腹，勿犯水，以布拭淨，將末裝入內，用綿扎
定，沙鍋內入水三碗，重重紙封，以小火煮乾，將鴿鴨翻調焙黃色，冷定。早辰食之，日西
時疾軟，三日大便下血，病去矣。忌冷物百日。（孫天仁《集效方》）
花
【氣味】甘、滑，溫，無毒。
【主治】蛇傷，擂酒服即解。又治腰脅引痛不可忍者，研餅晒乾為末，空心每酒服三錢，活血消積（時珍）。
【附方】新一。
風濕臥床不起︰用金鳳花、柏子仁、朴硝、木瓜煎湯洗浴，每日二、三次。內服獨活寄
生湯。（吳 《扶壽精方》）
根、葉
【氣味】苦、甘、辛，有小毒。
【主治】雞魚骨哽，誤吞銅鐵，杖撲腫痛，散血通經，軟堅透骨（時珍）。
【附方】新三。
咽喉物哽︰金鳳花根嚼爛噙咽，骨自下，雞骨尤效。即以溫水漱口，免損齒也。亦治誤
吞銅鐵。（危氏《得效方》）
打杖腫痛︰風仙花葉搗如泥，塗腫破處，乾則又上，一夜血散，即愈。冬月收取乾者研末，水和塗之。（葉廷器《通變要法》）
馬患諸病︰白鳳仙花連根葉熬膏。遇馬有病，抹其眼四角上，即汗出而愈。（《衛生易簡
方》）
坐拿草
（宋《圖經》）
【集解】頌曰︰生江西及滁州。六月開紫花結實。采其苗入藥，甚易得。後因人用有效，今頗貴重。
時珍曰︰按《一統志》云︰出吉安永豐縣。
【氣味】辛，熱，有毒。
【主治】風痺，壯筋骨，兼治打撲傷損（蘇頌）。
【發明】頌曰︰《神醫普救方》︰治風藥中已有用者。
時珍曰︰危氏《得效方》︰麻藥煮酒方中用之。《聖濟錄》︰治膈上虛熱，咽喉噎塞，小便赤澀，神困多睡，有坐拿丸。用坐拿草、大黃、赤芍藥、木香、升麻、麥門冬、黃 、木通、酸棗仁、薏苡仁、枳殼等分，為末，蜜丸梧子大。每服二十丸，麥門冬湯下。
【附錄】押不蘆
時珍曰︰按周密《癸辛雜志》云︰漠北回回地方有草名押不蘆。土人以少許磨酒飲，即通身麻痺而死，加以刀斧亦不知。至三日，則以少藥投之即活。
御藥院中亦儲之。貪官污吏罪甚者，則服百日丹，皆用此也。昔華陀能刳腸滌胃，豈不有此等藥耶？
曼陀羅花
（《綱目》）
【釋名】風茄兒（《綱目》）、山茄子。
時珍曰︰《法華經》言︰佛說法時，天雨曼陀羅花。又道家北斗有陀羅星使者，手執此花。故後人因以名花。曼陀羅，梵言雜色也。茄乃因葉形爾。姚伯聲《花品》呼為惡客。
【集解】時珍曰︰曼陀羅生北土，人家亦栽之。春生夏長，獨莖直上，高四五尺，生不旁引，綠莖碧葉，葉如茄葉。八月開白花，凡六瓣，狀如牽牛花而大。
攢花中坼，駢葉外包，而朝開夜合。結實圓而有丁拐，中有小子。八月採花，九月採實。
花、子
【氣味】辛，溫，有毒。
【主治】諸風及寒濕腳氣，煎湯洗之。又主驚癇及脫肛，並入麻藥
【發明】時珍曰︰相傳此花笑采釀酒飲，令人笑；舞采釀酒飲，令人舞。予嘗試之，飲須半酣，更令一人或笑或舞引之，乃驗也。八月採此花，七月採火麻子花，陰乾，等分為末。
熱酒調服三錢，少頃昏昏如醉。割瘡灸火，宜先服此，則不覺苦也。
【附方】新三。
面上生瘡︰曼陀羅花，晒乾研末。少許貼之。（《衛生易簡方》）
小兒慢驚︰曼陀羅花七朵（重一字），天麻二錢半，全蠍（炒）十枚，天南星（炮）、丹砂、乳香各二錢半，為末。
每服半錢，薄荷湯調下。（《御藥院方》）
大腸脫肛︰曼陀羅子（連殼）一對，橡斗十六個，同銼，水煎三五沸，入朴硝少許，洗
之。（《儒門事親》）
羊躑躅
（《本經》下品）
【釋名】黃躑躅（《綱目》）、黃杜鵑（《蒙筌》）、羊不食草（《拾遺》）、鬧羊花（《綱
目》
弘景曰︰羊食其葉，躑躅而死，故名。鬧當作惱。惱，亂也。
【集解】《別錄》曰︰羊躑躅生太行山川谷及淮南山。三月採花，陰乾。
弘景曰︰近道諸山皆有之。花、苗似鹿蔥，不可近眼。
恭曰︰花亦不似鹿蔥，正似旋花色黃者也。
保升曰︰小樹高二尺，葉似桃葉，花黃似瓜花。三月、四月採花，日乾。
頌曰︰所在有之。春生苗似鹿蔥，葉似紅花，莖高三四尺。夏開花似凌霄花、山石榴輩，正黃色，羊食之則死。今嶺南、蜀道山谷遍生，皆深紅色如錦繡。然或云此種不入藥。
時珍曰︰韓保升所說似桃葉者最的。其花五出，蕊瓣皆黃，氣味皆惡。蘇頌所謂深紅色者，即山石榴名紅躑躅者，無毒，與此別類。張揖《廣雅》謂躑躅一名決光者，誤矣。決光，決明也。按唐《李紳文集》言︰駱谷多山枇杷，毒能殺人，其花明艷，與杜鵑花相似，樵者識之。其說似羊躑躅，未知是否？要亦其類耳。
花
【氣味】辛，溫，有大毒。
權曰︰惡諸石及面，不入湯使，伏丹砂、 砂、雌黃，畏梔子。
【主治】賊風在皮膚中淫淫痛，溫瘧惡毒諸痺（《本經》）。
【發明】頌曰︰古之大方多用躑躅。如胡洽治時行赤散，及治五嗽四滿丸之類，並治風諸酒方皆雜用之。又治百病風濕等，魯王酒中亦用躑躅花。今醫方捋腳湯中多用之。南方治蠱毒下血，有躑躅花散，云甚勝。
時珍曰︰此物有大毒，曾有人以其根入酒飲，遂至於斃也。《和劑局方》治中風癱瘓伏
虎丹中亦用之，不多服耳。
【附方】新四。
風痰注痛︰躑躅花、天南星，並生時同搗作餅，甑上蒸四五遍，以稀葛囊盛之。臨時取焙為末，蒸餅丸梧子大。每服三丸，溫酒下。腰腳骨痛，空心服；手臂痛，食後服，大良。
（《續傳信方》）
痛風走注︰黃躑躅根一把，糯米一盞，黑豆半盞，酒、水各一碗，徐徐服。大吐大泄，一服風濕痺痛，手足身體收攝不遂，肢節疼痛，言語蹇澀︰躑躅花酒拌蒸一炊久，晒乾為末。
每以牛乳一合，酒二合，調服五分。（《聖惠方》）
風蟲牙痛︰躑躅一錢，草烏頭二錢半，為末，化臘丸豆大。綿包一丸，咬之，追涎。（《海
上仙方》）
【附錄】山躑躅時珍曰︰處處山谷有之。高者四五尺，低者一、二尺。
春生苗葉，淺綠色。枝少而花繁，一枝數萼。二月始開花如羊躑躅，而蒂如石榴花，有紅者、紫者、五出者、千葉者。小兒食其花，味酸無毒。一名紅躑躅，一名山石榴，一名映
山紅，一名杜鵑花。其黃色者，即有毒羊躑躅也。
羊不吃草
（《拾遺》）
藏器曰︰生蜀川山谷，葉細長，在諸草中羊不吃者，是也。味苦、辛，溫，無毒。主一切風血補益，攻諸病。煮之，亦浸酒服。
時珍曰︰此草似羊躑躅而云無毒，蓋別有此也。
芫花
（《本經》下品）
【校正】自木部移入此。
【釋名】杜芫（《別錄》）、赤芫（《吳普》）、去水（《本經》）、毒魚（《別錄》）、頭痛花（《綱
時珍曰︰芫或作 ，其義未詳。去水言其功，毒魚言其性，大戟言其似也。俗人因其氣惡，呼為頭痛花。《山海經》云︰首山其草多芫，是也。
【集解】《別錄》曰︰芫花生淮源川谷。三月三日采花，陰乾。
普曰︰芫根生邯鄲。二月生葉，青色，加濃則黑。華有紫、赤、白者。三月實落盡，葉乃生。三月採花，五月採葉，八月、九月採根，陰乾。
保升曰︰近道處處有之。苗高二、三尺，葉似白前及柳葉，根皮黃似桑根。正月、二月花發，紫碧色，葉未生時收采日乾。葉生花落，即不堪用也。
頌曰︰在處有之。宿根舊枝莖紫，長一二尺。根入土深三、五寸，白色，似榆根。春生苗葉，小而尖，似楊柳枝葉。二月開紫花，頗似紫荊而作穗，又似藤花而細。今絳州出者花黃，謂之黃芫花。
時珍曰︰顧野王《玉篇》云︰ 木出豫章，煎汁藏果及卵不壞。洪邁《容齋隨筆》云︰
今饒州處處有之。莖幹不純是木。小人爭斗者，取葉 擦皮膚，輒作赤腫如被傷，以誣人。
至和鹽擦卵，則又染其外若赭色也。
【修治】弘景曰︰用當微熬。不可近眼。
時珍曰︰芫花留數年陳久者良。用時以好醋煮十數沸，去醋，以水浸一宿，晒乾用，則毒
【氣味】根同。辛，溫，有小毒。《別錄》曰︰苦，微溫。
普曰︰神農、黃帝、雷公︰苦，有毒；扁鵲、岐伯︰苦；李當之︰有大毒，多服令人泄。
之才曰︰決明為之使。反甘草。
【主治】咳逆上氣，喉鳴喘，咽腫短氣，蠱毒鬼瘧，疝瘕癰腫。殺蟲魚（《本經》）。消胸中痰水，喜唾，水腫，五水在五臟皮膚及腰痛，下寒毒肉毒。根︰療疥瘡。可用毒魚（《別錄》）。治心腹脹滿，去水氣寒痰，涕唾如膠，通利血脈，治惡瘡風痺濕，一切毒風，四肢
攣急，不能行步（甄權）。療咳嗽瘴瘧（大明）。治水飲痰 ，脅下痛（時珍）。
【發明】時珍曰︰張仲景治傷寒太陽証，表不解，心下有水氣，乾嘔發熱而咳，或喘或利者，小青龍湯主之。若表已解，有時頭痛出汗、不惡寒，心下有水氣，乾嘔，痛引兩脅，或喘或咳者，十棗湯主之。蓋小青龍治未發散表邪，使水氣自毛竅而出，乃《內經》所謂開鬼門法也。十棗湯驅逐裡邪，使水氣自大小便而泄，乃《內經》所謂潔淨府、去陳。夫飲有五，皆由內啜水漿，外受濕氣，郁蓄而為留飲。流於肺則為支飲，令人喘咳寒熱，吐沫背寒；流於脅
吐，寒熱眩暈；流於腸胃，則為痰飲，令人腹鳴吐水，胸脅支滿，或作泄瀉，忽肥忽瘦；流於經絡，則為溢飲，令人沉重注痛，或作水氣 腫。芫花、大戟、甘直達水飲窠囊隱僻之處。但可徐徐用之，取效甚捷。不可過劑，泄人真元也。陳言《三因方》，以十棗湯藥為末，用棗肉和丸，以治水氣喘急浮腫之証，蓋善變通者也。
楊士瀛《直指方》云︰破癖須用芫花，行水後便養胃可也。
好古曰︰水者，肺、腎、脾三經所主，有五臟六腑十二經之部分。上而頭，中而四肢，下而腰腳，外而皮毛，中而肌肉，內而筋骨。脈有尺寸之殊，浮沉之別。不可輕瀉藥。當知病在何
經何臟，方可用之。若誤投之，則害深矣。芫花與甘草相反，而胡洽居士方，治痰癖飲癖，以甘遂、大戟、芫花、大黃、甘草同用。蓋欲其大吐以泄濕，因相反而相激也。
【正誤】慎微曰︰《三國志》云︰魏初平中，有青牛先生，常服芫花，年百餘歲，常如五、六十人。
時珍曰︰芫花乃下品毒物，豈堪久服？此方外迂怪之言，不足信也。
【附方】舊五，新二十一。
卒得咳嗽︰芫花一升。水三升，煮汁一升，以棗十四枚，煮汁乾。日食五枚，必愈。（《肘後》）
卒嗽有痰︰芫花一兩（炒）。水一升，煮四沸，去滓，白糖入半斤。每服棗許。勿食酸咸物。（張文仲《備急方》）
喘嗽失音，暴傷寒冷，喘嗽失音︰取芫花連根一虎口，切曝乾。令病患以荐自裹。舂令灰飛揚，入其七孔中。當眼淚出，口鼻皆辣，待芫根盡乃止。病即愈。（《古今錄驗》）
乾嘔脅痛，傷寒有時頭痛，心下痞滿，痛引兩脅，乾嘔短氣，汗出不惡寒者，表解裡未和也，十棗湯主之︰芫花（熬）、甘遂、大戟各等分，為散。以大棗十枚，水一升半，煮取八合，去滓納藥。強人服一錢，羸人半錢，平旦服之，當下利病除。如不除，明旦更服。（仲景《傷寒論》）
水腫支飲，及 飲︰用十棗東加大黃、甘草，五物各一兩，大棗十枚同煮，如法服。一方︰加芒硝一兩。（胡洽《百病方天行煩亂︰凝雪湯︰治天行毒病七八日，熱積胸中，煩亂欲死。用芫花一斤。水三升，煮取一升半，漬故布薄胸上。不過再三薄，熱則除。當溫四肢，護厥逆也。（《千金方》）
久瘧結癖，在腹脅堅痛者︰芫花（炒）二兩，朱砂五錢，為末，蜜丸梧子大。每服十丸，棗湯下。（《直指》）
水蠱脹滿︰芫花、枳殼等分，以醋煮芫花至爛，乃下枳殼煮爛，搗丸梧子大。每服三十丸，白湯下。（《普濟方》）
酒疸尿黃發黃，心懊痛，足脛滿︰芫花、椒目等分，燒末。水服半錢，日二服。（《肘後》）
背腿間痛，一點痛，不可忍者︰芫花根末，米醋調敷之。如不住，以帛束之。婦人產後有此，尤宜。（《袖珍》）
諸般氣痛︰芫花（醋煮）半兩，玄胡索（炒）一兩半，為末。每服一錢。男子元臟痛，蔥酒下。
瘧疾，烏梅湯下。婦人血氣痛，當歸酒下。諸氣痛，香附湯下；小腸氣痛，茴香湯下。（《仁
存》）
鬼胎症瘕，經候不通︰芫花根三兩（銼）。炒黃為末。每服一錢，桃仁煎湯調下，當利惡物而催生去胎︰芫花根剝皮，以綿裹，點麝香，套入陰穴三寸，即下。（《攝生妙用方》）
產後惡物不下︰芫花、當歸等分，炒為末。調一錢服。（《保命集》）
心痛有蟲︰芫花一兩（醋炒），雄黃一錢，為末。每服一字，溫醋湯下。（《乾坤生意》）
牙痛難忍，諸藥不效︰芫花末擦之，令熱痛定，以溫水漱之。（《永類方》）
白禿頭瘡︰芫花末，豬脂和敷之。（《集效方》）
癰腫初起︰芫花末，和膠塗之。（《千金》）
癰癤已潰︰芫花根皮搓作捻，插入，則不生合，令膿易竭也。（《集簡方》）
痔瘡乳核︰芫根一握，洗淨，入木臼搗爛，入少水絞汁，於石器中慢火煎成膏。將絲線
於膏內度過，以線系痔，當微痛。候痔乾落，以紙捻蘸膏納竅內，去根，當永除根也。一方︰
只搗汁浸線一夜用。不得使水。（《經驗》）
瘰癧初起氣壯人︰用芫根擂水一盞服，大吐利，即平。黃州陳大用所傳。（《瀕湖集簡方》）
便毒初起︰芫根擂水服，以渣敷之，得下即消。黃州熊珍所傳。（《瀕湖集簡方》）
贅瘤焦法︰甘草煎膏，筆妝瘤之四圍，上三次。乃用芫花、大戟、甘遂等分，為末，醋調。別以筆妝其中，勿近甘草。次日縮小，又以甘草膏妝小暈三次如前，仍上此藥，自然焦
縮。（危氏《得效方》）
利為度。（危氏《得效方》）。
蕘花
（音饒。《本經》下品）
【釋名】時珍曰︰蕘者，饒也。其花繁饒也。
【集解】《別錄》曰︰蕘花生咸陽川谷及河南中牟。六月採花，陰乾。
弘景曰︰中牟者，時從河上來，形似芫花而極細，白色。
恭曰︰苗似胡荽，莖無刺。花細，黃色，四月、五月收，與芫花全不相似也。
保升曰︰所在有之，以雍州者為好。生岡原上，苗高二尺許。
宗奭曰︰今京洛間甚多。
時珍曰︰按蘇頌《圖經》言︰絳州所出芫花黃色，謂之黃芫花。其圖小株，花成簇生，恐即此蕘花也。生時色黃，乾則如白，故陶氏言細白也。或言無蕘花，以桃花代之，取其利耳。
【氣味】苦，寒，有毒。《別錄》》曰︰辛，微寒，有毒。
【主治】傷寒溫瘧，下十二水，破積聚大堅症瘕，蕩滌腸胃中留癖，飲食、寒熱邪氣，利水道（《本經》）。療痰飲咳嗽（《別錄》）。治咳逆上氣，喉中腫滿，疰氣蠱毒， 癖氣塊
（
【發明】宗奭曰︰張仲景《傷寒論》以蕘花治利者，取其行水也。水去則利止，其意如此。今用之當斟酌，不可過使與不及也。須有是証乃用之。
好古曰︰仲景小青龍湯云︰若微利，去麻黃，加蕘花如雞子大，熬令赤色。用之蓋利水也。
時珍曰︰蕘花，蓋亦芫花之類，氣味主治大略相近。
醉魚草
（《綱目》）
【釋名】鬧魚花（《綱目》）、魚尾草（《綱目
【集解】時珍曰︰醉魚草南方處處有之。多在塹岸邊，作小株生，高者三、四尺。根狀
如八月開花成穗，紅紫色，儼如芫花一樣。結細子。漁人采花及葉以毒魚，盡圉圉而死，呼
為醉魚兒草。池沼邊不可種之。此花色狀、氣味並如芫花，毒魚亦同。但花開不同時為異爾。按《中山經》云︰熊耳山有草焉，其狀如蘇而赤華，名曰葶苧，可以毒魚。其此草之類歟？
花、葉
【氣味】辛、苦，溫，有小毒。
【主治】痰飲成 ，遇寒便發，取花研末，和米粉作果，炙熟食之，即效。又治誤食石斑魚子中毒，吐不止，及諸魚骨鯁者，搗汁，和冷水少許咽之，吐即止，骨即化也。久瘧成癖者，以花填鯽魚腹中，濕紙裹煨熟，空心食之，仍以花和海粉搗貼，便消（時珍）。
莽草
（《本經》下品）
【校正】自木部移入此。
【釋名】 草（音罔）、芒草（《山海經》）、鼠莽。
弘景曰︰莽本作 字，俗訛呼爾。
時珍曰︰此物有毒，食之令人迷罔，故名。山人以毒鼠，謂之鼠莽。
【正誤】《別錄》曰︰一名 ，一名春草。
禹錫曰︰按《爾雅》云︰ ，春草。孫炎注云︰藥草也，俗呼為 草。郭璞注云︰一名芒草。所見異也。
時珍曰︰ ，音尾，白薇也。薇、 字音相近爾。《別錄》白薇下云︰一名春草，而此又以為 草，蓋因
【集解】《別錄》曰︰莽草生上谷山谷及冤句。五月採葉，陰乾。
弘景曰︰今東間處處皆有，葉青辛烈者良。人用搗以和陳粟米粉，納水中，魚吞即死浮
出，人取食之無妨。
頌曰︰今南中州郡及蜀川皆有之。木若石南而葉稀，無花實。五月、七月採葉，陰乾。
一說︰藤生，繞木石間。既謂之草，乃蔓生者是也。
宗奭曰︰莽草諸家皆謂之草，而本草居木部。今世所用，皆木葉如石南葉，枝梗乾則皺，揉之其臭如椒。
曰︰凡用葉，勿用尖及攣生者。
時珍曰︰《范子計然》云︰莽草出三輔，青色者善。
葉
【修治】 曰︰凡使，取葉細銼，以生甘草、水蓼二味同盛入生稀絹袋中，甑中蒸一日，去二件，晒乾用。
【氣味】辛，溫，有毒。普曰︰神農︰辛；雷公、桐君︰苦，有毒。
時珍曰︰莽草製雌黃、雄黃而有毒，誤食害人。惟紫河車磨水服，及黑豆煮汁服，可解。豆汁澆其根即爛，性相製也。
【主治】風頭癰腫，乳癰疝瘕，除結氣疥瘙。殺蟲魚（《本經》）。
療喉痺不通，乳難。頭風癢，可用沐，勿令入眼（《別錄》）。治風疽，疝氣腫墜凝血，治瘰癧，除濕風，不入湯服。主頭瘡白禿殺蟲。與白蘞、赤小豆為末，雞子白調如糊， 毒腫，乾更易上（甄權）。治皮膚麻痺，煎濃湯淋。風蟲牙痛（大明）。
【發明】頌曰︰古方治風毒痺厥諸酒，皆用 草。今醫家取葉煎湯，熱含少頃吐之，治牙齒風蟲及喉痺甚效。
宗奭曰︰濃煎湯，淋渫皮膚麻痺。《周禮》翦氏掌除蠹物，以莽草熏之則死。
時珍曰︰古方治小兒傷寒，有莽草湯。又《瑣碎錄》云︰思村王氏之子，生七日而兩腎
縮入。二醫云︰此受寒氣而然也。以硫黃、茱萸、大蒜研塗其腹，以 草、蛇床子燒煙，熏其下部而愈也。
【附方】舊四，新十。
賊風腫痺，風入五藏恍惚，宜莽草膏主之︰莽草一斤，烏頭、附子、躑躅各二兩，切，以水和醋一升，漬一宿。豬脂一斤，煎三上三下，絞去滓。向火，以手摩病上三百度，應手即瘥。
若耳鼻疾，可以綿裹塞之。疥癬雜瘡，並宜摩之。（《肘後》）
小兒風癇，掣 戴眼，極者日數十發，又治大人賊風︰莽草、雷丸各一雞子黃大，化豬
脂一斤，煎七沸，去滓，摩痛處，勿近目及陰，日凡三、四次。（《外台秘要》）
頭風久痛︰莽草煎湯沐之，勿令入目。（《聖惠方》）
風蟲牙痛︰《肘後方》︰用莽草煎湯，熱漱冷吐。一加山椒
師方》）
；一加芫花； 一加川椒、細辛各等分。煎湯熱漱冷吐。《聖惠》︰用莽草半兩，皂
角三挺（去皮子），漢椒七粒。為末，棗肉丸芥子大。每以一丸塞孔中，吐涎取效。
瘰癧結核︰ 草一兩為末雞子白調塗帛上，貼之，日二易，取效止。（《聖惠方》）
癰瘡未潰︰方同上，得痛為良。（《肘後方》）
乳腫不消︰莽草、小豆等分。為末。苦酒和，敷之。（《衛生易簡》）
狗咬昏悶︰浸椒水，調莽草末敷之。（《便民圖纂》）
茵芋
（《本經》下品）
【釋名】莞草（《別錄》）、卑共（《別錄》）。
時珍曰︰茵芋本作因預，未詳其義。莞草與莆莞名同。
【集解】《別錄》曰︰茵芋生太山川谷。三月三日采葉，陰乾。
弘景曰︰好者出彭城，今近道亦有。莖葉狀似莽草而細軟，連細莖采之。方用甚稀，惟
合療風酒。
大明曰︰出自海鹽。形似石南，樹生，葉濃，五、六、七月採。
頌曰︰今雍州、絳州、華州、杭州亦有之。春生苗，高三、四尺，莖赤。葉似石榴而短濃，又似石南葉。四月開細白花，五月結實。三月、四月、七月採莖葉，日乾。
莖、葉
【氣味】苦，溫，有毒。《別錄》曰︰微溫，有毒。
權曰︰苦、辛，有小毒。
【主治】五臟邪氣，心腹寒熱，羸瘦，如瘧狀，發作有時，諸關節風濕痺痛（《本經》）。
療久風濕，走四肢，腳弱（《別錄》）。
治男子女人軟腳毒風，拘急攣痛（甄權）。一切冷風，筋骨怯弱羸顫。入藥炙用
【發明】時珍曰︰《千金》、《外台》諸古方，治風癇有茵芋丸；治風痺有茵芋酒；治婦
人產後中風有茵芋膏，風濕諸方多用之。茵芋、石南、莽草皆古人治風妙品，而近世罕知，亦醫家疏缺也。
【附方】舊一，新二。
茵芋酒，治賊風，手足枯痺拘攣︰用茵芋、附子、天雄、烏頭、秦艽、女萎、防風、防
己、石南葉、躑躅花、細辛、桂心各一兩，十二味切，以絹袋盛，清酒一斗漬之。冬七、夏
三、春秋五日，藥成。每服一合，日二服，以微痺為度。（方出胡洽居士《百病方》、《圖經
本草》）
茵芋丸，治風氣積滯成腳氣，發則痛者︰茵芋葉、炒薏苡仁各半兩，郁李仁一兩，牽牛子三兩，朱砂末半兩，上為末，煉蜜丸如梧子大。每服二十丸，五更，薑棗湯下，取利。
未利再服，取快。（《本事方》）
產後中風︰茵芋五兩，木防己半斤，苦酒九升，漬一宿。豬脂四斤，煎三上三下，膏成。
炙手熱摩千遍。（《千金方》）
石龍芮
（《本經》中品）
【校正】並入菜部水堇。
【釋名】地椹（《本經》）、天豆（《別錄》）、石能（《別錄》）、魯果能（《本經》）、水堇（《吳普》。音謹，又音芹）、苦堇（《爾雅》）、堇葵（郭璞）、胡椒菜（《救荒》）、彭根（《別錄》）。
弘景曰︰生於石上，其葉芮芮短小，故名。
恭曰︰實如桑椹，故名地椹。
禹錫曰︰《爾雅》云︰嚙，苦堇也。郭璞云︰即堇葵也。本草言味甘，而此云苦者，古人語倒，猶甘草謂之大苦也。
時珍曰︰芮芮，細貌。其椹之子細芮，故名。地椹以下，皆子名也。水堇以下，皆苗名也。苗作蔬食，味辛而滑，故有椒、葵之名。《唐本草》菜部堇系重出，今依《吳普本草》
合並為一。
【集解】《別錄》曰︰石龍芮，生太山川澤石邊。五月五日采子，二月、八月採皮，陰乾。
弘景曰︰今出近道。子形粗，似蛇床子而扁，非真好者，人言是蓄菜子也。東山石上所生者，其葉芮芮短小，其子狀如葶藶，黃色而味小辛，此乃是真也。
恭曰︰今用者，俗名水堇。苗似附子，實如桑椹，生下濕地，五月熟，葉、子皆味辛。山南者粒大如葵堇菜野生藏器曰︰《爾雅》云︰芨，堇草。注云︰烏頭苗也。蘇恭注天雄亦云︰石龍芮葉似堇草，故名水堇。據此，則堇草是烏頭苗，水堇定是石龍芮，更非別頌曰︰今惟出兗州。一叢數莖，莖青紫色，每莖三葉，其葉短小多刻缺，子如葶藶而色黃。蘇恭所說乃水堇，非石龍芮也。兗州所生者，正與《本經》及陶氏說
宗奭曰︰石龍芮有兩種︰水中生者葉光而末圓，陸地生者葉毛而末銳。入藥須水生者。
陸生者，又謂之天灸，而補陰不足，莖冷失精。
時珍曰︰蘇恭言水堇即石龍芮，蘇頌非之，非矣。
按︰魏《吳普本草》石龍芮一名水堇，其說甚明。《唐本草》菜部所出水堇，言其苗也。
《本經》石龍芮，言其子也。寇宗奭所言陸生者，乃是毛堇，有大毒，不可食。水堇，即俗稱胡椒菜者，處一枝三葉。葉青而光滑，有三尖，多細缺。江淮人三、四月採苗，瀹過，晒蒸黑色為蔬。四、五月開細黃花，結小實，大如豆，狀如初生桑椹，青綠色。搓散則子甚細，如葶藶子，即石龍芮也。宜半老時采之。《范子計然》云︰石龍芮出三輔，色黃者善。
子（根皮同）
【氣味】苦，平，無毒。普曰︰神農︰苦，平；岐伯︰酸；扁鵲︰大寒；雷公︰咸，無毒。
之才曰︰大戟為之使，畏吳茱萸、蛇蛻皮。
【主治】風寒濕痺，心腹邪氣，利關節，止煩滿。久服輕身明目不老（《本經》）。平腎胃氣，補陰氣不足，失精莖冷。令人皮膚光澤有子（《別錄》）。逐諸風，除心熱躁（大明）。
【發明】時珍曰︰石龍芮，乃平補之藥，古方多用之。其功與枸杞、複盆子相埒，而世人不知用，何哉？
水堇
【氣味】甘，寒，無毒。時珍曰︰微辛、苦、澀。
【主治】搗汁，洗馬毒瘡，並服之。又塗蛇蠍毒及癰腫（《唐本》）。
久食除心下煩熱。主寒熱鼠 ，瘰癧生瘡，結核聚氣，下瘀血，止霍亂。又生搗汁半升服，【發明】詵曰︰堇葉止霍亂，與香 同功。香 即香薷也。
【附方】舊二，新一。
結核氣︰堇菜日乾為末，油煎成膏。摩之，日三、五度，便瘥。（孟詵《食療》）
蛇咬傷瘡︰生堇杵汁塗之。（《萬畢術》）
血疝初起︰胡椒菜葉， ，按揉之。（《集簡方》）
毛茛
（音艮，《拾遺》）
【校正】並入毛建草。
【釋名】毛建草（《拾遺》）、水茛（《綱目》）、毛堇（音芹）、天炙（《衍義》）、自炙（《綱目》）、猴蒜。
時珍曰︰茛，乃草烏頭之苗，此草形狀及毒皆似之，故名。《肘後方》謂之水茛。又名毛建，亦茛字音訛也。俗名毛堇，似水堇而有毛也。山人截瘧，采葉捼貼寸口，一夜作泡如火燎，故呼為天炙、自炙。
【集解】藏器曰︰陶注鉤吻云︰或是毛茛。蘇恭云︰毛茛，是有毛石龍芮也。有毒，與鉤吻無干。葛洪《百一方》云︰菜中有水茛，葉圓而光，生水旁，有毒，蟹多食之。人誤食之，狂亂如中風狀，或吐血，以甘草汁解之。又曰︰毛建草，生江東地，田野澤畔。葉如芥而大，上有毛。花黃色。子如蒺藜。
時珍曰︰毛建、毛茛即今毛堇也，下濕處即多。春生苗，高者尺餘，一枝三葉，葉有三尖及細缺。與石龍芮莖葉一樣，但有細毛為別。四、五月開小黃花，五出，甚光艷。結實狀如欲綻青桑椹，如有尖峭，與石龍芮子不同。人以為鵝不食草者，大誤也。方士取汁煮砂伏硫。沈存中《筆談》所謂石龍芮有兩種︰水生者葉光而末圓；陸生者葉毛而末銳。此即葉毛者，宜辨之。
葉及子
【氣味】辛，溫，有毒。
【主治】惡瘡癰腫，疼痛未潰，搗葉敷之，不得入瘡令肉爛。又患瘧人，以一握微碎，縛於臂上，男左女右，勿令近肉，即便成瘡。和薑搗塗腹，破冷氣（藏器）。
【附錄】海薑、陰命
藏器曰︰陶注鉤吻云︰海薑生海中，赤色，狀如石龍芮，有大毒。又曰︰陰命生海中，赤色，著木懸其子，有大毒。今無的識者。
牛扁
（《本經》下品）
【釋名】扁特（《唐本》）、扁毒（《唐本》）
【集解】《別錄》曰︰牛扁生桂陽川谷。
弘景曰︰今人不複識此。
恭曰︰此藥似堇草、石龍芮輩，根如秦艽而細，生平澤下濕地。田野人名為牛扁，療牛虱甚效。太常名扁特，或名扁毒。
保升曰︰今出寧州。葉似石龍芮、附子等。二月、八月採根，日乾。
頌曰︰今潞州一種名便特。六月有花，八月結實。采其根苗，搗末油調，殺蟣虱。主療大都相似，疑即扁特也，但聲近而字訛耳。
【氣味】苦，微寒，無毒。
【主治】身皮瘡熱氣，可作浴湯。殺牛虱小蟲，又療牛病（《本經》）。
【附錄】虱建草（《拾遺》）
藏器曰︰苦，無毒。主蟣虱， 汁沐頭，虱盡死。人有誤吞虱成病者，搗汁服一小合。亦主諸蟲瘡。生山足濕地。發葉似山丹，微赤，高一、二尺。又有水竹葉，生水中。葉如竹葉而短小，可生食，亦去蟣虱。
蕁麻
（蕁，音燖。宋《圖經》）
【釋名】毛䕭。
時珍曰：蕁字，本作䕭。杜子美有除䕭草詩，是也。
【集解】頌曰︰ 麻生江寧府山野中。
時珍曰︰川黔諸處甚多。其莖有刺，高二、三尺。葉似花桑，或青或紫。背紫者入藥。
上有毛芒可畏，觸人如蜂蠆螫 ，以人溺濯之即解。有花無實，冒冬不凋。 投水中，能毒魚。
【氣味】辛、苦，寒，有大毒。吐利人不止。
【主治】蛇毒，搗塗之（蘇頌）。風疹初起，以此點之，一夜皆失（時珍）。
格注草
（《唐本草》）
【集解】恭曰︰出齊魯山澤間。葉似蕨。根紫色，若紫草根，一株有二寸許。二月、八月採根，五月、六月採苗，日乾用。
【氣味】辛、苦，溫，有大毒。
【主治】蠱疰諸毒疼痛等（《唐本》）。
海芋
（《綱目》）
【釋名】觀音蓮（《綱目》）、羞天草（《玉冊》）、天荷（《綱目》）、隔河仙（見下）。
【集解】時珍曰︰海芋生蜀中，今亦處處有之。春生苗，高四、五大葉如芋葉而有幹。夏秋間，抽莖開花，如一瓣蓮花，碧色。花中有蕊，長作穗，如觀
音像
在圓光之狀，故俗呼為觀音蓮。方士號為隔河仙，云可變金。其根似芋魁，大者如升碗，長六、七寸，蓋野芋之類也。《庚辛玉冊》云︰羞天草，陰草也。生江廣深谷澗邊。其葉極大，可以御雨，葉背紫色。花如蓮花。根葉皆有大毒，可 粉霜、朱砂。小者名野芋。宋祁
《海芋贊》云︰木幹芋葉，擁腫盤戾。《農經》弗載，可以治癘。
【氣味】辛，有大毒。
【主治】瘧瘴毒腫風癩。伏 砂（時珍）。
【附錄】透山根
時珍曰︰按《 嶁神書》云︰透山根，生蜀中山谷。草類蘼蕪，可以點鐵成金。昔有人采藥，誤斫此草，刀忽黃軟成金也。又《庚辛玉冊》云︰透山根出武都。取汁點鐵，立成黃金。有大毒，人誤食之，化為紫水。又有金英草，亦生蜀中。狀如馬齒莧而色紅，模鐵成金。亦有大毒，入口殺人，須臾為紫水也。又何遠《春渚紀聞》云︰劉均父吏部罷官歸成都。
有水銀一篋，過峽篋漏，急取中割馬草歸，鐮皆成金。以草燃釜，亦成黃金。又臨安僧法堅言︰有客過於潛山中，見一蛇
腹脹，嚙一草以腹磨之而消。念此草必能消脹，取置篋中。夜宿旅館，聞鄰房有人病腹脹呻
吟，以釜煎藥一杯與服。頃之不複聞聲，念已安矣。至旦視之，其人血肉俱化為水，獨骸骨在床爾。視其釜，則通體成金矣。觀何氏所載，即是透山根及金英草之類。如此毒草，不可不知，故備載之耳。
鉤吻
（《本經》下品）
【釋名】野葛（《本經》）、毒根（《吳普》）、胡蔓草（《圖經》）、斷腸草（《綱目》）、黃藤（《
弘景曰︰言其入口則鉤人喉吻也。或言︰吻當作挽字，牽挽人腸而絕之也。
時珍曰︰此草雖名野葛，非葛根之野者也。或作冶葛。王充《論衡》云︰冶，地名也，在東南。其說甚通。廣人謂之胡蔓草，亦曰斷腸草。入人畜腹內，即粘腸上，半日則黑爛，又名爛腸草。滇人謂之火把花，因其花紅而性熱如火也。岳州謂之黃藤。
【集解】《別錄》曰︰鉤吻生敷高山谷及會稽東野。折之青煙出者，名固活。二月、八月採。
普曰︰秦鉤吻一名除辛，生南越山及寒石山，或益州。葉如葛，赤莖大如箭而方，根黃色，正月採之。
恭曰︰野葛，生桂州以南，村墟閭巷間皆有。彼人通名鉤吻，亦謂苗為鉤吻，根名野葛。
蔓生。其葉如柿。其根新采者，皮白骨黃。宿根似地骨，嫩根如漢防己，皮節斷者良。正與白花藤相類。不深別者，頗亦惑之。新者折之無塵氣。經年以後則有塵起，從骨之細孔中出。
今折枸杞根亦然。《本草》言折之青煙起者名固活為良，亦不達之言也。人誤食其葉者致死，而羊食其苗大肥，物有相伏如此。《博物志》云︰鉤吻蔓生，葉似鳧葵，是也。
時珍曰︰嵇含《南方草木狀》云︰野葛蔓生，葉如羅勒，光而濃，一名胡蔓草。人以雜
生蔬中毒人，半日輒死。段成式《酉陽雜俎》云︰胡蔓草生邕州、容州之間。叢生。花扁如梔子而稍大，不成朵，色黃白。其葉稍黑。又按《嶺南衛生方》云︰胡蔓草葉如茶，其花
黃而小。一葉入口，百竅潰血，人無複生也。時珍又訪之南人云︰鉤吻即胡蔓草，今人謂之斷腸草是也。蔓生，葉圓而光。春夏嫩苗毒甚，秋冬枯老稍緩。五、六月開花似櫸柳花，數十朵作穗。生嶺南者花黃；生滇南者花紅，呼為火把花。此數說皆與吳普、蘇恭說相合。陶弘景等別生分辨，並正於下。
【正誤】弘景曰︰《五符經》亦言鉤吻是野葛。核事而言，似是兩物。野葛是根，狀如牡丹，所生處亦有毒，飛鳥不得集，今人用合膏服之無嫌。鉤吻別是一物，葉似黃精而莖紫，當心抽花，黃色，初生極類黃精，故人采多惑之，遂致死生之反。或云鉤吻是毛茛，參錯不同，未詳云何？
曰︰凡使黃精勿用鉤吻，真似黃精，只是葉有毛鉤子二個。黃精，葉似竹葉。又曰︰
凡使鉤吻，勿用地精，莖苗相同。鉤吻治人身上惡毒瘡，其地精殺人也。
恭曰︰鉤吻蔓生，葉如柿。陶言飛鳥不集者，妄也。黃精直生，葉似柳及龍膽草，殊非比類。毛茛，乃有毛石龍芮，與鉤吻何干？
頌曰︰江南人說黃精莖苗稍類鉤吻。但鉤吻葉頭極尖而根細，與蘇恭所說不同，恐南北
之產異也。
禹錫曰︰陶說鉤吻似黃精者，當是。蘇說似柿葉者，別是一物也。又言苗名鉤吻，根名野葛者，亦非通論。
時珍曰︰《神農本草》鉤吻，一名野葛，一句已明。《草木狀》又名胡蔓草，顯是藤生。
吳普、蘇恭所說
說。諸家遂無定見，不辨其蔓生、小草，相去遠也。然陶、雷所說亦是一種有毒小草，但不得指為鉤吻爾。昔天姥對黃帝言︰黃精益壽，鉤吻殺人。乃是以二草善惡比對而言。陶氏不審，疑是相似，遂有此說也。余見黃精下。
【氣味】辛，溫，大有毒。普曰︰神農︰辛；雷公︰有毒殺人。
時珍曰︰其性大熱。本草毒藥止云有大毒，此獨變文曰大有毒，可見其毒之異常也。之才曰︰半夏為之使，惡黃芩。
【主治】金瘡乳 ，中惡風，咳逆上氣，水腫，殺鬼疰蠱毒（《本經》）。
膝痺痛，四肢拘攣，惡瘡疥蟲，殺鳥獸。搗汁入膏中，不聲音變（保升）。
【發明】藏器曰︰鉤吻食葉，飲冷水即死，冷水發其毒也。彼土毒死人懸尸樹上，汁滴
地上生菌子，收之名菌藥，烈於野葛也。蕹菜搗汁，解野葛毒。取汁先食蕹菜，後食野葛，二物相伏，自然無苦。魏武帝啖野葛至尺，先食
時珍曰︰按李石《續博物志》云︰胡蔓草出二廣。廣人負債急，每食此草而死，以誣人。以急水吞即死急，慢水吞死稍緩。或取毒蛇殺之，覆以此草，澆水生菌，為毒藥害人。葛
洪《肘後方》云︰凡中野葛毒口不可開者。取大竹筒洞節，以頭拄其兩脅及臍中。灌冷水入筒中，數易水。須臾口開，乃可下藥解之。惟多飲甘草汁、人屎汁；白鴨或白鵝斷頭瀝血，入口中；或羊血灌之。《嶺南衛生方》云︰即時取雞卵抱未成雛者，研爛和麻油灌之。吐出毒物乃生，稍遲即死也。
此作品在全世界都属于公有领域，因为作者逝世已经超过100年，且作品于1931年1月1日之前出版。

草之七 蔓草類七十三種，附一十九種
菟絲子
（《本經》上品）
【釋名】
菟縷（《別錄》）、菟虆（《別錄》）、菟蘆（《本經》）、菟丘（《廣雅》）、赤網（《別錄》）、玉女（《爾雅》）、唐蒙（《爾雅》）、火焰草（《綱目》）、野狐絲（《綱目》）、金綫草。
禹錫曰︰按《呂氏春秋》云︰或謂菟絲無根也。其根不屬地，茯苓是也。《抱朴子》云︰菟絲之草，下有伏菟之根。無此菟，則絲不得生於上，然實不屬也。伏菟抽則菟絲死。又云︰菟絲初生之根，其形似兔握，故割其血以和丹服，立能變化。則菟絲之名因此也。
弘景曰︰舊言下有茯苓，上有菟絲，不必爾也。
頌曰︰《抱朴》所說今未見，豈別一類乎？孫炎釋《爾雅》云︰唐也，蒙也，女蘿也，菟絲也，一物四名，而本草唐蒙爲一名。《詩》云︰蔦與女蘿。毛萇云︰女蘿，菟絲也。而本草菟絲無女蘿之名，惟松蘿一名女蘿。豈二物皆是寄生同名，而本草脫漏乎？
震亨曰︰菟絲未嘗與茯苓共類，女蘿附松而生，不相關涉，皆承訛而言也。
時珍曰︰《毛詩》注女蘿即菟絲。《吳普本草》菟絲一名松蘿。陸佃言︰在木爲女蘿，在草爲菟絲，二物殊別，皆由《爾雅》釋《詩》誤以爲一物故也。張揖《廣雅》云︰菟丘，菟絲也。女蘿，松蘿也。陸璣《詩疏》言︰菟絲蔓草上，黃赤如金；松蘿蔓松上，生枝正青，無雜蔓者，皆得之。詳見木部松蘿下。又菟絲茯苓說，見茯苓下。
【集解】
《別錄》曰︰菟絲子生朝鮮川澤田野，蔓延草木之上。九月採實，曝乾。色黃而細者爲赤網，色淺而大者爲菟累。功用並同。
弘景曰︰田野墟落中甚多，皆浮生藍、紵 、麻、蒿上。其實，仙經俗方並以爲補藥，須酒浸一宿用，宜丸不宜煮。
大明曰︰苗莖似黃絲，無根株，多附田中，草被纏死，或生一叢如席闊。開花結子不分明，子如碎黍米粒，八月、九月以前采之。
頌曰︰今近道亦有之，以冤句者爲勝。夏生苗，初如細絲，遍地不能自起。得他草梗則纏繞而生，其根漸絕於地而寄空中。或云無根，假氣而生，信然。
時珍曰︰按寧獻王《庚辛玉冊》云︰火焰草即菟絲子，陽草也，多生荒園古道。其子入地，初生有根，及長延草物，其根自斷。無葉有花，白色微紅，香亦襲人。結實如秕豆而細，色黃，生於梗上尤佳，惟懷孟林中多有之，入藥更良。
子
【修治】
斅曰︰凡使，勿用天碧草子，真相似，只是味酸澀並粘也。菟絲采得，去殼了，用苦酒浸二日。漉出，以黃精自然汁相對，浸一宿。至明，用微火煎至乾。入臼中，燒熱鐵杵，一去三千餘杵，成粉用之。
時珍曰︰凡用，以溫水淘去沙泥，酒浸一宿，曝乾搗之。不盡者，再浸曝搗，須臾悉細。
又法︰酒浸四五日，蒸曝四、五次，即刻成粉，且省力也。
【氣味】
辛、甘，平，無毒。之才曰︰得酒良。薯蕷、松脂爲之使。惡雚菌。
【主治】
續絕傷，補不足，益氣力，肥健人（《本經》）。養肌，強陰，堅筋骨，主莖中寒、精自出、溺有餘瀝，口苦燥渴，寒血爲積。久服明目，輕身延年（《別錄》）。精益髓，去腰疼膝冷，消渴，熱中。久服去面皯，悅顏色（甄權）。補五勞七傷，治鬼交泄精，尿血，潤心肺（大明）。補肝臟風虛（好古）。
【發明】
斅曰︰菟絲子稟中和凝正陽氣，一莖從樹感枝而成，從中春上陽結實，故偏補人衛氣，助人筋脈。
頌曰︰《抱朴子》仙方單服法︰取實一斗，酒一斗浸，曝乾再浸又曝，令酒盡乃止，搗篩。每酒服二錢，日二服。此藥治腰膝去風，兼能明目。久服令人光澤，老變爲少。十日外，飲啖如湯沃雪也。
【附方】舊六，新七。
消渴不止︰菟絲子煎汁，任意飲之，以止爲度。（《事林廣記》）
陽氣虛損︰用菟絲子、熟地黃等分，爲末，酒糊丸梧子大。每服五十丸。氣虛，人參湯下；氣逆沉香湯下。（《簡便方》）用菟絲子二兩（酒浸十日，水淘）、杜仲（焙研蜜炙）一兩。以薯蕷末酒煮糊丸梧子大。每空心酒下五十丸。（《經驗後方》）
白濁遺精︰茯菟丸︰治思慮太過，心腎虛損，真陽不固，漸有遺瀝，小便白濁，夢寐頻泄︰菟絲子五兩，白茯苓三兩，石蓮肉二兩，爲末，酒糊丸梧子大。每服三五十丸，空心鹽湯下。（《和劑局方》）
小便淋瀝︰菟絲子，煮汁飲。（《范汪方》）
小便赤濁，心腎不足，精少血燥，口乾煩熱，頭暈怔仲︰菟絲子、麥門冬等分，爲末，蜜丸梧子大。鹽湯每下七十丸。（《經驗後方》）
腰膝疼痛，或頑麻無力︰菟絲子（洗）一兩，牛膝一兩，同入銀器內，酒浸過一寸，五日，曝乾爲末，將原酒煮糊丸梧子大。每空心酒服三、二十丸。（《經驗後方》）
肝傷目暗︰菟絲子三兩。酒浸三日，曝乾爲末，雞子白和丸梧子大。空心溫酒下二十丸。（《聖惠方》）
身面卒腫洪大︰用菟絲子一升。酒五升，漬二、三宿。每飲一升，日三服。不消再造。（《肘後方》）
婦人橫生︰菟絲子末，酒服二錢。一加車前子等分。（《聖惠方》）
眉煉癬瘡︰菟絲子炒研，油調敷之。（《山居四要》）
谷道赤痛︰菟絲子熬黃黑，爲末，雞子白和塗之。（《肘後方》）
痔如蟲咬︰方同上。
苗
【氣味】甘，平，無毒。《玉冊》云：汁伏三黃、硫、汞，結草砂。
【主治】研汁塗面，去面 （《本經》）。挼碎煎湯，浴小兒，療熱痱（弘景）。
【附方】舊二，新一。
面瘡粉刺：菟絲子苗，絞汁塗之，不過三上。（《肘後方》）
小兒頭瘡︰菟絲苗，煮湯頻洗之。（《子母秘錄》）
目中赤痛︰野狐漿草，搗汁點之。（《聖惠方》）
【附錄】難火蘭（《拾遺》）
藏器曰︰味酸，溫，無毒。主冷氣風痺，開胃下食，去腹脹。久服明目。生巴西胡國。狀似菟絲子而微長。
五味子
（《本經》上品）
【釋名】
荎蕏（《爾雅》，音知除）、玄及（《別錄》）、會及。
恭曰：五味，皮、肉甘、酸，核中辛、苦，都有鹹味，此則五味具也。《本經》但云味酸，當以木為五行之先也。
【集解】
《別錄》曰︰五味子，生齊山山谷及代郡。八月採實，陰乾。
弘景曰︰今第一出齣高麗，多肉而酸甜；次出青州、冀州，味過酸，其核並似豬腎。又有建平者，少肉，核形不相似，味苦，亦良。此藥多膏潤，烈日曝之，乃可搗篩。
恭曰︰蔓生木上。其葉似杏而大。子作房如落葵，大如蘡子。出蒲州及藍田山中，今河中府歲貢之。
保升曰︰蔓生。莖赤色，花黃、白，子生青熟紫，亦具五色。味甘者佳。
頌曰︰今河東、陝西州郡尤多，杭越間亦有之。春初生苗，引赤蔓於高木，其長六、七尺。葉尖圓似杏葉。三、四月開黃白花，類蓮花狀。七月成實，叢生莖端，如豌豆許大，生青熟紅紫，入藥生曝不去子。今有數種，大抵相近。
雷斅言︰小顆皮皺泡者，有白撲鹽霜一重，其味酸鹹苦辛甘皆全者，爲真也。
時珍曰︰五味，今有南北之分，南產者，色紅；北產者，色黑，入滋補藥必用北產者，乃良。亦可取根種之，當年就旺；若二月種子，次年乃旺，須以架引之。
【修治】
斅曰︰凡用以銅刀劈作兩片，用蜜浸蒸，從巳至申，卻以漿浸一宿，焙乾用。
時珍曰︰入補藥熟用，入嗽藥生用。
【氣味】
酸，溫，無毒。
好古曰︰味酸、微苦、鹹。味濃氣輕，陰中微陽，入手太陰血分、足少陰氣分。
時珍曰︰酸鹹入肝而補腎，辛苦入心而補肺，甘入中宮益脾胃。
之才曰︰蓯蓉爲之使。惡葳蕤，勝烏頭。
【主治】
益氣，咳逆，上氣，勞傷，羸瘦，補不足，強陰，益男子精（《本經》）。養五臟，除熱，生陰中肌（《別錄》）。治中下氣，止嘔逆，補虛勞，令人體悅澤（甄權）。明目，暖水臟，壯筋骨，治風，消食，反胃，霍亂，轉筋，痃癖，奔豚，冷氣，消水腫、心腹氣脹，止渴，除煩熱，解酒毒（大明）。治喘咳燥嗽，壯水鎮陽（好古）。
【發明】
成無己曰︰肺欲收，急食酸以收之，以酸補之。芍藥、五味之酸，以收逆氣而安肺。
杲曰︰收肺氣，補氣不足，升也。酸以收逆氣，肺寒氣逆，則宜此與乾薑同治之。又五味子收肺氣，乃火熱必用之藥，故治嗽以之爲君。但有外邪者不可驟用，恐閉其邪氣，必先發散而後用之乃良。有痰者，以半夏爲佐；喘者，阿膠爲佐，但分兩少不同耳。
宗奭曰︰今華州以西至秦州多產之。方紅熟時，彼人采得，蒸爛，研濾汁，熬成稀膏，量酸甘入蜜煉勻，待冷收器中。肺虛寒人，作湯時時飲之。作果可以寄遠。《本經》言其性溫，今食之多致虛熱，小兒益甚。《藥性論》謂其除熱氣，《日華子》謂其暖水臟、除煩熱，後學至此多惑。今既用治肺虛寒，則更不取其除熱之說。
震亨曰︰五味大能收肺氣，宜其有補腎之功。收肺氣，非除熱乎？補腎，非暖水臟乎？乃火熱嗽必用之藥。寇氏所謂食之多致虛熱者，蓋收補之驟也，何惑之有？又黃昏嗽乃火氣浮入肺中，不宜用涼藥，宜五味子、五倍子斂而降之。
思邈曰︰五、六月宜常服五味子湯，以益肺金之氣，在上則滋源，在下則補腎。其法︰以五味子一大合，木臼搗細，瓷瓶中，以百沸湯投之，入少蜜，封置火邊良久，湯成任飲。
元素曰︰孫真人《千金月令》言︰五月常服五味，以補五臟之氣。遇夏月季夏之間，困乏無力，無氣以動。與黃 、人參、麥門冬，少加黃柏，煎湯服之。使人精神頓加，兩足筋力涌出也。蓋五味子之酸，輔人參，能瀉丙火而補庚金，收斂耗散之氣。
好古曰︰張仲景八味丸，用此補腎，亦兼述類象形也。
機曰︰五味治喘嗽，須分南北。生津止渴，潤肺補腎，勞嗽，宜用北者；風寒在肺，宜用南者。
慎微曰︰《抱朴子》云︰五味者，五行之精，其子有五味。淮南公羨門子服之十六年，面色如玉女，入水不沾，入火不灼。
【附方】新一十一。
久咳肺脹︰五味二兩，粟殼（白餳炒過）半兩，爲末，白餳丸彈子大。每服一丸，水煎服。（《衛生家寶方》）
久咳不止︰用五味子五錢，甘草一錢半，五倍子、風化硝各二錢，爲末，乾噙。（丹溪方）。用五味子一兩，真茶四錢。曬研為末。以甘草五錢煎膏，丸綠豆大。每服三十丸，沸湯下，數日即愈也。《攝生方》
痰嗽並喘︰五味子、白礬等分，爲末。每服三錢，以生豬肺炙熟，蘸末細嚼，白湯下。漢陽庫兵黃六病此，百藥不效。於岳陽遇一道人傳此，兩服，病遂不發。（《普濟方》）
陽事不起︰新五味子一斤，爲末。酒服方寸匕，日三服。忌豬、魚、蒜、醋。盡一劑，即得力。百日以上，可御十女。四時勿絕，藥功能知。（《千金方》）
腎虛遺精︰北五味子一斤洗淨，水浸，挼去核。再以水洗核，取盡余味。通置砂鍋中，布濾過，入好冬蜜二斤，炭火慢熬成膏，瓶收五日，出火性。每空心服一、二茶匙，百滾湯下。（劉松石《保壽堂方》）
腎虛白濁，及兩脅並背脊穿痛︰五味子一兩，炒赤爲末，醋糊丸梧子大。每醋湯下三十丸。（《經驗良方》）
五更腎泄︰凡人每至五更即溏泄一、二次，經年不止者，名曰腎泄，蓋陰盛而然。脾惡濕，濕則濡而困，困則不能治水。水性下流，則腎水不足。用五味子以強腎水，養五臟；吳茱萸以除脾濕，則泄自止矣︰五味（去梗）二兩，吳茱萸（湯泡七次）五錢。同炒香，爲末。每日陳米飲服二錢。（許叔微《本事方》）
女人陰冷︰五味子四兩爲末，以口中玉泉和丸兔矢大。頻納陰中，取效。（《近效方》）
爛弦風眼︰五味子、蔓荊子煎湯，頻洗之。（《談野翁種子方》）
赤游風丹，漸漸腫大︰五味子焙研，熱酒頓服一錢，自消，神效。（《保幼大全》）
蓬蘽
（音累，《本經》上品）
【校正】自果部移入此。
【釋名】復盆（《本經》）、陵蘽（《別錄》）、陰蘽（《別錄》）、寒莓（《會編》）、割田藨（音包）
時珍曰︰蓬蘽與復盆同類，故《本經》謂一名復盆。此種生於丘陵之間，藤葉繁衍，蓬蓬累累，異於復盆，故曰蓬蘽 、陵蘽，即藤也。其實八月始熟，俚人名割田藨。
【集解】《別錄》曰︰蓬蘽，生荊山平澤及冤句。
弘景曰︰蓬蘽是根名，方家不用，乃昌容所服，以易顏者也。復盆是實名。李當之云︰是人所食莓子。以津汁
恭曰︰復盆、蓬蘽，乃一物異名，本謂實，非根也。李云莓子者，近之矣。然生處不同，沃地則子大而甘，瘠地則子細而酸。此乃子有酸味，根無酸味。陶以根酸子甘，列入果部，重出二條，殊爲孟浪。
志曰︰蓬蘽乃復盆之苗莖，復盆乃蓬蘽之子也。按《切韻》︰莓音茂，其子復盆也。蘽者，藤也，則蓬蘽明是藤蔓矣。
頌曰︰蓬蘽是復盆苗，處處有之，秦吳尤多。苗短不過尺，莖葉皆有刺，花白，子赤黃，如半彈丸大，而下有蒂承之，如柿蒂，小兒多食之。五月採實，其苗葉采無時。江南謂之莓，然其地所生差晚，三月始有苗，八、九月花開，十月實用則同。
士良曰︰今觀采取之家說，蓬蘽似蠶莓子，紅色而大，其味酸甘，葉似野薔薇，有刺。復盆子小，其苗各別。諸家本草不識，故皆說蓬蘽是復盆子之根。
大明曰︰莓子是蓬蘽子也。樹莓是復盆子也。
宗奭曰︰蓬蘽非復盆也，別是一種，雖枯敗而枝梗不散，今人不見用此。
藏器曰︰其類有三種，惟四月熟，狀如復盆子，而味甘美者，爲是。余不堪入藥。機曰︰蓬蘽，徽人謂之寒莓。沿塹作叢蔓生，莖小葉密多刺。其實四、五十顆作一朵，一朵大如盞面，霜後始紅。蘇頌《圖經》以此注復盆，誤矣。江南復盆，亦四五月熟，何嘗差晚耶？復盆莖粗葉疏，結實大而疏散，不似寒莓，莖細葉密，結實小而成朵。一則夏熟，一則秋熟，豈得同哉？
時珍曰︰此類凡五種。予嘗親采，以《爾雅》所列者校之，始得其的。諸家所說，皆未可信也。一種藤蔓繁衍，莖有倒刺，逐節生葉，葉大如掌，狀類小葵葉，面青背白，濃而有毛，六、七月開小白花，就蒂結實，三、四十顆成簇，生則青黃，熟則紫黯，微有黑毛，狀
如熟椹而扁，冬月苗葉不凋者，俗名割田 ，即本草所謂蓬蘽也。一種蔓小於蓬蘽，亦有鉤
刺，一枝五葉，葉小而面背皆青，光薄而無毛，開白花，四、五月實成，子亦小於蓬蘽而稀
疏，生則青黃，熟則烏赤，冬月苗凋者，俗名插田 ，即本草所謂復盆子，《爾雅》所謂 ，缺盆也。此二者俱可入藥。一種蔓小於蓬蘽，一枝三葉，葉面青，背淡白而微有毛，開小白花，四月實熟，其色紅如櫻桃者，俗名 田 ，即《爾雅》所謂 者也。故郭璞注云︰ 即莓也。子似復盆而大，赤色，酢甜可食。此種不入藥用。一種樹生者，樹
高四五尺，葉似櫻桃葉而狹長，四月開小白花，結實與復盆子一樣，但色紅爲異，俗亦名，即《爾雅》所謂山莓，陳藏器《本草》所謂懸鉤子者也。詳見本條。一種就地生蔓，長數寸，開黃花，結實如覆盆而鮮紅，不可食者，本草所謂蛇莓也。見本條。如此辨析，則蓬、復盆自定矣。李當之、陳士良、陳藏器、寇宗奭、汪機五說近是，而欠明悉。陶弘景以蓬
爲根，復盆爲子；馬志、蘇頌以蓬蘽爲苗，復盆爲子；蘇恭以爲一物；大明以樹生者爲復盆。皆臆說，不可據。
【氣味】酸，平，無毒。《別錄》曰︰咸。士良曰︰甘、酸，微熱。
【主治】安五臟，益精氣，長陰令堅，強志倍力，有子。久服輕身不老（《本經》）。療暴中風，身熱大驚（《別錄》）。益顏色，長發，耐寒濕（恭）。
【發明】見復盆子下。
【附方】新一。
覆盆子
（《別錄》上品）
【校正】自果部移入此。
【釋名】茥（《爾雅》。音奎）、 缺盆（《爾雅》）、西國草（《圖經》）、畢楞伽（《圖經》）、大麥莓（音母）、插田藨（音苞）、烏藨子
綱目當之曰︰子似復盆之形，故名之。
宗奭曰︰益腎臟，縮小便，服之當覆其溺器，如此取名也。
時珍曰︰五月子熟，其色烏赤，故俗名烏 、大麥莓、插田 ，亦曰栽秧 。甄權《本草》：一名馬瘻，一名陸荊，殊無意義。
【集解】《別錄》曰︰五月採。
藏器曰︰佛說蘇密那花點燈，正言此花也。其類有三種，以四月熟，狀如復盆子，味甘美者爲是，余不堪入藥。今人取茅莓當復盆，誤矣。
宗奭曰︰處處有之，秦州、永興、華州尤多。長條，四、五月紅熟，山中人及時采來賣。
其味酸甘，外如荔枝，大如櫻桃，軟紅可愛。失時則就枝生蛆，食之多熱。收時五、六分熟便可采，烈日曝乾。今人取汁作煎爲果。采時著水，則不堪煎。
時珍曰︰蓬蘽子以八、九月熟，故謂之割田 。復盆以四、五月熟，故謂之插田藨，正與《別錄》五月採相合。二藨熟時色皆烏赤，故能補腎。其四、五月熟而色紅者，乃𧂭田藨也，不入葯用。陳氏所謂以茅莓當覆盆者，蓋指此也。
【正誤】詵曰︰復盆江東名懸鉤子，大小形狀氣味功力同。北土無懸鉤，南地無復盆，是土地有前後生，非兩種物也。鉤色紅赤，功亦不同，今正之。
【修治】詵曰︰復盆子五月採之，烈日曝乾。不爾易爛。雷曰︰凡使，用東流水淘去黃葉並皮蒂，取子以酒拌蒸一宿，以東流水淘兩遍，又晒乾方用。
時珍曰︰采得搗作薄餅，晒乾密貯，臨時以酒拌蒸尤妙。
【氣味】甘，平，無毒。權曰︰甘、辛，微熱。
【主治】益氣輕身，令發不白（《別錄》）。補虛續絕，強陰健陽，悅澤肌膚，安和五臟，溫中益力，療癆損風虛，補肝明目。並宜搗篩，每旦水服三錢，男子腎精虛竭陰痿，能令堅長；女子食之有子（權）。食之令人好顏色。榨汁塗發不白（藏器）。益腎臟，縮小便。取汁同少蜜煎爲稀膏，點服，治肺氣虛寒（宗奭 ）。
【發明】時珍曰︰復盆、蓬蘽，功用大抵相近，雖是二物，其實一類而二種也。一早熟，一晚熟，兼用無妨，其補益與桑椹同功。若樹莓則不可混采者也。
【附方】新一。
陽事不起：覆盆子酒浸焙研爲末，每旦久服三錢（集簡方）
葉
【氣味】微酸、鹹，平，無毒。
【主治】 絞取汁，滴目中，去膚赤，出蟲如絲線（藏器）。明目止淚，收濕氣（時珍）。
【發明】頌曰︰按崔元亮《海上集驗方》︰治目暗不見物，冷淚浸淫不止，及青盲、天行目暗等疾。取西國草，一名畢楞伽，一名復盆子，日曝乾，搗極細，以薄綿裹之，用飲男乳汁浸，如人行八九里久。用點目中，即仰臥。不過三物。
時珍曰︰按︰洪邁《夷堅志》云︰潭州趙太尉母病爛弦疳眼二十年。有老嫗云︰此中有蟲，吾當除之。入山取草蔓葉，咀嚼，留汁入筒中。還以皂紗蒙眼，滴汁漬下弦。轉盼間蟲從紗上出，數日下弦乾。復如法滴上弦，又得蟲數十而愈。後以治人多驗，乃復盆子葉也，蓋治眼妙品。
【附方】新二。
牙疼點眼︰用復盆子嫩葉搗汁，點目 三、四次，有蟲隨眵淚出成塊也。無新葉，乾者煎濃汁亦可。即大麥莓也。（《摘玄方》）
瘡潰爛︰復盆葉爲末。用酸漿水洗後摻之，日一次，以愈爲度。（《直指方》）
根
【主治】痘後目翳，取根洗搗，澄粉日乾，蜜和少許，點於翳疔上，日二、三次自散。
百日內治之，久即難療（時珍。《活幼口議》）。
懸鉤子
（《拾遺》）
【校正】自果部移入此。
【釋名】沿鉤子（《日用》）、葥（《爾雅》音箭）、山莓（爾雅）、木莓（郭璞）、樹莓（《日華》）。
藏器曰︰莖上有刺如懸鉤，故名。
【集解】藏器曰︰生江淮林澤間。莖上有刺。其子如梅子酸美，人多食之。機曰︰樹莓枝梗柔軟有刺，頗類金櫻。四、五月結實如復盆子，采之擎蒂而中實，味酸；復盆則蒂脫而中虛，味甘，爲異。
時珍曰︰懸鉤樹生，高四、五尺。其莖白色，有倒刺。其葉有細齒，青色無毛，背後淡青，頗似櫻桃葉而狹長，又似地棠花葉。四月開小白花。結實色紅，今人亦通呼爲 子。《爾雅》云︰ ，山復盆，誤矣。
【氣味】酸，平，無毒。
【主治】醒酒止渴，除痰，去酒毒（藏器）。搗汁服，解射工、沙虱毒（時珍）。
莖
【主治】燒研水服，主喉中塞（藏器）。
根、皮
【氣味】苦，平，無毒。
【主治】子死腹中不下，破血，婦人赤帶下，久患赤白痢膿血，腹痛，殺蟲毒，卒下血。
並濃煮汁飲之（藏器）。
【附方】新二。
血崩不止︰木莓根四兩，酒一碗，煎七分。空心溫服。（ 仙《乾坤生意》）
治婦
人崩中及下痢，日夜數十起欲死者，以此入腹即活︰懸鉤根、薔薇根、柿根、菝 各一斛，銼入釜中，水淹上四、五寸，煮減三之一，去滓取汁，煎至可丸，丸梧子大。每溫酒服十丸，日三服。（《千
蛇莓
（《別錄》下品）
【釋名】蛇 （音苞）、地莓瑞曰︰蠶老時熟紅於地，其中空者爲蠶莓；中實極紅者，爲蛇殘莓，人不啖之，恐有蛇殘也。
【集解】弘景曰︰蛇莓園野多有之。子赤色極似莓子，而不堪啖，亦無以此爲藥者。
保升曰︰所在有之，生下濕地。莖頭三葉，花黃子赤，儼若復盆子，根似敗醬。四月、五月採子，二月、八月採根。
宗奭曰︰田野道旁處處有之。附地生葉，如復盆子，但光潔而小，微有皺紋。花黃，比蒺藜花差大。春末夏初，結紅子如荔枝色。機曰︰蛇莓，莖長不盈尺，莖端惟結實一顆，小而光潔，誤食脹人，非若復盆，苗長大而結實數顆，微有黑毛也。
時珍曰︰此物就地引細蔓，節節生根。每枝三葉，葉有齒刻。四、五月開小黃花，五出。結實鮮紅，狀似復盆，而面與蒂則不同也。其根甚細，本草用汁，當是取其莖葉並根也。仇遠《稗史》訛作蛇繆草，言有五葉、七葉者。又言俗傳食之能殺人，亦不然，止發冷涎耳。
汁
【氣味】甘、酸，大寒，有毒。
【主治】胸腹大熱不止（《別錄》）。傷寒大熱，及溪毒、射工毒，甚良（弘景）。通月經，【附方】舊二，新一。口中生瘡，天行熱甚者︰蛇莓自然汁半升，稍稍咽之。（《傷寒類要》）
傷寒下 生瘡︰以蛇莓汁服二合，日三服。仍水漬烏梅令濃，入崖蜜飲之。（《肘後方》）
水中毒病︰蛇莓根搗末服之，並導下部。亦可飲汁一、二升。夏月欲入水，先以少末投中流，更無所畏。又辟
使君子
（宋《開寶》）
【釋名】留求子。
志曰︰俗傳潘州郭使君療小兒多是獨用此物，後醫家因號爲使君子也。
時珍曰︰按嵇含《南方草木狀》謂之留求子，療嬰孺之疾。則自魏、晉已用，但名異耳。
【集解】志曰︰生交、廣等州。形如梔子，棱瓣深而兩頭尖，似訶黎勒而輕。
頌曰︰今嶺南州郡皆有之，生山野中及水岸。其莖作藤，如手指大。其葉青，如兩指頭，長二寸。三月生花淡紅色，久乃深紅，有五瓣。七、八月結子如拇指大，長一寸許，大類梔
子而有五棱，其殼青黑色，內有仁白色，七月採之。
宗奭曰︰其仁味如椰子。醫家亦兼用殼。
時珍曰︰原出海南、交趾。今閩之邵武，蜀之眉州，皆栽種之，亦易生。其藤如葛，繞
樹而上。葉青如五加葉。五月開花，一簇一、二十葩，紅色輕盈如海棠。其實長合成，有棱。先時半黃，老則紫黑。其中仁長如榧仁，色味如栗。久則油黑，不可用。
【氣味】甘，溫，無毒。
【主治】小兒五疳，小便白濁，殺蟲，療瀉痢（《開寶》）。
病瘡癬（時珍）。
【發明】時珍曰︰凡殺蟲藥多是苦辛，惟使君子、榧子甘而殺蟲，亦異也。凡大人小兒
有蟲病，但每月上旬侵晨空腹食使君子仁數枚，或以殼煎湯咽下，次日七生七煨食亦良。忌飲熱茶，犯之即瀉。此物味甘氣溫，既能殺蟲，又益脾胃，所以能斂虛熱而止瀉痢，爲小兒諸病要藥。俗醫乃謂殺蟲至盡，無以消食，鄙俚之言也。樹有蠹，屋有蟻，國有盜，福耶禍耶？修養者先去三尸，可類推矣。
【附方】新六。
小兒脾疳︰使君子、蘆薈等分，爲末。米飲每服一錢。（《儒門事親》）
肌瘦面黃，漸成疳疾︰使君子仁三錢，木鱉子仁五錢，爲末，水丸龍眼大。每以一丸，用雞子一個破頂，入藥在內，飯上蒸熟，空心食之。（楊起《簡便單方》）
小兒蛔痛，口流涎沫︰使君子仁爲末，米飲五更調服一錢。（《全幼心鑒》）
小兒虛腫，頭面陰囊俱浮︰用使君子一兩，去殼，蜜五錢炙盡，爲末。每食後米湯服一錢。（《簡便方》）
鼻渣面瘡︰使君子仁，以香油少許，浸三、五個。臨臥時細嚼，香油送下，久
（《普濟方》）
蟲牙疼痛︰使君子煎湯頻漱。（《集簡方》）
木鱉子
（宋《開寶》）
【校正】自木部移入此。
【釋名】木蟹。
志曰︰其核似鱉、蟹狀，故以爲名。
【集解】志曰︰出朗州及南中。七、八月採實。
頌曰︰今湖、廣諸州及杭、越、全、岳州皆有之。春生苗，作藤生。葉有五丫，狀如山藥，青色面光。四月生黃花。六月結實，似栝蔞而極大，生青，熟紅黃色，肉上有軟刺。每一實有核三、四十枚，其狀扁而如鱉，八、九月採之。嶺南人取嫩實及苗葉作茹蒸食。
宗奭曰︰木鱉子蔓歲一枯，但根不死，春旋生苗。葉如葡萄。其子一頭尖者爲雄。凡植
時須雌雄相合，麻纏定。及其生也，則去雄者，方結實。
時珍曰︰木鱉核形扁 ，大如圍棋子。其仁青綠色，入藥去油者。
仁
【氣味】甘，溫，無毒。時珍曰︰苦、微甘，有小毒。
【主治】折傷，消結腫惡瘡，生肌，止腰痛，除粉刺 ，婦人乳癰，肛門腫痛（《開寶》）。醋摩，消腫毒（大明）。治疳積痞塊，利大腸瀉痢，痔瘤瘰癧（時珍）。
【發明】機曰︰按劉績《霏雪錄》云︰木鱉子有毒，不可食。昔薊門有人生二子，恣食成痞。其父得一方，以木鱉子煮豬肉食之。其幼子當夜、長子明日死。友人馬文誠方書亦載此方。因著此爲戒。
時珍曰︰南人取其苗及嫩實食之無恙，則其毒未應至此。或者與豬肉不相得，或犯他物而然，不可盡咎木鱉也。
【附方】舊一，新十九。
酒疸脾黃︰木鱉子磨醋，服一、二盞，見利效。（劉長春《濟急方》）
腳氣腫痛︰木鱉子仁，每個作兩邊，麩炒過，切碎再炒，去油盡爲度。每兩入濃桂半兩，爲末。熱酒服二錢，令醉，得汗愈。夢秘授方也。（《永類方》）
四兩（去皮），甘遂半兩，爲末。以豬腰子一個，去膜切片，用藥四錢在中，濕紙包煨熟，空
心米飲送下，服後便伸兩腳。如大便行者，只吃白粥二三日爲妙。（楊拱《醫方摘要》）
陰疝偏墜，痛甚者︰木鱉子一個磨醋，調黃柏、芙蓉末敷之，即止。（《壽域神方》）
久瘧有母︰木鱉子、穿山甲（炮）等分，爲末。每服三錢，空心溫酒下。（《醫方摘要》）
腹中痞塊︰木鱉子仁五兩，用 豬腰子二付，批開入在內，簽定，煨熟，同搗爛，入黃連三錢末，蒸餅和丸綠豆大。每白湯下三十丸。（《醫方集成》）
小兒疳疾︰木鱉子仁、使君子仁等分。搗泥，米飲丸芥子大。每服五分，米飲下。一日二服。
（孫天仁《集效方》）
疳病目蒙不見物︰用木鱉子仁二錢，胡黃連一錢，爲末，米糊丸龍眼大。入雞子內蒸熟，連
雞子食之爲妙。（同上）倒睫拳毛，因風入脾經，致使風癢，不住手擦，日久赤爛，拳毛入內。將木鱉子仁槌爛，以絲帛包作條，左患塞右鼻，右患塞左鼻，其毛自分上下，次服蟬蛻
藥爲妙。（孫天仁《集效方》）
肺虛久嗽︰木鱉子、款冬花各一兩，爲末。每用三錢，焚之吸煙。良久吐涎，以茶潤喉。
如此五、六次，後服補肺藥。一方︰用木鱉子一個，雄黃一錢。（《聖濟錄》）
小兒咸KT ︰大木鱉子三、四個，磨水飲，以雪糕壓下，即吐出痰。重者三服效。（《摘玄方》）
水瀉不止︰木鱉仁五個，母丁香五個，麝香一分，研末，米湯調作膏，納臍中貼之，外以膏
痢疾禁口︰木鱉仁六個研泥，分作二分。用面燒餅一個，切作兩半。只用半餅作一竅，納藥在內，乘熱覆在病患臍上，一時再換半個熱餅。其痢即止，遂思飲食。（邵真人《經驗方》）
腸風瀉血︰木鱉子以桑柴燒存性，候冷爲末。每服一錢，煨蔥白酒空心服之。名烏金散。（《普濟方》）
肛門痔痛︰孫用和《秘寶方》︰用木鱉仁三枚，砂盆擂如泥，入百沸湯一碗，乘熱先熏後洗，日用三次，仍塗少許。《瀕湖集簡方》︰用木鱉仁帶潤者，雌雄各五個，乳細作七丸，碗覆濕處，勿令乾。每以一丸，唾化開，貼痔上，其痛即止，一夜一丸自消也。江夏鐵佛寺蔡和尚病此，痛不可忍，有人傳此而愈。用治數人皆有效。
瘰癧經年︰木鱉仁二個，去油研，以雞子白和，入瓶內，安甑中蒸熟。食後食之，每日一服，半月效。
小兒丹瘤︰木鱉子仁研如泥，醋調敷之，一日三、五上，效。（《外科精義》）
耳卒熱腫︰木鱉子仁一兩，赤小豆、大黃各半兩，爲末。每以少許生油調塗之。（《聖惠方》）
風牙腫痛︰木鱉子仁磨醋搽之。（《普濟方》）
番木鱉
（《綱目》）
【釋名】馬錢子（《綱目》）、苦實把豆（《綱
時珍曰︰狀似馬之連錢，故名馬錢。
【集解】時珍曰︰番木鱉生回回國，今西土 州諸處皆有之。蔓生，夏開黃花。七、八月結實如栝蔞，生青熟赤，亦如木鱉。其核小於木鱉而色白。彼人言治一百二十種病，每証
各有湯引。或云以豆腐製過用之良。或云能毒狗至死。
仁
【氣味】苦，寒，無毒。
【主治】傷寒熱病，咽喉痺痛，消痞塊。並含之咽汁，或磨水噙咽（時珍）。
【附方】新四。
喉痺作痛︰番木鱉、青木香、山豆根等分，爲末吹之。（楊拱《醫方摘要》）
纏喉風腫︰番木鱉仁一個，木香三分，同磨水，調熊膽三分，膽礬五分。以雞毛掃患處
取效。（唐瑤《經驗方》）
瘡入目︰苦實把豆兒（即馬錢子）半個，輕粉、水花、銀朱各五分，片腦、麝香、枯
礬
病欲去胎︰苦實把豆兒研膏，納入牝戶三、四寸。（《集簡方》）
馬兜鈴
（宋《開寶》）
【校正】並入《唐本草》獨行根。
【釋名】都淋藤（《肘後》）、獨行根（《唐本》）、土青木香（《唐本》）、雲南根（《綱目》
宗奭曰︰蔓生附木而上，葉脫時其實尚垂，狀如馬項之鈴，故得名也。
時珍曰︰其根吐利人，微有香氣，故有獨行、木香之名。嶺南人用治蠱，隱其名爲三百兩銀藥。《肘後方》作都淋，蓋誤傳也。
【集解】志曰︰獨行根生古堤城旁，所在平澤叢林中皆有之。山南名爲土青木香，一名兜鈴根。蔓生，葉似蘿 而圓且澀，花青白色。其子大如桃李而長，十月以後枯，則頭開四系若囊，其中實薄扁似榆莢。其根扁而長尺許，作葛根氣，亦似漢防己。二月、八月採根。
頌曰︰馬兜鈴今關中、河東、河北、江、淮、夔、浙州郡皆有之。春生苗，作蔓繞樹而生。葉如山蕷葉，而濃大背白。六月開黃紫花，頗類枸杞花。七月結實如棗大，狀似鈴，作四五瓣。其根名雲南根，微似木香，大如小指，赤黃色。七八月採實，暴乾。
實
【修治】斆曰︰凡采得實，去葉及蔓，以生絹袋盛於東屋角畔，待乾劈開，去革膜，取淨子焙用。
【氣味】苦，寒，無毒。權曰︰平。時珍曰︰微苦、辛。
杲曰︰味濃氣薄，陰中微陽，入手太陰經。
【主治】肺熱咳嗽，痰結喘促，血痔 瘡（《開寶》）。肺氣上急，坐息不得，咳逆連連
不止（甄權）。清肺氣，補肺，去肺中濕熱
【發明】時珍曰︰馬兜鈴體輕而虛，熟則懸而四開，有肺之象，故能入肺。氣寒味苦微辛，寒能清肺熱，苦辛能降肺氣。錢乙補肺阿膠散用之，非取其補肺，乃取其清熱降氣也，邪去則肺安矣。其中所用阿膠、糯米，則正補肺之藥也。湯劑中用多亦作吐，故崔氏方用以吐蠱。其不能補肺，又可推矣。
【附方】舊三，新二。
肺氣喘急︰馬兜鈴二兩（去殼及膜），酥半兩（入碗內拌勻，慢火炒乾），甘草（炙）一兩，爲末。
每服一錢，水一盞，煎六分，溫呷或噙之。（《簡要濟衆》）
一切心痛，不拘大小男女︰大馬兜鈴一個，燈上燒存性，爲末。溫酒服，立效。（《摘玄方》）
咽中如有物，咽不下，吐不出，心下熱悶︰兜鈴一兩，煎水服，即吐出。（崔行功《纂
要方》）
痔 腫痛︰以馬兜鈴於瓶中燒煙，熏病處良。（《日華本草》）
獨行根
【氣味】辛、苦，冷，有毒。大明曰︰無毒。
志曰︰有毒。不可多服，吐利不止。
【主治】鬼疰積聚，諸毒熱腫，蛇毒。水磨爲泥封之，日三、四次，立瘥。水煮一、二兩，取汁服，吐蠱毒。又搗末水調，塗疔腫，大效（《唐本》）。治血氣（大明）。利大腸，治頭風瘙癢禿瘡（時珍，出《精義》）。
【附方】舊一，新五。
五種蠱毒︰《肘後方》云︰席辨刺史言︰嶺南俚人，多於食中毒，人漸不能食，胸背漸
脹，先寒似瘴︰用都淋藤十兩，水一斗，酒二升，煮三升，分三服。毒逐小便出。十日慎食毒物。
不瘥更服。土人呼爲三百兩銀藥。又支太醫云︰兜鈴根一兩爲末，水煎頓服，當吐蠱出，未盡再服。或爲末，水調服，亦驗。中草蠱毒，此術在西涼之西及嶺南。人中此毒，入咽欲死
者︰用兜鈴苗一兩，爲末。溫水調服一錢，即消化蠱出，神效。（《聖惠方》）
腸風漏血︰馬兜鈴藤、穀精草、荊三棱（用烏頭炒過），三味各等分。煎水，先熏後疔腫復發︰馬兜鈴根搗爛，用蜘蛛網裹敷，少時根出。（《肘後方》）
惡蛇所傷︰青木香半兩，煎湯飲之。（《袖珍方》）
榼藤子
（宋開寶）
【校正】自木部移入此。
【釋名】象豆（《開寶》）、榼子（日華）、合子
拾遺時珍曰︰其子象榼形，故名之。
【集解】藏器曰︰按《廣州記》云︰ 藤子生廣南山林間。作藤著樹，如通草藤。其實三年方熟，角如弓袋，子若雞卵，其外紫黑色。其殼用貯丹藥，經年不壞。取其中仁入藥，炙用。
時珍曰︰子紫黑色，微光，大一、二寸，圓而扁。人多剔去肉作藥瓢，垂於腰間也。
仁
【氣味】澀、甘，平，無毒。
【主治】五痔蠱毒，飛尸喉痺。以仁爲粉，微熬，水服一、二匕。亦和大豆澡面，去（藏器）。治小兒脫肛血痢瀉血，並燒灰服。或以一枚割瓤熬研，空腹熱酒服二錢。不過
三服，必效（《開寶》）。解諸藥毒（時珍，《草木狀》）。
【附方】舊一，新三。
喉痺腫痛︰ 藤子燒研，酒服一錢。（《聖惠方》）
五痔下血︰ 藤子燒存性。米飲服二錢，有功。（寇氏《衍義》）
腸風下血︰華陀《中藏經》︰用 藤子二個，不蛀皂莢子四十九個。燒存性爲末。每服二錢，溫酒下，少頃再飲酒一盞，趁口服，極效。
《聖惠方》︰用 藤子三枚，厚重者，濕紙七重包，煨熟去殼，取肉爲末。每服一錢，食前黃 湯下，日一服。
【附錄】合子草（《拾遺》）
藏器曰︰子及葉有小毒。主蠱毒及蛇咬，搗敷瘡上。蔓生岸旁，葉尖花白，子中有兩片如合子。
預知子
（宋《開寶》）
【釋名】聖知子（《日華》）、聖先子（志曰︰相傳取子二枚綴衣領上，遇有蠱毒，則聞其有聲，當預知之，故有諸名。
時珍曰︰仙沼，疑是仙棗之訛。
【集解】志曰︰預知子有皮殼，其實如皂莢子。
頌曰︰舊不著所出州土，今淮、蜀、漢、黔、壁諸州皆有之。作蔓生，依大木上。葉綠，有三角，面深背淺。七月、八月有實作房，生青，熟深紅色。每房有子五七枚，如皂莢子，斑褐色，光潤如飛
其功勝於子也。山民目爲聖無憂。

